
PRESCURTĂRI 


Pentru că au intrat în uzul internaţional, adoptăm, de la acest 
volum încolo, prescurtările titlurilor de dialoguri platonice din 
Llddcl-Scott-Jones, Greeh-English Lexicon, ed. 1960: 


Ap. 

Apărarea lui Socrale 

Cri. 

Criton 

Ale. 1 

Alcibiade 

Clirm. 

Charmides 

I<n. 

Lahcs 

Cr K . 

Gorgias 

l’rt. 

Prolagoras 

lip. Ml. 

llippias Minor 

lip. Mu. 

Jlippias Maior 

i<y- 

Lysis 

Kutliplir. 

Iiuthyphron 

Mx. 

Menexenos 

Meu. 

Menon 

Hutlid. 

Euthydemos 

Cm. 

Cralylos 

Sin p. 

llanchelul 

Piui. 

Phaidon 

l’lulr. 

Phaidros 

K. 

Republica 

Piui. 

Parmenide 

Tht. 

Theaitetos 

Spli. 

Sofistul 

Pil. 

Omul politic 

TI. 

Timaios 

Crltl. 

Critias 

Plill>. 

Philebos 

I-K. 

Legile 

lip. 

Scrisorile 

I)ef. 

Definiţiile 

Hplgr. 

Epigrame 

Ale. 2 

Hipparch. 

Tlig. 

Clit. 

Min. 

Amat. 

Just. 

Virt. 

Demod. 

Sis. 

Erx. 

Ax. 


Alcibiade 2 

Iiipparchos 

Theages 

Cleitophon 

Minos 

Amatores 

De iusto 

De virtute 

Demodocos 

Sisyphos 

Eryxias 

Axiochos 


Alte prescurtări 


Ale. 

Anab. 

Apoi. 

Ar. 

Arist. 

Artax. 

Cyr. 

Diog. Laert. 
Eth. Nic. 
Hdt. 

Hsd. 

11 . 

Isoc. 

Eys. 

Memorab. 

Od. 

Paus. 

Pd. 

Piu. 

Rbet. 

Tem. 

Thg. 

Tucid. 

Xen. 


Alcibiade 

Anabasis 

Apologia lui Socrate 
Aristofan 
Aristotel 
Artaxerxes 

Viaţa lui Cyrus cel Bătrîn 

Diogenes Laertios 

Etica Nicomahică 

Herodot 

Hesiod 

Iliada 

Isocrate 

Lysias 

Memorabilia Socratis (Amintiri despre Socrate 

Odiseea 

Pausanias 

Pindar 

Plutarh 

Rhetorica 

Temistocle 

Theogonia 

Tucidide 

Xenofon 

PRESCURTĂRI 


In transcrierea numelor proprii greceşti am hotărît să translite- 
răm forma grecească în toate cazurile în care nu există o formă 
românească statornicită printr-o lungă şi unanimă tradiţie {Socrate, 
Parmenide, Homer, Aristofan, Pericle, Alcibiade etc.). Am ezitat 
la cîteva nume, cum ar fi Phaidros, Phaidon, Theaitetos, pentru 
care formele Fedru, Fedon, Teetet puteau să pară oarecum intrate 
în uz, dar pînă la urmă am renunţat la aceste românizări datorate 
influenţei franceze şi încă nu definitiv consacrate. 

Dăm aici, pentru numele proprii, lista echivalenţelor, cu indi¬ 
caţia pronunţării: <ţ = ph (pronunţat /), 0 = th (pronunţaţi), 

X ■= ch (pronunţat A), x = c (în toate poziţiile; xi şi xs, translite- 
rate ci, ce se pronunţau hi, he şi, cine doreşte poate să le pronunţe 
ca atare, dar nu am socotit că este de dorit introducerea semnului 
h: vom scrie Nicias şi se va putea citi, după plac, Nicias sau 
Nikias), a i ■= ai, oi = oi, ou = u şi u = y (pronunţat ca u francez 
sau ca ti german). 

în schimb, pentru substantivele comune menţionate în Inter¬ 
pretări, Lămuriri şi Note am adoptat transcrierea lui k cu k, intrată 
Iu uzul internaţional, şi, în plus, am notat accentele: - pentru 
accentul circumflex din forma greacă şi ' pentru accentul acut, 
de ex. : soma şi dnthropos ; cititorul român trebuie însă prevenit 
că, în cazul diftongilor, accentul grafic apare pe al doilea element, 
dar ccl tonic trebuie pus pe primul. 

Hlbliografia dialogurilor a fost concepută pentru a da cititorului 
n Imagine pc cit posibil completă a literaturii platoniciene şi a 
Interesului de care s-a bucurat şi continuă să se bucure în lume 
opera Iul 1‘latou. 


I.amuririle strict necesare înţelegerii problematicii specifice celor 
două dialoguri (sofisme, etimologii), precum şi cunoaşterii ambian¬ 
ţei lor Icorcllcc şl istorice (compoziţie, personaje, datare etc.) au 
foM aşezate de data aceasta înaintea traducerii textelor, sub titlul 

i, Am numi prkriminarf;. 

t'oeditorii acestui volum ţin să mulţumească pe această cale 
Iul Mlrceu loanid, Şeful Oficiului de informare şi documentare al 
Academiei de ştiinţe sociale şi politice, pentru facilitarea tuturor 
operaţiilor documentare legate de acest volum. 

Sîntem de asemenea datori să menţionăm contribuţia cu totul 
specială pe care a avut-o la ţinuta generală şi în special la acura¬ 
teţea ediţiei Idei Segall, îngrijitorul colecţiei Clasicii filosof iei uni¬ 
versale. 



ET0TAHMO2 

EUTHYDEMOS 




INTERPRETARE LA 

EUTHYDEMOS 


Nu orice operă a lui Platou poate fi interpretată. Timaios nu 
ponte fi. nici Legile; ele pot fi doar expuse, comentate, explicate. 
In general, o lucrare ştiinţifică sau un tratat de politică şi morală, 
cum sînt acestea, nu se „interpretează". Cînd aşadar nu se comen¬ 
tează şi explică, ele rămîn să fie înfăţişate şi rezumate în alţi ter¬ 
meni. în schimb o interpretare tinde — fie şi în alţi termeni — 
să dea socoteală de termenii înşişi ai operei, de situaţiile, amănun¬ 
tele şi întregul ei, făcînd aceasta verset cu verset şi termen cu ter¬ 
men. O interpretare muzicală nu trece peste nici o notă şi frază 
din operă; unit literară leagă şi semnifică orice detaliu. I,a fel, 
una filosofică trebuie să dea socoteală de tot ce s-a spus, uneori 
tu lumina a ceea ce a rămas nespus în operă. 

Ceea ce este cuceritor, în majoritatea dialogurilor platoniciene, 
este că ele autoriză o asemenea interpretare. Chiar dacă Hipplas 
sau Iîuthyphron spun o prostie, Socratele platonic se coboară la 
ea, se îndură de ea şi o preia în demonstraţia sa filosofică, făcînd 
din ea o treaptă către Idee. Dacă Menexenos răspunde cu naivitate, 
Soeratc îi trezeşte luciditatea. Dacă Theaitetos are un gînd implicit, 
el i-1 face explicit. Iar cînd Socrate declară, la cîte un capăt de 
dialog, că n-a ajuns la nici un înţeles şi răspuns, te desfeţi de cele 
mal multe ori cu bogăţia înţelesurilor şi a răspunsurilor. 

Am socotit multă vreme că Euthydemos nu poate fi interpretat. 
Nu pentru că ar fi o lucrare ştiinţifică ori un tratat — departe 
de aceasta —, ci dintr-un motiv cu totul neaşteptat la o operă 
platoniciană, şi anume pentru că este un „dialog al surzilor": So¬ 
crate spune una, cei doi sofişti spun alta. Cum să legi lucrurile? 
Dacă dialogul nu are consistenţa şi rigoarea demonstrativă a unui 
tratat, unde nu mai poţi pune nimic de la tine ca interpret, el 
trădează în schimb, chiar la o repetată vedere, o inconsistenţă 
lăuntrică încă mai dezarmantă pentru interpret. Nu pare nimic 
de făcut, decît să admiri măiestria artistică a scenariului, savoarea 
detaliilor şi cruzimea ironiei. 

Dar cînd ai întîrziat puţin asupra gîndirii speculative a lui Platon 
şi cînd ai păstrat în minte deosebirea dintre Socratele lui Xenofon 

şi cel platonician, atunci lucrurile pot să se schimbe. înainte de a 
părăsi cu totul gîndul interpretării legate, dialogul îţi poate arăta, 
la o ultimă şi neliniştită privire, o mai ascunsă magie. Ceva se 
leagă totuşi în el, şi de rîndul acesta fără intenţia lui Platon, de¬ 
sigur. Acolo unde Socrate nu redresează şi înlănţuie gîndurile, 
sofiştii aceia batjocoriţi o fac, cu spusa şi mai ales cu implicaţia 
spusei lor. Acolo unde Socrate nu ştie decît să fie exhortativ, jocul 
sofiştilor aduce un sens speculativ. 

Cum anume se întîmplă că negativul şi degradatul sfîrşesc prin 
a edifica, pînă şi aci unde sînt lăsate singure, n-o spune dialogul 
de faţă nici măcar în chip indirect. O spun alte dialoguri. Euthy- 
demos este poate singura operă care nu îmbogăţeşte cu vreo nuanţă 
nouă doctrina platoniciană, ci trăieşte din bogăţia restului. Acest 
lucru trebuie văzut; şi el, abia, autoriză „interpretarea”. 

Dialogul este într-adevăr unul al surzilor. E rapsodic, părînd 
total lipsit de continuitate internă. Socrate nu numai că nu ştie, 
ca în alte părţi, dar nici nu vrea — din motive ce vor deveni evi¬ 
dente la urmă — să reia şi refacă argumentele sofiştilor, împletin- 
du-şi gîndul cu al lor; iar aceştia nu sînt de talie să-l combată în 
adine, şi de altfel se mulţumesc cu succesul exterior al farsei lor. 
Dar ei au măcar meritul unui „ă propos” în tot ce spun. Aşa cum 
îi prezintă Platon aci — şi probabil cum îşi practicau toţi sofiştii 
exerciţiul lor de mistificare — ei nu debitează lecţii dinainte învă¬ 
ţate, ca retorii, ci explică pe viu metodele lor de blocare a gîndu- 
lui. (Eşti fiul cutăruia ? Dar ce înseamnă a fi tată ?) în dezle¬ 
garea generală a gîndului, care este şi a dialogului, apare atunc 
supunerea la ceva: la situaţiile date. Seducţia ca şi perplexitatea 
pe care le aduceau sofiştii — cel puţin cei din faza sofisticii degra¬ 
date, ce nu mai avea nici un fel de pretenţii doctrinare, ca prima 
sofistică — trebuie să fi ţinut şi de faptul că ei luau pe oameni 
de acolo unde îi găseau, de la vorbele lor. 

Aşa se face că în dialogul de faţă apare, la o mai atentă refle- 
xiune, o neaşteptată înlănţuire posibilă de idei, îndărătul farsei 
aparente. Comentatorii au observat pe drept, în cîteva rînduri, că 
primele sofisme cel puţin (din cele douăzeci şi ceva, pe care citi¬ 
torul le are bine rînduite în notele preliminarii), ridică probleme 
autentice de gîndire, uneori specific platoniciene; în acest sens, 
el nu poate fi desconsiderat filosofic. Numai că, problemele acestea 
trebuie luate din alte părţi şi ca atare din afara dialogului. Ceea 

« i- ne pare de preţ, însă, este că înăuntrul lui dialogul capătă astfel 
u consistenţă (fie şi virtuală, de vreme ce Socrate nu-şi însuşeşte 
problemele) şi mai ales o formă de continuitate, datorită simţului 
ile ac tualitate al sofiştilor, toate acestea pînă in ceasul degradării 
lotcile a Jocului şi trecerii lui în grotesc. Dar chiar şi atunci ne 
vom puica întreba: nu cumva totul se degradează, spre sfîrşit, 
pricini că Socrate nu înţelege să reia pe registrul său problemele, 
11 1 1 i măcar pe ale sale ? Nu cumva refuzul lui Platon de-a pactiza 

■ il <le puţin cu sofiştii puşi în joc de el se întoarce împotriva dialo- 
culoi şi, nilr-uu fel, chiar împotriva sa? 

Ni :.c parc, în speţă, că sînt cel puţin patru probleme de adîn- 

• hm i .ne figurează în dialogul de faţă, şi figurează într-o perfectă 

■ "Uliniillulr de situaţii, dacă nu şi de idei. Să le prezentăm cu 
ml h i puţ Ic iu al ilul solişl Mor : 

1 1 Vi i ţi Iii vil | ă lui ă pini r u col I iucri i I tar re inse anină a invăla? 

'I \ 11 ţ I 1 1 ii noi • >1 muc apli II nulă a lor? Dar ce înseamnă a se 
pol,ni, u ll şl a Im ■ I n să III, şl iiiiii ponte Ji aileuăr despre ce 
.. ■; 

l| : .puneţi că nu sinlcţl de acord cu noi şi că ne contraziceţi? 
i > 11 imn r iu /iHtin[i1 contrazicerea? 

Ij Ne iiicţi ştiinţa înţelepciunii şi a fericirii? Dar vă arătăm 
. i n şi posedaţi, (inc ştie un lucru le ştie pe toate. 

..Ic dună probleme sînt în chip izbitor ale lui Socrate, sau ale 

..lui pus m joc de dialoguri: este destul să ne gîndim la Menon, 
p. ulm pinlilcma învăţării, şi la Sofistul pentru problema adevărului 
,il 1. 1 1 .ului. spre a vedea îu ce largă măsură era dator dialogul să 
o du a o p.niidiisclc celor doi sofişti şi să platonizeze în prelungirea 
I.,i \ Inia piolilcmă, cea a contrazicerii, dacă nu este direct una 
plalniiii lumi, a rămas totuşi stăruitor, pînă la maturitatea tîrzie a 
i 111 >1 1 1■ ■ i ului antic, o „uimitoare” temă de înfruntat speculativ, 
i mu .pune el singur in dialog, şi nicidecum de înlăturat printr-un 
amplu i'i si. ,si de altfel nu este tema contradicţiei fundalul ori- 

• ai, i di.diillcl, deci şi a celei platoniciene? Cît despre ultima pro¬ 
bii mu, a enciclopedismului cunoaşterii, ea nu mai pare a fi a anti- 

■ ului, dar este inlr-atît de mult a noastră, a modernilor, îneît nu 
poţi di i d iegreta că Platon nu a înţeles să întîrzie, cu extraordina- 
n Ic sule intuiţii şi analize, asupra ei. 

( n .icc.sle patru probleme se poate face interpretarea dialogului 
in o nmill/ă de atlîncime a lui. Este ea necesară? Nu riscă easă 

stăruie prea mult asupra părţii de posibil din dialog, conferindu-i 
o pretenţioasă gravitate, în flagrant contrast cu graţioasa lui uşu¬ 
rătate ? 

Poate că, dacă dialogul ar fi editat pentru el însuşi, încercarea 
noastră de interpretare în grav ar fi deformatoare şi de prost gust: 
nu se pun contraforturi unui pavilion de vînătoare. Dar dialogul 
apare într-o ediţie a operelor lui Platon, sortită să dea imaginea 
globală a unei gîndiri, întîia gîndire din cultura europeană. Atunci 
fiecare operă capătă altă semnificaţie şi expresivitate. în locul 
desfătării închise în faţa reuşitei unui dialog, cititorul nu se poate 
împiedica să vadă ce se întîmplă gîndirii platoniciene cu acel dialog. 
Dacă ea îşi uită şi nu-şi recunoaşte pentru odată problemele, sau 
dacă şi le nesocoteşte vroit, cum pare a face aci, nu cumva riscă 
ea să facă din purtătorul ei de cuvînt, Socrate, un predicator în 
locul unui gînditor ? Nu dezvăluie ea o faţă a platonismului ce 
trebuie evitată ? Nu arată ea, cu exemplul dialogului acestuia, 
ce teribilă primejdie pentru filosofie este să nu aibă curaj speculativ 
şi să se piardă în a denunţa prostia şi impostura ? 

în acest sens, dialogul Euthydemos, cu reuşita lui în literar şi 
carenţa lui în filosofic, devine o bună lecţie nu numai pentru înţe¬ 
legerea potrivită a platonismului, ci şi una pentru cultura euro¬ 
peană, unde curajul speculativ de-a asuma anumite contradicţii şi 
„paradoxe”, de-a face deci o superioară „sofistică”, a dat tărie în 
trecut religiei şi filosofiei, astăzi chiar ştiinţei (care nu se mai 
teme să fie uneori „paradoxală”), în timp ce eschiva inteligenţei 
şi ironia, sau critica pozitivistă, au dus la simpla eră a predica¬ 
torilor în care s-ar spune că a intrat o bună parte din Apus. 


Ceva prea strident şi trezeşte îngrijorare celui ce deschide dialogul 
Euthydemos e o laudă mult apăsată şi pînă la urmă grotescă. Dacă, 
măcar, Socrate i-ar lăuda în faţă pe cei doi sofişti, fraţii Euthyde¬ 
mos şi Dionysodoros, cu care a stat de vorbă în ajun, atunci lucrul 
încă ar fi de acceptat: lauda excesivă în faţă devine ocară, cum 
o spune proverbul românesc şi o simte oricine. Dealtfel Platon 
practică efectiv şi jocul acesta, lipsit de subtilitate dar sănătos, 
cu sofiştii aceştia şi alţii. Dar aci, la început, lauda este întreprinsă 
în absenţa lor — şi către cine ? Către bunul, naivul Criton, care 

crede aproape tot ce-i spune Socrate, care nu pricepe bine lucrurile 
(cum se vede în finalul din Phaidon, sau în dialogul cu numele 
său) şi care, pe deasupra, ceruse onest lui Socrate un sfat cu pri¬ 
vire la educaţia copiilor săi. Batjocura laudei adusă sofiştilor riscă 
să devină batjocură la adresa lui Criton, şi desigur Socrate n-ar 
II pus aci să continue pe acelaşi ton, pînă la sfîrşitul dialogului, 
dacă n-am şti cu cine are de-a face. 

l'iici oricine înţelege de la început că e vorba de o ironie îngro- 
•..iiI u (nu acesta este, din fericire, modelul ironiei socratice !), afară 
iIc l'iiton. Ca o culme, în clipa cînd Socrate îi declară (272 a —b) 

. a soliştii aceia se pricep să respingă orice spusă, fie adevărată fie 
liil-.ti, adăugind că vrea să se ducă la şcoala lor, bunul Criton nu 
.linie cil de absurdă, din punct de vedere socratic, este o aseme¬ 
ni a intenţie, lie şi simulată, şi-l întreabă numai dacă nu se simte 
pliu Iutii Iu eu mi mul înveţe, altminteri fiind gata să-l întovără¬ 
şi mu ii şl il Niînnil iII 111 II Iul rialoii ştie. să conducă lucrurile prin 

... .iii ilil i.lliniţll, şl < 1 1ii fericire lucrurile se restabilesc oare- 

. mu. iu i llpu i lud începe lelutnrea îulîlnlrii, în cadrul căreia Euthy- 

■ leu. înclină eu poale preda oricui virtutea (273 d), ceea ce în- 

.ia ullecvu pentru bătrîuul elev decît respingerea a orice. 

Inii In lei de îngrijorătoare ca ironia prea apăsată, pentru des- 
i inul < 1 1 .dogului ce ui se relatează, este lipsa de sens speculativ a 

Iul ..ale, limpede mărturisită de la început. Te-ai aştepta, cum 

.Umplu iu alte dialoguri, ca unor oameni care pretindă şti 

• i i ,i. In speţă ec e virtutea, ba chiar ce e filosofia (275 a), Socrate 
... I. I. .mi u i arăta ce ştiu ei, urmînd să desprindă el, cu mijloa- 
. . I. ,,ile, înţelesul celor căutate. Dar în chip straniu, el nu vrea 
o i o.i n oiell/.e/.e (,,să lăsăm pe altă dată”), ci reclamă de la sofişti 

• 1111 pl 11 ticmoiislruţic practică, anume să-i arate pe cazul tînărului 
i liinliei, îndrăgit de el şi de toţi cei din jur, cum anume poate 
li . oliviu, eă trebuie să „filosofeze” şi să cultive virtutea. 

I le i lestul de puţin faţă de exigenţele obişnuite ale lui Socrate. 

..pi i .1 icprc/.iută o simplă cerinţă la nivelul sofiştilor întîlniţi, 

..li c cu/, o ne,socratică dorinţă de-a considera un caz particular, 

u li Ii Ii i uni dlcvii principii şi metode valabile pentru orice caz. Căci 
. .In pl. soliştii uu-L vor persuada pe Cleinias că e bine să filosofeze; 

• lui li- întrebi, la acest nivel de discuţie, dacă totuşi — aşa cum 

u i ii 1 11 iiplnt în istoria culturii — tocmai sminteala şi impostura 
...I Işlilor ar persuada pe un Cleinias că e bine să caute căile înţe- 


11 




CONSTANTIN NOICA 


lepciunii? Cînd nu cauţi decît rezultate, riscul este de-a le obţine, 
cîteodată. 

Din fericire sofiştii, cu deschiderea gîndului lor, au fără să vrea 
ceva mai mult spirit teoretic; şi aşa apare problema învăţării, 
prima din cele patru care ne par a da nivelul de adîncime al dia¬ 
logului. 

275 d —283 a 1) Problema învăţării. Euthydemos nu începe de-a 
dreptul să înveţe pe tînăr ce sînt înţelepciunea şi virtutea. Desigur 
că nici nu ar fi fost în stare, în felul cum îl prezintă Platon aci. 
Dar el pune, chiar dacă din motive „eristice”, cum se va vedea 
îndată, problema învăţării în genere, şi cu aceasta singură l-ar 
ameţi filosofic pe tînăr, în cazul că nu l-ar ameţi sofistic, cum 
face acum împreună cu fratele său Dionysodoros. Simplu sofist 
cum este, el ar funcţiona deci — dacă ar fi luat în serios cu între¬ 
barea sa — ca o torpilă marină, care-şi ameţeşte întîi victima, 
aşa cum mărturisea un tînăr interlocutor într-un alt dialog că face 
cu el Socrate. 

într-adevăr, întrebarea de aci a lui Euthydemos, „cine învaţă, 
cei ce ştiu sau cei ce nu ştiu ?”, se acoperă perfect cu problema 
din Menon : cum cunoşti ce nu cunoşti ? care silea pe Platon să 
ajungă pînă la teoria reminiscenţei (recunosc ce am cunoscut în 
altă existenţă). Iar întrebarea a căzut, acum, şi poate ori nu fi 
înfruntată în fondul ei. Jocul însă, care urmează, al sofiştilor, încin- 
tător artistic cum este, va fi secundar filosofic. 

Să lăsăm de-o parte faptul că o asemenea problemă, care nu 
va face pe Socrate să tresară de rîndul acesta, arată limpede că 
dialogul Euthydemos trebuie să fi fost scris cel puţin înainte de 
Menon. Ceea ce ne interesează este problema însăşi, căci ea anga¬ 
jează întreaga viaţă a spiritului. Ea nu e numai pedagogică, psiho¬ 
logică, antropologică şi epistemologică; este şi metafizică, după 
Platon. Sub influenţa lui, desigur, chiar dacă indirectă, Augustin 
o va regăsi, în acel adînc de tot mic tratat intitulat De magistro 
— din plin la locul lui aci — unde el ajunge, pe căi extrem de 
fireşti şi în definitiv raţionale, la concluzia, cu totul nefirească şi 
iraţională, că singura explicaţie a învăţării o dă prezenţa unui 
„Crist lăuntric” în fiecare conştiinţă gînditoare. 

Este prea mult să încercăm aci un istoric al problemei şi să ară¬ 
tăm că ea n-a încetat să fie una pînă în zilele noastre; că de la 
empirism şi apoi apriorismul lui Kant, pînă la apriorismul episte- 

mologic al psihologului contemporan Piaget, problema şi-a căutat 
toate dezlegările posibile. Poate este de ajuns să spunem că măsura 
iu care ca angajează viaţa spiritului se vede cel mai bine din faptul 
că pune în joc semnificativa vorbă a lui Pascal, „nu m-ai căuta 
ducă mi ni-ni fi găsit” (înveţi în orizontul a ceva dinainte ştiut). 

Voi'lm sună mai platonician decît ar fi vroit autorul ei, şi tocmai 
de aceea trebuie să te miri — în cazul că dialogul nostru nu e unul 
de tinereţe primă şi scris cu obiective limitate, de distanţare faţă 
de t.uflşli - de faptul că Socrate nu o reia şi adînceşte cum ştie 
1 1 Ivdc adevărat, în discuţia ce urmează între el şi tînărul Cleinias 
nan ţll de torpila sofistică, cl îi explică acestuia felul cum au jucat 
ti i 1 1oI solişti asupra echivocului din cuvîntul grec manthdnein, a 
lui ii|a ('.’VH a). I>nr observaţia este exterioară şi cu totul minoră 

1. 11.1 di ui ■ lo/ltuleu problemei. ICI nu intră în miezul ei şi nu-şi pune 

pi.ibl.. ..licit a învăţării, cl revine la sensul ci practic: cum 

mi. ..li II lăi ui Haăinl nă dorească a deprinde înţelepciunea. 

1 1.1 |i. uliu a iui utili şl mul midi pe sol'lşll cu gîudul său practic, 

■ I .IU ir II . Iul u II tii|clr|>cluiicu căutată. 

Ai i u di si uşi ui i A na pilm interludiu socratic sortit să contras- 
I. o pilii a iln/lliilca Iul, cu neseriozitatea sofiştilor. Ciudăţenia 
. iii. i ..IulIvc fiice insă cu, în neseriozitatea ei, sofistica să 

■ o ii. • udillli şl mi I cui lec probleme de gîndire, în timp ce seriozi- 
1.11 i . I li li i I li .1 u laici liiillulul coboară dialogul pînă la platitu- 

... b 111 1 11 ţ 1 1 1■.i bine cunoscute ale unul Socrate în versiunea 

lui '.îmi Ivde puică o primă pedeapsă ce cade asupra lui Platon 

ţi, ii1 1 ii l.iplul de a II pus iiiulnle batjocura şi nu problemele: el 
II .. Iii 11 v pi .. nă decadă din condiţia de gînditor în 

i i .1 ili pil ■ Ili .lini 

tuli .ubtili. puţine puglul din Platon sînt atît de „xenofonice” 
. u ni.. I .1 1 i;linlln\ NI so spune în ele, fără nici o subtilitate a obser- 

k. iţi. i ..ii •• i ni I ui ii I. că orice om doreşte să fie fericit; ni se enumeră 

l .in.d I.Ili* i uic pot aduce fericirea, stăruindu-se asupra celor 

mul iiilţoiii , ne uJuiiRc la valorile morale dar li se supraordonează 
, o uşii .■ ”, ţinui I n bună ( eutychia ), Iar pînă la urmă şi înţelepciunea 
•. I• n pflnllă mul mult ca o formă de bună împlinire sau aceasta 

.1. din ii lei pi I iu-1 pul al Înţelepciunii, care ar reprezenta în 

■o ■ Iuţi 1 11111 ■ i upacltatca de-a reuşi în orice, cît şi facultatea de-a 
•/ii i.n Ini..neţii bunurile. Căci bunurile nu sînt nimic fără ştiinţa 

l. i|.... li 11 Im. :,;i Iută ne astfel ajunşi la „ştiinţa” pe care ar căuta-o 

toţi oamenii şi al cărei risc este numai de-a nu putea fi predată. — 
„Ba se poate preda”, spune cu candoare Cleinias (282 c), iar Socrate 
e fericit că nu mai are de cercetat problema şi că poate trece asupra 
celor doi sofişti aplicaţia: să-l convingă pe Cleinias că trebuie să 
rîvnească înţelepciunea. Dar nu-1 convinsese el, Socrate? Nu, el 
dăduse doar un exemplu de felul cum ar trebui să arate „argumen¬ 
tele exliortative” (282 d) ale sofiştilor. Din păcate era un exemplu 
care se găsea pe toate drumurile, şi de aceea probabil nu convingea 
pe Cleinias, cum nu convinge pe cititor. 

De pe acum se poate bănui de ce consimte Platon acestei incre¬ 
dibile platitudini. El vroia desigur, cu dialogul de faţă, să se deli¬ 
miteze de sofişti, scoţînd filosofia şi filosofarea de sub acuza — 
adusă de timpuriu lui, ca elev şi apologet al lui Socrate — că ar 
fi sofistice. Filosofia trebuie să se prezinte serios, în concordanţă 
şi nu împotriva aspiraţiilor omului obişnuit, fără subtilităţi care, 
ferească zeii, ar aminti de sofişti; înălţătoare şi totuşi utilă, suveran 
utilă. Se poate apăra aşa filosofia ? Platon însuşi va arăta, cu aproape 
tot restul operei sale, că ea nu se apără aşa. Dar deocamdată o 
arată, fără voia lor şi a lui Platon, sofiştii. 

283 a —285 a 2) Problema adevărului şi a minciunii. Socrate şi-a 
ţinut aşadar predica, rămîne acum ca sofiştii să reintre în joc. 
De vreme ce Euthydemos începuse prin a spune că poate preda 
„virtutea”, este de bănuit că în arsenalul sofiştilor existau mij¬ 
loace de-a argumenta în favoarea ei, nimic neobligîndu-i să fie cu 
adevărat şi exclusiv imoralişti, ba dimpotrivă, nevoia de cîştig 
şi de audienţă silindu-i să nu contrazică neapărat rînduielile socie¬ 
tăţii. Pe de altă parte virtutea ( arete) era la greci un concept la fel 
de liber faţă de etic pe cît era sophia, ca denumind orice capacitate 
de a reuşi, orice excelenţă în ceva, exact cum vroia Socrate. Ar 
fi fost deci lesne ca sofistul să practice acum jocul cu tema exce¬ 
lenţei umane în toate. Dar Platon nu-1 puue în postura aceasta, 
în schimb, are probitatea de autor să-l arate viu, aşa cum ar fi 
replicat orice sofist: cu simţul actualităţii şi verva ă propos- ului. 
Iar tocmai această libertate aparentă pe care şi-o ia sofistul va face 
legătura în adine cu problema învăţării. 

„Vreţi cu dinadinsul să-l facem pe tînărul acesta să devină înţe¬ 
lept?” întreabă Dionysodoros. „Băgaţi de seamă, s-ar putea să 
vă căiţi, avertizează el. Voi doriţi să-l transformaţi, să-l faceţi altul 

<lccît este acum; doriţi aşadar moartea lui Cleinias de acum. 
Cp fel de iubitori ai lui sînteţi?”* 

lţsle de necrezut cît de puţin înţelege problema Ctesippos, prie¬ 
tenul Iul Cleinias şi discipolul lui Socrate, mîniindu-se acum ca 
iui /Unul le pentru că i se atribuie o asemenea dorinţă de „desfiin- 
ţuie" u Iubitului său. Se vede că nu trăise încă mica dramă înre- 
(ilntiutil de dialogul Lysis, la care lua parte şi el, şi unde afla de 
Iu luiende că nu e lucru inspirat să-ţi înalţi iubitul deasupra ta, 
nun al miel, dacă vrei înălţarea lui, trebuie să urci şi tu odată cu 
■ I :.n II luai scris dialogul acesta chiar înainte de Lysis? Straniu 
Im iu, In ui Ier euz, ca Socrate să-şi vadă invocate în deşertul sofis- 
lliil 11111 1 >le ine le sule şl să nu se gîndească să le apere. 

i oi I o 11 naţia |ie cuie o relevă sofistul arc într-adevăr sens pentru 
im Huni a 1 1 ii lon aulic. Modernii, pentru care dragostea înseamnă 

• I > i . li i n I i • liniile, aiul Iii ordine, In privinţa aceasta. Cine 

iui ■ ,ii ii liluţa ii ie ( il.i ii bila şle aşa emu calc, pentru frumuseţea 
.li . 1 .umili ii Nli I nu uni să se glndeaseă la transformarea ei 
in .■ I■ la ..iiiiilml/aiea " el, şl de altfel, natura feminină ea însăşi 
ţin. di Minţit unii undi deeit de devenire, parcă. Suferinţa ei este 
mii di |‘i a Iul i ea de a pierde, eu trecerea timpului, tot ce deţinea 
ihi.ii .. iluin iu ceu.nil | a iutei înfloriri, ca frumuseţe şi înzestrare. 
In iui ia/ ea e Iubită pentru cc este, nu pentru ce devine. 

■ n lliiiliul i aie calc iubit, lucrurile stau altfel, căci natura mas- 
, ulm a (im nud degrabă de devenire. Este de prisos să practicăm 
..ii | i • i i ii -i : a lumii i.M.pra felului de dragoste care avea curs, 
..Iii,.il ib 11 a I li cinică, la grecii antici, şi pe care Platon o invocă 
..iu d. di ald i I iacă mai tîrziu şi în alte societăţi tipul acesta de 

d.o a i.i .l -a icni it condamnabil, ca ţinînd de o deviere fizică, 

I . miI. i i iu, dimpotrivă, privit ca avînd, spre deosebire de dragostea 

I . uliu b inele, o semnificaţie morală. Dragostea firească pentru 

... i ia i a adevărat a firii, fiind îndreptată spre comandamentul 

. lila piiieieuţia. în schimb, dragostea cealaltă, nefirească, 

puii i hm a iui sens mai uman, de prietenie a sufletelor ca şi de 
im, dibui a celui iubit; şi de altfel, după Platon, ducea şi ea la 

1 1 n ui a i le proerouţie : la ,,procreaţia într-ale sufletului”. Dar în 

• i Halele lolosite în Interpretarea de faţă diferă uneori de textul 

II iulie, Am menţinut, pentru nevoile interpretării, textul tradus 
di îmi Înşine (C.N.). 

sinul ei, de vreme ce se petrecea între naturi masculine, deschise 
devenirii, o problemă nouă şi tulburătoare se putea ridica: iubeşti 
pe celălalt aşa cum este? sau îi doreşti schimbarea, cu riscul să 
uu-ţi mai placă, să nu mai fie cel vechi, să moară pentru tine o 
frumuseţe diu el? 

Lui Socrate, care iubeşte nu o fiinţă anumită ci vrea doar să 
vadă ce este în ea însăşi atracţia aceasta către oameni şi lucruri, 
aşadar care, cum o spunea el în Lysis, iubeşte iubirea, lui nu-i poate 
fi îngrijorător să vadă că un Cleinias se preface, că moare ceva în 
el, ca intr-un ,,ştirb und verde’ 1 al modernului; ba dimpotrivă, 
lucrul îl bucură, căci este pe linia gîndului şi misiunii ce-şi simte, 
de-a înnobila oamenii şi mai ales pe tineri. De aceea el va şi spune 
(285 b) : ,,N-au decît să dea morţii [ei, sofiştii] pe tînărul acesta, 
dacă-1 fac astfel mai înţelept”. Dar lui Ctesippos s-ar putea să 
nu-i fie indiferentă transformarea prietenului. Şi de aceea primul 
adaugă: ,,Dacă însă vă temeţi, voi tinerii, de aceasta, atunci ei 
să facă asupră-mi încercarea”. 

Cit de aproape este Socrate de înţelegerea problemei adevărate 
pe care ar putea-o ridica vorba excesivă a sofistului I Şi cît de 
,,a lui” este toată problematica astfel creată. Dar el lasă pe Ctesip¬ 
pos să se indigneze, fără să intervină de la început, şi să arunce sofiş¬ 
tilor în faţă un ofensator „Minţiţi!”, în clipa cînd aceştia spun o 
admirabilă jumătate de adevăr. 

Cum minţim? intervine Euthydemos (285 e). „Ţi se pare cu 
putinţă a minţi?” Bi spun ce este: că prietenii lui Cleinias îi vor 
acum transformarea. Adevărul, însă, înseamnă să spui ce este; 
dacă minciuna ar avea vreun sens, ar fi acela de a spune ce nu 
este. Dar se poate spune ce nu este ? Are nume nefiinţa ? Este de 
rostit ea ? 

Nu poţi să nu te gîndeşti la Parmenide, pe care pe drept cuvînt 
îl invocă aproape toţi comentatorii mai noi pentru paradoxul de 
aci al minciunii; şi deopotrivă îţi este limpede că trebuie să-ţi 
aminteşti de Sofistul, cu adînca dezbatere tocmai asupra proble¬ 
mei : cum e cu putinţă să fie rostit falsul. Oricine cunoaşte pe 
Platon are în gînd toată dificultatea speculativă a temei pe care 
o pun acum în discuţie cei doi sofişti. Oricine — afară de Platon 
însuşi cînd îşi scrie dialogul. El preferă să-i lase pe sofişti să alu¬ 
nece, cu virtuozitatea lor, spre absurd, degradîndu-şi gîndul lor, 
iniţial adine speculativ, în superficialitatea lui: nu există nici o 

formulare neadevărată; iar de vreme ce adevărul spus de ei se mode¬ 
lează după adevărul şi felul de adevăr al lucrului, înseamnă că 
vorbim rău despre lucrurile rele, chiar atunci cînd sîntem oameni 
cinstiţi. 

îi e uşor lui Ctesippos să întoarcă procedeul într-o insultă la 
adresa sofiştilor. Iar abia acum intervine Socrate (285 a), cal- 
mîndu-1 pe Ctesippos şi făcîndu-1 să ceară scuze sofiştilor : n-am 
vrut să vă insult, am înţeles doar să vă contrazic ,.acolo unde mi 
s-a părut că nu aveţi dreptate faţă de mine” (285 d). Şi totuşi, 
puţină dreptate în ce-1 priveşte avuseseră sofiştii. Dar ei sînt bogaţi 
în resurse ; nu insistă să-l convingă pe celălalt că ei n-au minţit, 
cu atît mai puţin cu cit minciuna în genere este imposibilă, după 
ci. b-au prins acum pe viu cu ceva nou: cu tema contradicţiei. 
2«. r » il —293 b 3) Problema contradicţiei. Ca întotdeauna în prac- 
tira sofisticii degradate, mai mult polemică cum este, sofistul îşi 
Ir.ig.i gindul, aşa cum se petrece în dialog, de un cuvîut tocmai 
ioştit. în fapt totuşi, aci, la nivelul mai adînc al dialogului, legă¬ 
tura este şi de gînd. Aşa cum se trecea, logic, de la învăţare la trans- 
1 or marea omului prin învăţare, iar de la transformarea lui şi ieşirea 
din fiinţa stabilă la problema spusei adevărate, care nu e decît 
despre ,,ce este”, acum se trece, de la imposibilitatea minciunii la 
imposibilitatea contrazicerii. Problemele sînt chiar într-atît de 
legale îucît dovada sau încercarea de dovadă că este cu neputinţă 
a contrazice, ar putea fi un nou argument, şi într-un sens unul 
mai bun decît cel invocat pînă acum, că nu se poate minţi. 

,,Susţii teza, Ctesippos, că există contradicţie?” întreabă Diony- 
sodoros. Pentru ei, sofiştii, nu încape contradicţie, oricît ar pretinde 
celălalt că-i contrazice în fapt şi oricît ar părea şi ei să contrazică 
pe unul sau pe altul şi eventual orice spusă. Urmează dovada: 
dacă vorbeşti adevărat despre lucruri, adică le arăţi aşa cum sînt, 
atunci vorbirea nu poate fi decît una, despre acelaşi obiect sau 
proces. Nu putem aşadar să ne contrazicem, dacă vorbim adevărat 
despre un acelaşi lucru. Este drept, s-ar putea să vorbim, unul şi 
altul, despre lucruri diferite; dar atunci mai încape contradicţie ? 
Mai are ea sens dacă şi unul şi altul rostim adevăruri, dar despre 
altceva fiecare ? 

,,Iar Ctesippos tăcu ”, spune dialogul (286 b). Bunul-simţ trebuie 
să tacă, n-are încotro. A fost prins de sofişti în plasa propriilor 

sale „contradicţii”. El, bunul-simţ, crede cu adevărat că aceea ce 
spunem în cliip potrivit, nu numai că are sens dar corespunde şi 
lucrului „aşa cum este” ; prin urmare că spusa se întemeiază în 
real, în fiinţă, ontologic. Dacă adevărul asupra lucrului este stabil, 
atunci nu poate încăpea, pentru bunul-simţ şi Ctesippos, contra¬ 
dicţie. Este unul singur. Nu ne rămîne de spus decît ceva, în faţa 
adevărului unu şi stabil: că lucrul e cel care nu rămîne stabil, că 
lucrul însuşi (care poate fi şi gînd) se contrazice I Iar aşa ceva 
are curajul să spună abia dialectica. Bunul-simţ nu-1 spune, şi de 
aceea rămîne mut în faţa sofiştilor. 

Evident, există contradicţia cealaltă, de suprafaţă, contradicţia 
verbală : afară plouă —afară nu plouă. Dar cu ea e vorba de o lamen¬ 
tabilă simplificare a problemei contradicţiei; şi una din tristeţile 
şi îngrădirile culturii noastre moderne este că logica nouă, sub 
chipul logicii matematice, rămîne la o asemenea contradicţie, redu- 
cînd totul la p.p = 0, adică o spusă şi negaţia ei se anulează. 

Dar aceasta este forma cea mai degradată a contradicţiei şi 
un simplu caz-limită. Cum să se anuleze cele ce se contrazic ? 
Ele intră în tensiune prin contradicţia lor; şi fie rămîn aşa blocate 
(în gîndire, dacă aceasta stă doar sub perspectiva „intelectului”, 
în realitate dacă nu se iese din încremenire), fie tocmai că ies din 
contradicţie, făcînd din aceasta un „moment” şi nu un mormînt 
al gîndului (sau al realului), cum vrea logica. Raţiunea invocată 
de Kant rămînea blocată în cele patru antinomii care, cu tensiunea 
contradicţiei lor (şi nu cu zero-ul lor, cum vrea logica) au trezit 
şi mai tîrziu, poate, emoţie în orice conştiinţă gînditoare. Numai 
că, Hegel a venit să spună că raţiunea invocată de Kant este doar 
intelect, de vreme ce acesta singur rămîne blocat în contradicţie 
(şi în „paradoxe”, ca în matematicile de astăzi), în timp ce raţiu¬ 
nea veritabilă nu cedează în faţa contradicţiei, ci o înfruntă spre 
a o depăşi. Hegel a adăugat, chiar, că nu sînt doar patru antinomii, 
ci o infinitate, iar ele duc la deblocarea raţiunii, în loc să fie înghe¬ 
ţul ei. Exerciţiul acestei raţiuni — în gîndire şi lucruri, după Hegel — 
constituie dialectica. 

Cu dialectica proprie — dacă ar fi deţinut gîndul ei în ceasul 
cînd a scris Euthydemos — Platon ar fi putut redresa problema 
sofiştilor arătînd, împotriva a ceea ce pretindeau ei deschis, şi 
bunul-simţ redus la tăcere doar implicit, că există totuşi contradicţie. 
Dar se întîmplă aşa nu pentru că unul spune una şi celălalt spune 

alta despre un acelaşi lucru, de vreme ce spusa adevărată n-ar fi 
decît una singură, ci pentru că adevărurile noastre, ce se vor stabile, 
au în faţa lor lucruri şi gînduri care ele nu sînt stabile şi merg pînă 
la contradicţia de sine. Şi desigur el ar fi spus ca Hegel mai tîrziu: 
contradicţia nu e un blestem, ci dimpotrivă, căci scoate tot posi¬ 
bilul din lucruri şi gînduri, trimiţîndu-le pînă la limita lor de rupere. 

Fireşte nu Platon a formulat în istorie principiul contradicţiei, 
ci Aristotel. Dar gîndirea lui Platon este o dezbatere asupra contra¬ 
dicţiei şi se mişcă prin ea, de vreme ce este dialectică. Problema 
antică a lui antilegein, a contrazicerii, care nu este a contradicţiei 
inerte, reprezintă o adevărată obsesie pentru Platon şi epoca lui, 
cum se arată în Lămuriri preliminare din acest volum. Este o ade¬ 
vărată nefericire a istoriei spiritului, ceva de care logicienii se fac 
vinovaţi, aceea de a deschide analiza contradicţiei cu Aristotel şi 
de a o menţine în spiritul lui. Aristotel a putut fi un miracol şi o 
biiiclm rro pentru culturii noastră; dar, lăsînd de o parte alte capitole 
iii caic s-a dovedit un teribil întîr/.ietor, în materie de contradicţie 
cl a înţeles să rămînă la „afară plouă — afară nu plouă”, întîrziin- 
du-ue şi astăzi cu perspectiva sa, prea lesne adoptată chiar de logi¬ 
cienii care-1 combat în rest. Cum poate spune Hegel că datorează 
mai mult lui Aristotel decît lui Platon, este de neînţeles, cel puţin 
dacă te gîndeşti la dialectică. Nicăieri la primul dialectica nu înseamnă 
mai mult decît o disciplină a probabilului şi una ca atare secun¬ 
dară pentru speculaţie. Filosofia sa „primă” nu este dialectică, 
iu timp ce la Platon filosofia primă şi ultimă este dialectica — 
atunci cînd nu face expuneri ştiinţifice în genul lui Timaios sau 
politico-morale în genul Legilor. 

Platou ar fi fost deci în drept să primească direct provocarea 
sofiştilor cum că nu există contradicţie; să le arate că ei înşişi 
sînt expresia ei vie dar schimonosită; şi să releve că sofiştii au 
dreptate în faţa bunului-simţ, dar că tocmai de aceea este necesară 
o gîndire speculativă dincolo de bunul-simţ,' una care să ştie 
a face vădit că realul şi gîndirea trăiesc sub rodnicia contra¬ 
dicţiei. 

Iată-1 în schimb din nou eschivînd problema care e mai mult 
decît oricare alta a sa (şi va fi fost aşa chiar în anii tineri cîud 
îşi scria Euthydem-vX ) şi încercînd în continuare, în locul discuţiei 
teoretice, să compromită în /apt pe sofişti, prin consecinţele tezei 
lor. El îl face pe Socrate să sară în ajutorul lui Ctesippos (de la 

286 c) nu spre a restabili contradicţia în dreptul şi realitatea ei, 
ci spre a trimite pe ceilalţi la absurd. 

Dacă nu există contradicţie atunci nu există nici vorbire falsă ? 
întreabă el (ca şi cum contradictoriul ar fi „falsul” şi nu ar avea 
aceeaşi tărie sau n-ar fi la fel de mult adevăr, ca fiind un moment 
nou al lucrului ori gîndului trecute în opusul lor). Nu, nu există 
vorbire falsă, spun din nou sofiştii. Nici gîndire falsă ? întreabă 
Socrate, alunecînd insidios din logic în epistemologic şi psihologic. 
Nu, spun ceilalţi. Nici neştiinţă atunci? nici neştiutori? Nu, se 
încăpăţînează să răspundă sofiştii. 

Şi aci vine lovitura de teatru. Socrate declară că toate acestea 
îi sînt prea subtile, dar că el are o întrebare de bun-simţ, una groso¬ 
lană, de pus: dacă nu există greşeală, nici ignoranţă, ,.atunci ce 
anume aţi venit voi că nc învăţaţi'!'' (287 a). 

întrebarea cade ca o măciucă pe capetele bieţilor impostori 
de duzină. Cel puţin cititorul aşa înţelege lucrurile, şi rîde. Sur¬ 
prinzător însă este că la fel pare a fi înţeles lucrurile şi Platou; 
căci acum, el îi descrie pe cei doi sofişti ca descumpăniţi, iritaţi, 
decretîndu-1 pe Socrate un simplu „trăncănitor” şi trecînd, cu 
exasperarea lor, la sofisme tot mai absurde. 

Şi totuşi, dacă Platon n-ar fi fost atît de necruţător cu ei, sofiştii 
ar putea avea ce să răspundă. întrebarea lui Socrate, deşi vine 
ca o lovitură de teatru, nu este chiar atît de zdrobitoare pentru ei. 
Cei doi sofişti, consecvenţi cu ceea ce au susţinut, cum că nu există 
ignoranţa (şi vor relua îndată teza cînd vor susţine că ştim tot 
dacă ştim un singur lucru), ar putea replica: „N-am venit propriu- 
zis să vă învăţăm ceva. Am venit să vă facem conştienţi de ceea 
ce ştiaţi dinainte”. 

Căci n-a fost acesta rolul istoric al sofisticii ? Au dat reprezen¬ 
tanţii ei vreo învăţătură organizată umanităţii ? Numai cîţiva 
non-conformişti sceptici şi neopozitivişti englezi se complac în a 
admira „nominalismul” sofiştilor de-o parte, şi în a le găsi contri¬ 
buţii efective şi pe plan politic sau etic. Reabilitarea lor însă nu 
atîrnă, pentru nimeni altcineva, de ceea ce au dat, ci de ceea ce 
au trezit, inclusiv logica lui Aristotel. Căci nici logica aceasta nu 
e propriu-zis o „învăţătură”, iar Aristotel a scos-o din capul său 
pentru că este în capetele tuturor. Aceasta puteau răspunde, aşa¬ 
dar sofiştii: am venit să vă facem mai lucizi, mai degrabă decît 
ştiutori de lucruri noi. Şi poate că nici înţelepciunea pe care o tot 

caută Socrate ca o ştiinţă nu era sortită să se „predea”, cum cre¬ 
dea el, ci mai degrabă să se trezească în oameni. 

Platon nu le îngăduie să se apere, necum să-i apere el, ci hotă¬ 
răşte, cu libertatea sa de autor, că e momentul să-i desfiinţeze 
de-a binelea. Va mai apărea o problemă serioasă, a patra, problema 
cunoaşterii universale, legată de tema ignoranţei tocmai, dar de 
pe acum dialogul se frînge interior, şi Spiritul — dacă putem vorbi 
aşa cu Hegel — care mai păstra în sofişti o jumătate de adevăr 
sau măcar o umbră de întemeiere, începe să se piardă pe sine cu 
totul. Şi într-adevăr. Spiritul n-a fost de partea lui Socrate : gîndul 
mai adînc, sorţii de-a deschide un orizont nou, îndrăzneala cuge¬ 
tului au fost, cu oricîtă incoerenţă, de partea sofiştilor, în ciuda 
tratamentului la care i-a supus dialogul. Dar Socrate n-a înţeles 
să preia, cu raţiunea sa filosofică, problemele, astfel încît sofiştii, 
care n-au decît intelectul de partea lor, cu iscusinţa lui goală şi în 
plus cu îndrăcirea lor de histrioni ai spiritului, rămîn acum desco¬ 
periţi. Spiritul îşi iese din ţîţîni. 

Aceasta se vede şi scenic. Dionysodoros nu-i mai lasă pe cei¬ 
lalţi să pună nici o întrebare şi aruncă în aer sofismul său cu vor¬ 
birea „însufleţită”, Socrate recunoaşte că a greşit dar, contaminat 
dc sofişti şi el, adaugă că, de vreme ce nu există greşeală, n-a gre¬ 
şit, Ctesippos acuză pe cei doi că aiurează, şi totul s-ar termina 
cu ocări, cum se teme Socrate, dacă el n-ar interveni să liniştească 
spiritele şi să întreprindă cu Cleinias, pînă le trece furia celorlalţi, 
un nou interludiu. 

Ce spune despre filosofare Socrate în acest al doilea interludiu 
(ele la 288 d), cu scopul aparent de-a arăta din nou ce speră ei 
să înveţe de la sofişti, este desigur mai demn, dar abia puţin mai 
adînc decît în primul interludiu. Sîntem în plin xenofonism şi mai 
departe. Purtătorul de cuvînt al lui Platon se fereşte şi aci de orice 
gînd speculativ mai adînc, ca să nu rişte apropierea de sofişti. în 
mare, ni se spune că ştiinţa care ne-ar da înţelepciunea ar trebui 
în acelaşi timp să producă bunuri şi să le folosească. Dar ce bunuri 
poate produce filosofia decît valori şi cunoştinţe ? Este înălţător 
de spus că filosofia nu trebuie să se mărginească de a le produce 
ci trebuie şi să le folosească în chip potrivit, laolaltă desigur 
cu valorile şi cunoştinţele obţinute de alţi creatori (să punem 
artişti şi oameni de ştiinţă, dar în gîndul lui Socrate orice produ¬ 
cător de bunuri) ; că filosofia e datoare şi spiritualiceşte, nu numai 

raţional, omului. Dar toate acestea nu sînt decît „un pios dezide¬ 
rat”, cum se spune, un fel de-a declara: ar trebui să existe ceva 
de ordinul a ceea ce eu, Socrate, numesc filosofie. — Nu am ieşit 
din exhortaţie şi predică. 

Mai interesant, într-un fel, este faptul că în cursul discuţiei 
tînărul Cleinias dovedeşte că are dinainte înţelesul lucrurilor (dacă 
răspunde aşa, spune Criton, atunci nu mai are nevoie de profesor 
— 290 e) şi că astfel sofiştii ar putea lesne spune că ştie lucrurile 
fără să i se fi predat nimic. Dar nu făcea aşa Socrate? Nu spunea 
el, cu maieutica sa, că doar scoate din capul oamenilor gîndul lor 
neştiut ? şi chiar acum, nu era el cel care obţinea de la Cleinias 
răspunsuri atît de uimitoare (deşi semănînd cam mult cu tezele 
platoniciene şi cu termenii ei) ? Dar din nou Socrate nu se recu¬ 
noaşte în ceea ce este temă de dezbatere, în timp ce sofistul vine 
acum să-i spună, lui care teoretizase şi aplicase în atîtea rînduri 
lucrul: poate că ai dinainte ştiinţa pe care o cauţi! 

293 b —fine 4) Problema cunoaşterii universale. Degătura care se 
creează aci, cu ultima problemă de însemnătate speculativă a dia¬ 
logului, este desăvîrşită, oricît nu ar fi intenţionat-o Platon el 
însuşi. Ea se face atît prin rezultatul digresiunii lui Socrate în ca¬ 
drul interludiului cu Cleinias, cît şi prin rezultatul la care conducea 
problema a treia: inexistenţa ignoranţei pe temeiul inexistenţei 
contradicţiei. Ambele rezultate deschid către ideea că posedăm iu 
cugetul nostru, ca oameni, mai mult decît bănuim. 

„Ştiinţa aceea care vă face încurcătură de atîta vreme, să v-o 
predau sau să vă arăt că o şi aveţi?” întreabă Eutbydemos. Nu 
te poţi împiedica, iarăşi, să te gîndeşti la deosebirea pe care o 
făcea dialogul Theaitetos între a poseda şi a avea: poţi să posez 
o mulţime de lucruri dar să nu le ai cu adevărat. Toată teoria 
reminiscenţei se întemeia pe gîndul acesta că posedăm cunoştinţe 
fără să le şi avem. Nu sîntem total ignoranţi, ca oameni; ba într-un 
fel, cu ceea ce este înnăscut în noi (fie că e vorba de cunoştinţe, 
fie mai degrabă de facultatea de a căpăta cunoştinţe, cum spunea 
Deibniz şi cum regăseşte şi astăzi „gramatica generativă”) am 
putea spune că sîntem întru totul ştiutori. Numai că, lucrul tre¬ 
buie spus cu o măsură pe care sofiştii nu o au. Şi tocmai lipsa lor 
de măsură o speculează Socrate aci, lăsînd să cadă o ultimă mare 
problemă. 

Pentru a dovedi că omul e ştiutor şi că Socrate posedă dinainte 
ştiinţa căutată, Euthydemos nu poate oferi mai mult decît cei 
din speţa sa: un sofism. El joacă asupra termenului de „ştiutor”, 
face pe oricine, inclusiv pe Socrate, să admită că ştie ceva, şi fiind 
ca atare ştiutor (,,într-o privinţă doar”, stăruie inutil Socrate) 
decretează că nu poate fi şi neştiutor totodată, şi conchide victorios 
că trebuie să posede o cunoaştere universală. 

Totul s-a degradat, cu o asemenea argumentare. Nu este nimeni, 
nici măcar un copil, care să se lase înşelat de un asemenea sofism 
şi poţi să te întrebi: să fi fost acesta nivelul chiar şi al unora dintre 
sofişti ? Mai merita să-i combată Platon ? Căci acum, întocmai 
unui copil, Ctesippos (iar pînă şi Socrate, din păcate, se va pune 
la mintea lui) vine cu întrebarea grosolană: dacă voi doi pretindeţi 
că ştiţi tot, ştiţi cîţi dinţi are în gură fiecare din voi ? 

Ea aşa sofism, se va spune, aşa replică. Dar abia mai crezi că 
lucrurile silit scrise de Platon. Undeva, spiritul ultragiat şi de unii 
şi tic alţii se răzbună. Căci era pînă şi în stupiditatea sofismului 
proclamat o sămîuţă de adevăr. Nu mai e vorba acum de facul¬ 
tatea de cunoaştere care e prezentă şi activă la toţi, nici de cunoş¬ 
tinţele înnăscute, nici de cine ştie ce fel de apriorism; nu este 
în joc nici acea glorioasă cunoaştere prealabilă pe care o invoca 
Goethe pentru cazul lui Platon chiar, în Istoria teoriei culorilor, 
cînd spunea despre acesta că nu avea nevoie să cunoască lumea, 
de vreme ce o deţinea dinainte. Este vorba de o problemă nouă, pe 
care o ridică sofismul în stupiditatea lui. Să nu fie adevărat că acela 
care ştie (dar ştie cum trebuie) un singur lucru le ştie pe toate ? 

îutr-un sens, aşa se întîmplă încă de la nivelul meşteşugarilor, 
spre a invoca exemplele de la care pleacă mai totdeauna Socrate : 
cîte un bun meşteşugar de un fel are aplicaţie la toate; aşa cum, 
astăzi, cel care cunoaşte bine un fel de maşini este pregătit să le 
ştie pe toate; sau cel care înţelege despre o singură faptă cum că 
este morală, ştie de toate acţiunile morale. Dar aşa se întîmplă 
mai ales în materie de cunoaştere, domeniul pe care-1 invoca în 
fond sofismul. Bineînţeles, nu există cunoaştere enciclopedică 
actuală: şi nimeni nu ştie tot. Dar cunoaşterea unui domeniu ţi 
le deschide pe toate. Ştii ceva, eşti deci în condiţia de a şti, deţii 
virtutea de a şti, care în formele ei raţionale operează la fel peste 
tot, în cele din urmă. Se poate spune că în ansamblul organizat 
de cunoştinţe care constituie cultura, a şti „orice” înseamnă a 


23 




CONSTANTIN NOICA 


şti unde să cauţi orice şi cum să valorifici orice o dată găsit, adică 
tocmai ceva de ordinul „ştiinţei” pe care o căuta Socrate. Este 
întristător să te pui la mintea copiilor, cum face acesta în dialog 
şi să întrebi pe sofişti dacă Dionysodoros ştie să danseze între săbii. 
Da, Dionysodoros ştie să danseze între săbii I O ştie şi Socrate, 
dar a „uitat-o", cu trupul său neîncercat şi îmbătrînit; o ştie şi 
cititorul. 

Degradarea lui Socrate nu arată decît că acum s-a intrat în 
marea dezordine a Spiritului. Totul a intrat în delicvescenţă. Acesta 
este preţul pe care-1 plătim pentru ignorarea şi nerecunoaşterea 
problemelor adevărate. Tot ce urmează pînă la capătul dialogului 
este pură dezordine a gîndului iar Socrate însuşi, care s-a prins o 
clipă în ea, nu se mai poate desprinde cu-adevărat de bacchanala 
ei. Degradarea în care Platon a înţeles să-i prezinte pe sofişti se 
întoarce acum şi resfrînge asupra lui Socrate, asupra dialogului 
şi asupra gîndului platonician el însuşi. 

Cine rîde prea tare se schimonoseşte şi devine rizibil el însuşi. 
Socrate devine ridicol cînd continuă cu lauda la adresa sofiştilor 
pe care-i batjocorise atît de mult şi-i lăsase, complacent şi răbdător, 
să se batjocorească singuri, cu ultima serie de sofisme. Este şi 
nesăbuit cînd, la relatarea lui Criton că un retor sau logograf, carc- 
ascultase vorbind cu sofiştii în ajun, îl dezaprobase pe el şi filo- 
sofia laolaltă cu sofiştii, porneşte aşa din senin, fără acoperire bună 
pentru filosofia sa, un atac la adresa retoricii. Şi cu siguranţă 
el este penibil cînd, la cererea bietului Criton de a-i arăta cui să 
se adreseze pentru educaţia copiilor săi, el răspunde că filosofia 
e mare lucru, dar ca orice altă îndeletnicire are parte de mulţi slu¬ 
jitori netrebnici; că în fapt nu ştie de nici unul ca lumea şi că 
tot ce-i poate spune — lui Criton, omul care avea să-l însoţească 
toată viaţa cu devoţiunea, admiraţia şi nădejdea de-a învăţa de 
la el ceva esenţial — era : „descurcă-te singur”. 


în care ceas al vieţii a putut scrie Platon un asemenea dialog ? 
într-unul de mare măiestrie artistică, desigur, dar şi de mare des¬ 
curajare filosofică; într-un ceas, mai ales, în care vor fi fost ata¬ 
caţi, el şi filosofia, atît de crunt sub acuza de a face sofistică, îneît 
a trebuit să se apere în orice fel. A trebuit să devină rău. 

însă tot un antic spunea: omul rău zgîrie pe alţii şi se sfîşie 
pe el. Această sfîşiere continuă a lui Platon ne-a apărut în dialog, 
îndărătul surîsului şi ironiei: sfîşierea între deformarea gîndului său 
şi gîndul său, între speculaţia schizofrenică şi cea frenică, a spiri¬ 
tului autentic, între impostură şi cutezanţă speculativă, între para¬ 
dox gol şi contradicţie plină, între sofistica intelectului şi o „sofis¬ 
tică” a raţiunii, sfîşierea în sfîrşit între nevoia de a apăra filoso- 
fia şi obligaţia mai adîncă de-a ataca prin ea limitele gîndului, 
cu riscul altminteri de a o reduce la predică morală. Iar o ase¬ 
menea sfîşiere ne-a îngăduit să interpretăm dialogul, ce în orice 
alt fel ne părea neinterpretabil. S-ar putea ca interpretarea aceasta 
să fie o malformaţie hermeneutică; dar un lucru rămîne şi el ne 
este asigurător: absolut tot ce am spus împotriva literei şi spiritu¬ 
lui în care a fost scris acest dialog platonician este luat din Platon 
însuşi. 

Nicăieri altundeva el nu a mai fost rău. Spiritul nu poate fi 
rău. Marile viziuni filosofice sînt integratoare, iar un Hegel se 
îndură dc tot ce găseşte de-a lungul drumului istoriei şi în pulberea 
lui. De altfel, nu spunea el că tăria „conceptului” este de a se con¬ 
firma prin ceea ce pare să-l contrazică ? Spiritul nu tăgăduieşte, 
sau nu o face în afară; doar înăuntru. Cînd este tăgăduit din 
afară, el îşi înnobilează adversarul în loc să-l trimită şi mai jos 
decît este, cum face Platon aci cu sofistica. Putea oare fi sofistica 
atît de vană ? Ar fi avut ea curs pe pieţele cetăţilor greceşti ? 
Dacă se bate cu cineva, spiritul o face cu limitele şi cu zeii, nu cu 
histrionii din pieţele publice. Sau cînd trebuie totuşi să-i înfrunte 
pe aceştia, vede pînă şi în ei reflexul zeilor şi o sclipire de raţiune. 

Platon n-a avut, pentru o dată, curaj speculativ. Acelaşi gîn- 
ditor care peste tot merge pînă la limita de rupere a gîndului, se 
ascunde în Euthydemos, cu gîndul propriu, îndărătul ironiei, luîn- 
du-şi drept aliat bunul-simţ, pe care l-a zdruncinat din temelii în 
atîtea alte rînduri. Dealtfel, tot ce a avut tărie, în istoria culturii, 
a trebuit să lezeze bunul-simţ: miturile, religia, filosofia statornic, 
ştiinţa, pînă şi tehnica, astăzi. Dacă religia creştină ar fi avut 
bunul-simţ, al lui Arie şi al gnosticilor, de a spune că trei lucruri 
nu pot fi unul singur şi că omenescul nu poate fi una cu supra¬ 
omenescul, probabil că n-ar fi rezistat nici două secole. Cînd ştiinţa 
vine să ne spună că orice substanţă este şi una şi multiplă, ca 
avînd izotopi, ea nu respectă ideea de identitate a bunului-simţ. 

Cînd tehnica produce un vehicol cu drum cu tot, cum este şenila, 
ea sfidează, fără să ştie, bunul-simţ. 

Dar dacă tot ce ţine de istoria culturii are de la început, sau 
sfîrşeşte prin a avea, alteori, curaj speculativ, filosofia este cura¬ 
jul speculativ însuşi. Acest lucru l-a învăţat umanitatea gîndi- 
toare de la Platon. Iar sofistica, aşa cum ne apare din perspectivă 
istorică, este curajul speculativ gol, înainte de-a decădea în simplu 
exerciţiu al inteligenţei (se numeşte ,,filosofie analitică” astăzi) 
sau, la greci, în impostură. 

Se cunosc cele trei faze ale sofisticii antice: în ceasul ei mare, 
sofistica trimite speculaţia la obiectul ei adevărat, care este fiinţa, 
şi face ontologie, cu Protagoras şi Gorgias (primul spunînd : „Omul 
este măsura tuturor lucrurilor, a celor ce sînt cum că sînt, a celor 
ce nu sînt cum că nu sînt"; al doilea spunînd : „Nu există nimic — 
de ordin general, n.n. —, iar dacă ar exista nu ar fi cunoscut şi 
de ar fi cunoscut n-ar putea fi împărtăşit”) ; 

în ceasul al doilea, tot cu Protagoras dar mai ales cu Gorgias 
şi cu mulţi alţii, aliaţi cu retorii, sofistica se avîntă în etic şi 
politic, devenind, sau pretinzînd că este educativă şi aducînd acel 
spirit de independenţă, nonconformism al gîndului, individualism, 
libertate de critică, universalitate, datorită căruia sofistica avea 
să fie reabilitată de moderni, în primul rînd de non-conformismul 
şi scepticismul pragmatic englez; 

în ceasul al treilea, al decadenţei, cel pe care-1 descrie Platon 
în Euthydemos dar probabil sub nivelul lui real, primează semanticul 
şi logicul, cu Prodicos de o parte şi toţi acei sofişti reflectaţi în 
dialog, care pun în discuţie instrumentul de gîndire şi vor trezi 
la Aristotel nevoia de a crea logica. 

Toţi sofiştii au în comun nominalismul, convingerea aşadar că 
nu există ceva de ordin general; toţi aduc subiectivitatea bună, 
spune Hegel; toţi cred, explicit ori nu, în universalitatea raţiunii 
şi caracterul ei profan, împotriva şcolilor pitagoreice sau orfice, 
conducînd deci, împreună cu presocraticii, la prima cultură neini- 
ţiatică; toţi sînt cosmopoliţi, pregătind un alt tip de societate; 
toţi aduc spiritul de cercetare şi un sens liber al cercetării, s-a putut 
spune unul de tip universitar; toţi trimit, direct sau indirect, la 
temeiuri, au spirit critic sau îl trezesc, au varietatea perspectivelor; 
toţi educă, într-un fel, ascuţind minţile, ridicîndu-le la formă şi 
formal, trezind oamenii la reflexiune sau măcar ameţindu-i socratic, 

ca torpila marină; şi mai ales toţi — cînd nu decad în impostură 
— au curaj speculativ, dar unul în gol. Fac să primeze posibilul 
gîndirii asupra răspunderii ei reale. în acest sens toţi sînt,.îndră¬ 
ciţi” prin ameţitorul primat al posibilului asupra realului de gîn- 
dire şi vorbire. 

Sofistica însă nu e decît un moment al conştiinţei gînditoare. 
Oricine gîndeşte cade peste argumente şi situaţii sofistice; le cul¬ 
tivă chiar, ca să resimtă voluptatea blocării gîndului, a paradoxului, 
a scandalului, a neputinţei recunoscute şi superior, lucid procla¬ 
mate — sau ca să le depăşească. Doar sofiştii fac un ,,în sine” 
din acest simplu moment al reflexiunii. Ce e nesuferit la ei este 
că exprimă cu voce tare un absurd ori un blocaj de care sîntem 
uneori perfect conştienţi şi în care nu putem întîrzia. Ca într-o 
glumă reuşită sau în comicul reuşit, la un argument sofistic eşti 
silit să te opreşti. Nu ai nimic dincolo de o vorbă de spirit. Cu 
fiecare vorbă <le spirit, spiritul moare. Cu fiecare sofism reuşit, 
ui ajuns la tăcerea gîndului. — Nu se poate tăcea, sau nu se poate 
tăcea aşa. 

Filosofia se vede, la început cu seninătate, apoi cu îngrijorare 
şi pînă la urmă cu groază, oglindită deformat în această orientare 
a spiritului. Este vorba de simulacrul ei, strîmbătatea ei, ca 
într-o oglindă cu adevărat deformantă; este vorba de posibilul 
ei gol, de izotopii ei mincinoşi, de ruda ei denaturată. Sfîşierea 
oricărei conştiinţe filosofice — cum se vede în acest dialog — 
este că, pusă între simţul comun şi sofistică, ea n-ar putea alege 
în nici un caz simţul comun. E datoare să aibe probitatea de-a recu¬ 
noaşte că undeva excesele şi schimonoselile sofisticii se petrec pe 
trupul ei, cu problemele ci deschise. 

Probitatea aceasta Platon n-a putut-o avea, într-un ceas cînd 
sofistica devenise o plagă a vieţii spirituale ateniene. El trebuia 
să disocieze filosofia de sofistică, oricum ar fi făcut-o. Nici noi cei 
de astăzi n-am cuteza să spunem, în ciuda distanţei istorice şi a 
reconsiderărilor făcute, că în fond el combătea sofistica intelectu¬ 
lui şi o practica pe cea bună, a raţiunii. Noi înşine, oricît spirit 
al probităţii intelectuale am avea, n-am putea admite că dialectica 
noastră, care este atît de activă în tot ce e filosofie autentică astăzi, 
reprezintă o sofistică superioară. Hegel a mai avut acest curaj; 
dar nu într-un ceas, ca acum, cînd atîtea orientări fără spirit filo- 

sofic, în frunte cu neopozitivismul, acuză dialectica de a fi o 
sofistică. Nu ne putem asuma nici noi sofistica, oricît înnobilată. 

într-un fel, sîntem deci în situaţia în care se găsea Platou cu 
dialogul Euthydemos : trebuie să apărăm filosofia. Dar de-am putea 
să nu facem ca Platon aci. De-am putea apăra filosofia — după 
ce vom fi rîs bine citind dialogul Euthydemos — cu restul operei 
platoniciene, unde nu încape rîs, ci doar, uneori, o amară ironie 
pentru condiţia omului şi a gîndului. 




LĂMURIRI PRELIMINARE 


DESPRE SUBTITLU : CE ESTE ERISTICA ? 

Eristica (de la ăpiţ, „gîlceavă”, „ceartă”, „controversă”) este 
un tip de dispută verbală care, spre deosebire de dialectică, nu 
îşi propune un ţel constructiv, ci respingerea cu orice preţ a afir¬ 
maţiilor respondentului. Aristotel (Resp. sof., 2, 165 a—b) o dis¬ 
tinge de tipul discuţiilor dialectice şi peirastice, asimilînd-o cu 
tipul dc discuţie sofistică. în capitolul 11, el revine cu o analiză 
dc detaliu asupra raţionamentului „eristic sau sofistic”, evidenţiind 
faptul că acesta simulează doar virtuţile silogismului autentic, fiind 
deci un paralogism, un raţionament logiceşte fals. Scopul eristicii, 
în viziunea lui Aristotel, este dorinţa de a triumfa în disputa ver¬ 
bală şi, tocmai pentru a-1 atinge, ea recurge la un tip de înţelep¬ 
ciune care violează regulile raţionamentului adevărat simultan cu 
salvarea aparenţelor lui. Aceeaşi caracteristică a eristicii o are în 
vedere şi Platon în Eulhydemos. La 272 a—b, el spune: „pînă 
îutr-atît au devenit de pricepuţi să înfrunte pe alţii în cuvinte 
şi să respingă orice argument, indiferent dacă e vorba de adevăr 
sau fals, îucît nimeni n-ar îndrăzni să le stea împotrivă”. 

Dorinţa de a contrazice cu orice preţ, caracteristică reprezentan¬ 
ţilor eristicii, a dus la sinonimia dintre „eristică” şi „antilogie” 
(cf. WILAMOWITZ, 1920, I, 233). Platon, în repetate rînduri 
(l.y., 216 a 7; Phd., 101 e 2; R„ 454 a 1 ; Sph., 232 b 6), îi 
numeşte pe eristici şi „contrazicători”, âv-nXoyixoi (cf. KBULEN, 
1971, 62, nota 5), iar în alte locuri îi desemnează prin perifraze 
de tipul: oi xepl rouţ dcvriXoyixooţ X6youţ SuxTpi'ţavrei; („cei care 
îşi petrec vremea în controverse”; Phd., 90 b —c) ; (oi vrepi X6youţ 
i[X(pio(3T]Tr|Tixo[ („cei ce contestă argumente” ; Plt., 306 a 9) ; oi rcepl 
Tiiţ SpiSaţ la7tou8ax6Teţ („cei pasionaţi de dispute” ; Sph., 216 b 8). 

Eristica este deci o ars rixandi, o artă a combaterii şi nu întîm- 
plător (deşi într-un context ironic) Platon face din ea, în Euthy- 

demos, îndeletnicirea supremă a unor profesionişti ai luptei, a unor 
,,combatanţi compleţi” (7rayxpaTiaaTa(; 271 c 6), pregătiţi „pentru 
orice fel de luptă” (îra[i.[z<£xco •’ ibid.). Agonală ca şi dialectica, eris¬ 
tica a pierdut însă sensul înalt al disputei inter-subiective vizînd 
găsirea unui adevăr impersonal, singurul pe care subiectivitatea 
angajată în luptă trebuie să-l slujească şi în faţa căruia ea trebuie 
să-şi recunoască în cele din urmă valoarea contingenţă. Pentru 
că eristica nu îşi propune decît să contrazică, nu agentul discuţiei, 
ci obiectul ei este lipsit de necesitate; el se construieşte şi se des¬ 
tramă imprevizibil, urmînd mersul întîmplător al replicilor inter¬ 
locutorului şi al tuturor fragmentelor de locuţie pe care acesta le 
pune întîmplător în joc. Pentru că nu are ţel, discuţia poate să 
şi înceapă de oriunde; obiectul ei este indiferent, nu este conţinut 
al vorbirii, ci doar pretext al ei. Cuvintele nu mai au valoare heuris- 
tică sau hermeneutică; ele există doar pentru a oferi material de 
combustie controversei care se consumă în sine. Avem de-a face 
cu „o vorbire de dragul vorbirii” (X6y°u evexa Xeyeiv t6v X6yov; 
Euthd., 286 d 11), în care sofistul eristic nu urmăreşte decît vic¬ 
toria verbală (vtxrjţ aurîjt; x*P lv )> consfinţită prin reducerea la 
tăcere a interlocutorului (Euthd., 303 e 2). 

în cazul eristicii, ne aflăm deci în faţa triumfului subiectivităţii 
pure care îşi slujeşte propria cauză dincolo de motivaţii şi mobiluri 
determinate, ca simplă exaltare a eului. Chiar dacă avea deschi¬ 
deri către practic, căci la greci un sofism bine ticluit putea duce 
la combaterea publică a unui oponent sau la derutarea unui juriu 
(cf. KNEAEE & KNEAEE, 1974, I, 22), eristica rămîne în prin¬ 
cipal o simplă gratuitate a minţii, guvernată de un impuls ludic 
şi de bucuria victoriei care decurge din el. Platon însuşi, în dialo¬ 
gul acesta, o numeşte în repetate rînduri „joc”, mtiSia (cf. Euthd., 
277 d 9; 277 e 2 ; 278 b 2; 278 c-d). 

Poţi lua însă totul în joacă, filosofia ca şi adevărul? Eristica 
era o dialectică coruptă şi, coruptă fiind, ea lăsa doar impresia 
că pune în joc filosofia şi adevărul. Atît Platon cit şi Aristotel o 
condamnă în numele imoralităţii care însoţeşte acest travesti spiri¬ 
tual ; sub masca dialecticii socratice, dar consumîndu-se sub forma 
unei dexterităţi fără obiect, eristica risca să rupă practicarea 
înţelepciunii de cultivarea virtuţii. Platon reacţionează de pe pozi¬ 
ţiile metafizicii cu finalităţi etice. Sub masca silogismului ca raţio¬ 
nament valid, dar cultivînd în fond paralogismul, eristica risca să 

intoxice organul gîndirii. Aristotel reacţionează de pe poziţiile 
logicii, şi atitudinea sa în Respingerile sofistice este în principal 
profilactică şi terapeutică. 

Cit priveşte originile tipului eristic al sofisticii, ele sînt obscure 
şi controversate (vezi în principal pentru această problemă KEU- 
LEN, 1971, 77 şi urm.). Numele de eristici este legat — potrivit 
lui Diogenes Laertios (II, 106) — de filosofii din şcoala megarică 
şi avea pesemne o rezonanţă peiorativă, căci ei înşişi] îşi spuneau 
„dialecticieni” (cf. NATORP, 1907, 467). Dacă rămînem la această 
indicaţie onomastică, rezultă că eristica este sincronică platonis¬ 
mului, desprinsă, ca şi acesta, din dialectica socratică, şi concurînd 
platonismul prin invocarea unei metode comune (prezentarea argu¬ 
mentelor în formă de întrebări şi răspunsuri). O tehnică explicit 
eristică practica şi Antistene, celălalt „mic socratic”, întemeietor 
al şcolii cinice, de asemenea coleg de generaţie cu Platon. PRANTE 
(1855, I, 41) vorbeşte apăsat despre scrierea lui Antistene purtînd 
titlul ’Epumxiţ, iar Diogenes Laertios (VI, 16, 17) mai pomeneşte 
în lista scrierilor acestuia şi Despre contrazicere, Despre întrebare 
şi răspuns şi altele dezvoltînd tema comună a controversei. 

Trebuie de aici să conchidem că eristica este o invenţie a mici¬ 
lor socratici şi că ea s-a născut din tehnica dialogică a lui Socrate 
pusă pe temeiurile şcolii cinice şi megarice ? Originile eristicii tri¬ 
mit în fapt dincolo de epoca lui Platon. O tehnică a contrazicerii, 
a procedeelor „antilogice”, ne duce pînă la Protagoras; Diogenes 
Laertios îl citează ca autor al unei Te/vy] epnmxtov şi a unor cărţi 
despre „discuţiile contradictorii” ('AvTiXo-ftoa sau ’AvnXoYixă)- 
KEULKN (1971, 87 şi urm.) vorbeşte decis, în finalul monografiei 
sale consacrate lui Euthydemos, despre rădăcina protagoreică a 
eristicii. Pe de altă parte, procedeul discuţiei în care răspunsul nu 
poate fi decît ,,da” sau „nu” sugerează modul eleatic de argumen¬ 
tare, cu acea negare caracteristică a registrului mediu dintre fiinţă 
şi nefiinţă (cf. SPRAGUE, 1965, IX). Întîlnind ticurile exterioare 
ale dialecticii socratice şi animate de spiritul şcolii cinice, toate 
aceste elemente capătă însă în vremea lui Platon forţa unei confi¬ 
guraţii. Sigur este că Platon combate în Euthydemos o practică 
spirituală care devenise virulentă şi care îşi va păstra şi după aceea 
influenţa, de vreme ce Aristotel îi acordă încă atît de mult în 
Respingeri. 

Dar istoric vorbind, eristica nu suportă decît această judecată 
negativă ? Aristotel, şi pe urmele sale Alexandru din Afrodisia în 
comentariul său la Respingeri, sînt în acest sens categorici. Atitu¬ 
dinea lui Platon în Euthydemos este şi ea total negativă, luînd 
forma satirei, aşa încît, după cum observă RAEDER (1920, 143), 
în cele mai multe cazuri el nici nu se oboseşte să combată sofis¬ 
mele euthydemice. Mai tîrziu însă, Platon descoperă în acest tip 
de paralogisme, probleme de importanţă filosofică ce nu pot fi 
expediate printr-o simplă ironie bine plasată (Raeder citează drept 
pildă destinul dublei semnificaţii a lui irepov în Theaitetos, 190c; 
vezi inventarul revenirilor lui Platon la problemele din Euthy¬ 
demos la SPRAGUE, 1965, X şi urm.). Istoricii moderni ai logicii 
(de pildă KNEALE & KNEALE, 1974, I, 20 şi urm.) văd în 
eristică originea unei tradiţii logice independente de Aristotel — 
linia stoică şi, oricum, calea care a dus la primele descoperiri logice 
pornindu-se de la critica argumentării faptice cotidiene. Eliberate 
de contextul minimalizator al satirei, cîteva din sofismele euthy¬ 
demice — cele privind posibilitatea falsului, a contradicţiei, pro¬ 
blema predicaţiei, a diferitului, a copulei etc. — se plasează în 
chiar miezul problemei moderne a logicii şi, în orice caz, pe liniile 
mari ale istoriei domeniului. 


DESPRE PERSONAJE 

Euthydemos. Deoarece datele pe care le avem despre el provin 
în exclusivitate din dialogul lui Platon, parte din comentatori 
(de pildă SCHLEIERMACHER, 1805, II/l, 402; NATORP, 1903, 
117; 120 şi 1907, 1504; HOTTERMANN, 1909, 92; RAEDER, 
1920, 139) şi-au pus întrebarea dacă nu avem de-a face mai degrabă 
cu o mască literară decît cu un personaj istoric. WILAMOWITZ 
(1920, II, 155) este primul care a presupus existenţa unei cărţi 
de sofisme euthydemice din care Platon şi-ar fi extras majoritatea 
paralogismelor existente în dialog (,,... an der Existenz des Buches 
zu zweifeln ist einfach frivol”). PRAECHTER (1923, 124) proce¬ 
dează la fel, pornind de la cele două locuri în care Aristotel îl 
citează pe Euthydemos (cu vorbele gon Si touto EuOuS^pou X6yo?) 
ca reprezentant tipic al paralogismului: Respingerile sofistice, 20, 
177 b 12 şi Retorica, 1401 a 24. Praechter presupune şi el existenţa 

unei cărţi de sofisme al cărei autor a fost Euthydemos şi pe care 
Aristotel a avut-o în faţă, a folosit-o şi a citat-o. în virtutea acestei 
situaţii, SPRAGUE (1965, IX) şi KEULEN (1971, 8) conchid că 
astăzi nu mai avem nici un motiv să ne îndoim de existenţa isto¬ 
rică a lui Euthydemos, considerîndu-1 o simplă figură scenică pro¬ 
dusă de fantezia lui Platon. 

Chiar dacă Euthydemos şi cartea sa au existat, nu este mai 
puţin adevărat că Platon a asimilat în personajul său trăsăturile 
unui comportament spiritual tipic pentru frivolitatea „dialecticii” 
practicate în şcolile micilor socratici (cf. NATORP, 1903, 117; 
APELT, 1920, 93; FIELD, 1967, 158-174), dorind să realizeze, 
pe o cale sincretică, termenul global căruia să îi opună virtuţile 
adevăratei dialectici socratice. Critica filologică a indicat prove¬ 
nienţa antistenică a unor sofisme din dialogul lui Platon şi deja 
WILAMOWITZ (1920, II, 155) vorbea despre varietatea surselor 
care stau la baza acelor Vexicrfragen şi TmgschlHssen pe care le 
aflăm puse în gura Euthydcm-ului lui Platon. 

Că ne aflăm în faţa unui personaj care este în bună măsură rodul 
unei proiecţii artistice, ne-o arată şi atributele pe care Platon le 
anexează lui Euthydemos prin contaminare; ca şi fratele său Dio- 
nysodoros, Euthydemos deţine în dialogul acesta toată gama teh¬ 
nicilor de luptă, de la pancration şi lupta hoplită, pînă la disputa 
juridică şi eristică. Dacă ştim despre Dionysodoros că era profesor 
de „strategie” (de la Xenofon, Memorab., III, 1, 1), pentru Euthy¬ 
demos acest lucru este postulat, dincolo de adevărul istoric, din 
mpcrative metaforice subordonate ţelului ideologic amintit (vezi 
în special 271 c —272 b). Platon are nevoie să aşeze paideia eris¬ 
tică — deprinderea unei tehnici verbale de luptă în vederea umi¬ 
lirii adversarului — în contextul tuturor tehnicilor posibile de 
confruntare. Cu alte cuvinte, nu întîmplător, cei doi fraţi, maeştri 
de pugilat şi duel armat, profesează în domeniul spiritului o suită 
de tehnici invariabile, aplicabile în orice situaţie, exact ca o figură 
sau o schemă de luptă: Euthydemos şi Dionysodoros devin para¬ 
digma prelungirii în spirit a unei maniere de înfruntare non-spiri- 
tuale. Faţă de nobleţea dialecticii socratice, care îl face pe conlo- 
cutor părtaş la un demers heuristic, Euthydemos, practicant al 
eristicii, rămîne la Platon un hoplit al spiritului. 

Că aici sîntem mult mai aproape de ridiculizarea deliberată 
proprie unei şarje comice decît de un adevăr istoric, este iarăşi 

clar. Platon a procedat aşa şi în cazul dialogurilor Hippias (vezi 
volumul II al ediţiei româneşti), făcînd un lăudăros stupid din 
cineva despre care noi ştim că era un învăţat al vremii. Ca şi 
în cazul lui Hippias, WILAMOWITZ (ibid.) atrage şi aici aten¬ 
ţia că mărimea istorică a personajului era pesemne alta decît 
aceea, de simplu fanfaron, pe care i-o acordă Platon. Referirile 
explicite pe care Aristotel le face la Euthydemos ar fi altminteri 
nejustificate. 

La Euthydemos, Platon se referă şi în Cratylos (386 d) şi, 
după cum observă APELT (1918, 93), o face într-o manieră care 
nu lasă nici o îndoială în privinţa realităţii sale istorice. Persona¬ 
jul cu acelaşi nume pe care îl pomeneşte Xenofon (Memorab., I, 
2, 29) ca iubit al lui Critias nu are însă pesemne nici o legătură 
cu Euthydemos al lui Platon (cf. NATORP, 1907, 1504). 

Dionysodoros. Ca personaj istoric ne este cunoscut din Xeno¬ 
fon (Memorab., III, 1, 1), care aminteşte o vizită a lui Dionysodoros 
la Atena, prezentîndu-1 ca profesor de „strategie”. Aşa cum lui 
Euthydemos, Platon îi împrumută abilităţile tehnice proprii lui 
Dionysodoros, acestuia el îi atribuie la rîndu-i abilităţile eristice 
proprii sofistului Euthydemos. Platon creează astfel o pereche uni¬ 
formă, acţionînd ca o echipă bine rodată, în care conducerea o 
are mai tînărul Euthydemos (cf. MERIDIER, 1964, 116). 

FRIEDLÂNDER (1964, II, 168) a încercat o explicaţie a fap¬ 
tului că figura eristicului apare în dialog sub forma unei perechi. 
Dincolo de un calcul artistic, Platon ar fi vrut să sublinieze aici 
distanţa existentă între adevăratul maestru care, asemenea adevă¬ 
rului, nu poate fi decît unu, şi aceşti scamatori ai spiritului, ale 
căror trucuri reuşesc mai bine în doi. Deşi mai vîrstnic (cf. 283 a), 
Dionysodoros apare deci ca un asistent calificat al fratelui său. 
Căci Euthydemos este cel care deschide primul atacul, nu se pierde 
niciodată cu firea, îşi admonestează fratele cînd acesta greşeşte 
(287 a) sau îl întîmpină cu grosolănie pe Socrate (287 b şi 295 c). 

Cit priveşte datele pe care ni le oferă dialogul lui Platon despre 
cei doi eristici; cu sofiştii „clasici”, din prima generaţie (Prota- 
goras, Gorgias, Prodicos, Hippias), ei au în comun patru lucruri: 
peregrinajul (originari din Chios, trec apoi în Tliurioi şi de aici în 
Atica; cf. 271 c), de care e strîns legată exhibarea unor abilităţi 
multiple : pretenţia de a-i învăţa pe alţii virtutea (dtpex-îjv itapa- 
Souvai; 273 d) ; perceperea unui onorar ([iiofliţ) în schimbul 

învăţăturii lor (272 a) ; în sfîrşft, pretenţia de a fi „atoateştiutori” 
(rracrnocpoi; 271 c). 

Cei doi sofişti par să aibă o vîrstă înaintată, apropiată de aceea 
a lui Socrate, lucru care reiese atît din spusa lui Socrate (272 b), 
cit şi din remarca lui Ctesippos privitoare la numărul dinţilor lor 
(294 c). Lui Socrate, ei îi sînt cunoscuţi din vizita pe care o făcu¬ 
seră la Atena prima dată, în urmă cu cîţiva ani, cînd nu practicau 
încă eristica, ci doar predarea tehnicilor de luptă fizică şi juridică 
(cf. 273 c şi d). 

Cleinias. Este un adolescent (peipixtov, 271 b; veavlaxoţ, 275 a) 
aparţinînd unei familii de vază din aristocraţia ateniană. Tatăl 
său, Axiochos (fiu al bătrînului Alcibiade) era frate cu tatăl fai¬ 
mosului Alcibiade, aşa incit Cleinias şi Alcibiade cel tînăr erau 
veri primari (275 b). în dialogul lui Platon, Cleinias este discipolul 
potenţial, cel care trebuie cucerit pentru un sistem de educaţie 
sau altul. ICI arc deja deprinderea conversaţiei dialectice (purtată 
deci sub formă do întrebări şi răspunsuri; cf. 275 c), şi cum stilul 
eristicii şi ccl al dialecticii socratice au în comun acest element 
formal, Cleinias devine în dialog prilejul unei demonstraţii şi mediul 
ideal de confruntare a virtuţilor acestor două sisteme paideice. 
în galeria personajelor platoniciene, Cleinias este înrudit cu toate 
figurile de tineri (fie că e vorba de Lysis, Charmides sau Hippocrates) 
cărora Socrate, spre deosebire de admiratorii lor, vrea să le vadă 
şi sufletul, nu doar trupul, frumos. Căci aici, ca şi în dialogurile 
amintite, este vorba despre sufletul unui tînăr şi mai ales, ca în 
cazul lui Hippocrates în Protagoras, despre unul care trebuie cuce¬ 
rit prin lupta dintre adevăratele principii ale educaţiei şi cele false 
(cf. KKIEDLĂNDER, 1964, II, 166-7). 

Personajul cu numele de Cleinias care este menţionat în Prota¬ 
goras (320 a) nu este cel de aici, ci fratele mai mic al lui Alcibiade. 

Ctesippos. Adolescent ca şi Cleinias (veavtoxoţ; 273 a), este 
figura principală din grupul de admiratori ai acestuia. Apare şi 
în dialogul Lysis (203 a), unde ni se spune că este vărul lui Mene- 
xenos (206 d). Dinamic şi îndrăzneţ, contrastînd evident cu timi¬ 
dul Cleinias, se aprinde uşor şi, provocat, ajunge la tonul grob 
şi replica brutală. S-a observat pe bună dreptate (APELT, 1918, 
18) că, din acest punct de vedere, Ctesippos preia aici funcţia 
lui tic, a acelui „cineva" (dublul lui Socrate; cf. volumul II al 
ediţiei româneşti, pp. 111— 2) din dialogul Hippias Maior, oferind 

insolenţei eristicilor o replică pe care Socrate nu o putea da fără 
să renunţe la faimoasa sa complezenţă şi urbanitate. „Comporta¬ 
mentul obraznic şi lipsit de scrupule al sofiştilor se cerea contra¬ 
carat”, scrie Apelt. Acest lucru îl face în dialog Ctesippos. Dup- 
tînd alături de Socrate, el spune ceea ce acesta nu poate spune; 
reacţiile sale sînt proporţionale cu grosolănia şi brutalitatea verbală 
a interlocutorilor sofişti. 

Criton. Abstracţie făcînd de Socrate, este personajul cu recu¬ 
renţă maximă în dialogurile platoniciene. Alături de alte personaje 
care reapar de la un dialog la altul, el contribuie astfel la alcătuirea 
primei paradigme de „comedie umană”, de unitate care se diversi¬ 
fică pentru a se închide din nou în universul finit al ansamblului 
unei opere. De aceeaşi vîrstă cu Socrate şi din aceeaşi demă (fjXi- 
xicoT7]ţ xal Sr)p6TY]ţ; Ap., 33 e), Criton este primul, din seria priete¬ 
nilor, pe care Socrate îl numeşte în Apologie (33 d —e; 38 b) ; în 
dialogul ce-i poartă numele, el este cel care îşi oferă averea pentru 
a-1 scoate pe Socrate din închisoare ( Criton , 45 a—b); iar în Phaidon 
(118 a), lui îi adresează Socrate ultimele cuvinte înainte de a muri. 

Despre Criton, Diogenes Daertios (II, 121) ne spune nu numai 
că a fost foarte legat de Socrate şi că l-a ajutat toată viaţa, ci 
şi că a scris, sub influenţă socratică, şaptesprezece dialoguri, iar 
că cei patru fii ai săi (dintre care cel mare, Critobulos, este men¬ 
ţionat atît aici, în Euthydemos, cît şi în Criton) au fost cu toţii dis¬ 
cipoli ai lui Socrate. 

în sfîrşit, Xenofon, în Memorabilia şi Economicul, face din Cri¬ 
ton şi Critobulos partenerii constanţi de discuţie ai lui Socrate. 

Criton este aristocratul atenian bogat (latifundiar, industriaş 
şi om de afaceri deopotrivă), preocupat în mod aparte de educaţia 
fiilor săi, dar şi de cultivarea propriului spirit (cf. Euthd., 304 c). 
în dialogurile lui Platon, Criton nu apare însă niciodată ca partener 
într-o discuţie filosofică, ci mai degrabă ca un reprezentant al 
unei asistenţe umane specializate; el este termenul consacrat al 
afecţiunii constante, locul unde fapta prietenului este înregistrată 
cu fidelitate, chiar dacă în motivaţia mai adîncă ea este menită 
să-i scape. APEI/T (1918, 19 — 20) a vorbit de aceea despre funcţia 
publicului de primă instanţă pe care ar prelua-o Criton în dialogul 
acesta; lui îi povesteşte Socrate întîmplarea din ziua precedentă, 
dar Criton nu înţelege bine nici poziţia lui Socrate în dialogul cu 

sofiştii eristici, nici nu are acces la sub-tonul ironiei socratice. într-un 
fel, Criton reprezintă aici intelectul sănătos, de dincoace de filosofie, 
contrariat şi jignit în bunul său simţ de perversiunea sofistică, 
dar opac deopotrivă la alchimia înaltă a gîndului socratic. 

Adevărata funcţie a lui Criton în Euthydemos este însă explici- 
tarea temei paideice a dialogului. Ca şi Nicias în Lahes, Criton îi 
pune lui Socrate problema adevăratului educator (cf. l'RIED- 
LÂNDER, 1964, II, 179). Protestul lui Criton faţă de procedura 
sofistică este artificiul găsit de Platon pentru a rosti propria-i sen¬ 
tinţă la adresa eristicii: ea nu se poate constitui ca filosofie nici 
prin substratul ei (parmenidian) metafizic, nici prin ratarea singurei 
finalităţi valabile a studiului filosofiei: dobîndirea virtuţii. Spre 
deosebire de Nicias, Criton (în mod paradoxal, să recunoaştem) 
nu vede încă în Socrate pe educatorul căutat; dar el vede în eris¬ 
tici, pe cei de care fiul său, Critobulos, asemenea lui Cleinias, tre¬ 
buie ferit. Propaganda platoniciană, în acest dialog polemic, se 
reduce, prin Criton, la atît. Că socratismul singur poate trimite 
la virtute şi că doar teoria ideilor este adevărata metafizică — luc¬ 
rul e spus pentru un public secund, care nu mai e Criton, ci 
doar conştiinţa care vede în Criton limitarea. 


COMPOZIŢIA DIALOGULUI (PLANURI DE 
DESFĂŞURARE) 

Comentatorii sînt cu toţii de acord că din punctul de vedere al 
structurii dramatice ne aflăm în faţa celei mai echilibrate compo¬ 
ziţii platoniciene. împărţirea dialogului în introducere, cinci acte 
(sau „scene”) şi încheiere a devenit tradiţională. Este vorba deci 
de şapte microdialoguri dintre care primul şi ultimul servesc drept 
cadru exterior pentru desfăşurarea celorlalte cinci; înăuntrul aces¬ 
tora, care formează conţinutul propriu-zis al dialogului, structura 
este ritmată prin alternarea perfectă a protagoniştilor : prima scenă, 
a treia şi a cincea sînt eristice, iniţiate adică şi conduse după tipi¬ 
cul „dialecticii" eristice de către cei doi sofişti, Euthydemos şi 
Dionysodoros; scena a doua şi a patra sînt socratice, atît prin ideea 
cît şi prin agentul lor. între aceste cinci părţi ale dialogului princi¬ 
pal, trecerea este mijlocită de patru momente de legătură. Sche- 

matic deci, structura dialogului poate fi reprezentată astfel (vezi, 
cu minime modificări, KETJLEN, 1971, 6 —7) : 

Introducere (expositio) (271 a —275 d) 

Prima scenă eristică (275 d —277 c) 

Intermezzo (277 d —278 e) 

Prima scenă socratică (278 e —282 d) 

Intermezzo (282 d —283 b) 

A doua scenă eristică (283 b —288 b) 

Intermezzo (288 b —288 d) 

A doua scenă socratică (288 d —292 e) 

Intermezzo (292 e —293 b) 

A treia scenă eristică (293 b —304 b) 
încheiere (304 b —307 c). 

Dacă avem în vedere tehnica compoziţiei, Euthydemos face parte 
(laolaltă cu Menexenos, Protagoras, Banchetul, Phaidon şi Parme- 
nide) din tipul de dialog aşa-numit ,,de referire” (cf. RAEDER, 
1920, 49) : acţiunea principală nu se desfăşoară ,,în direct”, ci 
sub forma unei narratio ; un personaj, îndeobşte Socrate, relatează 
altuia (în cazul nostru lui Criton) o întîmplare care devine conţi¬ 
nutul principal al întregului dialog. în Euthydemos, această teh¬ 
nică este perfect transparentă. Dialogul prim — Socrate-Criton 
— face loc unei narratio care deschide către dialogul secund. „Am 
să încerc să-ţi povestesc totul de la început, aşa cum a fost”, 
spune Socrate (272 d). Povestirea lui Socrate devine în fapt repro¬ 
ducerea fidelă a unei discuţii care avusese loc cu o zi înainte şi, 
în ediţiile moderne ale lui Euthydemos, ea este marcată cu ghilimele. 
Revenirea la planul prezentului, deci la planul dialogului prim 
(Socrate-Criton), se mai petrece o dată în mijlocul dialogului secund 
(290 e — 293 a) şi apoi în final, rotunjind întreaga compoziţie prin 
regăsirea nivelului iniţial. Dispunerea momentelor „în direct” 
este astfel perfect simetrică (început, mijloc, final) şi asigură com¬ 
poziţiei în ansamblu un element de unitate formală. Recurenţa 
expresiilor dicendi (atît de frecvente, încît în traducere au fost par¬ 
ţial eliminate), precum şi redarea de către Socrate a stărilor şi 
reacţiilor stîrnite de cele întîmplate cu o zi înainte şi povestite acum 
(toate acestea însemnînd tot atîtea reveniri la planul prezent) între¬ 
ţin permanent conştiinţa celor două planuri de desfăşurare şi îl 
împiedică pe cititor să uite că se află în faţa unei narratio. Acest 

procedeu de „referire" este reluat la proporţii mai mici, şi ilustrat 
de astă dată prin Cri ton, în finalul dialogului (304 d —305 b) ; în 
planul vorbirii directe Criton-Socrate, se deschide un plan secund: 
Criton relatează, tot sub formă de dialog, întîlnirea pe care a avut-o, 
imediat după sfîrşitul evenimentelor povestite de Socrate, cu logo- 
graful anonim. Reluarea tehnicii planului dublu sporeşte astfel 
numărul elementelor de simetrie. 

Introducerea dialogului (271 a —275 c), după cum am con¬ 
semnat, joacă rolul de expositio. Această secţiune este realizată 
cu mijloace devenite între timp tradiţionale. Conversaţia a două 
personaje slujeşte drept mijloc pentru consolidarea cadrului acţiunii 
şi pentru prezentarea personajelor prin care se va împlini acţiunea 
sau „conflictul dramatic”. în speţă, din conversaţia lui Socrate 
cu Criton aflăm că acţiunea s-a petrecut cu o zi înainte, anume 
în Lyccion, şi că la ca au participat Socrate, cei doi fraţi sofişti, 
tinerii Cicsippos şi Clcinias; iar ca simpli auditori, suita de admi¬ 
ratori ai lui Socrate, respectiv aceea a sofiştilor. Finalul adaugă 
1 a evenimentele petrecute în plan trecut (ieri) un episod nou 
(întîlnirea lui Criton cu logograful anonim), survenit în marginea 
celor relatate şi mijlocind, abia el, deznodămîntul. în felul acesta, 
cadrul consolidat iniţial este părăsit, linearitatea este întreruptă 
şi compoziţia, prin această complicaţie neaşteptată, capătă o forţă 
nouă în clipa în care lucrurile păreau că sfîrşesc în vechiul tipar. 

Cele cinci scene alternate care constituie dialogul principal sînt 
dominate de două tonuri: scenele eristice (I, III şi V) sînt parti¬ 
turi de comedie bufă, extrem de alerte, în care partenerii de discuţie 
ai sofiştilor se schimbă în permanenţă, tocmai pentru că personali¬ 
tatea lor le este acestora indiferentă în raport cu identitatea fermă 
a rolului pe care ei trebuie să-l joace. Partiturile socratice (sce¬ 
nele II şi IV) sînt în schimb grave, respiră o atmosferă de iniţiere 
şi au sens ascensional (dincolo, conversaţia descria obsesiv aceeaşi 
mişcare circulară). Aici, partenerul de discuţie nu poate fi decît 
unul şi acelaşi, un subiect al educaţiei, candidatul la şcoala vir¬ 
tuţii şi înţelepciunii; un tînăr deci, un tînăr ales, adică Cleinias. 

Este evident că toate aceste elemente formale slujesc tema 
recurentă a dialogului: opoziţia ireductibilă dintre eristica sofistică 
şi dialectica socratică. 

Un ultim cuvînt despre valoarea artistică a dialogului. Scrierile 
lui Platon au fost în general comentate din perspectivă filologică. 

iar valoarea lor literară, deşi unanim recunoscută, nu a devenit 
decît rareori obiectul unei analize detaşate de comentariul filosofic, 
deprins să facă din fiecare dialog o secvenţă integrabilă într-un 
mare şi unic discurs al ideii. Judecata artistică a trebuit de aceea 
să cedeze pasul în faţa celei istoric-filosofice şi este interesant de 
văzut cum majoritatea comentatorilor au încercat să salveze acest 
dialog despre eristică făcîndu-i loc în registrul mediu care leagă 
problematica etică a scrierilor timpurii de aceea logică a dialogurilor 
tîrzii. însă, indiferent de bilanţul interpretării în planul ideii, Eu- 
thydemos trebuie să-şi găsească în conştiinţa noastră de lectori 
moderni, locul privilegiat pe care îl deţine în fapt. Să spunem 
deci, supunîndu-ne altor rigori, că Euthydemos este cel mai scenic 
şi mai „cinematografic" dialog din Corpus- ul platonician. Aici 
nu mai e vorba de literatură în general; sîntem în faţa unei 
piese de teatru moderne care îşi revendică regizorul şi actorii. Euthy¬ 
demos aşteaptă, din această altă perspectivă, să fie demontat „ver¬ 
set cu verset”, aşa cum din perspectivă filosofică, critica a ştiut să 
o facă la noi cu o pătrundere fără echivalent în alte culturi. 


DESPRE SOFISMELE EUTHYDEMICE 
(CELE TREI PĂRŢI ERISTICE) 

Putem crede, fără să greşim prea mult, că Respingerile sofistice, 
secţiunea profilactică a Organon- ului aristotelic, a fost inspirată 
de colecţia impresionantă a sofismelor existente în Euthydemos*. 
Parte din sofismele dialogului sînt vizate în Respingeri direct, 
celelalte pot fi regăsite sub forma unor structuri omonime. Iată 
de ce inventarierea lor reprezintă mai mult decît un moment în 
ritualul de explicare al dialogului. Apropiindu-ne de ele, ne familiari¬ 
zăm cu latura acrobatică a spiritului european care într-un fel 


* în volumul IV al operelor platoniciene publicate în limba 
franceză (Paris, 1827, p. 357), Victor Cousin afirmă: „Opera lui 
Aristotel intitulată Despre respingerea sofismelor nu este altceva 
decît Euthydemos redus la formule generale”. Pornind de la recu¬ 
noaşterea aceleiaşi relaţii, Winckelmann a anexat la ediţia sa din 
Euthydemos textul aristotelic al Respingerilor sofistice (Platonis 
Euthydemus. Recognovit A. G. Winckelmannus. Accessit Aristo- 
telis Liber de sophisticis elenchis. Deipzig, 1833). 

i-a permis conştiinţei ca împotrivindu-se, să ia act mai repede de 
fermitatea structurilor sale. Dar nu e numai atît. Cu sofismele din 
Euthydemos, sîntem la originile unei inteligenţe care, puse pe alte 
temeiuri şi dîndu-şi alte conţinuturi, va fecunda cultura noastră 
aşa cum singură, disciplina clinică a intelectului lipsit de nebunie 
n-ar fi făcut-o niciodată. 

Numărătoarea sofismelor euthydemice, rămasă clasică în lite¬ 
ratura de specialitate, îi aparţine lui BONITZ (1875, 91, 94 — 5,97 
— 9). El a numărat 21 de sofisme, le-a trecut succint în revistă 
şi a făcut analiza lor formală şi de conţinut. Analiza întreprinsă 
de Bonitz trebuie completată cu cele recente, ale exegetei ame¬ 
ricane SPRAGUE (1962, 3 şi urm. şi 1965, ad locum) şi, parţial, 
cu analiza lui KEUEEN (1971, passim ). Am adoptat, în cele ce 
urmează, formula detalierii, urmînd numărătoarea lui Bonitz; la 
capătul ei vom putea face cîteva remarci generale privind posibi¬ 
litatea clasificării sofismelor după criterii formale şi de conţinut, 
privind metafizica subiacentă pe care o pun în joc şi tehnicile 
platoniciene de decodare. 


Sofismul (1) : 275 d 3 — 276 c 8 (Cine sint cei care Învaţă, cei ce 
ştiu sau neştiutorii?) 

Cine sînt cei care învaţă (oi pavSâvovTeţ), cei ce ştiu, inteligenţii 
(ol ootpol) sau neştiutorii, proştii (ol d(ia0eîţ)? întreabă Euthy- 
demos. Cînd Cleinias răspunde că ştiutorii, cei inteligenţi sînt cei 
care învaţă, Euthydemos îi atrage atenţia că învăţînd, Cleinias nu 
ştie încă lucrurile pc care le învaţă. Şi de vreme ce nu le ştie, 
d este neştiutor şi deci ignoranţii, nu cei ce ştiu sînt cei care 
învaţă. Cleinias este astfel prima oară respins. 

Gata să accepte această concluzie, Cleinias este din nou dezmin¬ 
ţit, de astă dată de către Dionysodoros (276 c). Cînd învăţătorul 
dictează, care copii învaţă bucata, cei ce ştiu, cei inteligenţi sau 
neştiutorii, proştii ? Cleinias răspunde că cei ce ştiu, inteligenţii, 
şi Dionysodoros observă atunci că răspunsul dat în cele din urmă 
lui Euthydemos nu a fost bun. Sofiştii au demonstrat asistenţei 
că indiferent de răspunsul pe care îl va da, Cleinias va fi dez¬ 
minţit (275 e). 

în ce constă aici respingerea aparentă (deci sofistică) a răspun¬ 
surilor lui Cleinias ? Acest prim sofism speculează faptul că orice 

om care învaţă este într-un sens neştiutor, ignorant (el nu ştie 
încă lucrurile pe care le învaţă), iar în alt sens este ştiutor, inteli¬ 
gent (adică este apt să înţeleagă şi să asimileze noi cunoştinţe) ; 
aoţ)6(; poate deci însemna atît (a) „omul inteligent”, cel care, fără 
să fi învăţat mai înainte, are înzestrarea necesară învăţării, cît 
şi (b) „omul învăţat”, cel care a asimilat cunoştinţe la capătul 
unui proces de instruire. La fel, apa 0r)<; înseamnă atît(a) „prostul” 
cel care e greu de cap şi, deci, nu are nici o înzestrare pentru asi¬ 
milarea cunoştinţelor, cît şi (b) cel care are această înzestrare 
dar îi lipsesc cunoştinţele, nu este încă informat. Sofismul se naşte 
prin alunecarea, în perimetrul aceleiaşi discuţii, de la un sens la altul 
al cuvintelor oo<p6ţ şi âpaOr)?. Sau, altfel spus, un acelaşi cuvînt 
aste aplicat unor persoane care se află în situaţii diferite, care o 
dată sînt inteligente (apte să asimileze cunoştinţe), altă dată sînt 
ignorante (nu ştiu lucrurile pe care le învaţă). Astfel, cînd Clei- 
nias, la întrebarea lui Eutliydemos, răspunde ol ootpol, el are în 
vedere sensul prim, de „apt să înţeleagă”, „apt să asimileze infor¬ 
maţie”. Respingerea lui Euthydemos este aparentă, pentru că el 
nu îi opune lui Cleinias sensul simetric în registrul lui âpaflrj? (pri¬ 
mul sens deci, singurul caz în care respingerea ar fi fost reală), ci 
pe al doilea, care se opune sensului de „om instruit” şi nu de „om 
inteligent”. La fel procedează şi Dionysodoros. Cînd Cleinias răs¬ 
punde, pe bună dreptate, că cei care învaţă bucata sînt oi aoţioi, 
copiii dotaţi, Dionysodoros opune în mod sofistic acest răspuns 
lui apa 0 eu; din concluzia sofismului anterior, unde sensul era de 
„neinstruiţi”, şi îl face astfel pe Cleinias să se contrazică doar în 
mod aparent. 

în ce priveşte tehnica generării sofismului; forma în care este 
pusă întrebarea (cf. 275 d 3 — 4), ca alternativă cu termeni con¬ 
tradictorii (marcată în greacă prin TtdTepoi — „care dintre cele 
flouă categorii de oameni”, implicînd doar două răspunsuri care 
se exclud reciproc — „ori unii, ori ceilalţi”), reprezintă practica 
eristică standard (cf. KEULEN, 1971, 69; SPRAGUE, 1965, 10, 
nota 16). Această schemă a întrebării-alternativă permite respin¬ 
gerea „indiferent de răspuns” : sensului ales de respondent i se 
opune automat celălalt sens al termenului echivoc. Toate cuvintele 
polisemice suportă acest tratament eristic. Un sofism al echivocu¬ 
lui de tipul ooţ>6ţ — ocpaO^q apare şi în Lysis (211 a —213 d), în 
discuţia dintre Socrate şi Menexenos, de astă dată bazat pe bise- 

mantismul cuvîntului cptXoţ („iubit”), luat cînd în sens pasiv, 
cînd în sens activ, cînd adjectival, cînd substantival. 

S-a observat (SPRAGUE, 1965, 10, nota 16 şi 1962, 33) că 
această logică a excluderii terţului (proprie majorităţii sofismelor 
euthydemice) este reflexul formal al ontologiei parmenidiene bazate 
pe contrastul alb-negru al fiinţei şi nefiinţei, pe absenţa totală a 
tonurilor intermediare. Actul învăţării este tratat aici în termenii 
antinomici de aoaoi şi â[ia0eî<;; în cel de al doilea sofism, actul 
învăţării este, la fel, orientat numai către lucrurile ştiute (S eroa- 
Toevrai) sau către lucruri pe care nu le ştim (& pt-Jj exlaTavrai). 
Organul cunoaşterii este şi el atribuit fie cunoaşterii totale, fie 
ignoranţei totale ( Euthd ., 295 b; 295 e). Posibilitatea unei cunoaş¬ 
teri sau ignoranţe parţiale este exclusă (cf. KEULEN, 1971, 74 — 5). 


Sofismul (3) : 37G d 7 — 277 c 8 (Cei ce învaţă de Ia alţii învaţă 
lucruri ştiute sau lucruri pe care nu le ştiu?) 

Cei ce învaţă (de la alţii) învaţă lucruri ştiute sau lucruri pe 
care nu le ştiu? (nirepov y&p oi (ravOavovTeţ piavOâvoumv 5 
ravrai î) & |X7) STuaravrai;), îl întreabă Euthydemos pe Cleînias. 
— Lucruri pe care nu le ştiu, răspunde Cleînias. Euthydemos 
reia exemplul folosit de Dionysodoros şi întreabă dacă dictarea 
nu constă din litere. — Desigur. — Or, elevii cunosc literele ; 
deci Cleinias, cînd învaţă cele dictate, învaţă ceea ce deja ştie. 

însă a învăţa, intervine Dionysodoros, înseamnă a dobîndi 
ştiinţa a ceea ce înveţi. Ştiinţa, la rîndul ei, nu e altceva decît 
deţinerea unor cunoştinţe. Dar la deţinerea unor cunoştinţe nu 
tind să ajungă decît cei care încă nu le au. Cei ce învaţă fac parte, 
aşadar, dintre cei care nu posedă cunoştinţe. Deci cei ce învaţă 
sînt tocmai cei ce nu ştiu şi nu cei care ştiu. 

De astă dată sofismul se naşte pe echivocaţia dezvoltată în 
jurul verbului fiavOdtveiv, „a învăţa”; el poate însemna mai întîi 
,,a dobîndi cunoştinţe” (aquirere scientiam), „a primi informaţie”. 
De exemplu poţi să înveţi literele. Dar pe baza unui bagaj elementar 
de cunoştinţe poţi avea acces la o treaptă superioară a învăţării, 
într-un al doilea sens, izavOâvetv poate însemna şi „a înţelege” 
(înţelegere scientia utendo), a folosi o capacitate mentală şi un 
bagaj de cunoştinţe pentru a examina o problemă. în răspunsul 

pe care i-1 dă lui Euthydemos, Cleinias alege sensul de ,,a primi 
informaţie” şi atunci sofistul recurge la un exemplu (literele unui 
text) în care învăţarea presupune operaţia anterioară a recunoaş¬ 
terii şi înţelegerii. Euthydemos inferează nepermis de la recunoaş¬ 
terea lingvistică a textului la deţinerea conţinutului său de infor¬ 
maţie. Procedeul ambiguităţii este completat aici de un alt procedeu 
sofistic faimos, descris de Aristotel în Respingerile sofistice (166b 
38 şi urm.) şi cunoscut tradiţional sub numele prescurtat de secun- 
dum quid: trecerea de la predicarea unei realităţi accidentale la 
predicarea unei realităţi absolute. Euthydemos a trecut în mod 
nepermis de la „a şti literele” la ,,a şti” în general. El a ales cazul 
particular în care cel care învaţă este deja instruit şi apoi, în vir¬ 
tutea cunoaşterii acestui lucru anume, el a decretat cunoaşterea 
în general. 

în ce priveşte respingerea făcută de Dionysodoros; ca şi în 
cazul primului sofism, scopul lui Dionysodoros este să dezvolte 
sofismul în sensul opus concluziei abia obţinute. El părăseşte sensul 
lui jiavOctvetv de ,,a înţelege pe baza unor elemente deja dobîndite”, 
sens la care condusese sofismul lui Euthydemos, şi readuce verbul 
la sensul iniţial folosit de Cleinias (,,a dobîndi informaţie”). 


Sofismul (3) : 283 b 4—283 d 9 (Sofismul morţii lui Cieinias) 

Dionysodoros vrea să ştie dacă Socrate şi prietenii săi doresc 
într-adevăr ca tînărul Cleinias să devină înţelept. Atunci înseamnă 
că ei doresc să devină ceea ce el nu este (ignorant). Şi de vreme 
ce ei doresc să nu mai fie ceea ce el este acum, ei doresc ca el 
să nu mai fie, deci îi doresc moartea. 

în acest sofism se împletesc două procedee : echivocul pe care 
îl suportă verbul ,,a fi” luat o dată în sens de copulă şi altă dată 
în sens existenţial; şi, legat de acesta, procedeul secundum quid. 
Răspunzînd, Socrate a avut în vedere sensul copulativ al lui ,,a 
fi” în expresia ,,a nu fi ignorant”. Dionysodoros a lăsat deoparte 
determinarea „ignorant” şi a obţinut verbul „a nu fi” în sens exis¬ 
tenţial. Procedeul secundum quid a fost aplicat prin evoluţia de 
la o stare particulară a lui „a nu fi” — anume „a nu fi cum eşti 
acum” (în speţă ignorant), la o stare absolută — „a nu fi” ; de 
la „a nu fi ceva anume” la „a nu fi în general". 

SPRAGUE (1962, 13—14) observă că deşi sofismul pare trivial, 
el este se mnif icativ, deoarece se bazează pe o metafizică incompa¬ 
tibilă cu cea a lui Platon, în speţă cu filosofia lui Parmenide. Postu¬ 
latul parmenidian al fiinţei şi nefiinţei (ceea ce este este şi ceea 
ce nu este nu este) are drept consecinţă negarea devenirii. „Din 
punct de vedere parmenidian, dacă Cleinias este în prezent igno¬ 
rant, după cum admit prietenii săi, atunci el trebuie să şi rămînă 
ignorant, deoarece asta este ceea ce este el. Dacă prietenii săi 
doresc ca el să devină altceva, ei rostesc un nonsens, deoarece el 
nu poate deveni altceva. Din ce spun ei, nu se poate înţelege decît 
că ei îi doresc non-existenţa . . . Logica eleată care stă la baza 
majorităţii sofismelor din a doua scenă eristică este inextricabil 
legată de o metafizică ce neagă devenirea”. 


Sofismul (4) : 283 e 7 — 284 a 8 şl Sofismul (5) : 284 b 3 — 
284 c 7 (Nu c cu putinţă să minţi; nu poţi rosti falsul) 

Crede Ctesippos că Dionysodoros a minţit intr-adevăr ? întreabă 
Euthydemos. Asta ar presupune că este cu putinţă să rosteşti falsul, 
însă cînd minţi, vorbeşti despre un lucru anume, vorbeşti despre 
ceva care este. Or, dacă vorbeşti despre ceva care este, înseamnă 
că spui adevărul, aşa încît Dionysodoros nu a putut minţi. 

Ctesippos obiectează: cine vorbeşte în felul lui Dionysodoros 
nu vorbeşte despre lucruri care sînt (tiz 8vxot). Lucrurile care nu 
sînt, observă Euthydemos, pur şi simplu nu sînt, nu sînt nicăieri 
.şi nimeni nu poate acţiona (xpaxxeiv) astfel încît ele să fie. Dar 
oratorii, cînd vorbesc în public acţionează, deci fac ceva (xoieîv). 
Nimeni, de aceea, nu poate vorbi despre lucruri care nu sînt, 
deoarece vorbind, ai face ceva, or Ctesippos a fost de acord că nu 
poţi face ceea ce nu este. Şi dacă nimeni nu vorbeşte despre lucruri 
care nu sînt, nimeni nu rosteşte falsul. Dionysodoros spune deci 
adevărul şi lucruri care sînt. 

Ca şi în celelalte cazuri, sofismele acestea se bazează pe un 
echivoc : verbul ,,a fi" (în speţă participiul xâ 6vxa, „cele ce sînt”) 
este luat cînd în sensul de „a exista”, cînd în sensul de „a fi ade¬ 
vărat”, iar negaţia lui, cînd în sensul de „a nu exista”, cînd în 
sensul de „a fi fals”. Cînd Ctesippos afirmă că cine vorbeşte vor- 

beşte despre ceva care este, el emite o judecată de existenţă: lucrul 
despre care vorbeşte acea persoană există undeva. Eutliydemos 
receptează în schimb afirmaţia lui Ctesippos în termeni logici, nu 
ontologici, şi trage în mod ilicit concluzia că cine vorbeşte vor¬ 
beşte numai ce este (adevărat). 

în obiecţia sa, Ctesippos are de astă dată în vedere sensul logic 
al lui ,,a fi” şi afirmînd că Dionysodoros spune lucruri care nu sînt, 
el are în vedere falsul şi nu existenţa reală a lucrurilor respective. 
Eutliydemos preia atunci automat sensul existenţial al lui ,,a fi” 
şi îi reproşează lui Ctesippos de a fi susţinut că lucrurile care sînt 
nu sînt, deci că ceea ce nu există există. Sofismul acesta este dis¬ 
cutat de I. M. Crombie în Plato : The Midwife’s Apprentice, Uon- 
dou, 1963, pp. 112-3 (apud SPRAGUE, 1965, 24, nota 35): ,,«A 
relata», şi alte cîteva verbe a spune ca «a menţiona» sau «a povesti», 
determină fie un obiect direct, fie o propoziţie completivă (Platon 
dovedeşte conştiinţa acestor situaţii după felul în care joacă pe 
ligein în Euthydemos, 283 — 284). în construcţia cu obiect direct, 
faptul relatat este un constituent al lumii, existent sau neexistent; 
în construcţia completivă, ceea ce se relatează este o propoziţie, 
adevărată sau falsă. Tentaţia de a spune că atunci cînd fac o pro¬ 
poziţie falsă nu spun nimic provine din confundarea celor două 
tipuri de obiecte." 

SPRAGUE (1962, 15 şi 1965, 25, notă) observă că în acest 
sofism situaţia se complică prin faptul că în limba greacă verbul 
poieln înseamnă nu numai ,,a acţiona" (ca prăttein, de pildă), ci 
şi ,,a face”, ,,a crea". De aci presupunerea că orice tip de activi¬ 
tate se rezolvă într-un obiect (ca la 284 c 1) şi tentaţia de a 
cerceta statutul existenţial al acestui obiect. Şi Sprague dă acest 
exemplu din Shakespeare, Cum vă place (act I, sc. 1, 26) : Oliver: 
Dumneata erai! Ce faci pe aici ? — Orlando : Nimic. N-am fost 
învăţat să fac ceva". 

Prin acest nou echivoc, Euthydemos îşi consolidează sofismul 
creat în marginea lui „a fi”. Vorbirea, susţine el, este un mod de 
a face ceva, subînţelegînd astfel că ea produce un obiect. De aici, 
Euthydemos trece la afirmaţia că în timp ce o persoană care vor¬ 
beşte ceea ce este produce un obiect care există, o persoană care 
vorbeşte despre lucruri care nu sînt produce un obiect care nu 
există. Şi deoarece aşa ceva este imposibil, Euthydemos trage con- 

cluzia că rostirea falsului este imposibilă. SPRAGUE (1962, 16) 
conchide: „Soluţia reală a problemei este, totuşi, confundarea 
deliberată a ceea ce nu este adevărat cu ceea ce nu există, con¬ 
fuzie care, combinată cu negarea eleată a existenţei reale a nefiinţei, 
duce în mod ferm la negarea falsului.” 

Această parte augmentativă a sofismului este redată de MERI- 
DIER (1964, 162, nota 2) astfel: a vorbi înseamnă a acţiona 
(rrparmv) şi a acţiona înseamnă a face (sau a produce, iroteîv). 
A vorbi înseamnă deci a produce. Or, nu se poate acţiona asupra 
unui lucru inexistent; el nu poate fi deci făcut (sau produs), şi, 
prin urmare, nici rostit; cu alte cuvinte, este imposibil să vorbeşti 
fals (<ţeuSeo0ai). Se vede unde este sofismul. Cînd vorbeşti, pro¬ 
duci expresia unui lucru, însă e inexact să conchizi că produci lucrul 
însuşi”. 


Sofismul (6) : 284 c 10 — 284 c 5 (Oamenii buni vorbesc rău 
despre lucrurile rele) 

Dacă Dionysodoros, obiectează Ctesippos în continuare, spune 
lucruri care sînt, el nu le spune şi aşa cum sînt. (Se referă, deci, 
la lucruri reale, dar nu spune lucruri adevărate). — Există deci 
oameni care spun lucrurile aşa cum sînt (<bţ ■ întreabă Dio¬ 
nysodoros. — Sigur că există, răspunde Ctesippos: oi xaXoi -re 
x&YaOol, oamenii de ţinută, de bună-credinţă, the gentlemen, Ies 
lionvâles gens. Dar lucrurile bune (TâyaGâ) sînt bune şi cele rele 
(va xaxa) rele, observă Dionysodoros şi Ctesippos consimte. Atunci 
înseamnă că dacă oamenii de bine, cei buni (oi spun lucru¬ 

rile aşa cum sînt, ei vorbesc bine despre lucrurile bune şi rău(xax£>ţ 
Xeyeiv) despre lucrurile rele. 

Sofismul rezultă aici din ambiguitatea cultivată în jurul lui 
xaxSţ eiv („a vorbi rău”), care poate însemna fie că un lucru 
e rău, fie a vorbi greşit despre un lucru. Cînd Ctesippos consimte 
că lucrurile rele sînt obiectiv rele, el are în vedere că oamenii de 
bine le califică ca atare, deci spun adevărul. Dionysodoros ia în 
schimb adverbul xaxfiţ (rău) în sens de „fals”, lăsînd să se înţe¬ 
leagă că oamenii de bună-credinţă vorbesc greşit, inexact, despre 
lucrurile rele, deci spun falsul. 

Sofismul (7) : 285 d 7 — 286 b 7 (Contrazicerea nu este cu 
putinţă; oux g<mv ivriXe-j-Eiv) 

N-am vrut să te jignesc, îi explică Ctesippos lui Dionysodoros; 
te-am contrazis doar. — Aşadar e cu putinţă să contrazici ? întreabă 
Dionysodoros surprins. Este evident, argumentează el, că pentru 
fiecare lucru (7rpî-|'|i.a) există un fel de a vorbi, un enunţ (X6y°<;) 
care-1 exprimă şi care-1 prezintă aşa cum este el, şi nu cum 
nu este. S-a căzut deja de acord că nimeni nu vorbeşte despre 
un lucru aşa cum nu este; nimeni nu spune ceea ce nu este. Deci, 
dacă două persoane vorbesc despre acelaşi lucru, ele folosesc enun¬ 
ţurile care-1 exprimă şi astfel nu se contrazic. Dacă ele nu vorbesc 
despre acel lucru, înseamnă că nici una nu-1 are în vedere şi atunci 
cu atît mai puţin se contrazic. Iar dacă o persoană vorbeşte despre 
un lucru şi alta nu vorbeşte despre ace 1 lucru, înseamnă că aceasta 
din urmă nu vorbeşte, şi atunci contrazicerea de asemenea nu e 
cu putinţă. 

Să observăm mai întîi că acest paradox se bazează pe cel ante¬ 
rior, al imposibilităţii falsului. Două persoane nu se pot contrazice, 
vorbind despre acelaşi obiect, decît dacă una dintre ele emite falsul. 
Or falsul nu poate fi emis de vreme ce, spunînd ceva, enunţi fiinţa. 
A enunţa falsul înseamnă a nu spune nimic. 

întregul paradox se bazează pe postularea unei relaţii mutuale 
şi univoce între Xiyoţ şi 7rpăy|j.ct sau, altfel spus, pe judecăţi unice 
de atribuţie : nu există decît un singur predicat pentru un singur 
subiect, şi anume acela care îl califică în mod decisiv. FESTU- 
GIERE (1971, 300 — 301) detaliază temeiurile acestui paradox în 
felul următor: ,,A spune : A este B revine deci la a spune: A este 
non A, ceea ce este absurd. în consecinţă nu rămîne decît o sin¬ 
gură judecată posibilă: A este A şi B este B. Acesta este sensul 
afirmaţiei iv âv6ţ: un simplu enunţ pentru o singură realitate, 
un singur predicat pentru un singur subiect, şi anume acel predi¬ 
cat care nu se distinge cu nimic de subiect, care se identifică în 
totul cu subiectul însuşi. Consecinţele sînt limpezi. Dacă despre A 
nu pot afirma decît că este A , despre B că este B, dacă nu pot nici¬ 
cum să-l atribui pe B lui A, atunci ori de cîte ori predic un obiect, 
nu enunţ decît tI^&iti-uI său în sens antistenian, respectiv obiec¬ 
tul însuşi, pe A despre A şi B despre B. Căci contradicţia presu- 

pune, de ambele părţi, atribuirea de predicate diferite aceluiaşi 
subiect; ea presupune deci atribuirea, sinteza. Ea este suprimată 
dacă nu e cu putinţă decît un singur Xiyoţ pentru un singur -păyiia 
. . . Iată adevăratul fundament al aporiei.” 

Cu acest paradox este pusă în joc însăşi esenţa logicii predicaţiei 
în numele logicii statice de tip parmenidian. în Fizica, I, 2, 185 b 
25 — 186 a 5, Aristotel vorbeşte limpede despre dialectica unu- 
lui şi multiplului pe care se bazează orice judecată de predicaţie. 
Orice obiect suportă, pe lîngă o judecată de identitate (A este 
A) care vizează esenţa lui (ti eşti) , judecăţi de atribuire [A este 
B, A este C etc.) care vizează caracterul divers sau multiplu al 
aceluiaşi obiect (Socrate este scund, este muzician, este bolnav 
etc.). Orice obiect este deci deopotrivă unu şi multiplu. Acest fapt 
explică posibilitatea (care generează şi contrazicerea) unor enun¬ 
ţuri diferite despre un acelaşi obiect. Tocmai acest caz, care este 
crucial pentru contrazicere, Euthydemos, placat cum este pe logica 
one-one relation, nu îl invocă. 

ii Afirmaţia că despre un obiect nu e cu putinţă decît un enunţ 
(şi astfel contradicţia nu e cu putinţă) se bazează, ca şi în celelalte 
cazuri, pe identificarea sofistică a judecăţii de atribuire cu judecata 
de identificare, sau, mai precis, cu reducerea lui ,,a fi” copulativ 
(şi deci atributiv-accidental) la ,,a fi” existenţial şi esenţial-cali- 
ficativ. Din Jpasajul aristotelic citat mai sus rezultă că temeiul 
metafizicYal acestui "paradox este negarea parmenidiană a carac¬ 
terului multiplu al fiinţei căreia, în plan logic, îi corespunde negarea 
diviziunii. 

[Sofismul imposibilităţii contrazicerii bazat pe relaţia mutuală 
X8yo<; — 7tpăy(j.a îşi găseşte un corespondent important în pasajul 
negării falsului din Cratylos, 429 d, centrat pe analiza relaţiei mutu¬ 
ale (şi de acelaşi tip ca X6yo; — ^păyjx*) dintre 8vo[x* (nume) şi 
Ttpăypa (cf. GILLESPIE, 1913, 491). 

t uj prima parte a sofismului (discutată pînă acum), imposibili¬ 
tatea contrazicerii era negată prin contestarea posibilităţii unor 
enunţuri diferite; în ultima parte, ea este negată ca urmare a in¬ 
existenţei unui obiect comun al disputei (cf. BONITZ, 1875, 102). 
Sofismul combină, în acest punct, echivocul cu procedeul secundum 
quid. Dacă persoana y nu vorbeşte despre obiectul la care se referă 
persoana x, nu înseamnă că y nu vorbeşte în general, că tace, 
cum inferează Dionysodoros. 

Care este originea sofismului ouk £cmv dtvxiX^Yeiv ? AristotH 
în Metafizica (J[, 29, 1024 b 26—1025 a 1) şi în Topica (I, 11, 
104 b 19) o desemnează ca proprietate spirituală a lui Antistene, 
fapt care i-a făcut pe mulţi comentatori să vadă în acest pasaj 
din Euthydemos un argument hotărîtor al faptului că polemica 
platoniciană este îndreptată aici împotriva lui Antistene. Platou 
nu-1 numeşte în contextul acestei discuţii pe Antistene, în schimb, 
îl pune pe Socrate (286 c) să observe că propoziţia privitoare la 
imposibilitatea contrazicerii se reduce în fond la afirmarea impo¬ 
sibilităţii rostirii falsului (oiix £<jti i|ieu8îj xiYeiv), şi că această 
teză trimite la cercul lui Protagoras (ol i|zţl IIpMTaY<5pav), ba chiar 
la gînditori dinaintea lui (oi £u iraXaiArepot.). De aici, se poate 
trage concluzia că afirmaţia oux £<mv ăvuXeYeiv nu putea fi atri¬ 
buită unui filosof anume şi că în vremea lui Platon ea devenise o 
proprietate spirituală comună unui grup filosofic lărgit. Isocrate 
[Hei., 1) o păstrează în anonimat, iar Diogenes Laertios (IX, 53) 
deşi îl invocă pe Antistene, deschide simultan către^predecesori 
protagoreici. KEULEN (1971, 84 şi urm.) conchide, pe aceste teme¬ 
iuri, că propoziţia oux Scttiv avTiX^Yeiv trebuie să fi căpătat emi¬ 
nenţă în şcoala cinică a lui Antistene, dar că originile ei sînt de 
căutat dincolo de momentul antistenic, în atmosfera siciliana a 
şcolii protagoreice, din care cei doi fraţi ai dialogului platonician, 
rezidenţi o vreme în Thurioi (cf. 271 c 3), pesemne că o şi impor¬ 
taseră. Pe de altă parte, FESTUGIERE (1971, 302 — 303) demon¬ 
strează imposibilitatea unei rădăcini identice a paradoxului res¬ 
pectiv, comun lui Antistene şi Protagoras. Principiile acestui rezul¬ 
tat comun sînt complet diferite; la Protagoras negarea erorii se 
naşte dintr-un relativism epistemologic, la Antistene ea revendică 
un temei ontologic de tip parmenidian. Că rădăcina acestui paradox 
este parmenidiană şi că prin acei „mai vechi” care sînt de distins 
faţă de discipolii lui Protagoras trebuie avut în vedere Parmenide, 
înclină să creadă şi SPRAGUE (1965, 28, nota 46). Problema aso¬ 
cierii unui argument parmenidian cu „Protagoras şi discipolii săi” 
rămîne însă oricum o problemă încurcată. Linia Parmenide-Prota- 
goras-Antistene este, istoric-filosofic, greu de imaginat. 

în privinţa funcţiei pe care argumentul imposibilităţii contra¬ 
zicerii l-ar fi avut în şcoala antistenică, FIELD (1967, 165 — 6) a 
făcut observaţii importante. în Euthydemos, paradoxul respectiv 
apare degradat de atmosfera clownescă a întregului şi, oricum. 

pentru urechea noastră modernă, el pare puţin plauzibil. Dar, 
judecind istoric, lucrurile stau altfel. Intenţia lui Antistene nu era 
de a-şi transpune auditoriul într-o stare de confuzie şi perplexitate, 
ci de a studia cu toată seriozitatea implicaţiile predicaţiei. Este 
firesc ca importanţa pe care a acordat-o Socrate problemei justei 
definiri pentru buna funcţionare a gîndirii să fi determinat în 
elevii săi obsesia cercetării naturii definiţiei şi, legat de aceasta, 
a predicaţiei, a atribuirii în general. Socrate dăduse o direcţie de 
cercetare, dar nu şi un răspuns. Problema va fi rezolvată, într-o 
manieră care a rezistat pînă astăzi, de Platon şi Aristotel. Totuşi, 
soluţia lui Antistene îşi are raţionalitatea ei. Ea atrage atenţia 
asupra unor dificultăţi care nu au fost complet rezolvate nici astăzi. 
Nu trebuie să presupunem, afirmă Field, că Antistene a contestat 
posibilitatea fizică a rostirii unor propoziţii care se contrazic în 
mod formal. ,,Teoria sa privea mai degrabă faptul că aceste pro¬ 
poziţii nu puteau fi la fel de semnificative, şi că nimeni nu poate, 
din punct de ^vedere logic, să ataşeze o semnificaţie amîndurora 
în acelaşi timp. Argumentul este în acest sens simplu. Cuvintele 
folosite, dacă au o semnificaţie, indică un lucru anume. Dacă se 
folosesc cuvinte diferite sau contradictorii, ele nu pot să indice 
acelaşi lucru. Acest argument, care este o simplă joacă în mîinile lui 
Euthydemos, constituia baza unei teorii foarte importante la Antis¬ 
tene. Că nu poate fi luată în glumă, ne putem da seama dacă avem 
în vedere anumite situaţii în care, chiar şi astăzi, ea ne apare corectă. 

Dacă spunem, de exemplu, că un triunghi are trei laturi recu¬ 
noaştem ... că nu putem ataşa nici o semnificaţie aserţiunii con¬ 
trare. Dacă cineva spune că un triunghi nu are trei laturi, ştim 
că dacă laturile au vreo semnificaţie ele sînt predicate desigur despre 
altă realitate şi că acest cuvînt ca atare semnifică ceva cu totul 
diferit. Acest exemplu ne poate face să presupunem că Antistene 
a privit definiţia ca un tip de enunţ adevărat.” 


Sofismul (8): 287 d 7 — 287 c 2 (Ce înseamnă că vorba mea 
{jindeşte). 

Fiinţele înzestrate cu simţuri (xa voouvxa) simt, înţeleg, gîndesc 
ţvocî) avînd suflet (iţu*?)'' sau simt, înţeleg, gîndesc şi 

cele neînsufleţite ? îl întreabă Dionysodoros pe Socrate. — înţe- 

leg fiindcă au suflet, răspunde Socrate. — Cunoşti vreun cuvînt 
însufleţit ?, continuă Dionysodoros. — Nu, este răspunsul. Atunci 
de ce ai întrebat mai înainte (vezi 287 c 2), ce gîndeşte, ce înţe¬ 
lege, ce vrea să spună vorba mea? (tî voeî t 6 p7j[ia;). 

Sofismul se naşte prin echivocul cultivat în jurul lui voeîv, 
desemnînd atît facultatea psihică a simţirii, a înţelegerii, a price¬ 
perii, proprie fiinţelor însufleţite, cit şi proprietatea semantică, 
capacitatea unui cuvînt de a semnifica. Dionysodoros extinde 
primul sens la o categorie de obiecte (cuvintele, propoziţiile) care 
prin excelenţă îl preiau pe cel de-al doilea şi obţine în loc de ,,ce 
înseamnă, semnifică vorba mea?”, ce gîndeşte, ce înţelege vorba, 
,,ce vrea să spună vorba”, în care accentul cade pe intenţie şi însu¬ 
fleţire. 

BONITZ (1875, 103) observă că acest sofism, care a decăzut 
la nivelul unui joc elementar de cuvinte, se naşte ca o eschivă 
stîngace a sofiştilor incapabili să facă faţă întrebărilor lui Socrate. 
Deja acest sofism grosolan, care încheie cea de-a doua scenă eris¬ 
tică, anunţă degradarea sub semnul căreia vor sta mai toate sofis¬ 
mele din cea de-a treia scenă eristică. Substanţa celor doi fraţi s-a 
epuizat şi, începînd cu acest moment, eristica lor devine dispută 
practicată în marginea unor cuvinte alese la întîmplare (itavroţ 
pf ( paT 0 ţ âvTE/ovTai, se agăţau de fiece cuvînt, se spune la 305 a). 


Sofismul (9) : 293 b 1 — 294 a 10 (Toţi oamenii ştiu totul, dacă 
ştiu măcar un singur lucru; 7rovreţ xavra ^Trioravrai, eîitep xal ev). 

Ce preferă Socrate? întreabă Eutliydemos; să-i fie predată 
ştiinţa pe care o caută sau să i se demonstreze că o ştie deja ? So¬ 
crate ar prefera să afle că deja o ştie. Dar o ştii, îi argumentează 
Eutliydemos. Din moment ce ştii măcar un lucru — şi Socrate 
desigur ştie — înseamnă că eşti ştiutor. Şi din moment ce eşti 
ştiutor, înseamnă că ştiinţa cu pricina îţi este şi ea cunoscută. 
Ştiind un lucru eşti ştiutor, deci le ştii pe toate. Toţi oamenii ştiu 
totul, dacă ştiu măcar un singur lucru. 

Acest argument este paradigmatic pentru tipul de sofism secun¬ 
dam quid : de la „a şti un lucru” se evoluează nepermis la „a şti 
în general”, şi de la ,,a nu şti un lucru anume” la „a nu şti în 
general”. Cît de familiarizat este Platon cu tehnica lui secundum 

quid reiese limpede din felul în care îl face pe Socrate să preîn¬ 
tâmpine sofismul cu precizări restrictive, avînd rolul să împiedice 
saltul de la particular la universal, specific acestui tip de sofism. 
La afirmaţia lui Euthydemos: „Eşti deci ştiutor, de vreme ce ştii” 
(293 c 2 — 3), Socrate răspunde : „Sînt, dar numai în anumite pri¬ 
vinţe” (toutou y e auxou), împiedicînd astfel trecerea de la valoarea 
relativă a lui ,,a şti” la valoarea lui absolută. Socrate preîntîmpină 
apoi (293 c 5 —7) introducerea lui în categoria absolută a ştiutorilor 
sau neştiutorilor, precizînd că în timp ce unele lucruri îi sînt cunos¬ 
cute, altele îi sînt necunoscute. Respingerea lui Euthydemos este 
aparentă pentru că, pe deoparte Socrate nu s-a lăsat plasat în nici 
o categorie cu valoare absolută, iar pe de altă parte el nu a afir¬ 
mat că ştie şi nu ştie acelaşi lucru, ci lucruri diferite. De aceea el 
nu poate fi respins nici pe baza principiului contrazicerii, cum 
încearcă Euthydemos la 293 d 1—2. 


Sofismul (10) : 295 b 2 — 296 d 5 (Ştii întotdeauna) 

Acest sofism este o reluare, atît de partea lui Euthydemos, cît 
şi de cea a lui Socrate, a procedurilor etalate în sofismul anterior. 

Ştiind, ştii prin mijlocirea lucrului, organului prin care ştii, 
afirmă Euthydemos. întotdeauna ştii prin mijlocirea acestui singur 
lucru. Deci ştii întotdeauna. 

? în sofismul anterior, Euthydemos stabilise că Socrate este omni¬ 
scient. Aici el stabileşte, folosind acelaşi procedeu al lui secundum 
quid, că el este permanent omniscient. Din faptul că Socrate cu¬ 
noaşte întotdeauna cu ajutorul aceluiaşi organ nu rezultă că el 
cunoaşte întotdeauna. Accentul permanenţei în răspunsul lui Socrate 
cade pe organul cunoaşterii, nu pe cunoaşterea însăşi, care în toate 
contextele are doar o valoare relativă. în argumentaţia lui Euthy¬ 
demos, condiţia sub care fusese postulat „întotdeauna” (întotdea¬ 
una prin acelaşi organ) este înlăturată, şi adverbul rămîne să-l 
determine doar pe „a şti”, dîndu-i o valoare absolută. 

Răspunsurile lui Socrate, care tind să păstreze valoarea relativă 
şi'restrictivă a cuvintelor, punctează perfect locul unde sofismul 
încearcă mereu să se nască. Astfel, la 295 a, la întrebarea „ştii 
întotdeauna prin intermediul aceluiaşi lucru”, Socrate, ştiind că so¬ 
fismul se poate naşte prin contactul dintre „întotdeauna” şi „ştiu”. 

preîntîmpină această apropiere nepermisă prin specificaţia „întot¬ 
deauna, cînd ştiu, ştiu prin intermediul aceluiaşi lucru”. Pentru 
a-şi putea realiza sofismul, Euthydemos îi cere lui Socrate să-l 
lase deoparte pe cînd. Acest procedeu, al demontării sofismului pe 
parcursul naşterii lui, reprezintă o variaţie (în fond artistică) faţă 
de tehnica denunţării directe practicate în cazul primelor două 
sofisme (277 e —278 b) şi ea dovedeşte, în altă formă, cu cîtă uşu¬ 
rinţă se mişcă Platon în logica falsului şi în conştiinţa erorii. 

KEUREN (1971, 48 — 9) observă că sofismele (9) şi (10) circum¬ 
scriu acelaşi obiect care este propriu şi sofismelor (1) şi (2), în speţă 
conceptul de imaTrmri, şi că în felul acesta, prin comunitatea obiec¬ 
tului, se creează o unitate tematică între prima şi a treia secţiune 
eristică a dialogului. 


Sofismul (11): 298 a 1 — 298 b 3 (Chairedemos, deşi tată al 
lui Patroclcs, nu este tată, iar Socrate, deşi fiu ai lui Sophroniscos, 
nu are tată) 

Patrocles este fratele după mamă al lui Socrate. Tatăl său este 
Chairedemos, al lui Socrate este Sophroniscos. Chairedemos nu 
este tatăl lui Socrate. Or, fiind altceva decît tată, el nu este tată, 
argumentează Dionysodoros. Dar dacă Chairedemos este tată, 
intervine Euthydemos, atunci este rîndul lui Sophroniscos, ca 
fiind altceva decît tată, să nu fie tată. Încît Socrate nu are 
tată. 

Sofismul se bazează pe relativizarea unei calităţi universale 
(,,a fi tată”) simultan cu absolutizarea unui cuvînt de particularizare 
(,,al tău”). MIÎRIDIER (1964, 184, nota 2) interpretează astfel : 
„Sofismul constă în faptul că acest cuvînt, tată, este considerat 
nu ca un atribut care poate aparţine mai multora, ci drept carac¬ 
teristica unui individ care, confundîndu-se cu personalitatea sa 
nu poate fi regăsită la un altul.” Sofismul mai poate fi interpretat 
ca unul din categoria secundum quid, obţinut prin izolarea arbi¬ 
trară a unor concepte care, scoase dintr-un context restrictiv şi 
particularizant, capătă sensuri absolute. Astfel, itot-rfip xivoţ („tatăl 
cuiva”) devine ttccttjp în general, aşa cum £repoţ rcarpTivoţ („alt¬ 
ceva decît tatăl cuiva”) devine grepoţ 7ta-rp6ţ („altceva decît tată”). 

Sofismul (12) : 298 b 4 — 298 d 6 (Dacă cineva este tată, el 
csic tatăl tuturor) 

Acest sofism ajunge, cu acelaşi procedeu ca cel folosit în sofis¬ 
mul anterior, la rezultatul contrar. Dacă cineva este tatăl cuiva, 
el este tată şi, neputînd să fie şi să nu fie tată, precum aurul sau 
omul nu pot să fie şi să nu fie aur sau om, înseamnă că el este tatăl 
tuturora. 

Procedeul sofistic constă, şi aici, în aceeaşi izolare a conceptului 
şi proiectarea semnificaţiei lui în absolut. De la rearfip nvoţ („tatăl 
cuiva”) se trece la 7taTfjp în general şi apoi la 7rarr)p thzvtcov („tatăl 
tuturora”). Asocierea principiului noncontradicţiei la situaţiile 
„a fi şi a nu fi tată” şi „a fi şi a nu fi aur” este şi ea sofistică, 
pentru că situaţiile respective nu sînt simetrice : ceea ce face ca un 
om să fie tată este existenţa fiului, în timp ce un lucru poate fi 
aur sau om indiferent de orice relaţie exterioară (cf. SPRAGUE, 
1965, 49, nota 80). 

Sofismul (13) : 298 d 8 298 c 5 (Clinele lui Ctesippos este 
tutăl lui Ctesippos) 

Ai un cîine ? îl întreabă Dionysodoros pe Ctesippos.— Am. 
— Are căţei ? — Are. — Deci e tată, şi pentru că este al tău, 
cl este tatăl tău, iar tu eşti frate cu căţeii. Schematizat, raţio¬ 
namentul sofistic arată astfel: 6 xucov earl a6ţ — 6 xiiwv £<jtI 
TtotTrjp — 6 xucov eaxl criţ TtotTrjp („cîinele este al tău — cîinele 
este tată — cîinele este tatăl tău”). 

Ca şi în sofismele precedente, sofismul s-a născut prin ridicarea 
condiţiei restrictive în cea de-a doua premisă; genitivul restrictiv 
iraTijp xou xuvaptou („tatăl căţelului”) a fost lăsat deoparte şi 7raxfjp 
a intrat în indeterminarea care permite ca el să fie anexat în mod 
arbitrar lui Ctesippos. Pe de altă parte, sofismul este obţinut şi 
prin echivocul speculat contextual în jurul adjectivului posesiv 
a6ţ („al tău”) : de la semantica unei relaţii de proprietate se trece 
la una a relaţiei de sînge. MERIDIER (1964, 185, nota 2) inter¬ 
pretează sofismul prin valoarea absolută pe care o capătă cuvîntul 
o6ţ, fapt care permite raportarea (nediferenţiată) succesiv la xiioiv 
şi la itax^p. 

Aristotel, în Respingerile sofistice (179 a 35), trece acest sofism 
în rîndul celor obţinute prin convertirea la accident. 

Acelaşi pattern sofistic este folosit în replică explicită de Ctesip- 
pos la 299 e, unde sofismul este construit pe ambiguitatea adjec¬ 
tivului posesiv distribuit cu valoare egală între un obiect inde¬ 
pendent şi accidental al posesiunii (craniile poleite cu aur, folo¬ 
site de sciţi drept cupe) şi o proprietate constantă, o parte a pro¬ 
priului trup (craniul propriu). 

Sofismul (14) : 299 a 6 — 299 e 3 (Nimeni nu are nevoie de 
bunuri multe). 

Un leac îi face bine unui bolnav ? întreabă Euthydemos. Dar 
armele în război sînt bune ? Aur e bine să ai oricînd la tine ? inter¬ 
vine şi Dionysodoros. — Da, răspunde Ctesippos. — Atunci bol¬ 
navul e bine să înghită un car de leacuri, soldatul să aibă asupră-i 
arme cu nemiluita, iar aur, dacă eşti fericit să ai oricînd la tine, 
e bine deci să ai şi-n burtă, în cap sau chiar în ochi. 

Propoziţia „nimeni nu are nevoie de bunuri multe" (299 a 6) 
este demonstrată prin alegerea unei categorii speciale de bunuri, 
care fie că nu sînt bune decît în doze mici (leacurile), fie că prin 
postularea unei situaţii speciale încetează să fie bunuri (armele, 
aurul). Apoi, ceea ce este valabil în aceste cîteva cazuri aparte este 
generalizat ca valabil pentru întregul concept (cf. BONITZ, 1875, 
105). 

Sofismul mai poate fi interpretat şi astfel: bunurile recunoscute 
ca atare în general sînt puse sub atari condiţii, incit se transformă 
în opusul lor. Am avea deci opusul lui a dicto secundum quid ad 
dictum simpliciter : nu ceea ce este secundar, accidental, este postu¬ 
lat în absolut, ci, dimpotrivă, ceea ce este universal este postulat 
într-o situaţie accidentală ridicolă : a dicto simpliciter ad dictum 
secundum quid (cf. SPRAGUE, 1962, 25). 

Sofismul (15) : 300 a 1 — 4 (Mantalele sînt capabile să vadă). 

Oamenii văd lucruri susceptibile de văz (zi 8 u vâri opâv) ? 
întreabă Euthydemos.— Susceptibile de văz, răspunde Ctesippos. 
— Tu ne vezi mantalele?— Da.— Deci mantalele sînt suscepti¬ 
bile de văz, adică sînt capabile să vadă. 

Sofismul acesta, mai degrabă un joc de cuvinte, este construit 
pe ambiguitatea sensurilor activ-pasiv pe care le comportă în 
greacă construcţia Suvaxoţ („capabil”) cu infinitivul: Siivaxoţ 6păv, 
„capabil să vadă” (activ, deci) sau „capabil să fie văzut” (pasiv). 
Sofismul s-a născut prin alegerea unui obiect neînsufleţit (mantaua), 
care este introdus sub specia sensului pasiv al lui Suvaxoţ ipăv 
(această accepţie o are în vedere Ctesippos), pentru ca apoi să 
fie trecut în regimul activ al expresiei. 


Sofismul (16): 300 b 1 — 4 (E cu putinţă o vorbire a tăcerii; 
oiy&vxa Xiiyeiv) şi sofismul (17) : 300 c 2 — 4 (E cu putinţă o tăcere 
a vorbirii; X£yovxa ciyăv). 

Dacă e cu putinţă ca „vorbind să nu spui nimic” (X£yovxa 
(xt)Sîv X£yeiv), tu tocmai asta faci, îi spune Ctesippos lui Euthyde- 
mos. Această expresie, implicînd în greacă un acuzativ participiu cu 
infinitiv (Xeyovxa Xeyeiv), îi sugerează lui Euthydemos sofismul 
despre posibilitatea unei „vorbiri a tăcerii”, construit pe ambi¬ 
guitatea care se naşte în greacă în marginea unui acuzativ parti¬ 
cipiu cu infinitiv. 

Nu crezi că e posibil ciySvxa Xeyeiv ? îl întreabă Euthydemos 
pe Ctesippos. După locuţia „a fi posibil” (olov xe) greaca constru¬ 
ieşte completiva cu subiectul în acuzativ şi predicatul la infinitiv. 
Pe de altă parte, este tot atît de posibil ca în completivă acuzati¬ 
vul să joace rol de obiect. Dacă acuzativul trebuie înţeles ca subiect 
sau dacă trebuie înţeles ca obiect nu se poate stabili decît în con¬ 
texte concrete, altminteri echivocaţia rămîne intactă. Astfel, la 
întrebarea lui Euthydemos, Ctesippos răspunde negativ, înţelegînd 
participiul oiytovxa ca acuzativ masculin singular („cel ce tace”) 
cu funcţie de subiect, şi atunci el contestă pe bună dreptate faptul 
că „e posibil ca cel ce tace [deci mutul] să vorbească”. Euthy¬ 
demos ia atunci participiul oiycovxa ca acuzativ neutru plural („lu¬ 
crurile care tac”) cu funcţie de obiect, şi atunci sensul expresiei devine 
„e posibil să vorbeşti despre cele ce tac”, de pildă despre lemne, 
pietre etc. 

Lucrurile se petrec la fel şi în cazul lui Xeyovxa oiyăv. Cînd Cte¬ 
sippos spune că nu e cu putinţă X£yovxa oiyăv, el înţelege parti¬ 
cipiul Xtyovxa ca acuzativ singular masculin cu funcţie de subiect 

(deci „cel ce vorbeşte”) şi contestă deci pe bună dreptate că e 
cu putinţă ca „cel ce vorbeşte să tacă”. Euthydemos înţelege atunci 
participiul X£yovxa ca acuzativ neutru plural cu funcţie de obiect 
(„cele ce vorbesc”) şi obţine ca plauzibil că „e cu putinţă să taci 
despre cele vorbitoare”. 

Sofismul (18) : 300 e 3 — 301 a 9 (Socrate în prezenţa unui 
bou devine bou, şi în prezenţa Iui Dionysodoros devine Dionyso- 
doros). 

Există lucruri frumoase (xaXix) ? îl întreabă Dionysodoros pe 
Socrate.— Există.— Sînt ele diferite de frumosul însuşi (to xocX6v), 
sau sînt identice cu el ? — Sînt diferite de frumosul în sine şi totuşi 
fiecare în parte se împărtăşeşte din prezenţa frumuseţii însăşi 
(xolpeoTi’ xaXXo; ti)-— Deci dacă tu eşti în prezenţa unui bou eşti 
un bou, iar în prezenţa mea eşti Dionysodoros, conchide sofistul. 

Cîteva explicaţii preliminare. Din punct de vedere platonician, 
existenţa oricărui lucru particular este conectată la forma sa ideală 
de existenţă ; există un „cer” al ideilor pure care, ontologic vorbind, 
se constituie ca sursă absolută a oricărei existenţe particulare; 
particularul este replica multiplicată a în-sinelui său ideal şi el 
nu există decît în măsura în care participă la acesta. Există 
pietre, arbori, unelte sau lucruri frumoase în măsura în care există 
un prototip mineral, arboritatea, ideea pură de unealtă sau frumo¬ 
sul în sine. Este clar deci că, întrebînd dacă lucrurile frumoase 
sînt diferite de frumosul însuşi sau sînt identice cu el, Dionysodoros 
îşi propune să deschidă un atac împotriva teoriei platoniciene a 
formelor pure. SPRAGUE (1965, 55, nota 95) observă că pe baza 
pattern-urilor etalate de sofişti în celelalte ocazii, putem reface 
planul posibil a) atacului în clipa în care Dionysodoros punea 
întrebarea. Ca şi în celelalte cazuri, întrebarea are înfăţişarea unei 
alternative. Socrate, constrîns să aleagă între două posibilităţi, 
ar urma să spună fie că (1) lucrurile frumoase sînt identice cu 
frumosul ideal, şi atunci Dionysodoros poate conchide că de vreme 
ce între ele nu există nici o deosebire, lucrurile frumoase nu există; 
fie că (2) lucrurile frumoase sînt diferite de frumosul însuşi, şi 
atunci Dionysodoros poate din nou să conchidă că ele nu există, 
argumentînd că de vreme ce sînt diferite de frumosul însuşi, ele 
nu sînt frumosul şi deci nu există. 

Socrate evită însă această cursă nealegînd între cele două posi¬ 
bilităţi, ci contopindu-le în răspunsul că, deşi diferite de frumosul 
în sine, lucrurile frumoase se împărtăşesc totuşi din existenţa, 
prezenţa (napouala) acestuia. Sofistul este astfel obligat să renunţe 
la proiectul iniţial şi să schimbe direcţia atacului. Sofismul se naşte 
acum prin răstălmăcirea conceptului rcapouata. Luînd „prezenţa” 
numai în sens fizic, Dionvsodoros distruge contrastul postulat de 
Socrate între formele ideale şi existenţele particulare. El nu vor¬ 
beşte despre prezenţa „bovinităţii”, aşa cum îi impunea teoria 
platoniciană a ideilor, ci despre prezenţa fizică a unui exemplar 
individual. „Deoarece atît Socrate cît şi boul sînt existenţe parti¬ 
culare fizice, singurul mod posibil al prezenţei este prezenţa fizică. 
Lui Dionysodoros i-a reuşit ca răspunsul lui Socrate să apară ridicol, 
dar ca să poată face acest lucru, el a trebuit să deformeze natura 
şi sensul terminologiei socratice” (SPRAGUE, 1962, 26). Pe de 
altă parte, chiar dacă ar fi respectat distincţia dintre cele două tipuri 
de existenţă (ideală şi fizică), sofistul nu ar fi avut nici atunci 
îndreptăţirea să îl facă pe Socrate să participe la o esenţă bovină, 
ci numai la sursa ontologică ce-i alimentează prezenţa sa fizică, 
deci la esenţa sa omonimă, care este umanul. 

Dionysodoros prelungeşte sofismul deja creat, cu o nouă între¬ 
bare. „Lucrurile frumoase — afirmase Socrate — sînt diferite 
de frumosul în sine şi totuşi ele se împărtăşesc din prezenţa fru¬ 
mosului în sine”. Cu gîndul la acest răspuns, Dionysodoros pune 
întrebarea foarte obscură: „Cum e cu putinţă ca diferitul, fiind 
însoţit de diferit (iripou e.r£p(o 7rapayEvo(i£vou), să fie diferit (t6 
i'-rcpov HTcpnv etr)) ?” (301 a 8 — 9). Prin „diferit”, sofistul 

înţelege atît lucrurile frumoase (care sînt diferite de frumosul în 
sine), cît şi frumosul în sine (care este diferit de lucrurile fru¬ 
moase). „Procedura sa constă în neglijarea a ce înseamnă că fru¬ 
mosul şi lucrurile frumoase sînt diferite faţă de (unele faţă de 
altele) ; el se referă la ambele categorii ca fiind «diferite» sau, dacă 
e să-i urmărim intenţia, la diferitul însuşi. Aceasta este obişnuita 
eroare a lui secundum quid, şi rezultatul manevrei respective este 
iarăşi, ca şi în cazul Socrate şi boul, anularea distincţiei dintre 
Forme şi existenţele particulare. Putem vedea cum se petrece acest 
lucru lăsînd întrebarea sofistului să alunece către expansiunea ei 
firească. «Cum e cu putinţă, dată fiind prezenţa frumosului în 
sine în preajma lucrurilor frumoase, ca lucrurile frumoase să fie 

frumoase ? o In forma ei trucată, această întrebare a devenit: «Cum 
poate diferitul să fie diferit ? o Distincţia între frumuseţe şi lucrurile 
frumoase a fost anulată şi, odată cu ea, distincţia dintre cele două 
tipuri de existenţă" (SPRAGUE, 1962, 26 — 7). Sprague mai observă 
că discuţia suportă prelungiri care trimit la pasajul despre genu¬ 
rile supreme (pi^YtcTxa ylvi)) din Sofistul (254 d şi urm.), căci ,,pro¬ 
blema nu mai priveşte modul de participare a existenţelor parti¬ 
culare la Forma lor omonimă, ci posibilitatea unei Forme de a fi 
predicată despre ea însăşi. Forma despre care e vorba acum este 
aceea pe care sofistul a constituit-o prin transformarea adjectivu¬ 
lui «diferit» intr-un substantiv adjectival «diferitul»". în literatura 
strînsă în jurul dialogului Euthydemos s-a discutat mult despre 
raportul existent între întrebarea lui Dionysodoros şi eTSoţ-ul 
platonician. APEDT (1918, 103, nota 92) este convins că aici sîntem 
în faţa unei persiflări a teoriei ideilor, care trebuie pusă nu atît 
în seama celor doi fraţi eristici, cit a înverşunatului adversar al 
platonismului, care a fost Antistene. Decisive pentru acest pasaj 
rămîn însă interpretările lui FRIEDDĂNDER (1964, II, 178) 
— vezi aici şi comparaţia făcută cu Hippias Maior, 289 d — şi 
a lui SPRAGUE (1967, 91 şi urm.). 

în sfîrşit, SPRAGUE (1962, 29 — 30) observă că, în acest pasaj, 
sofiştii sînt mai aproape ca oricînd de filosofie („the sophists have 
come nearest to being philosophers”). „Relaţia dintre Forme şi 
realităţile individuale este fără îndoială cel mai dificil aspect al 
teoriei Formelor; alegînd tocmai acest aspect pentru atacul lor, 
ei dovedesc instinct pentru o problemă filosofică genuină . . . Cred 
că Platon, în acest pasaj, intenţionează să sublinieze nuanţa care 
deosebeşte filosofia de sofistică: sofiştii au pus în discuţie cîteva 
importante probleme filosofice, dar înclinaţia lor către refutaţie 
şi jocul de cuvinte este atît de puternică, incit ei sînt incapabili 
să cerceteze vreuna din ele în mod serios." 


Sofismul (19) : 301 c 6 —d 8 (înjunghiind pe bucătar şi lăindu-I 
in bucăţi faci lucruri care-ţi cad in seamă). 

Ştii ce cade în seama fiecărui meşter? îl întreabă Dionysodoros 
pe Socrate. De pildă, a cui treabă e să înjunghie, să taie carnea 
în bucăţi şi să o frigă ? — A bucătarului. — Deci cade în seama 

bucătarului tăierea în bucăţi. Deci înjunghiind pe bucătar şi tăin- 
du-1 în bucăţi faci cele ce-ţi cad în seamă. 

Sofismul acesta este o variantă a celor de tipu 1 Suvarâ opăv şi 
at^uvra Xlyeiy, deja analizate. Ele se bazează deci pe ambiguitatea 
pe care o comportă în limba greacă construcţia acuzativ cu infini¬ 
tiv, cerută în cazul acesta de verbul 7rpoofjxei (e pe măsura, cade 
în seama, se cuvine). Astfel, locuţia 7rpo<rf)xei payeipov xaraxdjtxetv 
poate fi înţeleasă sau (1) „se cuvine ca bucătarul să taie în bucăţi” 
sau (2) „se cuvine a-1 tăia pe bucătar în bucăţi”. 


Sofismul (20): 301 e — 303 a 2 (Socrate este liber să-i vîndă 
sau sacrifice pe Zcus, Apollon şi ceilalţi zei). 

De lucrurile care sînt ale talc poţi dispune cum vrei, le poţi 
vinde, dărui sau sacrifica. Socrate are zei strămoşeşti. Aceştia sînt 
zeii lui. Deci el îi poate vinde, dărui sau sacrifica. 

Acest sofism revine la pattern -ul celor care speculează ambigui¬ 
tatea adjectivelor posesive, ca în sofismul (13) „cîinele tău, deci 
tatăl tău”. Adjectivul posesiv („al tău”) aplicat la zei nu 

implică liberul control pe care îl determină cînd e aplicat la obiecte 
ale posesiunii materiale. 


Sofismul (21): 303 n 5-7 („Grozav, Iloraeles!”). 

Curbatjocoritoare admiraţie, Ctesippos îl întîmpină pe Euthy- 
demos cu exclamaţia „Grozav, Heracles I” (FIuTura!; <L c HpâxXstţ). 
— Ce vrei să spui, îl întreabă Dionysodoros; că Heracles este gro¬ 
zav (6 c HpocxXîj; 7TU7t7iâ5 euTiv) sau Heracles^Grozavu’ ? (6 
c HpaxXî)!;;). 

Acest echivoc final, de un ridicol desăvîrşit, este construit prin 
transformarea unui adverb în nume predicativ şi a unei exclamaţii 
în nume propriu ^(spre deosebire de SPRAGUE, 1965, 61, nota 
104). BONITZ’(1875, 106) vorbeşte de coruperea funcţiei grama¬ 
ticale a două cuvinte care, stînd alături, sînt forţate, fără nici o 
justificare interioară, să se comporte apoziţional. 

Ce concluzii se pot trage la capătul acestei detalieri analitice ? 
Sîntem doar în faţa unui joc care-şi refuză regula ? Este, deci, 
numai dezordine necontrolată aici, sau e vorba de o metodă şi de 
criterii unificatoare ? Iată şi altă întrebare : conţinutul sofismelor 
este' întîmplător sau, dimpotrivă, vizează, sub masca neseriozi¬ 
tăţii, punctele în care se precipitau preocupările filosofice majore 
ale epocii şi, odată cu ele, cele ale platonismului ? Pe de altă parte, 
sofismele înseşi pun în joc o metafizică subiacentă sau sînt lipsite 
de orice temei teoretic ? în sfîrşit, dat fiind că ne aflăm în stadiul 
prearistotelic al logicii, există o conştiinţă platoniciană a falaciilor 
care merge pînă la deţinerea tehnicilor de construire şi, implicit, 
de decodare a falsului ? 

Să începem cu decodarea criteriilor de organizare. Cea mai 
superficială formă de unitate în economia sofismelor euthydemice 
poate fi descoperită pornind de la periferia dialogului; dacă nu 
avem în vedere decît imperativele compoziţiei, atunci sofismele 
sînt distribuite în trei grupe, trei fiind scenele în care sofiştii diri¬ 
jează discuţia: în prima scenă eristică (275 d —277 c), sofismele 
(1) şi (2) ; în a doua scenă eristică (283 b —288 b), sofismele de la 
(3) la (8) inclusiv; în a treia scenă eristică (293 b —304 b), sofis¬ 
mele de la (9) la (21). Acest criteriu de clasificare este strict exterior, 
şi orice consideraţie privind sporirea sau diminuarea energiei sofis¬ 
melor pe parcursul acestor etape trebuie deocamdată suspendată, 
pentru că presupune criteriul mai înalt al analizei de conţinut. 

O a doua posibilitate de grupare a sofismelor are în vedere 
Mtto'K-urile de construcţie, identitatea mijloacelor formale care 
dirijează naşterea paralogismelor. Este adevărat că, dacă ne orien¬ 
tăm după caracterul cu totul accidental al prilejului care conduce 
la formarea şi formularea sofismelor euthydemice, colecţia lor ne 
lasă în mod justificat imaginea dezordinii. Dar dacă prilejul for¬ 
mării sofismelor este perfect contingent, tehnica formării lor dove¬ 
deşte metodă; identitatea sau înrudirea mijloacelor formale prin 
care se obţine înşelarea, confuzia sau perplexitatea de tip sofistic 
reprezintă primul principiu de unitate reală ascuns în dezordinea 
suprafeţei. SPRAGUE (1962, 5 şi urm.) reduce pattern -urile de 
construire a sofismelor la două mari categorii de falacii: echivocaţia 
şi secundunf quid, care de multe ori funcţionează împreună, poten- 
ţîndu-se reciproc. BONITZ (1875, 109) este mai nuanţat şi, după 
ce termină inventarierea sofismelor, trece la operaţia grupării lor 

„în jurul unor momente formale determinate”. Bonitz distinge 
în mare patru categorii de proceduri sofistice, faţă de care sofismele 
se distribuie după cum urmează: utilizarea coruptă a semnificaţiilor 
diferite ale aceluiaşi cuvînt — sofismele (1) şi (2) ; presupunerea 
tacită a identităţii subiect-predicat, astfel încît suprimarea unuia 
atrage după sine suprimarea celuilalt — sofismele (3), (4), (5), 
(7) ; eliminarea condiţiilor determinate în care a fost emis un enunţ, 
nvînd drept urmare saltul de la o valabilitate restrânsă la una necon¬ 
diţionată şi generală — sofismele de la (9) la (14) ; însfîrşit, exploa¬ 
tarea posibilităţii de a crea raporturi sintactice diferite înlăuntrul 
aceleiaşi structuri lexicale — sofismele (15), (16), (17), (19), (21) . 

() a treia posibilitate de grupare a sofismelor are în vedere cri- 
tn ii iln conţinut, deci detectarea unor obiecte comune mai multor 
snlisme. BONITZ (1875, 110—111) distinge de astă dată două 
giupc: îa prima, alcătuită din sofismele de la (1) la (10) inclusiv, 
dl'iinţii este ceai ral fi în principal pe conceptele învăţării şi cunoaş- 
t■ <II, ..concepte .. care în epoca aceea constituiau obiectul celei 
imn cipiige dlapnle între diferitele şcoli filosofice”. Dar tot aici 
Midem confruntaţi şi cu cileva din problemele platonismului însuşi. 
K Ii 111,JiN (1971, 25 şi urm.) a arătat printr-o analiză extinsă în 
cc măsură această secţiune din lluthydcmos îşi capătă sensul numai 
conectată la problema învăţării din dialogul Menon. Şi în ce măsură 
(oale problemele puse în joc de această primă grupă a sofismelor 
sud ale platonismului sau, dincolo de el, ale vremii noastre, citi¬ 
torul o poate afla din Interpretarea lui Constantin Noica la acest 
dialog 

Tu .i doua gtiipu dc sofisme (de. la (11) către sfîrşit), unitatea 
obiceiului se pierde; conţinutul gîndului, subordonat permanent 
mec.mieii goale a autilogiilor, se pulverizează în suita unor obiecte 
aleatorii, apărute în prelungirea unei discuţii care şi-a pierdut 
legal.i. I'e măsură ce ne apropiem de sfîrşit, sofismele degenerează 
In •ample jocuri de cuvinte, explozii ale neputinţei, desăvîrşind, 
pe o cale Imrlescă, profilul eristicii. 

Tu ce măsură Platon are acces la mecanismul falsului, deci la 
tehnica de construire şi de decodare a lui, se poate vedea după 
telul iu care Socrate însuşi dă cheia unor sofisme ((1) şi (2)) sau 
împiedică sistematic construirea lor (sofismele (9), (10), (11)), 
icaeţionînd exact în punctele unde sofismul urmează să se articu- 

leze. însă trebuie subliniat, şi cu această ocazie, că Platon nu a 
urmărit în Euthydemos să instituie un collegium logicum şi că dia¬ 
logul acesta nu este nici prin procedurile, nici prin scopurile sale 
o anticipare a purgatoriului logic de tipul Respingerilor aristotelice. 
Comentatorii recenţi au apăsat mereu pe faptul că prin sofismele 
din Euthydemos nu sîntem antrenaţi pe o latură formal-logică, ci 
ne aflăm în primul rînd în cercul problemelor filosofiei lui Platon, 
confruntate cu ele însele şi cu soluţiile oferite de celelalte filosofii 
ale epocii. înainte de a se degrada, trecînd în subordinea unor 
raţiuni de tip artistic, sofismele euthydemice rămîn supuse acestei 
duble deschideri: una, către problemele de interes filosofic pentru 
Platon însuşi, dintre care cea mai importantă rămîne aceea ce face 
legătura cu Menon : problema învăţării, prinsă în cadrul teoriei 
pLct 0vjcrt<; — âvâpvşou;, şi trimiţînd direct la o problematică de epis¬ 
temologie genetică. Cealaltă deschidere priveşte confruntarea lui 
Platon cu metafizica eleatismului şi, parţial, cu aceea a relativis¬ 
mului protagoreic. 


DESPRE AUTENTICITATE 

în literatura comentatorilor platonicieni, autenticitatea lui 
Euthydemos nu a fost contestată în secolul XIX decît de patru 
autori: AST (1816), SCHAARSCHMIDT (1866), CRON (1891) 
şi LUDDECKE (1897). O bună sistematizare a argumentelor aduse 
de primii doi şi o examinare a îndreptăţirii lor a întreprins POE- 
ZER (1874). Argumentele aduse de Schaarschmidt au fost supuse 
unui examen critic şi respinse de către BONITZ (1875, 131 şi urm.), 
în secolul XX, cercetarea nu a revenit asupra acestei probleme, 
considerînd-o rezolvată şi trecînd dialogul Euthydemos în corpus- ul 
sigur al scrierilor lui Platon. 

Care sînt totuşi, în mare, argumentele aduse de către filologii 
amintiţi împotriva autenticităţii acestui dialog ? Cele mai multe şi 
mai solide îi aparţin lui SCHAARSCHMIDT. După convingerea sa, 
autorul dialogului este un falsificator perfect familiarizat cu atmo¬ 
sfera scrierilor lui Xenofon, Platon şi Aristotel. Elementele exteri¬ 
oare (scenariul) sînt împrumutate din Protagoras; cele două părţi 
socratice sînt xenofonice; iar sofismele sînt luate, ,,ca dintr-un 
arsenal”, din Respingerile sofistice ale lui Aristotel. Neplatoniciene 

sînt, prin lipsa lor de gust şi măsură, folosirea şi manevrarea ima¬ 
ginilor, rolul cu totul nedemn pe care şi-l asumă Socrate, ironia 
împinsă aici mai departe decit în oricare alt dialog, pe o simplă 
linie exterioară. în Protagoras, Gorgias sau Republica, Platon nu 
s-a oprit niciodată la suprafaţa lucrurilor; el a atacat întotdeauna 
sofistica în miezul concepţiei ei hedoniste şi egoiste şi nu s-ar fi 
putut rezuma niciodată, cum se întîmplă în Euthydcmos, la un 
banal compendiu logic de tip aristotelic. 

AST a afirmat despre Euthydemos că este o ,,cîrpăceală” (ein 
stiimperhaftes Produkt) în care se văd petecele culese din diferitele 
scrieri cu adevărat platoniciene şi că totul aici nu este decît „trudă 
zadarnică” feille Miihe). Sîntem în faţa „unei batjocoriri goale a 
unui obiect gol în sîne” (eristica), nedemnă de spiritul filosofiei 
platoniciene. Obiecţiile de detaliu sînt la Ast în principal de natură 
stilistică şl lexicală. Prea multe expresii proverbiale; prea multe 
imagini plastice prea multe invocări mitologice; un vocabular 
alertul, tulillnd nlmtcrl stilistice de la norma vorbirii platoniciene 

toate acestea l-au apărut lui Ast drept semne sigure ale unei 
i iultaţ li lîrzil. ] 

CKON a mers şi el pe această linie, arătînd că în Indexul ediţiei 
lui Schanz la Euthydemos apar 71 de cuvinte neuzitate în restul 
operei lui Platon. 

în sfîrşit LtlDDECKE, după o analiză diferenţiată a relaţiilor 
pe care dialogul Euthydemos le întreţine cu opera lui Platon, Iso- 
erate şl Aristotel, conchide că dialogul pune în joc, în părţile sale 
socratice, dogme ale eticii aristotelice (împărţirea bunurilor în trei 
sperii, faptul că fericirea nu înseamnă posedarea bunurilor, ci justa 
lor folosire ctc.), în celelalte, împrumuturi nedisimulatc din Res¬ 
pingerile sofistice, şi că, în general, se respiră în el atmosfera din 
Protrepiicul aristotelic, dublată de animozitatea aristotelică faţă 
de eristică. Concluzia lui Liiddecke: Euthydemos este compilaţia 
imul aristotelic. 

După cum am spus, discuţia în jurul autenticităţii acestui dialog 
nu a avut curs şi în epoca noastră. Comentatorii mari, de la Fried- 
lăudcr şi Măridier pînă la Sprague, nu au încetat să vadă în Euthy- 
demos cel puţin o mare reuşită artistică, pentru care nu era de ajuns 
o simplă mînă de imitator sau compilator. 

DESPRE PERIOADA COMPUNERII 

O mare varietate a opiniilor ne întîmpină în privinţa momen¬ 
tului cînd Platon a scris Euthydemos. S-a mers de la anul 402, 
cînd Socrate încă trăia iar Platon avea 25 de ani (Steinhardt) şi 
pînă la anul 364, cînd Isocrate, vizat în finalul dialogului, îşi atin¬ 
sese apogeul la Atena (Bergk). 

WIDAMOWITZ (1920, II, 154) este de părere că trebuie să 
renunţăm la încercarea unei datări precise. Singurul lucru sigur 
care se poate spune este că dialogul acesta îi urmează lui Menon 
şi îl precede pe Cratylos, iar toate trei ocupă perioada dinaintea 
Banchetului, a lui Phaidon şi a Republicii. 

Pentru datarea relativă a dialogului un rol important a jucat 
pasajul de la 282 c, unde se afirmă că înţelepciunea poate fi învă¬ 
ţată. Dar şi acest indiciu a dat naştere la interpretări de-a dreptul 
opuse. Din acest pasaj, Wilamowitz a tras concluzia că problema 
respectivă este considerată de Platon ca deja rezolvată, şi anume 
în Menon. Drept care Euthydemos îi urmează lui Menon. ARNIM 
(1914, 126 — 7), dimpotrivă, înţelege de aici că problema învăţării 
lui aotşl.n nu fusese, ci abia urma să fie rezolvată. De unde conclu¬ 
zia că Menon a fost scris după Euthydemos, şi anume ca o con¬ 
tinuare a acestui dialog. SORETH (1955, 377 şi urm.) a intervenit 
în discuţie de partea lui v. Arnim, cu argumentul că întrebarea 
dacă înţelepciunea poate fi învăţată nu ar mai fi 'avut sens odată 
ce răspunsul ar fi fost deja dat în altă parte. „Este greu de ima¬ 
ginat cum Platon, după ce. . . presupusese ca subînţeleasă posibi¬ 
litatea învăţării lui ETuaTrjirri, ar fi putut din nou, la scurtă vreme 
după aceea, să vorbească despre problema posibilităţii învăţării 
lui ctoqjia ca despre o problemă a cărei rezolvare pretindea «oste¬ 
neala unei cercetării. Cititorii săi s-ar fi gîudit la conceptul restrîns 
de EiuarfiuT) din Menon şi ar fi fost foarte surprinşi. Aşa se face 
că acest moment recomandă secvenţa’ Euthydemos-Menon" (SO¬ 
RETH, 1955, 378-9). 

Gliidîndu-se tot după criterii de conţinut, RAEDER (1920, 
146) l-a aşezat pe Euthydemos după Eulbyphron şi Gorgias şi, cu 
un grad de incertitudine, după Menon. Urmînd criterii stilistice, 
RITTER (1910, 254) a aşezat şi el dialogul acesta în aceeaşi grupă 
cu Menon şi Cratylos. MERIDIER (1964, 140 şi urm.) susţine că 

totul dovedeşte în Euthydemos precedenţa lui Menon şi că, de 
vreme ce Menon a fost compus în anii care au urmat întemeierii 
Academiei (circa 387), Euthydemos trebuie şi el aşezat înăuntrul 
acestei perioade, cu atît mai mult cu cit scrierile lui Isocrate, care 
par să fi provocat finalul din Euthydemos sînt distribuite şi ele în 
jurul acestor ani. Să conchidem că opiniile filologilor înclină către 
secvenţa Menon-Euthydemos-Cratylos. 




EUTHYDEMOS 

[sau Eristicul 1 ; genul anatreptic 2 1 


CRITON SOCRATE 

CRITON Cu cine, stăteai ieri de vorbă în Dyeeion 3 , 271 a 
Socrate? Era îngrămădită atîta lume în jurul vostru 
încît eu, deşi m-am apropiat, vrînd să ascult, n-am 
fost în stare să desluşesc nimic. Uitîndu-mă peste 
capetele celorlalţi, am izbutit totuşi să văd ceva şi 
mi s-a părut că omul cu care vorbeai era un străin. 

Cine era ? 

SOCRATE Despre care întrebi, Criton ? Pentru că 
erau doi, nu unul singur. 

criton Cel despre earc-ţi vorbesc cu era aşezat în 
dirupl.i la, dai iui chiar lingă line; între voi se afla b 
iui liăiejaiuliii, lini lui Axioelios. Mi s-apărut, Socrate, 
câ s a împlinit binişor şi că are aproape statura lui 
Crilobulos al nostru. Atît doar că este mai subţirel, 
pe cînd c-estălalt este bine legat şi întru totul mai 
chipeş 4 . 

SOCRATE Kuthydemos este cel despre care întrebi 
tu, Criton ; iar cel aşezat chiar în stînga mea era fratele 
său, 1 lionysodoros; la discuţii, ia parte de fiecare 
daţii şi el. 

ckiton N-am auzit de nici unul, Socrate. Niscaiva 
solişti noi, pesemne. I Mncotro vin ? Şi care le e ştiinţa ? c 

socrate De obîrşie, pare-mi-se că sînt de prin 
u gi mica Chiosului, dar s-au strămutat la Thurioi 5 . 

Au Ibst alungaţi însă de acolo şi acum pot spune că 
sini ani de cînd trăiesc prin partea locului. Cît despre 
ştiinţa lor, află că este minunată. Cei doi sînt pur şi 
simplu atoateştiutori; pînă acum nici nu aveam 
habar ce înseamnă un luptător complet. Ei bine, ăştia 
sînt pe deplin pregătiţi pentru orice fel de luptă, dar 
uu asemenea fraţilor acarnieni 6 , pancratişti 7 înnăscuţi, d 
care însă nu ştiau să se folosească decît de forţa tru¬ 
pului. Cei doi despre care îţi vorbesc, se deosebesc, 
cc-i drept, şi prin vigoarea lor şi, cînd e vorba de luptă, 

nu le ţine piept nimeni — sînt neîntrecuţi în mînui- 
272 a rea armelor, iar cine e dispus să îi plătească, poate 
învăţa de la ei meşteşugul; dar ei mai ştiu apoi ca 
nimeni alţii, să lupte în tribunale şi să te înveţe cum 
să alcătuieşti şi cum să rosteşti discursurile în faţa 
juraţilor 8 . Pînă nu demult, doar la atît erau pricepuţi; 
acum însă au împins arta atotbiruinţei pe cele mai 
înalte culmi. Singura formă de luptă pe care o trecuseră 
cu vederea, le este acum pe deplin cunoscută; pînă 
într-atît au devenit de pricepuţi să înfrunte pe alţii 
b în cuvinte şi să respingă orice argument, indiferent 
dacă e vorba de adevăr sau fals, încît nimeni n-ar în¬ 
drăzni să le stea împotrivă. în ce mă priveşte, Criton, 
mi-am şi pus în gînd să mă dau pe mîna lor; căci, 
spun ei, în scurtă vreme îl pot face şi pe altul să se 
descurce în asemenea lucruri. 

CRITON Cum asta, Socrate? Nu te temi că eşti 
cam bătrîior ? 

SOCRATE Nu mă tem deloc, Criton. Am un exemplu 
şi un imbold, ca să nu-mi pese de asta: chiar oamenii 
noştri erau cam în vîrstă cînd s-au apucat de ştiinţa 
c după care tînjesc eu atîta, eristica adică. Anul trecut, 
sau acum doi ani, nu erau încă învăţaţi. Dacă mă tem 
de ceva, este să nu le fac vreun neajuns celor doi 
străini, aşa cum mi s-a întîmplat cu Connos citharistul 9 , 
fiul lui Metrobios, care şi acum se mai osteneşte cu 
mine învăţîndu-mă să cînt la cithară. Văzînd una ca 
asta, copiii care îmi sînt colegi îşi rîd de mine şi îl 
numesc pe Connos „dascăl de moşnegi”. Cum îţi 
spun, îmi e să nu se găsească cineva să-i batjocorească 
la fel; iar ei, temîndu-se de acelaşi lucru se vor feri 
d pesemne să mă ia ca elev. Iată de ce, Criton, i-am 
convins şi pe alţii, bătrîni ca şi mine, să mă însoţească 
la şcoala lui Connos şi să înveţe cot la cot cu mine; 
şi tot aşa voi încerca să fac şi acum. Nu văd de ce 
nu mi-ai urma şi tu exemplul. Iar ca momeală îi 
vom folosi pe fiii tăi: căci dorind să-i aibă elevi, simt 
că ne vor lua şi pe noi pe lîngă ei. 

criton Dar nimic nu ne împiedică, Socrate, dacă 

tu crezi aşa. Lămureşte-mă însă mai întîi la ce sînt 
pricepuţi cei doi, ca să ştiu şi eu ce anume vom învăţa. 

SOCRATE O vei afla îndată; căci nu aş putea spune 
că nu le-am urmărit gîndul cu atenţie; eram tot nu¬ 
mai urechi şi spusele lor mi s-au întipărit bine în 
minte. Am să încerc să-ţi povestesc totul de la început, 
aşa cum a fost. Cerul a vrut ca din întîmplare să mă e 
aflu — eram singur — în vestiarul 10 unde m-ai văzut 
tu şi tocmai aveam de gînd să mă ridic. Dau s-o fac 
cînd, iată, bineştiutul semn daimonic 11 . Drept care 
mă aşez iar şi nu după multă vreme cei doi, Euthyde- 
mos şi Dionysodoros, îşi fac apariţia însoţiţi de disci- 273 a 
poli, destul de numeroşi, pe cît mi s-a părut. Odată 
intraţi, încep să se plimbe prin umbrarul palestrei. Nu 
dăduseră bine două-trci ocoluri, cînd intră Cleinias, 

«'ine iulie timp, că bine spui, s-a împlinit frumuşel. 

Tl iii mau iubiţii lui, vezi bine, şi printre ei Ctesippos, 
tînăni! din l’aiania 12 , un băiat tare reuşit, dacă îi b 

trecem cu vederea ieşirile cam aprinse, care sînt ale 
vîrstei. Văzînd, de cum păşi pragul, că stau singur, 
Cleinias se îndreptă fără preget spre mine şi se aşeză 
în dreapla mea, cum singur ai observat. Dînd cu ochii 
de el, Dionysodoros şi Euthydemos mai întîi se opriră 
şi î.şi spuseră ceva unul altuia aruneînd întruna pri¬ 
viţi căi ic locul unde ne aflam noi (îi urmăream cu 
cea mai mare atenţie) 10 , apoi, apropiindu-se, Euthy- 
<l( na s si' aşeză alături de băiat, celălalt lîngă mine, în 
stingă, iar restul după cum apucară fiecare 14 . 

1 )at fiind că nu-i mai văzusem pe cei doi de-o bună c 
biuată de vreme, i-am salutat cu căldură şi i-am spus 
;t| ei lui Cleinias 15 : „Vezi, Cleinias, aceşti doi oameni, 
Euthydemos şi Dionysodoros, ştiu o mulţime de 
lucruri şi nu te miri ce, ci lucrurile cele mai de seamă. 

.Ştiu tot ce se poate şti despre război, adică ce se cuvine 
să cunoască un bun comandant de oşti, cum trebuie 
rînduite şi conduse trupele, precum şi tot ce trebuie 
învăţat ca să mînuieşti bine armele. Apoi ei sînt în 
măsură să te înveţe şi cum să te aperi singur în faţa 
tribunalului, dacă îţi face cineva vreo nedreptate”. 

d Vorbele mele nu făcură decît să le stîrnească dis¬ 
preţul ; se puseră pe rîs şi îşi tot aruncau priviri 
pliue de înţeles. în cele din urmă, Euthydemos spuse : 
„Vezi, Socrate, noi nu prea ne mai îndeletnicim cu 
aşa ceva ; lucrurile de care vorbeşti tu nu ne intere¬ 
sează decît în treacăt”. 

Tare m-am mai mirat! „Minunată trebuie să fie 
îndeletnicirea voastră, le-am spus, dacă lucrurile de 
însemnătatea acestora au ajuns să fie pentru voi 
nişte fleacuri. Spuneţi-mi atunci, în numele zeilor, 
care-i această îndeletnicire minunată !” 

„E virtutea, Socrate, răspunse el. Iar noi credem 
că sîntem în stare s-o trecem altora cum nu se poate 
mai repede şi mai bine” 16 . 

e „Cerule, am exclamat eu, ce tot spuneţi? Unde aţi 
dat peste o asemenea comoară ? Şi eu care tot mai 
credeam, cum am spus adineaori, că mai ales în mî- 
nuirea armelor sînteţi voi pricepuţi. Aşa v-am şi 
înfăţişat altora. Căci, îmi aduc bine aminte, încă 
de cînd aţi fost pe la noi prima oară aţi dat veste că 
acesta vă e meşteşugul. Acum însă, dacă stăpîniţi 
într-adevăr ştiinţa de care aţi pomenit, pogorîţi-vă 
harul asapră-mi — mă adresez vouă întocmai ca unor 
divinităţi, cu gîndul că-mi veţi ierta cele spuse adinea- 
274 a ori. Luaţi însă bine seama, Euthydemos şi tu Dionyso- 
doros, dacă spuneţi adevărul; căci faţă de făgăduinţa 
voastră atît de măreaţă, neîncrederea ar putea fi cu 
totul firească”. 

„Fii sigur, Socrate, îmi răspunseră ei, că e aşa cum 
îţi spunem”. 

„Vă fericesc atunci pentru avutul vostru cu mult 
mai mult decît pe Regele cel Mare 17 pentru împărăţia 
sa. Spuneţi-mi numai dacă aveţi de gînd să ne înfăţi¬ 
şaţi această ştiinţă. Ce-aţi hotărît?” 
b „Tocmai de aceea ne aflăm aici, Socrate; vrem s-o 
înfăţişăm 18 şi s-o predăm oricui va fi dornic s-o în¬ 
veţe”. 

„Mă pun chezaş că toţi cîţi nu au parte de ea vor fi 
dornici s-o înveţe : eu mai întîi, apoi Cleinias şi, pe 

lîngă noi, Ctesippos pe care îl vedeţi aici, în sfîrşit 
toţi ceilalţi”, i-am spus, arătîndu-i pe iubiţii lui 
Cleinias. Aceştia se aşezaseră deja jur împrejurul 
nostru. Căci Ctesippos apucase să se aşeze departe 
de Cleinias şi am avut impresia că Euthydemos, 
stînd de vorbă cu mine, se aplecase înainte şi îi ascun- c 
sese lui Ctesippos vederea lui Cleinias, aflat între noi; 
aşa încît Ctesippos, vrînd să-şi vadă iubitul şi tot¬ 
odată doritor să asculte, se ridicase primul şi se oprise 
drept în faţa noastră. Văzîndu-1, făcură şi ceilalţi 
la fel şi astfel ne înconjurară cu toţii, iubiţii lui Cleinias 
precum şi discipolii lui Euthydemos şi Dionysodoros. 

Te aceştia de fapt îi arătasem eu lui Euthydemos, 
cînd declarasem că toţi erau gata să înveţe. Ctesippos a 
mă aprobă entuziast, ceilalţi la fel, şi toţi într-un glas 
> <1111.1 celui doi să le înfăţişeze puterea ştiinţei lor. 

Alunii ani spus: „Euthydemos şi Dionysodoros, 
laicii tot ce vă stă în putinţă fără zăbavă şi pentru 
a le lace lor pe plac şi, de dragul meu, pentru a le 
ai ăl a ce sînteţi îu stare. E limpede că a ne arăta ce-i 
mai de preţ nu este un lucru tocmai simplu. Spune- 
ţi-mi însă doar atît: sînteţi oare capabili să-l faceţi 
bun numai pe acela care este deja pătruns că trebuie 
să ia lecţii de la voi sau şi pe acela care nu este încă, e 
fie deoarece el crede că acest obiect, virtutea, nu poate 
li cit uşi de puţi 11 învăţat, fie deoarece crede că nu voi 
sînteţi cei potriviţi să o predaţi? Spuneţi-mi deci: 
pe unul care crede astfel, sarcina de a-1 convinge că 
virtutea se învaţă şi că voi sînteţi aceia de la care o 
poate învăţa cel mai bine, revine uneia şi aceleiaşi 
arte ?” 

,,Aceleiaşi arte, Socrate” 19 , răspunse Dionysodoros. 

,,Voi, aşadar, Dionysodoros, aţi fi în clipa de faţă 275 a 
cei mai bine pregătiţi spre a trezi gustul pentru iubirea 
înţelepciunii şi pentru cultivarea virtuţii?” 

„Aşa credem, Socrate”. 

„Eăsaţi deci pe altădată ce mai aveţi să ne arătaţi, 
le-am spus, şi arătaţi-ne acuma doar atît: convingeţi-1 
pe tînărul acesta că trebuie să iubească înţelepciunea 

şi să cultive virtutea; tare o să ne mai bucurăm, cu 
ca şi toţi cei de faţă. Căci cu băiatul ăsta lucrurile 
stau cam aşa : eu şi toţi de aci vrem să devină cit 
t> mai bun cu putinţă. Tatăl său este Axiochos (fiul 
bătrînului Alcibiade) şi este văr primar cu cestălalt 
Alcibiade, din zilele noastre. Cleinias e numele lui. 
E tînăr şi, cum e şi firesc cu tinerii, ne temem ca nu 
cumva să ne-o ia altul înainte şi înturnîndu-i cugetul 
pe cine ştie ce căi, să-l ducă de rîpă. Iată de ce, aţi 
picat cum nu se poate mai bine. Dacă n-aveţi nimic 
împotrivă, puneţi-1 pe băiat la încercare şi discutaţi 
cu el de faţă cu noi”. 

Spunînd eu toate acestea, aproape întocmai cum 
le-ai auzit, Euthydemos îmi răspunse, plin deopotrivă 
c de bărbăţie şi încredere : „Sigur că nu avem nimic 
împotrivă,' Socrate. Numai să vrea tînărul să ne 
răspundă”. 

„Sigur că vrea, i-am spus ; doar e obişnuit cu aşa 
ceva. Căci cei de aici au venit nu rareori cu tot soiul 
de întrebări şi au stat de vorbă cu el. Aşa încît se 
încumetă lesne să răspundă”. 

Ce s-a petrecut apoi, Criton, oare cum aş putea 
să-ţi povestesc mai bine ? Nu-i o treabă uşoară să 
poţi reface în amănunt imaginea unei ştiinţe atît de 
d uimitoare. Aşa încît, trebuie să-mi încep povestirea 
la fel ca poeţii, invocînd Muzele şi Memoria 20 . Ei 
bine, după cum îmi amintesc, Euthydemos a început 
cam aşa : „Spune-mi, Cleinias, cine sînt cei care învaţă, 
cei ce ştiu sau neştiutorii ?” 

Pus în faţa unei întrebări deloc simple, băiatul 
se roşi tot şi, neştiind ce să facă, se uită la mine. Eu, 
văzînd că şi-a pierdut capul, i-am spus : „Hai, Clei- 
e nias, fruntea sus şi răspunde cu curaj alegînd după 
cum ţi se pare ţie că-i bine; poate că omul îţi dă un 
ajutor nepreţuit”. 

Atunci Dionysodoros se aplecă puţin către mine şi, 
tot numai un surîs, îmi şopti la ureche : , ,E bine să 
ştii, Socrate, că oricum va răspunde, tot va fi dez¬ 
minţit”. 

Şi în timp ce îmi vorbea el aşa, Cleinias se întîmplă 
să răspundă, astfel încît n-apucai să-l îndemn să ia 
bine seama; l-am auzit deci spunînd că cei care ştiu 276 a 
sînt cei care învaţă. 

La care Euthydemos : „Există oameni pe care îi 
numeşti profesori, sau nu există?” Cleinias se învoi 
că există. „Iar profesorii sînt profesori ai celor ce 
învaţă, aşa cum citharistul şi profesorul de citire 
ţi-au fost profesori, ţie şi celorlalţi copii, iar voi elevii 
lor?” El încuviinţă. „Şi cînd voi învăţaţi, cele ce 
învăţaţi nu vă erau încă cunoscute, nu ? — Nu, spuse b 
el. — Eraţi deci ştiutori, cînd nu ştiaţi toate acestea ? 

— Cîtuşi de puţin, spuse el. — Aşadar, dacă nu eraţi 
ştiutori, eraţi neştiutori ? — Desigur. — Învăţînd 
ceea ce nu ştiaţi, înseamnă că învăţaţi fiind neştiu¬ 
tori?” Băiatul încuviinţă. „Deci neştiutorii sînt cei 
care învaţă, Cleinias, şi nu cei care ştiu, cum crezi 
tu”. 

Da aceste cuvinte, întocmai ca la semnalul îndrumă¬ 
torului de cor, izbucniră aplauzele şi rîsetele în suita c 
lui Dionysodoros şi Euthydemos. Şi mai înainte ca 
băiatul să-şi poată trage sufletul, Dionysodoros luă 
el discuţia în mînă şi spuse: „Iar cînd învăţătorul 
vă dicta, Cleinias, care dintre copii învăţau bucata, 
cei ce ştiau sau neştiutorii ? — Cei ce ştiau, spuse 
Cleiui.is. -• Atunci cei ce ştiu sînt cei care învaţă şi 
im neştiutorii; înseamnă că răspunsul pe care i l-ai 
dai adineaori lui Euthydemos nu a fost bun”. 

Ta i e s-au mai pus atunci pe rîs şi au aplaudat ad- d 
amatorii celor doi, de-a dreptul fermecaţi de ştiinţa 
lor! Tar noi, ceilalţi, nu scoteam o vorbă, atît de 
uluiţi eram. Văzîndu-ne cum arătam, Euthydemos, care 
vroia să ne uimească şi mai mult, nu-1 slăbi pe băiat, 
ci îl întrebă iarăşi şi, asemenea dansatorilor price¬ 
puţi, făcu aşa încît întrebările sale să se întoarcă încă 
o dată asupra aceloraşi lucruri. Spuse: „Cei ce învaţă 
de la alţii învaţă lucruri ştiute sau lucruri pe care nu 
le ştiu ?” 

Iarăşi l-am auzit pe Dionysodoros şoptindu-mi e 

încetişor : „Ai să mai vezi o dată ce ai văzut prima 
oară”. 

„Cerule, am spus eu, ce ne-a fost dat să vedem 
prima oară nu era rău deloc!” 

„Află, Socrate, că întrebările noastre sînt curse 
din care nu poţi scăpa”. 

„Acesta e şi motivul, pare-mi-se, pentru care elevii 
voştri vă stimează atîta”. 

Tocmai atunci Cleinias i-a răspuns lui Euthydemos 
că aceia ce învaţă de la alţii învaţă lucruri pe care 
277 a nu le ştiu. Iar Euthydemos, făcînd la fel ca prima 
oară, l-a întrebat: 

„Ia spune-nri, nu ştii literele ? — Ba da, a răspuns 
el. — Pe toate? — Pe toate. — Cînd se dictează 
un text oarecare, nu se dictează litere ? — Ba da. 
— Atunci înseamnă că, de vreme ce cunoşti toate 
literele, se dictează un lucru care-ţi este cunoscut”. 
Băiatul încuviinţă şi de această dată. „Cum adică? 
reluă el. înseamnă că tu [care cunoşti literele], dic- 
tîndu-se, nu înveţi nimic, pe cînd cel care nu cunoaşte 
literele învaţă ! — Ba învăţ, spuse el. — Atunci tu 
b înveţi lucruri ştiute, din moment ce îţi sînt cunoscute 
toate literele”. Băiatul a încuviinţat. „Deci n-ai 
răspuns bine”, a încheiat el. 

Abia isprăvise Euthydemos de vorbit, că Dionyso- 
doros prinse iar cuvîntul din zbor ca o minge şi ţintin- 
du-1 pe băiat, i-a spus: „Euthydemos te înşeală, 
Cleinias. Spune-mi mie: a învăţa nu înseamnă a 
dobîndi ştiinţa a ceea ce înveţi ?” Cleinias a încuviinţat. 
„Iar a şti, ce altceva este dacă nu a poseda deja ştiin¬ 
ţa?” El s-a învoit că aşa e. „Deci a nu şti înseamnă 
c a nu poseda încă ştiinţă?” El încuviinţă iar. „Cei ce 
dobîndesc ceva sînt cei care deja posedă sau cei care 
nu posedă? — Cei care nu posedă. — Te învoieşti 
dară ca cei ce nu ştiu să facă parte dintre aceştia 
adică dintre cei care nu posedă?” El se arătă de 
acord. „Deci cei care învaţă fac parte dintre cei care 
dobîndesc şi nu dintre cei care posedă, nu?” Cleinias 

a consimţit. „Atunci, Cleinias, tocmai cei ce nu ştiu 
sînt cei care învaţă, şi nu cei care ştiu”, spuse el. 

Ca într-o luptă corp la corp, Euthydemos tocmai d 
se pregătea să-l doboare pe tînăr pentru a treia oară 21 . 

Şi văzînd eu că băiatul este gata să cadă, am vrut să 
pun capăt acestei situaţii, gîndindu-mă că altminteri 
va da bir cu fugiţii; ca să-l liniştesc, i-am spus deci: 

„Să nu te prindă uimirea, Cleinias, în faţa unor 
argumente care-ţi par, de bună seamă, ciudate. Poate 
nu îţi dai seama ce vor străinii aceştia să facă cu tine. 

Ei fac exact ce se face în misterele coribanţilor cînd 
are loc ritul înscăunării viitorului iniţiat 22 . Dacă 
ai fost şi tu iniţiat, atunci ştii că în aceste situaţii se 
dansea-ă şi se organizează jocuri. La fel şi acum, cei 
doi nu fac decît să danseze în jurul tău şi să se joace e 
săltînd întruna, pentru ca apoi să te iniţieze. Aşadar, 
imaginează-ţi şi tu că asişti la prima parte a misterelor 
sofistice. în primul rînd, cum spune Prodicos, trebuie 
să înveţi folosirea corectă a cuvintelor 23 ; tocmai acest 
lucru vor să ţi-1 arate cei doi străini. Nu ai ştiut că 
oamenii folosesc cuvîntul a învăţa în două cazuri 
diferite: cînd neavînd iniţial ştiinţa unui obiect, 
o dobîndeşti ulterior; dar şi cînd, înzestrat deja cu 278 a 
această cunoaştere, te foloseşti de ea pentru a cerceta 
acelaşi obiect, fie prin fapte, fie prin spuse. E drept 
că în acest caz ei spun mai degrabă a înţelege decît 
a învăţa, dar alteori spun deopotrivă şi a învăţa. 
Tocmai acest lucru, după cum ţi-au arătat ei, ţi-a 
scăpat ţie : unul şi acelaşi cuvînt este aplicat unor 
persoane care fac parte din categorii opuse: celor 
ce ştiu şi neştiutorilor. Ceva asemănător s-a petrecut 
şi cu a doua întrebare, cînd au vrut să afle de la tine b 
dacă oamenii învaţă lucruri ştiute sau ceea ce nu ştiu. 

Dar toate acestea nu reprezintă decît partea de joc 
a ştiinţei lor (tocmai de aceea şi afirm că ei se joacă 
cu tine) ; şi le numesc „joc” deoarece, fie că ai ajunge 
să înveţi multe dintre ele sau chiar pe toate, tot nu 
ai afla ceva în plus despre firea lucrurilor, ci ai fi doar 
în stare să te amuzi pe seama oamenilor, punîndu-le 

piedică şi făcîndu-i să cadă (folosindu-te de sensurile 
c diferite ale cuvintelor), întocmai celor care se dis¬ 
trează trăgîndu-ţi scaunul cînd dai să te aşezi şi rîd 
apoi, văzînd cum te răstorni. Aşa incit, ia toate acestea 
ca fiind un simplu joc din partea lor. însă nu te îndoi 
că apoi tot ei îţi vor arăta şi partea serioasă a lucrului, 
iar eu, ca să îmi poată da ce mi-au promis, le voi 
deschide drumul. Ne-au promis o lecţie de protrep- 
tică 24 , însă acuma înţeleg că li s-a părut necesar ca mai 
întîi să se joace cu tine. Aşadar, Euthydemos şi 
d Dionysodoros, ajunge cît v-aţi jucat! A venit momen¬ 
tul să-l convingeţi pe băiat, arătîndu-i cum trebuie 
să se îndrumeze către cunoaştere şi virtute. însă mai 
întîi am să vă arăt cum înţeleg eu treaba asta şi cam 
despre ce anume aş vrea să aud vorbindu-se. Dacă 
o să vi se pară că fac acest lucru ca un nepriceput şi 
că sînt un caraghios, să nu rîdeţi de mine. Tocmai 
din dorinţa de a vă auzi înţelepciunea, voi îndrăzni 
să improvizez în faţa voastră. Ascultîndu-mă, voi 
e şi discipolii voştri, stăpîniţi-vă, deci, rîsul; iar tu, 
fiu al lui Axiochos, răspunde-mi. 

Noi, oamenii, oare nu dorim să fim fericiţi ? Sau îţi 
pun una dintre întrebările acelea ridicole de care 
tocmai mă temeam ? Căci este o prostie să întrebi 
asemenea lucruri. Cine, într-adevăr, nu doreşte să 
fie fericit ? — Nu există un astfel de om, răspunse 
279 a Cleinias. — Aşa e, am spus eu ; însă, deoarece dorim 
cu toţii să fim fericiţi, întrebarea următoare este cum 
să facem să fim ? Oare avînd o mulţime de lucruri 
bune ? Sau această întrebare este şi mai naivă ca pri¬ 
ma, deoarece şi în cazul acesta este limpede că ast¬ 
fel ?” El a încuviinţat. ,,Să vedem atunci care lucruri, 
din cîte există, sînt pentru noi, bune ? 26 . Sau această 
întrebare nu pare să fie grea şi nu-i nevoie de cine 
ştie ce minte ascuţită 26 pentru a căpăta răspunsul ? 
Căci oricine ne-ar putea spune că a fi bogat este un 
bine, nu ? — Desigur, a spus el. — Şi tot astfel cînd 
b eşti sănătos şi frumos şi ai îndeajuns din toate celelalte 
trebuitoare trupului?” Mi-a răspuns că da. „Şi iarăşi, 

un sînge nobil, puterea, onorurile primite în propria-ţi 
cetate sînt, vezi bine, bunuri”. A încuviinţat. „Atunci, 
am spus, ce bunuri am trecut cu vederea ? Ce se întîm- 
plă cu înfrînarea, cu dreptatea şi curajul ? în numele 
cerului, spune-mi, Cleinias, crezi că le vom pune la 
locul lor rînduindu-le printre bunuri, sau nefăcînd 
astfel ? S-ar găsi poate cineva să le tăgăduiască. Tu 
ce crezi ? — Că sînt bunuri, spuse Cleinias. — Foarte 
bine, am spus. Dar înţelepciunea, vom pune-o laolaltă 
cu cine ? O vom rîndui printre bunuri ? Tu ce spui ? 

— Printre bunuri. — Gîndeşte-te acum dacă nu cum¬ 
va am lăsat deoparte vreun lucru din cele demne de 
amintit. — Nu cred”, a răspuns Cleinias. Eu însă, 
amintindu-mi încă unul, am spus : „Pe Zeus, sîntem 
pe punctul să-l uităm pe cel mai de seamă dintre ele. 

— Pe care anume ? a întrebat el. — Reuşita, Cleinias. 
Toţi oamenii, chiar şi cei de rînd, spun că acesta este 
cel mai de seamă dintre toate. — Ai dreptate”, a 
spus el. Iar eu, cîntărind încă o dată lucrurile, am 
adăugat: „Fiu al lui Axiochos, ne-am cam făcut de 
rîs, tu şi cu mine, în faţa străinilor. — Cum aşa ? 

— Pentru că punînd reuşita laolaltă cu cele numite 
mai înainte ne pomenim vorbind despre acelaşi lucru. 

— Ce vrei să spui ? — Că e caraghios, vezi bine, 
odată un lucru adus în discuţie să îl reiei, spunînd 
din nou ce-ai spus. — Cum adică ? înţelepciunea e 
fără doar şi poate o reuşită. Şi un copil ar recunoaşte-o” 
A rămas uimit, pînă într-atît este încă de tînăr şi 
naiv. Iar eu, văzîndu-1 surprins, i-am spus: „Oare 
nu ştii, Cleinias, că dacă e vorba de iscusinţă în execu¬ 
tarea unor arii de flaut, atunci flautiştii sînt cei 
care reuşesc cel mai bine?” El a încuviinţat. „Iar în 
privinţa scrisului şi cititului, nu profesorii de citire? 

— Desigur. — Dar în faţa primejdiilor mării, nu 
crezi (o recunoaşte doar oricine) că tocmai cîrmacii 
iscusiţi sînt cei ce reuşesc mai bine ? — Ba da. — Iar 
la vreme de război, cu cine ai alege să împărţi pri¬ 
mejdiile şi capriciile soartei, cu un comandant iscusit 
sau cu unul incapabil ? — Cu unul iscusit. — Dar fiind 

bolnav, te-ai da pe mîna unui medic iscusit sau a 
unuia ignorant ? — A unuia iscusit. — Deci, am spus 
eu, eşti de părere că reuşeşti mai bine cînd te înso¬ 
ţeşti cu un om iscusit şi nu cu un ignorant”. Mi-a 
dat dreptate. „Aşadar, ştiinţa e aceea care îi face 
pe oameni să reuşească în orice împrejurare. Căci 
ea nu poate niciodată să se lase pradă greşelii, ci 
în mod necesar acţionează cum trebuie şi îşi atinge 
scopul; altminteri, ea nu ar mai fi ştiinţă”. 

t> în cele din urmă ne-am pus de acord (nu prea ştiu 
cum) că în mare lucrurile stau cam aşa: cine are 
parte de ştiinţă nu mai are nevoie, pe deasupra, şi 
de reuşită. După ce ne-am înţeles în această privinţă 
am revenit şi l-am întrebat cum rămîne cu afirmaţiile 
noastre de pînă atunci. „Ne înţeleseserăm, i-am spus, 
că, dacă avem parte de tot felul de lucruri bune, am 
putea fi fericiţi şi ne-ar merge toate din plin”. A 

c încuviinţat. „Avînd aceste bunuri, am fi fericiţi dacă 
ele ne-ar folosi sau dacă nu ne-ar folosi cîtuşi de puţin ? 

— Dacă ne-ar folosi, a răspuns el. — însă ne-ar folosi 
dacă mulţumindu-ne să le avem, nu le-am întrebuin¬ 
ţa ? Dacă am avea, de pildă, hrană din belşug, dar 
nu am mînca-o ; băutură dar nu am bea-o, ne-ar mai 
folosi toate acestea ? — Fireşte că nu. — Şi dacă fiecare 
meşteşugar ar avea toate cele trebuitoare meseriei 
lui, dar nu s-ar folosi de ele, ar reuşi el datorită simplu¬ 
lui fapt că are toate cîte trebuie să le aibă un meşteşu¬ 
gar ? Dulgherul de pildă, dacă ar fi înzestrat cu toate 
uneltele şi cu lemn cît pofteşti, dar nu s-ar apuca de 

d dulgherit, cu ce s-ar alege de pe urma celor ce le are ? 

— Cu nimic, a spus el. — Şi dacă cineva, avînd parte 
de bogăţie şi de toate bunurile pe care le-am amintit 
adineauri, nu s-ar folosi de ele, ar fi el oare fericit 
doar pentru că le are ? — Cîtuşi de puţin, Socrate. 

— Aşadar, se pare, am spus, că nu ajunge să te în- 
stăpîneşti asupra unor astfel de lucruri pentru a fi 
fericit; mai trebuie şi să te foloseşti de ele ; altminteri, 

e la ce bun să le ai ? — Ai dreptate. — Atunci putem 
spune, Cleinias, că pentru a fi fericit, este de-ajuns 

să ai lucruri bune şi să te foloseşti de ele ? — Eu unul 
aşa cred. — Dacă te foloseşti de ele drept sau dacă 
o faci cu strîmbătate ? — Dacă te foloseşti drept. 

— Aşa e, am spus. Căci sînt încredinţat că este mai 
bine să nu te atingi defel de un lucru decît să-l folo¬ 
seşti cum nu trebuie. în primul caz, nu e vorba nici 
de rău nici de bine, pe cînd în al doilea faci ceva rău. 

Xu avem dreptate? — Avem. — Nu putem spune 
atunci că în prelucrarea şi folosirea lemnului tocmai 
ştiinţa dulgherului este cea care atrage după sine 281 a 
folosirea cuvenită ? — Desigur, a spus. — La fel 

se întîmplă şi în fabricarea uneltelor; nu ştiinţa este 
cea care determină folosirea cuvenită?” A aprobat. 

„Iar în privinţa folosirii bunurilor despre care vor¬ 
beam la început — bogăţia, sănătatea, frumuseţea — 
nu tot o ştiinţă este cea care îşi spune aici cuvîntul 
hotărînd cum să ne purtăm cînd e vorba de dreapta 
întrebuinţare a lucrurilor de soiul acesta ? — Ba tot b 
o ştiinţă, a răspuns. — Atunci ştiinţa, pare-se, cînd 
este vorba de a poseda sau de a săvîrşi ceva, ne aduce 
nu numai reuşita, ci şi buna folosinţă a lucrului”. 

El a încuviinţat. „Atunci, pe Zeus, am spus, ce 
avantaj am avea de pe urma celorlalte bunuri dacă 
chibzuinţă şi înţelepciunea nu le-ar însoţi ? Dacă 
cineva este nechibzuit, ar fi spre folosul lui să aibă 
averi cu nemiluita şi să săvîrşească o grămadă de 
lucruri, sau mai degrabă să aibă puţin şi să săvîr¬ 
şească puţin ? Urmăreşte-mă o clipă : săvîrşind mai 
puţin, n-ar greşi mai puţin ? Greşind mai puţin, ne- 0 
izbînzile ar fi mai puţine; şi mai puţine fiind, n-ar 
fi el mai puţin nefericit ? — Desigur, a spus. — Dar în 
ce caz săvîrşeşte mai multe : fiind bogat sau sărac ? 

— Sărac, mi-a răspuns. — Fără vlagă sau viguros ? 

— Fără vlagă. — Ţinut la loc de cinste sau ignorat ? 

— Ignorat. — Şi săvîrşeşti mai puţine fiind plin 
de bărbăţie şi stăpîn pe tine sau fiind fricos ? — Fiind 
fricos. — La fel se întîmplă cînd eşti leneş, mai de¬ 
grabă decît harnic, nu?” Se învoi că aşa e. „Şi încet 
mai degrabă decît iute, cu văzul şi auzul slabe decît 

d cu ele ascuţite?" Asupra tuturora de felul acesta am 
căzut de acord. „Pe scurt, Cleinias, se pare că a vorbi 
pe măsură despre toate cîte le-am numit la început 
bunuri nu înseamnă a vorbi despre bunuri în ele 
însele. Lucrurile stau mai degrabă astfel: dacă igno¬ 
ranţa le îndrumă, ele sînt rele mai mari decît opusul 
lor, pînă într-acolo încît le stă mai mult în putinţă 
să se pună în slujba îndrumătorului cel rău. Dacă le 
îndrumă chibzuinţă şi înţelepciunea ele sînt bunuri 
e şi mai mari 27 . Oricum, nu se poate spune ca unele sau 
altele, luate în ele însele, au vreo valoare. — Se pare, 
a răspuns, că este aşa cum spui tu. — Care este atunci 
rezultatul discuţiei noastre ? Că lucrurile nu sînt nici 
bune, nici rele ; doar două fac excepţie : înţelepciunea, 
care e un bine, şi ignoranţa, care este un rău”. El se 
declară de acord. 

282 a „Atunci, am spus, hai să vedem ce reiese de aici ; 
deoarece toţi năzuim să fim fericiţi şi deoarece s-a 
vădit că devenim astfel folosindu-ne de diferite lucruri, 
şi anume folosindu-ne cum trebuie, şi dat fiind, în 
sfîrşit, că ştiinţa e sursa bunei folosiri şi a rev.şitei, 
e necesar, după cîte se vede, ca orice om să se pregă¬ 
tească în toate chipurile pentru a deveni cît mai 
înţelept cu putinţă. Nu-i oare aşa? — Ba da, a spus 
el. — Iar pentru cel care consideră că, mult mai mult 
decît bogăţia, tocmai acest lucru trebuie să-l pri¬ 
mească de la tatăl său, de la ocrotitori şi prieteni 
b (între alţii de la cei care se pretind iubiţii lui), de la 
străini şi concetăţeni, rugîndu-i, ba chiar implorîndu-i 
să îi treacă înţelepciunea, nu este cîtuşi de puţin ruşi¬ 
nos, Cleinias, şi nici înjositor dacă, urmărind s-o 
obţină, el îşi slugăreşte iubitul şi se robeşte lui sau 
oricui altcuiva, fiind gata, din dorinţa de a deveni 
înţelept, să-l slujească după cum îi e voia 28 . Sau nu 
c eşti de aceeaşi părere? — Mi se pare că ai întru totul 
dreptate, a spus el. — însă numai dacă înţelepciunea 
pcate fi învăţată, Cleinias, am spus, şi nu ivită în 
mintea oamenilor cu de la sine putere. Lucrul acesta 
nu l-am mai cercetat, şi încă nu ne-am pus de acord 

în privinţa lui. — însă, eu unul, Socrate, cred că 
înţelepciunea poate fi învăţată”. Încîntat de vorbele 
lui, am spus : ,,Ai dreptate, tu cel mai minunat dintre 
oameni, şi bine ai făcut scutindu-mă de a mă pierde 
în cercetarea acestei probleme : se învaţă sau nu se 
învaţă înţelepciunea 29 . Iar acum, de vreme ce crezi 
deopotrivă că ea poate fi învăţată şi că e singurul 
lucru pe lume care-1 face pe om fericit şi singurul 
care-i dă cheia reuşitei, vei recunoaşte că e necesar 
s-o îndrăgeşti şi să vrei să te îndeletniceşti chiar tu d 
cu ca. — Chiar asta şi vreau, Socrate, pe cît îmi stă 
mie în putere”. 

Auzind acestea, m-am bucurat şi am spus : „Iată, 
Dionysodoros şi Euthydemos, cum doresc eu să arate 
un discurs protreptic 30 , deşi al meu este poate cam 
lung şi căznit, ca al unui nepriceput ce sînt. Acuma 
să vedem cum arată acelaşi lucru în gura unuia din¬ 
tre voi doi, deci a unui om iscusit. Sau dacă nu doriţi 
acest lucru, atunci începeţi din locul în care m-am e 

oprit eu şi arătaţi-i băiatului ce are de făcut în conti¬ 
nuare : trebuie oare să dobîndească orice fel de ştiinţă, 
sau este de obţinut una anume, pentru a trăi fericit 
şi a fi om dintr-o bucată ? Şi care este ştiinţa aceasta ? 

După cum am spus din capul locului, pentru noi are 
mare importanţă ca tînărul pe care îl vedeţi să devină 
înţelept şi bun”. 

Acestea, Criton, au fost vorbele mele. La cele ce au 283 a 
urmat am fost cît se poate de atent, vrînd să văd 
cum vor înnoda ei firul discuţiei şi de unde vor începe 
să-l îndemne pe tînăr să se îndeletnicească cu înţelep¬ 
ciunea şi virtutea. Cel care a vorbit primul a fost mai 
vîrstuicul Dionysodoros. Ne-am aţintit cu toţii ochii 
spre el, aşteptînd să auzim de la bun început niscaiva 
vorbe miraculoase. Aşa s-a şi întîmplat; omul nostru 
şi-a început spusa, care într-un fel era minunată, b 
Criton; merita s-o auzi, un adevărat imbold către 
virtute. 

„Spune-mi, Socrate, şi voi toţi ceilalţi care susţineţi 
că nu aveţi altă dorinţă decît să-l vedeţi pe tînărul 

acesta ajungînd înţelept, glumiţi, spunînd toate aces¬ 
tea, sau vorbiţi serios şi le doriţi cu adevărat?” 

M-am gîndit atunci că, cerîndu-le noi mai înainte 
să stea de vorbă cu băiatul, ei luaseră totul drept o 
glumă din partea noastră şi că tocmai de aceea răs¬ 
punsesem cu o glumă şi se feriseră să ia lucrurile în 
serios. Trecîndu-mi prin minte una ca asta am stăruit, 
c spunîndu-i că sîntem cum nu se poate mai serioşi. 

Atunci Dionysodoros spuse: „Ai grijă, Socrate, 
ca nu cumva să tăgăduieşti ceea ce spui acum. — Ştiu 
bine ce spun, i-am răspuns, şi nu ajung niciodată să 
mă dezmint. — Aşa deci; doriţi, spuneţi voi, ca el 
să devină înţelept ? — Chiar aşa. — Dar acum, este 
sau nu este Cleinias înţelept ? — El spune că încă 
nu este ; oricum, se dovedeşte a nu fi îngîmfat. — Voi, 
<3 însă, vreţi ca el să devină înţelept, nu să fie ignorant.” 
Am încuviinţat cu toţii. „Aşadar, voi vreţi să devină 
ceea ce nu este şi să nu mai fie ceea ce este acum”. 
Auzind vorbele lui, am simţit că-mi pierd capul; încă 
nu-mi revenisem, cînd a reluat: „înseamnă că, de 
vreme ce doriţi ca el să nu mai fie ceea ce este acum, 
îi doriţi, pare-se, moartea. Ce să spun, mai mare dra¬ 
gul să ai asemenea prieteni şi iubiţi care mai presus 
de orice ar unelti moartea iubitului lor !” 
e Auzind una ca asta, Ctesippos, cu gîndul la iubitul 
său, sări ca ars : „Străine din Thurioi, dacă n-ar fi o 
vorbă prea grea aş spune : „Blestem pe capul tău !” 
Cum de ţi-a venit în minte să scorneşti despre mine şi 
ceilalţi un astfel de lucru ? Mi se pare o nelegiuire 
să afirmi cum că eu i-aş dori moartea !” 

„Cum Ctesippos, l-a întîmpinat Euthydemos, oare 
crezi că e cu putinţă să minţi ? — Pe Zeus că da, spuse 
el, dacă nu cumva mi-am pierdut minţile. — Dacă 
rosteşti lucrul despre care este vorba sau dacă nu-1 
rosteşti ? — Dacă îl rosteşti. — Dacă îl rosteşti, nu 
284 a exprimi dintre toate realităţile decît pe aceea pe care 
o exprimi ? — Desigur, răspunse Ctesippos. — Şi 
realitatea despre care vorbeşti este una dintre cele 
care sînt, deosebită de celelalte ? — Evident. — CeL 

care exprimă acea realitate, exprimă ceea ce este, 
nu ? — Da. — însă cel care spune ceea ce este şi 
realităţile spune adevărul; incit Dionysodoros, dacă 
exprimă realităţile, spune adevărul şi deci nu minte 
cu nimic în ce te priveşte.” 

,,Da, a spus Ctesippos, numai că o persoană care b 
spune aceste lucruri nu exprimă realitatea.” 

Iar Euthydemos : ,,Nu-i aşa că lucrurile care nu sînt 
nu există ? — Aşa este. — Lucrurile care nu sînt există 
deci altundeva decît nicăieri ? — Nicăieri. — Aşadar, 
este oare cu putinţă ca cineva, indiferent cine, să 
acţioneze în legătură cu lucrurile care nu sînt, astfel 
încît să facă să fie pe cele ce nu sînt nicăieri ? — Eu 
unul nu cred, a spus Ctesippos. — Dar oratorii, cînd 
vorbesc în faţa poporului nu acţionează ? — Ba c 
acţionează. — Dacă acţionează, înseamnă că si fac 
ceva ? — Da. — Deci a vorbi înseamnă deopotrivă 
a acţiona şi a face?” El a încuviinţat. „Aşadar, ni¬ 
meni nu spune lucruri care nu sînt, dat fiind că alt¬ 
minteri el ar face ceva ; or, ai recunoscut că nimeni 
nu poate face ceva care nu este. Aşa încît, potrivit 
spuselor tale, nimeni nu poate spune minciuni, iar 
dacă Dionysodoros vorbeşte, el spune adevărul şi 
lucruri care sînt.” 

„Pe Zeus, da, Euthydemos, i-a răspuns Ctesippos, 
numai că el exprimă realităţile doar într-un anumit 
fel şi nu aşa cum sînt ele de fapt”. 

„Ce vrei să spui, Ctesippos ? a întrebat Euthydemos. 
Există oameni care exprimă lucrurile aşa cum sînt? d 
— Sigur că există; oamenii de bună-credinţă şi cei 
care spun adevărul. — Ia să vedem : lucrurile bune 
nu sînt ceva bun iar cele rele ceva rău?” El a încu¬ 
viinţat. „Iar oamenii de bună-credinţă exprimă 
lucrurile aşa cum sînt ? — Da. — Aşadar, Ctesippos, 
dacă exprimă lucrurile aşa cum sînt, oamenii de bună- 
credinţă vorbesc rău despre lucrurile rele. — Chiar 
aşa fac, pe Zeus; în orice caz, ei vorbesc rău despre 
oamenii răi, iar tu, dacă vrei să-mi asculţi sfatul, e 

vei avea grijă să nu faci parte dintre ei, ca nu cumva 


85 




PLATON 


cei buni să vorbească rău despre tine. Căci să ştii, 
oamenii buni vorbesc rău despre cei răi. — Iar despre 
cei mari vorbesc măreţ ? Şi călduros despre cei calzi ? 
a întrebat Euthydemos. — Vezi bine, i-a răspuns 
Ctesippos; şi cu răceală despre cei care sînt reci, 
spunînd că rece le e şi felul de-a vorbi. — Tu insulţi, 
Ctesippos, insulţi, interveni Dionysodoros. — Iau 
martor cerul că n-o fac, Dionysodoros, a spus el, căci 
îmi eşti drag ; însă te avertizez prieteneşte şi încerc să 
te conving să nu mai îmi spui vreodată în faţă, atît 
285 a de grosolan, cum că doresc să piară tot ce îmi e mai 
scump”. 

Mi s-a părut că se înfierbîntaseră cam tare, aşa 
încît am început să glumesc cu Ctesippos şi i-am spus : 
„Cred, Ctesippos, că, decît să ne certăm în jurul unui 
cuvînt ar trebui să acceptăm ce spun străinii, dacă 
vor să ne facă darul lor. Dacă ei ştiu, într-adcvăr, 
cum să dea pieirii oameni în aşa fel, încît din răi 
şi proşti să-i facă virtuoşi şi înzestraţi cu minte, in- 
b diferent dacă au descoperit ei înşişi mijlocul sau dacă 
au învăţat de la altul soiul acesta ciudat de ruină şi 
moarte prin care-1 pot da pierzării pe cel vicios, făcîn- 
du-1 să renască om de treabă ; dacă, zic, ştiu cum să 
facă una ca asta — şi e limpede că ştiu, de vreme ce 
au afirmat sus şi tare că arta pe care au descoperit-o 
nu de mult îi face buni pe oamenii pînă atunci lipsiţi 
de virtute — atunci să le-acordăm aceasta: să-l 
ducă la pieire de dragul nostru pe băiat, făcîndu-1 
înţelept, ba şi cu noi, ceilalţi, să facă tot aşa. însă 
dacă voi, cei tineri, vă temeţi, hai să fiu eu carianul 31 
c şi să se abată pericolul asupră-mi. Căci fiind bătrîn, 
sînt gata să-l înfrunt şi mă dau pe mîna lui Dionyso¬ 
doros precum Medeei din Colchida 32 . Deci, să mă 
dea pierzării, sau să mă fiarbă dacă vrea; facă cu 
mine cum i-e voia. Atîta doar îi cer: să mă scoată 
virtuos!” 

Da care Ctesippos : „Şi eu, Socrate, la rîndul meu, 
sînt gata să mă dau pe mîna străinilor şi dacă vor 
să mă jupoaie, s-o facă mai vîrtos decît o fac acum; 

numai să nu mă pomenesc, aşa cum i s-a întîmplat 
lui Marsyas, că din pielea mea răsare un burduf şi d 
nu virtutea însăşi 33 . Şi totuşi, Dionysodoros e încre¬ 
dinţat că sînt pornit împotriva lui. Eu nu sînt însă 
supărat; îl contrazic doar cînd e vorba de lucruri 
care-mi par jignitoare. Drept care, nobile Dionyso¬ 
doros,cînd cineva te contrazice, de ce să vezi în faptul 
ăsta o insultă? Insulta e cu totul altceva”. 

„Ctesippos, a răspuns atunci Dionysodoros, să înţe¬ 
leg din tot ce spui că există contrazicerea?” 

,,Ba bine că nu ! Sigur că există ! Sau poate tu, Dio- e 
nysodoros, crezi că nici vorbă de aşa ceva.” 

,,Şi totuşi n-ai cum să dovedeşti că ai auzit vreodată 
doi oameni contrazicîndu-se”. 

,,Ai dreptate, numai că în clipa asta îl aud pe Cte¬ 
sippos contrazieîndu-1 pe Dionysodoros ; iată dovada 
mea !” 

,,Te încumeţi şi să dai seama de afirmaţia ta?” 

„Desigur”. 

„Spune-mi atunci, a continuat el, există feluri de 
a vorbi pentru fiecare dintre realităţi ? — Există. 

— Vorbindu-ne despre fiecare ca fiind sau ca ne- 
fiind ? — Ca fiind. — Dacă-ţi aduci aminte, Ctesippos, 286 a 
tocmai am dovedit că nimeni nu vorbeşte despre 
lucruri ca nefiind; căci s-a văzut limpede 34 că nimeni 
nu exprimă ceea ce nu există. — Şi ce-i cu asta ? a 
răspuns Ctesippos. Crezi că pentru atîta lucru ne 
contrazicem mai puţin, tu şi cu mine? — Ne-am 
putea oare contrazice vorbind amîndoi despre acelaşi 
obiect? Sau atunci, desigur, am spune acelaşi lucru?” 

El a confirmat. „Dar cînd nici tu, nici eu nu vorbim b 
despre cutare obiect, ne contrazicem ? N-ar fi acesta 
cazul cînd nici unul dintre noi nu s-ar gîndi cîtuşi de 
puţin la obiect ?” Şi de astă dată, Ctesippos s-a decla¬ 
rat de acord. „Dar cînd eu vorbesc despre acest obiect, 
iar tu vorbeşti despre altul, ne contrazicem ? Sau 
în cazul acesta eu vorbesc despre obiectul cu pricina 
în timp ce tu nu vorbeşti de fel ? Căci cum ar putea 

cineva care nu vorbeşte să contrazică pe unul care 
vorbeşte ?” 

La aceasta Ctesippos a tăcut; eu însă, uimit de vor¬ 
bele lui, am intervenit: ,,Ce vrei să spui Dionysodoros ? 
Adevărul este că nu o dată am auzit argumentul 
c acesta, şi încă din gura mai multora ; de fiecare dată 
m-a uimit. Şcoala lui Protagoras îndeosebi, dar chiar 
şi alţii înainte, s-au folosit mult de el. întotdeauna 
mi s-a părut uimitor felul cum el răstoarnă şi alte 
argumente şi pe sine 35 . Cred însă că de la tine voi 
afla adevărul în privinţa lui mai bine decît de la ori¬ 
cine altcineva. Argumentul acesta vrea să spună că 
nu e cu putinţă să vorbeşti fals ; despre asta e vorba, 
nu ? Şi că, vorbind, sau spui adevărul sau nu vorbeşti”. 

El a confirmat. 

d „Dar dacă nu e cu putinţă să vorbeşti fals, să judeci 
fals este cu putinţă ?” 

„Nu este”, a răspuns el. 

„Atunci nici opinie falsă nu există”. 

„Nu există”. 

„Şi nici ignoranţă, nici ignoranţi; căci dacă ar exista 
ignoranţă ce altceva ar însemna, dacă nu să vorbeşti 
fals despre lucruri ?” 

„întocmai”. 

„însă una ca asta nu e cu putinţă”. 

„Spune-mi, Dionysodoros, vorbeşti aşa de dragul 
de a vorbi, deci ca să spui ceva aparte, sau crezi în- 
tr-adevăr că nu există oameni ignoranţi?” 
e „N-ai decît să-mi dovedeşti tu contrariul”. 

„însă potrivit tezei tale, cum să dovedesc contrariul 
dacă nimeni nu vorbeşte fals?” 

„N-ai cum”, a spus Euthydemos. 

„Dar nu mi-a cerut Dionysodoros adineaori să 
dovedesc contrariul?” 

„Cum să-ţi ceară cineva ceea ce nu există ? Tu ceri 
aşa ceva?” 

„Dacă am întrebat ce am întrebat, Euthydemos, 
este pentru că am mintea cam necioplită şi nu prea 
înţeleg aceste chestiuni subtile şi delicate. Şi poate 

că am să vă întreb ceva şi mai prostesc. Iertaţi-mă 
dacă o fac. Ascultaţi deci: dacă nu se poate nici să 
vorbeşti fals, nici să judeci fals, nici să fii ignorant, 
atunci nu e cu putinţă nici să greşeşti cînd săvîrşeşti 
ceva ? Căci săvîrşind un lucru nu este cu putinţă 
să greşeşti ceea ce faci. Nu asta afirmaţi?” 

„Ba da”. 

„Şi acum, am spus, iată şi întrebarea cea prostea¬ 
scă: dacă nu sîntem supuşi erorii, nici cînd săvîrşim 
ceva, nici cînd vorbim, nici cînd gîndim, dacă lucrurile 
se petrec cu adevărat astfel, atunci, în numele cerului, 
voi ce aţi venit să ne învăţaţi ? Nu aţi afirmat mai 
adineaori că aţi putea să-l învăţaţi virtutea pe cel 
care ar dori să şi-o însuşească?” 

„Pesemne, Socrate, a intervenit atunci Dionysodo- 
ros, că eşti asemenea lui Cronos, de vreme ce ţi-ai 
găsit să-ţi aminteşti ce-am spus noi la început 36 . 
Dacă am spus ceva anul trecut oare o să-ţi vină în 
minte astăzi, în timp ce cu argumentele noastre de 
acum nu prea ai şti ce să faci?” 

„Vezi, am spus, argumentele acestea nu-s deloc 
uşoare; şi nici nu-i de mirare, de vreme ce sînt rostite 
de nişte înţelepţi. Iată, de pildă ultimul pe care l-ai 
pomenit; este din cale-afară de greu să-i pătrunzi 
înţelesul. Căci, Dionysodoros, ce vrea să însemne 
«nu prea ştiu ce să fac» ? Adică, nu ştiu să ţin piept 
vorbei tale şi s-o răstorn ? Zău, zii şi tu ce vrea să 
spună vorba «nu prea ştiu ce să fac cu argumentele 
astea» ?” 

„însă cu cele spuse de tine este cam greu să faci 
ceva, mi-a întors-o el. Drept care, fă bine şi răspun- 
de-mi.” 

„Mai înainte de a-mi răspunde tu, Dionysodoros?” 

„Refuzi deci să răspunzi?” 

„Este corect ce faci ?” 

„Cum nu se poate mai corect”, a spus. 

„Şi de ce mă rog ? am întrebat eu. Nu cumva pentru 
că de data asta ai venit la noi simţindu-te neîntrecut 
în tehnica discuţiei, deci ştiind şi cînd e cazul să dai 

d un răspuns şi cînd nu e cazul s-o faci ? De pildă acum, 
te fereşti să răspunzi deoarece ştii că nu e cazul s-o 
faci?” 

„Baţi cîmpii, mi-a răspuns, în loc să te sinchiseşti 
de răspuns. Dar, dragul meu, de vreme ce recunoşti 
că sînt înţelept, supune-mi-te şi răspunde-mi.” 

„Atunci să mă supun; s-ar zice că n-am încotro ; 
tu eşti, doar, cel ce porunceşte. Aşa încît, întreabă!” 

„Fiinţele înzestrate cu simţuri înţeleg fiindcă au 
suflet sau înţeleg deopotrivă şi cele neînsufleţite?” 

„înţeleg fiindcă au suflet.” 

„Ştii poate o vorbă înzestrată cu suflet?” 

„Pe Zeus, nu ştiu.” 

e „Atunci de ce întrebai adineaori ce vrea să spună 
vorba mea?” 

„De ce, de! Am greşit; şi am greşit pentru că ju¬ 
dec anevoie.. Sau poate n-am greşit, ci, dimpotrivă, 
am rostit adevărul spunînd că propoziţiile «vor să 
spună» ceva ? Ce zici ? Am greşit sau nu ? Dacă nu 
am greşit, nu mă vei dezminţi, oricît de înţelept ai fi, 
şi «nu vei prea ştii ce să faci cu vorba mea». însă dacă 
288 a se întîmplă să greşesc, de-abia nu ai dreptate, de vre¬ 
me ce susţii că nu e cu putinţă să greşeşti. Şi vezi 
că nu vorbesc despre ce-ai spus anul trecut. Deci s-ar 
părea, Dionysodoros şi Euthydemos, că avem de-a 
face cu un raţionament care bate pasul pe loc, ba mai 
are încă şi cusurul celui vechi: răpunînd, se năruie 
şi el. Arta voastră nu a descoperit încă cum să pre- 
întîmpini acest neajuns, oricît de minunată este ea 
pentru precizia argumentelor.” 

Da care Ctesippos : „Ce spuneţi voi e fără doar şi 
b poate demn de admirat, bărbaţi din Thurioi sau din 
Chios sau din orice loc sînteţi şi oricum v-ar plăcea 
să vi se zică; căci puţin vă pasă dacă îndrugaţi verzi 
şi uscate.” 

Eu însă, temîndu-mă că vor ajunge la vorbe grele, 
am început din nou să-l îmblînzesc pe Ctesippos; şi 
am spus : „Ctesippos, îţi amintesc şi ţie ce îi spuneam 
cu o clipă înainte lui Cleinias; nu îţi dai seamsf cît 

de minunată este ştiinţa străinilor aceştia. De fapt, 
n-au vrut să ne arate de ce sînt ei în stare cu adevă¬ 
rat, ci, imitîndu-1 pe Proteus, sofistul egiptean 37 , 
se ţin mereu de giumbuşlucuri. Drept care, hai să 
ne prefacem şi noi că sîntem Menelaos şi să nu-i 
slăbim pe cei doi pînă nu ne-or dezvălui şi chipul lor 
adevărat. Sînt sigur că din clipa în care vor lăsa glu¬ 
ma deoparte, ne va fi dat să vedem un lucru fără 
de pereche. Să stăruim deci, să le dăm ghes, să le 
adresăm şi ruga noastră spre a ni-1 face cunoscut. în 
ce mă priveşte, cred că trebuie să mă pun iarăşi călău¬ 
ză şi să le-arăt chipul sub care îi rog să mi se înfăţi¬ 
şeze. Pornesc de unde rămăsesem şi voi încerca, fă- 
cînd tot ce-mi stă în putinţă, să depăn de-a fir-a-păr 
tot ce urmează de aici; poate în felul acesta îi stîrnesc, 
căci, cuprinşi de milă în faţa trudei mele de-a fi serios, 
\ or li şi ei la lîndul lor. 

Iar acum, Cleinias, fă bine şi aminteşte-mi în ce 
loc rămăseserăm. După cîte îmi aduc eu aminte, 
nc-am învoit, sl'îrşindu-ne vorba, că e necesar să în¬ 
drăgim înţelepciunea. Nu e aşa? — Ba da, mi-a răs¬ 
puns el. — Or, a îndrăgi înţelepciunea înseamnă dobîn- 
direa unei ştiinţe. Nu am dreptate ? — Ai, a spus. 
— Şi care e ştiinţa aceea pe care e bine să o dobîn- 
dim ? Nimic mai simplu, cred: una care ne va sluji 
la ceva. — Bineînţeles, a spus el. — Ne-ar sluji la 
ceva, dacă am şti să descoperim, căutînd în tot locul, 
unde zace grămada cea mai mare de aur? — Poate 
că da. — Dar mai înainte am arătat pe larg că nu am 
fi deloc mai cîştigaţi chiar dacă, fără să ne zbatem 
şi fără să mai răscolim pămîntul, am avea tot aurul 
din lume; şi chiar dacă am şti să transformăm piatra 
în aur, ştiinţa aceasta nu ar face doi bani. Căci fără 
să ştim să-l folosim, aurul în sine ne-a apărut lipsit 
de valoare. Sau nu îţi mai aduci aminte ? — Ba îmi 
aduc foarte bine. — Şi aşa stau lucrurile, se pare, 
cu orice altă ştiinţă; ea nu e bună la nimic, fie că e 
vorba de ştiinţa zarafului, de medicină sau de oricare 
alta care ştie să facă un lucru anume, dar nu şi să se 

folosească de ceea ce face. Nu este aşa ?” Bl a încuviin¬ 
ţat. „Şi chiar dacă există o ştiinţă în stare să-i facă 
b pe oameni nemuritori, lipsită însă de ştiinţa chipului 
în care să te slujeşti de nemurire, ea nu ar fi, se pare, 
bună la nimic, dacă e să ne luăm după cele afirmate 
înainte.” Am căzut de acord asupra tuturor acestora. 
„Deci, ce ne trebuie nouă, copil încîntător, este un soi 
de ştiinţă care să îmbine în aceeaşi măsură săvîrşirea 
şi ştiinţa folosirii a ceea ce s-a săvîrşit. — S-ar zice 
că aşa e. — Aşadar s-ar părea că, ştiind să facem 
lire de pildă, am fi departe de a stăpîni o asemenea 
c ştiinţă. Deoarece aici, cu toate că e vorba de un acelaşi 
obiect, una este arta care face lucrul, alta cea care se 
slujeşte de lucrul făcut. Cine n-ar recunoaşte că între 
a face lire şi a cînta din liră e o deosebire ca de la cer la 
pămînt?” A încuviinţat. „Este limpede apoi, că nici 
de meşteşugul celui care face flaute nu avem nevoie; 
el este la fel ca celălalt.” A fost şi el de acord. „Cerule, 
am spus eu, dar crezi că dacă am învăţa arta de a 
scrie discursuri şi am stăpîni-o bine, am fi prin asta 
fericiţi ? — Nu cred”, a fost răspunsul lui Cleinias. 
d „Şi ce ai în vedere?” l-am întrebat eu. 

„Văd, a spus, alcătuitori de discursuri care nu ştiu 
să se folosească tocmai de discursurile scrise de ei, 
la fel ca meşterii de lire de lirele lor; alţii sînt, şi în 
cazul acesta, cei care folosesc ceea ce aceştia au com¬ 
pus. Aşa incit este clar că şi în cazul discursurilor, 
arta săvîrşirii şi arta folosirii sînt complet diferite.” 

„Dovada ta îmi pare mulţumitoare; e clar că nu 
arta alcătuitorilor de discursuri, chiar dacă am 
stăpîni-o, este aceea care ne-ar face fericiţi. Şi totuşi, 
pe-aici pe undeva mi-am zis eu că vom da peste ştiinţa 
e pe care o căutăm de-atîta vreme. Căci mie, tocmai 
aceşti oameni, alcătuitorii de discursuri, de cîte ori 
am de-a face cu ei, îmi par din cale-afară de înţelepţi, 
Cleinias ; cit despre arta lor, pot spune că este de-a 
dreptul divină şi sublimă. Şi dacă stai să te gîndeşti, 
nici nu e de mirare că e aşa : oare nu este ea un fel 
de artă a vracilor, abia cu o şchioapă mai prejos decît 

aceasta ? Căci în timp ce arta vracilor îmblînzeşte 290 a 
vipere, tarantule, scorpioni şi tot felul de alte dobi¬ 
toace, ba chiar şi tămăduieşte boli, ceastălaltă vră¬ 
jeşte şi îmblînzeşte pe judecători, pe membrii ecclesiei 
şi alte soiuri de adunări. Sau ţie lucrurile îţi par că 
stau altfel?” 

„Şi mie îmi apar întocmai cum spui tu.” 

„Ei bine, atunci încotro s-o mai luăm ? Către ce 
fel de artă?” 

„Eu unul nu mă mai descurc.” 

„în schimb, eu am impresia că am găsit-o.” 

„Care este?” a întrebat Cleinias. 

„Arta comandantului de oşti îmi pare a fi, mai b 
presus decît oricare alta, aceea care, dacă am stă- 
pîni-o, ne-ar face fericiţi.” 

„Nu sînt de aceeaşi părere.” 

„Cum adică?” 

„Arta asta e un soi de vînătoare de oameni.” 

„Bun; şi?” am întrebat eu. 

„Vînătoarea, de orice fel ar fi, nu e în stare decît 
să hăituiască şi să prindă prada ; dar după ce înhaţă 
prada hăituită, vînătorii nu ştiu ce să facă cu ea; 
dacă sînt vînători de fiare sau pescari, o lasă în seama 
bucătarilor. Cît despre geometrii, astronomi sau 
calculatori — căci tot cu vînătoarea se îndeletni- o 
cesc şi ei, de vreme ce nu îşi construiesc singuri figu¬ 
rile, ci le aduc la lumină pe cele care există deja — nici 
ei nu au habar ce să facă cu prada, ci se mărginesc 
să o vîneze. Iată de ce descoperirile pe care le-au 
făcut, ei le trec spre folosinţă dialecticienilor 38 — cel 
puţin aşa procedează aceia care mai au încă un dram 
de minte.” 

„Nu zău, am exclamat, prea frumosul şi înţeleptul 
meu Cleinias! Să fie tot aşa în cazul nostru?” 

„Nici o îndoială. Nu se întîmplă la fel cu comandanţii 
de oşti ? Deîndată ce au pus mîna pe o cetate, sau pe 
o armată, ei o dau oamenilor de stat, căci singuri d 
nu se pricep să tragă foloasele de pe urma vînatului 
lor; mai că îmi par asemenea vînătorilor de prepeliţe 

care îşi lasă apoi prada în seama crescătorilor. Dacă 
umblăm deci după arta care va şti să folosească 
singură ce stăpîneşte (fie că e vorba de propriul ei 
produs sau de o pradă), şi dacă o artă de felul acesta 
ne va face fericiţi, atunci, a spus el, e cazul ca în locul 
artei strategiei să căutăm o alta.” 
e criton Ce spui tu, Socrate ? Toate acestea le-a 
rostit băiatul cu gura lui ? 

SOCRATE Nu-ţi vine să crezi, Criton ? 

CRITON Pe Zeus că nu. Căci după mine, dacă a 
vorbit aşa, el nu mai are nevoie să fie educat nici de 
Euthydemos, nici de altcineva pe lumea asta. 

SOCRATE Atunci, zeule mare, să fi fost Ctesippos 
cel care a spus toate acestea, iar eu să fi uitat ? 

291 a criton Ce Ctesippos ? 

SOCRATE Şi totuşi ştiu prea bine că nu era nici 
Euthydemos, nici Dionysodoros cel care a vorbit 
astfel. Atunci, o, Criton, să zicem că cine ştie ce fiinţă 
mai de soi era pe-acolo şi-a glăsuit aşa ? Căci vorbele 
le-am auzit, ţi-o jur. 

criton Pe Zeus, da Socrate; cred că era o fiinţă 
mai de soi, şi încă de soi foarte ales 39 . Dar după toate 
astea, aţi continuat să căutaţi arta cu pricina ? Şi 
aţi găsit sau n-aţi găsit ce căutaţi ? 
b SOCRATE Cum s-o găsim, preafericite? Să mori 
de rîs văzîndu-ne; eram asemenea copiilor care s-au 
pus să prindă ciocîrlii: la tot pasul credeam că am şi 
înhăţat cîte o ştiinţă, cînd colo ele ne scăpau mereu. 
Dar la ce bun să-ţi mai spun toată tărăşenia ? Cînd 
am ajuns la arta regească 40 şi tocmai o cercetam pe 
toate părţile să vedem dacă ea este cea chemată 
să ne aducă fericirea, ne-am pomenit, parcă, intr-un 
labirint: cînd credeam că am ajuns la capăt, făceam 
c din nou calea întoarsă şi ne trezeam în locul de unde 
începuserăm cercetarea, la fel de neajutoraţi ca în 
prima clipă. 

CRITON Cum de vi s-a întîmplat una ca asta, 
Socrate ? 

SOCRATE Am să-ţi spun. Am fost de părere că poli¬ 
tica şi arta regească sînt una şi-aceeaşi. 

criton Şi pe urmă ? 

■SOCRATE Tocmai acestei arte, ne-am zis, îi lasă în 
seamă, atît arta conducătorului de oşti cît şi celelalte 
arte, ceea ce ele însele au înfăptuit; căci cine alta 
decît ea ştie să le folosească? Ni s-a părut deci clar 
că ea şi numai ea era cea căutată, cauza dreptei făptu¬ 
iri în cetate şi, vorba lui Eschil, ea singură la pupa 
cetăţii, cîrmuind totul şi domnind peste toate spre d 
a le face pe toate de folos 41 . 

CRITON Şi bine gîndeaţi, Socrate, nu ? 

SOCRATE O să-ţi dai singur seama, Criton, dacă o 
să vrei să mă asculţi. Căci, odată ajunşi aici, ne-am 
apucat din nou să cercetăm cum stau lucrurile şi am 
continuat cam aşa : ,,Ia să vedem ; arta asta regească, 
care domneşte peste toate, ne-alegem de pe urma ei 
cu ceva sau nu ne-alegem cu nimic?” Vezi bine, asta e 
ne întrebam noi între noi. Tu, Criton, nu te-ai întreba 
la fel? 

criton Ba da. 

SOCRATE Şi cu ce ai spune că ne-alegem ? Dacă 
te-aş întreba, de pildă, cu ce ne-alegem de pe urma 
medicinei; te-ai gîndi la sănătate, nu ? 

criton Da. 

SOCRATE Iar îndeletnicirea voastră, agricultura, 
cînd vede de toate cîte-i cad în seamă, ce produce ? 292 a 
N-ai spune oare că ne oferă hrana pe care o scoate 
din pămînt ? 

criton Ba da. 

socrate Dar arta regească, stînd în fruntea celor 
ale sale, ce produce de fapt ? Poate că în cazul acesta 
o să-ţi vină mai greu să răspunzi. 

criton Să ştii că da, Socrate. 

SOCRATE Şi nouă, Criton, ni s-a întîmplat la fel. 

Insă măcar un lucru îţi este cunoscut: că dacă este 
arta pe care noi o căutăm, ea trebuie să ne fie de 
folos. 

CRITON Desigur. 

SOCRATE Deci ea trebuie să ne aducă un bine 
oarecare. 

CRITON Negreşit, Socrate. 

b SOCRATE Or, Cleinias şi cu mine am căzut de acord 
că binele nu-i altul decît o ştiinţă anume. 

CRITON Da, aşa ai spus. 

SOCRATE Atunci, celelalte rezultate pe care le-am 
putea pune în seama politicii — şi ele nu-s deloc 
puţine, dacă ne gîndim că ea îi poate face pe cetăţeni 
bogaţi, liberi, nedezbinaţi — toate acestea, deci, 
ne-au apărut a nu ii nici bune, nici rele; ci această 
artă, dacă vroia să îi slujească şi să le dea fericirea, 
c trebuia să-i facă înţelepţi şi să le împărtăşească ştiinţa. 

CRITON Aşa e; cel puţin, în relatarea ta aşa arătau 
lucrurile. 

SOCRATE Să spunem atunci că arta regească îi 
face pe oameni înţelepţi şi buni ? 

CRITON Ce ne-ar împiedica ? 

SOCRATE Că-i face însă buni pe toţi şi în toate 
privinţele ? Şi că cizmarului, tîmplarului şi oricărui 
alt meşteşugar, ea este cea care le dăruieşte întreaga 
lor ştiinţă ? 

CRITON Eu unul nu cred, Socrate. 
d SOCRATE Dar atunci, ce ştiinţă ne dă ea ? Şi cum 
ne vom sluji de ea? Rezultatele acelea, care nu sînt 
nici bune nici rele, nu ea trebuie să le producă; ea nu 
trebuie să dea altă ştiinţă decît propria ei ştiinţă. 
Oare nu-i cazul să ne hotărîm odată să-i definim na¬ 
tura şi felul în care o vom folosi ? Te învoieşti să 
spunem, Criton, că datorită ei vom reuşi să-i facem 
pe alţii buni ? 

CRITON Desigur. 

SOCRATE însă, din punctul nostru de vedere, în 
ce sens vor fi ei buni şi în ce sens utili ? Sau e cazul 
e să adăugăm că îi vor face pe alţii la fel, şi aceştia alţii 
vor proceda la fel cu alţii ? Dar în ce sens sînt ei buni, 
nu ne dăm seama de nicăieri, de vreme ce rezultatele 
puse în seama politicii le-am nesocotit. Se întîmplă 
întocmai cum zice proverbul: „Corinthos, fiul lui 

Zeus” 42 şi, cum spuneam, ştim la fel de puţin, ba încă 
şi mai puţin ca înainte, care este natura acestei ştiinţe 
ce ne va face fericiţi. 

CRITON Cerule sfinte, Socrate ! Mi se pare că aţi 
ajuns cam rău la ananghie ! 

SOCRATE în ce mă priveşte, Criton, cînd m-am 
pomenit în încurcătura asta, am început să mă vait 293 a 
în gura mare, cerîndu-le străinilor, de parcă erau 
Dioscurii, să ne salveze, pe mine cît şi pe băiat, de 
cel de-al treilea val care ameninţa discuţia 43 şi să ia 
lucrurile cît pot de serios, învăţîndu-ne, fără urmă 
de glumă, cum arată ştiinţa care ne-ar face să ne trăim 
fără cusur restul vieţii. 

CRITON Şi ? A acceptat Euthydemos să vă înveţe 
ceva ? 

SOCRATE Cum de nu ? Ba află, prietene, că vocea lui 
era plină de mărinimie cînd a început să vorbească b 
astfel: ,, Spune-mi, Socrate, ştiinţa aceasta care pînă 
acum v-a dat atîta bătaie de cap, vrei să ţi-o predau, 
sau vrei să-ţi dovedesc că o stăpîneşti deja?” 

,,0 preafericite, îţi stă în putere să-mi dovedeşti 
una ca asta?” 

,,Ba bine că nu”, mi-a răspuns. 

,,Dovedeşte-mi, în numele cerului, că deja o stâ- 
pînesc ; aşa ar fi cu mult mai lesne, decît să trebuiască, 
la vîrsta mea, să o învăţ”. 

„Atunci răspunde-mi: există un lucru pe care îl 
ştii ? — Sigur că da, ba chiar mai multe, ce-i drept, 
neînsemnate. — Pentru ce-mi trebuie, ajunge. Crezi 
că un lucru care există poate să nu fie ceea ce el este 
propriu-zis ? — Pe Zeus, nu cred deloc. — Şi zici că c 
ştii ceva ? — Da. — Eşti deci ştiutor, de vreme ce 
ştii. — Sînt, dar numai în anumite privinţe. — Nu 
are nici o importanţă; de vreme ce eşti ştiutor, este 
obligatoriu să ştii totul, nu ? — Nu, pe Zeus, deoarece 
sînt o grămadă de alte lucruri pe care nu le ştiu. — A- 
tunci, dacă există lucruri pe care nu le ştii, eşti neştiu¬ 
tor. — în acele privinţe desigur că sînt, dragul meu. 

— Şi pentru asta eşti cu ceva mai puţin neştiutor ? 

Mai adineaori spuneai că eşti ştiutor. Iată deci că, 
d în privinţa aceloraşi lucruri şi în acelaşi timp, eşti 
şi iar nu eşti ceea ce eşti”. 

„Fie, Euthydemos, am spus; vorba ceea: «toate 
cîte le spui tu sînt bine spuse». Deci cum se face că 
ştiinţa aceea pe care o căutăm nu-mi e străină ? De¬ 
oarece este imposibil ca acelaşi lucru să fie şi totodată 
să nu fie, atunci, dacă ştiu un lucru înseamnă că ştiu 
totul — dat fiind că nu pot să fiu ştiutor şi neştiutor 
deopotrivă. Şi, de vreme ce ştiu totul, înseamnă că 
stăpînesc şi ştiinţa cu pricina. Cam asta vrei să spui 
şi asta îţi este învăţătura?” 
e „Vezi, Socrate ? Tu singur te dezminţi.” 

„Dar cu tine, Euthydemos, nu se întîmplă să pă¬ 
ţeşti acelaşi lucru? Eu, chiar de aş avea de pătimit 
tot ce-i mai rău alături de tine şi de Dionysodoros, 
acest om minunat, aş îndura fără să scot o vorbă. 
Spune-mi, nu există lucruri care vă sînt cunoscute şi 
altele care nu vă sînt?” 

„Nici vorbă de aşa ceva, Socrate”, a spus Diony¬ 
sodoros. 

„Cum vine asta? Deci nu ştiţi nimic?” 

„Ba dimpotrivă”, mi-a răspuns. 

294 a „Deci ştiţi totul, pentru că ştiţi cîte ceva?” 

„Totul, într-adevăr ; şi tu la fel, dacă ştii măcar 
un singur lucru, ştii totul.” 

„Cerule, am spus, ce lucru minunat ne împărtăşeşti 
şi ce nepreţuit e binele ce ni-1 dezvălui! Dar oare la 
fel se întîmplă şi cu ceilalţi oameni ? Ştiu şi ei totul 
sau nu ştiu nimic?” 

„E imposibil, a spus, ca ei să ştie unele lucruri, 
iar altele să nu le ştie, fiind ştiutori şi neştiutori 
totodată.” 

„Deci?” am întrebat. 

„Toţi oamenii ştiu totul, dacă ştiu măcar un singur 
lucru.” 

b „în numele zeilor, Dionysodoros, — căci acum mi-e 
clar că vorbiţi serios şi doar eu ştiu cît de greu mi-a 

fost să vă înduplec — voi doi ştiţi intr-adevăr totul ? 
Tîmplăria şi cizmăria, de exemplu ?” 

„Sigur că da.” 

„Şi să coaseţi cu fir de maţ uscat puteţi?” 

„Ba chiar să pingelim.” 

„Şi poate ştiţi şi cîte stele sînt pe cer şi cit de multe 
fire în nisipul mării?” 

„Bineînţeles”, a fost răspunsul. „Crezi că nu am 
cădea de acord şi în privinţa aceasta ?” 

Atunci s-a vîrît în vorbă Ctesippos : „în numele lui 
Zeus, Dionysodoros, dă-mi o dovadă care să-mi c 
arate că spuneţi adevărul”. 

„Spune-mi ce vrei şi-am să-ţi arăt.” 

„Ştii cîţi dinţi are Euthydemos ? Şi Euthydemos 
ştie cîţi ai tu?” 44 

„Nu-ţi ajunge să fi auzit că ştim totul ?” 

„Cîtuşi de puţin; atît să ne mai spuneţi şi să dove¬ 
diţi că este adevărat. Şi dacă ne spuneţi cîţi dinţi are 
fiecare şi apoi, numărîndu-i, vedem că ştiţi, atunci 
o să vă credem şi-n celelalte privinţe.” 

N-au vrut însă, gîndind că erau luaţi peste picior, şi d 
la fiecare întrebare a lui Ctesippos au afirmat sus şi 
tare că ştiu toate cîte sînt pe lume. Căci, în cele din 
urmă, Ctesippos, fără urmă de ruşine, s-a apucat să-i 
întrebe ce nici nu gîndeşti, vrînd să afle dacă cele 
mai neauzite lucruri le erau cunoscute. Iar cei doi, 
afiiniînd fără încetare că ştiu, ţineau piept întrebări¬ 
lor cu un curaj fără seamăn, de parcă erau mistreţi 
care se avîntă în faţa loviturii. Iată de ce, Criton, în 
cele din urmă neîncrederea m-a împins pînă şi pe mine 
să-l întreb pe Euthydemos dacă Dionysodoros ştia 
chiar să danseze. „Sigur că da”, a fost răspunsul lui. e 

„Nu cred însă că la vîrsta pe care o ai ştiinţa ta 
merge pînă acolo incit să faci tumbe pe săbii 46 sau să 
te învîrţi pe o roată.” 

„Nu există nici un lucru, mi-a răspuns pe care să 
nu-1 ştiu.” 

„Şi doar în clipa de faţă ştiţi totul, sau ceea ce ştiţi 
ştiţi întotdeauna?” 

„întotdeauna”. 

„Şi ştiaţi totul şi cînd eraţi copii, şi cînd abia vă 
■ născuserăţi ?” 

Amîndoi într-un glas au răspuns că da. 

295 a Nouă lucrul ni se părea de necrezut. Drept care 
Euthydemos a întrebat: „Ce e, Socrate, nu crezi?” 

„Cred un singur lucru: că sînteţi în chip vădit tare 
iscusiţi”. 

„învoieşte-te atunci să-mi răspunzi şi am să-ţi 
dovedesc că tu însuţi dai crezare acestor uimitoare 
lucruri.” 

„Dar nu e nimic mai plăcut pentru mine decît să 
fiu dezminţit în această privinţă. Căci dacă eu nu am 
habar cît de multe ştiu, iar tu îmi dovedeşti că ştiu 
în orice clipă totul, crezi că aş da, cîte zile mai am, 
peste altă comoară mai mare?” 

„Atunci fă bine şi răspunde.” 
b „întreabă ; sînt gata să răspund.” 

„Spune-mi, Socrate: ştiind, ştii ceva anume sau 
nu? —Ştiu ceva anume. —Şi ştiind, ştii prin acel lucru 
prin care eşti ştiutor sau prin altul ? — Prin lucrul 
prin care ştiu. Am impresia că despre suflet vorbeşti. 
Sau mă înşel?” 

„Nu-ţi e ruşine, Socrate, ca întrebat fiind, să te 
apuci să întrebi?” 

„Ai dreptate, am spus ; dar cum să fac ? Voi face 
aşa cum porunceşti. Cînd nu-ţi înţeleg însă întrebarea, 
porunca ta e totuşi să-ţi răspund, fără să mai întreb 
nimic ?” 

c „Fără îndoială că ceva din ce-ţi spun înţelegi, nu?” 

„Da.” .. 

„Răspunde atunci la ce înţelegi.” 

„Dar dacă tu întrebi, iar eu răspund înţelegînd cu 
totul altceva decît ai tu în minte, eşti mulţumit dacă 
răspunsul meu cade alături de întrebare?” 

„Eu da, dar nu cred că şi tu”. 

„Atunci, pe Zeus, n-am să răspund mai înainte 
de-a înţelege întrebarea.” 

„Deşi înţelegi mereu foarte bine, n-ai să răspunzi 
niciodată pentru că tot îndrugi prostii şi lungeşti 
vorba bătrîneşte,” 

Am înţeles că se supărase pe mine, dat fiind că îi d 
tot puricam spusele, în vreme ce el vroia să mă prindă 
în laţul cuvintelor. Mi-am adus atunci aminte de 
Connos ; şi el, de cîte ori mă împotrivesc, se supără 
pe mine; după care nu prea mă mai bagă în seamă, 
zicîndu-şi că sînt cam tare de cap. Şi deoarece mă 
hotărîsem să învăţ şi de la ei, mi-am spus că trebuie 
să mă supun, temîndu-mă ca nu cumva să mă creadă 
prea prost ca să le fiu elev. Am spus atunci: „Dacă 
tu crezi Euthydemos, că aşa este bine, aşa şi trebuie 
să facem ; oricum, tu ştii să discuţi mult mai bine e 
decît mine, a cărui pricepere e a unui om de rînd. 
întreabă-mă deci iar de la început.” 

„Iar tu, dă răspunsurile iarăşi; ştiind, ştii prin 
mijlocirea lucrului prin care ştii sau nu? — Da, ştiu 
prin mijlocirea sufletului.” 

„Uite-l cum răspunde iar mai mult decît i s-a cerut! 296 a 
Eu nu te întreb prin mijlocirea a ce ştii, ci dacă ştii 
prin mijlocirea a ceva.” 

„Aşa e, am răspuns din nou mai mult decît se 
cuvenea, şi asta pentru că nu prea sînt bine educat. 

Te rog să mă ierţi ; am să răspund cît se poate de 
simplu că ştiind, ştiu prin mijlocirea lucrului prin 
caro ştiu. — Şi ştii întotdeauna prin mijlocirea aceluiaşi 
lucru, sau ştii cînd prin mijlocirea lui, cînd prin a 
altuia ? — întotdeauna cînd ştiu, ştiu prin mijlocirea 
lui.” 

„Ei poftim! Chiar n-ai să încetezi să tot răspunzi 
în plus?” 

„Mă gîndeam, totuşi, că acest cuvînt, întotdeauna, 
ne poate face să greşim”. 

„Nu pe noi; poate pe tine. însă răspunde : ştiind, b 
ştii întotdeauna prin mijlocirea unui lucru anume ? 

— întotdeauna, de vreme ce pe cînd trebuie să-l las 
deoparte. — Deci ştii întotdeauna prin mijlocirea 
unui lucru anume ; şi deoarece ştii întotdeauna, parte 

din ce ştii, ştii prin mijlocirea acestui lucru prin care 
ştii, şi restul a ce ştii prin mijlocirea altui lucru ? 
Sau ştii totul prin mijlocirea acelui singur lucru ? 
— Prin mijlocirea lui, am spus, ştiu absolut tot ceea 
ce ştiu.” 

„Din nou!” a exclamat. „Acelaşi adaos nepermis \” 

„Fie! Atunci îl las deoparte pe ceea ce ştiu.” 

„Ba n-ai să laşi deoparte nici măcar o vorbuliţă; 
c nu-ţi cer nici o favoare. Răspunde-mi însă: ai putea 
să ştii absolut tot dacă nu ai şti tot?” 

„Ar fi o minune să pot.” 

Atunci a spus : „Adaugă acum tot ce-ţi pofteşte 
inima ; recunoşti doar că ştii totul.” 

„Aşa s-ar zice ; de vreme ce acel ceea ce ştiu al meu 
nu face nici doi bani, înseamnă că ştiu tot.” 

„Ai mai recunoscut că ştii întotdeauna, prin mijlo¬ 
cirea lucrului prin care ştii, fie atunci cînd ştii, fie 
altminteri, după cum ţi-e placul; căci ai recunoscut 
că ştii întotdeauna şi că ştii totul dintr-o dată. 
Este clar, deci, că ştiai şi fiind copil, şi nou-născut, 
d şi cînd abia te năşteai; şi chiar înainte de a te naşte 
şi mai înainte de a se naşte cerul şi pămîntul, şi- 
atunci ştiai absolut tot, de vreme ce ştii întotdeauna. 
Ba chiar, pe Zeus, — a mai spus — tu vei şti întotdea¬ 
una şi absolut totul, dacă aşa mi-e mie vrerea.” 

„De ţi-ar fi asta vrerea, preacinstite Euthydemos ! 48 
Numai să fie adevărat ce spui. însă eu unul mă cam 
îndoiesc că eşti în stare de asemenea ispravă; doar 
dacă fratele tău, Dionysodoros, ar pune şi el umărul; 
poate că aşa, laolaltă, aţi fi în stare să o faceţi. însă 
acum spuneţi-mi altceva : în atîtea şi atîtea privinţe 
e nu văd cum aş putea înfrunta nişte oameni a căror 
înţelepciune este atît de uimitoare, spunînd, de pildă, 
că nu ştiu totul; aşa e, de vreme ce voi o afirmaţi. 
Dar iată şi un alt caz : cum să afirm că ştiu despre 
oamenii de bine că sînt nedrepţi ? Hai, spune-mi i 
ştiu, sau nu ştiu una ca asta?” 

„O ştii mai mult ca sigur.” 

,,Ce ştiu?” 

„Că oamenii de bine nu sînt nedrepţi.” 

„Aşa e, asta o ştiu de mult. Dar nu asta întreb, 
ci unde am învăţat eu că oamenii de bine sînt ne- 297 a 
drepţi ?” 

„Nicăieri”, a spus Dionysodoros. 

„Atunci, iată şi un lucru pe care nu îl ştiu.” 

„Ce faci?” s-a adresat Euthydemos lui Dionysodo¬ 
ros. „Duci de rîpă tot raţionamentul şi omul va pre¬ 
tinde că nu ştie ; va fi ştiutor şi neştiutor deopotrivă.” 
Dionysodoros s-a înroşit. 

„Dar tu, am continuat, tu cum spui, Euthydemos ? b 
Nu crezi că fratele tău are dreptate, el care ştie 
totul?” 

„Sînt eu frate cu Euthydemos?” a spus Dionysodo¬ 
ros, amestecîndu-se repede în vorbă. 

Da care eu : „Hai să lăsăm asta, prietene, pînâ ce 
Euthydemos mă va învăţa cum de ştiu eu că oamenii 
de bine sînt nedrepţi; şi nu mă pizmui pentru această 
învăţătură.” 

„Văd că o iei la fugă, Socrate, a spus Dionysodoros, 
şi nu vrei să răspunzi.” 

„Şi n-am dreptate? Doar sînt mai prejos decît 
fiecare din voi, aşa încît este firesc să fug din faţa 
voastră. Însuşi Heracles, faţă de care eu nu însemn c 
nimic, nu se putea lupta în acelaşi timp cu hidra (un 
soi de sofistă şi ea, pînă într-atît de abilă, încît dacă 
îi retezai unul dintre capetele raţionamentului, scotea 
în locul lui mai multe) şi cu crabul, un alt sofist, iscat 
din mare şi coborît pe ţărm nu de prea multă vreme, 
mi se pare 47 . Şi fiindcă crabul ăsta, aşezat de-a stînga 
voinicului nostru, îl tot sîcîia, trăncănind şi muş- 
cînd, a trebuit Heracles să strige în ajutor pe nepotu- 
său Iolaos, care i-a fost, se zice, de mare folos. Pe cînd, d 
dacă ar veni Iolaos al meu 48 , mai mult m-ar încur¬ 
ca.” 

„Ascultă, Socrate, după ce-ţi termini de cîntat 
bucata, poate-mi răspunzi şi mie: Iolaos îi era nepot 
lui Heracles în mai mare măsură decît ţie?” 

„Cel mai b in lucru este să-ţi răspund, Dionysodo- 
ros. Căci n-ai să mă slăbeşti cu întrebările, sînt aproape 
sigur; pizmaş cum eşti, îl împiedici pe Euthydemos 
să îmi dezvăluie secretul acela. — Atunci răspunde-mi. 
— îţi iăspund că Iolaos îi era nepot lui Heracles, 
e însă mie, oricum ai lua-o, parcă nu-mi era. Căci nu 
Patrocles, fratele meu, îi era tată, ci fratele lui Hera¬ 
cles, adică Iphicles (un nume oarecum asemănător). 
— Zici că Patrocles îţi este frate ? — întocmai; 
după mamă, dar nu şi după tată. — Deci îţi este şi 
nu-ţi este frate. — Nu-mi este după tată, prietene. 
Căci în timp ce tatăl lui era Chairedemos, al meu 
era Sophroniscos. — Dar Sophroniscos şi Chairede- 
298 a mos erau taţi, nu ? — Taţi; unul al meu, celălalt al 
lui. — Aşadar, Chairedemos era altceva decît tată ? 
— Altceva decît tatăl meu. — Mai era el tată, dacă 
era altceva decît tată ? Sau tu eşti tot una cu piatra 
asta ? 49 — Tare mă tem să nu arăţi că sînt; dar eu 
nu cred că sînt. — Aşadar eşti altceva decît piatra 
aceasta ? — Altceva, vezi bine. — Deci, fiind altceva 
decît piatră nu eşti piatră; şi fiind altceva decît aur 
nu eşti aur. — Aşa-i. — Da fel şi Chairedemos ; fiind 
altceva decît tată, rezultă că el nu este tată. — în- 
tr-adevăr, am spus, se pare că el nu este tată.” 
b „Iar dacă Chairedemos, a spus Euthydemos intrînd 
în vorbă, este tată, atunci e rîndul lui Sophroniscos, 
fiind altceva decît tată, să nu fie tată; încît tu, So- 
crate, nu ai tată.” 

Da care Ctesippos : „Oare cu tatăl vostru lucrurile 
nu stau la fel ? Nu este el altul decît tatăl meu ? — 
— Nici vorbă, a spus Euthydemos. — Te pomeneşti 
că este acelaşi. — întocmai; acelaşi. — Nu prea 
c m-aş învoi. Dar spune-mi, Euthydemos : el îmi este 
tată doar mie sau şi celorlalţi oameni ? — Şi celor¬ 
lalţi. Sau crezi cumva că una şi aceeaşi persoană, 
tată fiind, nu este tată ? — De ce n-aş crede? — Cum 
adică? Şi că, aur fiind, nu este aur? Sau om, fără 
să fie om ? — Ei nu, Euthydemos! a sărit Ctesippos. 
Vorba ceea, ca nuca în perete ! 50 Faci o afirmaţie necu- 

getată dacă susţii că tatăl tău e tatăl tuturora. — Dar 
este, a spus el. — Al oamenilor ? a întrebat Ctesip- 
pos. Sau şi al cailor şi-al celorlalte dobitoace ? — Al d 
tuturor. — Şi mama ta le este şi lor mamă? — Şi lor. 

— Deci mama ta le este mamă şi aricilor de mare? 

— Da, şi la fel şi mama ta. — Iar tu eşti frate cu 
viţeii, cu căţeii şi purceii ? — Sînt, şi tu la fel. — Ba 
unde mai pui şi că tatăl tău e cîine. — Este, şi al 
tău la fel.” 

„Ascultă, Ctesippos, a spus Dionysodoros, ai să 
te învoieşti de îndată că lucrurile stau aşa, dacă îmi 
răspunzi. Spune-mi, ai un cîine? — Am, şi încă 
unul foarte rău. — Are căţei ? — Are; şi ei la fel de 
răi. — Aşadar cîinele le este tată ? — L-am văzut 
cu ochii mei încălecînd căţeaua. — Buun! Şi cîinele e 
e-al tău, nu ? — Al meu. — Aşadar, de vreme ce 
este tată şi este al tău, înseamnă că acest cîine este 
tatăl tău şi tu eşti frate cu căţeii?” 

Şi Dionysodoros, ca să nu apuce Ctesippos vorba, 
se grăbi iar să spună : „încă o vorbuliţă aş vrea să 
aud: îţi baţi cîinele?” Şi Ctesippos, rîzînd: „îl bat, 
pe zei! Că pe tine nu pot să te bat. — îţi baţi deci 
propriul tată?” 

„Mult mai îndreptăţit aş fi să-l bat pe tatăl vostru, 299 a 
fiindcă i-a trecut prin cap să aducă pe lume copii 
atît de înţelepţi. însă nu încape îndoială, Euthydemos, 
că tatăl vostru şi al micuţilor cîini s-a ales cu o gră¬ 
madă de bunuri de pe urma înţelepciunii voastre.” 

„Dar nici el, nici tu, Ctesippos, nu aveţi ce face 
cu o grămadă de bunuri.” 

„Şi nici chiar tu, Euthydemos?” 

„Nici eu şi nimeni altcineva. Căci spune-mi, Ctesip¬ 
pos, crezi că pentru un bolnav e bine, cînd simte el b 
nevoia, să ia un leac sau, dimpotrivă, crezi că asta 
nu-i un lucru bun ? Sau cînd mergi la război; e mai 
bine să mergi înarmat sau să mergi fără arme? 

— înarmat, cred eu. Mă pregătesc totuşi s-aud 
vreuna din năzbîtiile tale încîntătoare. — O vei afla 
pe cea mai încîntătoare ; dar atunci fă bine şi răs- 


105 




PLATON 


punde. Fiindcă te învoieşti că est'e un lucru bun să iei 
un leac cînd simţi nevoia, înseamnă că din lucrul 
acesta bun trebuie să înghiţi cît de mult cu putinţă. 
Nu va fi nimerit, în acest caz, să-ţi pregăteşti un car 
întreg de elebor bine pisat şi amestecat? — Bine- 
c înţeles, a spus Ctesippos, dacă cel care înghite leacul 
e mare cît statuia de la Delfi ! B1 — Şi tot aşa şi la 
război; de vreme ce e un lucru bun să fii înarmat, 
nu-i necesar să ai scuturi şi lănci o droaie, dacă acesta 
e într-adevăr un lucru bun ? — Sigur că da; însă 
tu, Euthydemos, nu crezi şi tu la fel ? Sau ţie ţi-ar 
fi de-ajuns o lance şi un scut? — Mie mi-ar fi. — Şi 
tot aşa i-ai înarma pe Geryon şi Briareos? 52 Eu unul 
vă credeam mai pricepuţi, ca luptători încercaţi ce 
sînteţi." 

Euthydemos tăcu; însă Dionysodoros, întorcîndu-se 
d la răspunsurile lui Ctesippos, îl întrebă: ,,Şi ţie ţi se 
pare că şi aurul e-un lucru bun, dacă îl ai ? — Bine¬ 
înţeles ; şi încă mult, i-a răspuns Ctesippos. — Şi 
ce zici ? Bunurile astea, nu-ţi prinde bine să le ai 
oriunde şi oricînd ? — Ba bine că nu. — Te învoieşti 
să spui că aurul e un lucru bun ? — Dar am şi spus 
că este. — Aşadar, trebuie să-l ai oricînd şi oriunde, 
dar mai cu seamă chiar la tine ? Atunci cel mai fericit 
e ai fi dacă ai avea în burtă trei talanţi, unul în cap 
şi-n fiecare ochi cîte-un stater de aur ? — Se spune 
totuşi, Euthydemos, că printre sciţi, cei mai fericiţi 
şi mai de soi sînt cei care au în craniile lor mult aur 53 ; 
asta ca să fiu în tonul spusei tale de adineaori cum 
că un cîine mi-este tată. Dar şi mai uimitor este că 
ei beau din propriile cranii aurite, ba unde mai pui 
că îşi aruncă şi privirea în ele, ţinîndu-şi căpăţîna-n 
mîini!” 

300 a „Dar sciţii, şi ceilalţi oameni deopotrivă, văd lucruri 
susceptibile de văz sau dimpotrivă ? — Susceptibile 
de văz, desigur. — Şi tu la fel ? — Şi eu. — Ne vezi 
mantalele ? — De văd. — Deci ele sînt capabile să 
vadă. — Minune mare, a spus Ctesippos. — Ce ? — Ni¬ 
mic. Dar ţie, dragul de tine, ţi se pare pe semne că 

nu ie vezi. însă am impresia, Euthydemos, eă treaz 
fiind dormi de-a-n picioarelea şi că dacă este cu putinţă 
să vorbeşti fără să spui nimic, tu tocmai asta faci.” 

„Deci nu e cu putinţă să existe o vorbire a tăcerii ? 
a întrebat Dionysodoros. — în nici un caz, a spus 
Ctesippos. — Nici o tăcere a vorbirii ? — Cu atît 
mai puţin. — Cînd vorbeşti despre pietre, lemne şi 
bucăţi de fier nu eşti vorbitor al tăcerii ? — Nu dacă 
merg în fierării; se spune că acolo fierul prinde glas 
şi, cînd îl atingi, ţipă în gura mare. Aşa încît, mulţu¬ 
mită înţelepciunii tale, nu ţi-ai dat seama că nu spui 
nimic. însă acum dovedeşte-mi cum că există o 
tăcere a vorbirii.” 

Mi s-a părut că Ctesippos, cu gîndul la iubitul său, 
prinsese aripi. 

„Cînd taci, a spus Euthydemos, taci despre toate, 
nu ? — Da, a răspuns el. — Deci taci şi despre cele 
vorbitoare, de vreme ce şi ele sînt cuprinse în toate ? 

— Cum adică ? a întrebat Ctesippos. înseamnă că 
nu toate tac ? — Sigur că nu, a spus Euthydemos. 

— Atunci, prea bunul meu prieten, înseamnă că 
toate vorbesc? — Cele ce vorbesc vorbesc, fără în¬ 
doială. — Nu asta întreb, ci dacă tac toate sau dacă 
toate vorbesc.” 

„Nici da, nici nu şi amîndouă deopotrivă” spuse 
Dionysodoros intrînd în vorbă. „Sînt sigur că din 
răspunsul meu n-ai să te alegi cu nimic.” 

Iar Ctesippos, cum îi stătea în fire, izbucni într-un 
hohot de rîs; şi spuse : „Ah, Euthydemos! Fratele 
tău a răspuns în doi peri; a pierdut deci şi iată-1 
la pămînt!” Cleinias s-a bucurat nespus şi a început 
să rîdă; iar Ctesippos nu-şi mai încăpea în piele; 
parcă se făcuse de zece ori mai mare! Pişicherul de 
Ctesippos ! Şterpelise aceste şiretlicuri tocmai din gura 
celor doi, de vreme ce în ziua de astăzi nu-i mai este 
dată nimănui o înţelepciune ca aceasta. 

Atunci am vorbit eu : „De ce rîzi, Ctesippos, de 
lucruri atît de serioase şi frumoase?” 

Dar Dionysodoros, din nou : „Tu ai văzut vreodată, 
Socrate, un lucru frumos?” 

„Am văzut, Dionysodoros, ba chiar mai multe.” 

301 a „Si erau diferite de frumosul însuşi sau erau totuna 
cu el?” 

M-am încurcat atît de tare, încît m-au trecut toate 
năduşelile şi mi-am zis că aşa-mi trebuia dacă nu-mi 
ţinusem gura. „Erau diferite, am spus, de frumosul 
în sine. Şi totuşi pe fiecare în parte le însoţea puţină 
frumuseţe”. 

„Deci dacă lîngă tine este un bou, eşti bou ? Şi dacă 
eu, acum, stau lîngă tine, înseamnă că tu eşti Dionyso¬ 
doros ?” 

„Ei, nici chiar aşa !” 54 am spus eu. 

„Dar în ce fel, a spus, diferitul, fiind însoţit de un 
lucru diferit, poate să fie diferit?” 
b „Te încurcă aşa ceva?” Atît de mult rîvneam la 
înţelepciunea lor, încît, în felul meu, încercam deja 
să o imit. 

„Cum să nu mă încurce ? Pe mine şi pe oricine e 
pus în faţa unui lucru care nu există.” 

„Ce spui tu, Dionysodoros? Frumosul nu este 
frumos şi urîtul, urît? — Dacă mi se pare mie aşa, 
atunci este. — Şi ţi se pare aşa ? — Bineînţeles. — A- 
tunci şi identicul este identic şi diferitul, diferit ? 
c Căci diferitul nu este, evident, identic; aş zice că pînă 
şi un copil înţelege că diferitul este diferit. însă tu, 
Dionysodoros, cu bună ştiinţă ai lăsat punctul acesta 
deoparte; căci altminteri, mi se pare că voi doi sîn- 
teţi ca meşterii care făcînd ce-i pe măsura lor, ating 
desăvîrşirea; voi, zic, aţi făcut din arta dialogului 
desăvîrşirea întruchipată.” 

„Deci tu ştii ce e pe măsura fiecărui meşter? De 
pildă, ştii a cui treabă este să lucreze metalul ? — Da ; 
a fierarului. — Şi a cui să modeleze argila ? — A 
olarului. — Dar să înjunghie şi să jupoaie şi-apoi 
să fiarbă sau să frigă carnea tăiată în bucăţi ? — A 
d bucătarului, am spus. — Deci dacă faci cele ce-s pe 
măsura ta, vei proceda cum trebuie ? — Cum nu se 

poate mai bine. — Iar pe măsura bucătarului, spui 
tu, este tăierea în bucăţi şi jupuirea. Te învoieşti 
că ai spus aşa sau nu ? — Am spus, aşa-i, dar iartă-mă 
te rog. — Deci este clar că, înjunghiind pe bucătar 
şi tăindu-1 în bucăţi pentru ca apoi să-l fierbi şi să-l 
frigi, vei face treburi pe măsura ta. Şi dacă-1 pui pe 
nicovală pe fierar, iar pe olar îl modelezi, şi-atunci 
vei face tot cele cuvenite.” 

„Poseidon, Poseidon!” am spus. Iată încoronarea e 
înţelepciunii tale! Oare îmi va fi dat ca minunea 
aceasta să devină cîndva şi a mea ?” 

,,Ai recunoaşte-o, Socrate, dacă ar deveni a ta?” 

„Dacă ai vrea şi tu, aş recunoaşte-o.” 

„Cunoşti, crezi, cele ce sînt ale tale?” 

„Numai dacă nu spui tu altfel; căci dacă cu Euthy- 
demos se încheie, cu. tine trebuie început” 65 . 

„Consideri că sînt ale tale lucrurile de care dispui 
şi pe care le ai pentru a te folosi de ele cum vrei ? Un 302 a 
bou, de pildă, şi o oaie, le-ai considera ale tale dacă ai 
putea să le vinzi, să le dărui sau să le sacrifici oricărui 
zeu ai vrea ? Iar pe cele de care nu ai avea parte aşa, 
le-ai mai privi ca ale tale?” 

Iar eu, deoarece ştiam că din întrebările acestea o 
să ţîşnească cine ştie ce minune şi, totodată, vrînd 
s-o aud degrabă, am răspuns : „Este întocmai cum 
spui tu ; doar lucrurile de felul acesta sînt ale mele. 

— Dar ia spune-mi: nu le spui vieţuitoare la cele 
ce au suflet ? — Ba da. — Te învoieşti să spui că b 

dintre vieţuitoare sînt ale tale doar acelea cu care 
poţi face toate cîte le-am pomenit eu adineaori ? — Mă 
învoiesc.” Apoi, o vreme s-a aşternut tăcerea, căci 
Dionysodoros părea că meditează la ceva de seamă. 

După care l-am auzit: „Spune-mi, Socrate, ai un 
Zeus strămoşesc?” Iar eu, bănuind că raţionamentul 
va ajunge în locul unde mai sfîrşise odată, încercam 
să nu cad într-o cursă fără ieşire şi mă zvîrcoleam de 
parcă şi fusesem prins în plasă. „Nu am”, i-am spus. 
„Atunci eşti vrednic de milă şi nu eşti de fel atenian 
dacă n-ai zei strămoşeşti, nici lucruri sfinte, nici altceva c 

din ce-i frumos şi bun. — Ah, ah! Dionysodoros, 
îndulceşte-ţi limba şi nu fi crud cu mine din prima 
clipă, învăţătorule! Căci am şi eu, ca toţi atenienii, 
lucrurile mele sfinte, ale căminului şi cele strămoşeşti, 
şi toate celelalte cîte mai sînt de soiul ăsta. — Şi ate¬ 
nienii nu au un Zeus strămoşesc ? — Nu au; această 
denumire nu o foloseşte nici un ionian, nici dintre 
cei strămutaţi din cetate, nici dintre noi, cei de aici. 

d La noi Apollon, născătorul lui Ion 56 , e zeul strămoşesc, 
în schimb, pe Zeus nu îl numim zeu strămoşesc, ci 
protector al căminului şi al fratriei, aşa cum mai 
avem şi o Atenă a fratriei. — Ajunge, a spus Dionyso¬ 
doros. îi ai deci pe Apollon, pe Zeus şi Atena. — Aşa-i, 
am zis. — Aceştia ar fi zeii tăi. — Străbuni şi domni, 
am spus. — Oricum, ai tăi sînt; sau nu ai recunoscut 
că sînt ai tăi ? — Ba am recunoscut. Şi-acum ce am 
să păţesc ? — Aşadar, zeii aceştia sînt vieţuitoare; 

e căci te-ai învoit că tot ce are suflet e vieţuitoare. 
Sau poate zeii tăi n-au suflet ? — Au, am spus. — Deci 
sînt vieţuitoare ? — Vieţuitoare, întocmai. — Iar 
dintre vieţuitoare, ai recunoscut că ale tale sînt toate 
cîte le poţi vinde sau da, sau cîte le sacrifici oricărui 
zeu pofteşti. — Aşa e, am recunoscut. Nu mai pot da 
înapoi, Euthydemos. — Spune-mi atunci, fără să 
mai lungim vorba ; de vreme ce te-ai învoit că ai tăi 
303 a sînt şi Zeus şi zeii ceilalţi, eşti tu liber să-i vinzi, să-i 
dărui sau să faci cu ei ce vrei, aşa cum faci cu restul 
vieţuitoarelor ?” 

Eu, Criton, ca trăznit de acest argument, am rămas 
ţintuit locului, fără urmă de glas. Dar iată că Ctesippos 
îmi sare în ajutor: „Grozav, Heracles! Un argument 
de toată frumuseţea!” Da care Dionysodoros : „Ce 
vrei să spui ? Heracles este grozav ? Sau Heracles 
Grozavu?”. Atunci Ctesippos a izbucnit: „O, Posei- 
don, ce raţionament fără pereche! Mă dau bătut; 
cei doi nu pot fi înfrînţi!” 

b Acestea fiind spuse, dragul meu Criton, nu a existat 
măcar un singur om dintre cei de faţă care să nu ridi¬ 
ce în slăvi raţionamentul şi pe cei doi fraţi. Tot rî- 

zînd, bătînd din palme şi bucurîndu-se, erau cit pe-aci 
să-şi dea duhul, nu alta. Pentru fiecare dintre raţio¬ 
namentele de pînă atunci, numai admiratorii lui 
Euthydemos aplaudaseră din toată inima. Dar acum, 
parcă şi coloanele Dyceonului îi aclamau pe cei doi 
şi se bucurau din răsputeri. Cît despre mine . . . 

Pînă într-atît eram de mişcat, încît am recunoscut c 
că nu-mi fusese dat vreodată să văd oameni mai 
înţelepţi. Şi, fermecat de înţelepciunea lor, m-am 
apucat să-i laud şi să-i preamăresc, spunînd: ,,Ce 
minunat v-a înzestrat natura, fraţi preafericiţi! 

Cît de puţin v-a trebuit spre a face dintr-un lucru 
ca acesta desăvîrşirea însăşi! în vorbele voastre, 
Euthydemos şi Dionysodoros, găseşti frumuseţi de 
tot soiul. Dar între ele, una e mai aleasă-n toate : 
oamenii îndeobşte, chiar cei de vază şi vestiţi, nu d 
înseamnă pentru voi nimic ; grija voastră se-ndreaptă 
doar către cei de-o seamă cu voi 67 . Şi sînt sigur că 
foarte puţini, doar cei ce vă seamănă, ar preţui cum 
trebuie cuvintele voastre; ceilalţi, în schimb, le înţeleg 
atît de puţin, încît nu mă îndoiesc că le-ar fi ruşine 
să învingă cu argumente de acest fel şi ar prefera să 
fie învinşi. Şi mai e ceva în tot ce spuneţi voi: un 
spirit, să-i zicem, de frăţie, o îngăduinţă anume; 
cînd afirmaţi că nu există nici frumos, nici bun, nici 
alb, nici altceva dc soiul ăsta, că diferitul nu e, vezi e 

bine, diferit, în fapt, celor care v-ascultă, le-nchideţi 
pur şi simplu gura (cum singuri spuneţi). însă, — şi 
faptul este o adevărată încîntare, căci răpeşte spuselor 
voastre orice caracter jignitor —, nu numai ei păţesc 
aşa, ci lăsaţi impresia că şi cu voi se întîmplă la fel. 

Dar iată acum şi lucrul cel mai important: tot ce 
născociţi e în aşa fel făcut, şi cu atîta dibăcie, încît 
e la-ndemîna primului venit să-nveţe într-o clipită 
meşteşugul. Eu unul m-am convins de asta urmărin- 
du-1 pe Ctesippos şi văzînd cît de repede e în stare să 
vă imite, aşa, pe nepusă masă. Or, este un lucru de 304 a 
toată frumuseţea să vezi că meşteşugul vostru poate 
fi prins cît ai bate din palme. Şi totuşi, cu o aseme¬ 

nea artă nu trebuie să te îndeletniceşti în public. Dacă 
vreţi să mă ascultaţi, feriţi-vă să vorbiţi în faţa mul¬ 
tora, căci prinzînd totul atît de repede, cei de faţă 
ar uita să vă mai acorde recunoştinţa cuvenită. Cel 
mai bine e să staţi de vorbă voi între voi, iar dacă 
se întîmplă să. nu fiţi singuri, să nu vorbiţi decît în 
faţa celui care v-ar plăti. Iar dacă sînteţi înţelepţi, 
b o să daţi şi elevilor voştri acelaşi sfat: să nu stea de 
vorbă niciodată cu nimeni; cu voi doar, şi ei între ei. 
Atît. Căci preţios, Euthydemos, nu-i decît lucrul 
rar, iar apa, vorba lui Pindar, deşi cel mai de seamă 
dintre bunuri, nu este cel mai ieftin ? 58 Dar să nu mai 
zăbovim. Şi nu uitaţi: pe mine şi Cleinias ne luaţi 
pe lîngă voi.” 

Acestea fiind spuse, am mai schimbat cîteva vorbe 
şi-apoi ne-am risipit care-ncotro. Acuma, vezi şi tu 
ce am putea face ca să urmăm împreună lecţiile celor 
c doi; oamenii spun clar că sînt în stare să înveţe pe 
oricine e dispus să îi plătească; unde mai pui că nu 
se uită nici la ce-ţi poate mintea, nici la vîrstă; ori¬ 
cine poate dobîndi, fără prea mare caznă, înţelep¬ 
ciunea lor. Şi, lucru care te priveşte în special pe tine, 
ei nu împiedică pe nimeni să-şi vadă de cîştigul lui. 

CRITON Şi mie îmi place, Şocrate, să-i ascult pe 
alţii stînd de vorbă şi întotdeauna sînt bucuros să-nvăţ 
cîte ceva. Totuşi mă tem că sînt şi eu dintre aceia 
care nu-i seamănă lui Euthydemos. Ba, dimpotrivă, 
mă număr printre cei de care vorbeai şi tu : prefer 
d să fiu învins, decît să-nving cu argumente de acest 
fel. Acum, ce-i drept, mi se pare caraghios să-ţi dau 
sfaturi, şi totuşi vreau să-ţi povestesc ce-am auzit. 
Mă plimbam, cînd unul care venea dinspre voi îmi 
iese în cale 59 . (Omul se crede atoateştiutor şi e din 
tagma celor pricepuţi să compună discursuri menite 
tribunalelor). „Criton, îmi spune, tu nu-i asculţi deloc 
pe înţelepţii ăştia? — Nu, pe Zeus; e-atîta lume acolo 
încît, deşi mă aflam destul de aproape, n-am putut 
desluşi nimic. — Şi totuşi, n-ar fi stricat s-auzi. 
e — De ce ? am întrebat. — Ca să-i auzi pe aceia care 

sînt astăzi cei mai pricepuţi în asemenea discuţii.” 

Am spus: „Şi cum ţi s-au părut? — Cum să mi se 
pară ? Cum mi se par lucrurile pe care le auzi oricînd 
din gura unor flecari ca ei, în stare să se agite în 
zadar pentru nişte zădărnicii.” Cam astea i-au fost 
cuvintele. „Şi totuşi, am spus, filosofia nu-i deloc de 
lepădat. — Cum nu-i de lepădat, prietene? Află că 
nu face nici măcar doi bani. Dacă ai fi fost şi tu de 
faţă, ţi-ar fi crăpat obrazul de ruşine văzîndu-ţi 305 a 
prietenul. Parcă nu mai era el! Tot vroia să le vină 
in întîmpinare unora cărora puţin le păsa de ce scot 
pe gură, dar care în schimb se agăţau de toate cuvin¬ 
tele ! Şi cînd te gîndeşti că oamenii ăştia, cum îţi 
spuneam, au cea mai mare trecere în zilele noastre ! 

Cită grosolănie, Criton, şi cît caraghioslîc în treaba 
asta şi-n cei care se îndeletnicesc cu ea !” Mie, Socrate, b 
mi s-a părut că îndeletnicirea în sine este pe nedrept 
înjosită, fie că cel care o judecă este omul nostru 
sau altul. Şi totuşi, să vrei să stai de vorbă în public 
cu astfel de oameni, iată ce mi se părea, pe bună 
dreptate, condamnabil. 

SOCRATE Vezi, Criton, oamenii de felul lui sînt 
cam ciudaţi. Deocamdată însă nu prea ştiu ce să zic. 

Din ce categorie făcea parte cel cu care vorbeai, 
asprul judecător al filosofiei ? Era dintre cei pricepuţi 
să pledeze în faţa tribunalului, un orator? Sau unul 
dintre cei care îi pregătesc pe aceştia, un alcătuitor 
de discursuri puse la îndemîna oratorilor? 

CRITON Un orator, în nici un caz, pe Zeus. Nu cred c 
să fi vorbit vreodată în faţa unui tribunal. Se spune 
însă că nu-i străin de treburile astea, ba, pe Zeus, 
este chiar foarte bun şi foarte bune sînt şi discursurile 
pe care le alcătuieşte. 

SOCRATE Acum înţeleg. E dintre cei pe care tocmai 
vroiam să-i pomenesc. Ei, Criton, fac parte din două 
lumi şi, după cum spune Prodicos, reprezintă graniţa 
dintre filosof şi omul de stat. Se consideră oamenii 
cei mai înţelepţi şi cred nu numai că sînt, dar că 
aşa apar şi-n ochii marii mulţimi, aşa încît nimeni, 

d în afara adepţilor filosofiei, nu-i poate împiedica să 
fie cinstiţi de toată lumea. Drept care, ei gîndesc 
că dacă îi vor pune pe aceştia într-o astfel de lumină 
incit să treacă drept oameni de nimic, atunci, în ochii 
tuturor, laurii gloriei întru înţelepciune vor fi, fără 
putinţă de tăgadă, culeşi de ei. Se socotesc cu-adevă- 
rat cei mai înţelepţi, iar cînd într-o discuţie pe o 
temă oarecare sînt dovediţi, ei pun înfrîngerea în 
seama celor din tagma lui Euthydemos. Iar că se 
cred atît de înţelepţi, nu-i de mirare; şi din filosofic 
şi din politică iau cîte ceva, nici mult, nici prea puţin, 
e Un gînd cum nu se poate mai firesc: primesc din partea 
fiecăreia exact atît cît au nevoie, şi, la adăpost de 
lupte şi primejdii, nu le rămîne decît să culeagă fruc¬ 
tul înţelepciunii. 

CRITON Şi, Socrate ? Crezi că n-au nici un pic de 
dreptate ? Nu poţi tăgădui că gîndul lor pare ade¬ 
vărat. 

SOCRATE întocmai, Criton; mai mult pare decît 
806 a este. Căci nu-i uşor să îi convingi că un om, sau un 
obiect oarecare, aşezat la mijloc, între alte două, se 
împărtăşeşte din amîndouă şi dacă unul din acestea 
două este rău şi altul bun, atunci cel mijlociu este 
în primul caz mai bun şi-n celălalt mai rău. Iar dacă 
se împărtăşeşte din două lucruri bune deopotrivă, 
supuse însă unor ţeluri diferite, el e inferior amîn- 
durora, dacă ne gîndim la ţelul pe care îl slujeşte fie¬ 
care element din care el este compus. Şi numai dacă, 
aşezat la mijloc, lucrul se împărtăşeşte din două rele 
b supuse unor ţeluri diferite, numai atunci el e superior 
acestor două rele la care participă. Să spunem deci 
că filosofia şi activitatea omului de stat sînt două 
lucruri bune, dar fiecare avînd alt scop ; dacă oamenii, 
noştri, stînd între ele în dreaptă cumpănă, participă 
la amîndouă, atunci ce spun ei nu se adevereşte, 
deoarece ei sînt inferiori amîndurora. Acum, să spunem 
că cele două sînt un rău şi-un bine; atunci ei sînt 
mai buni decît cei care fac filosofie, dar oamenilor 
de stat le sînt inferiori. Iar dacă ambele sînt rele,. 

atunci (şi doar atunci) ce spun ei s-ar putea să fie 
adevărat. Or, nu prea cred să accepte că ambele înde- c 
letniciri sînt rele, şi nici că una este rea, iar alta bună. 

Ci, în realitate, împărtăşindu-se din amîndouă, ei 
sînt inferiori amîndurora, dacă avem în vedere ţelul 
pe care fiecare în parte, filosofia şi politica, îl ţin 
drept valoros. Şi, în timp ce, în realitate, vin abia 
în al treilea rînd, ei caută să fie consideraţi drept primii. 

Se cuvine totuşi să le iertăm ambiţia aceasta şi să 
nu ne supărăm. Să îi privim aşa cum sînt; căci orice 
om din ale cărui vorbe răzbate un dram de chibzuinţă 
şi care îsi dă neabătut silinţa către ţinta sa, merită d 
cinstirea noastră. 

Criton Eu, Socrate, cum îţi [spun întruna, sînt 
tare nedumerit cînd mă gîndesc la fiii mei. Ce-i de 
făcut cu ei ? Cel mai tînăr este încă mic, dar Critobu- 
los este deja la vîrsta cînd are nevoie de cineva care 
să-l îndrume. Cînd sînt cu tine, ajung să-mi spun că 
este o nebunie să mă fi străduit ca în atîtea alte privin¬ 
ţe să-mi căpătuiesc copiii — le-am dat o mamă aleasă, 
gîndindu-mă că se vor naşte din viţa cea mai nobilă, e 
îe-am strîns averi, dorind să fie bogaţi, cît mai bogaţi 
—, în schimb, pentru educaţia lor nu am făcut mare 
lucru. Şi totuşi, cînd mă uit la cîte unul din aşa-nu- 
miţii educatori, nu mai ştiu ce să cred şi, cercetîndu-i 
— îţi spun deschis — mi se pare care de care mai 307 a 
ciudat. Aşa stînd lucrurile, nu văd cum să-i deschid 
băiatului calea către filosofie. 

SOCRATE Oare nu ştii, iubite Criton, că-n fiece 
îndeletnicire cei mulţi sînt pleavă şi lipsiţi de har, 
iar cei de soi ales şi dăruiţi din plin sînt doar o mînă ? 
Spune-mi, gimnastica nu-ţi pare ceva frumos? Dar 
afacerile, oratoria, cariera armelor ? 

criton Sigur că da. 

SOCRATE Şi ? în toate cazurile acestea, nu vezi 
■că cei mai mulţi se fac de rîs cînd le priveşti is- b 
prava ? 

criton Pe Zeus, să ştii că ai dreptate. 


115 



PLATON 


SOCRATE Şi-atunci ? Pentru atîta lucru ai să întorci 
spatele tuturor îndeletnicirilor şi n-ai să încredinţezi 
pe fiii tăi nici uneia ? 
criton N-ar fi drept. 

SOCRATE Fereşte-te deci, Criton, să faci ce nu se 
cade. Pe cei care-şi trec timpul cu filosofia, buni sau 
răi, trimite-i la plimbare, verificînd temeinic doar 
filosofia în sine. Iar dacă ţi se pare că obiectul ei e 
c de soi prost, ţine-1 departe nu doar de fiii tăi, ci de 
toată lumea. în schimb, dacă îţi pare aşa cum îl 
văd eu că e, ia-i urma fără teamă şi jertfeşte-i timp, 
vorba proverbului, „tu şi copiii tăi”. 



NOTE 


1 Vezi LĂMURIRI PRELIMINARE, paragraful Despre sub¬ 
titlu; ce este eristica? 

- Dialog de respingere, de răsturnare a tezelor adverse. 

3 Liceul (Lyceion), despre care este vorba şi la începutul lui 
Euthyphron şi al lui Lysis, precum şi la sfîrşitul Banchetului, era 
gimnaziul aflat în apropierea unui templu dedicat lui Apollon Lyceios. 
Liceul data din timpul lui Pisistrate şi în acest loc îşi va aşeza 
Aristotel şcoala vreme de 13 ani. Era unul din locurile mult frec¬ 
ventate de tineri şi Socrate îşi petrecea aici bună parte din timp 
(vezi şi nota 10 ). 

1 Aceste două propoziţii în care sînt comparaţi Cleinias, fiul 
lui Axioclios, şi Critobulos, fiul lui Criton (vezi, pentru detalii, 
LĂMURIRI PRELIMINARE, paragraful Despre personaje; Clei¬ 
nias şi Criton) au dat naştere, în rîndul comentatorilor, la contro¬ 
verse de nuanţă. Prima propoziţie arată ce au în comun cei doi 
tineri; a doua, ce anume îi deosebeşte. Impresia lui Criton este 
că fiul lui Axioclios a crescut şi că nu se deosebeşte mult ca TjXixia 
de Critobulos. Parte din comentatori au tradus fjXixEa cu „vîrstă”, 
alţii au argumentat că în context este vizată nu vîrsta, ci talia, 
statura. SCHANZ (1874, 1, nota la 8 ) este categoric în acest 
ultim sens şi citează alte contexte în care este sinonim cu (iey s_ 
6 oţ aco[iaToi;, impozanţa fizică. SPRAGUE (1965, 3) traduce de 
asemenea cu io be almost of a size with, notînd că e posibil şi of 
an age. VRIES (1972, 42) tranşează în favoarea lui size („statură”, 
deci), arătînd că acest sens convine detaliilor din propoziţia a doua. 
într-adevăr, aici se precizează că Cleinias este axXi) 9 p 6 ţ, „subţire”, 
implicînd o nuanţă de neîmplinire în plan fizic, în timp ce Critobulos 
este 7 tpo 9 Epf)<;; dicţionarele indică sensul de „care arată mai mult 
decît vîrsta reală”, însă este clar că aici nu e vorba de vîrstă, ci, 
prin opoziţie cu oxXv) 9 p 6 ţ, de actualizarea întregului potenţial 
somatic la un adolescent. Sensul întregii comparaţii este clar; 
Cleinias, aproape de talia lui Critobulos, este încă în perioadă de 
creştere, în timp ce Critobulos este deja împlinit, „bine legat”. 

6 Colonie înfiinţată de Pericle în anul 443 î.e.n., pe locul Syba- 
risului, distrus. Diogenes Laertios (IX, 50) relatează că noile legi 
ale acestei colonii din golful Tarentului (Grecia Mare) ar fi fost 
scrise de Protagoras. 

8 Despre aceşti doi „fraţi acarnieni” nu există în literatura ră¬ 
masă nici o menţiune. 

7 Pancraţiul, un tip de luptă completă după cum sugerează 
etimologia, era o combinaţie de trîntă (miXi)) şi box (Truynfj). 
Socrate mărturiseşte însă că abia după ce i-a cunoscut pe cei doi 
sofişti a ajuns să aibă acces la semnificaţia totală a pancraţiului. 
Căci dacă e vorba de „luptă completă”, atunci nu te poţi rezuma 
nici la lupta fizică şi nici, înăuntrul ei, la disputa corporală. Drept 
care, Socrate etalează în continuare toate formele de luptă, de la 
fizic la spiritual, care i-au fost revelate prin cunoaşterea celor doi 
fraţi sofişti; mai întîi pancraţiul, în sensul comun deja consemnat; 
tot în zona luptei fizice, dar cu un plus de rafinament se înscrie 
lupta cu armele obişnuite (^TtXopayioc, despre care se vorbeşte pe 
larg în Lahes) ; cu disputele din tribunal se intră în sfera înfrun¬ 
tărilor spirituale care îşi ating excelenţa abia în eristică, duel spiri¬ 
tual pur în care brutalitatea confruntărilor fizice a sublimat în 
ciocnirea sofistică dintre cuvinte şi argumente. Schiţînd această 
fenomenologie a înfruntărilor, Socrate urmăreşte să aşeze eristica 
Jn descendenţa activităţilor care sînt guvernate de un singur scop : 
victoria cu orice preţ. 

8 în legislaţia ateniană, împricinatul trebuia să se apere singur, 
însă el îşi putea pregăti apărarea învăţînd pe dinafară textul coman¬ 
dat şi compus anume pentru el de un „logograf”, un autor de dis¬ 
cursuri care îşi instruia clientul şi în privinţa rostirii textului apă¬ 
rării. (Vezi pentru detalii R. Flaceliâre, Viaţa de toate zilele in 
Grecia secolului lui Pericle, Bucureşti, 1976, p. 293). 

“ APEDT (1918, 94, nota 6) raportează acest element comic 
la o piesă a lui Ameipsias intitulată Connos, în care Socrate, la o 
vîrstă înaintată, frecventează şcoala profesorului de muzică pentru 
a-şi desăvîrşi educaţia. Socrate este însă singurul elev de'care nu 
se prinde nimic; Connos îl mustră fără încetare şi Socrate, la rîn- 
du-i, nu conteneşte să se blameze în faţa copiilor. Acelaşi^ motiv 
comic Connos-Socrate apare şi în Menexenos (236 e). 

10 WILAMOWITZ (1920, I, 310, nota 1) dă o descriere a locu¬ 
lui în care se află Socrate şi care devine în scurtă vreme scena 
întregului dialog. „Gimnaziul este un patrulater de proporţii aşe¬ 
zat în aer liber, împrejmuit de un' portic acoperit. . . Dincolo de 
acesta se află diferite încăperi; chiar lîngă intrare este vestiarul, 
garderoba, extrem de spaţioasă, deoarece aici se dezbracă toţi 
gimnaştii. Da ora aceasta gimnaziul trebuie să fi fost aproape gol; 
Socrate este în aşteptarea vizitatorilor şi are ochii aţintiţi către 
intrare, pe u nde urmează să-şi facă apariţia sofiştii. Aceştia trec 
de garderobă, deoarece nu au de gînd să facă gimnastică”. Cleinias, 
urmat de admiratorii săi, vine în schimb să exerseze, şi intrînd 
în vestiar, unde urmează să se dezbrace cu toţii, dă cu ochii de 
Socrate. Vestiarul are deschidere către portic, de vreme ce în plim¬ 
barea lor sofiştii înregistrează apariţia lui Cleinias. Pentru simetriile 
existente în debuturile expozitive la PI aton, de menţionat şi remarca 
lui PRIEDLĂNDER (1964, II, 165) : „Locul acţiunii este vestiarul 
unui gimnaziu, ca şi în Lysis. Precum tinerii Menexenos şi Lysis 
acolo, aici Cleinias este cel care, văzîndu-1 pe Socrate, vine să se 
aşeze lîngă el (Ly., 207 b; Euth., 273 b) : forţa pe care o emană 
Socrate nu poate fi arătată cu mai multă simplitate şi, deopotrivă, 
cu mai multă tărie. Ei se aşează, laolaltă cu ceilalţi care iau parte 
la discuţie, pe o bancă, tot precum în Lysis şi Charmides". 

11 x& etcoO&ţ ai][zeîov t 4 Saifz6viov, daimon -ul socratic, pomenit 
în Phaidros (242 b —c) şi definit în Apologie (31 d) ca un glas 
din off (cptovfj) care în momente cruciale îi cenzura lui Socrate dife¬ 
rite porniri, declanşează aici un moment de mare rafinament comic. 
Pentru cititorul avizat, daimon-ul trezeşte un alai de conotaţii 
sublime; ne aşteptăm ca în viaţa lui Socrate^să survină o întim- 
plare ieşită din comun. Or, acum, daimon -ul îl împiedică pe Socrate 
să părăsească vestiarul, pentru ca acesta să nu rateze întîlnirea 
cu sofiştii. Tensiunea creată este falsă (deci comică) pentru că 
momentul sublim (vocea secretă) se rezolvă intr-un eveniment în 
fond umil (apariţia sofiştilor). Regiuni ale existenţei care îndeobşte 
nu vin în contact se contaminează aici prin pierderea distanţei 
care în mod firesc le desparte. Se obţine astfel, în sensuri opuse, 
o dublă alterare de statut existenţial, care este, desigur, comică: 
semnul daimonic potenţează un eveniment insignifiant; la rîndul 
ei, intrarea m scenă a sofiştilor se soldează cu degradarea funcţiilor 

sacre ale daimon- ului. în această falsă proiecţie inaugurală a dai- 
mon- ului rezidă sursa comică a întregului dialog. 

12 Demă din Atica; pentru Ctesippos, a se vedea LĂMURIRI 
PRELIMINARE, paragraful Despre personaje. 

13 Observaţia lui WILAMOWITZ (1920, I, 310, nota 2) ; Socrate 
„bănuieşte că în persoana tînărului, sofiştii văd peştişorul de aur 
pe care îşi propun să-l prindă în undiţa lor”. Dar Socrate este şi 
el acolo. în jurul adolescentului Cleinias se va da lupta dintre 
virtuţile paideice ale celor două filosofii : dialectica şi eristica. 
Tînărul trebuie cucerit. A cui filosofie este mai frumoasă ? De 
partea căreia va înclina el ? Paralel cu zvonul erosului fizic care 
însoţeşte intrarea în scenă a lui Cleinias se ridică altul, mai pur, 
zvonul disputei care se pregăteşte pentru a cuceri sufletul tînărului 
şi dreptul de a-1 modela. 

11 Există, în mai multe dialoguri platoniciene, un ritual al aşe¬ 
zării personajelor, o foarte studiată tehnică a formării grupurilor, 
aparţinînd preliminariilor expozitive ale dialogului. Se poate vorbi 
despre un raport psihologic între momentul fixării locurilor şi 
cel al angajării discuţiei. Scene asemănătoare celei de aici există 
în Lysis, 207 a; Charmides, 155 b —c; Protagoras, 317 d. O relaţie 
exactă între suita discursurilor şi locul ocupat de personaje apare 
în Banchetul (cf. SPRAGUE, 1965, 7, nota 12). Pentru simbolica 
aşezării personajelor, esenţială este observaţia lui FRIEDLANDER 
(1964, I, 170 — 1): „Pe bancă, lîngă Socrate, stă tînărul Cleinias, 
iar perechea sofiştilor îi încadrează. Ctesippos, admiratorul lui 
Cleinias, care în prima clipă ocupă locul al cincilea pe bancă, trece 
în faţa celorlalţi patru. Restul admiratorilor lui Cleinias şi suita 
sofiştilor s-au strîns roată în jurul acestora. Socrate, aşezat pe 
bancă lîngă băiat: scena o cunoaştem din Lysis şi Charmides. 
El, pescuitorul de oameni, este cel care l-a atras pe băiat în preaj- 
ma-i, el eiron- ul, care se ştie nu în faţa elevului său, ci aşezat ală¬ 
turi. însă grupul celor doi este flancat în Euthydemos de către 
maeştri duelului sofistic. Astfel, cele două linii conducătoare ale 
operei noastre, în care melodia dialogului paideic — de tipul Lysis 
— şi cea a dialogului agonal — de tipul Protagoras — se ames¬ 
tecă contopindu-se, îşi găsesc expresia spaţială. Pe de altă parte, 
contrastul dintre Ctesippos, care stă vis-ă-vis de ceilalţi, în timp 
ce Socrate stă în rînd cu ei, are, iarăşi, o valoare simbolică aparte. 

Ctesippos sc va arunca ulterior în lupta deschisă pentru tînărul 
său prieten împotriva eristicilor şi va susţine această luptă cu ace¬ 
eaşi neobosită impetuozitate, chiar dacă nu mereu cu acelaşi succes. 
Socrate, în schimb, nu-şi părăseşte niciodată acel comportament 
ironic în care el se declară, laolaltă cu Cleinias, drept elev al lui 
Euthydemos şi Dionysodoros. Ctesippos este astfel înfăţişat aici 
în contrast cu Socrate, şi aşezarea personajelor în spaţiu exprimă 
de la început tocmai acest contrast.” 

15 Socrate, ştiind că sofiştii nu s-au apropiat pentru el (ar fi 
putut s-o facă mai devreme, cu atît mai mult cu cît îl cunoşteau), 
ci pentru Cleinias, le face acestora serviciul de a mijloci între ei şi 
tînăr. Ceea ce urmează este un ritual de prezentare. 

18 dipETTjv 7rapaSoovai, a trece altora virtutea, a o preda, este 
promisiunea (sTrcq'yEX^oc) clasică a sofiştilor (vezi în acest sens 
şi Hp. Ma., 283 c şi Prt., 316 c şi 319 d). Acesta este de fapt 
terenul pe care Socratele platonician are să-i înfrunte pe sofişti. 
Căci dacă virtutea se poate învăţa, la şcoala cui trebuie să meargă 
tînărul doritor să deţină ştiinţa virtuţii, la şcoala sofisticii sau la 
cea a dialecticii socratice ? Şi totuşi ce are comun eristica cu pre • 
darea virtuţii ? Pentru urechea atenianului, cuvîntul acesta n u 
avea doar sunetul pios cu care ne-a familiarizat pe noi morala 
creştină. El trimitea mai degrabă la deprinderea unui comportament 
civic matur, pentru care însuşirea abilităţii verbale nu era de cea 
mai mică importanţă. A deţine virtutea însemna în fond cultivarea 
însuşirilor care-i permiteau unui individ să ia parte activă la tre¬ 
burile comunităţii. Eticul se rezolva nemijlocit în politic şi, de 
aceea, retorica sau eristica puteau fi, în viziunea sofiştilor, demer¬ 
suri paideice necesare oricărui personaj doritor să joace un rol 
pe scena socială. O întemeiere a politicului în etic, deci o cultivare 
a funcţiilor civile pe terenul, în prealabil consolidat, al eului re¬ 
flexiv şi moral-bun, este, împotriva sofiştilor, o năzuinţă socratică, 
şi tocmai ea constituie obiectul dialecticii cu deschidere moral- 
politică, al acelei „arte regeşti” ((3a<uXix7) te/vt)) despre care va 
fi vorba mai jos. 

17 Aşa îl numeau grecii pe regele Persiei. 

18 ixlSsiiiiţ se numeşte actul exhibării publice a abilităţii sofis¬ 
tice. De notat că la sofiştii clasici (la Protagoras, Gorgias sau 
Hippias), prezentarea abilităţii respective îmbrăca forma unor 

conferinţe, a unor expuneri de proporţii (vezi de pildă, Grg., 447 a, 
Hp. Mi., 363 a, Hp. Ma., 286 a—b). Aici, abilitatea sofistică, de 
vreme ce constă în producerea perplexităţii şi confuziei, are nevoie, 
pentru a fi înfăţişată, de un respondent benevolent şi supus, care 
devine astfel termenul necesar implicat în demonstraţia publică, 
în Euthydemos, rolul acesta îl va juca la început Cleinias. 

18 Compară cu Gorgias, 460 a. 

20 Prin MvfjjiT), Memoria, este vizată aici Mnemosyne, mama 
muzelor. 

21 Omologarea victoriei în acest tip de trîntă sportivă implica 
punerea la pămînt a adversarului de trei ori la rînd. 

22 Această ,.înscăunare” (0p6vucn?) preceda ceremonialul iniţierii: 
în jurul neofitului aşezat pe patul sacru, coribanţii, preoţii zeiţei 
Cybele (adorată pe muntele Cybele, în Prigia, printr-un cult de 
natură orgiastică) dansau şi cîntau lovindu-şi ritmic tobele. 

23 Prodicos din Ceos, unul din cei patru sofişti clasici (alături 
de Protagoras, Gorgias şi Hippias) este pomenit de Platon ca 
„semantician”, specialist în sinonimii, deci în depistarea nuanţe¬ 
lor fine care deosebeau între ele cuvintele înrudite (Statpemi; ovopa- 
tgiv) . O parodiere a stilului său apare în Protagoras, 358 a —c, iar 
referiri sumare la persoana lui, în Charmides, 163 d; Protagoras, 
358 a —b; Hippias Maior, 282 c; Cratylos, 384 b. 

28 Trpoxp£7tTi>cî] ao<pta era o manieră metodic elaborată prin care 
un tînăr urma să fie convins, pas cu pas, de necesitatea abordării 
studiului filosofiei sub aspectul ei teoretic şi practic (cunoaştere 
şi virtute). Era deci vorba de interiorizarea unui ideal care avea 
drept rezultat viaţa trăită la nivelul înţelepciunii. Socrate îi invită 
de fapt pe cei doi sofişti la un concurs protreptic: este superioară 
metoda aceluia dintre ei care îl va convinge mai repede şi mai sigur 
pe tînărul Cleinias de necesitatea studierii filosofiei. Condiţiile con¬ 
cursului, ca şi posibilitatea deciziei, sînt deci clare. Tema recu¬ 
rentă a dialogului — înfruntarea dintre eristica sofistică şi dia¬ 
lectica socratică — apare astfel într-o manieră decisivă sub forma 
motivului protreptic (vezi şi nota 29). 

26 Tripartiţia bunurilor (ale corpului, cele exterioare corpului 
şi spirituale) apare în Gorgias, 451 e (legată de scolionul lui Simo- 
nide), şi va fi reluată şi în Legi, 697 b —c. Toate aceste specii de 


122 




NOTE LA EUTHYDEMOS 


bunuri sînt în sine neutre; abia felul în care sînt folosite le dă o 
semnificaţie pozitivă sau negativă. Justa lor folosire este însă în 
întregime opera înţelepciunii care, din această pricină, rămîne 
singurul bun adevărat (cf. infra, 281 d-e). Diogenes Laertios (III, 
80—81) discută această tripartiţie platoniciană indicîndu-1 pe Aris- 
totel ca sursă de informaţie: „După cum spune Aristotel, el clasifica 
lucrurile în felul în care urmează : bunurile se află unele în sufletul, 
altele în corpul nostru şi altele în afară de noi. Aşa de pildă, drep¬ 
tatea, cuminţenia, curajul, cumpătarea şi altele de acest fel se 
găsesc în sufletul nostru, frumuseţea, buna alcătuire trupească, 
răutatea şi forţa se găsesc în corp, pe cînd prietenii, prosperitatea 
patriei şi bogăţia fac parte din lucrurile din afara noastră. Astfel 
sînt trei feluri de bunuri: ale sufletului, ale corpului şi ale lucruri¬ 
lor exterioare” (trad. C.I. Balmuş). Acest fragment face parte din 
aşa-numitele „clasificări platoniciene”, sistematizare scolastică a 
operei lui Platon întreprinsă în epoca elenistică. O diviziune ase¬ 
mănătoare a bunurilor este proprie şi stoicilor, cu deosebirea că 
ultimele două categorii sînt pentru aceştia indiferente, deoarece 
nu depinde de noi ca să le avem, şi nici ca avîndu-le să le păstrăm, 
în orice caz, această tripartiţie a bunurilor devine clasică şi o 
regăsim în sec. VI e.n. în cap. XIII al lucrării lui David, Introdu¬ 
cere în filozofie. 

26 oă8£ oe|xvou âv8p6?; VRIES (1972, 45) atrage atenţia că 
adjectivul onorific osfi-j6q vizează aici calitatea intelectuală şi nu 
rangul, importanţa personajului care ar fi capabil de răspuns. 

27 Acesta este unul din leit-motivele doctrinei platoniciene; a 
se vedea în acest sens Prt., 345 b şi 352 c; Grg., 466 e şi 467 a; 
Chrrn., 172 a; Men., 88 a; R., 428 b şi urm. 

28 A se vedea şi Banchetul, 184 b —c („Căci la noi aşa s-a făcut 
datina încît, precum nu se socotea o umilinţă la cei ce iubesc să 
se robească de voie iubiţilor — oricît de mult s-ar robi — şi nu 
erau ţinuţi de rău pentru aceasta, tot astfel mai e o singură robie 
de bunăvoie pe care nimeni n-o înfierează: aceea care se face spre 
a ajunge la virtute. Este astăzi statornicit la noi că, dacă unul 
vrea să îl servească pe altul, încredinţat că la rîndu-i va deveni 
şi el, datorită aceluia, mai bun, fie într-o destoinicie oarecare, fie 
într-o privinţă a virtuţii, o astfel de înrobire de bunăvoie să nu fie 
considerată nici ruşinoasă, nici umilitoare”; trad. C. Papacostea). 

29 Dacă înţelepciunea poate sau nu poate fi învăţată constituie 
tema întregului dialog Menon. Aici ea este considerată ca rezolvată 
şi este expediată doar în aceste cîteva propoziţii. Că virtutea con¬ 
stituie obiectul unei ştiinţe şi că, deci, poate fi învăţată, Socrate 
o va arăta în Protagoras. 

30 După opinia lui Diiring ( Aristotle’s "Protrepticus" : an attempt 
at reconstruction, Goteborg, 1961, p. 19; a pud SPRAGUE, 1965, 
21, nota 30), acest pasaj (278 e—282 d) este ,,cel mai timpuriu 
exemplu de discurs tipic protreptic care s-a păstrat pînă la noi". 
Influenţa celor două secţiuni protreptice din Euthydemos a fost 
recunoscută în Protrepticul lui Iambliclios. 

31 Pasajul a fost raportat îndeobşte la sclavii din Caria care, 
fiind ieftini, erau folosiţi pentru experimente periculoase. De unde 
proverbul Kapl 6 xlvSuvop, similar cu experimentum fiat in 
corpove vili („să se facă o experienţă pe trupul unui om fără valoare”). 
SPRAGUE (1965, 26, nota 38) sugerează şi posibilitatea mercena¬ 
rului carian, deosebit de bun (cf. Herodot, V, 111 — 112), şi folosit, 
deci, în situaţii de mare dificultate. Sensul este, oricum, clar : să 
fiu eu cel supus riscului. 

32 Medeea, fiica regelui colcliidian Aietes, devenită în literatura 
alexandrină şi la Roma tipul magicienei, reda oamenilor tinereţea, 
fierbîndu-i într-un cazan. Socrate, fiind vîrstnic, este gata să se 
supună unei cazne asemănătoare, cu speranţa, în contextul nostru, 
a unei renaşteri spirituale. 

33 Cf. Herodot, VII, 26; satirul frigian Marsyas l-a provocat 
pe Apollon la un concurs muzical. Cîştigînd întrecerea, zeul l-a 
jupuit pe satir şi a făcut din pielea lui un burduf pe care l-a agă¬ 
ţat în crengile unui platan. 

34 Cf. supra, 284 c. 

36 Cf. Diog. Laert., III, 35 : „Se mai povesteşte că Antistene, 
pregătindu-se să citească în public o lucrare pe care o compusese, 
îl invită şi ’pe'Platon să asiste. Acesta îl întrebă ce se pregătea^să 
citească şi Antistene îi răspunse că va citi ceva despre imposibi¬ 
litatea contradicţiei. «Atunci — îi spuse Platon — cum poţi să 
scrii asupra acestui subiect?», arăttnd astfel că Antistene se contra¬ 
zice singur”. 

36 Ca tată detronat al lui Zeus, Cronos simbolizează aici un mo¬ 
ment revolut şi, deci, un comportament anacronic. 

37 Metafora lui Platon îl are în vedere pe zeul marin din insula 
Pliaros (în apropierea gurilor Nilului), despre care Homer ( Odiseea , 
IV, 454 şi urm.) povesteşte că îşi ascundea identitatea punînd în 
joc darul său de a se metamorfoza necontenit. Avînd calităţi oracu¬ 
lare, el se sustrăgea celor care-i puneau întrebări uzînd tocmai de 
puterea politropiei sale. 

38 Nota lui SPRAGUE (1965, 35) la acest pasaj este următoarea: 

,, înclin să fiu de părerea lui R. Robinson, Plato’s earlier dialectic, 
Oxford, 1953, p. 74, că este «greu de imaginat ce fel de activitate 
a avut Platon în vedere cînd s-a referit la folosirea dialectică a 
descoperirii matematicei)”. APEI/T (1918, 100, nota 57) dă urmă¬ 
toarea explicaţie : „Nu există nici o artă şi nici o ştiinţă particulară 
care, în ultimă instanţă, să nu supună dialecticianului felul şi direcţia 
performanţelor proprii, în vederea verificării şi aprobării lor; asta 
în cazul în care pretindem ca aceste rezultate să fie realmente folo¬ 
sitoare. Aşa de pildă, în dialogul Cratylos (390 c), dătătorul de 
nume trebuie să se supună cenzurii dialecticianului. Iar în privinţa 
disciplinelor matematice, cartea a şaptea a Republicii (522 c şi 
urm.) ne dă suficiente informaţii' 1 . 

89 Nu prin subtilitate excelează Criton în dialogurile lui Platon. 
Totuşi aici el înţelege foarte bine că argumentele pe care Socrate 
le pune în gura lui Cleinias fuseseră în fapt rostite de către Socrate 
însuşi. 

40 „Arta regească”, paaiXtx-i) T^vrj (vezi Plt., 259 d şi 305 a) 
nu este pentru Platon altceva decît filosofia înţeleasă ca dialectică, 
în razul în care idealul platonician al fuziunii filosofului (dialec¬ 
ticianului) cu omul de stat devine o realitate, „arta regească”ajunge 
să fie una cu 7toXiTixr) t^x v7 1- 

41 Referinţa este la Cei şapte împotriva Tebei (versurile 2 — 3). 

42 Corinthos, întemeietorul mitic al cetăţii Corint, era considerat 
de corintieni, spre amuzamentul celorlalţi greci, drept fiul lui 
Zeus. Cînd Corintul s-a ridicat împotriva cetăţii-mamă, Megara, 
corintienii au trimis în repetate rînduri ambasadori pentru a stîrni 
în inimile megarienilor sentimente pioase pentru pretinsul înteme¬ 
ietor sacru al cetăţii, „Corinthos, fiul lui Zeus”. Demersurile lor 
au rămas însă fără rezultat şi expresia „Corinthos, fiul lui Zeus” 
a fost simţită ca un refren de proastă calitate, devenind proverbială 
pentru orice încercare repetată, menită să se soldeze cu insucces. 

43 Al treilea val era considerat cel mai mare şi cel mai periculos; 
Dioscurii, Castor şi Pollux, fii ai lui Zeus şi ai Ledei, treceau drept 
protectori ai marinarilor pe timp de furtună. 

44 Ctesippos presupune că la vîrsta lor, cei doi sofişti nu mai aveau 
dantura intactă. 

45 Salt executat înăuntrul unui cerc de săbii sau peste un rînd 
de săbii aşezate cu vîrful în sus (cf. Xenofon, Banchetul, II, 11; 
VII, 3). 

46 oj TCoXuTi[rr)TE Eu0u8t)[Ze; invocare legată de limbajul cultual. 
Deci „venerat”, „demn de cinstire” (cf. VRIES, 1972, 51). 

47 Hidra din Rerna, monstru acvatic căruia îi creşteau mai multe 
capete în locul celui retezat, era asistată, în lupta ei cu Heraclcs, 
de un crab trimis de zeiţa Hera. Heracles nu a putut învinge decît 
ajutat, la rîndu-i, de nepotul său Iolaos. Dacă avem în vedere aşe¬ 
zarea sofiştilor indicată la 271 b, Euthydemos în dreapta lui Socrate, 
Dionysodoros în stînga sa, rezultă că Socrate îl identifică pe primul 
cu hidra, iar pe celălalt cu crabul. 

48 Cei mai mulţi comentatori consideră că prin „Iolaos al meu” 
Socrate îl are în vedere pe Ctesippos, care îi sare mereu în ajutor, 
nefăcînd însă decît să învenineze atmosfera (de unde remarca „mai 
mult m-ar încurca”). VRIES (1972, 51) observă însă că potenţialul 
optativ £X0oi („dacă ar veni") exclude referinţa la Ctesippos şi că 
vorbele lui Socrate vizează doar un personaj fictiv. 

49 Se pare că Dionysodoros are în vedere banca de piatră pe 
care stă împreună cu Socrate, Euthydemos şi Cleinias (vezi totuşi 
şi VRIES, 1972, 52 pentru o posibilă interpretare proverbială; 
stupid şi nesimţitor ca o piatră; sau : redus la tăcere şi incapabil 
de orice răspuns). 

“Textual: „nu legi fir de fir”; deci: tot ce spui nu ţine lao¬ 
laltă, e dezlînat. în context, Ctesippos îi obiectează lui Euthydemos 
că asociază lucruri care nu sînt similare (cf. LĂMURIRI PRELI¬ 
MINARE, paragraful Sofismele euthydemice, sofismul 12). 

31 Nu s-a putut spune cu precizie despre ce statuie este vorba. 
MERIDIER (1964, V, 186, nota 1) are în vedere statuia lui Apol- 
lon, consacrată zeului după victoria de la Salamina (Pausanias, 
X, 14, 3). Potrivit descrierii lui Herodot (VIII, 121) statuia aceasta 
măsura cca 5,50 m şi străjuia faţada de est a templului. 

62 Geryon, gigant cu trei capete şi corpul triplu pînă la şolduri 
nu putea fi, desigur, înarmat doar cu o lance şi un scut; la fel 
Briareos, unul dintre giganţii hecatoncheiri, deci „cu o sută de 
braţe”. 

13 Herodot, IV, 65 descrie acest obicei al sciţilor de a folosi cra¬ 
niile duşmanilor drept cupe; cei bogaţi le poleiau în interior cu aur. 

31 Protestul lui Socrate se referă la al doilea termen al concluziei 
lui Dionysodoros: cum ar putea el, Socrate, să se bucure de cinstea 
(le a fi confundat cu o persoană atît de inteligentă şi ilustră ? 

56 în mai multe rînduri (273 e; 294 a) Socrate s-a adresat sofiş¬ 
tilor folosind formule clasice de invocare a divinităţilor. Aici este 
parafrazată modalitatea poetică de celebrare a unui zeu sau erou. 
Vezi Tcocrit, XVII, I: „Să începem cu Zeus, Muze, şi să înche¬ 
iem cu Zeus ...”. 

De aici rezultă că marea masă a poporului atenian considera 
că descinde, prin Ion, fiul lui Apollon şi al Creusei (fiica lui Erech- 
tcu), din zeul Apollon (pentru raportul existent între Ion şi pămîn- 
tul atic, vezi RE, 1916, IX, col. 1857). Comentatorii au subliniat 
că acest pasaj este dominat de ideea religioasă care uneşte familia 
şi naţiunea de strămoşul comun. Ea Atena, fratria era alcătuită 
din treizeci de familii. Numărul fratriilor era de douăsprezece, de 
vreme ce în stat existau patru triburi a cîte trei fratrii fiecare. „De 
aici, observă ROBIN (1950, I, 1935), analogia dintre cultul propriu 
familiei şi cel al fratriei”. 

*’ Cf. Diog. Laert., II, 30: „Văzîud [Socrate] pe Eucleides inte¬ 
resat foarte de aproape de argumentele controversate, îi spuse: 
«Vei reuşi foarte bine cu sofiştii, Eucleides, dar cu oamenii nici de 
fel». El credea că acest soi de subtilităţi sînt fără folos, după cum 
ne arată Platon în Euthydemos'.” 

98 Este vorba de începutul primei Olimpice. Interpretarea lui 
MKKIDIER (1964, V, 193, nota 1) la acest pasaj: „Socrate vrea 
să spună: Raritatea (şi nu valoarea reală) dă preţ lucrurilor. Ast¬ 
fel, apa în sine are o mare valoare, însă, cum nu este rară, nu poate 
fi calificată ca rtpiov; ea este, dimpotrivă, eu<ov6toctov.” 

69 Sub forma acestei relatări puse în gura lui Criton este intro¬ 
dusă în dialog figura logografului anonim. Acest personaj a prilejuit 
zeci de conjecturi filologice şi discuţia privind identitatea sa, în- 

cepută de SCHLEIERMACHER (1805, I 2 , 405), nu a fost închisă 
nici astăzi. Ar fi greu de trecut în revistă în spaţiul unei note 
toate argumentele care, timp de un secol şi jumătate au fost 
aduse în favoarea unuia sau altuia dintre contemporanii pe care 
Platon i-ar fi avut în vedere cînd a construit tipul logografului 
anonim. Pentru cea mai mare parte a discuţiilor din secolul XIX, 
controversa filologică este excelent rezumată de FISCHER (1880, 
6 şi urm.). Pentru perioada ulterioară pot fi utilizate indicaţiile 
lui FRIEDLÂNDER (1964, II, 321). Cu gîndul de a oferi o 
imagine a preocupărilor legate de persoana logografului anonim, 
dăm o listă a personajelor istorice asupra cărora s-a oprit alegerea 
filologilor, consemnînd şi pe autorii care au optat şi argumentat 
pentru aceste personaje. Pentru oratorul Isocrate: Schleiermacher, 
Heindorf, Bernliardy, Welcker, Spengel, Geel, Backe, Kriscke, 
Bonitz, Fischer, Meridier, Sliorey, Mathieu, Raeder şi alţii; pentru 
oratorul Lysias: Van de Prinsterer; pentru oratorul Thrasymachos 
din Chalcedonia: Winkelmann; pentru Polycrates („care nu era 
unul dintre cei mai puţin însemnaţi oratori atici ai vremii sale”) : 
Hermann; pentru oratorul Theodor din Bizanţ: Sauppe; pentru 
sofistul Antiphon : Taylor; pentru un personaj tipic, „vizînd o 
întreagă categorie umană” : Steinhardt, Stallbaum, Soclier, Suse- 
mihl, Bluck; pentru un personaj determinat, dar neidentificabil: 
Funkhănel. 

Se observă că majoritatea comentatorilor au înclinat către 
persoana oratorului Isocrate şi motivele pentru care au făcut-o 
pot fi găsite, cu argumente temeinice, la SPENGEL (1853, 729 
şi urm.) sau MERIDIER (1964, V, 133 şi urm.). Importantă 
pentru noi rămîne însă funcţia pe care o îndeplineşte acest personaj 
introdus în scenă în clipa în care dialogul părea sfîrşit. 

Nu este de ajuns că Platon îl apără pe Socrate, pe sine însuşi 
şi propria-i filosofie, bătîndu-şi joc, cu sau fără măsură, de sofistică. 
Pericolul asimilării dialecticii socratice cu eristica era pe semne 
atît de mare, opinia publică ateniană era în asemenea măsură 
incapabilă să distingă între elementele constructive ale socratismu- 
lui platonicizant şi cele destructive ale socratismului degenerat 
în eristică (să ne gîndim la Norii lui Aristofan, unde Socrate 
trece drept un sofist de rînd), incit Platon a simţit nevoia, cu 
ajutorul acestui personaj anonim, să spună încă o dată, răspicat, 
că eristica nu este nici filosofia sa şi nici filosofia în general. 

în figura logografului anonim este rezumată mentalitatea celor 
care confundînd filosofia cu eristica, decretau întreaga filosofie 
ca neserioasă şi lipsită de valoare. Din categoria aceasta a logografu¬ 
lui anonim, au făcut parte acei oameni politici cu influenţă în 
stat, care l-au lăsat pe Socrate să cadă victimă unei confuzii 
întreţinute de ei înşişi (cf. FRIEDLANDER, 1964, II, 180). Platon 
nu s-a mulţumit să-i prezinte, prin cei doi eristici, pe corupătorii 
potenţiali ai tineretului. Cei care, cu bună sau rea-credinţă, 
transformaseră, în ochii celor mulţi, filosofia în sofistică iar pe 
Socrate într-un corupător de rînd, trebuiau să-şi aibă locul lor în 
scenariul acestui dialog de apărare şi denunţare. 

I. DIALOGUL, CRAl'YLOS ÎN FAŢA LUMII MODERNE 

„Ca un miracol ţîşneşte limba din gura unei naţiuni”, exclama 
la începutul veacului trecut, cînd se trezise interesul pentru toate 
limbile pămîntului, Willielm von Humboldt. La acest „miracol”, 
dacă se poate vorbi astfel cu privire la limbă, se gîndeşte Platou 
în dialogul de faţă. Este adevărat, studiul limbii se reduce aici la 
cuvînt; la rîndul lui cuvîntul, pentru un antic, era lipsit de adîn- 
cimea istoriei; şi este iarăşi adevărat că, pînă la urmă, ni se 
cere în cazul de faţă să părăsim şi cuvîntul. Dar eşecul pe care 
şi-l asumă Platon este însoţit de cîteva admirabile lecţii. Şi dealt¬ 
fel este o întrebare dacă nu e vorba de un eşec pe care trebuie 
să şi-l asume, pînă la urmă, orice ştiinţă a limbii. Căci este în 
joc — ceea ce nu se vede întotdeauna în cercetările mai noi asupra 
limbii — impasul logos-ului, în măsura în care acesta tinde să fie, 
ca în greacă, şi gînd şi cuvînt. Poate că limba însăşi este, cum 
îi place lui Platon să spună undeva în dialog, zeul Pan în persoană, 
pe jumătate raţiune pe jumătate sălbăticiune. De aceea, dacă nu 
limba întreagă, cuvîntul cel puţin reprezintă o înfrîngere. Dar 
este una din cele mai frumoase înfrîngeri pe care le încearcă omul. 

Pentru că nu au consimţit de obicei eşecului şi îşi interzic 
astfel să vadă dincolo de el, cu el cu tot, — cum face Platon —, 
aproape toţi laolaltă, filosofi, filologi şi lingvişti, s-au grăbit, ca sub 
o conspiraţie, să discrediteze dialogul acesta despre dreapta denu¬ 
mire a lucrurilor. Nu era de ajuns că prin el însuşi dialogul, cu 
partea sa centrală plină de etimologii greceşti, se dovedea departe 
de a putea atrage şi desfăta pe cititorul modern, aşa cum o fac alte 
dialoguri. Majoritatea învăţaţilor ce s-au aplecat asupra lui au 
înţeles să ne asigure în plus că, de astă dată, Platon trebuie 
crezut cînd spune că totul la el este joc (de ce numai de astă 
dată ?) şi că, în afara începutului şi sfîrşitului, dialogul nu reprezintă 
altceva decît un exerciţiu, unul plin de fantezie şi de graţie dar 
şi de oarecare dizgraţie, de ironie la adresa altora dar şi de 
pierdere de sine ca sub un delir. Dacă, măcar, Socrate ar fi 
avut scuza din dialogul Phaidros, cum că delirează sub vraja 


139 



CONSTANTIN NOICA 


naturii şi încins de soare . . . Dar tot ce putea el invoca ora 
întîlnirea din dimineaţa aceea cu Euthyphron, pretinsul ştiutor 
în cele divine. Să convenim — ni se cere — că Socrate s-a aşezat 
pentru o dată la nivelul lui Euthyphron. 

Ceea ce este de necrezut, în această autorizată încurajare a 
cititorului de a nu lua în serios dialogul, este faptul că interpreţii 
nu au multe de pus în loc, nici în parte, nici în întreg. Din cele 
140 de cuvinte pentru care gînditorul antic reclamă şi încearcă 
etimologii, modernii — cu toată perspectiva lor istorică şi tot 
aparatul lor savant — abia dacă au putut lămuri în plus (cum se 
vede din tabloul de la finele traducerii) etimologia c'torva cuvinte. 
Pentru ansamblul lor, pe de altă parte, nu ui se arată în general 
ce rost are în dialog şi nici de ce au fost alese acele cuvinte greceşti 
şi nu altele. Iar cînd un elenist şi cunoscător al platonismului 
ca Wilamowitz-Moellendorff vine să spună că dialogul este o joacă 
şi ein lastiges Buuh, te întrebi : sună oare joaca de-aici la fel cu 
batjocura din Euthydemos ori din Hippias Maior > iar dacă ar fi 
fost vorba de o glumă, trebuia ea să fie reluată chiar dc 140 
de ori ? 

Ar rămîne problema cea mare a limbii, în numele căreia dialogul 
lui Platon ar putea fi privit cu superioritate. Dar tocmai la acest 
punct eşecul filosofiei lui Platon poate spune ceva despre greu¬ 
tatea de a se constitui o filosofie a limbii, în zilele noastre, pe 
măsura vastelor cuceriri ale lingvisticii moderne. Să punem în 
lumină, atunci, înainte de a urmări ce este cuvîntul la Platon şi 
care-i sînt cuvintele, cîteva nedumeriri cu privire la ştiinţa limbii 
care pot face să nu fie dat cu totul uitării dialogul acesta. 

Ceva în cultura umanistă de astăzi refuză să accepte — cum 
ne cere nu numai atît de agresivul neo-pozitivism, dar o cer şi 
unii lingvişti de seamă — că limba ar fi un simplu sistem de 
comunicare, fie şi cel mai desăvîrşit. Avînd în faţă toate limbile 

wr 

pămîntului, cultura noastră nădăjduia că modernii vor reuşi să 
spună lucruri ceva mai pătrunzătoare despre limbă. Probabil 
însă că trebuie plătită, cel puţin în primul moment, extinderea 
prea mare a cunoştinţelor. Cu adîncirea într-o singură limbă, 
sanscrita, Panini a dat, în acelaşi veac al IV-lea înaintea erei 
noastre, o gramatică de la care a pornit lingvistica modernă şi 
de la care ea mai are, după judecata unora, de învăţat încă. 

La fel Plafon: cu stăpînirea unei singure limbi — chiar dacă el 
face dovadă de o remarcabilă înţelegere şi cunoaştere în ce pri¬ 
veşte influenţa altora — el a dat chip unei filosofii a limbii care 
ne va părea semnificativă şi instructivă pînă şi în îngrădirea ei. 
în definitiv, cu particularul lor, limbile exprimă, fiecare, universa¬ 
lul rostirii, respectiv al fogos-ului. Fiecare limbă are acces la tot. 
Aşa fiind, adîncirea într-o limbă poate spune uneori ceva esenţial 
despre rostirea omului, pe cînd alteori compararea limbilor între 
ele — atît de necesară în principiu — poate să nu ducă decît la 
abstract, în loc de esenţial. 

Dar tocmai acest al doilea aspect, întîrzierea în abstract, alături 
şi poate solidar cu reducerea limbajului la comunicare, nedumereşte 
pe nespecialişti, în ceea ce pretinde să fie o schiţă de filosofie 
a limbii astăzi. Faptul limbii devine cu adevărat spectral prin 
compararea cu altceva decît limbile, de pildă, prin compararea cu 
semnul, cum se face prea des. în acest sens, iată ce afirmaţii 
i se atribuie lui Saussure: „Limba este un sistem de semne ce 
exprimă ideile, şi, ca atare, comparabilă cu scrisul, cu alfabetul 
surdo-muţilor, cu riturile simbolice, cu formulele de politeţe, cu 
semnalele militare etc.” 1 . Iar abstractizarea limbii este dusă pînă 
la capăt, pe linia elementară a comparaţiei şi a generalizării: 
„Dacă vrem să descoperim adevărata natură a limbii, trebuie 
s-o luăm mai întîi în ce are ea comun cu toate celelalte sisteme de 
acelaşi ordin” (p. 5). Te-ai aştepta atunci să ţi se dea cîteva 
lămuriri despre această cuprinzătoare ştiinţă a semnelor, semio¬ 
logie cum este numită aici, prin care se va lămuri misterul („na¬ 
tura veritabilă”, spune autorul) al limbii. Dar ni se spune textual, 
oricît ar părea de necrezut: „Pentru că ea nu există încă, nu se 
poate spune ce va fi". 

Ni se pare potrivit să reamintim la ce conduc ideile de mai 
sus : vor să ducă de-a dreptul la întemeierea ştiinţifică a lingvisticii, 
pe linia idealului de exactitate care solicită periodic orice disci¬ 
plină umanistă. Saussure declară textual (pp. 33 — 34): „Dacă 
pentru prima dată (subl. ns.) am putut atribui lingvisticii un loc 
printre ştiinţe, aceasta se datorează faptului că am legat-o de 
semiologie...” Aşadar lingvistica devine ştiinţă pe baza altei 


1 Cours de linguistique generale, ed. III, Payot, 1971, p. 33. 

ştiinţe mai cuprinzătoare, care totuşi nu există încă şi despre care 
nu ştim ce va fi ! 2 

Nimic nu autoriză pe un nespecialist să pună în discuţie rezul¬ 
tatele parţiale, desigur ştiinţifice şi în spirit de exactitate, la care 
a putut duce în lingvistică perspectiva adusă de Saussure. Dacă 
insă ne vom întreba ce viziune de ansamblu asupra limbii în general 
se poate opune, în numele ei, celei a lui Platon, atunci avem drep¬ 
tul să exprimăm cel puţin o nedumerire cu privire la concepţia 
modernilor. în cuvintele, aprobator redate după caietele lui 
Saussure, de către lingvistul contemporan E. Benveniste 3 , aflăm că 
înţelesul limbajului ar fi acesta : „Legea supremă a limbajului este, 
am îndrăzni să spunem, că în limbaj nu există nimic care să rezide 
intr-un singur termen, ca urmare directă a faptului că simbolurile 
lingvistice nu se află în relaţie cu ceea ce ele trebuie să desem¬ 
neze, deci că a nu are capacitatea să desemneze nimic fără ajutorul 
lui b şi nici acesta din urmă fără ajutorul lui a ...” 

Nu încape îndoială, iarăşi, că o asemenea „lege finală” a limbii 
trebuie să fie perfect funcţională, de vreme ce a fost desprinsă 
atît de sigur din faptele cercetate de către un mare specialist. 
Dar ea nu seamănă defel cu o adevărată lege finală, care să se 
înscrie în cultură ca o prezentare definitorie a limbii. Ea nu răs¬ 
punde întrebărilor omului şi problemelor culturii asupra limbii j 
şi în orice caz nu te autoriză să sfîrşeşti cu întrebările despre 
limbă ale lui Platon. 

Dacă în schimb te întorci, de la perspectiva abstractă a moder¬ 
nilor, la principiile despre limbă din secolul al XlX-lea atunci ai 
un cu totul alt sunet. în locul unde spune: „Ca un miracol ţîş- 
neşte limba din gura unei naţiuni”, Wilhelm von Humboldt continuă 
cu următoarele considerente despre limbă: „Ea conduce pînă la 
ultimele adiucimi ale umanităţii. Este cea mai luminoasă urmă şi 
cea mai sigură dovadă că omul nu posedă o individualitate se- 


- Cu totul deosebit este invocată semiologia în gîndirea indiană, 
arată Sergiu Al-George în Limbă şi gîndire în cultura indiană, 
Ed. ştiinţifică şi enciclopedică, 1976, Introducere. Acolo semiologia 
poate din plin precede teoria limbajului (şi aceasta, logica), pentru 
că ea este mitico-rituală. Departe de a reprezenta deci un universal 
abstract, ca la Saussure, semiologia indiană invocă un universal 
concret, sau măcar o situaţie concretă. 

3 Problemcs de linguistique generale, Gallimard, 1966, p. 40. 

parată, în ea însăşi; că eu şi tu nu sînt simple concepte ce se 
favorizează reciproc şi, dacă s-ar putea merge îndărăt pînă la 
punctul de separaţie, ele sînt cu adevărat concepte identice şi 
că în acest sens există cercuri ale individualităţii, de la insul cel 
slab, neajutorat şi gata să se surpe, piuă la străvechea stirpe 
a umanităţii ... ” 

în vreme ce definiţia în abstract a limbii nu răspundea întrebă¬ 
rilor omului cu privire la limbă, una ca aceasta a lui Ilumboldt, 
făcută în „metafizic", dă poate un răspuns prea grav. Este în 
problemele lui Platon şi în naivitatea lor o dreaptă măsură pe 
care nu o întîlneşti nici în excesele spiritului ştiinţific al contempo¬ 
ranilor, nici în excesele metafizice ale primilor mari lingvişti. 

O ultimă nedumerire asupra concepţiei moderne despre limbă 
— şi ea priveşte mai ales orientarea contemporană spre abstract — 
ne va readuce de-a dreptul la Platon: nedumerirea privitoare la 
rolul cuvîntului. în timp ce pentru Willielm von Ilumboldt „cu- 
vîutul nu este limba, dar reprezintă cea mai însemnată parte 
a ei, respectiv ceea ce în lumea vie este individul" (op. cit., p. 56), 
în ştiinţa contemporană, cu perspectiva ei abstractă şi interesul 
ei precumpănitor pentru forme şi structuri, limba este privită 
ca un sistem de simboluri arbitrare şi cel mai des chiar neinotivate. 
Piste exact atitudinea unuia din convorbitorii dialogului, a lui Her- 
mogenes, justificată, în chip de necrezut, chiar de către un Saussure 
(op. cit., p. 100) prin simplul fapt că există mai multe limbi. Ca 
şi cum Platon şi toţi ce au stat sub fascinaţia cuvîntului n-ar 
fi ştiut de existenţa mai multor limbi! Este întocmai cum ai 
crede că existenţa mai multor oameni te-ar opri să vezi omenescul 
în cîte un exemplar uman; omenescul ar rezida numai în ceea ce 
au comun toţi oamenii iar nu şi în ceea ce, prin cîte un exemplar 
uman, trimite mai departe omul. 

Dialogul lui Platon este unul asupra cuvîntului. Toată reflexiu- 
nea asupra limbii a început, de fapt, de la cuvînt. Cum să fie el 
părăsit tocmai de către cei care sînt în măsură să-i cunoască mai 
bine adevărul şi amăgirea? A nu pune problema cuvîntului înseam¬ 
nă a considera vorbirea unjsimplu ciripit organizat. 

Este ceva daimonic în cuvînt. Platon numea .„daimon” ceea 
ce stă îndată deasupra noastră; dacă ne mină sensibilitatea, 
atunci daimon ne este raţiunea. Ceva de natura aceasta, în acelaşi 
timp apropiat şi enigmatic, are pentru cuget cuvîntul. ^Bl este 

totdeauna cu o treaptă peste ceea ce ştii. Se numeşte scriitor, 
spunea cu ironie alăry, cel care nu-şi găseşte cuvîntul. 

în el însuşi — se ştie — cuvîntul a apărut în trecut nu drept 
mijloc de comunicare, ci drept o adevărată forţă a spiritului 
în sînul realităţii. Ei a fost privit ca înzestrat cu tăria de a edifica, 
sau dimpotrivă de a desfiinţa. Uneori a părut să dea legea intimă 
a lucrurilor, numindu-le, ca în legenda biblică a lui Adam; alteori 
numele a părut, magic, atît forţa de a se înstăpîni asupra lucrurilor, 
cît şi mijlocul de a îmbuna şi face favorabili pe zei, cărora un singur 
nume nu le ajungea, ci de fiecare dată trebuiau numiţi altfel, sau 
măcar cu epitetul potrivit. Şi dealtfel: nomina numina, numele 
sînt ori devin realităţi „numenale”. în unele societăţi, numele 
„adevărat” dat unui lucru a părut atît de sacru incit era de 
nerostit: există două nume pentru cîte un lucru mai deosebit, 
iar al doilea, cel adevărat, trebuia să rămînă tainic. Roma antică 
avea un al doilea nume, dar taina lui s-a păstrat atît de bine 
incit a rămas neştiut. 

Se cunosc ecourile în profan ale acestei forţe atribuite numelui 
şi cuvîntului: prestigiul numelui de familie în societăţile aristo¬ 
cratice ; investirea sau discreditarea adusă cuiva de o calificare, în 
forum ; ravagiile asupra unui destin produse de o poreclă fericită ; 
îmbolnăvirea prin cuvinte şi formule, fapt tocmai relevat în veacul 
nostru; puterea expresivă a numelui dat eroilor de către un 
autor; şi în definitiv fascinaţia cîte unui nume şi cuvînt, dimpreună 
cu puterea lor modelatoare, atunci cînd sînt focalizate asupra unui 
ins ori grup uman. Să trecem deocamdată peste toate confirmările 
în legătură cu tăria cuvîntului pe care le-a adus ştiinţa de astăzi: 
nevoia de a şti numele tuturor lucrurilor, aşa-zisa „sete de nume” 
a copilului, descrisă de psihologie ; sau rolul „cuvîntului”, aşa cum 
a fost întîlnit în studiul naturii şi vieţii, de a putea institui ud 
adevărat cod pentru geneza fiinţelor reale ; sau încă, cifrul repre¬ 
zentat de „cuvîntul” care manevrează obiectele cosmice, spre a 
nu mai vorbi de cuviutele-cheie din această ştiinţă-limbaj care este 
chimia. Să reţinem, din vederile trecute asupra cuvîntului, doar 
ceea ce pare mai straniu, faptul că unele lucruri au şi trebuie să 
aibă două nume. 

Nu este întreaga cultură un fel de a da al doilea nume lucruri¬ 
lor, respectiv numele lor potrivit ? Nu numai creaţiile de artă dau 
realităţii un al doilea înţeles, cel esenţial (ele fac concurenţă stări. 

civile, cum fac concurenţă naturii în ce priveşte culorile şi armoniile, 
formele şi întruchipările, aducînd altele, secrete şi mai adevărate, 
ca numele neştiut al Romei), dar toată cunoaşterea ştiinţifică nu 
face decît să dea, cu un al doilea nume, denumirea aceea potrivită 
pe care poate, în felul său, o căuta Platon în dialogul de faţă. 
Ochiul-boului n-ar fi decît ce este dacă ştiinţele naturale n-ar 
sfîrşi prin a-1 numi, după mai adecvatul lui nume, cel latin, chrysan- 

l r 

temum corymbosum. El trebuie numit astfel, pentru că în fond 
este altceva decît ochiul-boului. 

Dacă lucrurile ar fi ce sînt şi nu simple aparenţe, spune Hegel, 
noi am muri de foame : fructele pămîntului ar fi privite şi luate 
aşa cum ni se arată, iar nu drept substanţe hrănitoare. La fel, 
dacă pentru lucruri, substanţe şi procese, cu realitatea lor imediată, 
numele lor dintîi n-ar fi privite ca improprii sau de suprafaţă, 
atunci nu ne-am ridica la cunoaştere şi la natura lor mai adevărată. 
Viaţa spiritului sfîrşeşte — s-ar putea spune — atunci cînd lucru¬ 
rile nu mai au decît un nume. Iar dacă este adevărat că trebuie 
un altul pentru dreapta lor denumire, atunci Platon, cu problemele 
sale privitoare la cuvînt, se aşază dintr-o dată în inima culturii. 

Să luăm un singur exemplu din dialog: pe cel al dătătorului 
<le nume. Cine a fost legiuitorul, nomothetul, cel care a instituit 
întîi numele felurite ? se întreabă el. Noi nu ne mai punem asemenea 
întrebări şi le-am putea socoti de multă vreme depăşite, cum soco¬ 
tesc unii dialogul de faţă. Dar ciudăţenia este că, sub o formă de¬ 
gradată, noi recădem tot timpul peste ele. Nu vrem să ştim despre 
dătătorul de nume şi de dreapta potrivire a numelor, dar întîlnim 
tot timpul — şi mai ales în anii tineri, cînd cuvîntul este mai 
liber şi mai adine înregistrat decît în anii conformismului matur — 
pe dătătorul de poreclă, care, departe de a da numele la întîmplare 
şi convenţional, îl dă de-a dreptul în fiinţa celui poreclit. Cînd 
elevii unui liceu francez de pe la 1900, intr-un roman, dau profeso¬ 
rului lor de filosofie, îmbibat de Kant cum era, porecla de „Cri- 
pure” (de la Critica Raţiunii Pure), orice cunoscător al limbii 
franceze simte cit adevăr uman, de la miopie şi ochelari pînă la 
uitare de sine şi ghete scîlciate, zace într-o asemenea poreclă. 
Este totuşi ceva „natural”, cum vrea Cratylos, în unele nume, 
fără să ştii exact în ce poate consta „natura”. Mr. Teste al lui 
Valery exprima totuşi „natura” dorinţei sale, atunci cînd îşi numea 
tovarăşa de viaţă în chip variat, după dorinţa momentană. 

într-o formă încă mai degradată, problema lui Platon apare 
pînă şi în denumirile cele mai arbitrare, care şi ele reclamă un 
minimum de ,,natură". Meteorologii aceia care, în zilele noastre, 
au hotărît să nu mai dea eicloanelor doar nume feminine, ca pînă 
acum, ci şi nume masculine, au dovedit că nu înţeleg ce bun in¬ 
stinct onomathetic făcea să se prefere prima categorie de nume, 
cele feminine, ca exprimînd o natură mai înrudită cu capriciile 
naturii. în schimb, în forme mai puţin degradate decît porecla, 
problema nomothetului se pune permanent în cazul creatorului 
de eroi literari, cum se pune cea a cuvîntului la poet, sau cum 
se pune problema denumirii în toate ştiinţele naturii. Iar într-o 
formă neaşteptat de adîncă, problema lui Platon, pe care sîntem 
ispitiţi s-o considerăm ,,neştiinţifică'’, apare astăzi în ştiinţele 
aplicate cu un sens ontologic pur şi simplu, odată cu dătătorul 
de nume (de undă, cu frecvenţa şi lungimea ei) al obiectelor cos¬ 
mice. Nu este vorba doar despre justeţea cuvîntului, ci cu adevărat 
de acţiunea lui în real, de ctitoria lui. 

Este chiar ceva tulburător filosofic să vezi că obiectele tehnicii 
nu au avut nevoie de nume atîta vreme cît se aflau în regimul 
terestru, dar au de îndată ce sîut trimise în cosmos, trebuind 
astfel să fie botezate. Contactul cu departele se face în regim de 
unde, pe cînd obiectele tehnice erau, de fapt, întregirea noastră. 
Numele, în orice caz, este doar în regim de undă. Ele reprezintă 
fixarea unei monograme în undele sonore, aşa cum se va imprima cîte 
o monogramă în undele electromagnetice, în curînd. Este într-atît 
vorba de nume, în controlarea la distanţă a obiectelor, incit nomo- 
tlietul de astăzi îşi „cheamă” obiectele proiectate în cosmos ca 
pe nişte animale bine dresate, şi este probabil că se va distra 
cu ele, le va putea da diminutive, le va juca Iţi propriu, ca pe 
un zmeu, modulîndu-le numele şi făcîndu-le să danseze în spaţiu. 

Nu mai este o problemă denumirea potrivită, drept-numirea 
de care vorbeşte Platon ? Dar totul va ţine de potrivită numire, 
în eventuala convorbire cu fiinţele extraterestre, şi de pe acum 
au reapărut printre noi nomotheţii lui Platon, în rîndul celor care 
încearcă acum să creeze limbi artificiale, limbi pentru contacte 
cosmice. Ni se spune despre codul genetic că ar ţine de hazard 
şi necesitate. în schimb cuvîntul ţine cu siguranţă de libertate 
— nu de arbitrar, nu de convenţie doar —, ci de acea libertate 
care-şi caută necesitatea şi, cînd şi-o găseşte, poate eventual comu- 

nica pînă şi cu alte fiinţe raţionale din cosmos. Cu problema dătă¬ 
torului de nume dialogul este poate mai actual astăzi decît pe vremea 
lui Platon, cînd nu putea fi vorba decît despre denumirea originară. 

Şi mai este un motiv pentru care dialogul poate fi privit drept 
actual: tocmai ceea ce îl înstrăinează la început de noi, anume 
etimologismul. Pentru antici cuvîntul — în mod paradoxal, căci 
ei porneau de la cuvînt, pe cînd noi ne îngăduim să îl nesocotim 
prea des — însemna totuşi, într-un fel, mai puţin decît pentru 
noi. Deşi este probabil că fascinaţia cuvîntului era mai mare pe 
vremea anticului decît astăzi, lecţia lui de adevăr, tocmai cea pe 

care o căuta filosoful, era în chip necesar mai mică. Noi nu mai 

* 

putem părăsi cuvîntul — sau măcar unele cuvinte, cele esenţiale 
unei limbi şi unui spirit, — căci ele sînt pline de toată mierea 
trecutului; sînt bătrîne şi experimentate. Etimologiile noastre au 
uneori în ele neaşteptatul biografiei cuvîntului, în timp ce cuvintele 
anticilor nu aveau pentru ei o biografie cunoscută şi recunoscută. 

în fond, analiza etimologică a unui cuvînt poate fi făcută fie 
în exactitatea lui, aşa cum imaginează Platon că a trebuit să con¬ 
ceapă lucrurile nomothetul, fie în posibilul, respectiv în cîmpul 
semantic al cuvîntului, aşa cum face tot el cînd dă mai multe 
etimologii pentru un acelaşi cuvînt; fie poate fi făcută în devenirea 
istorică a cuvîntului, aşa cum nu mai putea încerca el. Peripeţiile 
cuvîntului, datorită cărora partea de exactitate şi posibilul lui sînt 
preluate de viaţa lui reală, fac uneori din cuvînt o concentraţie 
de sensuri şi deschideri care dau o altă magie decît cea a începutu¬ 
lui. Cînd un cuvînt ca „rostul” românesc ajunge, de la „cioc de 
pasăre”, să însemne rostul lumii şi rostirea ei, trecînd prin atîtea 
nebănuite trepte, sîntem ca moderni intr-altfel uimiţi în faţa cuvin¬ 
telor şi cuvîntării. Limbile noastre — cu excepţia cîte uneia nepă- 
sătoare faţă de cuvînt, ca limba engleză — au efectiv astfel de 
cuvinte, şi de aceea pentru noi problemele din Cralylos ar trebui 
să fie, în chip neaşteptat, mai grăitoare decît pentru lumea greacă, 
în cuvintele noastre, şi nu numai în gîndul pe care ele îl poartă, 
poate fi acea limitaţie ce nu limitează, care indică peste tot buna 
prezenţă a spiritului în lucruri. 

Tocmai dreapta potrivire a cuvîntului (cu „rădăcinile” comune 
ale limbilor) şi lecţia lui istorică (cu etimologismul) au putut părea, 
la începutul veacului trecut, să acopere întreg studiul limbii. Dialo¬ 
gul lui Platon a fost, în clipa aceea, mai actual decît s-a recunoscut. 

Dacă amîndouă încercările de a explica faptul limbii au căzut (despre 
etimologism, încă din veacul trecut lingvistul englez Sayce scria : 
„Prejudecata ce face din etimologie toată filologia n-a dispărut 
decît spre a fi înlocuită cu sistemul ce o identifică cu fonetica”), nu 
înseamnă că trebuie să cadă şi orice interes pentru cuvînt. Blocarea 
unei probleme nu poate însemna şi extincţiunea ei. Faptul că lingvis¬ 
tica nu a fost în măsură să dea socoteală de logos în deplinătatea lui, 
ca gînd şi cuvînt laolaltă, nu înseamnă că ea e sortită să rămînă o 
ştiinţă a cuvîntului gol, sau încă mai puţin, a formelor şi structuri¬ 
lor goale; şi în fapt, cu unele excepţii, nici nu rămîne doar atît. 

Dacă însă ştiinţa limbii poate să întîrzie, pentru a obţine rigoare 
ştiinţifică, în desprinderea ei, aşa cum cerea în anii noştri un Hjelms- 
lev 1 , — care vroia ca studiul limbii să fie întreprins fără scopuri 
„transcendente”, adică fără interes pentru literatură şi istorie, 
cum făcea filologia veche, chiar fără preocupare pentru psihologie 
şi logică — , rămîne în orice caz filosofia limbii, unde cuvîntul 
reprezintă totuşi viaţa rostirii sau sîmburele ei, faţă de care formele 
gramaticale şi structurile nu sînt decît carnea fructului respectiv. 

Nu se poate decreta simplu că nu există dreaptă potrivire a nu¬ 
melui (cu lucrurile doar ? dar ce lucruri sînt zeii, credinţele, gîndu- 
rile, demersurile morale şi intelectuale, cum se va vedea în dialog 
chiar ?) ; nu este de ajuns nici măcar să se atenueze această sumară 
lichidare a problemei, arătîndu-se că totuşi există o „motivaţie”, 
în folosirea unor cuvinte în locul altora şi chiar în folosirea de 
cuvinte diferite în limbile popoarelor diferite 4 5 . Trebuie căutată o 
îndreptăţire mai adîncă a cuvîntului decît simpla motivaţie, ex¬ 
terioară ori interioară. Există cuvinte care înfiinţează lucrurile. Dacă 
nu s-ar vorbi atît de mult despre iubire, spunea Pascal (adică dacă 
nu am da nume lucrului), ar fi ceva mai puţină pe lume. Există în 
definitiv realităţi determinate, arbore, stea sau vieţuitor, pentru 
care numele nu poate fi decît ceva exterior, dacă nu cumva codul 

4 V. HJEDMSDEV DOUIS, Prolegomena to a theory o / lan- 
guage, New York, 1963. 

5 Pierre Giraud, în La sdmantique. Paris, 1964, p. 23 urm., 
afirmă că ideea de „convenţional” nu exclude motivaţia. Multe 
cuvinte sînt pe deplin motivate şi orice nouă creaţie lexicală 
trebuie să fie aşa. „Oricare cuvînt este întotdeauna motivat la 
origine” dar aceasta se uită. Autorul vede chiar patru forme de 
motivaţii : fonetică, metasemică, morfologică şi paronimică, primele 
două fiind „exterioare”. 

lor, legea lor intimă este privită drept nume. Există în schimb 
realităţi nedeterminate (elementele firii, sau procesele gîndului) 
cărora abia cuvîntul le dă contur, întocmai norilor denumiţi de om. 
Har există, în al treilea rînd, cuvinte care ele determină realităţile, 
cum sînt zeii, statele, unele opere şi, în definitiv, obiectele tehnice. 
Pentru acestea din urmă, funcţia cuvîntului era liotărîtoare, iar 
dacă Platon despre o asemenea funcţie nu a vorbit de-a dreptul, 
îngăduie totuşi să se vorbească. 

Dacă n-am putea arăta însă despre cuvinte, de la început, că 
ele poartă asupra lucrului sau a altceva ca şi în afara subiectivităţii 
noastre, rămîne faptul că ele poartă liotărîtor asupra subiectivităţii, 
pătrund în ea, o lărgesc şi o ridică pînă la o stranie formă de obiectivi¬ 
tate, graţie căreia este posibilă nu numai comunicarea, ci şi comuniu¬ 
nea, nu numai înţelegerea între oameni dar şi subînţelegerea, iar 
pînă la urmă totuşi înţelegerea de către om şi cugetul lui a ceea ce 
este pe lume. Comunicarea cu oricine, chiar cu departele nostru, 
este prea puţin; comunicarea cu aproapele nu reprezintă nici ea 
totul. în funcţia cuvîntului va sta deopotrivă identificarea lucrului 
prin denumirea şi meditaţia înăuntrul numelui. Tocmai ultimele 
două aspecte sînt puse în joc de Platon, şi poate abia prin ele se 
capătă comuniunea cu ceilalţi, ba chiar comunicarea cu ei. Nu co¬ 
munici, ca om, dacă nu ai identificat într-un fel natura lucrurilor, 
dacă nu ai reţinut sau dat pentru situaţii noi, cît de cît, o dreaptă 
denumire şi dacă nu ai meditat în cuvînt, pe neştiute ori conştient, 
îndeajuns ca să poţi intra în contact necesar şi adîncit cu ceilalţi. 
Eără înţelesurile lui Platon, ce ar rămîne din comunicare ? 

A privi limbile ca un ciripit bine organizat, sau ca jocul de şah, 
potrivit cu comparaţia lui Saussure, înseamnă a demisiona din 
fiinţă sau de la accesul la ea. Dacă nu atingi prin cuvînt ştiinţa 
lucrurilor dintru început, nu încetezi s-o cauţi, tot prin cuvinte şi 
pînă la urmă printr-un nou cuvînt, aşa cum face actul de cultură, 
căruia omul nu i se poate sustrage, fie că practică deliberat ori nu cul¬ 
tura. Ceea ce pare deosebit de interesant în lingvistica indiană este 
că ştie să arate subordonarea limbii, cu formele ei, nu numai faţă de 
ritual şi acţiune, ci în ultimă instanţă faţă de fiinţă, în timp ce 
lingvistica noastră crede că poate da socoteală de limbă fără nici 

un recurs la ontologie*. Dar vorbirea sfîrşeşte cel puţin prin a exprima 
fiinţa proprie a vorbitorului, ca şi lărgirea acestei fiinţe, deschiderea 
ei obiectivă, iar aceasta ar fi de ajuns spre a se vedea în limbă alt¬ 
ceva decît o semiotică de tip abstract şi un cod. Prin cuvinte sîntem 
odată cu lucrurile. 

Cînd mergi prin pădure, mergi prin cuvîntul pădure, spunea 
Heidegger. Trecem, ca oameni, în fiecare ceas al vieţii şi cu fiecare 
gînd prin cuvinte; trecem prin numele nostru (aşa cum o va simţi 
Hermogenes, în dialog) şi trecem prin cuvintele hotărîtoare vieţii 
noastre ca oameni: bun şi rău, prietenie şi duşmănie, datorie, 
bucurie, soartă. Trecem noi prin ele, sau trec ele prin noi, ne străbat 
şi ne ridică la şinele nostru lărgit. Din cuvintele limbii pe care o 
folosim nu toate sînt hotărîtoare, doar cîteva. Dar cele care sînt, 
hotărăsc cu adevărat, ne determină, ne înfiinţează ca oameni. 

în acest sens ar putea fi concepută o teorie a circulaţiei interne 
a cuvintelor. Se ştie cît de cuceritoare şi convingătoare a fost teoria 
circulaţiei cuvintelor, a lui Hasdeu, şi cît de limpede a dovedit ea 
latinitatea limbii române. Oricît s-ar spune, mai ales de către cei 
de astăzi, că nu cuvintele, ci formele gramaticale sînt cele care 
dau fizionomia unei limbi, este totuşi un fapt că nu cu forme s-a 
putut face dovada latinităţii noastre (avem destule forme gramati¬ 
cale de împrumut şi comune cu vecinii balcanici: articolul post- 
pus, subjonctivul), ci tocmai prin cuvinte şi frecvenţa lor. Dar teoria 
circulaţiei cuvintelor era una a circulaţiei lor exterioare. Care sînt 
în schimb — indiferent de originea lor, de astădată — cuvintele 
esenţiale unei vieţi de om, cu circulaţia interioară cea mai frecventă, 
cele prin care merge el ceas de ceas, ca prin pădure ? 

Din cele nici o sută cincizeci de mii de cuvinte, în medie, să 
spunem, ale oricărei limbi moderne — după ce s-a ajuns la un stadiu 
nou, cu numele atîtor cunoştinţe şi obiecte noi, cel puţin în limbile 
europene obişnuite — ne place să spunem că doar vreo o sută cinci¬ 
zeci sînt cuvintele cu adevărată circulaţie internă, adică a mia parte 
din cuvintele unei limbi. Prin cuvinte ca tulipă, sau laser, sau idio¬ 
sincrasie, noi nu mergem cu adevărat. în schimb cuvîntul „bun” 

6 în lucrarea citată. Limbă şi gîndire în cultura indiană, Ser- 
giu Al-George a pus în lumină în chip izbitor angajarea ontologică 
a lingvisticii indiene. Astfel situaţiile descrise de cele şase Karaka 
au putut duce la „relaţiile logice dintre nume şi verb” (v. capitolul 
..Predicaţie şi determinare”). 

(asta e bun asta nu, asta mi-e bun ori nu) trece prin noi 
sau noi trecem prin el în fiecare clipă a vieţii, aproape. Cum să 
ignori ce vrea să denumească acest cuvînt, cit de potrivit ori nu 
denumeşte el lucrurile, ce poate el denumi şi ce ne face să ştim sau 
chiar să fim, denumind lucrurile în felul în care o face? Cum să laşi 
întîmplării, sau bunului plac al ciripitului, cele o sută sau o sută cinci¬ 
zeci de cuvinte care ne investesc şi ne înfiinţează ca oameni, de orice 
limbă am fi noi grăitori ? 

Acum, abia, putem ajunge la miezul dialogului Cratylos. Dialogul 
pune la început problema dreptei potriviri a numelor şi o reia la 
urmă, adîncind-o şi trimiţînd-o pînă la problemele cunoaşterii şi 
ale dialecticii Ideilor. Dar în inima lui şi pe o întindere ce pare 
supărătoare nu numai neştiutorului de limbă greacă dar şi cîte 
unui mare ştiutor, ca Wilamowitz-Moellendorff şi alţii, dialogul 
acesta discută pe larg şi cu o uluitoare fantezie etimologia mai mul¬ 
tor cuvinte greceşti. 

Dar care sînt aceste cuvinte ? Sînt tocmai cele o sută sau o sută 
cincizeci de cuvinte a căror circulaţie internă face viaţa spirituală 
a unei limbi. Lucrul acesta n-au vrut să-l vadă interpreţii, spre a 
face cititorului modern apropiat, şi tulburător apropiat, dialogul 
lui Platon. Chiar dacă uneori s-a observat că nu e vorba de cuvinte 
alese de gînditorul antic la întîmplare, ci ele au fost grupate după 
teme mari, ba chiar puse în sistem, ni se pare totuşi că nu s-a văzut 
în ele corpul de cuvinte privilegiat, fără de care omul grăitor într-o 
limbă — oricare ar fi ea — nu are chip spiritual. 

Nu numai, aşadar, că în felul cum pune problema dreptei potri¬ 
viri a cuvintelor Platon era dator să treacă, măcar provizoriu, de 
la teorie la ilustrare, neputînd ilustra firesc decît dinăuntrul limbii 
sale, care se întîmplă să fie miraculoasa limbă greacă; nu numai 
că ilustrarea făcută, prin cercetarea etimologiei cuvintelor, dădea 
răspunsuri sau măcar sugestii — cum vom vedea — pentru teoria 
ce avea să fie reluată în ultima parte a dialogului; dar Platon, cu 
răspunderea sa filosofică (iar nu în perfecta iresponsabilitate a 
jocului de idei şi fanteziei, cum s-a spus fără pătrundere critică) 
era dator să dea socoteală de cuvintele circulaţiei interioare din cuge¬ 
tul omului, cu atît mai mult cu cit tocmai acesteay în limba greacă, 
rezistau să-şi spună mesajul. 

Căci acesta este faptul care domină straniul dialog şi face din el 
o piesă unică în istoria culturii: cugetul unui grec din epoca clasică. 

a raţiunii şi lucidităţii, era bîntuit de cuvinte esenţiale venite totuşi 
nu se ştie de unde, nici cum. Cu noi nu se mai întîmplă aşa. Noi 
vorbim în limbi derivate. Ne este ca atare relativ uşor să ne ridicăm 
la cuvîntul latin, grec, sau sanscrit şi eventual să determinăm eti- 
mon-ul reclamat de etimologiile noastre. Dacă, pe de altă parte, 
trebuie să creăm cuvinte noi, fie pentru conceptele matematice, 
fizice ori de ştiinţe naturale, fie pentru nuanţele morale şi intelec¬ 
tuale, găsim gata tot ce ne trebuie în depozitele limbilor noastre 
clasice. Nu ne tulbură deci nici dinainte denumitul, nici denumirea 
nouă. Nu stăm sub nici o adîncă nelinişte semantică ; sîntem senini, 
ca fiinţele de seră. Din cînd în cînd ne mai agită o uşoară maladie 
a cuvintelor, dar nu este decît o intoxicaţie trecătoare 7 . 

Noi nu mai avem mirare în faţa cuvîntului şi, dacă nu ar fi poe¬ 
zia şi filosofia în limbile noastre derivate, am trăi în beatitudinea 
pasărilor, sub siguranţa şi exactitatea bunului ciripit. Nu spunea 
oare un gînditor, adînc reprezentativ pentru orientările culturii 
moderne, anume Wittgenstein, că despre ceea ce nu putem vorbi 
trebuie să tăcem ? Numai că lucrurile despre care nu putem vorbi, 
tocmai ele vorbesc în noi, aşa cum vorbeau în cugetul anticilor : 
zei, timp, suflet, univers, viaţă. 

Despre asemenea teme vorbesc şi cele o sută cincizeci de cuvinte 
de care aminteam. Nu numai că Platou — înfruntînd cu anticipaţie 
platitudinea sceptică a modernilor — încearcă peste tot să se adîn- 
cească în acele teme, dar i se întîmplă aşadar să le afle în limba sa 
gata denumite, cu zei cu tot, şi să nu ştie bine ce este cu aceste nu¬ 
me. Şi totuşi el ar fi trebuit să ştie ce spune cînd rostea numele lui 
Zeus ! Dimba pe care o vorbea şi în care gîndea el îi părea una ori¬ 
ginară, aşa cum poporul grec se socotea „autohton”, născut adică 
de-a dreptul şi de la sine în zona chtonică în care se ivea. Este de 
prisos să spunem că istoriceşte autohtonia grecilor era o iluzie şi că, 
la fel, pe plan lingvistic caracterul originar al limbii era un non-sens. 
Esenţial este că aceasta a fost experienţa spirituală a grecilor şi că 
ei nu au avut simţ istoric nici pentru ei, nici pentru alţii, la fel 
cum n-au avut organul filologiei comparate. Dar împrejurarea că 
într-o limbă „originară”, ca a lor, cuvintele hotărîtoare nu erau 


7 A se vedea „Semantica generală” a lui A. Korzybski, Science 
and Sanity : An Introduction to Non-Aristotelian Systems and 
General Semantic, 1933. 

străvezii gîndului le putea face să apară ca nişte spectre peste 
trupul viu al limbii. 

Atunci, în tabloul etimologiilor pe care le încearcă Platon se 
poate citi cu totul altceva decît o joacă. Este un zbucium al cugetului 
acolo, pe care trebuie să-l înţelegi şi pui în lumină cu atît mai mult 
cu cît el nu mai poate fi şi unul al conştiinţelor moderne. Nici o 
limbă nu mai este îndeajuns de „originară” spre a da celui ce gîn- 
deşte în ea tulburarea de-a fi bîntuit de cuvinte necunoscute; şi 
dealtfel nici o conştiinţă modernă nu mai stă, ca la antici, sub magia 
cuvintelor. Platon e silit să încerce în toate felurile să-şi desluşească 
vorbirea esenţială, ce reprezintă în definitiv tezaurul gîndirii gre¬ 
ceşti : prin cunoaştere, prin opinie dreaptă, prin analogie, prin 
sugestie, prin fantezie şi în cele din urmă prin intrare în delir. Că 
surîde el singur în faţa delirului său ? Dar uităm de sensul mai adînc 
al ironiei socratice, care poartă mai puţin asupra altora, ca ironia 
curentă, cît asupra gîndului şi situaţiei proprii, ca în Hippias 
Maior, unde ceea ce nu ştie Hippias despre frumos interesează pe 
Socrate nespus mai puţin decît ce nu ştie el însuşi în faţa „celui de 
acasă”, a conştiinţei sale mai bune. Dacă încape joacă în investi¬ 
gaţiile lui Platon de aci, atunci este una la limite şi faţă de limitele 
proprii; este ein tragisches iar nu ein lustiges Spiel, cum 
spuneau cu nesăbuinţă mari învăţaţi ai şcolii. 

Dar de vreme ce în nici o limbă nu s-a mai putut „delira” aşa 
— dacă ne place să vorbim cu Platon despre delir — dialogul 
are în el ceva de piesă cu adevărat unică a culturii noastre. Aceasta 
ar fi fost deajuns ca să trezească admiraţia, sau măcar uimirea în 
faţa lui. în clipa cînd îi simţi unicitatea — chiar înăuntrul culturii 
greceşti — va trebui să stai în faţa dialogului ca în faţa statuilor 
ori monumentelor neidentificate ale trecutului. Nici un învăţat 
şi nici un copil al lumii nu se va fi jucat aşa cu această salbă de 
cuvinte magice pe care-o poartă cu el, nu ca o podoabă, ci ca un 
talisman, orice fiinţă umană. Iar dacă toate operele mari ale omului 
sînt, la urma urmelor, simple exerciţii, dialogul de faţă are virtutea 
exerciţiului pe viu, în substanţa cea mai intimă a spiritului. 

Ca şi celelalte exerciţii ale culturii, ca dialogul Parmenide al 
aceluiaşi de pildă, cel de acum aduce cu el, în perfecta gratuitate 
a exerciţiului, binefacerea înţelesurilor şi a învăţămintelor. Dar nu 
pentru aceste prisosuri a fost gîndit şi poate întreprins exerciţiul, 
de-a lungul anilor, de către Platon; căci oricît de liberă i-ar fi pre- 

zentarea, simţi în dialog lipsa de improvizaţie şi lenta sedimentare 
a unei reflexiuni îndelungate asupra cuvintelor, din care Platon 
nu ne va fi dat decît un tablou, aşa după cum din miturile pe care 
le va fi conceput şi înregistrat de-a lungul vieţii el a cuprins în dia¬ 
loguri doar cîteva. 

în acest sens este de mirare că exegeza platoniciană, care a sfîrşit, 
cu interpreţii ei cei mai severi, prin a lua în serios miturile lui Platon, 
nu a găsit calea de a integra critic etimologiile lui. Dar ele ţin, ca 
şi miturile, de aceeaşi capacitate a reminiscenţei în sens larg, şi 
dealtfel fiecare dintre etimologii este ca şi un mit al cuvîntului 
respectiv. Funcţia lor, pe deasupra, este aceeaşi cu a miturilor: 
de a răspunde, uneori cel puţin, acolo unde raţiunea n-ar mai putea 
triumfa nici măcar cu armura ei dialectică. 

Limba şi cuvintele ei au statornic ceva de mit în ele — ca însuşi 
termenul grec de mythos, care era cuvînt înainte de a fi legendă 
— făcînd ca logosul-rostire să fie cîteodată dincolo de logosul-raţiune, 
în sensul că-1 provoacă pe acesta, îl nedumereşte şi-l face să iasă 
din albia lui sigură, dacă vrea să-şi însoţească fratele năzdrăvan, 
cuvîntul. în limbile vii nu există doar ceva generativ, cum au găsit 
ori regăsit modernii; este şi ceva reminiscent 8 . Limbile poartă 
zăvorite, în cuvintele şi formele lor, sensuri uitate, uneori adevărate 
orizonturi de gîndire şi simţire, ce pot clătina gîndirea conceptuală 
atunci cînd reuşesc să iasă din încarcerarea lor. 

Pentru cititorul modern, ca pentru cel care înţelege şi integrează 
filosofic miturile lui Platon, este desigur o întrebare în ce fel înţele¬ 
gea miturile cititorul antic al dialogurilor. La fel ar trebui să ne fie 
o întrebare în ce fel putea acesta privi provocarea pe care o aduceau 
raţiunii greceşti etimologiile, care veneau să clatine din temelii — cu 
sensurile lor exacte şi prea simple uneori, în alte dăţi cu sensurile 
lor fabulatorii — cele mai aşezate şi grave cuvinte ale limbii greceşti. 

Noi nu mai avem zeităţi ale căror nume să ne pună în transă 
etimologică şi sîntem bine asiguraţi, în limitele înguste ale vorbirii 
noastre derivate şi atent grădinărite, de ceea ce spun cuvintele 

8 Limbile moderne, derivate şi cultivate cum sînt, se dovedesc 
din ce în ce mai puţin „reminiscenţe”. E ceea ce le-ar face sărăcia 
spirituală — şi ar fi cazul cu limba cea mai „derivată”, ca rezul¬ 
tat al bunei piraterii lexicale pe care a practicat-o, limba engleză 
— dacă nu ar avea tocmai o compensaţie în plusul lor de genera- 
tivitate. 

vieţii noastre spirituale. Dacă vrem să găsim echivalentul unora 
din fantasmele, nu lipsite de control totuşi, ale etimologiilor platoni¬ 
ciene, nu ne putem gîndi decît la cuvinte scăpate de sub controlul 
gîndirii culte şi etimologizate de naturi geniale, ca Hasdeu al nostru. 
Unui grec antic îi sunau probabil etimologiile din Cratylos aşa cum 
ne sună nouă etimologia hasdeiană a cuvîntului, rămas printre 
mărăcinii limbii româneşti, „năsărâmbă”. 

îşi aminteşte cititorul ce găsea Hasdeu în acest cuvînt ? Găsea 
supravieţuirea, în limba noastră vie, a lui ,,saraba”, care în limba 
dacică ar fi însemnat cap. „Năsărâmbă” este ne-sărâmbă, ne-saraba, 
adică lucru fără minte, fără cap. Iar saraba trimite la Sarabi („cu¬ 
noscuţi de vecinii noştri sub porecla de Arabi”), care la daci ar fi 
fost numele castei nobiliare, cum se poate vedea şi din toponimul 
Sar-misegetuza, neamul Sarabilor fiind cel care a dat casta — nu 
simpla familie, spune Hasdeu — a Basarabilor, ce se întind şi în 
Transilvania, ba poate au dat şi pe Muşatinii din Moldova ca şi pe 
Asăneşti, şi al căror nume dc „Basarabă” este o compoziţiune din 
titlul de lian şi din numele de castă „Sarabă”. Căci din Bansaraba 
a ieşit firesc Basarabă, prin pierderea lui n, aşa cum din mensa a 
ieşit masă şi din pensare, păsare . .. 

Ce au opus lingviştii acestei fantastice etimologii, nu ştim. Dar 
ea este din familia etimologiilor lui Platon, iar acestora nu li s-a putut 
opune mare lucru — decît surîsul. Să ne amintim atunci, tot din 
Hasdeu, de replica dată în legătură cu „basm” lui Littre, pozitivis¬ 
tul, după care nu numai basmul dar şi nuvela (conte), dimpreună 
cu romanul, sînt „minciuni”. Hasdeu răspunde: „O minciună nu 
poate trăi. Nu va trăi filosofia pozitivistă, dar romanul şi nuvela 
vor trăi”. 

Poate că, după ce va întîrzia asupra dialogului acestuia despre 
cuvînt, etimologii şi limbă, cititorul îşi va spune: nu vor trăi multe 
din tratatele de lingvistică de astăzi; dar etimologiile lui Platon, 
oricît de neştiinţifice ar fi ele, şi lecţia lor despre cuvînt şi limbă, 
s-ar putea să trăiască. 

II. INTERPRETAREA DIALOGULUI CRATYLOS ALINEAT 
CU ALINEAT 

Partea întîi 

O admirabil de vie intrare în materie deschide dialogul. în cadrul 
unei discuţii de idei, se aduce la un moment dat un argument ad 
personam. în acel moment, tocmai, îşi face apariţia Socrate. 

într-adevăr, Cratylos, care susţine că toate numele sînt fireşti 
şi potrivite, chiar şi numele oamenilor, îi declară lui Hermogenes, 
care susţinea dimpotrivă cum că toate numele sînt convenţionale 
şi puse la întîinplare, că în cazul lui numele de „Hermogenes” nu 
este cel adevărat. Iar acesta, în momentul cînd i se dă dreptate, 
este descumpănit, totuşi, de faptul că e pusă în joc persoana sa, 
cu numele ci. 

Că un asemenea argument direct împotriva adversarului lasă 
urme în cugetul lui Hermogenes, se va vedea limpede mai tîrziu, 
în cursul convorbirii (la 408 a) cînd el îşi va aminti, în faţa măiestriei 
interpretative a lui Socrate, cîtă dreptate avea adversarul său să-i 
spună cum că nu este din neamul lui Hcrmes, adică nu e Hermo- 
genos, de vreme ce este atît de lipsit de mijloace în materie de 
interpretare a cuvintelor. Dar dintru început argumentul ad perso¬ 
nam îl clătina şi îi dădea o stare de nelinişte. Este izbitor în acest 
sens faptul că, în primul moment, el nu-i cere lui Socrate, care-şi 
face apariţia în toiul discuţiei lor, să-l lămurească asupra temei 
cele mari în discuţie, justeţea folosirii cuvintelor. îi cere, cu candoarea 
celui lovit prin surprindere, să-i explice de ce spune celălalt cum 
că numele său adevărat nu e Hermogenes şi cum se face că „pare 
să nutrească o anumită idee în sinea lui ca şi cum ar deţine, în 
această privinţă, o cunoştinţă care, în cazul că mi-ar exprima-o 
desluşit, m-ar face să fiu de acord cu el şi să subscriu la cele ce susţi¬ 
ne”*. Aşadar el este îngrijorat la gîndul că adversarul său de idei, 
Cratylos, deţine ca şi un secret oracular ( manteia , 384 a) în ce-1 
priveşte şi că simpla dezvăluire a acestui secret l-ar face pe el, 

* Citatele folosite în Interpretarea de faţă diferă uneori de 
textul tradus. Am menţinut, pentru nevoile interpretării, tex¬ 
tul tradus de noi înşine (C.N.). 

Hermogenes, să subscrie la teza asupra dreptei denumiri a lucruri¬ 
lor. Iar abia acum, după ce şi-a exprimat cu precipitare îngrijorarea 
în ce-1 priveşte, el spune că ar vrea să afle părerea lui Socrate şi 
asupra fondului chestiunii. Ba, dîndu-şi parcă seama că a fost 
prea naiv şi subiectiv cînd şi-a exprimat neliniştea personală, el 
adaugă: „aş asculta mai degrabă...” 

Nu se poate trece nepedepsit — adică fără riscul de a nu înţelege 
cum trebuie restul dialogului — asupra acestui început. De ce 
este dintr-odată neliniştit Hermogenes ? Din motivul pentru care 
a fost tulburat şi Goethe, într-o situaţie similară, de către Herder. 
O împrejurare reală, relatată în Dichtung und Wahrheit (partea a 
Il-a, cartea 10), ne poate explica situaţia fictivă de aici. Tînăr fiind, 
la Strassburg, Goethe îşi vede într-o zi pus în discuţie, nu fără sar¬ 
casm şi detaşare, propriul său nume, de către mai marele său prieten 
şi îndrumător, Herder. „De unde să vină numele de Goethe ? se 
întreabă acesta. De la Gott (Dumnezeu) ? De la Gdtze (idol) ? Sau 
de la Kot (noroi) ?” Iar Goethe este descumpănit încă mai mult 
decît Hermogenes aici. Se întoarce acasă şi îşi notează că nimeni 
nu ar trebui să se joace cu numele nostru; tot ce este mai super¬ 
ficial în persoana noastră este şi tot ce e mai adine. 

S-ar putea ca vorba aceasta a lui Goethe să explice nu numai 
starea lui Hermogenes dar şi ceva din problema dialogului, precum 
şi însemnătatea ei. Lucrările cuvîntului nu sînt chiar atît de simple 
şi exterioare cum crede Hermogenes şi te surprinde să vezi că astăzi 
încă unii dintre lingviştii cei mari trec peste cuvinte şi nume cu 
nepăsarea pe care ne-o inspiră semnalele de circulaţie sau numele 
produselor de consum. 

Cum anume se face că, în cazul oamenilor, numele intră în intimi¬ 
tatea fiinţei proprii, vom încerca s-o înţelegem îndată ; dar surprinză¬ 
tor este că şi cu lucrurile vii şi moarte pare să se întîmple ceva simi¬ 
lar : tot ce este mai superficial, în cazul lor, poate reprezenta şi 
tot ce e mai adînc. Ce este oare mai superficial, în cazul realităţilor 
stabile ca şi al proceselor, decît „numele”, respectiv formula mate¬ 
matică şi expresia simbolică sub care pot sta ? Pentru oricine ex¬ 
presiile matematice sînt, la prima vedere, perfect străine de intimi¬ 
tatea, ba chiar de realitatea lucrurilor. Şi totuşi, în ciuda acestei 
impresii de exterioritate, anumite relaţii exprimate matematic 
tind să se acopere cu legea intimă a lucrurilor şi proceselor. Ba, 
spre deosebire de numele oamenilor, care nu poate exprima de la 

început fiinţa mai adîncă a acestora, pentru că omul nu-şi obţine 
raţiunea sa de a fi decît prin maturizare, numele dat fenomenelor 
exterioare, simbolurile, formulele şi structurile matematice par a 
exprima de la început legea acelor fenomene, pe care le-au făcut, 
într-un fel, posibile. Un nume nu face posibili oameni (cel mult 
împăraţi, ca în cazul lui Napoleon III) ; pe cînd, în cazul lucrurilor 
fabricate, numele, reţeta de fabricaţie şi codul le dau în chip evident 
legea de fiinţare, iar în cazul lucrurilor naturale le-o dau în chip 
mai ascuns. Dar triumful cunoaşterii este tocmai să găsească ,,al 
doilea nume” al lucrurilor, numele lor adevărat. Şi cine se poate 
îndoi, cel puţin la acest ceas al ştiinţei, de funcţia „codurilor gene¬ 
tice” sau de faptul că hexagonul lui Kekule, hexagonalitatea, înlăn¬ 
ţuirea anumită a carbonilor, reprezintă numele precum şi structura 
adevărată a substanţelor organice şi suportul fenomenalităţii 
lor? 

La oameni însă, numele sfîrşeşte prin a se împlînta în fiinţa lor. 
în principiu orice om ar trebui să trăiască omenescul atît de plenar 
încît numele său propriu să poată deveni nume comun, sau măcar 
să îngăduie formarea unui verb şi adjectiv (cezaric, rafaelic, 
goethean). în fapt, numai oamenii de excepţie obţin treapta definirii 
de sine valabile şi pentru alţii, deci calificabile prin aceleaşi nume. 
Dar faptul că numele nu poate rămîne accidental şi convenţional 
în sensul arbitrarului, îl dovedeşte necesitatea, în anumite împreju¬ 
rări, de a da alt nume, tocmai cel potrivit. „Tu eşti Petru", i se spune 
lui Simon pescarul; te vei numi de acum înainte Petru. Oricine 
intra, în trecut, într-un ordin, de un fel ori altul, era botezat cu un 
nume nou. Chiar în lumea obişnuită, oamenii simt adesea nevoia 
să reboteze pe unii dintre semenii lor. Tînărului Aristocles profesorul 
său îi dă numele de Platou, cel lat în umeri, întins în cunoştinţe, cu 
orizonturi largi; şi acesta îi va fi numele. Ceva din nevoia de a căpăta 
un nume mai „adevărat” (mai adecvat aspiraţiilor proprii) sau 
susceptibil de-a se adeveri mai bine, resimte dealtfel oricine se re¬ 
generează printr-un pseudonim. 

Toate acestea se petrec la oameni mai deosebiţi (sau care se soco¬ 
tesc aşa) şi s-ar părea că numele sfîrşeşte prin a se împlînta în fiinţa 
omului numai în cazul lor. Dar chiar omului de rînd, omului din 
statistică, anonimului, i s-a făcut darul de a fi scos din uitare şi 
anonimat, atunci cînd s-a spus: „Veţi fi chemaţi fiecare după 
numele vostru”. în ziua aceea închipuită, toţi ar urma să fie 

cu adevărat ceea ce spune numele lor; şi aceasta nu s-a rostit din 
motive exterioare, administrative, spre a se putea deosebi şi număra 
om de om, ci sub o raţiune ontologică ultimă, de parcă omul ar fi, 
în credinţa respectivă, nu trup, nu suflet, nici îmbinarea lor, ci 
cuvînt. 

Dacă lucrurile de mai sus au un sens, atunci este — fără nici o 
subtilitate filosofică ori lingvistică — sensul definirii în esenţă 
a omului prin numele lui. în parte, omul este „definit” ca om prin 
numele gintei, al genului, al neamului din care face parte, la greci 
prin numele patronimic; eşti ce ţi-e neamul şi stai chiar sub bleste¬ 
mul lui, dacă eşti din neamul Atrizilor sau al I.abdacizilor. Dar în 
parte, nu stai doar sub închiderea asupră-ţi a numelui gintei, ci 
te şi deschizi prin numele tău ca ins. Tot ce faci, printre oameni şi 
apoi chiar singur, este un fel de-a merge prin numele tău, sau de a 
creşte cu el cu tot. în măsura în care era adevărat că mergînd prin 
pădure mergi prin cuvîntul pădure, este la fel de adevărat, ba încă 
mai direct, că rătăcim în viaţă prin numele nostru. Cu fiecare expe¬ 
rienţă socială numele pe care-1 purtăm se împlîntă mai adînc în 
noi, pînă la a ne fixa în el. Ceilalţi ne deţin şi subjugă tocmai prin 
numele nostru, aproape ca în experienţa magică primitivă a omu¬ 
lui cu lucrurile, sau ca astăzi în controlul obiectelor cosmice. în spi¬ 
talele de alienaţi mintali, spre a calma un nebun furios medicii obiş¬ 
nuiau să-l pălmuiască şi apoi să-l întrebe: „Cum te cheamă?” 
Dintr-o dată, cu numele, omul era reaşezat în ordine. Fireşte, numele 
omului nu poate fi „natural”, de vreme ce nici omul nu apare de 
la început sub o natură distinctă; ba, dacă i se fixează de către 
ceilalţi prin nume o natură distinctă („Theofil”, iubitorul de Dumne¬ 
zeu), el o poate dezminţi prin desfăşurarea vieţii lui. Dar oricum 
ar fi, şi chiar rămas ca simplu sunet, numele acesta superficial îi 
devine natură şi fiinţă, sau se îngemănează cu ele. 

Cratylos, care credea în potrivirea, de la început „naturală”, 
a numelui cu lucrul şi omul, se dezminte totuşi pentru o dată pe 
sine, invocînd tocmai dezminţirea de sine a lui Hermogenes prin 
raport la numele lui. Iar acuza loveşte bine: căci acesta din urmă, 
în loc să triumfe replicîndu-i: „Vezi aşadar bine tu însuţi, în cazul 
meu, că numele nu exprimă natura lucrurilor şi a oamenilor”, simte 
dimpotrivă că se clatină ceva în el. Poate că şi pe modernul 
Hermogenes, devenit mare lingvist şi susţinînd în continuare teza 
că numele sînt şi rămîn total convenţionale, l-ar clătina puţin în 

adîncul lui să i se spună că numele lui adevărat este altul — atît 
de stranii sînt lucrările cuvîntului. 

Este în orice caz ceva de reţinut din tăria aceasta a cuvintelor, 
cu sau fără înţeles iniţial, de-a putea deveni însuşi înţelesul lucrurilor 
şi al oamenilor. Platon a ales, spre a deschide dezbaterea asupra 
numelui, funcţia lui cea mai grea de explicat, aceea de a fi valabil 
ca nume propriu. Despre orice poţi să-ţi închipui că e bine denumit, 
chiar zeităţile, cu numele lor propriu care, în lipsa realităţii lor 
sensibile, este sau trebuie să devină însuşi sensul lor inteligibil. 
Dar despre oameni ? Şi totuşi Socrate este pus să înceapă dezbaterea, 
şi o va continua cîtăva vreme, cu numele oamenilor, tocmai pentru 
că în felul acesta se poate discuta pe viu. Hermogenes, cu reacţia sa 
de nesiguranţă, nefirească pentru teza pe care o susţine cu atîta 
siguranţă, este cea mai bună dovadă că în orice aplicare numele 
trebuie să fie o problemă. 

Că i-a fost întotdeauna o problemă lui Socrate, respectiv lui Platon, 
ni se arată acum limpede, chiar dacă indirect, prin menţionarea 
lecţiilor lui Prodicos, de o drahmă, despre nume, urmate mai de 
mult de către cel dinţii, nu însă cu mari rezultate. Dacă în schimb 
lecţiile de 50 de drahme ar fi lămurit total pe ascultători cu privire 
la nume, este probabil că vreunul dintre ei ar fi trădat secretul, 
lui Socrate sau măcar lui Hermogenes, care declară că a discutat 
cu multă lume despre problema justeţei cuvintelor. Dar ei nu au 
aflat nimic despre „adevărul în această materie” (384 c), aşa incit 
acum trebuie să ia pe cont propriu cercetarea. 

înainte de a intra în dezbaterea cea vastă asupra îndreptăţirii 
numelor de tot felul, în vorbirea greacă şi a omului în genere, Socra¬ 
te relevă singur situaţia care a deschis dialogul, nedumerirea lui 
Hermogenes, şi încearcă să explice (384 c) în ce sens i-a putut spune 
Cratylos că numele lui nu e cel adevărat. El, Hermogenes, care se 
preocupă atît de mult de justeţea numelor, ar fi trebuit, tocmai 
spre a le dezminţi justeţea, cum vrea, să devină un interpret al lor 
şi să aibe la dispoziţie toate mijloacele în acest sens; dar Cratylos 
îl batjocoreşte (skoptein ), spune Socrate, tocmai pentru că nu e 
din neamul lui Hermes, al marelui mijlocitor, dovedind că nu reuşeşte 
să se înstăpînească pe mijloacele potrivite. 

Este de necrezut că majoritatea traducătorilor pun aici „bani” 
în loc de bunuri, lucruri trebuincioase, mijloace, pentru grecescul 

„chrămata” 9 , stingînd dintr-o dată problema începutului, ba chiar 
cea a tuturor analizelor de nume proprii ce urmează 1 După ei, 
Cratylos ar spune doar — aşa din senin — că Hermogenes nu 
reuşeşte să facă bani, ceea ce ar fi cu totul accidental şi nesemnifica¬ 
tiv (cum ai spune de cineva care se numeşte Mărunţelu că este 
înalt), nerezultînd dealtfel nici din dialog, decît foarte vag la 391 c. 
Dimpotrivă, din trei locuri: 407 e, 429 c, dar mai ales de la 408 b, 
pasaj la care sînt siliţi să trimită şi traducătorii în chestiune, se 
vede limpede că este vorba de mijloace : „Pe Zeus 1 Cratylos mi se 
pare că avea dreptate să-mi spună că eu nu sînt Hermogenes; de 
bună seamă că nu sînt descurcăreţ (abil, priceput, eumdchanos) în 
materie de logos". Cratylos şi Socrate ştiu ce spun; Hermogenes 
ştie, lămurit ori nu, ce simte. Doar traducătorii moderni şi inter¬ 
preţii pe linia lor nu mai vor să ştie. 

Acum, de la problema personală a lui Hermogenes, una care 
tocmai pentru că e personală arată de la început că vorbele omului 
nu sînt o joacă a lui şi nici un simplu ciripit, se poate trece la cerce¬ 
tarea problemei în ea însăşi. Dar încă un ecou al problemei perso¬ 
nale iese îndată la iveală, anume atunci cînd Hermogenes spune 
(la 384 d) — spre a arăta de la început că pentru el toate numele 
sînt arbitrare, şi în acest sens toate juste, în felul lor — cît de uşor 
poţi schimba numele unei slugi, al unui sclav. De ce nu vorbeşte el 
şi de numele oamenilor liberi, de pildă de al său? Un sclav, pentru 
antici, era un obiect uman, nu un subiect; mai mult încă, în măsura 
în care sclavul îndeplinea muncile mecanice de tot felul, el era pen¬ 
tru stăpîn ce este pentru noi o unealtă, sau astăzi chiar o maşină, 
care pot fi preschimbate orieînd. Ce importă, în lipsa aceasta de 
identitate a lucrului, numele lui ? Poate fi oricare, fireşte. 

t. 

Dar vorbind despre sclavi şi despre lucruri — nici măcar despre 
cele naturale, care au undeva o identitate, cum are pînă şi un fir 
de iarbă, — apărătorul antic al tezei arbitrarului pune înainte argu¬ 
mentul cel mai convenabil tezei sale, invocînd singurul domeniu 
de realitate, poate, în care numele este şi rămîne indiferent. Sub su¬ 
gestia rolului de unealtă pe care-1 îndeplinea sclavul în antichitate, 
ne putem ridica la mecanismele şi toată tehnica modernă, înţeleasă 


8 în fapt toţi traducătorii şi interpreţii cunoscuţi de noi pun 
„bani" Şi pierd astfel, după părerea noastră, orice sorţi de in¬ 
terpretare cu sens. 

ca ansamblu de mijloace la dispoziţia omului, şi putem acorda lui 
Hermogenes că există efectiv un domeniu, deosebit de vast astăzi, 
unde numele este perfect arbitrar. Nimic nu ne poate împiedica să 
schimbăm numele unui avion, dacă i-am dat nume, la fel cum 
schimbăm numele străzilor sau al întreprinderilor. într-un univers 
de lucruri fabricate sau convenite, nici unul nu are o natură proprie 
care să reclame statornic un nume. Totul poate fi înlocuit, ca şi numele. 

De aci, de la acest arbitrar total, pe care de la început îl vedem 
stăpîniud un întreg domeniu de realitate, cel al lucrurilor fabricate 
sau convenite, ar putea începe cercetarea lui Socrate. Ea ar pleca 
de jos de tot, de la cazul extrem, în care într-adevăr, aşa cum nu 
contează lucrurile, ca sclavii pentru antic, nu contează nici numele. 
Socrate ar putea arăta că tocmai acolo unde nu contează lucrurile 
nu au însemnătate şi stabilitate nici numele. 

Dar Socrate nu se interesează acum de lucruri, sau nu încă; 
se interesează de nume, de natura lui, de funcţia lui, de folosinţa 
lui. Toată analiza care urmează imediat va fi una a numelui ca atare, 
apoi a numelor greceşti semnificative. Abia după aceea, în partea 
ultimă a dialogului, cînd nici analiza părţilor alcătuitoare ale numelui 
nu va da răspuns hotărît cu privire la justeţea numelor, se va reveni 
la lucruri şi realităţi, spre a se vedea dacă nu cumva dreapta lor 
denumire trebuie făcută pornind de la cunoaştere. Iar abia atunci 
s-ar putea pune cu adevărat problema: care lucruri reclamă o 
cunoaştere, prin noutatea lor pentru noi, aşadar reclamă totodată şi 
o desemnare prin nume ; care lucruri în schimb sînt cunoscute dinainte 
nouă şi odată produse ori ieşite la iveală nu reclamă decît indicarea 
prin nume, ca obiectele tehnice. 

în momentul de faţă problema este doar a numelui ca atare. 
Iar prima teză propusă va fi cea mare, care este bine să fie procla¬ 
mată de la început, chiar dacă nu poate fi încă dovedită : 

1) Numele poartă un adevăr cu el (385 a —386 a). Nu este vorba 
de orice cuvînt, ci despre cel ce denumeşte. Prin nume Platon înţele¬ 
ge aici — s-a arătat pe bună dreptate — întîi nume propriu, apoi 
nume, cuvînt, substantiv şi în fine subiect de predicaţie 10 . 

10 A se vedea R. ROBINSON, The theory of names inPlato’s Craty- 
lus, „Revue internaţionale de philosophie”, 1955. Vezi şi J. V. LU- 
CE, Plato on truth and falsity in names, „Classical Quarterly”, 1969, 
care citează locul din Robinson şi declară (p. 222) : „în general este 
mai bine să spui că Cratylos este despre nume decît despre limbă”. 

Va fi o întrebare dacă nu orice cuvînt şi parte de cuvînt denu¬ 
meşte ceva (o conjuncţie ca „şi” denumeşte şi ea ceva, cum o arăta 
de mult Augustin, în De magistro) ; dar deocamdată, şi în tot dialogul 
dealtfel, sînt în joc doar termenii obişnuiţi, întîi substantive, apoi 
verbe şi adjective. 

Pe acestea Hermogenes le consideră într-atît de arbitrare încît 
oricine poate da orice nume lucrurilor, şi numele este valabil. Insul 
sau cetatea ? întreabă Socrate cu privire la „oricine”, făcînd dintr-o 
dată să intre în joc două tipuri de subiectivitate. Hermogenes va 
începe prin a spune că pînă şi insul este liber să facă aşa (385 a), 
spre a invoca la urmă cetatea şi cetăţile (385 d —e). într-adevăr 
el ar trebui efectiv să depăşească subiectivitatea de primă instanţă, 
spre a trece la subiectivitatea mai largă a comunităţii, de vreme 
ce arbitrarul numelui sfîrşeşte prin a fi, la el, obiectul unei „convenţii” 
care nu poate fi decît a mai multora. Şi, dealtfel cum ne-am înţelege 
între noi fără sensuri stabile ? Hermogenes ar trebui s-o acorde 
şi el, deşi în primul moment rămîne la teza arbitrarului gol. 

Dar Socrate nu se mulţumeşte să reclame de la el această stabili¬ 
tate, relativă, a denumirilor. El ridică de la început problema dacă 
nu cumva numele poartă un adevăr în el, dincolo de orice convenţie. 
Şi declară (385 c) : de vreme ce există spuse (rostiri, formulări, 
propoziţii) adevărate ori false, e necesar ca şi părţile spuselor să 
fie adevărate ori false ; dar numele este partea ultimă a unei spuse, 
deci este şi el adevărat ori fals. Iată de la ce înaltă teză începe cerce¬ 
tarea. 

Ce se poate obiecta — dar nu obiectează Hermogenes — argu¬ 
mentării lui Socrate este simplu. Întîi, unii ar susţine că nu există 
spuse adevărate ori false, ci s-ar putea declara, fie că toate spusele 
sînt adevărate, cum o afirmă sofiştii, fie că toate spusele sînt false, 
cum susţin scepticii. Dar acestea sînt poziţii extreme, şi dealtfel 
ele nu afectează amîndouă teza lui Hermogenes, ci doar prima, 
poziţia sofiştilor, pe care o va adopta şi Cratylos; în schimb dacă 
toate spusele (respectiv şi cuvintele) sînt false, atunci arbitrarul 
cuvintelor este perfect asigurat. 

Mai grav este ce se poate obiecta în al doilea rînd ; iar obiecţia 
ne va arăta că argumentarea risca să fie sofistică, în cazul că Socrate 
stăruia în ea sau făcea din ea mai mult decît o prezentare de început 
a problemei: care este adevărul cuvintelor. într-adevăr, se poate 
obiecta că întregul poate perfect fi adevărat, fără ca şi partea să 


163 




CONSTANTIN NOICA 


fie. în speţă, o parte a unei spuse adevărate, respectiv false, nu e 
neapărat şi ea adevărată ori falsă, puţind fi indiferentă; numai 
întregul e adevărat ori fals, aşa cum a spus-o încă Aristotel, arătînd 
că adevărul rezidă în cuvintele legate (în propoziţii), nu în cele 
izolate. 

Hermogenes ar avea deci la îndemînă ce opune lui Socrate, 
dacă ar face, ca lingviştii moderni, deosebirea între cuvinte ori 
senine, care sînt arbitrare, după ei, şi sintaxa pe baza lor. El obiec¬ 
tează insă ceva mai evident, cum că, de vreme ce există nume 
diferite pentru un acelaşi lucru, chiar într-o aceeaşi limbă, şi cuvinte 
cu atît mai diferite dacă e vorba de greacă şi limbile barbare, teza 
sa a arbitrarului e îndreptăţită. Iar platitudinea observaţiei sale 
— observaţie reluată statornic pînă în zilele noastre, chiar de Saus- 
sure 11 , după care legătura dintre semnificant şi semnificat e arbi¬ 
trară, „cum o arată limbile diferite” — n-o împiedică să fie valabilă 
în cazul de faţă, de vreme ce Socrate invocă de-a dreptul adevărul 
cuvintelor. Adevărul lor nu se poate dovedi aşa de simplu, căci îl 
dezminte orice situaţie de fapt. De aceea Socrate este silit să caute 
mai adînc şi să revină de la adevărul numelui la simpla lui stabili¬ 
tate, cerînd celuilalt să recunoască propoziţia: 

2) Există ceva stabil şi consistent în nume (386 a —387 d). Faţă 
de observaţia lui Hermogenes că numele nu pot avea adevăr în ele 
pentru că sînt instabile, trebuie aşadar dovedit că ele sînt totuşi 
stabile, într-un fel. Dar în ce fel ? O clipă Socrate ar părea că trece, 
acum, de la nume la lucruri, ca fiind stabile, şi deci la cunoaşterea 
lor. Dar nu lucrurile de cunoscut invocă el, ci lucrurile ca model, 
realităţile (tă ânta), din sînul cărora fac parte şi numele. Reali¬ 
tăţile de orice fel — lucruri, stări, procese, naturi umane specifice, 
poate gînduri, în orice caz vorbe — toate acestea n-au oare ele 
o formă de consistenţă, oricît ar fi de schimbătoare şi trecătoare ? 
Sau are cumva dreptate Protagoras, spunînd că ele nu reprezintă 
nimic ferm, nici măcar provizoriu, ci fiecare lucru este aşa cum i 
se pare fiecăruia ? 

Ca o dovadă că aici nu e vorba doar de lucruri materi¬ 
ale şi naturale, în sens obişnuit, nici de cunoaşterea lor, stă 
faptul că Socrate va alege drept exemplu de realitate cazul omului 
rău şi al celui bun, al omului nechibzuit şi chibzuit (386 b). Dacă, 

11 în Cours, ed. cit., p. 100. 

spune el, deosebim limpede între unele manifestări şi altele în sinul 
realităţii, de pildă, în sinul realităţii morale, între chibzuinţă şi ne- 
chibzuinţă, atunci avem un criteriu obiectiv de-a deosebi de ase¬ 
menea între unii oameni şi alţii, nemaispunînd ca Protagoras că 
ei sînt doar aşa cum ne par fiecăruia. Un om chibzuit este cu adevă¬ 
rat un om chibzuit. Pe de altă parte, existînd criterii obiective de 
deosebire, nu putem spune nici caEuthydemos — declară Socrate 12 — 
că toţi oamenii sînt una, avînd laolaltă toate însuşirile, aşa cum toate 
realităţile ar fi la fel. Lucrurile au un fel de-a fi al lor, stabile. 

Dat fiind, acum, că realităţile de orice natură sînt înzestrate cu 
o consistenţă şi un fel de-a fi al lor, accesul la ele şi acţiunea asupra 
lor nu pot fi nici ele întîmplătoare şi arbitrare. Mai mult încă — şi 
lucrul e de importanţă pentru mersul ideilor — acţiunile sînt şi 
ele „un fel de realităţi” (386 e). Nu numai că obiectul asupra căruia 
poartă acţiunea o obligă pe aceasta să fie de un anumit fel, dar 
acţiunile ele însele, ca fiind „realităţi”, posedă un fel de-a fi al lor. 
Acţiunea de-a tăia, de pildă, este de un anumit fel şi se face cu anu¬ 
mite lucruri, nu cu oricare. Există o „natură” a faptului de-a tăia, 
după cum există un fel anumit în care poate fi tăiat un lucru. Şi 
tot astfel se întîmplă cu alte acţiuni, cu vorbitul în speţă, care este 
şi el o acţiune (387 b). 

Dar cu aceasta n-am ajuns încă la nume. Vorbitul şi spusele 
noastre pot avea, ca acţiuni, un fel propriu de-a fi şi ca atare o 
anumită consistenţă şi stabilitate; dar şi numele? 

Da, spune Socrate. El va invoca din nou „partea” şi va declara : 
numele este o parte a spusei, ca la primul argument, şi este consis¬ 
tent pentru că spusa întreagă este. De fapt, ar trebui să traducem 
mai corect aici: numele este o parte a spunerii; căci intr-adevăr 
mai sus, cînd era vorba de adevărul numelui ca parte a spusei 
adevărate, Platon folosea pentru „spusă” termenul logos, pe cînd 
aici foloseşte verbul, pe legein (387 c). S-ar putea ca deosebirea să 
aibe însemnătate. în orice caz, dovada că numele este „adevărat” 
ca parte a unei spuse adevărate, n-a putut fi făcută. Dar acum ni 
se propune dovada că numele este „stabil” — că are o formă de 
consistenţă şi un fel de-a fi — pentru că face parte din ceva stabil 
şi consistent; şi dovada aceasta va reuşi I 


11 Cu referinţă la dialogul Euthydemos, 294 a. 

într-adevăr, spre a arăta că numele este acum o parte de aceeaşi 
natură şi la fel înzestrată ca întregul (ceea ce putea fi contestat 
în cazul spusei „adevărate"), Platon foloseşte aci, în loc de „nume”, 
verbul, faptul de a numi, numirea (to onomdzein) , în concordanţă 
cu faptul de-a spune, spunerea (tb Ugein), vorbirea. Aceasta în¬ 
seamnă că este efectiv şi numirea, sau denumirea, o acţiune, întocmai 
faptului de-a spune. Iar dacă numirea este o acţiune, ea beneficiază, 
ca orice acţiune, şi deci realitate, de o natură specifică, una stabilă, 
cum sînt naturile lucrurilor şi ale realităţilor. 

Dialogul a făcut astfel un pas înainte pe linia argumentării, 
faţă de prima teză (chiar dacă va trebui revenit la ea), anume teza 
că orice nume poartă cu el un adevăr. Spunînd acum mai puţin, 
argumentarea s-a întemeiat de astă dată mai bine: a determinat 
faptul că numele, odată cu denumirea, reclamă o consistenţă şi 
o natură proprie, fără de care nici nu s-ar putea pune problema 
adevărului. Dar ce e mai de preţ este că această consistenţă nu 
reprezintă ceva de împrumut, ca parte a unei acţiuni mai cuprinză¬ 
toare (vorbirea) — cum era de împrumut adevărul numelui ca 
parte a adevărului spusei — , ci ţine de faptul că denumirea însăşi 
este de natura întregului, adică e acţiune. Ea este într-adevăr un 
demers, distinct printre celelalte demersuri ale spiritului. Acum nu 
se mai poate obiecta, ca în primul moment al argumentării, că 
partea nu are neapărat caracterele întregului. Partea, care e o acţiune, 
este efectiv de natura întregului acţiune. 

Că prin el însuşi numele nu este acţiune, ci doar devine aşa ca 
denumire, nu poate crea greutăţi. Acţiunea este intrinsecă numelui, 
cum o arată verbul format de la substantiv chiar. Rostul numelui 
este de a numi. Cel mult se poate deosebi între denumire şi nume, 
ca între acţiune şi unealta ei necesară. De aici propoziţia ce 
urmează : 

3) Numele are natura stabilă de instrument şi posedă o funcţie 
critică (387 d — 388 d). Am ajuns aşadar la o teză nouă: cuvîntul 
ca instrument. Poate că ar fi trebuit deosebit mai întîi între acţiuni 
ce reclamă un instrument şi altele — ca anumite demersuri şi 
emoţii ale spiritului — care nu au nevoie de instrument (în cazul 
că nu calificăm aşa corpul întreg, sau făptura întreagă ce este în 
acţiune). Dar în orice caz denumirea, întocmai tăiatului sau ţesu¬ 
tului, cere efectiv un instrument, în greacă un organon, care este 

numele. Instrumentul în genere este unul anumit, pentru ceva anu¬ 
mit ; el are o natură stabilă pentru că bine definită în folosinţa lui. 
Iar la fel cum acţiunea prin care săvîrşim ceva este discriminatoare, 
în aşa fel încît prin ea deosebim ( diakrinomen, 388 b) în sînul a ceea 
ce facem, la fel acţiunea de a numi are ceva „critic” în ea. 

Termenul folosit aci de Platon este din plin semnificativ. A 
deosebi ( krincin ) înseamnă în greacă şi ,,a judeca”, astfel că dintr-o 
dată numelui, în funcţia lui de denumire, i se dă caracterul de a fi şi 
o judecată 18 . Pe plan logic, actul de-a denumi reprezintă mai mult 
decît simpla fixare de concepte; nu pune în joc doar „cuvîntul care 
el abia face din concept un individ (subl. ns.) în universul gîndirii”, 
cum spunea W. von Humboldt 11 , ci cuvîntul care, în exerciţiul 
lui, de asemenea exprimă acţiunea mai complexă a judecăţii. în 
speţă, în exerciţiul cuvîntului putem vedea funcţia critică a cugetului 
manifestîndu-se pe două planuri, după Platon: la suprafaţă, deose¬ 
bind între rolul cuvîntului de a instrui pe altul şi de a se instrui pe 
sine ; în adîncime, cu rolul cuvîntului de-a face, în cadrul instru¬ 
irii de sine, discriminări în sînul lucrului, de vreme ce prin nume 
deosebim şi judecăm asupra lucrurilor înşile ( ta prdgmata diakrino¬ 
men, 388 b). 

într-adevăr, Socrate enunţă aici de-a dreptul — şi nu poate 
decît enunţa, indica şi apoi descrie, cum face orice lingvist dealtfel — 
rostul numelui. în sobrietatea ei, enunţarea definitorie ne pare a 
fi remarcabilă. Rostul numelui (al denumirii) este îndoit: pe de o 
parte ne face să instruim pe alţii, adică să-i informăm ; pe de alta 
ne face să deosebim (să discernem) în sînul lucrurilor. 

Din felul cum prezintă anticul de la început rostul numelui — al 
cuvîntului în general şi al denumirii — modernii au crezut că 


13 BRICE PARAIN, în Recherches sur la nature et Ies fonctions 
du langage. Paris, 1942, afirmă în chip sugestiv că darea de nume 
este „prima judecată” (p. 23). Dacă totul începe cu percepţia, 
atunci aceasta este cuvînt (p. 33). Chiar inducţia îi pare un caz 
particular al problemei denumirii, căci numele califică de fapt 
un gen (pp. 49—50). Denumirea este „prima judecată de existenţă” 
(p. 55). Dar, dacă nu se poate considera, cu Aristotel, limba ca 
un sistem convenţional, trebuie introdusă categoria posibilului 
şi se poate spune că, fără a fi o expresie a realului, denumirea 
este una a proiecţiei posibilului spre real (p. 58). 

14 în Ueber das vergleichende Sprachstudium, 1820, în „Werke”, 
Berlin, 1884, p. 57. 

trebuie să regăsească şi reţină doar prima funcţie, cea de informare 
şi comunicare. Este impresionant dar şi îngrijorător de îngust 
pînă la urmă, acest accent care se pune astăzi — în parte poate şi 
sub influenţa ciberneticii şi în genere a tehnicii moderne de apropiere 
şi punere în contact cu toate — asupra funcţiei de comunicare, 
nu numai a cuvîntului izolat dar a limbii însăşi. Jumătate din 
viziunea platoniciană despre rostul numelui a devenit totul despre 
vorbirea omului. Dar dacă vorbirea aceasta nu este un ciripit bine 
organizat — cum pare a rezulta că este, din viziunea multora 
dintre învăţaţii de astăzi — atunci rostul ei în ansamblu, şi chiar 
al denumirii în particular, nu se reduce la a fi un mijloc de comuni¬ 
care. Cu simpla ei denumire vorbirea este de la început şi altceva: 
ea pune în joc, prin nume, un „instrument critic cu privire la natura 
lucrurilor” (ârganon kal diakritikbn tes ousias 388 b —c), spune 
Platon. 

Afirmaţia aceasta, de o adîncime şi cu perspective pe care, aşa¬ 
dar, modernii, cu tot extraordinarul lor aparat, n-au înţeles să le 
regăsească, trebuie luată în clipa de faţă şi la Platon cu o anumită 
prudenţă, în aşteptarea precizărilor şi retractărilor ce vor veni 
în partea finală cu privire la dreapta denumire a lucrurilor. Dar 
de pe acum putem spune: în substanţa ei afirmaţia nu va fi dez¬ 
minţită, şi în orice caz ea creează pentru studiul limbii o excepţiona¬ 
lă răspundere de investigaţie 16 . 

Dacă însă rostul numelui sau al denumirii este îndoit — comuni¬ 
carea către alţii şi discriminarea pentru sine şi pentru cugetul 
omului — atunci înseamnă că nu oricine se serveşte cum trebuie 
( kalos , 388 c) de nume şi în general de vorbire. Ştim bine cn toţii 
cît de prost comunicăm altora, adesea, ce avem de spus şi cît de 
nefericit denumim şi mai ales deosebim (sau nu deosebim) prin 
cuvinte. Fireşte, oricît de puţin am cunoaşte meşteşugul rostirii, 
nu ne putem opri şi nimeni, cu nici un titlu şi autoritate, nu ne 
va opri să vorbim în continuare unii cu alţii. Spre deosebire de meş¬ 
teşugul ţesutului — cu exemplul lui Socrate aici —, de care nu se 
poate servi sau pe care chiar nu-1 poate pune în joc decît meşteşuga- 


16 W. VON HUMBOLDT, în Ueber das vergleichende Sprach- 
studium, 1820, ed. cit., p. 60, scria: „Limbile nu sînt mijloace de-a 
înfăţişa adevărul dinainte cunoscut, ci în mai mare măsură de 
a-1 descoperi pe cel necunoscut". 

rul respectiv, ţesătorul, folosinţa cuvîntului este nu numai la în- 
demîna oricui dar şi în practica inevitabilă a oricui. Ţesători prin 
cuvinte sîntem şi trebuie să fim cu toţii: creăm firesc prin rostire 
legături între noi şi alţii, sau intrăm cu partea ţesută de noi în 
textura şi plasa comunităţii, pe de o parte; iar pe de alta, ţesem 
fiecare cum putem în haosul lucrurilor, cu bătătura lor adesea ne¬ 
ştiută nouă şi cu atîtea fire sucite şi răsucite, cum sînt în lucruri. 

în această privinţă, comparaţia pusă în joc de Socrate n-ar fi 
potrivită; căci ţesutul este un simplu meşteşug, pe cînd vorbitul 
este un demers ontologic, unul în fiinţă al omului. Dar nici anticul 
nu spunea că trebuie să vorbească doar ştiutorii — aşa cum trebuie 
să ţeasă doar ţesătorii — ci pînă la urmă spune doar că, aşa cum 
ţesătorul pune în joc şi se slujeşte de unelte făcute de cineva price¬ 
put, trebuie ca şi vorbitorul să se folosească de uneltele şi reali¬ 
zările cuiva priceput. Cine este acesta: un învăţat ? un dătător de 
legi şi cuvinte ? o comunitate grăitoare ? un zeu ? Ni se va răspunde 
— dar fără a se hotărî cu adevărat — îndată. Esenţialul va fi 
că nu sîntem liberi să denumim lucrurile chiar cu vorbele noastre, 
cum pretindea Ilermogenes. Cineva este îndărătul nostru. 

4) Numele stau sub o rînduire şi lege (388 d—391 a). în cazul 
că vorbirea ar fi un meşteşug ca atîtea altele, totul ar fi simplu: 
ne-am duce, spre a lua numele potrivite, la făurarul respectiv, aşa 
cum se duce ţesătorul să-şi ia suveica de la dulgher, şi apoi, cu meş¬ 
teşugul nostru, am începe să rostim. Dar vorbitorul (de la 388 b 
în jos, Platon foloseşte pentru „cel ce vorbeşte”, spre a fi în conso¬ 
nanţă cu „cel ce ţese”, termenul didaskoUkâs, cel ce dăscăleşte, 
instruieşte, informează, comunică, reţinînd astfel din vorbire doar 
caracteristica primă, de informare, nu şi pe cea de discernere; dar 
este o simplă luare a părţii pentru tot, o sinecdocă) nu deţine propriu- 
zis un meşteşug. Aceasta însă nu-1 împiedică să primească şi el de 
la cineva uneltele, ba poate îl obligă şi mai mult; căci un meşteşugar 
tot şi-ar putea face, de bine de rău, uneltele trebuincioase, pe cînd 
vorbitorul obişnuit este total neştiutor, în principiu. Oricîtă „com¬ 
petenţă” gramaticală ar avea el, potrivit gramaticii generative 
din zilele noastre, el nu are şi competenţă lexicală, decît într-o 
măsură minimă, de joacă sau poreclire a altora. Numele, respectiv 
cuvintele, el trebuie să le ia de la cineva — şi Platon nu indică nici 
zeul, nici omul deosebit, spre a începe, ci legea (nâmos, 388 d). 

în echivocul său, ce frumos este răspunsul acesta cum că vorbele 
ne sînt date de lege. Ne putem gîndi la oricine şi orice : la tradiţie, 
la spiritul obiectiv al limbii, cum spunea Hegel, la învăţaţii sau 
înţelepţii începuturilor; cuvîntul poate fi obţinut prin deprindere, 
prin consimţire sau prin consacrarea adusă de bunul gust, de plă¬ 
cerea, de simţul artistic al limbii, cum s-a spus (Croce şi K. Vossler), 
oricum. Şi totuşi, în echivocul său, răspunsul are rigoare. Căci vor¬ 
birea este „legiuită”, ţar orice ar fi îndărătul legii celei vii, ea ope¬ 
rează ca lege. Platon poate vorbi de acum înainte despre „legiuitor”, 
ca şi cum ar vorbi de o persoană. Dar este mai mult: e o instanţă. 
Oamenii vorbesc între ei folosind nume şi forme care au trecut pro¬ 
ba unei „instanţe”; care s-au lămurit, cum spune limba noastră, 
sub focul purificator al unei încercări şi verificări. 

Legiuitorul acesta, oricine ar fi el, este demiurgul sau mai exact 
„onomaturgul”, spune textul (389 c), respectiv creatorul de nume. 
Şi el este tipul de creator ce se iveşte, după Platon, cel mai rar 
printre oameni. Omul — am putea comenta — este în măsură să 
obţină tot felul de creaţii, ba mai poate face încă o lume peste cea 
reală, cum vedem astăzi că face tehnica ; dar nume şi cuvinte potri¬ 
vite îi este greu să dea. Sau să ne întrebăm : nu cumva orice altă 
demiurgie ţine de aceea a cuvintelor ? nu cumva cuvintele potrivite 
(cele rostite, sau gîndite chiar nedesluşit) sînt acelea care fac po¬ 
sibilă o creaţie de orice fel ? artistică — de vreme ce pînă şi în 
muzică şi plastică răzbeşte gîndul —, ştiinţifică, aşa cum s-a spus, 
politică şi morală ? Cuvintele potrivite sînt şi gînduri, şi sentimente, 
chiar percepţii potrivite, astfel că totul ar fi, în lumea omului, o 
chestiune de cuvinte. Greutatea este deci să ai la dispoziţie sau să 
poţi da cuvinte 16 . 

Platon nu spune aici atît de mult, ci doar că nomotbetul în 
chestiune, demiurgul de cuvinte, onomaturgul, se iveşte rar de tot. 
Iscusinţa lui totuşi, se arată a fi, la început, de acelaşi fel cu cele¬ 
lalte. Ca şi dulgherul care face o suveică, el are în minte un proto¬ 
tip (389 b), pe care trebuie să-l adapteze nevoilor felurite şi obiec¬ 
telor felurite. Numele este făcut dintr-o aceeaşi materie pentru 


16 Mai bine decît „unealtă” cuvîntul ar trebui numit „temeiul 
tuturor uneltelor”, scrie J. DERBOLAV, în Platons Sprachphi- 
losophie im Kratylos und in den spăteren Schriften, Darmstadt, 
1972, p. 85. 

toate folosinţele, să spunem din materia sunetelor simple şi a sila¬ 
belor ; şi trebuie creat intr-astfel incit să respecte ideea de nume, 
numele în el însuşi (389 d), adică, vom spune, să aibe o consistenţă 
şi caracter de instrument critic, fiind în acelaşi timp numele potrivit 
naturii fiecărei realităţi, cel puţin la fel cum uneltele create de meş¬ 
teşugari specializaţi sînt adaptate lucrului. Mai mult încă, tot aşa 
cum o unealtă este consacrată şi recunoscută drept bună doar de 
cel care o foloseşte — în cazul suveicii de alt meşteşugar, ţesătorul — 
numele tebuie consacrat şi el de altcineva, de un alt ştiutor, anume 
de către cel ce ştie să întrebe şi să răspundă, dialecticianul (390 c). 
Atunci, te întrebi, de ce este mai grea meseria onomaturgului decît 
cea a oricărui alt meşteşugar? 

Dialogul lasă aici din nou un gol de argumentare, pe care cititorul 
şi în orice caz interpretul nu-1 pot accepta întocmai. Este limpede 
că nu numai dialecticianul foloseşte cuvîntul, ci orice om. (De aceea 
cînd reia gîndul că dialecticianul foloseşte opera legislatorului în 
materie de nume, dialogul ne spune doar că primul „supraveghează” 
şi bineînţeles judecă, apreciază opera celui de-al doilea; 390 d). 
Tocmai din această pricină cuvîntul e greu de fixat ca instrument; 
îl folosesc toţi oamenii, nu un meşteşugar anumit. La acesta din 
urmă, dealtfel, folosinţa instrumentelor este limitată: suveica, ni 
se spusese (la 389 b) trebuie să fie uneori potrivită pentru o pînză 
mai uşoară, alteori mai deasă, pentru pînză de in, alteori de lină, 
oricum pentru un număr limitat de cazuri, ca în orice meşteşug; 
pe cînd cuvîntul, ca instrument, va servi pentru nelimitatul gînduri- 
lor şi vorbirii. 

Dialecticianul deci, în ciuda analogiei ce se face în text, nu este 
un meşteşugar cu răspunderi şi interese determinate. Nu trebuie 
oare ca onomaturgul adevărat să fie şi dialectician, spre a da cuvinte 
potrivite ? Ba încă mai mult, nu s-ar putea şi n-ar fi de dorit ca o 
conştiinţă de dialectician să se trezească în orice vorbitor ? Dat 
fiind faptul că toţi folosim instrumentul cuvîntului, poate că posedăm 
toţi, în chip implicit şi la diverse niveluri, capacitatea de-a aprecia 
dacă instrumentul este bun ori nu. Sîntem toţi, ca fiinţe vorbitoare, 
judecători ai operei pe care au realizat-o alcătuitorii de nume, ori¬ 
cine ar fi aceştia. 

Dar dacă funcţia dialecticianului poate şi ar trebui să fie peste 
tot activă, atît în cugetul celui ce instituie cuvintele cit şi în cel 

al oricărui vorbitor — deci al tuturor oamenilor — , funcţia dătă¬ 
torului de cuvinte, a onomaturgului, nu poate reveni oricui. Cel 
puţin la rezultatul acesta a condus toată discuţia de pînă acum, 
în aşa fel încît Socrate poate spune : ,,Se întîmplă astfel, Hermogenes, 
că instituirea numelor nu este o treabă de rînd, aşa cum crezi tu, 
nici la îndemîna unor oameni de rînd” (390 d). Că numele s-ar potrivi 
chiar în chip natural cu lucrurile, cum susţine Cratylos, nu rezultă 
pînă la capăt nici pentru Socrate, care îndată (la 391 a) se va corecta 
şi va spune: „contrar celor spuse mai întîi, numele pare (subl. ns.) 
să aibe o dreaptă potrivire”. Dar atîta este de ajuns pentru ca teza 
lui Hermogenes să fie respinsă. 

Hermogenes nu are ce opune acestui rezultat, căci este lipsit 
de argumente teoretice. Dar el vrea acum să i se arate în fapt dreapta 
potrivire a numelor. Iar Socrate însuşi, înainte de-a cerceta, cu par¬ 
tea a treia, în ce anume poate consta potrivirea, care sînt re¬ 
sorturile şi căile ei, deschide acum, cu partea a doua, dezbaterea 
cu privire la dovezile de fapt ale dreptei potriviri. Desfăşurarea 
dialogului este astfel perfectă, în ciuda a ceea ce spun majoritatea 
comentatorilor: în prima parte e combătută teza că vorbirea e 
arbitrară; în a doua se va cerceta pe viu, cu limba greacă, ce are 
sens necesar sau măcar bine potrivit în vorbire; în a treia, dacă 
există necesitate naturală şi în ce ar consta dreapta potrivire. 

Este de la sine înţeles că dovezile nu pot fi aduse decît în limba 
greacă. Cum oare s-a putut spune de către unii interpreţi că ana¬ 
lizele etimologice care urmează sînt de prisos ori excesive ? Nimic 
nu era mai firesc, din clipa cînd s-a admis că numele nu este cu 
totul arbitrar, decît să se vadă ce fel de dreaptă potrivire conţin 
cuvintele la îndemînă şi ce lecţie se poate scoate din ele. 

Trebuie să se vadă, în definitiv, ce au făcut şi spus, odată cu 
limba, alţii, în materie de dreaptă potrivire; de pildă ce au spus 
sofiştii de la care a învăţat Callias (391 b —c), fratele lui Hermogenes. 
Dar dacă aceştia nu inspiră încredere, atunci trebuie să se vadă 
ce au spus poeţii, păstrători ai marilor tradiţii — sau să se vadă 
ce spun cuvintele ele însele. Iar înainte de a trece la lecţia cuvintelor, 
a celor esenţiale, din limba greacă, trebuie pusă încă o dată întreba¬ 
rea, de astă dată cu Homer : cine au fost adevăraţii dătători de 
nume ? zeii ? oamenii ? 

Partea a doua 

1. Numele date de zei, numele date de oameni (391 d —397 b). 
în pragul părţii a doua, unde va apărea lungul şir al etimologiilor 
greceşti, să reamintim o clipă cit de organizat şi întrucîtva de neaş¬ 
teptat s-a desfăşurat partea întîi a dialogului. De obicei dialogurile, 
cu excepţia celor tîrzii, urcă treptat spre ceva, desfăşurînd gîndurile 
şi situaţiile în ascensiunea lor către Idee. Aici însă, în prima parte, 
gîndul lui Socrate a coborît tot timpul, de-a lungul celor patru teze 
după care s-a desfăşurat. 

Gîndul dinţii a fost că toate numele, inclusiv cele proprii, poartă 
în ele un adevăr. Pe urmă, s-a vorbit despre simpla consistenţă 
sau stabilitate a numelor. Consistenţa lor a fost redusă şi mai mult, 
la cea de a fi instrument, este drept nu numai de comunicare, ci şi 
de investigaţie. Dar un instrument reprezintă opera cuiva, şi de 
aceea trebuie văzut cine e legiuitorul cuvintelor şi felul cum a creat 
el instrumentul, în particular cum au fost gîndite şi alcătuite cuvin¬ 
tele limbii greceşti. 

Coborît la realitatea istorică a cuvintelor greceşti, gîndul despre 
nume şi, în genere, cercetarea întreprinsă despre limbă par a fi 
pierdut acel orizont de generalitate pe care-1 reclamă de obicei 
Socrate în dialoguri („nu-ţi cer să-mi vorbeşti despre virtuţi, îţi 
cer să-mi vorbeşti despre virtute”). De la gîndul despre vorbirea 
în genere s-a ajuns la vorbirea greacă. Cum se face că Socrate se 
dezminte, pentru o dată, şi recurge, el şi nu interlocutorul său, 
la sprijinul realităţilor individuale ? 

Se pot încerca mai multe răspunsuri. Întîi, se poate reaminti 
că Hermogenes însuşi este cel care îi cere să ilustreze într-un fel 
teza cum că numele lucrurilor n-ar fi arbitrare, iar Socrate n-are 
altă ilustrare la îndemînă decît limba greacă. Apoi s-ar putea spune 
că Socrate însuşi are nevoie să se asigure cu privire la problema 
potrivitei denumiri — care nu este teza sa, ci a lui Cratylos — 
cum că ea are sens, fie şi într-o măsură limitată; iar dacă nu te-ai 
gîndi la o limbă anumită, ci la toate limbile reale şi posibile, atunci 
cuvîntul şi problema dreptei denumiri prin el ar dispărea, aşa cum 
se vede la moderni. 

Dar răspunsurile acestea privesc mai mult împrejurările exte¬ 
rioare ale dialogului. Vom prefera să spunem: Platon este silit 

să facă o incursiune în limba greacă, respectiv a sa, pentru că 
situaţia limbii este diferită de cea a altor realităţi de la care pleacă 
de obicei dialogurile. Dimba are un statut special de la început : 
ea este un individual-Mmuersai. într-o fiinţă frumoasă nu găseşti 
toată frumuseţea (îţi aminteşti de ea, doar, spune Platon) ; intr-un 
om virtuos nu afli toată virtutea. O limbă, însă, este însăşi vorbirea, 
de fiecare dată. Este Zogos-ul, cum o aminteam. Individualul ei este 
universalul, pentru cel ce vorbeşte în ea. Platonician vorbind, cu 
o limbă realitatea individuală este dată laolaltă cu Ideea ei deplină. 
De aceea ni se pare că Platon nu putea vorbi mai adîncit despre 
limbă fără să invoce limba sa. 

în partea a treia, cînd se va face teoria elementelor limbii, va fi 
dezarticulată tocmai limba greacă. Platon nu are la dispoziţie exem¬ 
plul altor limbi şi nu are nevoie de ele, pentru interesele sale, cum 
n-a avut nevoie nici Panini spre a-şi da gramatica. Pe deasupra, 
aşa cum am relevat-o, cufundarea în limba proprie reprezenta o 
nevoie nu numai de ordin ştiinţific, ci şi de ordin spiritual, pentru 
gînditorul antic, şi ea s-a desfăşurat probabil, în cazul lui, de-a 
lungul întregii vieţi, dată fiind întinderea şi subtilitatea investi¬ 
gaţiei întreprinse, chiar dacă a apărut într-un singur dialog. 

Coborîrea în cuvintele limbii proprii, dealtfel, nu anulează cerce¬ 
tarea de principiu, ci o va sluji direct, amînînd-o doar în termeni 
pentru partea a treia. într-adevăr, atît problema dătătorului de 
nume cît şi problema numelui ca instrument, apoi cea a stabilităţii 
numelui, într-un sens şi cea a adevărului lui, toate apar din plin 
în etimologiile pe care le încearcă Platon. Iar dialogul se reia, acum, 
în concretul limbii greceşti, tocmai de acolo unde sfîrşise prima par¬ 
te, de la problema onomaturgului, anume: oare alcătuitorii de cu¬ 
vinte sînt zeii sau oamenii, iar cînd e vorba de oameni, oare sînt 
bărbaţii sau femeile, creatorii de mituri şi autorii de opere, sau 
obştea toată? 

Simplul fapt că Homer vorbeşte despre cîteva nume „date de 
zei”, trebuia să pună pe gînduri pe un grec. Chiar dacă acesta nu 
credea că limba este de origină divină — şi Platon nu o crede — 
sau nu admitea nici măcar că vreun nume izolat este de altă obîrşie 
decît omenească, faptul totuşi că unui nume i se atribuie, chiar 
iluzoriu, un legislator neobişnuit sugera desigur că numele are o 
justificare în plus, că este gîndit şi „legiuit” într-un fel special. 
Nu te poţi opri să-i cauţi întemeierea, cu riscul fireşte de a nu o 

găsi, tocmai pentru că este de ordin divin. Un lingvist şi gînditor 
nordic se va întreba, de bună seamă, ce poate însemna faptul că în 
textele Eddei stă scris despre numele pămîntului: 

Pămînt se numeşte la oameni, 

Dar Asii îl numesc cîmp 
Iar Vanii îi spun căi ...* 

aşa cum oricare cititor de texte sacre se întreabă ce fel de mai 
dreaptă potrivire — în spirit profan — justifică atîtea nume pre¬ 
tinse de altă obîrşie decît cea omenească. 

Dacă aşadar Homer declară că rîului troian zeii îi spuneau 
Xanthos în loc de Scamandros cum îl numeau oamenii (391 e), sau 
că unei păsări zeii îi spun chalkis, în loc de kymindis şi că unei 
stînci îi spun Myrine în loc de Batieia, ar trebui să fie de aflat un 
sens în toate acestea. Dar cum să-l afli ? Este totuşi ceva care depă¬ 
şeşte puterile omului, spune Platon ; nu atît pentru că obîrşia nu¬ 
melui este divină, vom sugera, cît pentru că sub „divin” se ascunde 
în general o tradiţie al cărei sens s-a pierdut. 

Atunci trebuie lăsaţi de-o parte zeii invocaţi de Homer ca ono- 
maturgi şi trebuie în schimb să se vadă care anume este onomatur- 
gia lui Homer însuşi. Poetul îşi botează şi el eroii într-un fel anumit. 
De ce-i numeşte aşa ? Cînd pe fiul lui Hector îl numeşte uneori 
Astyanax, alteor Scamandrios, el trebuie să aibe un motiv pentru 
care face să varieze numele; şi cu siguranţă are un motiv să 
considere mai potrivit pe unul din ele. Nu este o problemă aici ? 

E o problemă estetică de prim ordin : onomastica literară. Autorii 
sînt, în felul lor, onomaturgi, instituitori de nume; s-ar putea deci 
să fie ceva de învăţat de la ei. Dar să reţinem numai aspectul lin¬ 
gvistic al problemei. Dacă vorbim de legislatori în materie de nume 
şi cuvînt, atunci, în loc să cătăm zadarnic spre ceruri şi înainte 
de a ne cufunda în jungla unei limbi istorice, este potrivit, cum 
face Platon acum, să vedem o clipă ce se întîmplă în lumea făcută, 
elaborată, îngrijit construită, a creatorului de opere şi cum insti¬ 
tuie acesta numele eroilor. 

Este semnificativ faptul că dialogul, care se deschisese cu problema 
usteţei numelui propriu în cazul lui Hermogenes chiar, întîrzie 


1 Les Religions de l’Europe du Nord, par RfîGIS BOYER et 
EVELYNE LOT FALCK, Denoel, 1974, p. 72. 

astfel asupra temei numelui propriu, din cuprinsul numelui. Ni se 
păruse că numele propriu este cea mai delicată condiţie a denumirii, 
cînd e vorba de aflat justeţea şi firescul ei. Ce poate fi mai arbitrar 
decît un nume propriu ? Dar acum este vorba de numele unor eroi 
gîndiţi şi modelaţi de un autor. Dintr-o dată problema dreptei po¬ 
triviri a numelui ar putea trece din condiţia cea mai grea în cea 
mai uşoară. în orice caz justeţea, fie şi artificială, a numelui eroilor 
se impune oricărui autor şi trebuie reclamată oricînd de cititor. 

Faţă de numele dat oamenilor reali, care nu sînt definiţi de la 
început, ci se definesc ca oameni abia maturizîndu-se şi primind 
atunci ca o pecetie, în fiinţa lor, numele ce le fusese exterior la 
început, numele dat eroilor literari sau mitici are sorţi să fie potrivit 
de la început. Autorul îşi deţine eroul, îi cunoaşte traiectoria, ori- 
cîte surprize ar pretinde el că are de la propriile sale creaţii, aşa 
încît trebuie să-i închipuie şi numele potrivit. Există chiar creatori 
care mărturisesc că pînă ce n-au obţinut numele eroului lor nu l-au 
„văzut” cu adevărat, într-atît de hotărîtor ontologic este rolul 
numelui şi în imperiul ficţiunii. Poate că unii lingvişti au şi cerce¬ 
tat sub acest aspect ce înseamnă „dreaptă denumire” şi care sînt 
criteriile onomasticii literare. 

Dar nu ficţiunea literară ca atare îl reţine pe Platon. El invocă 
pentru instituitorul de nume criterii care pot fi puse în joc şi de 
creatorul literar, dar sînt mai ales ale lumii şi societăţii reale. în cazul 
dublei denumiri a feciorului lui Hector, ni se reaminteşte că Astya- 
nax era numele dat de bărbaţii troieni pe cînd Scamandrios era 
cel dat de femei (392 d) ; iar numele dat de bărbaţi trebuie preferat, 
căci bărbatul „este mai chibzuit decît femeia” 2 . Aşadar criteriul 
bunei denumiri, sau unul dintre criterii ar fi înţelepciunea aceea 
comună, care, în versiunea cugetului bărbătesc, ştie să găsească 
întotdeauna potrivirea dintre nume şi fiinţa omului. Totuşi criteriul 
ar fi putut juca şi în favoarea femeii, dacă Platon ar fi avut mai 
puţine prejudecăţi asupră-i. Căci femeile nu sînt doar mai conserva¬ 
toare, păstrînd cu ele mai bine înţelesurile şi numele tradiţionale; 


' Comentînd acest loc, L. Mărldier, în Notice la trad. din Cra- 
tylos, coli. „G. Bud£”, 1931, p. 16 şi nota 1, p. 64, vorbeşte de 
„fantezia acestui raţionament", de vreme ce afirmaţia lui Platon 
ar fi inexactă, potrivit textului homeric. Dar raţionamentul lui 
Platon poate fi perfect îndreptăţit, chiar dacă exemplul este 
inexact; iar aici raţionamentul contează. 

nu sînt doar mai apropiate decît bărbatul de enigma fiinţei timpurii 
a omului, dar au, cum s-a spus, un mai bun şi adine contact cu 
lumile văzute şi nevăzute. Poate că ele, cu felul lor de înregistrare 
atît de sensibil, sînt în măsură să dea nume mai potrivite lucrurilor 
şi oamenilor. 

Este, în orice caz, un criteriu pentru onomaturg, acesta de a fi 
atent la înţelepciunea lumii, aşa cum a fost Homer. Iar îndreptăţi¬ 
rea pe care a găsit-o Homer la vorbitorii troieni, atunci cînd a reţi¬ 
nut numele de Astyanax, a fost una cu adevărat masculină: a 
sensului clar şi a numelui liotărît. Numele lui Astyanax, dealtfel 
ca şi cel al lui Hector, tatăl, cuprind în ele sensuri regeşti. în primul 
este înscrisă ideea de „conducător”, în al doilea cea de „stăpînitor” 
(393 a). Nu se poate înregistra oare aici — spune în legătură cu 
acestea Platon — „o urmă a felului cum gîndea Homer dreapta 
potrivire a numelui?” 

Iată aşadar un prim criteriu pe care-1 relevă Platon pentru darea 
de nume, în speţă de nume proprii, căci sîntem încă la acest capitol. 
Criteriul nu este izolat, dealtfel, ci se împleteşte de la sine cu altele: 
înţelepciunea lumii, în versiunea ei masculină (ca şi feminină), 
nu se călăuzeşte numai după gîndul ei liotărît, cînd dă nume oameni¬ 
lor, ci şi după situaţiile efective. Una dintre ele este ginta din care 
face parte cineva, şi apare drept firesc ca omul să poarte numele 
gintei sale, cel puţin cînd nu s-a născut contra firii (393 b). Că 
apartenenţa la o ginte se exprimă cu un nume mai puţin fidel în litera 
lui, nu importă; principalul este să redea esenţa (ousia), (393 d), 
adică natura fiinţei respective. Aşa cum denumirea de „beta” 
exprimă pe b, cu oricîte litere adăugate e, t şi a, la fel trebuie să facă 
şi un nume potrivit, — spune Platon, relevînd de pe acum libertatea 
cuvintelor de a varia literal, o libertate pe care o va invoca mai 
amănunţit în partea a treia. El are chiar o comparaţie fericită 
între cuvinte şi leacurile medicului, atît unele cît şi altele putînd 
avea orice înfăţişare exterioară, cu condiţia ca leacul, respectiv 
cuvîntul, să-şi păstreze virtutea, tăria, capacitatea (dynamis — 394 b). 

Aceasta înseamnă că un nume trebuie să exprime acel sîmbure 
— mai puţin sonor cît logic sau semantic — care să definească 
natura unui lucru ori om. „Astyanax” şi „Hector” n-au litere co¬ 
mune (decît un t nesemnificativ aici), cum nu au nici cu Archăpolis 
(= conducător de cetate) ; şi totuşi exprimă un acelaşi înţeles. 
Ba şi alte nume pot veni să li se alăture ca înţeles. De aici concluzia 

provizorie a lui Socrate : „Toate cele născute potrivit firii trebuie 
să poarte acelaşi nume”. 

Să ne oprim o clipă la acest punct. De pe acum este vădit un 
lucru — ce nu poate fi subliniat îndeajuns, dat fiind felul cum se 
consideră adesea potrivirea „naturală” a numelor — cum că redarea 
naturală a lucrului nu înseamnă la Platon onomatopee, sau cine 
ştie ce reproducere a lui, chiar dacă în partea a treia vor fi cerce¬ 
tate şi aceste mijloace de exprimare, ci cu precădere înţelesul lucruri¬ 
lor 3 . Ceea ce importă, cînd denumeşti, este să prinzi în nume chipul 
lăuntric, esenţa, în limba noastră sinea lucrului, iar aşa ceva nu ţine 
de materialitatea sunetelor şi literelor, oricît ar fi de legată vorbirea 
cmului de dcn eniul sonor. Este drept că aici sînt în joc numele 
proprii, iar natura intrinsecă a unui om, pe care numele trebuie 
s-o redea sau măcar s-o indice, nu are, ca lucrurile reale, un statut 
fizic determinat. Dar simplul fapt că Platon vorbeşte de potrivire 
„naturală”, chiar în cazul numelor de oameni, arată că el caută 
potrivirea cu intimitatea sau cu monograma lăuntrică a lucrurilor. 

O asemenea monogramă imprimă peste fiinţe ginta, aşadar, 
iar onomaturgul trebuie să ţină seama de „ideea” gintei, atunci cînd 
instituie numele, dînd acelaşi nume (sau nume chiar diferite exte¬ 
rior, dar cu acelaşi înţeles) progeniturii ei fireşti. Dar cînd progeni¬ 
tura este nefirească? Dacă vlăstarele unei ginţi sînt contra firii? 

Aici Platon aduce o admirabilă exemplificare — abia marcată 
de el şi de obicei nerelevată nici de alţii — cu cei din neamul Atrizi- 
lor. El dă de înţeles că aceştia nu mai puteau fi numiţi după natura 
gintei, de vreme ce aceasta se „denaturase”, ci fiecare după natura 
sa. Este vorba de neamul ce figurează într-unul din marile cicluri 
de tragedii ale culturii greceşti, un neam care, ca şi Labdacizii lui 
Oedip, şi-a ieşit din ţîţîni, a sărit din matca lui omenească şi a pus 
pe lume exemplare umane extraordinare într-un fel, dar fără dreptul 
de a se revendica de la altă natură decît a lor. Natura gintei lor 
căzuse sub blestem şi de aceea nu mai putea conferi nume de oameni 
pruncilor ei. 


3 în Cours de Linguistique Ginirale, ed. cit., p. 101, SAUSSURB 
reduce la onomatopee şi exclamaţii toată redarea „naturală” 
posibilă a sistemelor lingvistice. Este firesc să decidă atunci că 
nu figurează nimic natural în limbi, de vreme ce trece cu vederea 
tot ce e „natură” logică. 

Ce se întîmplă aşadar cînd se nasc fiinţe ca şi împotriva firii ? 
Ele trebuie să poarte fiecare numele lor, iar aici onomaturgul — Ho- 
mer şi autorul tragic, sau înaintea lor tradiţia care le înregistrase 
legenda — trebuie să dea ei de la ei, nu prin gintă, numele potrivite. 
Astfel, spune Platon (394 e), referindu-se în chip limpede la fiinţele 
ivite contra naturii, un erou ca Oreste poartă pe drept un nume în¬ 
rudit cu cel de „munte”, căci are în el ceva sălbatic, necruţător şi 
muntos. Nu este el ucigaşul propriei sale mame ? Cum, atunci, să fie 
numit după neamul său ? 

Dar tatăl său, Agamemnon, nici el nu poate fi numit după neamul 
său. El era ucigaşul propriei sale fiice, pe care o sacrifica pentru ca 
vînturile să devină favorabile flotei ridicate de el împotriva Troiei, 
unde avea să stăruie timp de zece ani. Numele său trebuie atunci să 
exprime dîrzenia, stăruinţa, tăria de a merge pînă la capăt, împie¬ 
trirea chiar, care-1 duce la crimă dar şi la biruinţă, iar dialogul arată 
în numele de „Agamemnon” prezenţa acestor înţelesuri caracteriza- 
toare. 

Ea rîndul său tatăl acestuia, Atreus, cel care dă numele neamului 
blestemat, nu este oare şi el bine numit ? se întreabă Socrate, urcînd 
din fiu în tată şi urmărind, răsturnat şi în oglindirea simplă a nume¬ 
lor, lanţul actelor tragice. Căci Atreus, cu multiplele sale crime, de 
care ni se aminteşte deschis, poartă în numele său sugestia a ceva 
„funest” şi sumbru, împletit cu un caracter inflexibil, care-1 face 
să-şi ducă şi el pînă la capăt nelegiuirile, sub orbirea sa de ins ce 
„nu tremură” s-o facă. 

Toate aceste implicaţii de sens există efectiv în numele lui Oreste 
şi în cel al ascendenţilor săi imediaţi. Dar acum vine rîndul tatălui 
lui Atreus, Pelops, care şi el este vinovat de crimă, neprevăzînd, 
spune Platon (395 c—d), ceea ce se va abate astfel asupra neamului 
său. Căci el s-a făcut vinovat de uciderea lui Myrtilos, pe care tot 
el îl folosise contra adversarului său Oenomaos, ceea ce dusese la 
moartea acestuia. Pelops nu presimte nimic, nu are ochiul interior, 
iar numele său spune bine, dacă-i căutăm cuvintele greceşti alcătui¬ 
toare, că omul „vedea aproape”, nu era în stare să privească peste 
timpi. 

Şi tatăl lui Pelops, Tantal ? Regele acesta sfruntat şi nelegiuit, 
ucigaş al fiului său pe care-1 oferă în ospăţ zeilor invitaţi la el, are 
din plin înscrisă în numele său osînda de-a purta o stîncă „în cum¬ 
pănă” pe capul său, acolo în Hades unde a fost aruncat. în acelaşi 

timp numele său mai arată şi cit de încercat este el — dacă mai 
pot mişca pe cineva chinurile unei făpturi umane care a încălcat atît 
de adînc şi de fatal pentru întreg neamul ei legea de om. 

Acum se întîmplă în dialog ceva de necrezut: Socrate urcă, pe 
scara aceasta a destinelor nelegiuite şi tragice, din fiu în tată, pînă 
la marii nelegiuiţi din ceruri, pînă la Zeus şi tatăl acestuia, Cronos, 
ba chiar pînă la Ouranos. Ce poţi să spui de cutezanţa sa de-a înscrie 
pe zeii cei mari pe linia funestelor abateri umane de la natură, într-o- 
incredibilă genealogie a denaturării ? Nu poţi decît îngheţa ca spec¬ 
tator, ca în faţa actului tragic, întrebîndu-te pe de-o parte cum au. 
putut asemenea gînduri, aproape de sacrilegiu, să fie date în vileag 
îutr-o cetate greacă şi cum a putut trece de cele mai multe ori citi¬ 
torul modern, chiar cel mai avizat, cu suverană nepăsare peste ele, 
nevăzînd aici decît cîteva „delirante” etimologii greceşti. 

Căci într-adevăr — iar Platon o spune limpede (la 395 d) şi în 
continuare, în cadrul capitolului privind numele celor „generaţi 
împotriva naturii” — tatăl atribuit lui Tantal nu este altul decît 
Zeus însuşi. Acolo deci trimite ginta lui Oreste şi a lui Atreus, cea 
care nu putea da nume progeniturii ei, căci se denaturase; iar dacă 
te gîndeşti că şi Zeus avea în sarcină punerea în lanţuri a tatălui 
său, Cronos, care la rîndul său avea pe conştiinţă înghiţirea proprii¬ 
lor săi copii, după ce îşi ultragiase părintele, pe Ouranos, înţelegi 
nu numai că un dram de filiaţie există de la Zeus la Oreste, dar şi 
că Zeus însuşi, ca şi acesta din urmă, uu-şi poate primi numele de 
la ginta sa, ci trebuia numit pe măsura fiinţei sale, divine e drept, 
dar singulare prin vină încă. 

într-adevăr, numele lui Zeus spune ceva şi el, sau a fost făcut. 
— de către cei care l-au instituit şi care n-au putut folosi numele 
gentilic — să spună ceva cu tîlc. Despre nelegiuiri şi situaţii funeste 
însă nu mai putea fi vorba în cazul acestui nume, căci este cel al 
unui zeu, unde totul trece în lumină şi bunătate, chiar dacă are- 
aparenţe de nelegiuire. Iar cei care l-au numit pe Zeus par a fi pus- 
accentul, dincolo de bunătate şi răutate a cîte unui lanţ de viaţă 
(cum era lanţul desprins de Zeus prin Tantal), pe viaţă însăşi, adică 
pe natura lui Zeus de a fi atît obîrşie a vieţii cît şi stăpînitor asupra 
celor ce vieţuiesc. 

Dacă şi-ar duce îndrăzneala pînă la capăt, Platon ar trebui să. 
caute, ajuns acum la tatăl lui Zeus, la Cronos, tocmai pe cel ce su¬ 
primă vieţile pruncilor săi sau viaţa pur şi simplu. Dar nu numai că 

numele de Cronos nu-i sugerează ceva pe linia nelegiuirii divine, ci 
ai impresia că ajuns aici, la zei, totul trebuie să se aplaneze, ieşindu- 
se acum din lanţul oarbelor fatalităţi. Cronos însuşi, zeul timpului 
necruţător cu care a fost asimilat, devine după etimologia dialogu¬ 
lui — discutabilă şi asupra căreia se va reveni — „gîndirea cea 
mai aleasă”, „ceea ce este curat şi fără amestec, în cuget” (396 b). 
în lumea zeilor efectiv toate se limpezesc. Dar suprema limpezime 
şi luminozitate o exprimă numele lui Ouranos, tatăl lui Cronos, 
unde genealogia se încheie; căci el aduce ideea de contemplaţie, 
de „privire în sus”. Aşa ia capăt, pe scara ei urcătoare, genealogia 
fiinţelor singulare ivite, într-un fel, contra naturii. 

Poate că şi cerul, cu zeii pe care i-a pus apoi pe lume, se ivise 
undeva contra naturii, contra indistincţiei originare, de vreme 
ce lanţul coborînd de la el putea duce, pe o linie, pînă la demenţa 
umană. 

Ajuns aici cu genealogia sa, Platou regretă că nu-şi aminteşte 
mai bine de genealogia liesiodică a zeilor, spre a continua să pună 
în joc inspiraţia sa în ce priveşte tălmăcirea numelor, o inspiraţie 
pe care simte că o datorează lui Euthyphron, preotul tălmăcitor de 
semne divine, pe care îl întîlnise în dimineaţa aceea. 

Simpla menţionare a lui Eutliypliron (personajul oarecum ridicol 
care dă numele dialogului despre „pietate”) şi ironia întoarsă asu- 
pră-şi a vorbelor lui Socrate, fac pe cititor să se liniştească: aşadar 
etimologiile de pînă acum au fost o joacă, îşi spune el. Şi cititorul 
se pregăteşte să nu ia în serios nici restul etimologiilor greceşti ce 
stau să se producă. Dar în lumina arborelui genealogic al etimologii¬ 
lor etajate şi al tragediilor în cascadă, care ne-au apărut firesc şi 
aproape logic înaintea ochilor, în cele ce preced, cum oare se poate 
trece nepăsător sau uşor plictisit peste o pagină ca aceasta ? N-ar 
trebui să se întîmple exact contrariul ? Nu numai că pagina are sens 
în dialog, pe linia primei probleme, a instituirii de nume proprii, 
dar ea aduce dintr-o dată sensuri filosofice, implicaţii literare şi 
sugestii de gînd, cu o măiestrie care fac din ea o pagină de antologie 
a culturii greceşti. 

Cu etimologiile ei — dintre care dealtfel cîteva s-au dovedit 
exacte şi aproape toate plauzibile — ar părea o pagină de lin¬ 
gvistică; cu evocarea tragediilor înlănţuite care au alimentat o bună 
parte din opera tragicilor, ar părea o pagină literară; cu riguroasa 
înlănţuire genealogică, străpungînd cerul cu fatalitatea ei, ar părea 

o gravă pagină de filosofie. Pe orice linie ai considera-o, sau dincolo 
de orice clasificare după genuri, pagina de aci din dialog ar trebui 
să dea cititorului măsura artei platoniciene, ca şi dispoziţia, nu nu¬ 
mai de a suporta dar de a aştepta cu emoţie intelectuală etimologiile 
ce stau să vină. De la primul mănunchi de etimologii, Platon a ştiut 
să arate că nu se pierde în idiomaticul limbii greceşti, precum şi că 
tot ce face şi caută în limbă îl trimite mult dincolo de problemele 
limbii sale. 

Dacă vroim să regăsim o clipă problema de lingvistică de la care 
plecase, cea a dătătorului de nume proprii, atunci putem sublinia 
că, în aparentul său delir etimologic, Platon i-a dat totuşi un răs¬ 
puns. El a arătat intr-adevăr că există cel puţin trei criterii după 
care se pot da nume proprii potrivite (judecata obştii, ideea ginţii, 
singularitatea exemplarului ieşit din matca ginţii), în afara celui 
de a reţine cuvintele atribuite zeilor sau unei instanţe supranaturale. 
Căci trebuie, după tradiţia fiecărei comunităţi istorice, să fie un sens 
şi o justificare deosebite în numele pe care le-au înregistrat oamenii 
ca venind mai de sus, dar nefericirea limbilor face ca tocmai acestea 
să rămînă ca numele ,,al doilea”, păstrate sub pecetea tainei. Vala¬ 
bile rămîn atunci criteriile omeneşti, după care s-ar putea conduce, 
pentru a statornici nume proprii, onomaturgul, în particular criteriul 
care este şi cel obişnuit de a denumi pe oameni după ginta din care 
fac parte, sau în consonanţă mai mult semantică decît literală cu 
ea. Dar cazul cel mai frecvent, în ciuda aparenţelor, pare a fi la 
oameni tocmai cel în care progenitura se dovedeşte a sta în abatere 
faţă de fire. Aci onomaturgul va avea rolul cel mai greu, de vreme 
ce trebuie să afle cu adevărat dreapta potrivire cu o natură singu¬ 
lară. Pentru acest ultim aspect aducea Platon şirul de nume ilustre 
— fără echivalent, poate, cu lanţul lui, în nici o altă cultură — 
dînd nu numai un prim model de analiză etimologică, dar şi un arbo¬ 
re al singularităţilor umane, de natură să arate, cu ascensiunea lui 
pînă la cer, că atît în rîndul oamenilor cit şi al zeilor excepţia devine 
intr-un fel regula şi că omul ca şi zeul se afirmă împotriva placidei 
firi, la primul cu riscul de a intra în marea dezordine a tragicului, 
la ceilalţi, zeii, cu triumful de a ctitori însăşi lumea. Poate că gîndul 
adine şi straniu de aici, cum că orice nouă rînduială pe pămînt şi 
în ceruri se face sub semnul unei injustiţii, reia ceva din adevărul 
enigmatic cuprins în fragmentul celebru ce ni s-a păstrat din 
Anaximandru. 

Este în orice caz atîta control şi siguranţă în ascensiunea genealo¬ 
gică întreprinsă de Platon cu ajutorul cîtorva nume proprii incit 
nu poţi crede că el n-a gîndit-o şi nu poţi spune — cum se vorbeşte 
cu impietate faţă de arta gîndului — că ea este întîmplătoare. Dar 
poţi în schimb înţelege, tocmai cînd devii conştient de intenţia 
artistică şi filosofică a gînditorului, că el însuşi o va fi resimţit ca 
o impietate faţă de zei — şi atunci nu e decît firesc să invoce pe 
Kuthyphron. Căci şi de rîndul acesta comentatorii şi cititorul rezolvă 
prea uşor lucrurile. De ce-i face Socrate cinstea lui Eutliyphron să-l 
invoce — şi invocarea se va repeta în dialog de şase ori — ca inspira¬ 
tor ? Personajul era lamentabil, Platon îl ridiculizase din plin în 
dialogul ce-i poartă numele, iar gluma de a-1 invoca în repetate 
rînduri ar fi fost de prost gust pînă la urmă în gura lui Socrate. 
Invocarea lui Euthyphron este necesară pentru alt motiv: pentru 
că de el se leagă problema pietăţii. El, închipuitul tîlcuitor de semne 
şi falsul predicator moral al cetăţii, este cel care trezise lui Socrate 
problema pietăţii, prin impietatea ce săvîrşea denunţînd justiţiei 
pe propriul său tată. 

Socrate însuşi simte acum că săvîrşeşte, poate, o impietate faţă 
de părinţii supremi, zeii, cu investigaţia asupra numelui lor. E r a 
din plin o impietate, dealtfel, să urce de la marile naturi de eroi 
tragici, unii cu adevărat loviţi de tragic, ca Oreste şi Agamemnon, 
alţii nelegiuiţi prin firea sau nefirea lor, pînă la părinţii lor direcţi, 
zeii. Dar peste această impietate, pe care interlocutorul Hermogenes 
nu o observa, Socrate alunecă mai cu discreţie, păstrînd-o ca pentru 
el. Era o a doua impietate pe care stătea s-o întreprindă acum, cînd, 
prins în beţia explicaţiilor etimologice, îi propunea lui Hermogenes 
să continue, trecînd de la nume proprii la orice nume. Şi pentru 
această impietate deschisă — căci poate orice investigaţie a numelor 
este una, începînd cu cea a numelor de zeităţi, cum va face Socrate 
acum, şi sfîrşind cu cea a gîndurilor celor mai familiare şi esenţiale 
omului, cum va face în continuare, clătinîndu-le pe toate —, pentru 
ea, ca şi pentru prima impietate, este nevoie de o „purificare”. 
De aceea Socrate încheie această tulburătoare pagină de analiză 
a numelor proprii, spunînd : „să cercetăm cele ce rămîn cu privire 
la nume, cu ajutorul ei (al divinei înţelepciuni, al daimonicei so- 
phia — n.ns.), apoi mîine, de gîndeşti la fel cu mine, o vom îndepărta 
de noi şi ne vom purifica ...” 


183 




CONSTANTIN NOICA 


2. Numele de zeităţi (397 b —408 d). Se pare că în trecut mi¬ 
nerii se apropiau cu sfială de metalul pe care vroiau să-l extragă 
din măruntaiele Terrei. Lingviştii de astăzi nu au nici o pioasă reţinere 
cînd se apropie de cuvinte şi le scot simplu din pă mîn tul cîte unei 
limbi spre a le cerceta în voie. Făptura mai gingaşă a cuvintelor şi 
adînca lor împlîntare în ţesătura unei limbi, ba adesea strămutarea 
lor din limbile altora, cu toată bogăţia de înţelesuri păstrate şi uitate 
ce împresoară cuvîntul, nu tulbură pe învăţatul modern. 

Platon crede că doar sub o inspiraţie deosebită poate să se apropie 
de cuvinte. Şi dacă, în lipsa dicţionarelor şi tratatelor savante, 
cum se găsea, el îşi ascunde greutăţile sub graţia ironiei, ba poate 
uneori, cum s-a spus, ironizează şi pe alţii pentru libertăţile ce-şi 
iau, nu este mai puţin de crezut că va fi păstrat tot timpul o bună 
mirare în faţa enigmaticelor cuvinte. 

Vroind să vadă, de astă dată în înseşi cuvintele limbii greceşti 
(şi nu doar în numele proprii), dacă ele însele dau vreo „mărturie", 
spune el, cu privire la dreapta lor potrivire, va alege cuvintele de 
analizat; şi va alege acele pe care le numeam cuvinte ale „circulaţiei 
interioare”, cele care străbat cel mai des sau întîrzie cel mai mult 
în cugetul omului. Numele proprii, mai ales numele date eroilor şi 
oamenilor, spune el (397 b), nu silit întotdeauna semnificative, orieît 
ar fi învederat el întemeierea unora dintre ele, după un criteriu cii 
altul; căci numele date de oameni „sub o dorinţă a lor” pot să r u 
se potrivească eroului — cel mult să se întipărească în el, cum 
aminteam. S-ar putea în schimb să existe dreaptă denumire în 
„cele veşnic fiinţătoare şi fireşti” (tă ael 6nla kal pephykota, 397 b), 
ni se spune. Aşa fiind, i se pare că numele trebuie să fi fost gîndit 
de către onomaturgi, care-şi vor fi pus mai serios decît în cazul 
numelor proprii problema denumirii lucrurilor. 

Ce sînt aceste „veşnic fiinţătoare şi fireşti” lucruri, denumite de 
oameni, ni se pare aşadar limpede: sînt mai puţin cuvintele privi¬ 
toare la realităţi veşnice, căci Platon n-ar introduce în treacăt o 
teză ontologică atît de însemnată şi discutabilă (cel puţin cînd va fi 
vorba de noţiuni morale şi intelectuale), cît cuvintele care ne solicită 
veşnic, în orice limbă am vorbi, şi care alcătuiesc, cu frecvenţa lor, 
conţinutul de conştiinţă propriu-zis al omului. 

Oricum ar fi, simplul fapt că este vorba de cuvinte alese şi consti¬ 
tuind un ansamblu lexical bine structurat din cuprinsul limbii 
greceşti, sau un adevărat program, ne arată, ca şi în cazul precedent 

al numelor proprii — cînd nu erau în joc nume întîmplăto are, ci 
unele desfăşurate genealogic şi adînc semnificative pentru un grec 
ce cunoştea toţi eroii, de la Oreste pînă la Ouranos — că etimologiile 
de aici nu erau o simplă parodie. Cel puţin în măsura în care cuvin¬ 
tele alese obligau orice cuget grec, ele nu puteau fi luate în derîdere 
de Platon care, chiar dacă ironizează pe alţii uneori sau, în desperare 
de cauză, practică amara autoironie, nu săvîrşeşte impietatea de a 
le invoca în zadar. S-ar putea spune, dimpotrivă, că îşi simte impie¬ 
tatea de a invoca tocmai cuvinte atît de sacre şi de a le investiga 
prea stăruitor, încercînd să pătrundă mai adînc în intimitatea lor. 

Avea dreptul un grec, mai ales unul care lua chipul lui Socrate» 
ce risca impietatea faţă de zei şi avea să fie condamnat pentru ea» 
să se întrebe ce anume poate însemna cuvîntul de „zeu”, cum se 
întreabă el acum ? (397 d) Dacă Platon a scris dialogul de faţă după 
Apărarea lui Socrate, care era în primul rînd o apărare în faţa acuzei 
de impietate, atunci libertăţile de vorbire cu privire la zei, care i se 
atribuie aici, sînt destul de surprinzătoare. Grecii credeau, este 
adevărat, că soarele, luna şi aştrii sînt zeităţi (între altele Socrate 
avea să fie acuzat tocmai că afirma despre soare cum că este „o 
piatră”), dar nu că sînt singurele zeităţi — cum cred şi barbarii, 
spune textul — şi în orice caz nu puteau admite, potrivit sentimen¬ 
tului lor despre divin, că acesta înseamnă numai „alergător” (prin 
ceruri alergător), cum etimologizează Socrate cuvîntul theoi, zei 4 . 
Trebuia să fie ceva mai sacru şi tainic pentru un antic, în natura 
divinităţii, decît faptul de a fi o esenţă mişcătoare. Cel mult adepţi¬ 
lor lui Heraclit le putea conveni viziunea aceasta, cum s-a relevat, 
nu însă grecilor obişnuiţi şi nici chiar lui Platon, care astfel de la 
început va putea resimţi cu amărăciune limitele investigaţiei etimolo¬ 
gice. Dealtfel merită să fie menţionat că nici astăzi cuvîntul theâs 
nu are o etimologie sigură (a se vedea I.ista etimologiilor de la 
fine). 

De asemenea limite el, respectiv Socrate, se va lovi tot timpul, 
în ciuda „inspiraţiei” pe care şi-o simte. Dacă ar fi voit să-şi bată 
joc de etimologiile contemporanilor, ar fi găsit poate ilustraţii 
mai bune, chiar în ce priveşte „divinul”, sau ar fi putut da curs liber 


* E interesant că printre „aştrii ce aleargă” Platon menţionează 
şl Terra, în timp ce la Aristotel, după cum se ştie, pămîntul ră- 
mîne nemişcat în centrul universului. 

fanteziei ironizatoare. Dar încă de la primul nume comun pe care-1 
invocă, o anumită seriozitate a cercetării şi o dispoziţie de resemnare, 
cînd nu poate obţine mai mult de la cuvint, se fac vădite. Investi¬ 
gaţia este totuşi gravă: poartă asupra cuvintelor-cheie ale unei 
limbi, de o parte, şi tinde să conducă, aşa cum va şi face, la o lecţie 
asupra virtuţii cuvintelor şi a limbii însăşi. 

Dacă însă a fost cercetat cuvîntul ce vrea să exprime divinul, 
este firesc ca, înainte de a cerceta şi numele divinităţilor greceşti, 
să se întîrzie asupra cîtorva nume comune în subordinea divinităţii: 
daimon, erou, om, suflet, trup. Daimon-ul merită să fie cercetat 
în prim rînd, cu denumirea sa, deoarece nu numai că vine îndată 
după zeu, în concepţia grecilor, dar îi era lui Socrate ca şi o divinitate. 
Nu-1 apăra Platon în Apologie, spunînd că totuşi el credea în divini¬ 
tăţi, de vreme ce invoca atît de des daimon-ul propriu ? Iar ca şi 
cum raţiunea de daimon ar fi fost mai familiară lui Socrate decît 
cea de divinitate superioară, acesta găseşte în cuvînt o semnificaţie 
mai plină decît putuse afla în cuvîntul de zeu. Amintindu-ne de 
vorba lui Homer că daimonii sînt bunii păzitori ai oamenilor, se 
poate spune că ei ne sînt favorabili pentru că poartă în ei o mai 
adîncă decît oamenii chibzuinţă şi cunoaştere, aşa cum o spune şi 
numele. 

Dar astfel Socrate este iarăşi în situaţia de a săvîrşi o uşoară 
impietate, chiar faţă de divinitatea pe care o revendică pentru el, 
coborînd daimon-ul la treapta omului, totuşi, de vreme ce vede 
în numele lui pe „damon”, cuvînt ce însemna învăţat, iscusit, 
şi adăugind că astfel daimon poate deveni, după moartea sa, orice 
om de bine, — într-atît de primejdioasă este cercetarea mai adîncită 
a cuvintelor. 

în timp ce, prin analiza etimologică noţiunile mai înălţate de 
zeu şi daimon sînt făcute să coboare oarecum (spre surprinderea, 
poate, a cititorului grec contemporan gînditorului antic), noţiunile 
de erou şi de om, aşa cum le redau cuvintele corespunzătoare, sînt 
sortite să se înnobileze. Eroul pare a fi o reuşită doar umană; una 
de culme, e drept, dar rămasă îu zonele omului. însă etimologia 
platoniciană a cuvîntului vine să arate că este vorba de un semi¬ 
zeu. înrudind, poate abuziv, cuvîntul eroului (heros) de cel al 
dragostei (eros), Socrate poate aminti că eroii sînt născuţi din 
dragostea unui zeu ori o zeiţă pentru o fiinţă muritoare (398 d) şi 
ridică astfel pe erou dincolo de nivelul uman. 

Dar îi place, dată fiind nesiguranţa etimologiei sale, să se joace 
cu termenul, întrebîndu-se dacă nu cumva el provine de la a întreba 
(erotan) şi cel ce ştie să întrebe, sau chiar de la cel ce vorbeşte bine, 
cel ce ştie să pună în joc rostirea (eirein), în care caz eşti liber să 
înţelegi că ginta eroilor este a celor ce ştiu cuvîntul potrivit, sau 
,,a retorilor şi sofiştilor” (398 e), despre care Socrate nu are în¬ 
totdeauna vorbe bune de spus. în acest ultim sens „eroul” ar fi 
cu adevărat prilej de ironie pentru Socrate. 

în schimb „omul” nu-i este de fel. Eutliypliron e invocat aici 
la timp spre a-1 salva de impietate. Cuvîntul acesta grec de dnthropos, 
care nici astăzi nu are o etimologie asigurată, reclamă pentru Platon 
pietatea ultimă. Ce ştim despre om ? Ce ştiau cei care i-au dat numele 
sau ne-au dat numele comun prin el ? Nu se poate trece nepăsător 
şi batjocoritor peste un cuvînt care trece el prin noi ceas de ceas, 
ne străbate şi ne deosebeşte, într-un fel, atît faţă de restul firii cît şi 
în sînul firii omeneşti. în orice cuvînt partea uitată este mai vastă 
decît cea păstrată; dar cum să uiţi chiar totul din cuvîntul de om, 
fără să uiţi de tine şi de răspunderea ta ? Vorbitorului într-unele 
din limbile europene nu-i este de prisos, mai ales în ceasurile de 
semeţie ale omului, să-şi amintească de înrudirea cuvîntului de homo 
cu humă. Şi la fel vorbitorului de limbă greacă îi putea fi de folos 
să vadă ce înţeles, aproape ce definiţie de sine va fi pus dătătorul 
de nume în propria sa denumire şi a semenilor săi. 

Folosind observaţia — ce rămîne valabilă în ştiinţa limbii 
— cum că adesea cuvintele se alcătuiesc prin adăugire sau contra¬ 
gere de litere, precum şi prin schimbare de accent (ca în numele 
Diphilos, corect derivat aici din DU şi philos, prieten al lui Zeus) — 
acum Socrate găseşte, cu o nobilă fantezie, că în cuvîntul grec de 
om stă scris „cel înălţat la cercetarea a ceea ce a văzut” (399 c), 
şi face astfel din om fiinţa care nu numai vede dar şi reflectează 
asupra a ce vede. Poate că nici nu este etimologia lui Platon, aşa 
cum nu vor fi chiar toate cele ce urmează, în primul rînd cele pentru 
suflet şi trup; dar inventarul de aci nu este făcut spre a pune în 
lumină originalitatea de gîndire a cuiva în materie de limbă, ci 
tocmai înţelesurile şi resorturile ei mai adinei. 

Pentru „suflet”, de pildă, conceptul şi numele îndată următor, 
se poate susţine, potrivit cu alcătuirea cuvîntului grecesc, că el 
exprimă acţiunea vitală a respiraţiei şi „răcorirea”, reîmprospătarea 


187 




CONSTANTIN NOICA 


ce aduce trupului. Şi intr-adevăr avea să se spună aşa în antichi¬ 
tate, în particular de către Aristotel. Dar, iarăşi, etimologia poate 
părea o impietate faţă de nobleţea sufletului (deşi lingvistica de 
astăzi găseşte corectă etimologia) şi de aceea, cu o nouă invocare a 
lui Euthyphron, Socrate încearcă o a doua etimologie, în exactitatea 
căreia dealtfel nu crede nici el. Potrivit ei, sufletul ordonează şi 
stăpîue.şte, ca spiritul lui Anaxagoras, trupul. Cît despre numele 
acestuia, soma, el avusese parte de mai multe etimologii în greacă : 
era cel de sema (mormînt, unul al sufletului, s-a spus), sau cel de 
„păstrător”, dar şi cel de „închisoare” (chiar soma în greacă) a 
sufletului iarăşi. Tot ce spun grecii despre trup i-ar readuce la suflet, 
parcă. 

Dar de vreme ce cuvintele, chiar străine de „divin”, ne reîntorc 
la condiţia lui, Hermogenes cere să i se arate ce exprimă, în defini¬ 
tiv, numele zeilor, al fiecăruia luat în parte. Este interesant de 
observat — spre a înţelege de ce a început dialogul acesta despre 
nume cu analiza numelor proprii şi a continuat multă vreme aşa 
— că numele zeilor, deşi sînt încă nume proprii, se apropie mai 
mult decît numele oamenilor de cele comune, de vreme ce exprimă 
o natură mai degrabă decît o persoană, după cum va fi interesant 
de văzut că, la capitolul următor al etimologiilor cu nume de aştri 
şi fenomene naturale, este încă vorba, pentru greci, de un fel de 
nume proprii (soare, lună, anotimp) divinizabile de către ei şi totuşi 
din ce în ce mai apropiate de numele comune. Abia la al treilea şi 
ultimul capitol al etimologiilor, cu noţiunile şi intelectuale şi morale, 
va fi vorba de nume în sfîrşit comune (dacă nu ipostazabile şi aces¬ 
tea, sau unele dintre ele, ca realităţi autonome, cum s-a întîmplat 
mai tîrziu cu Intellectus agens al lui Aristotel). Aceasta explică, 
poate, de ce Platon nu face deosebirea dintre nume proprii şi nume 
comune, vorbind doar despre „nume", şi de ce prima parte a dia¬ 
logului, cu numele propriu de Hermogenes chiar, merită să fie luată 
în litera ei, care îi era şi spiritul. 

Cînd ajunge acum la numele zeităţilor greceşti şi a dreptei lor 
potriviri, Socrate îşi ia din nou măsuri de a nu cădea în impietate. 
Ce ar fi toate aceste reţineri, tot acest ceremonial şi, am spune, 
întreg acest dans în jurul cuvintelor, dacă ele ar fi invocate numai 
spre a arăta, cum s-a pretins, vanitatea etimologismului antic şi 
dacă în cuvintele sistematic alese nu ar exista pentru Platon un 
întreg mănunchi de înţelesuri, deopotrivă instructive pentru ce 

interpretări; la cratylos 


poate însemna limba în genere, cit şi greu de obţinut, ba uneori 
riscat spiritualiceşte de urmărit pînă la capăt ? Aşa i se pare acum 
lui Socrate, că el nu are dreptul să facă o prea stăruitoare investiga¬ 
ţie asupra numelui zeilor, mai ales dacă este vorba de unele nume 
cu privire la care tradiţia spunea că şi le-ar fi dat zeii singuri. 

Dar în acelaşi timp, cum să laşi toate numele acestea netălmă¬ 
cite ? Oricît de apropiat ne-ar fi Platou prin libertatea sa de spirit 
şi luciditatea sa raţională, ne este greu de bănuit astăzi, ca moderni, 
ce va fi fost experienţa sa de gîndire ca antic în mijlocul lumii gre¬ 
ceşti. Să ne închipuim totuşi că pentru partea cea mai aleasă dar 
şi cea mai nesigură a vieţii noastre spirituale, pentru credinţa în 
valorile ultime, ar exista, în cultura noastră, treizeci sau patruzeci 
de nume de entităţi, despre care n-ain şti bine ce anume califică, 
dar care ar vorbi multora dintre cei din jurul nostru ca un apel mai 
de sus, ori ca un răspuns şi ca o binecuvîntare spirituală. Fie că am 
crede şi noi în instanţele acelea superioare, cu numele şi cortegiul 
lor de ritualuri, sau mai ales dacă nu am crede, faptul că în jurul 
nostru şi în limba noastră plutesc cîteva zeci de cuvinte despre care 
nu ştim ce spun (aşa cum ştim noi, modernii, puţinul ce spun cuvin¬ 
tele noastre, chiar cele ce denumesc instanţele supreme) şi faptul 
că nu am şti dacă nu cumva cuvintele acelea conţin un mesaj deo¬ 
sebit, ceva care ar putea fi esenţial vieţii noastre spirituale, toate 
ar reprezenta o stranie solicitare, lingvistică, filosofică şi morală. 
Nu poţi sfîrşi lesne cu ceea ce ignori, şi nu poţi invoca liniştit logos¬ 
ul, fie ca raţiune, fie chiar ca simplu cuvînt, dacă nu ai citit înţele¬ 
surile din raţiunea şi din cuvintele ce cutreieră comunitatea ta, 
în ceasul tău istoric. 

Nu vom putea vedea, atunci, o graţioasă eschivă în mărturisirea 
lui Socrate (401 a), cum că nu vrea să vorbească despre zei înşişi, 
dar că nu se poate reţine să cerceteze cit înţeles zace în numele pe 
care li le-au dat oamenii. Căci numele, mai ales cele neştiute dar 
de toţi invocate, sînt la fel de mult probleme pentru gînd cum 
ar fi, pentru mintea cercetătorului naturii, fenomenele şi semna¬ 
lele neidentificate ale materiei şi vieţii. De ce nu am închipui pe 
Platou, cu etimologiile sale, un fel de om de ştiinţă aflat în faţa 
unor stranii fenomene persistente, de care nimeni nu dăduse încă 
socoteală deplină şi care nu puteau fi trecute cu vederea fără să-şi 
nesocotească ştiinţa proprie despre valori şi Idei ? Cu toată pietatea, 
atunci, şi cu puţinul pe care-1 ştim despre enigmaticele cuvinte ale 

cîte unei lumi istorice ca aceasta greacă, să ne aplecăm asupra nu¬ 
melor de zeităţi. 

Este frumos pentru un gînditor grec şi plin de cuviinţă să înceapă 
cu numele unei zeităţi mai modeste, Hestia (Vesta, la romani), 
de vreme ce cu ea începeau toate riturile de sacrificiu. Este blînda 
zeiţă a căminului, cea mai apropiată de om, iar acesta nu se ridică 
spre zei, atît în sacrificii cît şi în strădania de acum de a le cunoaşte 
numele, decît pornind smerit de la lumea sa. Dar zeităţile, chiar 
cele ce coboară pînă la vatra omului, sînt esenţe iradiind peste lumea 
întreagă : Hestia, de obîrşie atît de înaltă, fiica lui Cronos şi Rheea, 
nu este numai buna divinitate a căminului, a inimii casei, ci şi cea 
a vetrei cetăţii, a vetrei întregii Grecii, ba chiar — spun istoricii — 
,,a focului din miezul pămîntului şi a pămîntului însuşi; este a 
căminului întregului univers”. 

Platon ştie toate acestea, chiar dacă nu ar crede, şi atunci nu se 
poate juca oricum cu numele zeiţei. I se pare că, în numele ei, pe 
care nu-1 poate invoca aşa, în deşert, dătătorii străvechi de nume 
au pus înţelesuri adinei ale fiinţei ultime. El le găseşte în largul 
lumii greceşti, unde pentru natura ultimă, sinea, esenţa, ousia, se 
spune essia (401 d) ; şi numele de Hestia — despre care, iarăşi, 
nici învăţaţii de astăzi nu ştiu sigur de unde se trage — îi pare for¬ 
mat de acolo, ca exprimînd sinea ultimă a lucrurilor. Chiar expri¬ 
marea din alte dialecte, ca osia, ar putea avea un sens. Dar, ,.pentru 
cei ce nu ştiu nimic”, ca noi, vorbitorii despre zei, să fie de ajuns 
acestea, încheie Socrate paragraful (401 d —e). Şi într-adevăr 
bătaia de aripă pe care a încercat-o, cu etimologia sa primă despre 
numele zeilor, este semnificativă îndeajuns, filosofic dacă nu şi 
lingvistic. 

,,Se cuvine”, spune el în continuare, să cercetăm acum numele 
Rlieei şi al lui Cronos. De ce se cuvine să trecem la ei ? Pentru că 
— interpreţii nici nu se ostenesc s-o arate cititorului — Hestia este 
fiica lor şi pentru că, aşa cum de la Oreste urca la Agamemnon, 
Platon încearcă să instituie şi aici un fir conducător, în „joaca” 
de care vorbesc unii şi unde ar merita totuşi să citim lucrurile mai 
atent. Iar ajuns aici, la zeii dătători (şi cu Cronos sugrumători) 
de viaţă pentru toţi ceilalţi, ca şi pentru oameni, Socrate simte că-i 
vine dintr-o dată un „roi” de gîuduri, făcîndu-1 să repudieze singur 
prima etimologie pe care o încercase pentru Cronos. Ceva ca un 
principiu lingvistic nou, dublat de un sens filosofic fundamental. 

îl determină să rişte gîndul, poate ridicol, poate plauzibil, spune el, 
că Heraclit avea dreptate cînd afirma că totul e în curgere şi că 
onomalurgii care au dat numele de Rheea şi Cronos au heracliteizat 
şi ei. Căci numele, ca şi fiinţa acestor zei, exprimă devenirea şi 
curgerea (402 b), aşa cum se poate vedea — aici Platon doar o suge¬ 
rează, pe cînd în partea a treia o va arăta limpede — cu litera r, 
lichida din numele lor. 

Dar gîndul curgerii şi al fluidităţii conduce firesc la ceilalţi doi 
zei originari, care, chiar fără a fi ai curgerii propriu-zise, sînt zeii 
fluidităţii şi ai acvaticului, fraţii lui Cronos şi Rheea, anume Ocea¬ 
nul şi Tethys. Pentru Okeanos nu ni se oferă, în chip surprinzător 
faţă de inventarul ce se face, o etimologie. Cu siguranţă Platon o 
încercase, dar poate nu totul i se părea plauzibil. în schimb în cazul 
lui Tethys el se străduie să afle una, pe cit posibil plauzibilă, văzînd 
în numele ei fluiditatea necurmată a izvorului (402 a). Dacă etimolo¬ 
gia sa nu pare convingătoare nici pentru cel străin de limba greacă, 
ea vine să arate, tocmai aşa chinuită cum este şi fără nici un relief 
deosebit, cit de prob şi la obiect îşi încerca Platon etimologiile. 

De la fraţii Rheei şi ai lui Cronos, nu se poate coborî decît spre 
progenitura acestora, spre glorioasa cohortă a zeilor Olimpului, 
zeii adevăraţi parcă, faţă de cei anteriori, elemente cosmice încă. 
Să ne amintim, o clipă, că întreg universul lor olimpian se născuse 
printr-un act ne-legiuit, înlănţuirea lui Cronos de către fiul său Zeus, 
aşa cum se putea ghici din prima parte a etimologiilor, unde apărea 
sugestia că fapta umană se naşte adesea sub semnul injustiţiei şi 
ctitoria cerească se naşte aşa poate întotdeauna. în fruntea lor stă, 
fireşte, Zeus, al cărui nume Platon l-a cercetat mai sus şi nu l-a 
invocat chiar în joacă ori ironie, de vreme ce a găsit în el sensul 
„vieţii” însăşi. Alături de el, fraţii săi, Poseidon şi Hades. 

Merită să subliniem aici, în faţa etimologiilor care urmează — a 
lui Poseidon ca şi a tuturor celorlalţi — că Platon nu avea la dispozi¬ 
ţie (fără sanscrită şi alte limbi anterioare celei greceşti) mijlocul de 
a face etimologie prin filiaţie, cum fac modernii. Nu putea face eti¬ 
mologie decît prin asociaţie de înţelesuri, cum s-a arătat 5 şi cum se 
vede în tentativele sale, impresionante aproape întotdeauna ca sub¬ 
tilitate şi inventivitate semantică, de a găsi raţiunea „onomaturgică” 

5 M. REROY, Du „ Cratyle" de Platon ă la linguistique 
moderne, în „Annales scientifiques de l'Universite A. I. Cuza de 
Jassy”, 1960, pp. 41—45. 

a cuvintelor. Cu atît mai surprinzător ne pare puţinul pe care au 
a-1 adăuga modernii etimologiilor sale. Aici, cu Poseidon, ei nu 
pot, din nou, găsi etimologia sigură, în timp ce Platon, în mai mare 
dificultate decît modernii, încearcă dintr-o dată trei etimologii 
diferite. Sub greutatea problemei, apare la el o exuberanţă a gîndu- 
lui şi a inventivităţii semantice : numele de Poseidon a putut fi 
instituit, după el, pentru că sugerează rezistenţa, piedica pe care 
o pun oamenilor mergători pe uscat \pele mării; sau poate, cu un 
cu totul alt gînd semantic, califică „mult ştiutoarele ape” şi pe 
stăpînul lor, sau încă eventual, cu o nouă sugestie a cuvîntului, 
actul stăpînului de a pune sub cutremur toate, ceea ce îl face să fie 
Cutremurătorul. 

Iar în timp ce pentru Poseidon gîndul îşi tr-mite polipii în toate 
părţile, pentru numele fratelui său, Pluton sa\. Hades, zeul sub- 
pămîntean, gîndul răzbate pînă la exactitatea cerută de cercetătorii 
moderni. Căci Pluton, în greacă, este numele „bogăţiei”, şi din adîn- 
curile pămîntului vin într-adevăr toate roadele ei; iar pentru etimolo¬ 
gia numelui de Hades, dialogul invocă o clipă înţelesul — acceptat 
şi de alţii, inclusiv de moderni, ba reluat de Platon însuşi în Phai- 
don — de invizibil ( aeides ). Numai că, sub o admirabilă libertate 
a gîndului, autorul vede altceva aici, un sens în acord cu imaginea 
despre Hades din miturile sale. Există un înţeles rău al Hades-ului 
(de unde a venit „iadul nostru”), ca denumire a împărăţiei zeului 
subpămîntean, şi un înţeles bun, cel pe care îl vede Platon în Hades : 
eliberarea de tot ce este trupesc şi sălăşluirea sufletului într-o lume 
cu adevărat a lui. Poate că nu un blestem face sufletele să întîrzie 
veşnic acolo, spune el, ci o dorinţă, care este mai tare decît necesi¬ 
tatea (403 c), năzuinţa anume de a se întovărăşi cu ceea ce poate 
înnobila fiinţa umană în natura ei spirituală. Cine ştie dacă nu cumva 
acolo, în Hades, zeul subpămîntean nu crează o atmosferă de vrajă 
(nu vorbea oare în ultimele sale clipe Socrate, în Phaidon, despre 
bunele întîlniri şi desfătările ce-1 aşteptau dincolo ? nu le descrie 
şi marele gazetar al antichităţii, Lucian, în dialogurile morţilor ?) 
el, zeul bogăţiei şi al binefacerilor pămînteşti, dar care, întocmai 
unui filosof adevărat (404 a), preferă pe oameni purificaţi de pu- 
mîntescul lor şi eliberaţi de acea „nebunie a trupurilor” pe care 
nici măcar tatăl său, Cronos, n-ar fi putut-o pune în lanţurile lui. 

Este o adevărată pagină din miturile platoniciene, în rîndurile 
acestea ale dialogului, şi dacă miturile au părut să aibă sens, cum 

aminteam, ar putea fi un sacrilegiu să nesocoteşti pagina în numele 
simplei exactităţi lingvistice ultragiate. Căci Platon nu pare, desigur, 
a avea dreptate cînd înlocuieşte etimologia numelui de Hades, 
acceptată de toţi ca trimiţînd ,,la nevăzut”, prin „cunoaşterea” 
(eidenai) tuturor celor frumoase şi înălţătoare, pe care ar deţine-o 
şi manifesta-o zeul subpămîntean. Dar libertăţile de gînd pe care şi 
le ia, tocmai acolo unde este asigurat filologic, ar putea spune ceva 
despre orizontul pe care înţeleg să-l deschidă investigaţiile sale asupra 
cuvîutului şi chiar asupra virtuţii cuvintelor, în general, de a spune 
ceea ce spun, creînd în acelaşi timp o aură de înţelesuri posibile în 
jurul lor. 

Acum, de la subpămînteauul Hades se poate trece la sora sa, 
subpămîuteauă şi ea, Demeter, spre a-i tălmăci numele. Trebuie 
intr-un fel să ieşim la lumină, din împărăţia morţii şi a somnului, 
aşa cum ies din întunericul matern al pămîntului roadele lui. într- 
adevăr, pentru oricine, antic sau modern, numele lui Demeter, 
zeiţa celor ce lucrează pămîntul şi scot bunuri din el, conţine pe 
meter (mater), aşa că nu trebuie pusă în joc inventivitatea lin¬ 
gvistică spre a găsi dreapta potrivire a numelui zeiţei. în schimb 
trebuie inventivitate pentru tălmăcirea numelui Herei, sora şi soţia 
lui Ztus, care şi ea, dincolo de nobilul ei rol de regină printre zei, 
favorizează ca Demeter, dar de astă dată din înălţimi, roadele 
pămîntului, prin ploile binefăcătoare pe care le revarsă, chiar dacă 
trimite uneori şi furtuni, în clipa cînd în viaţa ei conjugală se dez¬ 
lănţuie furtuna. De aceea Platon, după ce încercase o graţioasă 
etimologie pe baza cuvîntului dragostei (erate), trimite la elementul 
văzduhului, la „aer” din care, prin simpla repetare a cuvîntului, 
dătătorul de nume a putut obţine, pentru zeiţa norilor şi a înălţimi¬ 
lor, numele de Hera. 

I.ista zeităţilor din generaţia lui Zeus se încheie cu Hera, spre a 
face loc progeniturii lor, în primul rînd a lui Demeter. Fiica ei 
Persephone, duioasa fecioară răpită de Hades sub pămînt, aşa cum 
se ascund în pămînt seminţele cerealelor (de la Ceres, denumirea 
latină a lui Demeter), are uu nume ce poate părea sumbru unui grec, 
ca şi destinul ei, de vreme ce se termină cu acel phone. care nu exprimă 
sunetul (phdne, cu 6), ci pur şi simplu uciderea, crima. Numele ei 
însă este schimbat din Plierrephatta, ni se spune (404 c), cum şi 
apare în unele inscripţii, iar în versiunea aceasta cel ce caută în¬ 
dreptăţirea numelui poate citi ideea de mişcare — cu lichida r 

iarăşi, care va fi invocată clar mai tîrziu — şi în plus perceperea 
mişcării (a creşterii vegetaţiei ? a vieţii subterane ?), apropierea şi 
contactul cu ea, ceea ce face înţelepciunea fecioarei şi seducţia pen¬ 
tru Hades. 

Este limpede, din etimologia ce se încearcă aici, că numele 
zeităţii — despre a cărui origină e de prisos să relevăm că modernii 
nu ştiu mai mult — a putut pune la încercare pe tălmăcitorul lui 
antic, care nu s-a jucat în gol nici cu el, ci a căutat pînă la capăt o 
soluţie cel puţin plină de nobleţe şi pietate faţă de zeiţă. 

Acelaşi îndemn, stăpînit de probitatea ştiinţifică, pe cît posibil, 
şi spirituală în orice caz, îl trimite acum la prezentarea progeniturii 
lui Zeus, începînd cu Apollon. în numele acestuia, ca în cazul nume¬ 
lui Persephonei, zace pentru un grec ceva sumbru, aceeaşi idee de 
distrugere (404 c). Ce era mai simplu, dacă ar fi fost vorba de o 
joacă ironizatoare, decît să se ia etimologia aparentă, ce se oferea 
de-a gata, şi să se fabuleze pe tema lui Apollon distrugătorul, cum 
că face să piară întunericul, dizarmonia şi relele, spre a aduce în 
locul lor lumină, armonie şi sănătate, cum îi era funcţia ? 

Platon se afla însă în faţa unei probleme ce se poate pune adesea 
în cazul cuvintelor şi numelor proprii: evantaliul de înţelesuri din 
ele. Apollon, care la origine este divinitate solară („strălucitorul”, 
„cel cu părul de aur”), este şi zeul artelor, al darului profetic, medic 
al sufletelor ca şi al trupurilor, zeu al săgetării cu raze de lumină, 
ca şi al săgetării cu arcul. Cum să redai toate acestea într-un cuvînt ? 
Pentru cei de astăzi, care pot face etimologia istorică a unui cuvînt 
şi nume, prin filiaţiile lor succesive, polisemia cuvintelor reprezintă 
adesea stadiile de transformare a sensurilor. Dar anticul nu putea 
decît să încerce a capta polisemia prin polivalenţa cîte unui singur 
cuvînt. Şi iată-1 atunci pe Platon încercînd să găsească într-un ace¬ 
laşi nume sugestii lexicale greceşti pentru patru sensuri diferite : 
ideea de purificare (Apollon cel ce spală), ideea de divinaţie (cel sin¬ 
cer, simplu şi adevărat), ideea de măiestrie (cel ce atinge mereu 
ţinta) şi ideea de armonie (cel ce pune în mişcare laolaltă, pentru 
care s-a adăugat încă un l spre a nu aminti de „ideea de distrugere” 
-405 e). 

Nu se poate spera, bineînţeles, să se obţină o soluţie valabilă 
lingvistic prin invocarea a patru etimologii pentru un acelaşi cuvînt. 
Gîndul s-a deşucheat, cercetarea îşi pierde controlul, încercînd toate 
asociaţiile de idei plauzibile cît de cît. Nu este ştiinţă a limbii, fi- 

reşte. Dar este faptul limbii în nuditatea şi adevărul lui. Căci aşa este 
limba şi aşa sînt cuvintele cîteodată, mai bogate decît gîndul şi 
mai surprinzătoare pentru el şi fantezie decît tot ce este real. Poate 
că limba are în ea ceva din zeul, pe jumătate sălbatic, Pan, aşa cum 
va spune Platon îndată. 

De astă dată cuvîntul — lărgind problema de la numele propriu 
al unui zeu la cuvinte în genere — nu este numai un concept indivi¬ 
dualizat, cum spunea Humboldt dîndu-i toată demnitatea; el îşi 
sporeşte, sau poate îşi compromite această demnitate, exprimlnd 
nu un concept, ci o jerbă de concepte. Ştiinţa limbii este datoare 
să dea o singură etimologie, şi cel mult poate vedea invocîndu-se 
,.etimologii populare”, sau asociaţii libere, sau dezvoltări de sensuri 
în scară. Dar faptul tulburător pentru cugetul doritor de univoci- 
tate rămîne : într-uu nume propriu, un nume simplu ori cuvînt, 
înţelesurile variate pot coexista, se pot împăca între ele, se împotri¬ 
vesc sau pot exprima ceea ce gîndul nu reuşeşte niciodată să facă, 
o adevărată explozie semantică, în cadrul căreia nici măcar dc anta¬ 
gonism al înţelesurilor nu mai poate fi vorba. 

Iar ceea ce vine să accentueze libertatea cuvintelor lor, am zice 
demonia lor, este faptul că încărcătura lor, atît de opacă uneori 
gîndului, nu ţine doar de acumulările trecute, care şi ele pot fi sur¬ 
prinzătoare la culme (ce fantezie, demnă de Platou sau măcar de 
Hasdeu al nostru, ar fi putut găsi în ,.rostul” românesc amintirea 
unui rostrum, cioc de pasăre, dacă ultimul cuvînt n-ar fi fost cunoscut 
şi urmărit în evoluţia lui ?), ci ţine şi de pachetul de posibilităţi pe 
care-1 înregistrezi în orice cuvînt viu. Acesta denumeşte ceva anu¬ 
mit, şi cîteodată mai multe lucruri laolaltă. Dar ce mai poate denumi ? 
Ce va face din el limba vie, poezia şi spiritul obiectiv al cîte unei 
culturi ? 

O asemenea suverană libertate a cuvintelor putea resimţi Platon, 
care o înregistra acum în numele propriu al zeilor şi a celui mai grec 
dintre zei, poate, Apollon. Nu sărăcia cuvintelor şi numelor faţă 
de gînd vede el întotdeauna — cum se spune prea des în legătură 
cu dialogul —, ci un alt gînd sau altă versiune a gîndului odată con¬ 
cretizat în cuvînt. Este în cuvînt ca şi un gînd care, tocmai pentru 
că şi-a dat îngrădirea de a se întrupa într-un material sonor, capătă 
noi puteri sau se ridică la altă putere. 

Dinainte ca omul să vadă libertăţile pe care le are natura faţă 
de gîndul şi imaginaţia noastră, mult înainte ca el să înregistreze, 

cu tehnica modernă, libertăţile pe care le ia faţă de el propria sa 
creaţie de mecanisme şi unelte, cuvintele omului puteau şi veneau 
să-i arate că tot ceea ce întruchipează el îutr-un material capătă, ca 
statuile lui Dedal despre care amintea într-alt dialog Platon, darul 
de a se mişca în voie, sub nici o rînduială preştiută şi prestabilită, 
sau poate sub o necesitate de viaţă istorică despre care abia la capă¬ 
tul lucrurilor se poate şti cîte ceva. Iar pentru un gînditor grec, 
care pornea să cerceteze numele proprii ale zeilor în care el credea 
sau nu credea, faptul că numele, şi odată cu ele entităţile acelea, 
îşi începeau bacchanala în jurul său şi al bietului său cuget sobru, 
trebuie să fi fost un prilej de surprindere. 

Erau în numele zeilor înţelesuri mai multe, acumulate sub trece¬ 
rea anilor, decît încap conceptual într-un singur cuvînt. Ca şi cum 
atît n-ar fi fost de ajuns, se mai puteau ivi în numele lor şi alte 
înţelesuri. Nimeni nu poate şti ce trimiteri poartă în el un cuvînt 
şi se „sperie gîndul”, sau se putea speria gîndul anticului, la tot ce 
mai puteau face, sub şi în numele lor, zeii aceia de nestăpînit prin 
nume. 

Din dansul acesta ameţitor al înţelesurilor în jurul cîte unui 
cuvînt nu ne pot scoate decît muzele — atunci cînd nu ştiu s-o 
facă lingviştii — iar ele, fiicele lui Apollon, sînt cele ce vin la rînd, 
cu numele lor, care s-ar trage, după Platon din cuvîntul dorinţei, 
al năzuinţei şi al căutării (406 a). Şi este bine de reamintit că mousike 
în greceşte, care este invocat aici, înseamnă mult mai mult decît 
muzică; provine de la adjectivul mousikâs, care însemna tot ce 
este legat de muze, poezia şi artele deopotrivă. în locul unui termen 
pentru cultură şi om cultivat, limba greacă avea cuvîntul acesta, 
care trimite cu atît mai mult la restul culturii cu cît, după învăţaţii 
moderni, el ar include rădăcina men- legată de gîndire şi spirit. O 
adevărată artă a muzelor ar putea fi şi cea a cuvîntului. 

Poate că tot Muzele acestea, cu registrul lor întins pe toată aria 
spiritului, îl inspiră acum pe Socrate să citească în numele lui Leto, 
mama lui Apollon, blîndeţea, consimţirea şi bunăvoinţa, în timp ce 
în numele sorei lui Apollon, al austerei Artemis, poate citi integri¬ 
tatea, fecioria, virtutea; sau în numele celuilalt fiu al lui Zeus, 
Dionysos, despre care-1 întreabă acum Hermogenes (406 b) şi asu¬ 
pra căruia nici Platon nici modernii uu ştiu multe, să vadă, cu o 
mărturisită glumă, pe cel ce dă vinul; în numele Afroditei, cea 
născută din spuma mării, să admită cu Hesiod, şi fără să mai glu- 

mească acum, că este vorba acum de „spumă” ; să vadă în Pallas, 
supranumită Atena, cea ieşită din capul lui Zeus, nu fata (pdllax), 
cum vor modernii, ci „dansatoarea în arme”, în schimb în „Atena” 
cugetul însuşi, identificat de el prin patru etimologii, care de astă 
dată nu mai duc ca la Apollon la patru nume diferite, ci la unul 
singur, într-atît de bine îl inspiră Muzele pe Socrate. 

Cu numele lui Hefaistos, frumos legat de lumină şi foc (407 c) 
— deşi Socrate este gata să încerce şi alte etimologii, atît de pro¬ 
vocatoare îi este lumea cuvintelor şi înţelesurilor —, precum şi cu 
cel de Ares, se încheie lista zeilor celor mari (cei 12 mari, cum se 
putea spune încă din antichitate). Şi Socrate cere într-adevăr inter¬ 
locutorului său să pună capăt comentariului asupra zeilor, căci se 
teme încă o dată de impietate (ceea ce poate îl face să menţioneze 
şi aici pe Euthyphron drept inspirator). Dar interlocutorul său, 
Hermogenes îşi are problema sa personală: el poartă un nume deri¬ 
vat de la Hermes şi vrea să ştie ce este cu zeul respectiv. A ascultat 
senin tot ce i-a spus Socrate despre justeţea numelor proprii, deşi 
spusele combăteau teza sa cu privire la arbitrarul cuvintelor; a 
părut să aprobe lucrurile, — în fapt se va încăpăţîna, fără contra- 
argumentări, să rămînă la teza sa (ca şi Cratylos la urmă, dealtfel) — 
dar asupra unui lucru nu este lămurit: de ce a spus despre el Cratylos 
că nu poartă numele potrivit de Hermogenes. 

Să fie doar simplitate de spirit aici ? Dar fie că Hermogenes este 
un ignorant, fie că înţelege cît de adînc îl dezminte Socrate, obsesia 
sa în legătură cu propriul său nume arată că „sentimentul” potri¬ 
virii şi nepotrivirii numelor, încercat de el, este mai puternic decît 
orice teorie. Iar Socrate îi face acum o demonstraţie de virtuozitate 
în legătură cu Hermes, legînd toate atributele cunoscute ale acestui 
zeu — rolul de mijlocitor, darul comunicării şi chiar al înşelăciu¬ 
nii — de tăria vorbirii (perl 16goii dynamin, — 408 a), ba făcînd 
chiar din Hermes „cel ce a închipuit cuvîntul”. 

Nu se putea o mai potrivită încheiere asupra cercetării numelui 
zeilor decît prin zeul dătător de nume şi cuvinte oamenilor 1 Şi 
nu numai Hermogenes ar trebui să fie copleşit — cum este acum, 
recunoscînd că într-adevăr nu este demn de numele său — în faţa 
inventivităţii lui Socrate, dar poate că şi cititorul, îndemnat să nu 
ia prea în serios etimologiile, ar putea să fie cucerit de măiestria 
cu care le prezintă Platon. 

Dar spectacolul, care este deopotrivă lingvistic, filosofic şi artistic. 

în marginea celei mai delicate probleme cu putinţă pentru un gîndi- 
tor grec, natura şi denumirea zeilor cetăţii, are un la fel de cuceri¬ 
tor epilog, care vine să readucă lucrurile din Olimp la natură. Zeul 
Hcrmcs are un fiu, care abia mai este trecut în rîndul zeităţilor. 
Pan, divinitate a cîmpurilor şi turmelor, o fiinţă cu dublă natură, de 
om şi de ţap. Nu este aşa vorbirea ? îndrăzneşte să sugereze Platon. 
Şi ea are, ca strania zeitate hazlie, o parte dumnezeiască, cea de sus, 
partea ei de adevăr, în timp ce partea de jos, a tuturor născocirilor 
şi a minciunii, rămîne în lotul gloatei umane (en tois pollois ton anthrâ- 
pon, 408 c), aidoma fiind jumătăţii animalice a lui Pan. Dar şi cu 
o parte a ei şi cu alta, ea pune totul în mişcare, ca Pan lumea firii, 
ba poate trezi printre oameni, am adăuga, o adevărată „panică", 
la fel cum trezeşte cîteodată celălalt în sînul placidei firi. 

Aici cade vorba cea mai uluitoare din dialogul asupra cuvintelor 
şi a rostirii: „Şi este Pan acesta, fie rostirea (logos) chiar, fie fratele 
bun al rostirii, ca fiu al lui Hermes ...” 

Cum se mai pot osteni comentatorii să spună că nu totul trebuie 
luat întocmai, în viziunea despre limbă de aici a lui Platon, cînd el 
o spune singur ? Dar o spune nespus mai subtil decît detractorii săi. 
Căci el nu se referă la jumătatea de adevăr din spusele sale — dacă 
ar fi vorbit în batjocură ar fi făcut ca în Euthydemos şi ar fi lăsat 
pe Cratylos însuşi să facă etimologii, nu le-ar fi pus cu atîta trudă 
şi tîlc în gura lui Socrate —, ci se referă la jumătatea de neadevăr 
a vorbirii însăşi. Nu e nevoie să ironizăm şi să parafrazăm pe cei 
ce fabulează despre limbă, cînd limba omenească ea însăşi are ceva 
panesc în ea şi poartă, poate, o margine de ironie. Este o ironie 
a zeilor, dacă zeii ne-au dat limba fără să ne dea şi siguranţa ei; 
este în schimb o ironie a naturii, dacă ne-am ridicat noi din sînul 
ei către aproximativul /ogos-ului. Lui Platon îi place să pună aci, 
în miezul dialogului, gîndul că limba este îndoită şi cîteodată 
îndoielnică. 

Poate că ea este îndoielnică şi fabulează doar atunci cînd vorbeşte 
despre zei, îţi vine în minte odată cu Hermogenes, care admite acum 
ca Socrate să renunţe la cercetarea sa despre „astfel de zei”, cu 
condiţia să treacă la zeităţile ştiute şi văzute ale firii. în orice caz 
ne întoarcem spre natură şi om. întreg capitolul a fost, artisticeşte, 
o desfăşurare urcătoare şi apoi coborîtoare a gîndului. Aşa cum, 
în capitolul despre numele date de zei şi de oameni, analiza se 
desfăşura organizat, pe o linie ascendentă, ce urca de la un nume 

omenesc, acum s-a plecat de la o zeitate a căminului şi se revine 
la o zeitate a cîmpiilor, desfăşurîndu-se astfel organizat tot panteo¬ 
nul supus cercetării omului. 

Rheea şi Cronos 

Zeus şi fraţii săi 

Progenitura lui Zeus 

\ Hermes, zeul cuvântului 
Pan, fratele cuvântului, 

zeiţa căminului zeul turmelor 

Am plecat de jos şi ne-am întors în cascadă, la lumea noastră de 
jos. Povestea poate fi mincinoasă, ca o fabulă. Dar este o fabulă 
bine făcută. 

3. Numele celor din lumea văzută (408 e —411 a). Cînd se trece 
acum de la zeităţile lumii nevăzute la lumea văzută, se trece la un 
fel de zeităţi încă, pentru greci. Aceasta înseamnă că numele ce vor 
fi în joc sînt şi ele pînă la un punct nume proprii. Platon abia cerce¬ 
tase cîteva nume comune, ca zeu, daimon, erou, om, suflet şi trup, 
că se ridicase din nou la nume proprii. Este adevărat că în lumea 
celor văzute caracterul „numenal” al realităţilor se va atenua tot 
mai mult, ajungîndu-se efectiv la nume comune, cum vor fi apoi 
cele morale din grupa următoare. Dar trebuie subliniat că aproape 
o treime din cuvintele cercetate în dialog au un statut de nume 
proprii care le-ar exclude, pentru lingvistul modern, din studiul 
limbii. 

Este aici un aspect ce deosebeşte pe un modern de un antic şi 
care ar putea fi folosit pentru teza că limbile se originează în nume 
proprii. Dar, de vreme ce Platon nu sugerează în dialogul său nimic 
de acest fel, trebuie să lăsăm ca problema să cadă alături de dialog 
şi de interpretarea lui, nu fără a releva totuşi că întrebarea ce s-a 
pus în legătură cu dialogul, anume dacă numele pot fi adevărate 
sau false, dacă nu cumva doar propoziţia este astfel şi dacă numele 
din dialog trebuie înţelese ca „predicate” şi constituind adevărate 
propoziţii, se simplifică oarecum, sau ia alt caracter, în cazul nume¬ 
lor proprii. 

Un nume propriu nu are nevoie de sintaxă, nici măcar nu stă 
morfologic sub regimul determinării sau nedeterminării sale prin 

articole (chiar dacă în unele limbi este în genere nearticulat şi în 
greacă este în genere articulat) şi reprezintă, monolitic aşa cum 
stă, la fel de bine un mănunchi de propoziţii posibile, o întreagă 
vorbire, ca şi o simplă pecete de identitate pusă pe un lucru. Oricum 
ar fi, trecerea de la nume propriu la nume comun, cum s-a observat, 
nu va aduce aici un alt regim pentru nume şi ea se petrece simplu 
şi pe nesimţite, în interiorul acestui capitol chiar, unde de la aştri- 
zcităţi se va ajunge firesc la fenomenele naturale comune. 

Dar Soarele era încă o zeitate, şi Socrate pune în joc toată 
inventivitatea pe care o folosise pentru Apollon — căruia îi găsise 
patru etimologii — spre a da socoteală de numele de „Helios”. 
Pluralitatea este expresia bogăţiei, dar alteori, dimpotrivă, a sără¬ 
ciei şi neputinţei de a obţine dintr-o dată ceva. Cu numele lui Apollon 
aveai impresia că interpretul lui îşi ia cu graţie libertăţi spre a putea 
da socoteală de varietatea atributelor zeului, o varietate ce venea 
şi ea din belşugul gîndului. Cu Helios etimologiile au în ele ceva 
mai chinuit, ca sub o neputinţă a gîndului. Dar nici într-o parte 
nici într-alta nu poţi vedea sarcasm şi pastişă. în puţinătatea mij¬ 
loacelor ce-i sînt date, atîta tot poate spune gîndul omului despre 
numele pe care l-a dat singur cîndva soarelui. 

în schimb, gîndul despre numele lunii nimereşte bine etimologic, 
chiar după moderni, şi dă în orice caz lui Socrate o siguranţă care-1 
face să privească de sus pe Anaxagoras, filosoful şi cosmologul 
despre care spunea în Phaidon că îl fascinase o clipă, în anii tineri. 
Părea într-adevăr să fie una din tezele cele mai originale şi răsună¬ 
toare ale lui Anaxagoras aceea cum că luna este lipsită de lumină 
proprie, primindu-şi-o de la soare, în timp ce acum, la analiză, 
cuvîntul grec vine să arate că însuşi cel ce a dat numele ştia bine 
despre schimbările de lumină ale lunii, după ,,rotirea veşnică a 
soarelui în jurul ei” (409 b), făcînd-o astfel să fie cînd nouă, cînd 
veche. Iar siguranţa pe care şi-o simte îl face pe Socrate să-şi cople¬ 
şească interlocutorul cu inventivitatea, ducînd pînă la surîsul comun 
în faţa acelui termen de o lungime neobişnuită pentru limba greacă, 
selaenoneodeia (în loc de selene), în care se cuprinde tot adevărul 
despre condiţiile schimbătoare ale lunii. — Este aproape literatură 
ceea ce faci aici, îi spune Hermogenes. Dar nu e singura dată, aici 
sau în dialoguri, că Socratele platonic îşi ia libertatea s-o facă. 

Nu mai este în schimb literatură în analiza celuilalt cuvînt al 
lunii, unde o formă schimbată sugerează sobru ideea de scădere a 

lunii, în timp ce forma men, din dialectul atic al lui Socrate, i-ar 
fi putut elibera fantezia cu multiple apropieri posibile, dacă dt exer¬ 
ciţiu al fanteziei ar fi fost vorba şi nu de înţelegerea sensului cuvinte¬ 
lor. Pe linia acestei nevoi reale de înţelegere, a lega numele de „astru” 
■de cel al fulgerului — cum face Socrate îndată apoi — nu ar fi 
chiar atît de nelegitim. Pentru „fulger” însuşi ni se oferă o plauzi¬ 
bilă etimologie în legătură cu privirea. Sînt false amîndouă ? Dar 
demersul de cunoaştere şi identificare sună autentic. 

Poate că ajunşi la cuvîntul următor, cel de „foc”, prin care se 
deschide lista elementelor firii, avem dreptul să credem că nimeni 
care urmăreşte etimologiile de aici n-ar mai putea vorbi cu rost de 
inautenticitatea şi caracterul simulat al cercetării. Căci într-adevăr, 
de ce ar recunoaşte Socrate că termenul îl pune în încurcătură, dacă 
ar fi dispus să ia orice idee năstruşnică din etimologiile altora — şi 
care comentator de astăzi poate spune sigur că nu se încercase una 
şi pentru termenul grec de „foc” ? — sau să dea curs pretinsului 
său delir etimologic. Recunoaşterea că termenul poate să fi fost 
luat, dimpreună cu mulţi alţii, dintr-o limbă „barbară” nu este făcu¬ 
tă doar pentru că „muza lui Euthyphron” l-a părăsit pe Socrate. 
Ea este — strecurată discret cum ştie să facă anticul — o admira¬ 
bilă deschidere de perspectivă ştiinţifică, pe care un învăţat folosind 
o singură limbă, un monoglot, şi-o îngăduie. 

Am încercat de la început să justificăm dreptul de a se face stu¬ 
diul limbii dinăuntrul unei singure limbi, dar aceasta nu însemna 
ignoranţa celor înrudite, mai ales pe linie de ascendenţă, iar studiul 
etimologiilor pe bază de filiaţie de sens nici nu se poate întreprinde 
fără recurs la limba sau limbile de obîrşie. Dacă Platon nu poate 
face etimologie prin filiaţie, la nivelul de informaţie redus al culturii 
greceşti de atunci, nu este mai puţin remarcabil faptul că simte 
nevoia lucrului şi-i acordă sens din plin, iarăşi fără a încerca să ridi¬ 
culizeze pe nimeni în clipa cînd face aşa. Ba el spune chiar mai mult, 
în probitatea sa ştiinţifică, îngrădind astfel fantezia asociativă în 
materie de etimologii; el declară că „dacă s-ar cerceta acestea 
(sensurile cuvintelor luate de la barbari — n.ns.) potrivit cu ce pare 
verosimil în vorbirea greacă” (409 e), atunci s-ar ajunge la mari 
nedumeriri în studiul limbii. Este posibil ca în lista de cuvinte gre¬ 
ceşti al căror sens îl va fi analizat, Platon să fi căzut peste mai multe 
care vor fi rezistat asociaţiilor greceşti plauzibile, trecîndu-le atunci în 
xîndul cuvintelor ..de provenienţă barbară”. Aici el indică doar cîteva. 

„Nn trebuie procedat silnic cu asemenea cuvinte 1 ' (410 a), iată 
cum vorbeşte el, în timp ce, după mai bine de 2 000 de ani, cunoscă¬ 
torii excelenţi ai limbii greceşti, dar ca o limbă moartă, vin să pre¬ 
tindă că el violentează spiritul limbii greceşti, sub cine ştie ce interes 
polemic ce nu apare totuşi nicăieri. 

Este un semn de mare cuviinţă ştiinţifică, aproape de umilinţă, 
să se admită, de către un învăţat gînditor grec, că nu se ştie bine din 
ce înţelesuri pot coborî în limba greacă unele cuvinte uzuale ca foc 
şi apă, cum admite Platon acum. Dar iarăşi, cînd el ştie lucrurile, 
sau le intuieşte bine, ea în cazul cuvîntului „aer”, el dă curs liber¬ 
tăţilor de asociaţie ale celui ce gîndeşte într-o limbă vie. 

E de prisos să spunem, în stil pozitivist, că un cuvînt anumit 
nu „spune”, cu înţelesurile lui controlabile, altceva decît îngăduie 
în imediat. El poate sub-spune, supra-spune, juxta-spune, anumite 
lucruri, pentru vorbitorul unei limbi, şi dacă acesta nu o recunoaşte 
întotdeauna mărturisit, ca Platon aici, face adesea ca poetul, ce 
sugerează folosinţe noi ale cuvîntului, sau ca filosoful ce implică 
sensuri încă neatestate. De aceea poate să nu fie exact că „aer” vine 
în greacă şi de la ceea ce ridică sau urcă, şi de la ceea ce curge sta¬ 
tornic (regăsindu-se aici acel r al curgerii), şi de la suflul vîntului, 
dar într-un sens pare să fie adevărat. 

Lista elementelor nu s-a încheiat: după foc, apă şi aer, rămîn 
eter şi pămînt. Nu este de mirare că Platon vede — mai puţin ca 
heraclitean cît din perspectiva cosmologică proprie, poate — miş¬ 
care şi în eter, care ar „curge statornic în jurul aerului”, în timp ce 
pămîntul, pe întinderea căruia se ivesc natura vegetală şi animală, 
firea cea crescătoare, în speţă physis, îi apare, prin numele lui, ca 
exprimînd zămislirea sau faptul de a fi zămislit, cu o formă homerică 
a cuvîntului invocată acum. Este non-sens filologic în ce ni se spune ? 
Dar modernii nu pot să lămurească mai bine numele de eter, în timp 
ce despre „pămînt” ei admit că pur şi simplu nu-i cunosc etimologia 
greacă. 

Ni s-a vorbit aşadar despre cuvintele, la început nume proprii,, 
ale aştrilor, apoi despre cele cinci elemente. Este într-adevăr demn 
de relevat faptul că în timp ce prima dată (408 d), în enumerarea 
lui Hermogenes, pămîntul părea să intre în categoria aştrilor, acum 
a fost trecut în rîndul elementelor şi la urma lor (410 b). Iar ceea ce 
este încă mai demn de relevat, deşi în treacăt, este că numărul ele¬ 
mentelor se dovedeşte a fi cinci la Platon, nu patru ca la Empedocle 

şi în tradiţia greacă. Poate că nu Aristotel introduce al cincelea 
element, a cincea esenţă, cu eterul, ci Platon însuşi, dacă nu cumva 
îndărătul amîndorura stă o viziune ştiinţifică tradiţională. 

în această scurtă trecere în revistă a celor din lumea văzută, 
cu numele lor, mai apar numele anotimpurilor şi al anului fizic 
precum şi moral. Este frumoasă etimologia născocită pentru ano¬ 
timpuri, ca fiind determinări (orizonturi, cuprinsuri bine demarca te), 
atît ale timpului meteorologic cit şi ale timpului creşterii şi rodirii, 
cel al firii. Cit despre ,,an”, el are un dublu nume, în greacă, la fel 
ca în unele limbi moderne, denumind şi anul ca unitate de timp al 
Terrei, şi anul ca unitate trăită de om. Este atunci, artisticeşte, reuşit 
să vezi că prin denumirea anului moral, cel trăit de om, ca şi prin 
Tclevarea sensului de întoarcere asupră-şi sau „cercetare de sine” 
(410 d), Platon ştie să facă o subtilă trecere de la fenomenele natu¬ 
rale la cugetul omului, pe care-1 va explora în lung şi în lat în cele 
ce urmează, aşa cum ştiuse să facă, prin aştri, trecerea de la zei la 
fenomenele naturale. Dacă n-ar fi decît felul cum este lucrată artis¬ 
tic această frescă a etimologiilor, încă ar trebui să surprindă pe citi¬ 
tor faptul că exegeţii au putut-o acoperi cu vălul nepăsării lor. 

4. Numele celor din lumea cugetului (411 a—421 a). în fresca 
etimologiilor greceşti, ivită necesar în miezul dialogului despre 
•dreapta potrivire a cuvintelor şi despre chibzuinţă onomaturgului, 
am putut urmări pînă acum nume cu nume şi tablou semantic cu 
tablou semantic. Lucrul a avut sens, spre deosebire de impresia 
de început a cititorului în faţa etimologiilor, ca şi de verdictul nega¬ 
tiv al multor interpreţi 6 . Am putut scoate în relief unele cîştiguri 
lingvistice şi sugestii pentru studiul limbii, iar în cîteva rînduri şi 
sugestii filosofice. Chiar numele a căror analiză nu lumina în chip 
deosebit faptul limbii şi gîndul filosofic ne-au apărut ca avînd o 


6 Iată cum prezintă etimologiile unul din interpreţii ce au întâr¬ 
ziat cel mai mult şi mai rodnic asupra dialogului, J. DERBOLAV, 
în Platons Sprachphilosophie im Kratylos und in den spăteren 
Schriften, Darmstadt, 1972. După ce admisese că partea etimologi¬ 
că trebuie să conţină şi etimologii platoniciene (p. 42), nu doar 
persiflări ale altora (fără să încerce a preciza unde este persiflare 
şi unde nu), autorul declară : „Alegerea şi succesiunea etimolo¬ 
giilor par să asculte de o ordine mai laxă”. Dar cel puţin ordinea 
■etimologiilor este riguroasă, după cum s-a putut vedea şi se 
-va vedea în continuare. 

funcţie artistică în prezentarea lui Platon, aşa încît, prevenit fiind, 
cititorul ar putea parcurge dialogul cu un spor de receptivitate. 
Nici un rînd din text, ca şi întreaga construcţie, n-ar trebui să fie 
o dezamăgire. 

Acum însă, în tabloul etimologiilor cuvintelor din lumea cugetului, 
nu vom mai putea însoţi textul cuvînt cu cuvînt. Sînt în joc, este 
drept, cuvintele sacre ale filosofiei şi culturii greceşti; oricare citi¬ 
tor european, ce foloseşte, adesea pe neştiute, unele din aceste cu¬ 
vinte şi le ia ca rădăcini spre a forma cuvinte ştiinţifice sau uma¬ 
niste noi, trebuie să le parcurgă în prezentarea de aici; şi oricine 
are interes pentru gîndirea greacă, cu tezaurul °i de termeni filo¬ 
sofici, trebuie să treacă prin şcoala acestor cuvinte, cu privire la 
care desigur s-ar fi întrebat: cum le resimţea Platou, ca vorbitor şi 
gînditor de limbă greacă? m cazul tâ acesla n-ar fi dezvăluit, în 
paginile ce urmează, imaginea lor în eugen:' ' t si \i contemporani¬ 
lor săi pe care îi reedita. Dar lingvistic şi fii «solie, chiar clacă nu şi 
artistic (în ciuda acumulărilor ca într-un dicţionar) cuvintele de 
acum nu mai aduc lumini. 

Ce s-a îutîmplat ? Cititorul trebuie să stea o clipă nedumerit, căci 
se află în faţa unui adevărat naufragiu al spiritului. El întîlneşte 
cuvintele cele mai semnificative şi nobile ale gîndirii greceşti (să 
luăm în considerare lauta ta, kala onâmala, spune şi Hermogenes aici, 
la 411 a) ; le vede prezentate de Platon însuşi; aşadar are înainte-i 
gîndul asupră le, venit dinăuntrul limbii filosofice prin excelenţă, cu 
privire la cuvintele filosofice prin excelenţă — şi totuşi întreaga în¬ 
şiruire de cuvinte, cu analiza lor, este, dacă nu o reduci la o insipidă 
pagină de dicţionar, un adevărat naufragiu al spiritului. Două ar 
putea fi explicaţiile pentru acesta, — în afara explicaţiei simple că 
n-ar fi vorba de etimologiile lui Platon, nici măcar de o contribuţie 
personală a lui, ci de cele ale învăţaţilor din secta heracli- 
teană. 

Prima explicaţie ar da-o faptul că s-a ajuns la nume comune, 
respectiv la concepte, în particular la conceptele demersurilor cuge¬ 
tului, regimul acestor cuvinte fiind de nume deschise, care nu mai 
sînt fixate prin identitatea cîte unui zeu, nici măcar prin cea a unei 
naturi determinate din sînul realităţii. Tocmai pentru că e vorba 
de nume comune privitoare la demersurile cugetului, nici măcar 
de nume ale unor lucruri reale stabile (pom, cerb, astru), ele au o 
margine de nedeterminare. Aici obiectul gîndit circulă liber prin. 

universul ghidului 7 . Un zeu nu este adesea decît un nume şi în orice 
caz are fiinţă spirituală în primul rînd prin nume. Pe de altă parte 
numele unui erou, dacă este bine dat, poate spune mult despre 
„adevărul” lui şi chiar poate păstra un rest, cum ne pare că păstrează 
numele de l.ysis (cu sensul de „dezlegare”), al tînărului care nu 
numai denumeşte, ci chiar defineşte, cu fiinţa lui, dialogul respectiv 
al lui Platon. Pînă şi un nume de fiinţă reală, împlîntat adine în el 
cum sfîrşeşte prin a fi, în experienţa socială şi istorică, poate spune 
mult despre acea fiinţă. în schimb numele de inteligenţă, voinţă, 
ori sentiment, ce pot spune ele despre jerba demersurilor de conştiin¬ 
ţă pe care omul le desfăşoară ? 

Ele sînt concepte deschise; şi ar trebui cu adevărat deosebit 
între conceptele închise, pe care numele le pot defini şi descrie total 
(cum sînt şi unele concepte ştiinţifice, de pildă cele din chimia orga¬ 
nică, unde un nume bine alcătuit exprimă natura deplină a substan¬ 
ţei respective) şi conceptele deschise, care nu pot fi denumite decît 
ca orizonturi sau cîmpuri nedeterminate în extensiunea lor. în 
general s-ar putea spune că numele proprii tind să exprime concepte 
închise şi să se acopere cu ele ; că numele comune ale unor realităţi 
bine determinate ca natură ori funcţie (o substanţă chimică, un 
exemplar sau o unealtă, un produs tehnic sau o construcţie con¬ 
ceptuală ca acelea de tip matematic) se acoperă şi ele, ca numele 
proprii, cu obiectul lor 8 ; dar că numele comune cele mai multe 
califică lucruri şi procese care nu se pot acoperi cu numele. 

O a doua explicaţie a eşecului spiritual din aceste pagini — un 
eşec înţeles şi acceptat de Platon, care va arăta prin el mai mult 
decît limitele lingvisticii heracliteene: limitele vorbirii însăşi — tre¬ 
buie încercată, şi explicaţia priveşte însăşi tema dialogului, cuvin¬ 
tele şi limba. Ele au limite faţă de gînd, chiar dacă uneori pot ieşi 

7 în La Science du langage, trad. fr.. Paris, 1867, MAX MULLER 
arăta că „a numi înseamnă a clasa, a rîndui fapte individuale 
sub fapte generale” (p. 478). Ni se pare că acest lucru e ade¬ 
vărat în primul rînd pentru conceptele deschise. Dar Max Miiller 
socotea că şi numele proprii devin generale (p. 476), ceea ce nu 
ni se pare că poate fi spus decît în sensul că uneori sfîrşesc, în 
cazuri privilegiate, prin a deveni generale. 

8 „Ceea ce numim un «termen general» pare să fi fost conceput 
de Platon drept numele propriu al Ideii”, scrie J. V. DUCE în 
The Theory of Idea in the Cratylus, 1965, în „Phronesis”, 10, 
p. 33. 

din matca, mai sigură, a ghidului; ba sînt undeva un neadevăr pen¬ 
tru el, ca jumătatea animalică a lui Pan, fratele vorbirii. Cu această 
neaşteptată comparaţie — pe care, după cîte ştim, nimeni n-a 
invocat-o lămurit pentru înţelegerea dialogului — Platon vroia să 
spună, la prima vedere, ceea ce şi declară: că vorbirea este dublă, 
putînd fi şi adevărată şi falsă. Dar ce înseamnă aceasta, la o privire 
mai adîncă, decît că logos-ul este dublu: o dată e gînd, şi anume 
gînd potrivit, altă dată e vorbă, şi anume vorbă goală ? 

Termenul grec exprimă amîndouă lucrurile deodată, pe cînd în 
limbile noastre gîndul şi raţiunea s-au despărţit de cuvînt şi limbă. 
Noi nu mai credem în zeităţi ca Pan ; omul e de o parte, pentru noi, 
ţapul de alta; raţiunea pe de-o parte, limba de alta. Se poate face, 
spune lingvistica nouă, ştiinţa limbii fără raţiune, chiar fără „sen¬ 
suri” (deşi cîte un lingvist modern era silit să-şi manifeste îngrijo¬ 
rarea că nu se poate scăpa de „sens”) 9 . Considerăm limba ca un 
sistem de semne pentru comunicaţie şi comunicăm prin ea mult- 
puţinul pe care vrem să-l punem în mesajul nostru. 

Platon n-avea fericirea să poată crede astfel şi să conceapă „ştiinţi¬ 
fic” limba ca eliberată de raţiune. Pentru el limba spunea ceva prin 
ca însăşi, dincolo de mesajul pe care îl punem noi în ea, ba existau 
uncie cuvinte care în ele însele erau „frumoase”. Ce se poate spune 
despre frumuseţea, respectiv plinătatea lor de sensuri, din perspec¬ 
tiva cuvîntului gol? Aceasta este problema la care ajunge el acum, 
în analiza dreptei potriviri a numelor şi după ce i se păruse că o 
anumită dreaptă potrivire ar exista, cît de cît, într-unele nume 
proprii, în particular în cele ale zeităţilor olimpiene şi cosmice. Nu¬ 
mai că, din perspectiva cuvîntului gol, tot ce se poate spune despre 
numele nobile ale cugetului aminteşte de vorba lui Wittgenstein 
cu privire la cele asupra cărora ar trebui să tăcem 10 . 

Platon însuşi începe prin a sublinia (411 b—c) că probabil şi 
vechilor alcătuitori de nume li s-a întîraplat ca învăţaţilor din 

vremea sa, anume să treacă asupra lucrurilor ce trebuiau denumite 

_ .31 

I 

8 V. B. BBNVBNISTB, Probllmes de linguistique generale. 
Paris, 1966, p. 126. 

10 Apropierea dialogului de tezele lui Wittgenstein (din Philoso- 
phical Investigations) a fost făcută de KUNO LORBNZ şi JtÎR- 
GBN MITTBLSTRASS, în On raţional philosophy of language. 
The Programme in Plato's ,, Cratylos ” reconsidered, în „Mind”, 
1967, p. 4. 

vîrtejul de care erau în fapt prinşi ei. Aceasta îi făcea să pună în 
ele expresia a ceva mişcător, în speţă a unei curgeri şi deveniri de 
tip heraclitean (în care, după cum se vede, Platon nu pare a crede 
decît cu rezerve). Iar aşa sînt cuvintele din primul grup, termenii 
greci folosiţi pentru inteligenţă, cunoaştere şi înţelepciune. 

Că în aceste cuvinte ale inteligenţei Platon — sau altcineva — 
găsea mişcare (la phrânesis), dorinţă de noutate (la nâesis), păstrare 
a ce se mişcă (la sophrosyne), însoţire a mişcării (la epistime) sau 
contact cu mişcarea (la sophia), este necrezut de puţin, chiar dacă 
nici modernii n-au putut să afle etimologii mai sigure. Ai vrea o 
clipă să poţi crede pe comentatorii care spun cum că sînt pastişaţi 
aici etimologiştii timpului, Cratylos însuşi ori Antistene, Prodicos 
şi oricare altul, dar tonul, întinderea analizei şi consonanţa ei cu 
tot ce a precedat te opresc să-ţi faci viaţa atît de uşoară ca inter¬ 
pret. îţi aminteşti atunci de toată bogăţia de înţelesuri la care duce 
conceptul de sophrosyne în Charmides, sau cel de episteme în 
Theaitetos, şi te întrebi : nu cumva Platon vrea să afirme sau să 
pregătească afirmaţia că fără jumătatea a doua, adică partea de 
raţiune din Pan-logos, cuvîntul gol, rămas la el însuşi, nu spune 
aproape nimic ? Nu cumva, după ce dialogul a încercat pînă acum 
să pună în relief tot ce poate da numele ca atare, începe de aici înain¬ 
te să facă vădit tot ce nu poate da el ? 

Cînd ajungi la cuvîntul sophia, care umple cu bogăţia lui toate 
încăperile edificiului platonic, nimic nu te autoriză să crezi că autorul 
îl invocă în derîdere faţă de alţii, şi mai puţin decît orice declaraţia 
că este un cuvînt „mai degrabă întunecat şi de rezonanţă străină”. 
Dar mărturisirea aceasta, din partea lui Platon, este impresionantă. 
Dacă pentru un gînditor grec cuvîntul-cheie al culturii lui — în care 
se exprimă orice formă de iscusire a omului şi faptul de a fi om, 
de la abilitatea elementară, trecînd prin cunoaştere, adevărată 
ori simulată cu sofiştii, pînă la înţelepciunea ultimă — mai putea 
suna drept străin, atunci ai avea dreptul să deznădăjduieşti de 
cuvintele goale. 

Acum, după şirul cuvintelor inteligenţei, vine la rînd cel al 
cuvintelor binelui ( agathân , 412 c). Binele, de asemenea, ce termen 
şi ce temă privilegiată a dialogurilor ! în orizontul acestei teme 
apare conceptul de justiţie — cu numele dikaiosyne analizat aici — 
pentru care Platon a scris dialogul acela unic intitulat Republica 
Atît de grăitor îi era conceptul de justiţie îneît a încercat să-l vadă 

nu numai în el însuşi, ci şi lărgit pînă la perspectiva statului. Dar 
ce ne dă aici cuvîntul justiţie ? Ne oferă acea ameţitoare serie de 
etimologii fanteziste, care de rîndul acesta sînt limpede prezentate 
ca aparţinînd altora şi care tocmai de aceea pot fi la fel de limpede 
ironizate, pentru o dată. 

Prin gura lui Hermogenes ni se şi spune, categoric, că de rîndul 
acesta etimologiile sună ca o lecţie învăţată pe dinafară (413 d), 
spre deosebire de cele de pînă acum, care păreau să fie creaţia lui 
Socrate. Dar este semnificativ că acesta se grăbeşte să-şi asigure 
interlocutorul cum că de acum înainte nu-i va mai da impresia că 
vorbeşte din auzite. Te întrebi ce motiv ar avea Platon să-şi ascundă 
mai departe ironia şi să dezbată în serios chestiuni neserioase ? 
S-ar putea spune : îl face pe Socrate să apere, împotriva lui Hermo¬ 
genes, teza heracliteană a justeţei cuvintelor, în prezenţa lui 
Cratylos, ceea ce impunea totuşi o anumită discreţie; şi într-adevăr 
el a dat pînă acum, şi va da şi de acum înainte, etimologia cuvinte¬ 
lor pe temeiul ideii de mişcare, curgere, procesualitate, devenire, 
în felul cum va prezenta între altele şi cuvîntul de curaj (andreia), 
al cărui concept apărea, în toată bogăţia lui, alături de justiţie, în 
Republica, după ce făcuse obiectul unui întreg dialog, Lahes. Dar 
Socrate singur ajunge să spună, după analiza heracliteană a cura¬ 
jului şi a unor cuvinte noi, că şi-a ieşit din matcă (414 b) cu explica¬ 
ţiile sale prea arzătoare şi că trebuie să revină la probleme serioase 
şi de însemnătate. Nu sub semnul ironiei stau analizele. 

îl aşteaptă, în marea listă a cuvintelor binelui, cele de culme 
(415 a —b) : virtutea şi viciul. Pentru a le prezenta pe ele, poate, 
trecuse cu atîta trudă filologică prin cuvîntul — privilegiat şi el în 
doctrina lui Socrate, dacă nu şi într-a lui Platon — de artă, meşte¬ 
şug, techne, fără să heracliteeze de astă dată. Căci virtutea, chiar 
dacă dialogul Menon, închinat ei, nu decide asupră-i cum că se poate 
preda ori nu, are ceva dintr-o artă şi un superior meşteşug. Dar ce 
puţin, iarăşi, ne oferă aici cuvîntul gol, la care interpretarea heracli¬ 
teană revine. Şi nu doar sărăcia explicaţiei prin cuvînt gol reapare 
aici, în cazul cuvintelor „culminante" — după propria formulare a 
dialogului — de arete şi kakia, dar perplexitatea în care este pus 
spiritul grec, şi care nu poate fi simulată nici aici, de unele cuvinte 
esenţiale lui, revine în cazul lui kakon, rău, un cuvînt prin care So¬ 
crate încercase să explice altele şi pe care acum îl decretează de ase¬ 
menea „de origină străină’’. Iar perplexitatea revine în cazul cuvîn- 

tului de cea mai largă frecvenţă în limba greacă, cuvîntul kalon, 
care înseamnă şi bine şi frumos (416 b). A nu şti ce spui cu adevărat 
în limba greacă atunci cînd rosteşti cuvinte ca sophia, arete sau kalân 
(căci etimologia acestuia din urmă, făcută îndată, este dintre cele ce 
nu luminează conceptul) înseamnă a recunoaşte naufragiul spiritual 
la care pot conduce cuvintele goale. 

în lista cuvintelor binelui şi răului se înscriu pe două coloane cele 
ce li se subsumează: folositor, favorabil, aducător de spor şi cîştig, 
de o parte, dăunător, neaducător de folos, neaducător de cîştig, 
de altă parte, care toate joacă un rol atît de înseninat în argumen¬ 
tările şi demonstraţiile din dialoguri, mai ales ale celor din tinereţe. 
Pentru dezarticularea lor Platon acumulează procedeu peste pro¬ 
cedeu, invocă formularea celor vechi şi a femeilor, cere înlocuiri 
de litere, dar nu poate face grăitoare cuvintele, decît eventual 
pe linia interpretării lor prin ideea de mişcare. 

Vor veni la rînd cuvintele plăcerii (419 b), acel concept despre 
care Philebos are de spus lucruri atît de adînci, şi cele ale neplăcerii. 
Printre ele, mai puţin semnificative cum sînt pentru universul con¬ 
ceptelor platoniciene, apare în schimb epithymia, dorinţa, un concept 
care va fi hotărîtor, între altele în Lysis, unde aduce soluţia finală; 
şi mai ales apare, cu totul şters şi ca un termen al plăcerii între alţii, 
eros- ul, cel a cărui analiză adîncită face miracolul Banchetului şi 
contribuie la aşezarea lui centrală printre dialoguri. Pentru a înţele¬ 
ge natura eros-ului era nevoie în Banchetul de un adevărat mit, 
pe cînd aici pare să ajungă, fără umbră de ironie în dialog, o simplă 
etimologie. 

O scurtă întîrziere asupra a două cuvinte ale opiniei, în primul 
rînd acea dâxa atît de prezentă în partea finală a Mewow-ului şi 
nu numai acolo, apoi se trece la cuvintele voinţei (420 c —d). De 
voinţă va fi legat cuvîntul hekousion (de bună voie) care, cu opusul 
său akousion, domină dialogul Hippias Minor ; dar tot de voinţă 
este legat, după dialog, şi cuvîntul de necesitate, andnke, despre 
care nu numai filosofia dar şi literatura tragică aveau atîtea de spus. 
Comentariile devin mai rapide şi lista de cuvinte se scurtează, căci 
voinţa are mai puţini termeni decît temele anterioare. S-a trecut 
prin cuvintele inteligenţei, ale binelui şi răului, ale plăcerii şi neplă¬ 
cerii, ale voinţei, şi s-a acoperit astfel întreg registrul vieţii spirituale 
şi sufleteşti. 

ele nu par luai forţate decît etimologiile obişnuite ale timpului ori 
ale lui Platon ; pe de altă parte şi aici, ca în prima jumătate, se găsesc 
cîteva etimologii exacte, alături de îndeajuns de multe plauzibile. 
Dar este un fapt că de astă dată ele sînt „marcate”, în opoziţie cu 
cele din prima jumătate. Pă admitem că ele nu sînt ale lui Platon 
sau în spiritul lui, ci întreprinse de el în maniera adepţilor lui 
Heraclit ? Să susţinem deci, că jumătate din etimologii sînt auten¬ 
tic platoniciene, jumătate nu ? Dar dacă ultima jumătate este o 
pastişă, nu ar trebui să fie şi prima, indiferent că identificăm ori 
nu pe etimologiştii imitaţi ? 

Să spunem deci, după o mai atentă consideraţie, despre ultima 
jumătate : etimologiile lor sînt de factură heracliteană ; dar : 

1. Nu absolut toate sînt aşa. Deşi cele străine de ideea mişcării 
nu se ridică decît la 10 la sută, cum am văzut, atît ar fi de ajuns 
spre a înlătura ideea de imitaţie artificială, de vreme ce aceasta 
n-ar fi admis nici un fel de abateri; 

2. Etimologiile nu par nicidecum a fi luate de-a gata (afară de 
cazul justiţiei, relevat chiar în text). Dimpotrivă, Socratele platonic 
le gîndeşte tot timpul ca şi din nou, îşi subliniază singur spontanei¬ 
tatea şi inspiraţia, scuzîndu-se parcă de atîta originalitate (chiar în 
jumătatea a doua, la 420 a), şi dovedeşte limpede că nu ia lucrurile 
de-a gata de la alţii atunci cînd, pentru unele cuvinte, greu descifra¬ 
bile dar lesne de manevrat, acordă o „origină barbară” ; 

3. Dialogul nu prezintă lucrurile nicăieri sarcastic (afară de gîndul 
de la 411 b, după care onomaturgii au trecut asupra lucrurilor vîr- 
tejul din capul lor, ceea ce însă ar justifica mai degrabă de ce 
cuvintele sînt efectiv alcătuite sub semnul mişcării), lăsînd dimpo¬ 
trivă ca majoritatea etimologiilor să fie, în limitele antice, plauzi¬ 
bile şi cîteva chiar verificat bune; 

4. Ar fi fost chiar surprinzător ca Platon să prezinte numai în 
batjocură lista termenilor celor mai scumpi gîndirii sale, fără să 
revină asupra lor şi asupra ironiei sub care le-a prezentat; 

5. Dacă etimologiile sînt heraclitene ca factură şi totuşi origi¬ 
nale, s-ar putea foarte bine — cum s-a făcut ipoteza — ca ele să 
aparţină exerciţiilor de tinereţe ale lui Platon, din anii interesului 
pentru Heraclit, şi să fi fost puse în valoare sau încadrate teoretic 
abia în dialogul de faţă; 

6. în definitiv nu este defel nefiresc ca numele demersurilor 
cugetului să poarte în ele ideea de mişcare şi proces. Căci este vorba. 

cu ele, tocmai de procesele intelectuale şi morale din viaţa cugetului, 
aşa cum simpla lor calificare generală de a fi un ,,de-mers” al cuge¬ 
tului exprimă ideea de mers şi devenire. Făcînd atunci etimologia 
acestor cuvinte, Platon a trebuit să heracliteizeze, aşa cum spune 
el singur că au trebuit să facă, în vîrtejul în care erau prinşi, stră¬ 
vechii alcătuitori de nume. Explicaţia heracliteană pare singura 
coerentă şi cuprinzătoare, cel puţin pentru cuvintele cugetului; 

7. în cele din urină, heraclitene ori nu, cuvintele cugetului 
trebuiau analizate, mai mult chiar decît numele zeilor şi ale reali¬ 
tăţilor cosmice, pentru că aici, în cele ale spiritului, îşi dau măsura 
cuvîntul şi limba în genere, ca fiind vorba de cuvintele cu cea 
mai mare frecvenţă. îi trebuia deci lui Platon etimologia lor — spre 
a vedea limitele etimologismului şi ale considerării cuvîntului ca 
simplu cuvînt — şi atunci a luat etimologiile acolo unde le-a găsit: 
din arhivele sale, de la alţii, sau din fantezia sa improvizatoare, 
dacă trebuie să credem textului. 

Acum se poate răspunde şi la prima întrebare, anume dacă tre¬ 
buie ori nu luate în serios etimologiile. în ansamblul lor, ele sînt 
indispensabile cercetării despre nume ce se întreprinde, şi ca atare 
sînt gîndite cu seriozitate, ca tot ce pune Platon în gura lui Socrate, 
dar şi cu acea graţie, libertate şi ironie faţă de sine, în clipa cînd 
ghidul trebuie să se smintească puţin, spre a inventa o etimologie 
acolo unde nu este una de găsit 11 . 

Cu prima jumătate a etimologiilor, cuvintele şi limba păreau 
să aibe cîştig de cauză ; dar era ceva iluzoriu, ţinînd de faptul că 
sc întîrzia la nume proprii. De îndată ce se trecea la nume comune, 
deci la concepte şi în particular la conceptele deschise ale spiritului, 

11 Comentatorii mai noi sînt din ce în ce mai dispuşi să accepte 
etimologiile. încă din 1891 F. Schăublin susţine că ele sînt serios 
intenţionate, de vreme ce nu se deosebesc ca metodă de cele 
prezentate în alte dialoguri, iar pe deasupra comparaţia lor cu 
etimologiile gramaticianului Herodian, de peste cinci veacuri, 
arată că dialogul Craiylos conţine un număr surprinzător de eti¬ 
mologii exacte şi pe jumătate exacte. De asemenea W. Dutoslawski, 
în 1896, susţinea că 60 de etimologii sînt valabile, după ştiinţa 
limbii de atunci. El vedea dealtfel în Cratylos o operă comparabilă 
cu dialogul Parmenide. Pentru amîndoi autorii, a se vedea 
J. Derbolav, în apendicele lucrării Platons Spvachphilosophie, ed. 
cit., p. 280 şi 294. 

Dar mulţi alţi comentatori continuă a susţine ca C. Ritter 
■{Platon, Miinchen, 1910, voi. 1, p. 468) : „Este de neînţeles cum 

limitele Jogos-ului ca vorbire apăreau. Dialogul despre dreapta potri¬ 
vire a cuvintelor trebuie să arate şi cită dreaptă potrivire este şi 
cită nu este, trimiţînd lucrurile pînă la acel naufragiu spiritual la 
care duc cuvintele privitoare la partea cea mai vie şi nobilă a cugetu¬ 
lui. Dacă jumătatea de jos a zeului Pan nu se potriveşte cu cea 
de sus, trebuie să spunem lucrurilor pe nume. Ultima secţiune a 
dialogului vine să arate cit anume din vorbire se potriveşte logosului- 
raţiune şi cit nu i se potriveşte. 


Partea a treia 

Limitele oricărei vorbiri. Logos- ul grec înseamnă deopotrivă raţiu¬ 
ne şi vorbire, iar dialogul de faţă poartă asupra vorbirii, cu natura, 
ei diferită de cea a raţiunii. Trebuie atunci să se vadă cum coexis¬ 
tă cele două naturi şi cît de bine se adaptează cea de-a doua celei 
dinţii. Este de aşteptat, întocmai zeului, ca părţile să nu se adapteze 
perfect, şi acest lucru îl va spune partea a treia, lăsînd ştiinţa limbii, 
în faţa unei situaţii dramatice pentru spirit, în faţa căreia poate 
se află şi cultura de astăzi, chiar dacă nu întotdeauna mărturisit. 

De obicei, partea a treia este înţeleasă drept pozitivă şi singura 
ce ar aduce contribuţii interesante sub raport lingvistic : ea reţine 
cel mai mult atenţia, ca fiind revenirea la discuţia „serioasă". Vom 
spune însă : tot ce este pozitiv în ea indică în realitate limitele vorbi¬ 
rii ; iar în al doilea rînd, toată argumentarea este făcută posibilă 
tocmai de ceea ce precede, în particular de partea etimologică atît 
de puţin preţuită. în speţă, ni s-a arătat pînă acum care poate fi 
în fapt dreapta potrivire, în cazul limbii greceşti. Rămîne să ni se 
arate în drept, şi atunci lucrurile vor fi valabile pentru orice 
limbă. 


îşi închipuie unii filologi că vreuna din explicaţiile cuvintelor dată 
în această secţiune ar fi gîndită serios de către Platon”. 

Mai aproape de noi V. Goldschmidt socoteşte, în Essai sur 
le „Cratyle" (Paris, 1940, p. 91 şi 140), că prin etimologiile de 
aici Platon nu ar face altceva decît să expună anumite doctrine 
străine lui, şi de aceea etimologiile ar fi însemnate. Ele ne-ar 
transmite diferite teorii teologice, cosmologice, morale şi politice. 
Autorul relevă că Platon însuşi citează, în cazul etimologiilor, 
pe Anaxagoras, pe orfici, diverşi poeţi, pe Heraclit, exegeţii; 
lui Homer, meteorologi şi teologi. 

înainte de a urmări felul cum conduce la o discuţie de drept 
aualiza întreprinsă în fapt asupra limbii greceşti, trebuie reamintit 
că etimologiile unui antic erau inevitabil mai puţin instructive şi 
expresive decît ale unui modern. Noi avem, cu limbile moderne, 
posibilitatea de a face etimologie istorică — ceea ce a dat în trecutul 
recent convingerea că etimologismul este hotărîtor în ştiinţa limbii, 
ba lui llasdeu i-a sugerat grandioasa viziune a „reconstrucţiei”, 
nu numai lexicală dar şi sintactică, morfologică, fonetică, ba cliiar 
ideologică — iar dacă nu sîntem stăpîniţi de o rodnică „nelinişte 
semantică”, ca anticul care credea că limba sa este originară, ne 
bucurăm în schimb de reconstrucţiile etimologice ce nu mai ţin, 
ca la PI aton, doar de plauzibilul asociaţiilor, ci de realul, uneori 
surprinzător, al filiaţiei istorice. în limba română, de pildă, putem 
vedea cum un cuvînt cu sens bine definit ca latinescul ens a putut 
duce la „ins”, apoi la „însuşi”, ba chiar la conjuncţia „însă”, 
ceea ce desfide orice act imaginativ. Putem urmări „biografia”, 
plină de aventuri ale gîndului, a mai multor cuvinte, dar fireşte 
numai a cîtorva ; căci majoritatea sînt derivate simple, iar un tablou 
ca al lui Platon, cu : inteligenţă, bunătate, voinţă, plăcere şi adevăr, 
nu ne-ar instrui prea mult prin etimologia cuvintelor. în alte limbi 
moderne trebuie, la fel, să apară stranii şi nesperat de instructive, 
deşi perfect riguroase ca filiaţie, etimologii 1 . Etimologiile lui Platon 
nu puteau, aşadar, avea nici pregnanţa, nici siguranţa celor mo¬ 
derne. Dar chiar dacă ar fi avut-o, ele nu ar fi dovedit mai mult. 

Oricît s-ar învăţa de la transformările de sens ale unui cuvînt 2 , 
este greu de crezut că aceea ce s-a numit în timpul nostru o „ştiinţă 
a individualului”, ilustrînd-o tocmai cu etimologia unui cuvînt, 
ar duce la o adevărată ştiinţă şi ar acoperi problemele lingvisticii, 
l’îuă şi llasdeu o recunoaşte, în prefaţa lui Elymologicum Magnum, 
spunînd : „Etimologia nu se adaptează încă la toate fenomenele 


1 Printre excepţii trebuie pusă, cum aminteam, limba engleză, 
care, prin însemnaţii şi numeroşii cercetători formaţi în spiritul 
ei, exercită astăzi un adevărat impact asupra spiritului, cu riscuri 
pentru acesta. Eexicul ei, împrumutat de oriunde cu o incredibilă 
dezinvoltură, dă gînditorului în ea o perfectă indiferenţă faţă de 
cuvînt, în favoarea propoziţiei. Consecinţele filosofice se văd peste 
tot — pînă şi în interpretarea lui Cratylos. 

2 Eăsăm deoparte deosebirea lui Brăal între semantică şi etimo¬ 
logie. 

lingvistice. în multe cestiuni sîntem siliţi a o întrebuinţa numai în 
parte ; în alte, cată să n-o întrebuinţăm deloc”. în schimb, orice 
ştiinţă etimologică, una imperfectă chiar ca a anticilor, conduce la 
dezarticularea cuvîntului: la constatarea că sînt în el elemente prin 
a căror articulare, oricît alterată, se alcătuieşte cuvîntul, cu sensurile 
lui pierdute şi păstrate. 

La aceste elemente a condus analiza etimologică din partea a doua : 
la „rădăcini” şi la părţile elementare propriu-zise, silabe şi litere. 
Că se putea vorbi în gol, de prezenţa oricăror rădăcini în cuvinte 
şi de funcţia oricăror silabe şi litere ? Dar dacă ar fi făcut aşa, ne- 
luînd în considerare o limbă anumită, cea greacă, atunci Socrate 
ar fi dat categoric dreptate lui Hermogenes recunoscînd, cu arbitrarul 
elementelor alcătuitoare, al rădăcinilor, arbitrarul cuvintelor. Sau 
cel mult i-ar fi rămas să construiască ad-hoc o limbă cu elemente 
nearbitrare, ceea ce arată absurdul evitării unei limbi reale. Şi 
dealtfel, dacă elementele noii limbi ar fi fost nearbitrare ar fi re¬ 
găsit ori folosit, ca în esperanto, elementele limbilor reale. 

în simplitatea sa de spirit, recunoscînd că Socrate avea dreptul 
sau chiar datoria să invoce numele şi cuvintele greceşti, Hermogenes 
pare mai înţelept decît comentatorii şi cititorii dispuşi să se lipsească 
de lista etimologiilor. Şi de aceea el poate acum să se întrebe : ce 
este în drept cu rădăcinile acelea, pe care Socrate le-a invocat în 
fapt, cînd şi-a făcut etimologiile ? De aici primul punct al părţii 
a treia : 

1. Virtutea numelor primitive (421 b —424 b). S-a ajuns aşadar, 
de la dreapta denumire prin cuvinte, la dreapta potrivire prin 
rădăcinile cuvintelor 3 . Că aceste rădăcini pe care le reţine Hermo¬ 
genes — ion, rhecn, deun — au apărut numai în ultima jumătate 
a etimologiilor, nu şi în prima, unde era vorba de nume proprii şi 
de nvn:e de zei, ne arată cît de important era, în ochii lui Plafon 
însuşi tabloul cuvintelor cugetului, ca dînd măsura limbii greceşti. 
Că, pe de altă parte, rădăcinile erau heracliteene, exprimînd miş¬ 
care sau ceea ce curmă mişcarea, nu era decît firesc dată fiind eti¬ 
mologia lieracliteană a celor 53 de cuvinte greceşti ale cugetului. 


3 HENRI JOLY, in Le renvercement platonician. Logos, episterne, 
polis, Vrin, 1974, p. 31, scrie : Lecţia etimologică a etimologiilor 
este „qu’il y a des mots sous Ies mots et qu’ils renferment des 
dăfinitions des choses.” 

ca şi faptul, din nou demn de relevat, că explicaţia normală, prin 
mişcare şi procesualitate, a proceselor spirituale este cea mai coe¬ 
rentă şi potrivită, puţind fi pusă în joc de Platon nu doar în anii 
tinereţii, cînd l-a avut drept dascăl pe Cratylul istoric, ci şi mai 
tîrziu, cel puţin cu titlul de ipoteză. 

însă odată ajunsă de la cuvinte la rădăcini, cercetarea poate 
lua mai multe căi, în cazul că rădăcinile nu au — şi de cele mai 
multe ori nu pot avea — o clară justificare prin ele însele. Întîi, 
se poate spune că ele sînt de origină „barbară” (421 d), respectiv 
străină ; sau că sînt îngropate în uitarea timpului, deci de nelămurit 
încă. în al doilea rînd şi într-altfel, se poate spune că rădăcinile 
trebuie şi ele privite drept cuvinte care să fie analizate, dar a căror 
etimologie să fie astfel căutată ca şi la nesfîrşit. Totuşi, spuue 
Socrate, să alegem o a treia cale şi să admitem că ajungem la rădă¬ 
cini ultime. Pentru acestea trebuie căutată dreapta potrivire (422 b). 

Problema de aici a rădăcinilor a fost reluată — se ştie — cu extra¬ 
ordinar răsunet în veacul al XlX-lea, ca una din soluţiile pentru 
enigma limbilor. Un reputat lingvist al epocii, Max Miiller, nu se 
sfia să declare că „limba începe ca rădăcini” 4 . După el, circa 500 de 
rădăcini sînt suficiente pentru o limbă originară, fiecare rădăcină 
putînd da 50 de derivaţi, ceea ce face 25 de mii de cuvinte, un număr 
apreciabil pentru o limbă din trecut, de vreme ce Vechiul Testa¬ 
ment întreg are 5642 (ibidem, p. 341). Toate limbile, continuă la 
fel de categoric Max Miiller, au două elemente constitutive : rădă¬ 
cinile atributive (cele ce atribuie un sens, ca „ar”, în arare şi ars, 
prima „artă” fiind cultivarea pămîntului) şi cele demonstrative, 
în limba chineză, rădăcinile s-au păstrat ca atare : toate cuvintele 
sînt rădăcini, toate rădăcinile cuvinte. Acesta, spune Max Miiller, 
este mecanismul ce ne-am fi aşteptat să apară în toate limbile; 
probabil că sanscrita a fost şi ea precedată de o perioadă în care 
limba nu avea flexiune (347 urm.) 5 . 

în orice caz, „există ceva cu adevărat mai minunat şi uimitor 
într-o rădăcină decît în toate poemele lirice ale lumii”, spune Max 
Miiller, în cuvinte pe care nici sub inspiraţia trezită de Euthyphron 
nu le rosteşte acum Socrate. Iar rădăcinile sînt cuvinte adevărate, 
nu abstracţiuni (p. 450), aşa cum nu sînt nici onomatopei sau inter- 

4 La Science du langage, trad. fr., Paris, 1867, p. 487. 

5 Alţi lingvişti contestă că sanscrita ar fi fost lipsită vreodată 
de flexiune. 

jecţii; căci acestea sînt sterile ca derivaţie, pe cînd rădăcinile sînt 
fecunditatea însăşi®. Ele au de la început sens: , .toate cuvintele au 
exprimat la origină un atribut”. De aceea limba este raţiune, spune 
Miiller, este logos la greci. „Limba şi gîndirea nu pot să fie separate” 
(pp. 484-85). 

Max Miiller duce pînă la o formă de extaz viziunea sa despre 
limbă, începută totuşi atît de riguros ştiinţific, şi înţelege să aso¬ 
cieze gîndului său pe marele antic: „Rădăcinile au fost create de 
natură, cum spunea Platon; dar cu acelaşi Platon ne grăbim să 
spunem că prin natură înţelegem mîna lui Dumnezeu” (p. 486), 
spre a relua ceva mai jos gîndul că formarea rădăcinilor este opera 
naturii, dar de astă dată adăugind : „ceea ce a urmat acestei formări 
este opera omului .... ca agent colectiv şi moderator” (p. 493). 

Mărturisim a nu găsi în textele platonice afirmaţiile pe care li le 
atribuie Max Miiller; dimpotrivă, este ceva sobru şi din plin ştiinţi¬ 
fic în cercetarea ce se întreprinde acum şi care, nepurtînd asupra a 
500 de rădăcini, ci a trei sau patru, pune totuşi problema rădăcinii 
într-un orizont teoretic mai larg decît al modernului. Căci Socrate, 
în dialog, nu presupune doar înţeles în rădăcină, ci se întreabă 
şi ce o face să aibe însemnare, adică să se refere la un obiect. De vre¬ 
me ce a considerat-o a fi cuvînt încă, el crede că rădăcina trebuie, 
cum s-a cerut de la orice cuvînt, să arate „ce anume este fiecare 
dintre realităţi” (422 d), ba trebuie s-o arate încă mai limpede decît 
cuvintele derivate, care de la ea îşi împrumută adevărul. Dar cum 
face rădăcina vădite lucrurile ? 

Cum se poate face vădit ce este exterior un lucru, o ştim: prin 
indicaţie imitativă, prin simplă mimică; dar cum se poate arăta 
de ce fel, ce anume este el lăuntric, sau care e natura lui (cum pun 
unii traducători pentru hoion eşti), este ceva mai greu. Pentru indi- 

8 Spre deosebire de Max Miiller, un alt lingvist renumit al 
epocii, A.-H. SAYCE declară, în Principes de philologie comparee 
(trad. fr.. Paris, f.an, în engleză 1874), p. 2, că rădăcinile la care 
ajunge filologul sînt ideale. Ca şi elementele simple ale chimistului, 
ele există doar în compuşi. Dar ele reprezintă vechea stare sintetică 
a limbii. Rădăcina este un cuvînt-frază (axioma lui Sayce este 
că toate cuvintele au fost scoase prin analiză din fraz e.-n.ns.). 
rezumînd într-un tot complex ceea ce o frază exterioară a limbii 
va frînge în cuvinte ... Existau, adaugă Sayce, tot atîtea cuvinte- 
frază cîte impresii momentane înregistra subiectul, prin simţurile 
sale, în legătură cu un obiect particular. 

caţia imitativă a unui lucru în felul lui de a fi exterior, avem mem¬ 
brele corpului şi întreg corpul; pentru indicaţia felului de a fi in¬ 
terior al unei realităţi, pentru firea ei, ne rămîne să ne servim de 
cuvinte, adică de voce, limbă şi gură (423 b), de undele sonore emise* 
am spune astăzi. Nu este chiar un mijloc de rînd. Tocmai în legă¬ 
tură cu acest loc din Cratylos, un comentator mai vechi, Otto Apelt 
(care altminteri nu vede prea mult în dialog şi nimic în etimologii), 
arată în chip interesant că vorbirea sonoră, spre deosebire de cea 
gestică, a eliberat limbajul de corporalitate. „Nu există mai mare 
reuşită pentru umanitate decît născocirea vorbirii sonore” 7 . 

Oricît de mare ar fi reuşita articulării sunetelor — căci aceasta 
este cucerirea de care ni se vorbeşte — ea este încă legată de a 
formă de corporalitate, deşi mult deasupra corporalităţii obişnuite, 
şi în orice caz, spre a reda realităţile, trebuie să ducă de asemenea 
la imitaţie, de astă dată prin voce. Cel puţin aceasta este funcţia 
pe care i-o vede Socrate. Dar el se grăbeşte să adauge că imitaţia 
prin voce nu înseamnă onomatopee, eliminînd dintr-o dată procedeul 
în care, încă în veacul XIX, mulţi vedeau originea limbajului şi 
arătînd, cu mult înaintea lingviştilor de astăzi, că imitaţia onomato¬ 
peică („un simplu cucurigu” de exemplu) nu este productivă. 
Dar atunci ce imitaţie este pusă în joc de cuvinte ? întreabă 
Ilermogenes (423 c). 

Nu va fi imitaţia sunetelor, cum face muzica (sau un fel de mu¬ 
zică), necum a culorilor şi formelor, ca pictura, ci imitaţia firii lăun¬ 
trice a lucrului (ousia — 424 e). Chiar culoarea şi sunetul, spune în 
chip adînc Socrate, au o ousia a lor, pe care — trebuie să adăugăm — 
n-o redau pictura şi muzica, ci poate tot cuvîntul, atît de subtil 
este acesta. Şi totuşi în subtilitatea lui, el are un rest de corporali¬ 
tate, o componentă fizică, de vreme ce este încă sunet. Cu această 
natură fizică trebuie el să redea ousia fiecărei realităţi; în ultimă 
instanţă cu literele şi silabele sale, afirmă Socrate (423 e). Virtutea 
cuvintelor — şi cu ea capacitatea celor ce instituie nume — se 


7 Kratylos, iibersetzt und erlăutert von Otto Apelt, 3. Aufl., 
Leipzig, 1922, pp. 8 — 9. Am întregi gîndul precizînd că trecerea 
aceasta de la un regim lingvistic de gesturi la unul de unde repre¬ 
zintă nu o realizare culminantă a omului, ci poate o treaptă către 
cine ştie ce semantică şi contacte pe baza undelor de tip superior 
celor sonore, cum s-a şi ajuns cu undele radio, dar fără ca lim¬ 
bajul sonor să fie încă depăşit sau ameninţat cu înlocuirea. 

redusese la dreapta potrivire a rădăcinilor. Dar potrivirea aceasta 
va ţine de cea a silabelor şi literelor. 

Rezultatul la care a condus, sau mai degrabă problema în care 
s-a concentrat toată dezbaterea, îi va părea chiar lui Socrate „ridi¬ 
colă", într-un sens. Toată dreapta potrivire a cuvintelor şi tot 
adevărul lor să se sprijine pe cîteva litere şi silabe ? Dar aşa trebuie 
să se întîmple, dacă luăm cuvintele goale şi limba ca simplu sistem 
de semne : sau cuvintele, respectiv semnele, pot reda natura reali¬ 
tăţilor, sau nu o pot reda şi sînt convenţionale. Da acest nivel, sau 
Cratylos are dreptate, sau Hermogenes. 

2. Virtutea elementelor (424 b —427 e). Hermogenes şi Cratylos 
sînt în felul lor lingvişti. Socrate nu este. Dar el trebuie să bea pînă 
la capăt din paharul lingvisticii — aşa cel puţin cum putea fi 
practicată atunci, în cuvinte şi nu în forme gramaticale — iar de 
aceea întreprinde cu toată seriozitatea, ca şi în cazul majorităţii 
etimologiilor, studiul silabelor şi al literelor. Dar Socrate îşi ia mă¬ 
suri. întîi, el va determina nu doar speciile (eîde) literelor, în parti¬ 
cular ale vocalelor — invocînd pe cei pricepuţi în materie, respectiv 
pe gramaticienii de dinaintea apariţiei gramaticii —, dar va căuta 
să vadă în acelaşi timp şi care sînt clasele de realitate, de vreme ce 
numele sînt pentru realităţi ce apar înăuntrul unor clase (424 d). 
Astfel vom avea — spunem anticipînd — clasa proceselor pentru 
realităţi, în cazul cărora vor fi potrivite literele şi silabele din specia 
sugerînd mişcarea. 

în al doilea rînd, potrivirea nu se va face neapărat element 
(literal sau silabic) cu lucrul de numit, ci de cele mai multe ori, ca 
la pictori cu culorile lor fundamentale, vor fi de combinat mai multe 
elemente; iar Socrate exprimă aici gîndul, deosebit de interesant, 
pe care nu-1 afirmase lămurit nicăieri mai înainte, cum că prin 
combinaţia elementelor se va urmări mai mult decît obţinerea de 
cuvinte izolate, substative şi verbe: se va obţine o întreagă rostire 
{logos, 425 a), care în unele cazuri urmează să redea ea realitatea 
de imitat. Gîndul trebuie reţinut, oricît de episodic ar părea la 
început, căci arată că redarea realităţilor prin limbă are loc uneori 
prin întreg discursul despre ele şi că dialogul de faţă despre cuvinte 
lasă loc, dincolo de cuvintele izolate, ansamblurilor sau unităţilor 
lingvistice mai mari. Redarea realităţilor prin limbă poate fi o 
întreagă descnere definitorie, cum şi este în fapt, spune Socrate 

acum, chiar dacă pe el îl reţine doar problema numelor primitive 
şi a celor derivate. 

în sfîrşit o a treia măsură, sau acum o distanţare faţă de teza 
ce dezvoltă, îşi ia Socrate declarînd că poate părea „ridicol” (425 d) 
să reduci cunoaşterea lucrurilor la litere şi silabe. Dar aşa îţi impune 
ştiinţa limbii, cel puţin cea pe bază de cuvinte, dacă nu vrei să 
recurgi la zei, la originea străină a cuvintelor, sau la invocarea 
vechimii lor prea mari. Şi pentru a doua oară el spune că lucrurile 
pot părea demne de rîs, ba chiar excesiv de cutezătoare (426 b) ; 
dar ele trebuie încercate, din perspectiva adoptată. 

îi rămîne să indice, măcar cu titlul de exemplu, clasele de reali¬ 
tăţi şi speciile de elemente nominale. De va da sumar, în două 
pagini. Prima clasă de realităţi luată în consideraţie, cum era şi 
firesc pentru perspectiva adoptată, este cea a mişcării. Pentru ea 
este potrivită specia „lichidelor”, cu denumirea de astăzi, în particu¬ 
lar lichida r, care singură va susţine toate exemplificările aduse. 
Ciudăţenia face că tocmai termenul de mişcare în greacă (kînesis) 
nu conţine litera r, iar Socrate se va strădui să găsească o explicaţie 
a excepţiei, trimiţînd la o rădăcină justificată la început doar prin 
sens ( iesis , mergere), dar îndată mai jos şi direct, prin funcţia literii 
i, aşa cum va fi justificat, ceva mai departe în dialog, şi cuvîntul 
stăsis (repaos, oprire) prin grupul st. 

într-adevăr, a doua clasă de realităţi luată în consideraţie este 
cea a lucrurilor uşoare şi lesne străbătătoare căreia îi corespunde 
litera i (iarăşi reprezentînd singură o întreagă specie). Vin apoi: 
clasa suflării şi a răsuflării, redată prin ph, ps, s şi z, litera s putînd 
exprima şi tremurul pînă la cutremur (seismos ); clasa celor blocate 
şi oprite în loc, pentru care d şi t, blocate ele însele, dentalele de 
astăzi, ar da expresia potrivită; clasa celor line, alunecătoare sau 
lipicioase, unde — ca în limba noastră — litera l ar da coresponden¬ 
tul ; clasa celor gelatinoase şi vîscoase, unde grupul gl, în greacă, ar 
sugera „oprirea prin g a alunecării prin l ”; apoi clasa inferiorităţii 
cu litera n, cea a cantităţii cu vocalele, lungi ele însele, a şi e, în sfîrşit 
clasa calităţii, în particular a rotunjimii, cu litera o. 

Dintre toate aceste indicaţii — pe care, alături de problema 
rădăcinilor, cîţiva moderni sînt dispuşi să le considere ca o preţioasă 
contribuţie timpurie la ştiinţa lingvisticii — singură cea privitoare 
la funcţia lui n ni se pare cu adevărat interesantă. Toate celelalte 
privesc proprietăţi generale fizice, cu un număr redus de cuvinte. 

în definitiv, în limbajul uman, şi dealtfel au în ele ceva onomatopeic 
care, chiar dacă nu le face neproductive, ca onomatopeea-cuvînt, 
le degradează funcţia. Pînă şi mult invocata literă r, expresie a 
mişcării, rămîne în zonele fizicalităţii, în timp ce mişcarea redată de 
cuvintele vieţii spirituale, atît de numeroase în limba omului, ar 
reclama sugestia altei procesualităţi decît cea elementar fizicală. 
Litera n în schimb, trimite la o clasă de fenomene, cele ale inferiori¬ 
tăţii, unde nu poate fi vorba de imitaţie directă, ci de un „timbru” 
deosebit, care peste tot ar putea fi mai expresiv pentru cugetul 
grăitor decît sunetele propriu-zise. Este ca un răsunet al lucrurilor, 
mai de grabă decît sunetul lor, care s-ar vroi redat prin cuvintele 
goale. Şi poate că niciodată cuvintele nu sînt goale, spre a se umple 
cu un simplu conţinut imitativ, ci poartă în ele, ca logos -ul grec, 
şi altceva decît imaginea sonoră a realităţilor. 

Acest „răsunet” al ideii în cuvînt nu l-a înregistrat Hermogenes, 
căci Socrate nu-1 reda, în ciuda amplei lecţii despre cuvinte de la 
începutul dialogului şi pînă aici. De aceea cînd Socrate îşi termină 
lecţia ţinută ca şi în numele lui Cratylos, amîndoi se îndreaptă 
către acesta întrebîndu-1 dacă nu are lucruri mai bune de spus. 
Numai că el are lucruri mai proaste de spus, ca probabil toţi hera- 
cliteenii timpului; şi de aceea Plafon l-a făcut să tacă, pînă la în¬ 
cheierea socotelilor asupra dreptei potriviri a cuvintelor. 

3. Limitele vorbirii (428 a-fine). — Exactitate şi adevăr — . S-a 
spus că, artisticeşte, tăcerea prelungită a lui Cratylos este o nereu¬ 
şită a dialogului. Dar cum să nu tacă, de vreme ce Socrate şi-a luat 
sarcina să vorbească în numele lui ? Orice intervenţie de-a lui 
Cratylos ar fi coborît nivelul dezbaterii, slăbind încrederea in 
seriozitatea spuselor lui Socrate şi făcînd, în definitiv, ca lucrurile 
să fie prezentate în derîdere, cum s-a şi pretins uneori. Tocmai 
nelăsînd pe Cratylos să-şi apere singur tezele, Plafon a arătat că a 
înţeles să şi le însuşească o clipă, să le cerceteze cu toată seriozitatea, 
să le ducă astfel pînă la capăt şi să le arate limitele, respectiv ne¬ 
adevărul, dacă limitele acestea nu pot trimite dincolo de ele. 

întrebarea ce s-ar putea pune este : dacă intr-adevăr sînt în joc 
Urnitele vorbirii, nu doar cele ale interpretării ei heraclitene, atunci 
de ce discută Plafon ştiinţa limbii iu versiunea lieracliteană şi nu 
în ea însăşi ? Se poate răspunde, cum sugeram : pentru că probabil 
heracUteismul reprezenta singura doctrină coerentă asupra limbii. 

pe vremea sa, dacă nu cumva fusese şi doctrina sa de tinereţe, sau 
dacă nu era doctrina unor discipoli ai săi, pe care — s-a spus — în¬ 
ţelegea astfel să-i avertizeze asupra limitelor doctrinei, faţă de teoria 
Ideilor ce stă să-şi facă apariţia la finele dialogului. în orice caz, 
dacă ştiinţa limbii avea în centrul ei cuvîntul, atunci între teza lui 
Cratylos şi cea a lui Hermogenes nu era de şovăit. Cu teza ultimului, 
cum că toate cuvintele sînt convenţionale sau chiar arbitrare, 
nu era nici o dezvoltare de făcut. Teza lui Hermogenes — ca şi 
a modernilor care se lipsesc simplu de cuvînt — nu mai este o teorie, 
ci un decret („totul este convenţional”). Singura teorie valabilă 
în joc despre cuvinte era cea a lui Cratylos. Iar aceasta nu putea 
fi combătută în chip simplu. Platon o combate mai subtil, susfi- 
nînd-o. 

Cratylos nu poate apărea, aşadar, decît în clipa cînd se încheie 
expunerea ideilor sale. Şi ce frumos recunoaşte el că au fost ale 
sale, mai bine spuse parcă ! El invocă versurile lui Homer şi admite 
că exprimarea propriului său gînd de către celălalt a fost făcută 
ca sub o inspiraţie (428 c). Socrate a scos din teza aceea tot adevărul 
ce se putea scoate. Abia acum, cu personajul cel nou, poate apărea 
neadevărul tezei. 

Personajul este trimis pînă la exces, ca Euthydemos şi fratele 
său, chiar dacă — din respect pentru fostul său dascăl — Platon 
nu-1 trimite şi la caricatură. Ideile lui Cratylos aveau o faţă serioasă 
şi ea merita să fie pusă în lumină; dar poziţiile lui sînt absurde, 
de vreme ce el nu recunoaşte limitele doctrinei sale. Şi de aceea 
Platon îşi îngăduie la sfîrşit, după cercetarea serios întreprinsă, 
să arate în chip izbitor limitele doctrinei înfăţişate prin neadevărul 
flagrant al celui ce nu le-ar recunoaşte drept limite. 

Dar atunci, încă o dată, de ce nu caută el să dea o altă concepţie 
despre limbă, ci face din limitele explicaţiei heraclitene limitele 
vorbirii însăşi ? Poate că a căutat şi nu a găsit. Sau poate că nu 
a mai căutat, dîndu-şi seama că limba este, într-o măsură, o nobilă 
cauză pierdută sub raportul rigorii ştiinţifice, aşa cum o va arăta 
singur în paginile finale. 

Ştiinţa de astăzi a limbii nu admite eşecul, deşi înregistrează 
semnificative eşecuri, ca mai toate ştiinţele omului. Ea n-a putut 
spune lucruri plauzibile nici despre originea limbii, cum şi-a propus, 
nu s-a putut ridica pînă la o limbă cît de cît originară, cum păruse 
la un moment clat sanscrita, n-a putut da o gramatică universală, 

n-a reuşit în descrierea limbilor ca organisme naturale, cum s-a 
încercat; a crezut zadarnic în mitul limbii ca bun social supra- 
individual, sau mai recent a dus pînă la exces structuralismul, închi¬ 
puind realităţi supraumane şi metalingvistice 8 . Pentru a se face din 
studiul limbii o adevărată ştiinţă, s-a îngustat cîmpul limbii, re- 
nunţîndu-se uneori chiar la cuvînt, în favoarea formelor. Dar, pe 
măsură ce devenea mai ştiinţifică, lingvistica părea să se înstrăi¬ 
neze de problemele culturii, uneori chiar în chip deliberat, cu 
Saussure sau Hjelmslev. Trecînd eşecurile recente ale ştiinţei lor 
pe seama celor ce nu făceau operă „ştiinţifică”, unii lingvişti de 
astăzi preferă siguranţa şi exactitatea limitată oricărui orizont de 
cultură. Este ca şi cum numismatica, în tendinţa de a deveni „ştiin¬ 
ţifică”, s-ar desprinde de nesiguranţa şi neştiinţificul istoriei, fără 
să se întrebe ce mai reprezintă ea astfel în cultura omului. 

Platon nu a ţinut să salveze o ştiinţă, aşadar să slujească exacti¬ 
tatea, ci să înţeleagă un adevăr. Tot ce urmează, pînă la capătul 
dialogului, şi astfel viziunea finală a lui Platon despre limbă, ar 
putea căpăta înţeles prin deosebirea dintre exactitate şi adevăr în 
această materie. în faptul limbii devine vădit, poate mai direct de- 
cît oriunde, că în ştiinţele omului — aşa cum se vede în istorie la 
un capăt, în filosofie la celălalt capăt — exactitatea nu este prin ca 
singură şi adevăr. Cultura contemporană se desfăşoară întreagă 
sub impactul exactităţii asupra adevărului. Ştiinţele pe drept numite 
„exacte" sînt făcute să se înstăpînească asupra ştiinţelor omului 
(mai puţin potrivit numite aşa, căci matematicile sînt în primul 
rînd o ştiinţă a omului), care nu se pot refuza, cum nu se refuză 
nici adevărul, tendinţei către exactitate, dar nu se lasă refăcute 
pe deplin pe temeiul acesteia din urmă. în ştiinţele omului ceva 
poate fi perfect exact fără să fie şi adevărat. 

Pentru ştiinţa limbii, este fireşte o întrebare ce ar putea însemna 
„dreapta potrivire” a formelor şi structurilor. Dacă însă este vorba 
de dreapta potrivire a cuvintelor, atunci Platon şi-a luat sarcina 
să arate, în partea finală a dialogului său, că inadecvaţia cuvîntu- 
lui este inevitabilă; că, într-un sens, el poate fi oricît de potrivit 
ţn sensul de exact, dar nu este potrivit pînă la capăt, prin el însuşi. 


8 Pentru aceste „iluzii’, cum le numeşte autorul, vezi MAU¬ 
RI CE UEROY, Les grands courants de la linguistique moderne. 
Paris. 1966, p. 177. 

în sensul de adevărat. Rămîne în inadecvaţie. în particular, dacă 
şi cuvîntul este o imitaţie — iar în limbajul neelaborat speculativ 
în care ni se vorbeşte aici, orice ,,redare” prin cuvînt şi potrivire 
a lui cu altceva sînt trecute acum sub rubrica „imitaţiei” — atunci 
aceasta poate fi greşită întîmplător şi pînă la urmă este inadecvată 
necesar. 

Aşa fiind, paginile din dialog ce urmează ar putea fi rezumate 
în cîteva cuvinte: tot ce este redare şi imitaţie poate fi inadec¬ 
vat (în sensul propriu de nepotrivire, aproximaţie, rătăcire pe 
lîngă), dar cuvîntul ca atare este inadecvat mai mult decît întîmplă¬ 
tor, este aşa în chip necesar. Iar absurditatea poziţiei lui Cratylos 
este de a susţine nu numai că iuadecvaţia necesară nu există, dar 
că nu are loc nici cea întîmplătoare, în cazul cuvintelor. 

Socrate începe discuţia finală, ca întotdeauna, de jos: de la 
meşteşugari şi artişti, cu situaţiile concrete create de ei. Aceştia 
pot în cliip evident face opere mai bune sau mai proaste (429 a). 
Cei ce instituie numele nu pot şi ei greşi, la fel ca meşteşugarii ? Nu, 
răspunde Cratylos. Atunci Socrate evocă, încă o dată aici la urmă, 
situaţia concretă care deschisese dialogul, denumirea nepotrivită 
a lui Hermogenes prin „Hermogenes”. N-a greşit cine l-a numit 
aşa ? Nu, se încăpăţînează Cratylos să spună: în cazul lui Hermo¬ 
genes nu este vorba de numele lui (într-un sens are dreptate : nu 
este numele lui, ci al altei naturi umane, dat lui şi funcţionînd doar 
pentru identificarea socială, nu şi pentru cunoaşterea lui), ci e vorba 
de un simplu sunet, sau încă mai rău, de un zgomot (430 a), 

Faţă de refuzul celuilalt de a accepta că există denumire falsă, 
Socrate trece de la meşteşugul de a denumi ca meşteşug, la un plan 
mai general, la redarea lucrurilor de orice fel prin imitaţia lor; 
deci trece la genul din care ar face parte denumirea. Avem, de-o 
parte, numele sau mijloacele prin care redăm ceva; de alta este 
ceea ce redăm. Cum se face redarea ? Să invocăm dintr-o dată, de 
vreme ce vorbim în mare de genul imitaţiei, cazul extrem : inexacti¬ 
tatea totală a imitaţiei. Căci poate exista o inexactitate totală în 
orice formă de imitaţie : poţi reda un bărbat ca o femeie, de pildă. 
Cel puţin în acest caz extrem Cratylos ar trebui să admită că e 
vorba de un neadevăr. Şi el concede că, în artele figurative, a nu 
figura ce trebuie, sau a figura contrariul a ce trebuie, aşadar a face 
o raportare şi distribuire ( dianome , 430 d) nepotrivită, poate fi 
un neadevăr; dar el stăruie în a spune că în materie de cuvinte 

atribuirea inexactă nu are loc, ea fiind „necesar exactă” întotdeauna 
(430 e). Astfel, de la cazul inexactităţii totale se va trece la celălalt 
extrem, la cazul exactităţii totale. Dar aceasta nu se va dovedi nici 
ea bună — şi criza exactităţii goale va ieşi la lumină. 

O clipă Socrate mai încearcă să-l convingă pe Cratylos că este 
posibilă inexactitatea şi în materie de cuvinte. Bl stăruie în exemplu 1 
acela, extrem şi oarecum grosolan, al redării a ceva prin altceva, 
a bărbatului prin femeie, şi îi este simplu să arate că şi numele, 
nu doar imaginea, poate fi greşit redat: se poate da nume de femeie 
unui bărbat. Iar dacă numele poate fi inexact, atunci cu fraza şi 
cu vorbirea întreagă se întîmplă la fel. în schimb cînd sînt redate 
toate cele potrivite, „apropriate”, spune dialogul, atunci şi în ma¬ 
terie de vorbire, ca în pictură, redarea va fi reuşită. încheierea ar fi 
că, laolaltă cu orice imitaţie, cea a dătătorului de cuvinte poate 
fi bună sau rea. 

Nu ni se spune acum : mai bună sau mai rea, ci sau bună sau rea. 
Cu un interlocutor încăpăţînat ca acesta, lucrurile trebuie îngroşate. 
Că o clipă şi Cratylos admite aşa ceva despre dătătorul de cuvinte 
(431 e) şi apoi revine spunînd că nu este nomothet decît cel bun, nu 
şi cel rău, este ceva secundar. Ceea ce interesează acum sînt conse¬ 
cinţele tezei extreme cum că imitaţia sau este o redare totală a 
lucrului, sau nu este; că meşteşugarul şi artistul sînt sau desăvîrşiţi 
sau răi. 

Prezentată aşa, teza este o adevărată barbarie estetică, dacă 
nu şi una logică. Argumentarea lui Socrate nu doar pare să fie, ci 
este în acest moment grosolană. Problema s-a pus în termeni prea 
simpli: întîi, în sensul că vorbirea ar fi o simplă imitaţie, apoi că 
orice imitaţie ar fi o reeditare. Nici pictura, figurativă şi realistă 
cum era în antichitate, nu putea fi simplă imitaţie, şi nici măcar la 
ea imitaţia nu este reeditare, cu atît mai puţin la cuvînt, care nu 
poate imita, ci doar exprima „natura” lucrului. Aşa cum s-a pus 
problema ea este deci o barbarie. Dar e barbaria exactităţii goale, 
şi pe ea avea nevoie Platon s-o pună în lumină, cu riscul de a vorbi 
simplist. 

într-adevăr, exactitatea nu se poate dezminţi: ea e totală, sau 
nu este. O demonstraţie matematică nu poate avea, în desfăşurarea 
ei, o singură eroare fără a se infirma întreagă. Banţul argumentării 
logice nu poate admite nicăieri o ruptură sau vreo contrazicere 
de sine. Un mecanism nu funcţionează dacă toate piesele lui nu sînt 

în perfectă ordine. Chiar virtutea omului, în cazul că ea este un 
exerciţiu etic gol, se spulberă toată sub un singur pas greşit. în timp 
ce adevărul, de pildă adevărul unei legi, admite o dezminţire, ba 
chiar se poate întări prin ea, exactitatea nu poate fi decît totală. 
Aceasta este reuşita, dar şi lipsa ei de subtilitate, trivialitatea 
ei. 

Cratylos este făcut să susţină tocmai teza exactităţii cuvintelor, 
în felul simplificat cum este pusă problema, el se dovedeşte silit 
să ducă teza pînă la capăt. Dar în clipa cînd lucrurile vor fi împinse 
la extrem, dintr-o dată aceeaşi situaţie care simplificase prea mult 
lucrurile devine subtilă şi nuanţată. Dacă exactitatea este în joc 
şi dacă ea este cea care obligă la rigoare extremă, în redarea lucruri¬ 
lor, atunci n-ar mai fi loc pentru aproximaţie. Adaosul unui ele¬ 
ment ori lipsa lui, spusese Socrate, pot face mai bună ori mai proastă 
redarea unui lucru. Tîa nu, răspunde Cratylos ; exactitatea nu admite 
aproximaţii; dacă o literă este adăugată ori suprimată în chip ne¬ 
potrivit din nume, acesta încetează să fie nume, ori devine un altul 
(432 a). 

Replica, din punct de vedere al exactităţii, este ireproşabilă 
cel puţin în cazul numelui, dacă nu al picturii. Socrate este silit să 
argumenteze mai nuanţat ca pînă acum, renunţînd la exemple ca : 
pictorul poate face o femeie în loc de un bărbat; sau : ţi se poate 
da alt nume decît porţi. Ca întotdeauna dealtfel, argumentarea 
urcă. începuse cu meşteşugul de a denumi şi trecuse la genul denumirii, 
care era imitaţia, după el. Dar, cu o a treia treaptă, argumentarea 
ajunge la natura denumirii ca imitaţie. Ce fel de „imitaţie” este 
vorbirea, una totală sau parţială? şi una în amănunt sau în carac¬ 
ter ? 

La exprimarea cantităţii prin număr, este drept, expresia trebuie 
să fie strictă; căci schimbînd cuvîntul numărului, schimbi numărul. 
Dar la exprimarea calităţii, dreapta potrivire este de altă natură 
(432 b). 

Aceasta schimbă totul. Pînă acum s-a căutat care e dreapta 
potrivire a cuvintelor fără a se pune întrebarea de cîte feluri poate 
fi potrivirea aceasta. Acum apare deosebirea hotărîtoare dintre 
domeniul cantităţii şi cel al calităţii. Cuvintele pot reda naturi cu 
un anumit fel de a fi al lor, nu cîtimi; de aceea dreapta lor potrivire 
are alt caracter. Există imitaţii, redări, participaţii de alt fel. De 
pe acum poţi simţi că Platon se îndreaptă spre ceea ce va fi ,,imi- 

taţie” a Ideii de către lucruri. Acestea nu reeditează Ideea. Ele 
nu sînt în exactitatea Ideii, ci în adevărul ei. 

Există imitaţii unde nu este nevoie de precizia ultimă a detaliilor, 
iată lucrul cu totul deosebit pentru teoria imitaţiei pe care-1 spune 
Socrate. Ba este chiar de dorit, adaugă el (432 b), ca redarea unui 
lucru să nu fie totală — la această condamnare a exactităţii goale 
s-a ajuns — căci atunci am repeta lucrul însuşi. Redînd pe Cratylos 
am face un alt Cratylos. 

Redîndu-1 cum ? prin cuvinte ? prin imagine ? Dar nici cuvintele, 
oricît de perfect l-ar descrie pe Cratylos, nici chiar imaginea (astăzi 
pînă la reproducerea aidoma pe ecran) nu „dublează” realul. Argu¬ 
mentul lui Socrate ar putea părea forţat; şi în fapt el trebuie să 
închipuie acum o adevărată divinitate (432 b), care singură ar 
transforma în viaţă imaginea literală sau vizuală a lui Cratylos 
redat în chip exact. 

Dar ceva neaşteptat s-a ivit între timp în istorie: demiurgul 
acela şi-a făcut apariţia iar argumentul lui Socrate începe să spună 
ceva. într-adevăr, problema redării aidoma a unui lucru a căpătat 
sens pentru ştiinţa modernă, odată cu informatica şi cu posibili¬ 
tatea de principiu de a da un tablou cu toate datele despre un lucru 
sau chiar despre o fiinţă. Creatorul ciberneticii, Norbert Wiener, 
şi-a pus — în alţi termeni, fireşte — chiar problema lui Platon, 
întrebîndu-se dacă nu s-ar putea da replica unui om prin transmi¬ 
terea la distanţă a tabloului său de informaţii. Astăzi biologii au 
ţinut şi ei să arate că efectiv orice fiinţă va putea fi dublată. Un oin 
ar putea fi deci redat complet prin cuvînt, respectiv cuvinte, iar 
dublul omului, un alt Cratylos, n-ar mai fi o presupunere în gol. 
Aşa ceva nu este însă de dorit, „nu trebuie” căutat, spusese Socrate. 
Este de ajuns o imagine aproximativă. Dar cum să fie ocolit lucrul, 
o dată obţinut ? Este ca şi cum ai vrea să menţii portretul, pentru 
a reda imaginea unui om, refuzînd fotografia, sub cuvînt că este 
prea exactă. 

Şi cu toate acestea, rezerva de aici faţă de redarea exactă este 
îndreptăţită: cuvîntul trebuie să fie şi este întocmai portretului 
pentru realităţi, nu întocmai fotografiei. Chiar dacă am ajuns la 
cuvinte fotografice cu mesajele informaţionale, trebuie să le lăsăm 
pe acestea pentru rostul lor şi să păstrăm cuvintele pentru celălalt 
rost, al rostirii. 

Cuvîntul nu poate dubla realitatea, aşa cum nici Ideea pla- 
toniciană nu o dublează. Aristotel a susţinut despre Idee, e drept, 
că dublează realitatea, dar obiecţia sa este dintre cele care au făcut 
să se spună că „nu l-a înţeles” pe Platon. Căci într-adevăr Ideea nu 
poate repeta nimic, şi nici lucrurile la rîndul lor nu o repetă pe ea, 
ci doar se adeveresc prin ea. Da fel, nu trebuie să încerce nici cuvîn¬ 
tul să repete lucrurile. Un alt Cratylos este alt Cratylos, nicidecum 
Ideea lui (dacă stă şi el sub o Idee). Avertismentul lui Socrate că 
nu trebuie să căutăm prin cuvînt şi imagine redarea întocmai unui 
lucru înseamnă, în termeni moderni, că nu descrierea informaţională 
exhaustivă interesează, de vreme ce atunci l-am repeta pur şi simplu, 
ci ridicarea lui la altă treaptă de realitate. Nu fotografia, ci portretul 
lui. în definitiv cuvîntul trebuie să redea ousîa lucrului, iar aceasta 
nu este lucrul ca atare, cu tabloul deplin al informaţiilor lui. 

Ce fel de imitaţie este deci cuvîntul: a datelor unui lucru ? sau 
a Ideii lui? Aici am ajuns („trebuie să căutăm o altă dreaptă potri¬ 
vire a imaginii”, repetă Socrate, la 432 c) şi atunci observaţia cu 
privire la inutilitatea celor doi Cratyli spune ceva. Ea spune că prin 
cuvinte trebuie să redăm în chip adevărat lucrurile, nu în chip 
exact. Dacă este aşa, atunci poate avea loc aproximaţie, căci spre 
deosebire de exactitate, adevărul unei imagini nu se pierde total 
dacă se adaugă sau scade un element, un aspect, un detaliu (432 c). 
De aci, tocmai, caracterul necesar aproximativ al cuvîntului. De ce 
necesar ? Pentru că pe de o parte el nu poate să dea sunetul exact al 
lucrului, ci mai degrabă răsunetul lui, cum spuneam ; iar pe de altă 
parte, pentru că nu poate, fără întregirea sa raţională, să redea fidel 
nici răsunetul, vibraţia, adevărul lucrului, mai ales atunci cînd 
rămîne la exigenţa exactităţii, ca în heracliteism. 

Ne este limpede astăzi că trebuie să deosebim între partea de 
exactitate din lucruri (atît de reuşit obţinută de ştiinţa modernă) 
şi partea de adevăr din ele. Nu se poate face o opoziţie între exacti¬ 
tate şi adevăr — sau cel mult se poate spune că exactitatea se opune 
uneori adevărului, adevărul niciodată exactităţii — dar trebuie 
făcută o ierarhie : exactitatea este sortită să fie în slujba adevărului, 
neputînd rămîne exactitate goală. Cuvîntul poate fi făcut de către 
onomaturg să tindă către exactitate, dar la limită nu s-ar ajunge 
decît la mesaj informaţional şi la repetarea lucrului. Cuvîntul însă 
reuşeşte uneori să exprime lucrul însuşi, şi atunci regăsim funcţia 
de adevăr (nu doar de comunicare) a cuvintelor din universul limbilor. 

Dar este poate vorba de funcţia unor cuvinte privilegiate. Doar 
uncie reuşesc să fie adevărate, celor mai multe rămînîndu-le să caute 
o exactitate niciodată de obţinut, sau să plutească în zonele con¬ 
venţionalului. 

De aceea, în argumentarea ce încheie dialogul, ni se va spune 
deschis că vorbirea noastră poate foarte bine să nu redea întocmai 
lucrul, cu condiţia să redea tipul lui (typos tou prdgmatos, 432 e); 
el poate să nu redea toate elementele, ba chiar să pună în joc, el 
sau fraza şi vorbirea toată, elemente nepotrivite, şi totuşi să redea 
tipul respectiv. 

Goethe vorbise cîndva despre legi faţă de care nu există decît 
excepţii. Cuvîntul şi vorbirea ar putea fi în această situaţie; aproape 
fiecare dintre ele poate fi străină de aspectele de detaliu ale lucrului, 
dar să-i afirme tipul. Nu poţi şi nu trebuie să întîrzii prea mult în 
noaptea detaliilor (în redarea „literală” a ceva, am spune), fără să 
plăteşti pentru această înşelătoare strădanie, aşa cum cei din Egina 
— menţionează Socrate — se feresc să întîrzie prea mult noaptea, 
spre a nu fi amendaţi. 

Greşim cu oricît de multă fidelitate şi exactitate am reda lucrul; 
nu greşim (dar rămînem în iuadecvaţie) cu oricît de puţin adevăr. 
Aşa gîndind, îi rămîne lui Socrate să arate două lucruri: întîi împo¬ 
triva heracliteismului că exactitatea cuvîntului, departe de a fi 
absolută nu este nici măcar relativă; în al doilea rînd că adevărul 
care nu e dat de exactitate trebuie căutat într-un alt fel. 

1. Dacă elementele alcătuitoare ale cuvintelor pot să nu fie 
perfect potrivite şi dacă există astfel un mai mult sau mai puţin 
de potrivire în detalii, înseamnă că unele cuvinte sînt mai bine 
alcătuite, altele mai puţin. S-ar spune că trebuie în orice caz să 
existe măcar „o anumită asemănare” (434 b) cu lucrul, pe care 
cuvîntul să o manifeste. Dar uneori nici măcar aceasta nu este şi 
totuşi cuvîntul se referă la lucru. Astfel, spune Socrate, se poate 
întîmpla ca, spre a exprima mişcare, în locul literei r care este cea 
potrivită, să apară litera s, care exprimă de obicei oprirea, sau ca l, 
sunetul pentru ceva lin şi blînd, să ia parte la alcătuirea unmi cuvînt 
al durităţii. Aşa fiind, Cratylos trebuie să admită că există în cuvinte 
o parte de convenţie sau de obişnuinţă (435 b). Teza heracliteană 
că totul în limbă este „natural” se clatină de-a binelea. 

Ceea ce ar putea fi semnificativ, însă, este că Socrate dă ca 
exemplu pentru caracterul convenţional al cuvintelor cazul nume- 

relor. Să vadă el convenţie mai ales în domeniul cantităţii şi să 
păstreze un minimum de redare naturală pentru cel al calităţii ? 
Să vrea el salvarea heracliteismului ? în orice caz aici cade mărturi¬ 
sirea ce ar putea arăta, la finele dialogului cum sîntem, că Platon 
nu se desparte decît cu greu de heracliteism (aşa cum în Sofistul 
se va despărţi cu greu şi de eleatism) : „Mie de asemenea nii-ar 
plăcea, face el pe Socrate să spună (la 435 c), ca numele să fie, pe 
cît cu putinţă, asemenea lucrurilor”. Dar nu poate abuza de ele, 
astfel că se vede silit să recurgă la soluţia „grosolană” a convenţiei. 

Că la convenţie trebuie recurs, în unele cazuri critice şi că nu 
se redă direct natura realităţilor, cuvintele neputîndu-ne instrui 
asupra lor, cum pretindea heracliteismul; că exactitatea lor nu se 
ridică la adevăr — vom spune în termenii noştri — ba riscă, în¬ 
tocmai oricărei exactităţi, să fie destrămată de o singură eroare, 
de pildă de eroarea iniţială a primului alcătuitor de nume (436 
c —d), n-o poate ascunde folosinţa de fapt a numelor ca sub un acord. 
Ba deseori numele date unei aceleiaşi categorii de realităţi nu se 
acordă între ele. Dacă principiile lieraclitene ar fi juste, atunci este 
de neînţeles că un acelaşi cuvînt, epistime, ce păruse legat de mişcare, 
indică la fel de bine oprirea, că memoria (mnime) nu exprimă 
elanul, cum părea, ci zăbava, sau că atîtea cuvinte exprimînd stări 
făfă demnitate intelectuală se alcătuiesc la fel cu denumirile actelor 
nobile ale cugetării (437 a, c). Iar cînd Cratylos afirmă că majori¬ 
tatea cuvintelor sînt bine făcute, Socrate îi poate răspunde că nu 
hotăreşte numărătoarea în această materie. Este semnul cel mai 
bun că exactitatea a fost înfrîntă : ea cere indulgenţă. 

2. Adevărul asupra lucrului nu poate fi aşadar dat de cuvintele 
„bine făcute”, de exactitatea pe care a invocat-o heracliteismul. 
Poate fi dat într -alt fel de cuvînt ? Poate fi dat fără de cuvînt ? 

Ajuns aici, Platon întîlneşte problema cea mai uimitoare şi semni¬ 
ficativă a filosofiei, cea care o şi caracterizează, într-o privinţă : 
problema cercului în care ea cade necesar. Întîi este vădit cercul 
în care cade orice filosofie a cuvîntului, în particular cea care vede 
în cuvînt, ca aici, un adevărat act de cunoaştere, iar nu un simplu 
instrument (438 a). într-adevăr numele bine date — despre care 
vorbesc heracliteenii — presupun dătători de nume avizaţi. Numai 
că aceştia, pentru a da nume potrivite, au trebuit să cunoască în 
prealabil lucrurile. Cum le-au cunoscut, dacă orice cunoaştere, 
aşa cum susţine Cratylos, se obţine prin cuvinte, sau dacă acestea 

dau intr-adevăr cunoaşterea cea bună ? Nu le-au trebuit alte cuvinte 
pentru a putea ajunge la stabilirea celor primitive? 

Cratylos admite că obiecţia aceasta „spune ceva”. îi rămîne 
să invoce o putere mai mare decît cea omenească, pentru primele 
nume (438 c), făcînd pe Socrate să se îndoiască, pe baza nepotriviri¬ 
lor semnalate în cuvinte mai sus, de capacitatea acelei puteri, care 
ar avea totuşi meritul să curme cercul cuvîntului. 

Dacă însă există un cerc al cuvîntului în genere (căci pînă şi 
cuvîntul privit ca instrument presupune cuvîntul), cerc pe care-1 
relevă Socrate, există un al doilea, cel al cunoaşterii, pe care nu-1 
mai relevă dar spre care deschide el singur, în clipa cînd spune că 
trebuie căutată o cunoaştere fără de cuvînt, cunoaşterea lucrului 
însuşi (438 e). Căci aceeaşi obiecţie cum că se cade în cerc îi va putea 
fi adusă acum şi lui. Cum numeşti ce n-are nume ? se-ntrebase el. 
Cum numeşti ce nu este dinainte numit ? Dar : cum cunoşti ce nu 
cunoşti ? i se poate obiecta acum. Cum cunoşti şi identifici aceea 
ce nu ai cunoscut în nici un fel ? Şi este, de fapt, întrebarea pe 
care în atîtea alte dialoguri şi-o pune Platon, direct sau indirect. 

Amintim acum de ea pentru că este solidară cu problema dintîi, 
cea pe care o pune Socrate lui Cratylos. Vom spune că, poate, cercul 
cuvîntului şi cercul cunoaşterii sînt una. Mai mult încă, atunci cînd 
Socrate acordă că ar putea exista şi o cunoaştere prin cuvînt, dar 
adaugă că o cunoaştere directă a lucrurilor ele însele ar trebui 
preferată, ca fiind una a adevărului şi nu a copiei (439 a —b), vom 
spune că nu sînt de fapt două cunoaşteri, una directă a lucrului şi 
alta indirectă prin cuvînt, ci este una singură dacă nu e în joc simplul 
cuvînt-copie, cuvîntul exactităţii. 

în orice caz nu sînt în dialogul de faţă două feluri de a ieşi din 
impas, unul în faţa cuvîntului, unul în faţa cunoaşterii, ci există 
un singur fel, oricît l-ar ironiza Socrate pe celălalt: recursul la ceva 
supraomenesc. Căci într-adevăr, nimic nu deosebeşte recunoaşterea 
sa cum că problema cunoaşterii — pe care singur o ridicase — „ne 
depăşeşte poate pe mine şi pe tine” (439 b) de invocarea întreprinsă 
de celălalt „a unei puteri mai presus de oameni”. La fel cum spune 
Cratylos că nu ştim ca oameni ce este cuvîntul, spune şi Socrate 
aici că nu ştim ca oameni ce este cunoaşterea. S-ar zice că Platon 
a înţeles să-i lase în cumpănă dreaptă pe cei doi profesori ai săi, 
Cratylos şi Socrate, fiecare cu impasul lui şi fiecare cu divinitatea 

lui, unul pentru problema cuvîntului, altul pentru problema 
cunoaşterii — atît de echitabile sînt lucrurile, acum la capăt. 

Numai că, dincolo de Cratylos (respectiv de Heraclit) şi de 
Socrate, stă Platon însuşi. Gîndul său este, în sfîrşit, cel care apare 
limpede acum şi pune pentru o ultimă dată în discuţie teza cea mare 
a heracliteismului, prin care se urmărise întemeierea, în spirit de 
exactitate, a cuvintelor. Cum să susţinem că totul este în mişcare şi 
curgere ? (439 c şi urm.). Atunci n-ar mai avea sens gîndul — ,,visul” 
spune Socrate — al valorilor stabile, ca frumosul şi binele, gîndul 
Ideii stabile, aşa cum n-ar exista nici cunoscătorul stabil (un subiect 
de cunoaştere, o conştiinţă cunoscătoare, am spune în termenii de 
astăzi), ba n-ar avea loc nici măcar un act de cunoaştere ferm, 
aşadar nu ar fi cu putinţă cunoaşterea. Din trei părţi vin astfel 
limite pentru teza lui Heraclit, din perspectiva ontologică, critică 
şi epistemologică. Teza nu mai este acum invocată pentru stabili¬ 
rea cuvintelor, ci pentru ceva mai larg, în care se cuprinde şi crearea 
de cuvinte : pentru stabilirea acelei viziuni despre lume unde să 
figureze obiecte cu identitate, subiecte cu identitate şi astfel posi¬ 
bilitatea cunoaşterii unora de către celelalte. 

Dar dacă problema cunoaşterii realităţilor este cea care domină 
în cele din urmă şi dacă s-a ajuns un moment la gîndul că poate 
avea loc o cunoaştere fără de cuvînt, consecinţa ce rezultă din 
ultima critică a mobilismului heraclitean este tocmai că nu poate 
fi ocolit cuvîntul. Socrate spunea textual, este drept, că dată fiind 
carenţa cuvîntului, ar trebui încercată cunoaşterea fără de cuvînt. 
Dar îndată apoi declară (439 b) că trebuie plecat de la lucruri ,, mai 
degrabă" decît de la cuvînt. în lumina sensurilor platoniciene in¬ 
vocate acum, ca şi a deosebirii între exactitatea şi adevărul cuvîn¬ 
tului, ni se pare îndreptăţit a spune că doar o anumită atitudine faţă 
de cuvînt trebuie părăsită, nicidecum cuvîntul; sau mai bine, că 
trebuie părăsit cuvîntul exactităţii, care se vrea copie a lucrului, nu 
cuvîntul însuşi. în Scrisoarea a şaptea, Platon va şti să reaşeze la 
locul lui cuvîntul, arătînd (la 342 b şi urm.) că actul de cunoaştere 
începe de la nume, urcînd la definiţie, spre a ajunge apoi la imagine, 
de aici la ştiinţă; şi, „prin afinitatea şi asemănarea” inteligenţei 
cu obiectul (nu prin imitaţie exactă !), atinge natura obiectului, 
ousia lui. 

Dar nu e nevoie să trimitem la alte scrieri; în finalul dialogului, 
<odată cu problema cunoaşterii şi critica făcută mobilismului apare 

de-a dreptul necesitatea cuvîntului. Să nu relevăm decît în treacăt, 
împreună cu renumitul lingvist din veacul trecut Max Miiller, că : 
„a numi este a clasa, a rîndui fapte individuale sub fapte generale”, 
de vreme ce omul are raţiune şi cuvîntul lui trebuie s-o exprime ca 
fiind logos 9 . Să rămînem la litera dialogului şi să ne întrebăm, în 
clipa cînd cugetul urmăreşte Ideea stabilă, cum poate obţine el 
fixaţia, fie şi aproximativă la început, fără ceva de ordinul cuvîntu¬ 
lui care este prin el însuşi stabil? Dincolo de problema lui „ţum 
cunoşti ce nu cunoşti”, care nu se pune direct aici, stă întrebarea 
— inevitabilă în orice act de cunoaştere şi cu atît mai mult în cea 
a ideii stabile — cum cunoşti ce nu denumeşti ? ce nu este formulat ? 
ce nu a devenit o problemă ? 

Dar cuvîntul, care acţionează inevitabil în prima fixare a ori¬ 
cărui conţinut obiectiv de gîndire, va fi un început de răspuns şi 
pentru a doua întrebare : cum cunoşti ce nu cunoşti ? Căci soluţia 
platoniciană va fi cea a cunoaşterii ca recunoaştere — sfîrşind la 
teoria reminiscenţii, care totuşi nu e indisolubil legată de ea — iar 
cuvîntul, în afara rolului de fixare îl are şi pe cel de reamintire. 
Reţinem în acest sens drept deosebit de interesantă sugestia unui 
comentator contemporan, J. Derbolav 10 , cum că vorbirea este 
o adevărată mijlocitoare între senzaţie şi rememorare, dar mai ales 
observaţia că procesul de anamnesis nu se sprijină doar pe presupo¬ 
ziţii apriorice, ci şi ,,pe naiva înţelegere prealabilă a limbii”. Cuvîntul 
este reminiscent. 

Cuvîntul acesta, nesocotit uneori de lingvişti şi părăsit prea 
repede de filosofi, poartă in el o formă de precunoaştere, care în. 
cîteva cazuri privilegiate se poate preface în cunoaşterea lucrului, 
aşa cum au arătat-o în istoria filosofiei cîţiva gînditori, un Heidegger 
în veacul nostru, dar poate chiar Platon, cel puţin într-un rînd : 
cu philia din Lysis. Sărac cum este şi inadecvat — mai ales atunci 
cînd se vrea exact — cuvîntul reprezintă prima formă de adevăr, 
atunci cînd îngăduie şi prima recunoaştere şi reamintire în esenţa 
lucrului. 


9 La Science du Langage, trad. fr. a cursurilor ţinute în 1861 
în Anglia, Paris, 1867, p. 478. 

tUiL 

10 Platons Sprachphilosophie im Kratylos und in den spâteren 
Schriften, p. 117 şi 132. 

Dacă este aşa, dialogul acesta, care părea straniu în sînul operii 
platoniciene, pune în fapt şi el marile probleme ale platonismului: 

1) problema de a depăşi exactitatea pentru a se ridica la adevăr; 

2) problema cunoaşterii ca recunoaştere ; şi 3) problema cea mare 
a Ideii, care ţine de adevăr, nu de simpla exactitate, şi de recunoaş¬ 
tere, nu de simpla şi directa, nemijlocita dialectic cunoaştere. 

Nu se putea ca limba să fie străină de marile întrebări ale pla¬ 
tonismului. Ea nu ar fi un miracol al spiritului, cum spunea Wilhelm 
von Humboldt, dacă n-ar tinde să fie spiritul însuşi. Numai că 
este panescă, aşa cum spune, mai bine poate, Platon însuşi în dia¬ 
logul de faţă. Tinde să fie întreagă spirit, dar nu este decît pe jumă¬ 
tate aşa. De aceea i se poate atribui totul, după cum i se poate retrage 
totul. 

Poţi încerca să reduci pe zeul Pan la jumătatea de sus, şi atunci 
limba ar fi prin ea însăşi cunoaştere, expresie artistică şi cuvînt 
profetic ; totul este cuvînt, ,,la început a fost Cu vrutul’Sau te 
poţi refugia din gîndire şi spirit în animalitatea zeului, şi atunci 
■cuvîntul ca şi limba rămîn simplu „sistem de comunicaţie” iar în¬ 
crederea în ele devine amăgire : Vor aliem haltet euch an Worte ! 
recomandă Mefisto. 

Dar poţi lăsa pe zeul Pan aşa cum este, raţiune şi sălbăticiune 
laolaltă. Limbile nu sînt totul, oricît de potrivită ar fi comunicarea, 
şi cuvîntul este statornic inadecvat cu ceva. Cu ce ? Nu sîntem în 
ordine şi nici măcar în nevinovăţie, cu limbile şi cuvintele. Vom fi 
în agonia Zogos-ului pînă la capătul lucrurilor. 

„Mai gîndeşte-te, Cratylos”, spune Socrate, văzînd cît de mult 
acordă el cuvîntului. 

Dar ca şi cum, la rîndul său, ar înţelege cît de puţin îi acordă 
celălalt, Cratylos încheie spunînd: 

„Mai gîndeşte-te şi tu, Socrate”. 



LĂMURIRI PRELIMINARE 


1. DESPRE AUTENTICITATEA DIAROGUDUI 

Pe la jumătatea veacului trecut, o întreagă pleiadă de apărători 
ai aşa-zisei integrităţi şi purităţi platoniciene au început, rînd pe 
rînd, să pledeze pentru înlăturarea anumitor dialoguri dintr-un reper¬ 
toriu nu numai bine cunoscut, dar deopotrivă validat printr-o lungă 
tradiţie. Astfel, datorită unei hermeneutici mai degrabă a rîvnei 
decît a criticii întemeiate şi a bunului gust, opera lui Platon ajunge 
să fie treptat „degrevată” de o serie de lucrări ce păreau „mai puţin 
împlinite". în mod surprinzător, autenticitatea unor dialoguri ca 
Parmenide, Sofistul, Omul politic. Legile a început să fie pusă la 
îndoială. 

Urmînd această tendinţă la modă a epocii sale, de respingere 
(Athetierung) a dialogurilor platoniciene, SCHAARSCHMIDT 
(1865, 321—356 şi în Kratylos : Sammlung der platonischen Schriften 
zur Scheidung der echten von der unechten. Bonn, 1866, 245 — 277) este 
(după DERBOUAV, 1972, 293), primul interpret care înregistrează 
dialogul Cratylos drept „neplatonic”. Cercetările sale încep prin a 
demonstra că atît ideile fundamentale puse în joc de autor, ori 
ducerea lor pînă la capăt, cît şi tipul de structură al dialogului ori 
descrierea personajelor (Prosopographie), nu s-ar afla cîtuşi de puţin 
în consonanţă cu caracteristicile filosofiei şi a „felului de a scrie” 
proprii lui Platon. Nepotriviri s-ar afla, de pildă, nu doar în unele 
situaţii contradictorii, sau în chiar prezentarea lui Socrate, ci, în 
general, într-o concepţie tulbure a întregului dialog. Rînd pe rînd, 
Schaarschmidt respinge aplicarea antinomiei <puaei/0£aet asupra 
vorbirii, sau regretă absenţa unei „adevărate dialectici" înăuntrul 
dialogului. Neplatonică ar fi, după el, şi o anumită valorificare critică 
a logos-ului care, în Timaios (47 c), e înfăţişat drept un dar al 
zeilor. 

Dacă în privinţa structurii dialogului Cratylos sînt relativ puţini 
cercetătorii care să fi găsit-o în întregime rău echilibrată, în schimb, 
aproape toţi au consimţit părerii potrivit căreia partea etimologică, 
centrală ar fi fost cu totul disproporţionată ca lungime şi conţinut 
faţă de rest. De fapt, un argument în plus pentru Schaarschmidt, 

chiar dacă unul de detaliu şi nesemnificativ, folosit însă din plin 
de acesta pentru a dovedi mai departe rieautenticitatea dialogului. 

Concluzia celor două articole ale sale ar fi că autorul lui Cratylos , 
oricare va fi fost el (în nici un caz Platon!), se va fi inspirat 
fără-ndoială şi din lucrările filosofului: cel mai mult ar fi preluat 
din Theaitetos, mai puţin din Gorgias şi Banchet. 

O asemenea contestare a dialogului Cratylos şi-a găsit, cum era 
de aşteptat, puţini susţinători; ea a dezlănţuit, în schimb, o lungă 
cohortă de scrieri împotrivă-i. Una din cele mai importante — chiar 
dacă nu printre primele — pare să fie lucrarea de disertaţie publi¬ 
cată de CUCUEU în 1886 la Paris (Quid sibi in dialogo qui Cratylus 
inscribitur proposuerit Plato). Ea combate cu destulă căldură teza 
ne autenticităţii dialogului (DERBOUAV, 1972, 293), chiar dacă 
nu întotdeauna cu argumente îndeajuns de solide (MERIDIER.. 
1931, 63). Dar în fapt, încă de la demonstraţiile mai vechi ale 
unor BENFEY (1866, 189 şi urm.), LEHRS (1867) şi mai ales 
DREYKORN (1869, ,,der Lanze bricht eine fur die Echtheit des 
von Schaarschmidt athetierten Dialogs”, — cf. DERBOUAV, 
1972, 252) — nimeni nu a încercat să mai pună la îndoială 
autenticitatea dialogului Cratylos. Chiar dacă anumite inegalităţi 
pe linia teoriei Ideilor, sau aşa-numitele defecte de ordin compozi¬ 
ţional au părut să-l îndreptăţească pe un FANO (1955, 307 — 320), 
cu aproape o sută de ani mai tîrziu, să le pună pe seama unor 
prelucrări tîrzii şi a unor intercalări deformatoare. 


2 DESPRE PERIOADA DE COMPUNERE A DIAUOGUUUI 

Spre deosebire de alte dialoguri (Charmides, de pildă) care dau 
indicaţii precise atît asupra momentului acţiunii respective cît şi 
în privinţa perioadei redactării propriu-zise, dialogul Cratylos nu 
ofe-ră nici un reper în măsură să-i înlesnească datarea. 

Astăzi, majoritatea cercetătorilor îl inseriază printre dialogurile 
de mijloc şi nimeni nu mai vede în Cratylos una din cele mai timpurii 
lucrări ale lui Platon, aşa cum o făcea cu aproape 150 de ani în urmă 
STAUUBAUM (1835), care oferea drept dată a compunerii dialo¬ 
gului anul 402. E dealtfel singurul exeget care-1 plasează înainte 
de moartea lui Socrate. 

Dar pînă şi dialogurile grupării de mijloc : Menon pe de o parte, 
Theaitetos şi Phaidros pe de alta, se află la o distanţă atît de mare 
unele de altele (cum pe drept observă DERBODAV, 1972, 25), 
incit chiar şi în cadrul lor există posibilităţi pentru o datare timpurie 
sau mai tîrzie. Tematic pot fi demonstrate unele relaţii cu Menon, 
Gorgias, Republica, Phaidon, Banchetul şi Theaitetos, iar după impor¬ 
tanţa acordată fiecărui tip de relaţie, Cratylos a fost inseriat mai 
înainte sau mai în urmă (pp. 25 — 26). Prin urmare, chiar dacă sîn- 
tein de acord cu plasarea dialogului printre cele de bază ale perioadei 
de mijloc, încă rămîne deschis pentru datarea lui un răstimp de 20 
de ani. 

Pe baza datelor statisticii lingvistice, H. von Arnim ( Sprachliche 
T'orschungen zur Chronologie der platonischen Dialoge, Wien, 1929), 
dă drept dată a compunerii dialogului una relativ timpurie, anul 
390 (adică imediat înainte de prima călătorie siciliană), în vreme 
ce adversarul său WARBURG (1929), sprijinindu-se pe metoda în¬ 
rudirii tematice şi totodată combătînd principiile statisticii lin¬ 
gvistice, datează dialogul în jur de 370. între aceste două date, 390 
şi 370, oscilează încă şi astăzi exegeţii dialogului, ori de cîte ori îşi pun 
problema unei cronologizări foarte exacte. 

Termeni ca „instrument verbal", „făuritor de cuvinte”, „tendinţa 
de bază critic-aporetică” a dialogului, în sfîrşit aşa-numita ,,Traum- 
vision vom Seienden", pledează pentru o plasare a sa într-o fază de 
tranziţie către lucrările principale şi sistematice ale lui Platon (cf. 
DERBODAV, 1972, 225). După WIDAMOWITZ (1959, 286) sau 
DEKY (1966, 521), Cratylos trebuie să fi urmat dialogului Euthyde- 
mos, probabil, la un scurt interval. ROSS (1955, 187—196), ocupînd 
un loc de mijloc între von ARNIM şi WARBURG (respectiv W. 
Jaeger), situează dialogul în jur de 388. 

Unii autori îl înregistrează după Menon (DUCE, 1964 care dă 
drept dată a compunerii anul 387/6, după călătoria siciliană), alţii 
după Phaidon (FOWUER, 1958) şi puţin înainte de Banchet (W. 
Uutoslawski, Ober die Echtheit, Reihenfolge und logische Theorien 
von Platos drei ersten Tetralogien, în: „Arch. Gesch. Philos.” N. P., 
2, 1896 şi ROBIN în notiţa de la Banchet, p. XI); alţii, în sfîişit, 
îl aşază cu puţin înaintea Republicii (STEWART, 1965 şi G. E. U. 
OWEN, 1965), sau pe o treaptă premergătoare dialogurilor Theaite¬ 
tos, Sofistul, Omul politic (SCHADEWALDT, 1971). Plasînd dia¬ 
logul imediat după Euthydem-os (386), dar înainte de Banchet (385), 

MfîRIDIER (1931, 46 — 47) fixează data de compunere între anii 
386 şi 385. 

Potrivit unor criterii lingvistice şi stilistice, ca de pildă folosirea 
de particule sau alegerea vocabularului, LEROY (1968, 128) clasează 
dialogul printre operele de tinereţe ale lui Platon, după Protagoras 
şi Menon, în grupul ce cuprinde Phaidon şi Euthydemos, înaintea 
Republicii. în continuarea unor astfel de criterii de cronologizare, 
poate fi considerat şi punctul de vedere aparţinînd lui DERBOLAV 
(1972, 25) după care procedeele de statistică a limbajului, respectiv 
de critică stilistică, oferă indicii demne de încredere întrucît ele 
se referă la particularităţi de limbă involuntar folosite. Totuşi 
rezultatele acestor procedee ar rămîne prea generale. Ceea ce pare 
însă sigur pentru Derbolav (25), este că dialogul Cratylos aparţine 
dialogurilor mijlocii, iar nu tîrzii. Pentru că există şi încercări ale 
unei datări extrem de tîrzii, în jur de 370, care ţin seama de între¬ 
pătrunderea tematică a dialogurilor Cratylos, Theaitetos şi Sofistul. 
Ele aparţin unor E. Pfleiderer ( Sokrates und Plato, Tiibingen, 
1896, 318-324), WARBURG (1929), WEERTS (1931), HAAG 
(1933), FERRANTE (1962) şi RUNCIMAN (1962). 

S-a pus în joc şi o datare „îndrăzneaţă”, după DERBOLAV 
(1972, 260), cea atribuită lui GIORDANO (1964). Acesta leagă 
dialogul de o fază tîrzie a speculaţiei platoniciene, în care metoda 
„diairetică” riscă aproape să degenereze într-un joc de cuvinte. 

Oricum, problemele puse de „dreapta potrivire a cuvintelor” 
sau de cele 150 de cuvinte privilegiate ale limbii greceşti, nu vor 
avea de bună seamă nimic de suferit prin faptul că nu s-au găsit 
încă argumentele cele mai convingătoare pentru o datare exactă 
a dialogului Cratylos. 


3. DESPRE PERSONAJUL CRATYLOS 

Cratylos, personajul lui Platon din dialogul cu acelaşi nume, 
îl reprezintă oare pe cel „istoric”, pe discipolul lui Heraclit ? Da, 
s-au grăbit să afirme — pe linie tradiţională — cei mai mulţi 
interpreţi ai dialogului (AST, 1816 ; MÎÎLLER, 1829 ; PHILIPPSON, 
1929; MfîRIDIER, 1931; GEFFCKEN, 1934; GOLDSCHMIDT, 
1940; FRIEDLĂNDER, II, 1964; DERBOLAV, 1972). Nu. răs¬ 
pund cei care s-au ostenit să găsească tot felul de legături cu 

Antistene, Protagoras (ocazional chiar şi cu Prodicos!), în sfîrşit, 
cu Herakleides Pontikos. 

După DERBORAV (1972, 29), unul dintre cei mai autorizaţi inter¬ 
preţi ce-şi pun această problemă — pe linia cercetătorilor mai sus 
citaţi — „cel mai potrivit este să se presupună îndărătul Cratylului 
platonic pe cel istoric”. Argumentul principal adus în sprijinul 
tezei sale îl constituie faptul că personajul lui Platon se dovedeşte 
„heracliteizant”, întocmai celui istoric. Numai că — şi tot Derbolav 
o remarcă — această interpretare prezintă totuşi un inconvenient: 
imaginea lui Cratylos, pe care o cunoaştem datorită lui Aristotel, 
nu se prea acordă cu cea oferită de Platon ! 

într-adevăr, personajul platonician lansînd teza dreptei potriviri 
a numelor, pune în joc totodată un heracliteism moderat, pe cînd 
cel aristotelic, pe baza aceloraşi considerente, duse însă pînă la 
capăt, ajunge la un total agnosticism. într-un cunoscut pasaj din 
Metafizica lui Aristotel, Cratylos pare să fi evoluat faţă de imaginea 
cu care ne familiarizase Platon în sensul că neîncetata curgere 
heracliteică a lumii sensibile începuse să-i pară atît de rapidă, îneît 
tot ce intenţiona să spună avea timpul să devină fals în chiar răs¬ 
timpul acelor clipe cît şi-ar fi exprimat ideea. Şi-atunci, vorbirea 
părîndu-i inutilă, Cratylos ajunge să se exprime prin gesturi (cf. 
Met., III, 5, 1010 a 11. Vezi şi GORDSCHMIDT, 1940, 31 ; SCHUHR, 
1954, 72; AI,DAN, 1954, 271; MONDORFO, 1954, 221-231; 
DERBORAV, 1972, 29 etc.). De asemenea, Cratylos îi reproşa lui 
Heraclit faptul de a fi spus că nu se poate intra de două ori în apele 
aceluiaşi fluviu; de vreme ce după el, Cratylos, nu se poate intra 
nici măcar o dată (vezi textul aristotelic Met., III, 5, 1010 a cît şi 
comentariile lui GORD SCHMIDT, 1940, 31 ; RAMNOUX, 1959, 
227 ; DERBORAV, 1972, 29). El transformă astfel teoria fluxului 
perpetuu într-una relativistă la maximum. 

S-au căutat tot felul de ieşiri din această aporie. S-a încercat, 
de pildă, să se demonstreze că Platon nu ar fi intenţionat să-l repre¬ 
zinte pe Cratylos drept heraclitean, partea etimologică a dialogului 
fiind o polemică împotriva unei lucrări de tinereţe a acestuia 
(PHIRIPPSON, 1929). Pe această linie se înscrie şi KIRK (1951, 
225 şi urm.), pornind de la faptul evident că în concepţia persona¬ 
jului platonician învăţătura despre fluxul heracliteic şi modelul 
otxeîov 6vo[ia se contrazic. Şi astfel conchide că Platon nu a vrut 
defel să-l reprezinte pe Cratylos drept un discipol convins al lui 

Heraclit. Eliminînd, aşadar, pe heracliteic în favoarea orthologului 
Kirk ajunge să susţină că izvorul aristotelic pentru redarea imaginii 
lui Cratylos ar fi însuşi personajul lui Platon (vezi R. EEVINSON, 
1957, 32). 

S-a încercat şi o conciliere a celor două mărturii, atunci cînd un 
AEEAN (1954, 271) sau un MONDOEFO (1954, 221-231) au vrut 
să vadă în cei doi Cratylos — cel platonic şi cel aristotelic — două 
trepte ale degenerării doctrinei originare a lui Heraclit, ce avea să 
sfîrşească intr-un total agnosticism. 

Dar să trecem la cea de-a doua ramură a interpreţilor dialogului 
Cratylos, care au refuzat să vadă îndărătul personajului platonic 
pe discipolul lui Heraclit. Pornind încă de la Schleiermacher, unii 
reprezentanţi ai exegezei platoniciene, printre care DUEMMEER 
{De Antisthenis logica, Bonn, 1881) ; GOMPERZ, 1925; KIOCK, 
1913; NATORP (ed. 1961, 122-129); K. von ERITZ ( Zur anti- 
sthenischen Erkenntnistlieorie und Logik, ,,Hermes”, 62, 1927, 453 
şi urm.), au crezut că pot ghici îndărătul lui Cratylos imaginea lui 
Antistene între a cărui învăţătură despre olxeîoi; şi teza craty- 

leică despre dreapta potrivire a numelor există unele asemănări. 

Apoi, de vreme ce şi Protagoras susţine o teză asemănătoare cu 
cea despre olxeîo c, Xdyo?, şi mai mult, are chiar o lucrare intitulată 
op0os7reia ( Phaidros , 267 c), persoana lui a fost pusă de asemenea 
în legătură cu Cratylos de STAEEBAUM (1835), STENZEE (1922), 
DBUSCHLE (1867) ş.a. 

Pînă şi unele raportări la Prodicos s-au făcut, de vreme ce jocul 
etimologic din dialog a putut fi considerat drept o parodie a sis¬ 
temului de interpretare sofist (HORN, 1904). O ultimă teză, pentru 
a cărei formulare a trebuit mutată ceva mai tîrziu pînă şi data 
compunerii dialogului, demonstrează că îndărătul lui Cratylos ar 
sta academicul Herakleides Pontikos ce ar fi unit heracliteismul 
cu experienţa etimologică. Dar nici această teză susţinută de 
WARBURG (1929), WIEAMOWITZ (1959), HAAG (1933) nu a 
reuşit să se impună. 

Pare însă mult mai probabil (STENZEE (1922), WEERTS (1931), 
EEVINSON (1957), EANZAEACO (1955), DERBOEAV (1972)), 
că Platon voia să obţină cu personajul său un anume tip sau, mai 
bine spus, o întrepătrundere de doctrine, un sincretism al elementelor 
sofiste, heracliteice şi pseudo-eleate, ceea ce fireşte nu ar exclude (cf. 

DERBOLAV, 226) ca vreunul din filosofii mai sus numiţi să fie 
îndeosebi vizat. 

Cît priveşte pe Cratylos, în dialogul lui Platon încă tînăr (440 d), 
el pare un adversar de cu totul altă talie faţă de improvizatul Hermo- 
genes (vezi nota 1). Şi totuşi, este departe de a fi un gînditor original. 
Nefiind în măsură să opună curentelor epocii sale noutatea unei 
doctrine sau măcar a unei idei, el reuşeşte cel puţin, ca un bun 
eclectic ce e, să sintetizeze împrumuturile pe care le face, într-un 
sistem coerent. Oricum, rolul pe care i-1 dă Platon nefiind cîtuşi 
de puţin unul măgulitor, s-a pus adesea întrebarea de ce anume 
Platon să-l fi prezentat pe primul său dascăl în mod critic ? şi mai 
ales ironic? (IJZEREN, 1921, 176). Chiar dacă uneori cu destulă 
sensibilitate (cum ne asigură WIDAMOWITZ, 1959, 91, 287; 

RITTER, 1910, 176; STENZED sau POHDENZ, 1913). 

Dar la urma urmei Cratylos ar fi putut să nici nu fie dascălul 
lui Platon, ci doar contemporanul său, vine să ne surprindă cu 
răspunsu-i prompt un ALEAN (1954, 275 — 6), dar fără să izbutească 
totodată să pună capăt nedumeririlor stîrnite de această ultimă 
întrebare. 


4. interpretări vechi şi noi ale părţii 
ETIMOLOGICE 

Partea centrală a dialogului şi totodată cea mai însemnată, de 
vreme ce ocupă aproape două treimi din întregul Cratylos, este 
consacrată în întregime analizelor etimologice întreprinse de Socrate. 
Or, tocmai această parte, care ar trebui să pună mai puţine probleme 
de interpretare decît aşa-numitele „părţi lingvistice”, a stîrnit de 
150 de ani încoace cele mai mari nedumeriri. încă din antichitate, 
ea dobîndise o asemenea pondere, încît Dionysios din Halicarnas o 
considera drept esenţă a dialogului. De-a lungul anilor această opinie 
menită să facă „şcoală” nu a putut fi dislocată din exegeza dialo¬ 
gului. Abia la începutul sec. XIX, Schleiermacher (în introducerea 
ediţiei sale din 1804 — 10), o respinge categoric. 

Dar înainte de a pune în lumină lunga dispută trezită de eti¬ 
mologiile platoniciene în rîndul principalilor exegeţi ai dialogului, 
am vrea să atragem atenţia asupra a ceea ce LEROY (1960, 42 şi 
1969, 136) numea „greşeala de perspectivă” a majorităţii exegeţilor. 

întx-adevăr, aceştia, ori de cîte ori întreprind analiza etimologii¬ 
lor lui Platon (problemă ţinînd de domeniul antichităţii deci), o 
fac dintr-o perspectivă modernă şi potrivit unor concepţii lingvistice 
contemporane. Lucrul poate fi constatat încă de la sfîrşitul veacului 
trecut. De pildă, într-o carte apărută în 1861 la Atena (Commentaire 
sur le Cratyle de Platon), Ch. Lenormant, înregistrînd ,,1'extrâme 
bizarrerie des ătymologies proposăes”, se lăsa cuprins de compăti¬ 
mire „faţă de marele geniu rătăcit într-o lucrare pentru care pro- 
priile-i reflecţii nu erau de ajuns”. La fel R. H. Robinson (A Short 
History of Linguistics, 1967, 18, 22 — 23). Iar atunci cînd acesta din 
urmă începe să folosească (referindu-se la etimologiile lui Platon), 
epitete ca „fanciful, impossible, absurd”, regretînd că li s-a acordat 
prea multă importanţă în detrimentul altor aspecte ale dialogului, 
mai demne de luat în seamă, el se aşază (conchide Leroy), ca şi 
Lenormant, tot în perspectiva lingvistului de azi. 

Numai că, a face etimologia unui cuvînt astăzi înseamnă a 
proceda cu totul altfel decît în antichitate. înseamnă, potrivit 
interesantelor puncte de vedere emise de un JOLY (1974, 28), în 
primul rînd, a reface istoria cuvîntului, a reveni la forma lui arhaică, 
spre a-i regăsi sensul vechi şi ascuns, mergînd atît de departe cit 
o îngăduie documentele. în acest sens, la fel de pertinente ne-au 
părut şi observaţiile emise de RAMNOUX (1963, 27 — 28, 156 şi 
1970, 177). Vorbind despre „arhaic” ce presupune o etajare potrivit 
criteriilor istorice şi semantice, autoarea foloseşte metafora straturi¬ 
lor de cultură întocmai celor de teren din arheologie. Numai o 
astfel de stratigrafie minuţioasă poate permite reconstituirea eta¬ 
pelor pe care vechile nume le străbat, de la utilizarea religioasă a 
termenilor — interpelarea forţelor divine — pînă la vehicularea 
abstractă şi laicizată a cuvintelor menite să desemneze lucrurile. 
Un asemenea mod de a „etimologiza” ca cel preconizat de H. Joly, 
şi care are drept funcţie principală reconstituirea arheologiei cuvîn¬ 
tului, înseamnă totodată a lămuri diferitele influenţe intervenite 
pentru a modifica forma şi valoarea cuvîntului şi mai ales a-i indica 
evoluţiile semantice adesea sinuoase (vezi LEROY, 1969, 136). 

Dar, majoritatea interpreţilor părţii etimologice a dialogului 
uită prea adesea că astfel de concepţii genetice nu erau cîtuşi de 
puţin la îndemîna celor vechi; pentru ei (dă lămurire în continuare 
Leroy) etimologia înseamnă în fapt cercetarea sensului adevărat 
(Srujioţ) al cuvintelor. E de remarcat însă că termenul de Stujioi; 

nu apare la Platon (în Cratylos se caută 6 p06tt)i; a cuvîntului, iar 
compusul erupoXoyia nu începe să fie folosit decît de la stoici (vezi 
Pisani, L'etimologia. Storia, questioni, metodo. Ed. a Il-a, Brescia, 
1967, p. 14 şi n. 3). 

într-o asemenea viziune ca cea antică, cuvîntul trebuia clarificat 
recurgîndu-se la asociaţiile pe care forma şi conţinutul său le deştep¬ 
tau în mintea vorbitorului. în asemenea condiţii nu era deloc ilogic 
a propune (EEROY, 137) pentru un singur termen mai multe eti¬ 
mologii diferite. Aşa cum o face însuşi Platon explicînd numele de 
erou (hiros), deopotrivă prin ir os (dragoste), căci ea a dat naştere 
eroilor, prin rhitores, eroii fiind iscusiţi în a cuvînta, în sfîrşit, prin 
erotan (a întreba), de vreme ce se pricep şi la arta punerii întrebărilor. 

După această primă precizare, menită să dea la iveală anacro¬ 
nismul exegezei celor mai mulţi cercetători, ce vor să aducă o solu¬ 
ţionare a problematicii etimologiei antice privind-o din unghiul 
unei perspective moderne, vom trece în revistă cîteva din direcţiile 
principale luate de interpretarea etimologică propriu-zisă din ulti¬ 
mul veac. 

Derbolav, a cărui Platons Sprachphilosophie im Kratylos apărută 
în 1972 reprezintă de fapt ultima mare exegeză în volum a dialo¬ 
gului, împarte interpreţii părţii etimologice în două mari categorii: 
cei care continuă să vadă în ea centrul de greutate al dialogului şi 
cei care explică jocul etimologic (das etymologische Spiel) drept un 
simplu accesoriu (ein blosses Bciwerk) . Fără a intra în amănunte, 
vom încadra diferitele păreri potrivit acestei polarităţi. 

Astfel, din cadrul primei grupări, pot face parte unii cercetători 
după care Platon ar fi întreprins prin argumentele-i etimologice, 
inspirat fiind de spiritul limbii, o cale de cercetare în structura ei 
mai adîncă, înăuntrul căreia a încercat el însuşi să-şi dea rolul unui 
creator de cuvinte (HOFSTĂTTER, 1949; DERBORAV, 1972, 
28). 

Etimologiile, sau măcar o parte însemnată din ele, pot fi legiti¬ 
mate şi din punct de vedere ştiinţific potrivit altora: SCHĂUBUN 
(1891), EUTOSRAWSKI (1897), WUNDT (Die Zeitfolge der pla- 
lonischen Gesprăche, ,,Z. philos. Forsch.”, 4, 1949, 29 — 56), RIT- 
TER (1910), COSERIU (1968/69). 

în spiritul tradiţiei cratyleice mai vechi, G. GROTE ( Plato 
and the other Companions of Sokrates, Eondon, 1865, voi. III, 
285 — 333), vede în partea aceasta o adevărată înclinare către didac- 

ticism a filosofului (echtes platonisches Lehrgut) ; iar inai recent s-a 
putut deduce din ea fie „programul unei filosofii raţionale a limba¬ 
jului” (EORENZ şi MITTEESTRASS, 1967), fie „conştiinţa de 
cultură a epocii contemporane filosofului” (BOEEACK). 

Interesantă ne-a părut îndeosebi viziunea lui GOEDSCHMIDT 
(1940, 109—10) care, în continuarea tripartitei sale formulări (teo¬ 
logie, cosmologie, etică), conferă părţii etimologice statutul unei 
adevărate schiţe a „filosofiei presocratice”. Deşi nu lipsesc nici chiar 
la el unele insistenţe referitoare la „intenţiile de parodie ale lui 
Platon”. în prelungirea ei, poate fi menţionată şi părerea lui 
DERBOEAV (1972, 42) potrivit căruia alegerea şi succesiunea eti¬ 
mologiilor pare să aibe o ordine laxă, care s-ar contura într-o tema¬ 
tică centrală cosmo-theo-antropologică. 

Pe de altă parte interpretările în care totul poate fi luat drept o 
fantezie, o glumă, o parodie (ein lustiges Buch, după Wilamowitz), 
sînt cele predominante. Iată cîteva exemple : „Les dtymologies du 
Cratyle ... sont presentdes ... avec une intention fort nette de 
d£rision” (MERIDIER, 1931, 19 — 20) ; drept „extravagantes” 

le denunţă ROBIN (1937, 613), „nettement fantaisistes” îi apar lui 
GUTHRIE (1976, 215), chiar „a grotesque nonsense” în concepţia 
lui EEKY (1966, 521), sau, în sfîrşit, ,.plainly'ludicrous” pentru 
AVEINGARTNER (1970, 38). Opinii asemănătoare la AST (1816), 
PFEEIDERER (1896), CUCUEE (1886), HOTTERMANN (1910), 
STEINER (1916), TAYBOR (1929) şi mulţi alţii. 

Există şi părerea potrivit căreia ironia ar fi o „autocritică” 
(Selbstkritik) a lui Platon (EANZARACO, 1955 şi AMADO-EEVY- 
YAEENSI, 1956). 

O analiză cu totul deosebită (după cea a lui GOLDSCHMIDT 
din 1940), ne-a părut a fi, atît sub raportul obiectivităţii autorului, 
•cît şi al siguranţei intuiţiilor sale, cea aparţinînd lui JOLY (1974, 
28), din care cităm un pasaj : „Adevărate sau false, glumeţe sau 
savante, şi poate amîndouă deopotrivă, etimologiile lui Platon sînt 
interesante. Ele denotă o atitudine de reculegere în faţa trecutului 
limbii, un simţ şi un gust sigure a «arhaismelor» şi, deopotrivă, un 
omagiu indirect adus vechilor teologii care practicau etimologia 
pentru a revela dumnezeul ascuns în natura cuvîntului .... Ea 
capătul acestor cercetări, cărora Platon li se dedică, dînd cititorului, 
nu rareori, impresia pastişei, se pune problema de a şti care este 

lecţia serioasă — lingvistică şi filosofică — ce trebuie reţinută din 
aceste exerciţii etimologice”. 

Cit priveşte ultima interpretare, cea din volumul de faţă, ea deţine 
un loc aparte în lungul şir de exegeze atît de des negative. Iar aceasta, 
nu atît prin ponderea dată părţii etimologice (au făcut-o şi alţii )„ 
cît prin gravitatea argumentelor puse în joc. 


5. TEXTE ARISTOTELICE PRIVITOARE LA 
DIALOGUL CRATYLOS 

Metafizica, 987 a 32 — b 1 

„Ajuns încă de tînăr, mai întîi un apropiat al lui Cratylos şi al 
ideilor heracliteice cum că, dat fiind caracterul curgător al tuturor 
celor sensibile, nu există nici ştiinţa lor, (Platon) le-a conceput tot 
astfel şi mai tîrziu.” 

Din acest pasaj nu reiese limpede că Platon ar fi fost discipolul 
lui Cratylos, ci doar că l-ar fi frecventat în vremea anilor tineri, 
într-adevăr, Aristotel foloseşte termenul synithes (= apropiat, 
obişnuit, familiar). Locul este folosit de ALLAN (1954) în sprijinul 
teoriei sale potrivit căreia Cratylos ar fi fost numai contemporanul 
lui Platon, iar nu şi dascălul său. 


Metafizica, 1010 a 10—15 

„Din această concepţie (că întreaga natură e în mişcare şi că în 
privinţa a ceea ce se schimbă nu putem afirma nimic adevărat), 
a înflorit cea mai de seamă opinie din cele amintite, anume a celor 
ce pretind că heracliteizează şi mai ales a lui Cratylos care, în ultima 
vreme, credea că nu trebuie să mai vorbească deloc, ci îşi mişca, nu¬ 
mai degetul şi totodată îi reproşa lui Heraclit faptul de a pretinde 
că nu este cu putinţă să intri de două ori în acelaşi fluviu; întrucît, 
în ce-1 priveşte pe el, credea că nu se poate nici măcar o dată.” 

Pe baza acestui text, în care Cratylos a renunţat cu totul la 
vorbire limitîndu-se la simple gesturi, majoritatea interpreţilor 
dialogului au tras concluzia unei treptate degradări a concepţiilor 
personajului de la un heracliteism moderat, pînă la astfel de con¬ 
secinţe evident agnostice. 

Metafizica, 1024 b 32 — 34 

„Dar o noţiune considerată ea singură în ea însăşi nu este una 
falsă despre vreun lucru” (Dan Bădărău, în comentariile la Meta¬ 
fizica [Ed. Academiei, 1965], crede că sensul este următorul: „O 
noţiune izolată nu poate constitui o propoziţie şi încă mai puţin 
o propoziţie falsă, aşa că e cu totul nepotrivită obiecţia lui Antis- 
tene că singură este adevărată propoziţia prin care unei noţiuni 
izolate îi adăugăm în chip de atribut aceeaşi noţiune”). 

„Această constatare ne dovedeşte simplicitatea teoriei lui Antis- 
tene, care credea că nici unui lucru nu i se poate adăuga, ca atribut, 
altceva decît propria sa noţiune, teorie din care reieşea că nu mai 
e posibilă nici o contradicţie şi că aproape orice propoziţie e 
adevărată” 1 . 

O întreagă ramură a exegezei platoniciene (începînd cu 
ScJileiermacher) a vrut să vadă în Cratylos portretul lui Antistene, 
iar în „dreapta potrivire a cuvintelor” urme ale tezei despre oikeios 
logos. De la Antistene din Atena (mort în 365 şi întemeietor al şcolii 
cinice), au rămas unele titluri de cărţi ca Ilepl 7tatŞefa; i) 6vo[Z(xtcov 
(Dîogenes Baertios, VI, 17) şi cîteva maxime : aceea, de pildă, în 
care se afirmă că orice educaţie ar începe cu examinarea numelui. 

Cu privire la pasajul aristotelic, D. Bădărău afirmă că Antistene 
şi ceilalţi cinici i-ar fi pus în mare încurcătură pe filosofii antici sus- 
ţinînd că atribuţia este ilegitimă, întrucît atunci cînd rostim A este 
B, spunem de fapt că A este altceva decît el. Această teză este 
atacată de Aristotel în paragraful de faţă. 


Metafizica, 1043 b 23 — 32 

„Aşa că nedumerirea adepţilor lui Antistene şi a celor care sînt 
tot aşa de lipsiţi de cultură ca el îşi găseşte oarecum o explicaţie. 
Ei afirmă că nu se poate defini esenţa, pentru că definiţia nu e 
decît o perifrază, ci putem doar arăta de ce fel e lucrul în discuţie. 


1 Traducerea acestei fraze îi aparţine lui St. Bezdechi, voi. 
ARTSTOTEE, Metafizica, Ed. Academiei, 1965. 

Astfel, de pildă, vom spune despre argint, nu ce e el în sine însuşi, 
ci vom zice că seamănă cu cositorul. De aceea, singurul fel de sub¬ 
stanţă despre care există o definiţie şi o noţiune este substanţa com¬ 
pusă, indiferent dacă ea e obiectul percepţiei sensibile sau numai al 
cugetării; dar elementele originare din care ea constă nu se pot 
defini, pentru că a defini înseamnă a raporta un lucru la altul şi 
pentru că o parte a definiţiei trebuie să joace rolul de materie, iar 
cealaltă să fie forma” 1 . 

Aristotel presupune răsturnată teza lui Antistene. Potrivit 
comentarului lui Dan Bădărău, e vorba de acea teză după care un 
întreg nu este altceva decît suma părţilor din care se compune ; 
astfel că un lucru nu poate fi definit ca atare, ci numai denumit 
printr-o împletire (om = animal + biped), adică printr-o perifrază. 
La rîndul lor, părţile sau elementele simple nu pot fi definite nici 
prin perifraze. 


Retorica, III, 14, 1415 b 

„Prodicos văzînd că ascultătorii săi adormeau, le reaminti cu 
pentru ei era vorba de 50 de drahme”. 

Compară cu Cratylos, 384 b unde este vorba de cursul de 50 de 
drahme ţinut de Prodicos; la fel cu Chrm., 163 d, Prt., 341 a. 


Retorica, III, 16, 1417 b 1 

,,... sau ca Aischines care spune despre Cratylos că acesta începu 
să şuere şi să-şi poarte mîinile încolo şi-ncoace.” 

Ceea ce s-ar potrivi cu pasajul din Tht., 183 b 2 —5 despre heracli- 
tenii radicali care ar trebui să-şi găsească un nou mijloc de comuni¬ 
care. 

Despre Interpretare, 16 a 27 — 28 

„Numele este o glăsuire semnificativă pe bază de convenţie,, 
fără indicaţie de timp, în care nici o parte izolată nu este semniiica- 

1 Traducerea e din voi, ARISTOTEL, Metafizica, Ed. Acade¬ 
miei, 1965. 


248 




LĂMURIRI PRELIMINARE LA CRATYLOS 


tivă; căci, în cuvîntul «Kallipos», «(h)ippos» nu semnifică nimic 
prin el însuşi, ca în expresia de «kalos (h)ippos» (cal frumos). într- 
adevăr, nu aidoma ca la numele simple se petrec lucrurile la cele 
compuse; căci în acelea, partea nu e nicidecum semnificativă, în 
acestea din urmă însă tinde să fie, dar nu desprinsă de ceva, aşa 
cum, în «epaktrokeles» (vas de pirat), «keles» nu semnifică prin el 
însuşi ceva. 

Pe de altă parte numele este prin convenţie, căci nici unul dintre 
cuvinte nu există prin natură, ci doar ca semn, sunetele sălbatice, 
ca ale fiarelor, indicînd şi ele ceva, dar nici unul dintre ele nefiind 
nume.” 

E limpede, după GUTHRIE (1976, 16), că Aristotel în primele 
pagini din De Interpretatione (IlEpl âppevetocţ) se referă la Cratylos. 
El se aşază de partea lui Hermogenes, susţinînd că (16 a 19) numele 
este ţovi] aTjpavTtxY) xaxâ ouv0f)XT]v, iar aceasta înseamnă că 
(a 27), nici unul din cuvinte nu există prin natură, ci doar ca semn. 
El face distincţia între sunetele inarticulate, proprii primilor oameni 
şi animalelor, care sînt naturale şi transmit o semnificaţie dar nu 
sînt încă limbaj, şi ,,numele” care sînt convenţionale (a 28). Cu 
privire la această problemă vezi R. Amundsen („Symbolae Osloen- 
ses”. Fragment oj a Philosophical Text, P. Osl., înv. 1039, 1966, 
p. 11 şi urm.). în legătură cu pasajul de mai sus, vezi şi comentarul 
lui C. Noica din voi. Comentarii la Tratatul despre Interpretare al 
lui Aristotel, Ammonius şi Stephanus, Ed. Academiei, 1968, pp. 67 — 
75. 




CRATYLOS 

[sau Despre dreapta potrivire a numelor ] 


HERMOGENES CRATYLOS SOCRATE 

HERMOGENES 1 Atunci vrei, de vreme ce şi Socrate 383 a 
e de faţă, să-i împărtăşim convorbirea noastră ? 2 

cratylos Dacă tu crezi aşa . . . 

hermogenes Iată Socrate, după Cratylos 3 , ar 
exista în chip firesc, pentru fiecare dintre realităţi, 
o dreaptă potrivire a numelui, iar numele nu ar fi 
aceea ce unii denumesc aşa prin convenţie, invocînd o 
parte din vorbirea lor 4 , ci s-ar fi produs în chip firesc 
o dreaptă potrivire a numelor, atît la eleni cît şi la b 
barbari: aceeaşi la toţi. Atunci, iată, i-am pus acestuia 
întrebarea, dacă numele lui este cu adevărat ,,Craty¬ 
los”, sau nu. Iar el spune că da. „Dar al lui Socrate ?”, 
am adăugat eu. „Socrate”, a răspuns el. „Vasăzică 
şi pentru toţi ceilalţi oameni, numele pe care-1 dăm 
fiecăruia, acela să fie numele lui?” Iar el: „în cazul 
tău numele nu ţi-e «Hermogenes», chiar dacă toată 
lumea te-ar chema aşa”. Iar în clipa cînd stau să-l 
întreb şi mă străduiesc să aflu cam ce vrea să spună, 
el nu mă lămureşte nicidecum, ba chiar mă ia în de- 
rîdere, prefăcîndu-se a cugeta ceva în sinea lui, de 384 a 
parcă ar cunoaşte în privinţa asta un lucru ce, în cazul 
că ar vrea să mi-1 lămurească, m-ar face şi pe mine 
să fiu de aceeaşi părere cu el şi să subscriu la tot ce 
spune. Dacă, aşadar, eşti în măsură să tălmăceşti 
oracolul lui Cratylos, aş asculta bucuros. Dar mai 
degrabă şi încă mai bucuros aş afla ce crezi tu despre 
dreapta potrivire a numelor, dacă ţi-e pe plac. 

SOCRATE O veche zicală spune, o, Hermogenes, 
fiu al lui Hipponicos 60 , că „sînt tare grele cele fru- b 
moaşe” 66 , atunci cînd e vorba să le afli seama; şi, 
într-adevăr, nici cu privire la nume nu se întîmplă 
să fie o învăţătură prea uşoară 6 . Dacă, în fapt, aş fi 
dat ascultare cursului de 50 de drahme, al lui Prodi- 
cos 7 , care e în măsură — după cum spune chiar el — să 

instruiască pînă la capăt pe ascultător asupra acestui 
lucru, nimic nu s-ar împotrivi ca tu să afli pe loc 
adevărul despre dreapta potrivire a numelor; numai 
că eu nu am audiat decît pe cel de o drahmă. Aşadar 
nu ştiu care poate fi adevărul cu privire la asemenea 
c lucruri. Sînt însă gata să fac cercetarea împreună 
cu tine şi cu Cratylos. în ce priveşte afirmaţia că 
„Hermogenes” 8 nu ar fi numele tău adevărat, bănui 
că întrucîtva îşi bate joc de tine : el crede, poate, că 
tu dai greş ori de cîte ori te străduieşti să obţii mij¬ 
loacele de care ai nevoie. Dar, cum o spuneam adinea¬ 
ori, este greu să cunoaştem astfel de lucruri, aşa îneît 
e necesar ca, întovărăşindu-ne, să vedem dacă ele 
stau, fie cum spui tu, fie cum spune el. 

HERMO GENES Da drept vorbind eu însumi şi încă 
adesea, Socrate, am stat de vorbă cu el şi cu mulţi 
alţii, dar nu mă pot lăsa convins că dreapta potrivire 
a numelui ar fi altceva decît convenţie şi acord, 
d într-adevăr, eu cred că numele pe care-1 dă cineva 
unui lucru, acela şi este cel potrivit 9 . Iar dacă îl schim¬ 
bă apoi cu un altul şi nu-1 mai foloseşte pe cel vechi, 
următorul nu este mai puţin potrivit decît primul, 
în felul în care schimbăm numele sclavilor noştri, 
fără ca numele schimbat să pară mai puţin potrivit 
decît cel dat înainte. Căci nici un nume nu s-a ivit 
pentru nici un lucru în chip firesc, ci doar prin legea 
şi deprinderea celor ce obişnuiesc să dea nume. Dacă 
însă lucrurile stau cumva altfel, eu sînt gata şi să învăţ 
e şi să dau ascultare, nu numai lui Cratylos dar oricui 
altcuiva. 

385 a SOCRATE Să zicem că este ceva în ce spui tu, 
Hermogenes; dar să cercetăm totuşi. Numele fie¬ 
cărui lucru să fie cel pe care i-1 dă cineva ? 

HERMOGENES Aşa-mi pare. 

SOCRATE Fie că-i e dat aşa de către un ins oarecare, 
sau de obşte ? 
hermogenes Da. 

SOCRATE Cum aşa ? Dacă unei fiinţe oarecari, să 
zicem celei pe care o numim acum om, eu îi spun cal, 

iar celei acum numite cal, îi spun om, atunci oare 
aceeaşi fiinţă va purta pentru toată lumea numele 
de om şi pentru un singur ins cel de cal ? Şi invers, 
numele de om pentru un singur ins şi de cal pentru 
toată lumea ? Asta vrei să spui ? 

hermogenes Ku aşa cred. b 

socrate Dar, ia mai spune-mi tu un lucru: are 
sens pentru tine ,,a vorbi drept şi a vorbi fals?” 
hermogenes Da, are. 

SOCRATE Aşadar, să existe oare o rostire adevărată 
şi una falsă ? 10 

HERMOGENES De bună seamă. 

SOCRATE Şi nu-i aşa că aceea care ar exprima 
realităţile cum sînt, e adevărată 11 , cea cum nu sînt, 
falsă ? 

HERMOGENES Da. 

SOCRATE Să fie atunci cu putinţă acest lucru, 
să exprimi ce e real, prin rostire, şi să nu exprimi ? 
HERMOGENES Pe deplin. 

socrate Dar rostirea adevărată, să fie ea pe c 
de-a-ntregul adevărată, fără ca părţile ei să fie ade¬ 
vărate ? 

HERMOGENES Nu, şi părţile ei sînt adevărate. 
SOCRATE Oare numai părţile mai mari sînt adevă¬ 
rate, pe cînd cele mici nu ? Sau toate ? 
HERMOGENES Toate, cred eu, într-adevăr. 
socrate Poţi atunci să-mi indici vreo altă parte 
mai mică a rostirii decît numele? 12 

hermogenes Nu, aceasta e cea mai mică. 
SOCRATE Prin urmare numele — ca parte a unei 
rostiri adevărate — este şi el rostit ? 

HERMOGENES Da. 

socrate Bl este adevărat, vasăzică, pe cîte spui. 
hermogenes Da. 

SOCRATE Da rîndul ei, partea unei rostiri false, 
nu e falsă ? 

HERMOGENES Aşa susţin. 

SOCRATE Putem spune, aşadar, că un nume e fals 
sau adevărat, de vreme ce o spunem despre rostire ? 18 

d hermogenes Cum să nu? 

SOCRATE Prin urmare, ceea ce fiecare ins susţine 
că este nume pentru fiecare lucru, acela să-i fie 
numele ? 

HERMOGENES Da. 

SOCRATE Şi oare toate numele pe care pretinde 
cineva că le are un lucru, pe toate să le aibe acesta, 
şi de fiecare dată cînd le rosteşte ? 

HERMOGENES Eu, cel puţin, Socrate, nu ţin seama 
de vreo altă dreaptă potrivire a numelui dacă nu de 
aceasta : cum că pot denumi fiecare lucru 14 cu un 
nume statornicit de mine, iar tu, la rîndul tău, cu 
e un altul de-al tău. La fel şi în ce priveşte cetăţile : 
le văd uneori dînd aceloraşi lucruri nume diferite, 
atît la greci faţă de greci, cît şi la greci faţă de bar¬ 
bari. 

SOCRATE Atunci să vedem, Hermogenes, dacă ţi 
se pare că tot aşa stau lucrurile şi cu realităţile: 
că le revine lor o natură potrivit cu fiecare ins în 
parte — după cum afirma Protagoras spunînd că 
386 a „omul e măsura tuturor lucrurilor” 35 — şi că, prin 
urmare, aşa cum îmi apar lucrurile aşa sînt pentru 
mine, şi aşa cum îţi apar ţie, tot aşa sînt pentru tine. 
Sau ţi se pare că au în ele o anumită stabilitate a 
naturii lor ? 

HERMOGENES într-adevăr, mi s-a întîmplat cîndva 
şi mie, Socrate, ca nedumerit fiind, să ajung aci, 
la spusa lui Protagoras. Totuşi nu mi se pare că lucru¬ 
rile stau chiar aşa. 

SOCRATE Cum oare ? Ţi s-a întîmplat să ajungi chiar 
b pînă la a susţine că nu-ţi pare să existe defel om rău ? 

hermogenes Nu, pe Zeus; prea adesea am resim¬ 
ţit lucruri de natură să mă facă să cred că există 
oameni întru totul răi şi încă foarte mulţi. 

SOCRATE Dar cum ? Oare oameni foarte cumsecade 
nu ţi s-a părut că există ? 

hermogenes Prea puţini. 

SOCRATE Oricum, ţi s-a părut. 

HERMOGENES într-adevăr. 

SOCRATE Şi cum vine pentru tine asta ? Nu socoţi, 
de pildă, că cei foarte cumsecade sînt şi foarte chib¬ 
zuiţi, pe cînd cei foarte răi sînt şi foarte nechibzuiţi? 

HERMOGENES Ba aşa cred. 

SOCRATE Să fie aşadar cu putinţă — dacă Prota- 
goras spunea adevărul şi dacă adevărul 16 este că lucru¬ 
rile, după cum par fiecăruia dintre noi, aşa şi sînt — ca 
pe unii dintre noi să-i ţinem de chibzuiţi, iar pe alţii 
de nechibzuiţi ? 17 

HERMOGENES Hotărît nu. 

SOCRATE Măcar în această privinţă îmi închipui 
că eşti pe deplin convins — de vreme ce există chibzuin¬ 
ţă şi nechibzuinţă — că ar fi pe de-a-ntregul cu ne¬ 
putinţă ca Protagoras să fi spus adevărul 18 . Căci, 
în realitate, nu ar exista un om mai chibzuit decît 
un altul, dacă ceea ce i se pare fiecăruia ar fi adevărat 
cu privire la oricare. 

HERMOGENES Aşa este. 

SOCRATE Dar, mă gîndesc că nici de părerea lui 
Euthydemos 19 nu eşti, cum că toate sînt laolaltă şi 
statornic la fel între ele. Căci unii nu ar putea fi buni, 
nici alţii răi, dacă toţi ar avea parte la fel şi întotdea¬ 
una atît de virtute cît şi de viciu. 

HERMOGENES E adevărat ce spui. 

SOCRATE Prin urmare, dacă lucrurile nu sînt toate 
la fel unele cu altele, laolaltă şi statornic, şi oricăreia 
dintre realităţi nu-i revine orice, e limpede că lucrurile 
ele însele au o anume natură stabilă, nu prin raport 
la noi, nici datorită nouă — în aşa fel încît să fie 
tîrîte în sus şi în jos, după închipuirea noastră — ci, 
prin ele însele, se comportă faţă de propria lor natură 
aşa cum le este firesc. 

HERMOGENES Aşa-mi pare să fie, Socrate. 

SOCRATE Dar să fie doar realităţile aşa prin natura 
lor, pe cînd acţiunile 20 n-ar fi în felul acesta? Sau cumva 
acţiunile sînt, ele însele, o anumită specie de realitate ? 

HERMOGENES Fără-ndoială şi ele. 

SOCRATE Prin urmare, acţiunile se desfăşoară şi 387 
ele potrivit propriei lor naturi şi nu potrivit cu păre- 

rea noastră. De pildă, dacă ne-am apuca să tăiem 
ceva din lucrurile realităţii, oare este cazul să tăiem 
fiecare lucru după cum vrem noi şi cu ce am vroi ? 
sau abia dacă am înţelege să-l tăiem pe fiecare în 
felul în care este firesc să-l tăiem şi să fie tăiat, precum 
şi cu ce este firesc să o facem, abia atunci înseamnă 
că vom tăia cu adevărat, vom reuşi mai bine şi vom 
săvîrşi cum trebuie lucrul, pe cînd dacă am face-o 
împotriva naturii am greşi şi n-am izbuti nimic ? 
b HERMOGENES Mie aşa mi se pare. 

SOCRATE Şi, dacă am întreprinde să ardem ceva, 
se cuvine s-o facem nu după părerea oricui, ci după 
cea potrivită, nu e aşa? Iar aceasta, nu este ea cea 
care arată cum şi cu ce este firesc să fie ars şi să ardă 
un lucru ? 21 

HERMOGENES Aşa este. 

SOCRATE Să fie oare aşa şi cu celelalte? 

HERMOGENES Fără-ndoială. 

SOCRATE Dar vorbirea nu este şi ea o formă de 
acţiune ? 

HERMOGENES. Da. 

SOCRATE Dacă, aşadar, cineva ar găsi cu cale că 
c trebuie vorbit după bunul plac al omului, oare făcînd 
aşa ar vorbi el în chip potrivit ? Sau abia cînd ar rosti 
lucrurile după chipul şi mijlocul prin care este firesc 
să le rostească ori să fie rostite, abia atunci ar săvîrşi 
actul de a vorbi, reuşind din plin şi vorbind efectiv ? 
De nu, nu-i aşa că va greşi, nesăvîrşind nimic ? 

HERMOGENES Aşa cred, cum spui tu. 

SOCRATE Numai că, faptul de a numi nu este ş 1 " 
el o parte a vorbirii? căci dînd nume formulăm» 
într-un fel, rostiri. 

HERMOGENES Fireşte. 

SOCRATE Nu este, aşadar, şi faptul de a numi 
o acţiune anumită, de vreme ce şi faptul de a vorbi 
era o acţiune anumită în legătură cu lucrurile ? 22 

HERMOGENES Da. 

d SOCRATE Iar acţiunile nu ni s-au arătat oare nouă 

ca nefiind în raport cu noi, ci ca ayînd o anu mi tă 
natură care le e proprie ? 

hermogenes Aşa este. 

SOCRATE Atunci nu se cuvine să numi m lucrurile 
după modul şi cu mijloacele prin care este firesc să 
le numim şi să fie numite, iar nu după cum am vrea 
noi, dacă intenţionăm să fim de acord cu cele spuse 
mai sus ? Şi nu-i aşa că numai astfel am reuşi să facem 
o ispravă şi am da denumiri, altminteri nu? 

hermogenes Aşa mi se pare. 

SOCRATE Acum, spune-mi: ceea ce era de tăiat, 
nu trebuia tăiat — zicem noi — cu ceva ? 
hermogenes Da. 

SOCRATE Şi ceea ce trebuia ţesut, nu trebuia ţesut 
cu ceva ? 

HERMOGENES De bună seamă. 

SOCRATE Şi ceea ce trebuia numit, nu trebuia numit 
cu ceva ? 

hermogenes Aşa este. 

SOCRATE Dar cu ce trebuia să se facă găuri? 

hermogenes Cu burghiul. 

SOCRATE Şi cu ce să se ţeasă ? 

hermogenes Cu suveica. 

SOCRATE Şi cu ce să se numească ? 

HERMOGENES Cu numele. 

SOCRATE Bine spui! Prin urmare, numele este şi el 
un instrument 23 . 

HERMOGENES De bună seamă. 

SOCRATE Dacă, prin urmare, te-aş întreba: ,,Ce 
instrument era suveica?” Nu cel cu care ţesem? 

HERMOGENES Ba da. 

SOCRATE Dar cînd ţesem, ce facem? Nu deosebim 
bătaia de urzeală, care sînt îngemănate ? 

HERMOGENES Da. 

SOCRATE Iar despre burghiu şi celelalte, va fi 
cazul să-mi răspunzi la fel ? 

HERMOGENES De bună seamă. 

SOCRATE îmi poţi răspunde la fel şi despre nume? 

Cu numele, care este un instrument, ce facem atunci 
cînd denumim ? 

HERMOGENES N-aş putea să spun. 

SOCRATE Oare nu ne dăm învăţătură unii altora 
şi totodată deosebim lucrurile aşa cum sînt ? 
IIERMOGENES întru totul. 

soc rate Prin urmare, numele este un instrument 
c dătător de învăţătură 24 şi discriminator al naturii 
lucrurilor, aşa cum e suveica pentru ţesătură. 
HERMOGENES Da. 

socrate Iar suveica nu este ea un instrument de 
ţesut ? 

HERMOGENES Cum altfel? 

socrate Cel ce ţese se va folosi deci, cum se cuvine, 
de suveică, iar „cum se cuvine” înseamnă potrivit 
ţesutului; iar cel ce dă învăţătură se va folosi cum se 
cuvine de cuvînt, „cum se cuvine” însemnînd aci, 
potrivit nevoii de transmitere a învăţăturii. 
HERMOGENES Da. 

socrate Dar de lucrarea 25 cui se va folosi cum se 
cuvine ţesătorul, cînd se foloseşte de suveică ? 
hermogenes De a tîmplarului. 

SOCRATE Kste oricine tîmplar, sau numai cel ce 
stăpîneşte acest meşteşug ? 

hermogenes Cel care-1 stăpîneşte. 
d socrate Şi de lucrarea cui se va folosi cum se 
cuvine cel care face găuri cu burghiul ? 
HERMOGENES De a fierarului. 
socrate Kste însă oricine fierar, sau numai cel 
care stăpîneşte acest meşteşug ? 

hermogenes Cel care-1 stăpîneşte. 
socrate Bine. Dar de lucrarea cui se va folosi cel 
care dă învăţătură, atunci cînd se foloseşte de nume ? 
hermogenes Asta n-o ştiu. 

socrate Nici măcar acest lucru nu-1 poţi spune, 
cum ne sînt transmise numele de care ne folosim ? 
hermogenes Da drept vorbind, nu. 
socrate Oare nu crezi tu că dreapta lege e cea 
care ni le transmite ? 

hermogenes Aşa se pare. 

SOCRATE Prin urmare, nu de lucrarea legiuitoru¬ 
lui 26 se va folosi cel ce dă învăţătură, atunci cînd se 
foloseşte de nume ? 

hermogenes Aşa cred. 

SOCRATE Iar legiuitor, îţi pare ţie a fi orice om, 
ori numai cel ce stăpîneşte un asemenea meşteşug ? 

hermogenes Cel care-1 stăpîneşte. 

SOCRATE Vasăzică, Hermogenes, nu orice om e 
îndreptăţit să statornicească numele, ci doar un crea¬ 
tor de nume anumit; iar acesta ar fi, pe cît se pare, 389 
legiuitorul, o specie de creator ce se iveşte cel mai rar 
printre oameni. 

HERMOGENES Aşa se pare. 

SOCRATE Atunci, cercetează 27 ce anume stă să 
aţintească legiuitorul cu privirea 28 cînd statorniceşte 
numele. întoarce-te la exemplele dinainte. Spre ce 
îşi aţinteşte tîmplarul privirea 29 cînd face suveica ? 
Oare nu asupra acelui lucru care, prin firea lui, trebuie 
folosit ca suveică ? 

hermogenes întru totul. 

SOCRATE Şi ce se întîmplă dacă — în timp ce o 
lucrează — i se rupe suveica ? Oare va face din nou 
o alta, aţintind-o cu privirea pe cea frîntă, sau aţin¬ 
tind forma aceea după care o făurise şi pe cea frîntă? 

HERMOGENES Forma aceea, cred eu. 

SOCRATE Prin urmare, am putea-o numi, pe drept 
cuvînt, suveica în ea însăşi 30 . 

HERMOGENES Aşa-mi pare. 

SOCRATE Cînd el ar trebui, aşadar, să facă o suveică 
pentru un veşmînt subţire sau gros, fie de in, fie de 
lînă sau de orice fel, nu e oare nevoie ca, pe de-o 
parte, suveicile toate să aibă forma de suveică, iar pe 
de alta, ca natura de suveică cea mai potrivită pentru 
fiecare caz, pe aceea să i-o redea în vederea fiecărei 
lucrări ? 

HERMOGENES Da. 

SOCRATE Şi la fel cu privire la celelalte instrumente. 

Cel care a găsit instrumentul propriu în chip firesc 



PLATON 


fiecărei lucrări, trebuie să-l redea în aşa fel, încît să 
se potrivească materiei în care îşi face lucrarea; nu 
după bunul său plac, ci potrivit firii lucrului. K1 
trebuie, de pildă, să ştie cum să imprime fierului felul 
de burghiu potrivit în chip firesc fiecărei lucrări. 

HERMOGENES întru totul. 

SOCRATE Şi lemnului felul de suveică potrivit în 
chip firesc fiecărei lucrări 31 , 
d HERMOGENES Aşa este. 

SOCRATE într-adevăr, fiecărui soi de ţesătură îi 
era propriu, pe cît se pare, în chip firesc o anumită 
suveică; şi la fel cu celelalte. 
hermogenes Da. 

SOCRATE Atunci, prea bunul meu prieten, nu se 
cuvine ca legiuitorul acela să ştie să imprime în sunete 
şi silabe numele, în chip firesc propriu fiecărui lucru ? 
Şi încă, să alcătuiască şi să dea toate numele avînd 
privirea aţintită asupra ceea ce este numele în sine, 
în cazul că vrea să fie un dătător de nume autorizat ? 
e Dacă nu oricare legiuitor imprimă [numele] în aceleaşi 
silabe, el nu trebuie să nesocotească aceasta : că nu 
orice făurar pune în joc acelaşi fier, deşi face acelaşi 
instrument, în acelaşi scop ; totuşi, atîta timp cît el 
390 a redă aceeaşi formă, chiar dacă este folosit un alt fier, 
instrumentul nu e mai puţin bun, fie că ar fi făcut 
aici sau la barbari. Nu-i aşa ? 

HERMOGENES întru totul. 

SOCRATE Nu în felul acesta vei aprecia pe legiui¬ 
torul de aici, ca şi pe cel din lumea barbară ? Atîta 
vreme cît el ar reda forma numelui cuvenită fiecărui 
lucru, în silabe oricare ar fi ele, nu-i aşa că legiuitorul 
de aici n-ar fi mai rău decît cel de oriunde altundeva ? 

HERMOGENES Bineînţeles. 

b SOCRATE Cine va recunoaşte, aşadar, dacă forma 
cuvenită a suveicii se află imprimată într-un lemn 
oarecare ? Cel care a făcut-o, tîmplarul, sau cel care 
se va sluji de ea 3a , ţesătorul ? 

HERMOGENES K de presupus, mai degrabă, cel ce 
se va sluji de ea, Socrate. 

SOCRATE Cine oare se va folosi de lucrarea construc¬ 
torului de lire ? Nu cumva acela care, supraveghiind 
cel mai bine îndeplinirea lucrului, ar fi şi cel care să 
ştie să verifice — odată lucrul terminat — dacă este 
bine făcut ori nu ? 

HERMOGENES Negreşit. 

SOCRATE Şi cine este ? 

HERMOGENES Citharistul. 

SOCRATE Dar pentru a constructorului de nave? 

HERMOGENES Cîrmaciul. c 

SOCRATE Iar lucrarea legiuitorului, cine ar sup¬ 
raveghea-o cel mai bine şi ar putea s-o aprecieze 
— odată împlinită — fie la noi, fie la barbari ? Oare 
nu cel ce se va folosi de ea ? 

HERMOGENES Da. 

SOCRATE Şi acesta, nu cumva este cel ce se pricepe 
să pună întrebări ? 

HERMOGENES Negreşit. 

SOCRATE Iar tot el nu se pricepe şi la a răspunde ? 

HERMOGENES Da. 

SOCRATE Dar pe cel care ştie să întrebe şi să răs¬ 
pundă, îl numeşti cumva altfel decît dialectician ?** 

HERMOGENES Nu, ci aşa. 

SOCRATE Aşadar, lucrarea tîmplarului este de a d 
construi cîrma sub supravegherea cîrmaciului, dacă 
acea cîrmă urmează să fie bine făcută. 

HERMOGENES Aşa se pare. 

SOCRATE Iar cea a legiuitorului, pe cît s-ar zice, 
de a da numele avîndu-1 drept supraveghetor pe dialec¬ 
tician 34 , dacă urmează să dea numele aşa cum se cuvine. 

HERMOGENES Aşa este. 

SOCRATE S-ar putea, prin urmare, Hermogenes, 
ca instituirea de nume să nu fie un lucru de rînd, cum 
crezi tu, şi nici isprava unor oameni de rînd, ori a 
primilor veniţi. în acest caz Cratylos are dreptate să 
spună că numele lucrurilor există în chip firesc şi că e 
nu oricine ar fi un făuritor de nume, ci doar acela cu 
privirea aţintită asupra denumirii fireşti fiecărui lucru 
şi capabil să imprime forma în litere şi silabe. 

hermogenes Nu ştiu, Socrate, cum ar trebui să 
391 a înfrunt spusele tale. Poate că totuşi nu e lesne să te 
laşi convins, aşa dintr-o dată, ci cred că m-ai convin¬ 
ge mai degrabă dacă mi-ai arăta în fapt care este acea 
dreaptă potrivire firească numelui, de care vorbeşti 35 . 

SOCRATE Nu eu, prietene Hermogenes, vorbesc de 
vreuna, ci ai şi uitat cele pe care tocmai le spuneam 36 , 
şi anume că eu nu sînt în măsură să ştiu nimic, dar 
că sînt gata să cercetez împreună cu tine. Acum însă, 
nouă celor ce am prins să facem cercetarea, contrar 
primei păreri, atît ne pare limpede: că numele are 
o dreaptă potrivire în chip firesc şi că nu-i revine tot 
b omului să ştie să-l instituie cum se cuvine pentru 
oricare lucru. Nu-i aşa ? 

HERMOGENES Negreşit. 

socrate Atunci, în continuare, de vreme ce doreşti 
s-o ştii, trebuie să căutăm care este în fapt dreapta 
potrivire. 

hermogenes într-adevăr, doresc s-o ştiu. 

SOCRATE Cercetează atunci. 

HERMOGENES Dar cum s-o cercetez ? 

SOCRATE Cea mai potrivită 37 dintre cercetări, prie¬ 
tene, este cea întreprinsă cu ajutorul cunoscătorilor, 
cărora să le plătim bani şi să le arătăm recunoştinţă. 
Aceştia sînt sofiştii, iar însuşi fratele tău Callias 38 , 
c care le-a plătit mulţi bani, trece acum, datorită lor, 
drept înţelept. De vreme ce însă tu nu eşti în stă- 
pînirea bunurilor părinteşti, trebuie să stărui pe lîngă 
fratele tău şi să-i ceri să te înveţe dreapta potrivire 
a numelor, aşa cum a învăţat-o el de la Protagoras. 

hermogenes Dar ar fi lipsită de noimă, Socrate, 
cererea mea, dacă eu, care resping în întregime Ade¬ 
vărul 39 lui Protagoras, aş pune în schimb vreun preţ 
pe cele spuse în prelungirea unui asemenea adevăr 40 . 

SOCRATE Dar dacă nici acestea nu-ţi plac, atunci 
d va trebui să învăţăm de la Homer 41 şi de la ceilalţi 
poeţi. 

hermogenes Şi ce spune Homer, Socrate, despre 
nume şi unde ? 

SOCRATE în multe locuri. Dar cele mai de seamă 
şi mai frumoase sînt acelea unde — pentru aceleaşi 
lucruri — el deosebeşte numele date de oameni şi 
cele date de zei. Sau nu crezi că spune acolo ceva 
deosebit şi minunat despre dreapta potrivire a nume¬ 
lor ? Doar e limpede faptul că zeii dau după o dreaptă 
potrivire numele care să fie fireşti. Sau n-o crezi? 

HERMOGENES îmi dau seama bine că, ori de cîte 
ori dau ei nume, o fac cum se cuvine. Dar despre ce 
fel de nume vorbeşti tu ? 

SOCRATE Nu ştii că despre fluviul din Troia, care 
a luptat de unul singur cu Hefaistos, el spune: 

„Xanthos îl numesc zeii, iar oamenii Scamandru" 42 . 

HERMOGENES Ba da. 

SOCRATE Cum dar ? Nu crezi că e ceva însemnat 
de ştiut, în ce măsură e mai potrivit a numi fluviul 
acela Xanthos decît Scamand.ru ? Sau, dacă vrei, 
cu privire la pasărea despre care spune că : 

„Zeii o numesc chalkis, iar oamenii k^mindis” 43 , 
socoteşti tu că e lucru neînsemnat să afli cu cît este 
mai potrivit să fie numită chalkfs decît k^mindis o 
aceeaşi pasăre ? Sau Batfeia 44 , mai degrabă decît 
Myrine ; şi multe altele încă, fie ale acestui poet, fie 
ale altora ? Dar asemenea [exemple] sînt, poate, 
dincolo de ce sîntem în măsură noi, tu şi eu, să lămu¬ 
rim. Cu privire la Scamandrios însă şi la Astyanax 
— nume pe care Homer le dă fiului lui Hector — e 
ceva mai apropiat de om şi mai lesnicios de cercetat, 
pe cît îmi pare, în ce anume le constă dreapta potrivi¬ 
re, după el. Doar cunoşti, de bună seamă, versurile 
In care se găsesc cele ce spun. 

HERMOGENES Fără-ndoială. 

SOCRATE Aşadar, dintre cele două nume date 
copilului, pe care crezi tu că l-a socotit Homer mai 
potrivit, Astyanax sau Scamandrios ? 

HERMOGENES Nu ştiu s-o spun. 

SOCRATE Cercetează în felul următor. Dacă cineva 
te-ar întreba: cine crezi că dau nume mai potrivite, 
cei mai chibzuiţi, ori cei mai puţin chibzuiţi ? 

HERMOGENES K limpede că cei mai chibzuiţi, aş 
spune. 

SOCRATE îţi par ţie, în sînul cetăţilor, — spre a vorbi 
de tot neamul omenesc, — mai chibzuite femeile decît 
bărbaţii ? 

HERMOGENES Bărbaţii. 

SOCRATE Tu ştii însă că Homer spune despre copila- 
d şui lui Hector cum că ar fi fost numit Astyanax de tro¬ 
ieni şi este limpede că Scamandrios îl numeau femeile, 
de vreme ce bărbaţii îl chemau Astyanax**. 

HERMOGENES Aşa se pare. 

SOCRATE Oare şi Homer îi socotea pe troieni mai 
înţelepţi decît soţiile lor? 

HERMOGENES Aşa cred eu, cel puţin. 

SOCRATE Prin urmare Astyanax, credea el, este 
mai potrivit pentru copil decît Scamandrios ? 

HERMOGENES Se pare. 

SOCRATE Să cercetăm, aşadar, de ce ? Sau ne lă¬ 
mureşte cît se poate de bine chiar el ? Căci el spune 2 
e ,,E1 singur apăra cetatea şi zidurile mari” 46 . 

Iată pentru ce, s-ar zice, este potrivit a-1 numi, pe fiul 
salvatorului, Astyanax — stăpîn al cetăţii — pe care 
o salvase tatăl său, după cum spune Homer. 

HERMOGENES Aşa-mi pare. 

SOCRATE Şi totuşi cum ? în ce mă priveşte, încă nu 
înţeleg bine. Hermogenes. Tu înţelegi ? 

HERMOGENES Pe Zeus, nici eu. 

393 a SOCRATE Dar, prea bunule, numele lui Hector nu 
i l-a dat chiar Homer ? 

HERMOGENES Cum aşa? 

SOCRATE Pentru că mie îmi pare aproape la fel cu 
„Astyanax” numele acesta, şi amîndouă par să fie 
greceşti 47 . Căci Anax şi Hector înseamnă aproape 
acelaşi lucru, iar atît unul cît şi celălalt sînt nume 
regeşti. Dacă cineva ar fi anax (cîrmuitor) a ceva, 
înseamnă că este şi hector (deţinătorul) acelui lucru. 
K într-adevăr limpede că îl cîrmuieşte, îl are în stă- 
b pînire şi că îi aparţine (echei) . Sauj ţi se pare că eu 
nu spun nimic cu rost şi doar mă amăgesc, închipuin- 

du-mi că surprind vreo urmă a părerii lui Homer 
despre dreapta potrivire a numelor ? 

HERMOGENES Pe Zeus, asta nu! Ci mai degrabă 
aş crede că ai şi surprins una. 

SOCRATE Pe cit mi se pare mie, cel puţin, e potrivit 
să-i spui leu puiului de leu şi cal celui ce se trage din 
cal 48 . Nu vorbesc de cazul în care din cal ar lua fiinţă 
— ca o ciudăţenie — altceva decît un cal; ci despre 
vlăstarul firesc unei spiţe vorbesc eu. Dacă un cal c 
pune pe lume, împotriva firii, progenitura firească 
unui taur, ea nu trebuie numită mînz, ci viţel. Şi 
cred că nici dacă dintr-un om se naşte o altă fiinţă 
decît vlăstarul unui om, nici atunci acesta nu trebuie 
numit om 49 . Da fel pentru copaci şi toate celelalte. 

>Sau nu eşti de aceeaşi părere ? 

HERMOGENES Sînt de aceeaşi părere. 

SOCRATE Bine faci. Supraveghează-mă, totuşi, ca 
să nu te fac să rătăceşti. Căci potrivit aceluiaşi argu¬ 
ment, ar rezulta că şi vlăstarul născut dintr-un rege d 
ar trebui numit rege. Cît despre faptul că acelaşi sens 
e redat prin unele silabe sau prin altele, el nu are nici 
o însemnătate; nici dacă vreo literă e adăugată ori 
scoasă, atîta vreme cît se impune natura lucrului 
vădită în nume 50 . 

HERMOGENES Ce vrei să spui cu asta? 

SOCRATE Nimic prea deosebit; ci, după cum ştii, 
literele le exprimăm ca nişte nume şi nu ca simple 
litere, în afară de cele patru anume : e, y, o şi o. în 
privinţa celorlalte vocale şi consoane 51 , ştii bine că e 
le exprimăm adăugind şi alte litere şi le prefacem î n 
nume 52 . Dar atîta vreme cît noi imprimăm virtutea 
indicată [a literei], este drept să-i dăm acel nu me 
care ne-o va dezvălui întocmai. De pildă, la beta: 
vezi că e, t şi a, adăugate fiind, n-au adus nici o ştir¬ 
bire datorită căreia să nu poată fi indicată natura 
aceea a literei prin cuvîntul deplin pe care a vrut să-l 
pună în joc legiuitorul 53 ; într-atît de bine a şti u t el 
să dea nume literelor. 

HERMOGENES îmi pare că ai dreptate. 

394 a SOCRATE Ei bine, şi cu privire la rege, să fie acelaşi 
raţionamentul ? Căci dintr-un rege se va trage un 
rege, dintr-un om bun un om bun, dintr-unul frumos 
un frumos şi aşa mai departe ; iar din fiecare spiţă 
un vlăstar asemănător, atunci cînd nu se naşte o 
ciudăţenie. Trebuie date, prin urmare, aceleaşi nume 54 . 
E îngăduit, însă, să se aducă modificări silabelor, în 
aşa fel încît celui neiscusit i se pare că sînt deosebite 
între ele nume ce sînt în fapt aceleaşi. Tot astfel 
leacurile medicilor, datorită culorii şi mirosului, ne 
par felurite, deşi sînt aceleaşi; medicul însă, care le 
b cercetează numai pentru virtutea lor, le vede ca fiind 
aceleaşi şi nu se lasă amăgit de cele adăugate. Aşa se 
întîmplă, poate, şi cu cunoscătorul în materie de nume ; 
el cercetează doar virtutea lor şi nu se lasă amăgit 
dacă o literă este adăugată, schimbată ori scoasă ; 
nici chiar atunci cînd virtutea numelui e redată prin 
cu totul altă literă. Aşa cum tocmai spuneam, Astya- 
c nax şi Hector nu au altă literă comună în afară de t 
şi totuşi au aceeaşi semnificaţie. Ea fel archepolis 
(cîrmuitorul cetăţii), ce literă are în comun cu cele 
dinainte ? Şi totuşi numele indică acelaşi lucru. Tot 
aşa mai sînt încă multe altele, care nu înseamnă alt¬ 
ceva decît „rege”. Şi iarăşi altele, care înseamnă 
„strateg”, ca de pildă : Ăgis, Polemarchos şi Eupole- 
mos. Altele sînt nume de medici, ca Iatrocles şi Acesim- 
brotos 55 . Şi astfel am putea găsi încă o mulţime de 
nume ale căror silabe şi litere, deşi ar suna diferit, 
ar exprima, prin virtutea lor, acelaşi lucru. Eşti de 
părerea asta, sau nu ? 
d HERMOGENES întru totul, bineînţeles. 

SOC RATE Prin urmare fiinţelor ce se nasc potrivit 
naturii, trebuie să li se dea aceleaşi nume. 

hermogenes Desigur. 

SOCRATE Dar cum stau lucrurile cu cele ce se nasc 
în chip nefiresc şi au înfăţişare monstruoasă ? De 
pildă, cînd dintr-un om bun şi pios ia naştere unul 
lipsit de pietate, oare nu se întîmplă ca în cazurile 
de mai înainte, cînd un cal aducea pe lume progeni- 

tuxa unui taur, aceasta netrebuind să poarte numele 
zămislitorului, ci pe al spiţei de care ţinea ? 56 

HERMOGENES Negreşit. 

SOCRATE Prin urmare şi omului aceluia nepios, e 
născut dintr-unul pios, trebuie să i se dea numele 
spiţei lui 57 . 

hermogenes Aşa este. 

SOCRATE Aşadar, nu Theophilos, pe cit se pare, 
nici Mnesitheos 58 şi nici vreun alt nume asemănător, 
ci unul care să însemne contrarul acestora, dacă se 
ţine seama de dreapta potrivire a numelor. 

HERMOGENEvS întru totul aşa, Socrate. 

SOCRATE Astfel şi Oreste, dragă Hermogenes, pare 
să fie numit în chip potrivit, fie că vreo întîmplare 
i-a dat numele acesta, fie vreun poet, căci asprimea 
firii lui, sălbăticia şi felu-i de om de munte (oreinos), 
se vădesc prin nume. 

HERMOGENES Aşa se pare, Socrate. 395 a 

SOCRATE Dar şi tatăl său pare să aibe un nume 
potrivit firii sale. 

HERMOGENES Cred că da. 

SOCRATE într-adevăr, un astfel de nume pare să 
fie „Agamemnon” şi anume al unui om statornic, 
care îşi dă osteneala să ducă la bun sfîrşit hotărîrile 
luate, îndeplinindu-le în chip virtuos. Iar dovada 
unor asemenea [însuşiri] e statornica zăbavă a oştirii 
sale dinaintea Troiei. Că acest bărbat e, aşadar, b 
demn de admiraţie (agastos) , prin stăruinţă (epimone ), 
o arată numele său „Agamemnon”. Poate şi Atreus 
are un nume potrivit. Căci omorul lui Clirysippos 59 
săvîrşit de el, cît şi faptele-i atît de crude împotriva 
lui Thyestes 60 , sînt toate laolaltă dăunătoare şi funeste 
(ateră) pentru virtute. De fapt, puţin, numele acesta 
se abate şi îşi ascunde înţelesul, în aşa fel încît firea 
eroului nu se dezvăluie oricui. Dar, pentru cei iscu¬ 
siţi în materie de nume, „Atreus” arată limpede despre 
ce e vorba; dealtfel fie că ne referim la înţelesul de 
neînduplecare (ateires), fie la cel de neînfricare c 
(ătreston) ori la cel de nelegiuire (ateron), în oricare 

din aceste cazuri, numele său încă este potrivit. Mie 
mi se pare că şi lui Pelops i s-a dat un nume cores¬ 
punzător, întrueît acest nume semnifică un om care 
nu vede (opsis) decît ceea ce este apropiat (pelas) 
[şi, prin urmare, [eroul] este vrednic de un astfel 
de nume]. 

HERMOGENES Cum aşa? 

SOCRATE De pildă, se spune despre omul acesta 
cum că, omorîndu-1 pe Myrtilos 61 , el nu a fost în măsură 
nici să presimtă, nici să prevadă toate nenorocirile 
d cu care avea să-şi copleşească pe viitor întreg neamul, 
nevăzînd decît apropiatul şi clipa prezentă — şi 
asta se cheamă pelas — atunci cînd dorea cu orice 
preţ s-o ia în căsătorie pe Hippodameia. Cît despre 
Tantal, oricine ar putea socoti numele său potrivit 
şi firesc, dacă cele ce se spun despre el sînt adevărate. 

HERMOGENES Ce anume? 

SOCRATE Nenorocirile acelea numeroase şi cumplite, 
cîte i s-au ivit în timpul vieţii şi din care a rezultat 
nimicirea întregii lui patrii; iar după ce a murit, acea 
cumpănire (talanieia) a pietrii deasupra capului său 
— în Hades — şi care se potriveşte în chip uimitor 
e cu numele pe care-1 poartă 62 . îţi pare ca şi cum 
cineva ar fi vrut, pur şi simplu, să-l numească cel mai 
încercat (talăntaton) , dar — în chip mai ascuns — în 
locul numelui acesta i-ar fi spus Tantal 63 : căci un 
astfel de nume pare să-i fi dat, întîmplător, legenda. 
Se pare că şi presupusul său tată, Zeus, are un nume 
fericit ales ; numai că nu este uşor de înţeles. De fapt 
396 a numele lui Zeus este nici mai mult nici mai puţin 
decît o definiţie 64 . Separîndu-1 în două, ne folosim, unii 
de o parte, alţii de alta : căci unii îl numesc Zena, alţii 
Dia. Amîndouă laolaltă, însă, ne dezvăluie natura 
zeului; adică, tocmai ceea ce spunem noi că e potrivit 
numelui. Căci nu este nimeni — fie pentru noi, fie 
pentru toţi ceilalţi oameni — care să poată fi cauză a 
vieţii (zin), mai degrabă decît cîrmuitorul şi regele 
b tuturora. Se întîmplă, aşadar, că zeul acesta este 
numit în chip potrivit, de vreme ce prin el (diă hon) 

dobîndesc viaţă (zen), rînd pe rînd, toate fiinţele. 
Numai că, aşa cum spun, numele lui, care este unul, e 
împărţit în două : DU şi Zenl. Că Zeus ar fi fiul lui 
Cronos, ar părea cumva provocator 65 pentru cineva 
care ar auzi lucrul dintr-o dată; totuşi este întemeiat 
ca Zeus (Dia) să fie vlăstarul unei mari inteligenţe 
(dianoici). Căci nu copil înseamnă koros, ci ceea ce 
este curat şi fără amestec în cuget 66 (nou). Bl însuşi, 
pe de altă parte, este fiul lui Uranos (Ouranos), 
potrivit tradiţiei. Şi, pe bună dreptate este numită 
înălţarea privirii spre cer ouranîa (cerească), adică 
văzînd cele din înălţimi (horosa ta ano), de unde, dragă c 
Hermogenes — după cum afirmă cei ce se îndeletni¬ 
cesc cu fenomenele cereşti — provine atît puritatea 
cugetului cît şi numele potrivit dat cerului (ouranos). 

Dacă mi-aş aminti genealogia lui Hesiod şi unii stră¬ 
moşi încă mai vechi pe care îi dă el acestor zei, nu aş 
înceta să arăt cît de potrivite sînt numele lor, pînă 
ce nu mi-aş pune la încercare — ca să văd ce-i cu ea şi 
dacă va stărui în mine sau nu — înţelepciunea aceasta 
care s-a abătut peste mine, aşa dintr-o dată, nici eu d 
nu ştiu de unde. 

HERMOGENES Oricum, Socrate, îmi pari să fii cu 
adevărat întocmai acelor inspiraţi care se pornesc 
aşa, dintr-o dată, să rostească solemn oracole. 

SOCRATE îmi vine chiar să cred, Hermogenes, că 
de la Euthyphron Prospaltianul 67 s-a abătut asupra 
mea această înţelepciune. încă din zori am stat în¬ 
delung împreună şi mi-am aţintit urechile spre el. 

Se poate ca, în entuziasmul lui, să nu-mi fi umplut 
numai urechile cu minunata-i înţelepciune, dar să-mi 
fi aprins şi sufletul 68 . Iată, prin urmare, ce cred eu 
că avem de făcut: astăzi, să ne folosim de ea si să 
cercetăm numele care ne mai rămîn; mîine însă, e 
de gîndeşti la fel cu mine, o vom îndepărta de noi, 
prin rugăciuni şi ne vom purifica, de îndată ce vom 
găsi pe cineva care să se priceapă la asemenea puri- 397 a 
ficări, fie el preot sau sofist. 

HERMOGENES Eu sînt de aceeaşi părere, întrucît 

aş asculta cu toată plăcerea cele ce mai rămîn de 
spus cu privire la nume. 

SOCRATE Atunci asa trebuie să facem. De unde 

j 

vrei să facem începutul cercetării, de vreme ce am 
ajuns la o problemă specifică, de a vedea dacă numele 
ne vor da mărturie prin ele însele cum că nu au fost 
instituite aşa, la întîmplare, ci după o anumită potrivi- 
b re a lor ? Numele eroilor şi ale oamenilor ne-ar putea 
eventual înşela ; căci multe din ele au fost instituite 
potrivit cu denumirea strămoşilor şi fără să se armo¬ 
nizeze întotdeauna, aşa cum spuneam la început. 
Iar multe redau o dorinţă, ca de pildă : Eutychides 69 , 
Sosias 70 , Theophilos 71 şi numeroase altele. Cele de 
felul acesta cred că trebuie lăsate de-o parte. Nu este 
însă posibil să descoperim denumiri potrivit insti¬ 
tuite în lucrurile veşnic fiinţătoare şi fireşti? Căci 
c mai ales în cazul lor trebuie să se fi făcut cu grijă 
instituirea de nume. Şi, poate, unele din ele au fost 
instituite de o putere mai divină decît cea a oameni¬ 
lor 72 . 

HERMOGENES îmi pare că vorbeşti bine, Socrate. 

SOCRATE Oare nu este drept să începem cu zeii 
şi să cercetăm cum de au putut fi numiţi în chip 
potrivit ,,zei” ? 

HERMOGENES Fireşte. 

SOCRATE Iată dar ce bănuiesc eu, cel puţin. îmi 
d pare că cei mai vechi locuitori ai Kladei nu credeau 
în alţi zei decît în aceia pe care-i recunosc şi astăzi 
mulţi dintre barbari: soarele, luna, pămîntul, astrele 
şi cerul. Şi, cum le vedeau pe toate mişcîndu-se şi 
alergînd, în veşnica lor cursă, pornind de la această 
însuşire firească de-a alerga (thein) le-au dat numele 
de zei (theoi) 13 . Mai tîrziu, cînd i-au recunoscut pe 
toţi ceilalţi zei, le-au dat şi lor aceleaşi nume. îţi 
pare ţie adevărat ce-ţi spun, sau nu ? 

HERMOGENES întru totul. 

SOCRATE Şi acum, ce să cercetăm mai departe: 
e daimonii, eroii precum şi oamenii ? 

HERMOGENES Daimonii. 

SOCRATE într-adevăr, Hermogenes, ce să însemne 
numele acesta, „daimoni” ? Vezi dacă are să-ţi fie 
pe plac ce spun. 

HERMOGENES Spune numai. 

SOCRATE Ştii tu, potrivit lui Hesiod, ce sînt 
daimonii ? 

HERMOGENES Nu-mi amintesc. 

SOCRATE Şi nici spusa lui în virtutea căreia prima 
seminţie a oamenilor ar fi fost de aur ? 74 

hermogenes Asta da, o ştiu. 

SOCRATE Iată ce spune despre ea : 

„După ce soarta, sub vălu-i, ascunse pe oamenii- 
aceştia, 

Nume de daimoni le-a fost hărăzit, de cucernici 39 a a 
ai gliei: 

Buni, numai ei abat răul şi ştiu ocroti muritorii. .. ” 7 ~ ; 

hermogenes Şi apoi? 

SOCRATE Eu cred că el înţelege prin „seminţie de 
aur”, nu „născută în aur”, ci „bună şi frumoasă”. 

Iar pentru mine, dovada ar sta într-aceea că şi pe noi 
ne numeşte „seminţia de fier” 76 . 

hermogenes E-adevărat ce spui. 

SOCRATE Şi, printre oamenii de astăzi, dacă este 
vreunul bun, crezi că Hesiod ar spune despre el că b 
aparţine seminţiei de aur ? 

hermogenes Se poate. 

SOCRATE Dar cei buni sînt ei altfel decît înţelepţi ? 

HERMOGENES Nu, înţelepţi. 

SOCRATE însă tocmai această însuşire îmi pare că 
dă seama, mai degrabă decît oricare alta, de daimoni 
(daimonas) ; căci, în măsura în care erau înţelepţi şi 
învăţaţi (daemones J 77 i-a numitei [Hesiod] „daimoni”. 

Iar în limba noastră veche 78 , se găseşte chiar acest 
cuvînt. Au dreptate, prin urmare, atît Hesiod cît şi 
mulţi alţi poeţi, cînd spun că, ori de cîte ori moare 
un om bun, el are parte de un destin înalt şi glorios 
şi devine daimon, potrivit denumirii care se dă înţelep- c 
ciunii lui. în acest înţeles sînt şi eu de părere că orice 
om [învăţat], care e deopotrivă om de bine, are 

însuşiri de daîmon, atît în viaţă, cît şi după moarte, 
fiind numit în chip potrivit daîmon. 

HERMOGENES în această privinţă, Socrate, şi eu 
mă rînduiesc cu totul de partea ta. Eroul însă, ce 
ar putea fi? 79 

SOCRATE Lucrul nu e greu de înţeles. Căci numele 
acesta a fost doar puţin schimbat, în aşa fel încît 
îşi dezvăluie obîrşia din eros. 

HERMOGENES Cum înţelegi asta? 

SOCRATE Nu ştii că eroii sînt semizei ? 80 

HERMOGENES Cum aşa? 

d SOCRATE Toţi, de bună seamă, s-au născut, fie 
din dragostea unui zeu pentru o muritoare, fie dintr-a 
unui muritor pentru o zeiţă. Dacă vei cerceta şi aceas¬ 
ta potrivit vechii limbi atice 81 , îţi vei da seama mai 
bine. într-adevăr, îţi va fi limpede atunci că numele 
vine de la eros, de unde se trag şi eroii (heroes), doar 
cu o mică schimbare, de dragul numelui. Aşadar, 
fie acest lucru îl arată numele eroilor, fie — de vreme 
ce eirein înseamnă a vorbi — vrea să spună că ei erau 
înţelepţi, oratori iscusiţi şi dialecticieni, în măsură de 
a întreba (erotân) şi a vorbi (eirein J 82 . Iată deci, în lim- 
e ba atică, aşa cum tocmai spuneam, cei numiţi ,,eroi’' 
se întîmplă să fie oratori (rhetores) şi totodată oameni 
iscusiţi -în a pune întrebări (croietikoî) , în aşa fel 
încît seminţia eroilor devine o specie a oratorilor şi a 
sofiştilor. Dar acest lucru e lesne de înţeles. Mai 
greu va fi cu privire la oameni (ănthropoi) : de ce 
sînt ei numiţi „ănthropoi” ? Tu ai şti s-o spui ? ’ 

HERMOGENES De unde, prietene, s-o ştiu? Nici 
dacă aş fi în stare s-o găsesc, nu mi-aş da osteneala, 
pentru că te cred pe tine mai în măsură s-o faci. 

399 a SOcrate Te încrezi în inspiraţia lui Euthyphron, 
pe cît se pare. 

HERMOGENES E limpede. 

SOCRATE De fapt ai dreptate s-o crezi. Mie, cel 
puţin, îmi pare că de data asta am un gînd mai sub¬ 
til, şi, dacă n-am să iau seama, s-ar putea să mă arăt 
astăzi încă mai iscusit decît se cuvine. Iată ce am să-ţi 

spun. în primul rînd trebuie să ţii seama de urmă¬ 
torul lucru cu privire la nume, cum că adesea, atunci 
cînd vrem să numim ceva, adăugăm unele litere, 
scoatem altele şi schimbăm accentele. De pildă, DU 
philos (prieten al lui Zeus) ; pentru a face un nume b 
din această expresie, am scos pe cel de-al doilea i, 
iar accentul ascuţit de pe silaba din mijloc l-am înlo¬ 
cuit cu unul grav 83 . în alte cazuri însă, dimpotrivă, 
adăugăm litere şi dăm accent grav cuvintelor accen¬ 
tuate ascutit. 

> 

HERMOGBNES E-adevărat ce spui. 

SOCRATE Ei bine, una din aceste modificări le-a 
suferit numele de „om”, pe cît îmi pare. Căci din 
verb a devenit nume, după ce a fost scoasă litera a, 
iar silaba finală a primit un accent grav. 

HERMOGENES Cum înţelegi asta? 

SOCRATE După cum urmează. Acest nume ănthro- c 
pos 8i arată că, în vreme ce toate celelalte vieţuitoare 
nu cercetează, nu compară şi nu examinează (anathreî) 
nimic din ceea ce văd, omul, de îndată ce a văzut 
— opope aceasta înseamnă — a şi examinat şi jude¬ 
cat ceea ce a văzut (opopen). De aici, aşadar, numai 
omul dintre toate vieţuitoarele a fost în chip potrivit 
numit ânthropos: întrucît el examinează ceea ce a 
văzut (anathron hă opope) 85 . 

iiERMO GENES Si acum, să te întreb ce mi-ar mai 
plăcea să ştiu după asta ? 

.SOCRATE Bineînţeles. 

iiERMO GENES Iată atunci un lucru care-mi pare d 
să se lege de celelalte. Noi deosebim la om un „suflet” 
şi un „trup”. 

SOCRATE Cum să nu ? 

iiERMO GENES Să încercăm, deci, să le cercetăm 
şi pe acestea întocmai celor de mai înainte. 

SOCRATE Te gîndeşti să cercetăm sufletul, dacă pe 
bună dreptate e numit aşa, apoi şi trupul ? 

HERMO GENES Da. 

SOCRATE Ei bine, ca să-ţi dau un răspuns, aşa pe 
loc 86 , iată cam ce cred eu : cei care au numit sufletul 

(psyche) astfel, s-au gîndit că, atîta vreme cît este 
prezent în trup, sufletul e totodată cauză a vieţii 
pentru el, trecîndu-i virtutea de a respira şi reîmpros- 
pătîndu-1 (anapsychon) 81 ; de îndată însă ce acest 
e principiu regenerator încetează, trupul se nimiceşte 
şi piere. De aici cred eu că i s-a dat numele de suflet. 
Dar, dacă vrei, stai puţin : îmi spun că întrevăd o 
explicaţie mai demnă de crezare pentru cei de felul 
400 a lui Kuthyphron 88 . Căci pe cea dinţii, pe cît îmi pare, 
ei ar dispreţui-o şi ar socoti-o de rînd. Cerceteaz-o 
deci pe următoarea; poate-ţi va fi pe plac. 

HERMOGENES Spune numai. 

SOCRATE Fiinţa întregului trup, ce crezi tu că o 
stăpîneşte şi o mină, ca să poată trăi şi umbla, dacă 
nu sufletul ? 

hermogenes Nimic altceva. 

SOCRATE Dar cum? Şi despre firea tuturor celor¬ 
lalte fiinţe, nu crezi, alături de Anaxagoras, că există 
un spirit şi un suflet care o rînduiesc şi o ţin? 89 

HERMOGENES Ba da. 

b SOCRATE Pe drept cuvînt este numită, aşadar, 
physeche această virtute care mină (ochel) şi stă¬ 
pîneşte (echei) natura (physis). Dar, intr-un chip 
mai împodobit, i se poate spune şi psyche. 

HERMOGENES Fără-ndoială, iar mie, cel puţin, 
această interpretare îmi pare mai ingenioasă decît 
cealaltă. 

SOCRATE De fapt şi este. Numai că, aşa cum a fost 
pus, numele pare mai degrabă hazliu. 

HERMOGENES Dar despre următorul ce avem de 
spus ? 

SOCRATE Trupul (soma) vrei să spui? 90 

HERMOGENES Da. 

SOCRATE Cuvîntul poate fi luat în mai multe sensuri, 
de bună seamă, în cazul că cineva l-ar schimba într-o 
c mică măsură. Şi, intr-adevăr, unii spun că el este 
mormîntul (sema) sufletului, acesta fiind îngropat 
în el în clipa de faţă 91 . Apoi, prin faptul că datorită 
lui semnifică (semainei) sufletul toate cîte le semnifică, 

şi prin aceasta ar fi numit pe drept semn (sema). 
Totuşi, mai ales discipolii lui Orfeu îmi par a fi cei 
care au stabilit numele acesta, în sensul că sufletul 
ispăşeşte pentru cele ce trebuie să ispăşească, iar spre 
a se păstra (sozetai), el are acest adăpost, care întruchi¬ 
pează o închisoare 92 . Aceasta din urmă este, aşadar, 
trup (soma), precum o arată şi numele, al sufletului, 
pînă ce îşi va plăti datoria ; şi nu trebuie dată la o 
parte nici o literă din cuvînt. 

HERMOGENES Aceste lucruri îmi par acum îndea- d 
juns de lămurite, Socrate. Dar cu privire la numele 
zeilor — aşa cum vorbeai acum, de pildă, despre Zeus 
— n-am putea cerceta pe aceeaşi cale în virtutea 
cărei drepte potriviri au fost ei numiţi? 93 . 

SOCRATE Pe Zeus, Hermogenes, dacă noi am avea 
un pic de bună chibzuinţă, una din cele mai potrivite 
atitudini ar fi să admitem că nu ştim nimic despre zei, 
nici despre ei anume, nici despre numele ce şi le dau 
şi care, fără-ndoială, sînt cele adevărate. Apoi, o a doua 
cale, în ce priveşte dreapta potrivire, ar fi, la fel cum e 
este rînduit să facem în cazul rugăciunilor, să numim 
şi noi pe zei, oricare ar fi ei, într-astfel şi oricum le-ar 
plăcea lor să fie numiţi 94 , ca si cum nu am sti nimic 
altceva. 

Mie îmi pare un obicei bun acesta. Dacă vrei, să 401 a 
cercetăm aşadar ca şi cum i-am fi prevenit pe zei că 
nu vom examina nimic în legătură cu ei — întrucît 
nu ne socotim în măsură s-o facem — , ci numai cu 
privire la oameni şi la părerea pe care au putut-o 
avea cînd le-au dat [zeilor] nume. Căci astfel e fără 
risc de pedeapsă. 

HERMOGENES Mie, Socrate, îmi pare că vorbeşti 
cu măsură 95 . Şi aşa să facem. 

SOCRATE Să nu pornim, aşadar, de la Hestia, b 
potrivit obiceiului? 96 . 

HERMOGENES Aşa ar fi drept. 

SOCRATE Prin urmare, cum ar putea spune cineva 
că a gîndit lucrurile cel care i-a dat Hestiei numele ? 

hermogenes Pe Zeus, lucrul acesta nu-mi pare 
uşor. 

SOCRATE Oricum, e cu putinţă, dragă Hermogenes, 
ca cei care au dat primii asemenea nume, să nu fi 
fost oameni de rînd, ci nişte cercetători de fenomene 
cereşti şi deopotrivă vorbitori iscusiţi. 

HERMOGENES Cum aşa? 

SOCRATE Mie mi-este limpede că instituirea unor 
c asemenea nume nu poate veni dccît de la astfel de 
oameni; şi dacă cineva s-ar apuca să cerceteze numele 
străine, ar descoperi deopotrivă ceea ce vrea să spună 
fiecare din ele. De pildă, ceea ce noi numim ousia 
(natură intimă), alţii numesc essia, iar alţii, la rîndul 
lor, osia 07 . în primul rînd, faptul că natura intimă 
(ousia) lucrurilor este numită Hestia 98 , după cel 
de-al doilea din aceste nume 99 , are o raţiune; la fel şi 
atunci cînd denumim prin Hestia ceea ce participă 
la natura intimă (ousia) 100 , şi sub raportul acesta, 
numele Hestia ar fi dat în chip potrivit. într-adevăr, 
chiar şi noi numeam, în vechime, natura intimă (ou- 
d sia) ,,essia”. în plus, dacă ne-am reprezenta lucrurile 
în lumina sacrificiilor ( thysias) , am vedea că ast¬ 
fel au gîndit cei care au instituit aceste nume. 
într-adevăr, înaintea tuturor zeilor, Hestiei prima i se 
cuvine să-i aducă jertfe cei care au denumit natura 
intimă a tuturor lucrurilor „Hestia”. Cît despre cei 
care spun osia, aceştia gîndesc, pesemne, potrivit 
lui Heraclit, după care toate realităţile se mişcă şi 
nimic nu stă pe loc ; şi, ca atare, au drept cauză şi 
temei rînduitor impulsul (othoiin), de la care, pe bună 
dreptate, s-a şi dat numele de osia. Dar, pentru unii 
ca noi, ce nu ştim de nici unele, s-au spus destule. 
După Hestia e drept să-i cercetăm pe Rheea şi Cronos. 
e Deşi numele lui Cronos l-am mai analizat 101 . Sau 
poate nu e mare lucru în ce vreau să spun. 

HERMOGENES Cum aşa, Socrate ? 

SOCRATE Ştii, prietene, mi-a venit în minte un 
roi întreg ţinînd de înţelepciune. 

HERMOGENES Ce fel' de roi? 

socrate K de tot hazul s-o spun şi, totuşi, lucrul 402 a 
păstrează un temei de crezare. 

HERMOGENES Care? 

SOCRATE Ku cred că-1 văd pe Heraclit rostind cu 
adevărat lucruri vechi şi înţelepte, de pe vremea lui 
Cronos şi a Rheii, pe care le rostea de fapt şi Homer. 

HERMOGENES Ce vrei să zici cu asta? 

SOCRATE Heraclit declară într-un fel că ,,toate 
trec şi nimic nu rămîne” 102 ; şi, asemuind realităţile 
cu unda unui fluviu adaugă : „nu ai putea intra de 
două ori în acelaşi fluviu”. 

HERMOGENES Aşa este. 

SOCRATE Cum atunci ? îţi pare ţie că a gîndit b 
altfel decît Heraclit acela care a pus drept nume, 
pentru părinţii celorlalţi zei, ,,Rheea” şi „Cronos” ? 103 . 

Oare crezi că la întîmpîare le-a dat el amîndurora 
nume de ape curgătoare ? După cum spune la rîndul 
său Homer: 

„Oceanul părintele zeilor şi maica lor Tethys” 104 , 
ba cred că şi Hesiod 105 . Spune însă undeva şi Orfeu că 

„Oceanul 106 , cel cu unde frumoase, a început cel 
dintîi prin a se căsători, 

el care a luat-o pe Tethys, sora născută din aceeaşi c 
mamă”. 

Ia seama cum se acordă între ele părerile acestea, 
şi cum toate duc la concepţia lui Heraclit. 

HERMOGENES îmi pare că e ceva în ce spui, Socra- 
te. Totuşi, numele zeiţei Tethys, nu prea înţeleg ce 
vrea să însemne. 

SOCRATE Dar o exprimă aproape de la sine, şi 
anume că este numele ascuns al unui izvor. Căci ceea 
ce este trecut prin sită (diattomenon) şi cernut (ethou- 
rnenon) ne dă imaginea unui izvor. Or, din aceste d 
două nume se alcătuieşte numele de Tethys. 

HERMOGENES K cam pretenţioasă această con¬ 
strucţie, Socrate. 

SOCRATE Cum să nu fie ? Dar ce urmează după 
asta ? De Zeus am vorbit doar. 

HERMOGENES Da. 

SOCRATE Să trecem, aşadar, la fraţii lui: la Posei- 
don, la Pluton şi la celălalt nume care i se dă acestuia 
din urmă 107 . 

hermogenes Desigur. 

SOCRATE Ei bine, mie mi se pare că Poseidon 1 ® 8 
e a fost numit aşa, de către primul care să-i fi dat un 
nume, pentru că marea, prin chiar firea ei, l-a ţinut 
în loc, pe el care mergea, nu l-a lăsat să mai înainteze 
şi a fost ca o piedică pentru picioarele lui. De aceea 
l-a numit pe cîrmuitorul acestei puteri Poseidon ca 
fiind o piedică pentru picioarele (posidesmon); iar 
litera e a fost adăugată, poate, pentru înfrumuseţare 109 . 
Dar se poate ca nu acesta să fie înţelesul, ci în loc de 
403 a s să fi fost la început doi de l care să-l arate pe zeu 
drept mult ştiutor (polla eidos). Şi se mai poate ca să 
fi fost numit cutremurătorul (ho seion) de la seiein 
(a cutremura), iar p şi d să fie adăugate. Cît priveşte 
pe Pluton, el a fost numit aşa 110 în legătură cu „dărui¬ 
rea de bogăţii”, căci din străfundul pămîntului 
iese la iveală bogăţia (ploutos). Despre celălalt nume 
însă, Hades (Haîdes), cei mai mulţi sînt de părere că 
prin el este exprimat invizibilul (aeides) 111 şi, întrucît 
se tem de numele acesta, îi spun ei Pluton. 
b HERMOGENES Dar ţie cum ţi se pare, Socrate ? 

SOCRATE Eu cred că oamenii au greşit de multe ori 
cu privire la puterea acestui zeu şi se tem de el fără 
vreun temei. De fapt ei se tem deoarece fiecare dintre 
noi, odată ce a murit, rămîne acolo pentru totdeauna ; 
de asemenea faptul că sufletul, lipsit de trup, se duce 
acolo la el, faptul acesta deopotrivă i-a speriat. Mie 
îmi pare însă că toate conduc la unul şi acelaşi lucru, 
atît puterea de cîrmuire a zeului cît şi numele său. 

HERMOGENES Cum aşa? 

c SOCRATE Am să-ţi spun ce cred eu. Răspunde-mi 
numai: care e legătura cea mai puternică pentru a 
determina orice fiinţă să rămînă într-un loc oarecare, 
necesitatea sau dorinţa ? 

HERMOGENES Cu mult dorinţa, Socrate. 

f } 


278 



CRATYLOS 


SOCRATE Oare nu crezi că mulţi ar scăpa cu fuga 
de Hades, dacă el nu i-ar lega cu cea mai trainică din¬ 
tre legături pe cei ajunşi acolo? 

HERMOGENES K lucru limpede. 

SOCRATE Aşadar, printr-o anume dorinţă îi leagă 
el, pe cît se pare, atunci cînd îi ţine cu cea mai trainică 
legătură, şi nu prin necesitate. 

HERMOGENES Aşa se pare. 

socrate Iar dorinţele, la rîndul lor, sînt multe, nu? 

HERMOGENES Da. 

SOCRATE Aşadar, prin cea mai puternică dintre 
dorinţe îi înlănţuie el, de vreme ce trebuie să-i reţină 
prin cea mai puternică legătură. 

HERMOGENES Da. 

socrate Dar există oare o dorinţă mai puternică 
decît aceea a celui care crede că, prin contactul cu 
o altă fiinţă, ar deveni mai bun ? 

HERMOGENES Pe Zeus, defel, Socrate. 

SOCRATE De aceea putem spune, Hermogenes, că 
nimeni din cei de acolo nu vrea să se întoarcă aici 
pe pămînt, nici măcar Sirenele 112 ; ci sînt şi ele fer¬ 
mecate laolaltă cu toate celelalte, într-atît de frumos 
este, pe cît se pare, felul de a vorbi al lui Hades. 
Potrivit unei astfel de păreri, cel puţin, zeul acesta 
e cît se poate de iscusit 113 şi aducător de satisfacţii 
celor ce-i stau alături — el care trimite atîtea bunuri 
pînă şi celor de pe pămînt. Atît prisos are el acolo! 

De unde i se trage şi numele de „Pluton”. Apoi, 
faptul că el nu vrea să aibă de-a face cu oamenii care 
au încă trup, ci abia atunci li se însoţeşte cînd sufletul 
le e purificat de toate relele şi dorinţele trupului, 404 
nu-ţi pare ţie a fi pe măsura unui filosof ? 114 . K1 a 
înţeles bine că numai astfel îi poate stăpîni pe oameni: 
înlănţuindu-i cu dorinţa virtuţii; iar cîtă vreme aceştia 
sînt încă stăpîniţi de patima şi nebunia trupului, nici 
măcar Cronos tatăl nu i-ar putea ţine pe lîngă el, 
chiar dacă i-ar înlănţui cu legăturile pe care i le 
atribuie legenda 115 . 

HERMOGENES S-ar părea că spui ceva, Socrate. 

b SOCRATE Iar numele Hades (Hafdes), Hermogenes, e 
departe de a proveni de la invizibil (aeides 116 ), ci mult 
mai degrabă de la faptul de a cunoaşte (eidenai) 
toate cele mai frumoase ; de unde a luat şi legiuitorul 
numele de Hades. 

HERMOGENES Fie. Dar cu Demeter, Hera, Apollon, 
Atena, Hefaistos, Ares şi ceilalţi zei, cum stau lucru¬ 
rile ? 

SOCRATE Demeter pare să fie numită astfel de la 
darul hranei pe care o dă ca o mamă (didousa hos 
meter). Hera la rîndul ei e cea iubită (erate); după 
cum se şi spune de fapt că Zeus, îndrăgostit (erastheis) 
c de ea, a luat-o de soţie. Dar se poate şi ca legiuitorul 
celor cereşti să fi dat numele de Hera aerului (aer), 
printr-o oarecare disimilare, de vreme ce-a aşezat 
la sfîrşit începutul de cuvînt. Ţi-ai putea da seama 
că-i aşa, dacă ai rosti de mai multe ori numele Herei 117 . 
De numele Pherrephatta 118 mulţi se tem, ca şi de 
Apollon, necunoscînd, pe cît se pare, dreapta potri¬ 
vire a numelor, căci modificîndu-1, ei au ajuns la 
forma Persephone [phonos = omor], care le pare de 
spaimă 119 . Dar, de fapt, numele arată că zeiţa e în- 
d ţeleaptă. într-adevăr, cînd lucrurile se mişcă (phc- 
romenon), faptul de a le prinde din urmă, de a le 
atinge şi putinţa de a le urma, ar putea fi semn de 
înţelepciune. Aşadar, datorită înţelepciunii cu care 
atinge cele ce se mişcă (epaphen tou pheromenou), 
zeiţa ar fi numită pe drept Pherepapha, sau într-un 
fel asemănător. Ca fiind o astfel de fiinţă i se şi asocia¬ 
ză Hades, înţelept cum este. Numai că astăzi i se 
schimbă numele, punîndu-se mai mare preţ pe eufo¬ 
nie decît pe adevăr; şi deci i se spune Pherrephatta. 
Da fel şi cu Apollon, după cum o spuneam, mulţi 
e se tem de numele zeului, ca şi cum ar avea o semni¬ 
ficaţie de spaimă. Sau nu ţi-ai dat seama ? 

HERMOGENES Bineînţeles şi ai dreptate. 

SOCRATE De fapt, mie cel puţin, numele îmi pare 
cît se poate de bine instituit în ce priveşte virtutea 
zeului. 

HERMOGENES Cum aşa? 

SOCRATE Am să încerc a-ţi spune ce gîndesc. într- 
adevăr, nu există nici un nume care, el singur, să sc 405 a 
potrivească mai bine celor patru virtuţi ale zeului, 
astfel încît să se alipească de toate şi, într-un fel, 
să le dezvăluie: muzica, divinaţia, medicina 120 şi 
arta arcaşului. 

HERMOGENES Spune numai; căci îmi pare lucru 
ciudat cu numele pe care-1 rosteşti. 

SOCRATE De fapt e plin de armonie, dat fiind că 
zeul e o fiinţă artistică. Căci în primul rînd curăţirea 
şi purificările, fie potrivit medicinei, fie divinaţiei, 
apoi fumegările de sulf, prin leacuri medicinale şi b 
divinatorii, şi băile folosite în astfel de cazuri, ca şi 
stropirile rituale, toate au una şi aceeaşi virtute : 
de a purifica pe om la trup şi la suflet. Nu-i aşa ? 

HERMOGENES întru totul. 

SOCRATE Aşadar, zeul care purifică, spală şi dez¬ 
leagă de astfel de rele, nu este el ? 

HERMOGENES De bună seamă. 

SOCRATE Atunci, potrivit cu dezlegările şi purifi¬ 
cările de asemenea rele — al căror vraci este — nu c 
ar fi el pe drept numit Apolouon (cel ce spală) ? Dar 
cu privire la meşteşugul de a tălmăci, al adevărului 
şi al simplităţii (haploun) — căci e vorba de unul 
şi acelaşi lucru — el ar fi întru totul pe drept chemat 
cu numele pe care i-1 dau tesalienii: căci Aploun îl 
numesc ei toţi pe zeul acesta 121 . Apoi, de vreme ce 
e întotdeauna stăpîn pe lovituri, datorită meşteşu¬ 
gului său într-ale arcului, este numit cel care nimereşte 
întotdeauna (ael băllon). în ce priveşte muzica, lu¬ 
crurile trebuie înţelese întocmai aşa cum o facem 
cu akolouthos (însoţitor) şi ăkoitis (soţie), unde a 
înseamnă adesea împreună (homou). Aşa şi aici e 
vorba de o laolaltă rotire (homou polesis), atît cea d 
în jurul cerului, care se petrece în jurul aşa-numiţilor 
poli, cît şi cea din sînul armoniei cîntului care se 
numeşte simfonie, căci toate acestea — aşa cum spun 
cunoscătorii în muzică şi astronomie — se rotesc 


281 



PLATON 


în acelaşi timp după o anumită armonie 122 . Or, zeul 
acesta supraveghează armonia rotind laolaltă (homo- 
polon ) pe toate cele ale zeilor ca şi cele ale oamenilor. 
Prin urmare, după cum însoţitorul de drum (homo - 
keleuthos) şi cea cu care se împarte patul (homokoitis) 
au fost numiţi de noi akolouthos şi dkoitis înlocuind 
pe homo- cu a-, tot astfel am făcut din homopolon 
e (cel care pune laolaltă în mişcare), Apollon, adău¬ 
gind un al doilea l pentru a evita asemănarea cu 
numele cel supărător 123 . Este lucrul pe care şi astăzi 
bănuindu-1, unii oameni, care nu cercetează în chip 
potrivit virtutea numelui, îl socotesc de temut, ca 
406 a pe un semn al nenorocirii. Numele însă, aşa cum abia 
am spus-o, trimite la toate virtuţile zeului: de a fi 
simplu (haploHn), de a nimeri întotdeauna ţinta (ael 
hâllon), de a purifica (apoloun), de a pune laolaltă 
în mişcare (homopoloun) . Cît priveşte Muzele şi 
muzica, în general numele lor este luat, pe cît se pare, 
de la faptul de a dori (mosthai), de la năzuinţă şi 
de la rîvna pentru înţelepciune. Leto la rîndul ei 
vine de la blîndeţea zeiţei, de la faptul că ea consimte 
de bună voie (ethelemon) atunci cînd cineva îi cere 
vreun lucru. Poate şi în felul în care pronunţă străi¬ 
nii : căci mulţi rostesc „Letho”. Se pare, aşadar, că 
datorită lipsei de asprime a firii ei blînde şi cumpănite 
(leton ethos), a fost ea numită Letho de către cei care 
b i-au dat nume. Artemis în schimb pare să însemne 
integritate (artemes ) şi cuviinţă, potrivit năzuinţei ei 
spre neîntinare. Dar, poate, cel care i-a dat numele, 
a vrut să-i spună cunoscătoare a virtuţii (aretes hîstora), 
ori, poate, cea care urăşte însămînţarea (ăroton mise- 
săses) femeii de către bărbat 124 . Aşadar, pornind fie 
de la unul din motive, fie de la toate laolaltă, i-a 
dat nume zeiţei cel care i l-a hotărît. 

HERMOGENES Dar despre Dionysos şi Afrodită ? 

SOCRATE Greu lucru mă întrebi, fiu al lui Hipponi- 
cos. Căci există un fel deopotrivă serios şi ironic în 
care a fost dat numele acestor zei. Despre cel serios, 
c îutreabă-i pe alţii. Cît despre cel ironic, nimic nu 


282 



CRATYLOS 


împiedică să o spun, de vreme ce şi zeilor le place 
să facă haz 125 . Dionysos ar fi cel care dă vinul (ho di- 
doiis ton oinon), iar Didoinysos a fost numit în glumă. 

Şi vinul (oinos) chiar, întrucît îi face pe cei mai 
mulţi dintre băutori să creadă că au minte atunci 
cînd nu au, ar putea fi numit pe bună dreptate oii 5- 
nous 126 . Cît despre Afrodita, nu merită să fie contra¬ 
zis Hesiod, ci îi putem consimţi, atunci cînd o numeşte 
aşa datorită faptului că ea s-a născut din spumă d 
(aphrou ). 

HERMOGENES Dar, ca atenian ce eşti, nu vei 
uita, Socrate, nici pe Atena şi nici pe Hefaistos ori 
Ares. 

socrate Oricum, n-ar fi lucru firesc. 

HERMOGENES De bună seamă că nu. 

SOCRATE Cît priveşte un nume al zeiţei, nu e greu 
de spus datorită cărui fapt i-a fost dat. 

HERMOGENES Anume care? 

SOCRATE Nu o numim noi Pallas ? 

HERMOGENES Cum să nu? 

SOCRATE Bu cred că am cugeta aşa cum se cuvine 
dacă am socoti numele acesta ca venind de la dansul e 
în arme. Căci faptul de a se înălţa singur ori de a sălta 
altceva, fie în sus de la pămînt, fie apucînd cu mîinile, 
adică pâllein şi păllesthai înseamnă de fapt a face 
pe, cineva să danseze (orheîn) şi a dansa (orheisthai). 407 a 

HERMOGENES Bineînţeles. 

socrate Prin urmare, de aici Pallas 127 . 

HERMOGENES Da, şi pe bună dreptate. Dar despre 
celălalt nume ce ai de spus ? 
socrate Al Atenei ? 

HERMOGENES Da. 

socrate Acesta e mai încurcat, prietene. Se pare 
că cei vechi o judecau pe Atena întocmai aşa cum 
fac astăzi cunoscătorii lui Homer. într-adevăr, cei b 
mai mulţi dintre ei, interpretîndu-1 pe poet, spun că 
acesta ar fi redat prin Atena însuşi cugetul şi gîndirea. 

Iar dătătorul de nume pare să fi gîndit la fel despre 
ca, ba încă ceva mai mult, atunci cînd a numit-o 

gîndire a divinităţii (theou nâesin ) 12B , ca şi cum ar fi 
spus că ea este cuget divin (ha theonoa), folosindu-se 
de a potrivit unui dialect străin în loc de e şi eliminînd 
pe i şi pe s. Sau, poate nici aşa, ci pur şi simplu pen¬ 
tru că ea ar gîndi cele divine (tă theia noouses ) altfel 
decît ceilalţi, de aceea a numit-o Theonoe. De ase¬ 
menea, nimic nu ne împiedică să spunem că el a vrut 
să o numească pe zeiţa aceasta Ethonoe ca fiind vorba 
de inteligenţă în ce priveşte datina (ten en to ethei nâe¬ 
sin). Apoi, schimbînd cîte ceva, fie însuşi dătătorul 
de nume, fie cei ce i-au urmat — în scop de înfrumu¬ 
seţare cum credeau ei — i-au spus Athenâa. 
c HERMOGENES Dar despre Hefaistos ce ai de zis? 

socrate întrebi de alesul cunoscător al luminii 
(phăeos histora)? 

HERMOGENES Aşa s-ar spune. 

SOC RATE Dar nu este oare limpede pentru oricine 
că e vorba de Phaîstos (strălucitor) căruia i s-a adăugat 
litera e ? 

HERMOGENES Poate, dacă nu cumva îţi mai vine 
vreun nou gînd — cum e firesc dealtfel. 

SOCRATE Dar, ca să nu se întîmple aşa, întreabă-mă 
despre Ares. 

hermogenes Iată, te-ntreb. 
d SOCRATE Ei bine, dacă vrei, Ares şi-ar datora nu¬ 
mele firii sale bărbăteşti (ărren ) şi vitejiei (andreîon) ; 
sau, încă, asprimii şi felului său neînduplecat de a fi, 
ceea ce se cheamă ârraton (de neînfrînt), prin urmare, 
numele de Ares s-ar potrivi întru totul unui zeu al 
războiului. 

HERMOGENES De bună seamă. 

SOCRATE Dar, în numele zeilor, să-i lăsăm acum 
de-o parte pe zei! Eu unul mă tem într-adevăr să 
vorbesc despre ei 129 . Dacă vrei, pune-mi însă alte 
întrebări: ,,ca să vezi ce preţ au caii lui Euthyph- 
ron” 130 . 

HERMOGENES Aşa voi face, dar nu înainte de 
e a-ţi pune o întrebare despre Hermes, de vreme ce 
Cratylos tăgăduieşte că eu aş fi un Hermogenes 131 

(fiu al lui Hermes). Să încercăm, aşadar, să cercetăm 
ce anume înseamnă numele de ,,Hermes", ca să 
putem vedea dacă el are dreptate sau nu. 

SOCRATE Oricum Hermes pare să se refere într-un 
fel la rostire, căci a fi interpret (hermeneus) şi vestitor 408 a 
şi hoţoman 132 şi amăgitor în vorbe şi încă iscusit în 
negustorie, ei bine, toate aceste îndeletniciri ţin de 
virtutea cuvîntului. Or, aşa cum am spus-o mai sus 133 , 
a vorbi (eirein) înseamnă a te folosi de cuvînt, iar 
acel emesato, adesea întrebuinţat de Homer, înseamnă 
a iscodi în tot felul. Din aceste două elemente, deci, 
a vorbi şi a face iscodit cuvîntul [căci legein e tot una 
cu eirein ] ni-1 înfăţişează — ca să spunem aşa — 
legiuitorul pe acest zeu : „Voi, oamenii, celui care a b 
făcut vorbirea iscoditoare (to eirein emesato), pe drept 
i-aţi spune Eiremes. Noi însă, închipuindu-ne că-i 
îufrumuseţăm numele îi spunem Hermes." [Şi iris 
pare să-şi ia numele de la eirein, căci era vestitoare 
ea]. 

HERMOGENES Pe Zeus, Cratylos mi se pare că 
avea dreptate să-mi spună că eu nu sînt un Hermo- 
genes: de bună seamă că nu sînt priceput în materie 
de logos. 

SOCRATE Dar despre Pan, că e fiul lui Hermes şi 
că ar avea o îndoită fire, asta e de crezut, prietene. . . 

1IERMOGENES Cum aşa? c 

SOCRATE Tu ştii că vorbirea semnifică tot (pan), că 
se roteşte şi se întoarce întruna, fiind de două feluri: 
adevărată şi falsă 134 . 

HERMOGENES Bineînţeles. 

SOCRATE Ceea ce e adevărat din ea e bine netezit 
şi divin, locuind acolo sus, cu zeii; falsul însă, aspru 
şi ţinînd de firea ţapului (tragikâs) se află jos în gloata 
oamenilor. Căci poveştile, cele mai multe, cît şi min¬ 
ciunile, aici se găsesc, în viaţa tragică (tragikon) 13B . 

HERMOGENES Fireşte. 

SOCRATE Aşadar, pe bună dreptate e numit cel 
care face cunoscut tot (pân) şi care se răsuceşte întru¬ 
na (ael polon), Pan căprarul (Pan aipolos) 136 , el, d 

fiul cu îndoită fire al lui Hermes, neted în jumătatea 
de sus, iar jos aspru şi întocmai ţapilor. Şi este Pan 
acesta, fie rostirea chiar, fie fratele bun al rostirii, 
dacă e într-adevăr fiul lui Hermes. Or, ca fratele să se 
asemene fratelui, nimic de mirare. Dar, aşa cum spu¬ 
neam, să-i lăsăm, prietene, de-o parte pe zei. 

HERMOGENES Cel puţin pe cei de felul acesta, 
Socrate, dacă aşa vrei. Dar ce te împiedică să vor¬ 
beşti despre asemenea zei ca : Soarele, Duna, astrele, 
e Pămîntul, eterul, aerul, focul, apa, anotimpurile şi 
anul ? 

SOCRATE Multe îmi mai ceri! Totuşi, dacă-ţi face 
plăcere, primesc. 

HERMOGENES De bună seamă că-mi face plăcere. 

SOCRATE Cu ce vrei, deci, să începem ? Sau, aşa 
cum ai făcut-o chiar tu, să dăm primul loc Soarelui ? 

HERMOGENES Bineînţeles. 

SOCRATE Numele acesta (helios J 137 ar fi şi mai 
limpede dacă ne-am folosi de cel dorian — căci 
409 a dorienii îi spun Soarelui halios. Halios s-ar referi, 
prin urmare, fie la acea acţiune a Soarelui, care de 
îndată ce răsare îi adună (halîzein) pe oameni la un 
loc, fie la faptul că Soarele se roteşte întruna (aei 
heileîn) în jurul Pămîntului, fie că în mersul lui el 
pare să împodobească (poikillei) în culori, toate cele 
ce se ivesc pe Pămînt. Căci poikillein şi aioleîn sînt 
unul şi acelaşi lucru. 

HERMOGENES Dar cum e cu Luna (selene) ? 

SOCRATE Acest nume s-ar zice că-1 încurcă pe 
Anaxagoras. 

HERMOGENES Cum aşa ? 

SOCRATE Deoarece pare să indice drept o teorie 
b mai veche 138 , cea recentă dată de filosof, cum că Duna 
îşi ia lumina de la Soare 139 . 

HERMOGENES Cum asta? 

SOCRATE Selas (strălucire) şi phos (lumină) înseam¬ 
nă de fapt acelaşi lucru. 

HERMOGENES Da. 

SOCRATE într-un fel, şi nouă şi veche este această 
lumină a Imunii tot timpul, dacă discipolii lui Anaxa- 
goras au dreptate 140 . Căci Soarele, rotindu-se întruna 
în jurul Lunii, azvîrlă asupra ei o lumină mereu „nouă”, 
pe cînd cea de luna trecută e „veche”. 

HERMOGENES De bună seamă. 

SOCRATE Or, mulţi oameni îi spun selanaia. 

HERMOGENES Fireşte. 

SOCRATE De vreme ce lumina ei (selas) e mereu 
(aei) nouă (neon) şi veche (henon), selaenoneodeia 
ar fi cel mai potrivit nume. Prin contragere însă, i c 
s-a spus selanaîa 10 -. 

HERMOGENES îmi sună cam ditirambic numele 14 *, 
Socrate. Dar despre Dună şi astre ce ai de spus ? 

SOCRATE Luna (meîs) de la meiouslhai (a micşora) 
ar fi numită meies în chip potrivit; iar astrele (dstra) 
par să-şi ia numele de la fulger (astrape). Fulgerul, 
deoarece face ochii să se întoarcă (ta opa anastrephei ), 
ar trebui să fie numit anastrope, dar, pentru a-1 în¬ 
frumuseţa, i s-a spus astrape. 

HERMOGENES Ce-i cu „foc” şi „apă” ? 

socrate Cu „foc” (pyr) sînt nedumerit. S-ar d 
putea, fie ca muza lui Euthyphron să mă fi părăsit, 
fie ca acest cuvînt să fie din cele mai grele. Dar ia 
seama la mijlocul pe care-1 pun în joc cînd e vorba 
de tot felul de astfel de lucruri care mă pun în încurcă¬ 
tură. 

HERMOGENES Ce mijloc? 

SOCRATE Am să-ţi spun. Răspunde-mi numai: ai 
putea să-mi lămureşti de ce e numit aşa focul? 

HERMOGENES Pe Zeus, eu nu. 

Socrate Ei bine, cercetează atunci ceea ce cred 
eu în privinţa asta. îmi închipui că elenii, îndeosebi 
cei de sub stăpînirea barbarilor, au împrumutat multe e 
nume de la barbari 143 . 

hermogenes Ce-i cu asta? 

SOCRATE Dacă cineva ar încerca o interpretare 
potrivit limbii greceşti 144 , iar nu potrivit aceleia de la 
care vine numele, ştii bine că ar fi nedumerit. 

HERMOGENES Aşa se pare. 

410 a SOCRATE Vezi, deci, dacă numele acesta pyr nu e 
şi el cumva barbar. Căci, pe de-o parte, nu e uşor 
să-l punem în legătură cu limba greacă, pe de alta 
însă este ştiut că frigienii îi spun la fel 145 , doar cu o 
mică schimbare ; şi la fel cu hydor (apă), kynas (căţele) 
şi alte multe. 

HERMOGENES Aşa este. 

SOCRATE Nu trebuie, deci, să ne înverşunăm pe 
numele acestea ; deşi, poate, cineva ar avea ceva de 
spus despre ele. De aceea voi îndepărta focul şi apa. 
b Cît priveşte aerul (aer), Hermogenes, să fi fost el 
numit aer întrucît ridică lucrurile de la pămînt, sau 
poate deoarece curge întruna (aei rhei), sau pentru că 
vîntul se iscă din curgerea lui ? De fapt, poeţii numesc 
într-un sens aetai suflările vîntului 146 . Poate că ae- 
torroîm e ca şi cum cineva ar spune pneumatorroun 
(care e purtat de vînt). Cu privire la eter (aither), 
părerea mea este că, de vreme ce el aleargă întruna 
(aei thei) curgînd (rheon) în jurul aerului, este pe 
drept numit aeitheer (care aleargă întruna). Iar 
pămîntul (ge) arată mai degrabă ce înseamnă el, în 
c cazul că este numit gaia. Căci gaia ar fi potrivit numită 
genneteira, după cum spune Homer; într-adevăr, el 
spune gegdasin 147 pentru gegennesthai. Fie. Dar după 
asta ce ar rămîne? 

HERMOGENES Anotimpurile (horai), Socrate, şi 
anul (eniautos kai etos). 

SOCRATE Numele anotimpurilor se cuvine rostit 
potrivit vechiului mod atic, dacă vrei să-i afli sensul 
probabil 148 . Kle sînt horai întrucît hotărnicesc (horîzein) 
iernile şi verile, vînturile şi roadele pămîntului; prin 
urmare, în virtutea faptului că ele delimitează (horî- 
zousai), ar fi denumite pe drept horai. Eniautos şi 
d etos sînt, poate, unul şi acelaşi lucru, întrucît e vorba 
de ceea ce aduce la lumină, rînd pe rînd, toate cîte 
se nasc şi cresc, făcîndu-le vădite în sine (auto) şi 
prin sine (en hauto). Da fel cum spuneam despre Zeus, 
al cărui nume tăiat pe din două e pentru unii Zena 

iar pentru alţii Dia, tot aşa şi acum, unii numesc anul 
eniautos de la en heauto (prin sine), iar alţii etos de la 
etăzei (pune în lumină). Expresia întreagă este en 
auto etâzon (făcînd vădit în sine), una, dar care se 
pronunţă în două părţi, aşa încît dintr-o singură ex- e 
presie s-au format două nume : eniautos şi etos. 

HERMOGENES într-adevăr, Socrate, faci mari 
paşi înainte. 

SOCRATE S-ar părea că am înaintat de-a binelea 
pe calea cunoaşterii. 

HERMOGENES De bună seamă. 

SOCRATE Curînd vei avea şi mai multe de spus. 

HERMOGENES După acest soi de cuvinte, eu aş 411 a 
examina cu plăcere care este dreapta potrivire a 
acelor nume alese care se referă la virtute ca : inteli¬ 
genţă (phronesis), înţelegere (synesis), dreptate (dikai- 
osyne) şi altele asemenea lor 149 . 

SOCRATE Dar trezeşti aci, prietene, un soi de 
nume care nu sînt de rînd! Totuşi, de vreme ce 
am îmbrăcat pielea leului 150 , nu-mi este îngăduit 
să mă înspăimînt, ci se cuvin cercetate, pe cît se 
pare, inteligenţa (phronesis), înţelegerea (synesis), 
cunoaşterea (gnome), ştiinţa (episteme), şi toate cele¬ 
lalte nume frumoase de care spui tu. b 

HERMOGENES De bună seamă, nu trebuie să ne 
dăm bătuţi. 

SOCRATE Da, pe cîine ! Cred că nu aveam o inspi¬ 
raţie proastă mai adineaori 161 , cînd îmi închipuiam 
că pe oamenii aceia din timpurile foarte vechi care au 
statornicit numele — cum se întîmplă dealtfel şi 
astăzi cu cei mai mulţi dintre învăţaţi— tot răsucin- 
du-se mereu ea să găsească firea lucrurilor, îi cuprin¬ 
dea pînă la urmă ameţeala şi aşa ajungeau să-şi 
închipuie eă lucrurile erau cele care s-ar învîrti în c 
jurul lor, mişeîndu-se de-a binelea. Numai că, ei 
nu pun pe seama stării lor lăuntrice pricina acestui 
fel de a vedea, ci cred eă în firea lucrurilor este ea 
nici unul din ele să nu fie statornic ori trainic, ei 
ea ele să curgă şi să fie purtate mai departe, eu- 

prinse fiind de o totală mobilitate şi devenire. Spun 
asta gîndindu-mă la toate cuvintele pe care le-am 
pus în joc acum. 

HERMOGENES Cum asta, Socrate? 

SOC rate; Poate că tu nu ai înţeles cele pe care 
tocmai le spuneam, şi anume că lucrurilor li s-au dat 
asemenea denumiri tocmai în sensul că ele se mişcă, 
curg şi devin. 

HERMOGENES Nu, nu mi-am dat seama deloc, 
d socrate; Şi, ca să începem, chiar primul nume 
pe care l-am citat, a fost pus în joc într-un asemenea 
sens. 

hermogenes Care anume? 

SOCRATE Inteligenţa (phronesis) , căci ea înseamnă 
gîndul (noesis) trecerii (phorăs) şi a curgerii (rhou). Ar 
putea fi înţeleasă şi drept un cîştig al trecerii (onesin 
phorăs). Oricum, ea este în raport cu trecerea. Dacă vrei 
apoi, cunoaşterea (gnome) dă la iveală, în general, cerce¬ 
tarea şi examinarea procesului de zămislire (gones skep- 
sin kal nomesin j 152 . Căci a examina (nomân) şi a cerceta 
(skopein) sînt unul şi acelaşi lucru. Dacă vrei, însuşi 
gîndul (noesis) este o dorinţă a noului (tou neou 
hesis). Iar dacă lucrurile sînt noi, înseamnă că ele 
e sînt fără încetare în devenire. Or, această devenire 
sufletul o doreşte, ne arată cel care a dat numele de 
neoesis. Căci nu noesis era denumirea veche, ci în 
loc de e trebuiau pronunţaţi doi de e 153 : noeesis. Chib¬ 
zuinţă (sophrospne) 15i este păstrarea (soteria) a ceea 
ce tocmai am cercetat: a inteligenţei (phroneseos). 

412 a Iar ştiinţa (episteme) arată că sufletul, demn de 
numit aşa, însoţeşte lucrurile în mişcarea lor, fără să 
rămînă în urmă şi nici să le-o ia înainte. De aceea 
se cuvine ca, înlăturîndu-se litera e, ea să fie numită 
pisteme 155 . Da rîndul ei înţelegerea (synesis) ar putea 
fi acelaşi lucru cu înlănţuirea raţională (syllogismos). 
Dar, cînd e vorba de a înţelege (synienai) se întîmplă 
că semnificaţia e în general aceeaşi cu a şti (epîstasthai) • 
b Căci synienai înseamnă că sufletul merge laolaltă 
cu lucrurile 158 . înţelepciunea (sophîa) semnifică şi 

ea o participare la trecere. Cuvîntul pare mai degrabă 
obscur şi străin. Dar trebuie să ne amintim că poeţii 
spun adesea, despre ceea ce începe să se mişte repede : 
,,s-a avîntat” (cspthc). Or, un laconian vestit purta 
tocmai numele de Soos 167 ; căci lacedemonienii numesc 
aşa năzuinţa bruscă. Sophia înseamnă deci atingerea 
(epaphe) acestei treceri bruşte, atunci cînd lucrurile 
se mişcă 168 . Ce înseamnă binele (agathon) o arată ceea 
ce este demn de admirat (agaston) în natura întreagă. 

De vreme ce lucrurile sînt antrenate într-un curs, 
se află în ele repeziciune dar şi zăbavă. Prin urmare, 
nu întregul e de admirat, ci o parte din el, care e 
repedele (to thoon J 159 ; iar acestei părţi demne de admi¬ 
rat (agaston) i se dă denumirea de bine (agathon). 

Cît despre dreptate (dikaiospne) ea este numită astfel 
— aşa cum poate fi lesne de interpretat — de la 
înţelegerea a ceea ce este drept (dikaiou synesei). Dar 
ce înseamnă a fi drept (to dikaion) e greu de explicat, 
într-adevăr, pînă la un anume punct, mulţi sînt de 
acord ; mai departe însă apar neînţelegeri. Cei care 
cred că universul e în mişcare, presupun că cea mai 
mare parte a lui nu are un alt specific decît acela de 
a înainta, iar prin aceasta ar fi străbătut în întregime 
de un proces, prin a cărui virtute devin toate cîte 
devin. Acest proces c foarte rapid şi subtil. Căci nu 
ar putea străbate prin întreaga realitate, dacă nu 
ar ii îndeajuns de subtil îneît nimic să nu-1 reţină şi 
îndeajuns de rapid aşa îneît celelalte lucruri să pară 
că stau pe loc. Or, de vreme ce le stăpîneşte pe 
toate străbătîndu-le (diaiân), a fost numit pe bună 
dreptate dikaion, pentru eufonie adăugîndu-i-se vir¬ 
tutea literei k. Pînă aici, aşadar, după cum tocmai 
spuneam, mulţi sînt de acord cu semnificaţia cuvîn- 
tului dikaion (ceea ce e drept). Eu însă, dragă Her- 
mogenes, întrucît am fost stăruitor, am izbutit să mă 413 
informez, în taină 180 de toate, aflînd anume că ceea 
ce e drept (dikaion) este şi cauză (aition), întrucît 
cauza este aceea prin care (di’ho) există ceva; şi, 
prin urmare, spunea cineva, e drept să i se dea 

acest nume în chip specific. Dar cînd, auzind-o, nu mă 
împiedic să întreb cu blîndeţe : ,,ce poate fi la urma 
urmei, prietene, ceea ce e drept (dikaion) , dacă lucru¬ 
rile stau aşa?”, întrebările mele par oamenilor că întrec 
măsura depăşind orice limite 161 . într-adevăr, mi se 
b spune că am aflat şi auzit destul: sau vrînd să încerce 
să-mi satisfacă curiozitatea— unul spune una, altul 
altceva — nu mai izbutesc să fie în consonanţă. 
Potrivit unuia, ceea ce este drept (dikaion) este soarele ; 
căci el singur — străbătîndu-le (diaiânta) şi încăl- 
zindu-le (kdonla) — cîrmuieşte realităţile. Dar atunci 
cînd, plin de bucurie, ca şi cum aş fi auzit ceva tare 
frumos, mă apuc s-o spun şi altuia, acela îşi rîde de 
mine auzindu-mă şi mă întreabă: dacă nu cumva 
îmi închipui că nu mai rămîne nimic drept printre 
c oameni după ce apune soarele. Stăruind să aflu ce 
susţine la rîndul lui, îmi răspunde: focul 162 . Dar nici 
asta nu-i lesne de înţeles. Un altul pretinde că nu e 
chiar focul, ci însăşi căldura cuprinsă în foc. încă 
un altul declară că ia în bătaie de joc toate acestea 
şi că aceea ce este drept, aşa cum o afirmă şi Anaxa- 
goras 163 , ar fi intelectul (nous) Ui ; căci este de sine- 
stătător, spune el, neamestecat cu altceva şi pune 
în ordine lucrurile, străbătîndu-le pe toate. Dar aici, 
prietene, mă aflu într-un impas încă mai mare decît 
înainte, cînd încercam să mă instruiesc asupra a ce 
d poate fi socotit drept. Oricum, cu privire la cercetarea 
noastră în legătură cu numele, acesta pare să-i fi 
fost dat din pricinile mai sus enumerate. 

HERMOGENES îmi pare, Socrate, că pe acestea 
le-ai auzit de la cineva în loc să le născoceşti tu 
acum. 

SOCRATE Dar pe celelalte ? 

HERMOGENES Nu, în nici un caz. 

SOCRATE Atunci ascultă. Căci s-ar putea să te 
amăgesc mai departe şi cu restul, făcîndu-te să crezi 
că nu din auzite ştiu ceea ce spun. După dreptate 
(dikaiosp/ne) ce ne mai rămîne? Curajul, îmi pare, 
încă nu 1-ain cercetat. Dacă e limpede că nedreptatea 

(adikia) este în fapt o piedică pentru ceea ce străbate 
(tou diaiontos) 165 , în schimb curajul (andreia) arată 
că îşi dobîndeşte numele în luptă. Or, lupta, dacă în 
realitate lucrurile curg, nu poate fi altceva decît: 
curent contrar. Dacă am îndepărta pe d din numele de 
andreia (curaj), atunci numele anreîa dă lămurire 
pentru curaj însuşi 166 . Bste limpede însă că nu înaintea 
oricărui curent este curajul un curent contrar, ci 
doar înaintea aceluia care curge împotriva a ceea ce 
este drept; căci altminteri nimeni n-ar lăuda curajul. 
Dar şi to drren (bărbăţia) şi aner (bărbat) au o legătură 
cu te ano rhoe (cursul care merge în sus). Gyne (femeie) 
îmi pare că vrea să fie gone (generaţie). Iar to thely 
(femininul) pare să-şi ia numele de la thele (sîn). 
Dar he thele (sînul), Hermogenes, nu înseamnă de 
fapt a face să crească (tethelenai), aşa cum se întîm- 
plă cu plantele care sînt udate ? 

HERMOGENES Aşa se pare, Socrate. 

SOCRATE Iar însuşi cuvîntul thăllein (a înflori) 167 
îmi pare că reprezintă creşterea tinerilor în ceea ce 
are ea grăbit şi brusc. Şi este, de fapt, ce a imitat 
alcătuitorul cuvîntului, formîndu-1 din thein şi hălles- 
thai (a sări). Dar nu iei seama că-mi ies din făgaş 
de cîte ori dau de un tărîm mai lin ? Totuşi, ne rămîn 
destule probleme, şi încă din cele ce trec drept în¬ 
semnate. 

hermogenes Adevărat spui. 

SOCRATE Una din ele este să vedem ce vrea să fie 
arta (techne). 

HERMOGENES De bună seamă. 

SOCRATE Oare nu arată lucrul acesta o înstăpînire 
a cugetului pe ceva (hexin nou) dacă scoţînd litera t 
am insera o între ch şi n, n şi e? 168 . 

HERMOGENES Anevoioasă cale, Socrate! 

SOCRATE Dar, prietene, nu ştii că primele nume 
statornicite au fost cu totul învăluite, de către cei 
care vroiau să le dea o anumită solemnitate, adăugind 
şi scoţînd litere pentru eufonia cuvintelor ? Astfel 
îneît ele au fost întoarse pe toate feţele, fie prin 

înfrumuseţarea lor, fie prin trecerea timpului. De 
pildă, în cuvîntul katoptron (oglindă) nu-ţi pare nefi- 
d rească introducerea literei r ? 109 Dar astfel de lucruri, 
cred eu, fac doar aceia care, nesinchisindu-se de adevăr, 
modelează pur şi simplu limba, intercalînd atîtea 
litere în cuvintele primitive, încît pînă la urmă nici 
un om nu mai poate înţelege ce vrea să spună numele. 
De pildă, în loc de Phix 170 ei numesc Sphinx, sfinxul; 
la fel cu multe altele. 

hermogenes Aşa este, Socrate. 

SOCRATE Dacă însă i s-ar îngădui cuiva să adauge 
ori să scoată orice ar voi din nume, atunci s-ar ivi 
o mare înlesnire, întrucît orice nume s-ar putea 
potrivi oricărui lucru, 
e HERMOGENES Ai dreptate. 

SOCRATE Am, de bună seamă. Dar, întocmai unui 
supraveghetor înţelept, cred că trebuie să iei seama 
la măsură şi la iscusinţă. 

HERMOGENES Aş vrea asta. 

SOCRATE Şi eu o vreau alături de tine, Hermogenes. 

415 a Dar să nu-mi ceri prea multă acribie, prietene, 
să nu-mi iei vlaga din piept şi să moi puterea şi-avîntul 
din mine 171 . 

Iată tocmai ajung la culmea celor pe care le-am spus. 
Şi asta de îndată ce vom fi cercetat, după cuvîntul 
meşteşug (techne), pe cel ce înseamnă acţiune meşte¬ 
şugită (mechane). Mechane îmi pare a fi semnul 
reuşitei (ănein) i:i pe scară mai mare. Căci mekos 
înseamnă intr-un fel mărime întinsă. Prin urmare, 
din aceste două cuvinte mekos şi dnein, a fost alcă¬ 
tuit numele mechane. Dar, aşa cum o spuneam, 
trebuie să mergem pînă la culmea cercetărilor noastre : 
într-adevăr, ne revine să cercetăm ce anume înseamnă 
b virtutea (arete) şi viciul (kakia). în privinţa primului 
termen, nu văd încă lămurit, cel de-al doilea însă 
îmi pare limpede : căci e în consonanţă cu toate cele 
de mai înainte. De vreme ce lucrurile sînt în mişcare, 
tot ceea ce e în proastă mişcare (kakos ion) ar fi 
viciu (kakia). Această proastă mişcare înspre fapte 

(to kakos ienai) poartă denumirea de viciu îndeo¬ 
sebi atunci cînd se află în suflet. Ce poate însemna 
însă această proastă mişcare, cred eu că se arată în 
[cuvîntul] laşitate (deilîa), pe care încă nu l-am cer¬ 
cetat, ei l-am trecut cu vederea, atunci cînd ar fi 
trebuit să-l examinăm după curaj (andrei a) 113 . Dealt¬ 
fel, cred că am trecut cu vederea şi altele, multe. 
Oricum, deilîa semnifică o legătură puternică a sufle¬ 
tului, căci lîan (foarte) înseamnă într-un fel „forţă”. 
Prin urmare laşitatea (deilîa) ar fi o legătură (desmos) 
puternică (lîan), cea mai puternică a sufletului; după 
cum şi perplexitatea (aporia) e un rău şi, pe cît se 
pare, tot ceea ce pune piedică atît mişcării (ienai) 
cît şi deplasării (poreueslhai) . Aceasta pare deci să 
arate mişcarea cea rea (kakos ienai): deplasarea 
(poreuesthai) stingherită şi împiedicată; iar cînd 
sufletul se comportă aşa, înseamnă că se umple de 
viciu. Dacă într-o asemenea situaţie se dă numele de 
kakîa, contrariul acesteia ar fi virtutea (arete) 17i . 
Ba semnifică în primul rînd bunul mers, apoi cursul 
mereu (rhoen . . . aeî) liber al sufletului bun; astfel 
încît ceea ce curge veşnic (aeî rheon), nestînjenit şi fără 
piedică, a primit, pe cît se pare, această denumire. 
Şi este numită pe drept aeireîte, poate chiar huirete 
(demnă de alegere), întrucît această însuşire e cea 
mai demnă de alegere (hairetotătes) ; iar apoi, în urma 
contracţiei a primit numele de arete. Dar poate vei 
spune că iarăşi născocesc 175 . Eu susţin însă următoa¬ 
rele: dacă numele viciului (kakîa), aşa cum l-am lămu¬ 
rit mai înainte, e potrivit, atunci şi numele virtuţii 
(arete) trebuie să fie potrivit. 

HERMOGENES Dar kakbn (rău), prin care ai dat 
seama de multe din cele de mai înainte, ce noimă să 
aibe numele acesta ? 

SOCRATE îmi pare ciudat cuvîntul, pe Zeus, şi 
greu de interpretat. Voi pune deci în joc şi în privinţa 
lui mijlocul acela meşteşugit 176 folosit mai înainte. 

HERMOGENES Care anume? 

SOCRATE Acela de a spune că are şi el o origine 
cumva barbară. 

HERMOGENES Şi, de fapt, pari să ai dreptate sus- 
ţinînd-o. Dar, dacă vrei, să le lăsăm pe acestea, şi să 
încercăm să vedem cuvintele kalon (frumos) şi aisch- 
ron (urît) 177 , ce bună îndreptăţire au. 

SOCRATE Ki bine, la aischrân (urît) îmi pare lămurit 
b care îi e noima, întrucît şi el este în consonanţă cu 
cele dinainte. într-adevăr, ceea ce împiedică şi reţine 
curgerea realităţilor îmi pare a fi întotdeauna stigma¬ 
tizat de către cel care a instituit numele. Iar în cazul 
acesta, ceea ce reţine veşnic cursul (aci ischonti ton 
rhoun) , a primit din partea lui numele de aeischor- 
roun ; acum însă sub formă contrasă îi spunem aischrân. 

HERMOGENES Ce este însă cu kalon (frumos)? 

SOCRATE Asta e mai greu de înţeles 178 . Şi totuşi 
e vorba numai de armonia [de idei], precum şi schim¬ 
barea de lungime a literei o 179 . 

HERMOGENES Cum aşa? 

SOCRATE Mie îmi pare a fi o denumire a gîndirii 
cuvîntul acesta. 

HERMOGENES Ce vrei să spui? 
c SOCRATE Iată, care crezi tu că este obîrşia denumirii 
fiecăreia dintre realităţi ? Oare nu ceea ce vine să 
instituie numele ? 

HERMOGENES De bună seamă. 

SOCRATE Şi nu-i aşa că acest lucru îl va face gîn- 
direa, fie a zeilor, fie a oamenilor, fie a amîndurora ? 

HERMOGENES Da. 

SOCRATE Iar ceea ce a numit (to kalesan) lucrurile 
şi ceea ce le numeşte (to kaloun J 180 nu este oare una 
şi aceeaşi: gîndirea ? 

HERMOGENES Aşa se pare. 

SOCRATE Şi nu-i aşa că toate cîte sînt lucrări ale 
intelectului şi gîndirii, numai acestea sînt de lăudat, 
iar cîte nu, de osîndit ? 

HERMOGENES întru totul. 

d SOCRATE Spune-mi, meşteşugul de a lecui nu produ¬ 
ce leacuri şi cel de a construi, construcţii? Sau cum crezi? 

HERMOGENES Da fel şi eu. 

SOCRATE Şi deci frumosul, pe cele frumoase. 

HERMOGENES Aşa se cuvine. 

SOCRATE Dar acesta nu este, aşa cum spunem, 
gîndirea ? 

HERMOGENES De bună seamă. 

socrate Această denumire, frumosul (to kalân), 
este deci în chip potrivit dată cugetului, înfăptuitor 
de astfel de lucruri pe care noi le numin şi le slăvim 
drept frumoase 181 . 

HERMOGENES Aşa se pare. 

SOCRATE Şi acum, ce ne mai rămîne din cuvintele e 
de acelaşi soi ? 

HERMOGENES Acelea în legătură cu ce e bun şi 
frumos ca: favorabil (xympheron ), avantajos (lysile- 
loun), folositor (ophelimon ), aducător de cîştig (ker- 
daleon) şi contrariile lor. 417 a 

SOCRATE în ce priveşte cuvîntul favorabil (xym¬ 
pheron), cu ajutorul cercetărilor de mai înainte, tu 
însuţi i-ai putea găsi încă de pe acum un înţeles, 
căci pare a fi într-un fel frate cu ştiinţa (episteme). 
într-adevăr, cuvîntul nu exprimă altceva decît laolalta 
deplasare (tân hdma phorăn) a sufletului cu lucrurile. 

Iar cele cîte se săvîrşesc sub o astfel de mişcare sînt 
numite sympheronta şi symphora de la faptul de a fi 
laolaltă purtate în cerc (symperypheresthai). 

HERMOGENES Aşa se pare. 

SOCRATE Kerdalcon (aducător de cîştig) vine de la 
kerdos (cîştig). Iar kerdos — dacă-1 înlocuim pe ii b 
cu n — ne arată limpede ce vrea să însemne : căci 
exprimă binele (agathon) dar în alt chip. într-ade¬ 
văr, binele se amestecă (kerdnnytai) cu toate lucrurile 
străbătîndu-le, şi această virtute a lui a fost denumită 
ca atare. Punînd d în loc de n s-a spus kerdos. 

HERMOGENES Dar lysiteloun (avantajos), ce în¬ 
seamnă ? 

SOCRATE Aş zice, Hermogenes, că nu are înţelesul 
pe care i-1 dau negustorii de mărunţişuri atunci cînd c 
îşi achită o datorie; nu în acest sens mi se pare că 

trebuie luat lysiteloun, ci, dat fiind că reprezintă miş¬ 
carea cea mai vie în sînul realului, nu îngăduie ca 
lucrurile să se fixeze şi nici ca, odată ţinta mişcării 
atinsă, procesul să se curme şi oprească ; în schimb 
el eliberează statornic trecerea, cînd acesta ar încerca 
să atingă un scop, şi o pregăteşte să fie fără sfîrşit 
şi nepieritoare. în felul acesta, cred eu că i s-a dat 
binelui calificativul de lysiteloun. Adică ceea ce 
eliberează de orice capăt (lyon to telos ) trecerea, aceasta 
a fost numit lysiteloun. Ophclimon (folositor), însă, 
este un cuvînt străin ; de el s-a slujit adesea şi Homer 
în ophellein care înseamnă ,,a spori” şi ,,a face” 182 , 
d HERMOGENES Dar cu contrariile acestor nume, 
cum stăm ? 

SOCRATE Pe acelea dintre ele care pur şi simplu 
neagă, nu cred că e cazul să le mai examinăm. 

HERMOGENES Care anume? 

socrate N cfavorabil (ăxpmphoron ), nefolositor (ano- 
phcles), neavantajos (alysiteles ) şi lipsit de cîştig 
(akerdes). 

HERMOGENES Adevărat spui. 

SOCRATE Dar să trecem la vătămător (blaberon) 
şi păgubitor (zemiodes). 

HERMOGENES Da. 

SOCRATE Blaberon (vătămător) înseamnă ceea ce 
e vatămă cursul lucrurilor (bldpton ton rhoun). Iar 
blăpton (ceea ce vatămă) semnifică, la rîndul său, 
ceea ce vrea să înhaţe (boulomenon hăptein ). Or, a 
înhăţa (hăptein) şi a înlănţui (deîn) sînt unul şi 
acelaşi lucru: iar aceasta arată peste tot o osîndă. 
Prin urmare, ceea ce vrea să înhate cursul lucrurilor 
(to boulomenon hăptein rhoun) ar fi cît se poate de 
potrivit numit boulapteroun şi prin eufemism, cred 
eu, blaberon (vătămător). 

HERMOGENES Dar pestriţe îţi mai ies, Socrate, 
cuvintele. Uite, acum, de pildă, îmi păreai ca şi cum 
418 a ai fi cîntat la flaut preludiul womos-ului Atenei 183 , 
în vreme ce rosteai acel boulapteroun. 

SOCRATE Nu eu sînt, Hermogenes, vinovatul, ci 
aceia care au instituit numele. 

hermogenes K adevărat ce spui. Dar zemiodes 
(păgubitor) ce poate fi ? 

SOC RATE Ce ar putea fi, de fapt, zemiodes ? Ia 
seama, Hermogenes, cită dreptate am atunci cînd 
spun 184 că adăugarea şi scoaterea de litere schimbă cu 
totul înţelesul cuvintelor ; astfel îneît cele mai mici 
prefaceri le fac uneori să semnifice tocmai contrarul. b 
Astfel, de pildă, în to deon. Căci m-am gîndit la el şi 
mi l-am amintit pornind de la un lucru pe care aveam 
tocmai de gînd să ţi-1 spun şi anume : că limba noastră 
de azi 185 , această frumoasă limbă, a întors cuvintele 
deon (ceea ce se cuvine) şi zemiodes (păgubitor) pînă 
le-a făcut să arate contrarul, ascunzîndu-le înţelesul, 
în vreme ce limba veche arată limpede ce înseamnă 
atît unul cît şi celălalt. 

HERMOGENES Cum aşa? 

SOCRATE Am să ţi-o spun. Tu ştii că strămoşii 
noştri se foloseau din plin de i şi de d şi nu cel mai pu¬ 
ţin femeile, care îndeosebi păstrează vorbirea veche 186 . c 
Astăzi i este înlocuit cu e sau e ; iar d cu z ca fiind 
mai alese. 

HERMOGENES Cum aşa ? 

SOCRATE De pildă, cei din vremurile foarte vechi, 
numeau ziua (hemera) : himera sau hemera pe cînd 
cei de azi o numesc hemera 187 . 

HERMOGENES Aşa este. 

SOCRATE Dar, ştii oare, că numai acest nume 
vechi redă gîndirea dătătorului de nume ? într-adevăr, 
doar în măsura în care oamenii se bucurau şi doreau d 
(himeîrousin) acea lumină, care se isca din întuneric, 
a primit ea numele de himera (dorita). 

HERMOGENES Aşa se pare. 

SOCRATE Astăzi însă, sub această formă emfatică 
nici nu-ţi mai poţi da seama ce vrea să spună cuvîn- 
tul hemera. Totuşi există unii care cred că hemera 
a fost numită astfel de la faptul că ziua îmblînzcşte 
(hemera poieî). 

HERMOGENES Aşa cred şi eu. 

SOCRATE Dar despre jug (zygon), ştii că cei vechi 
îl numeau dyogonl 

HERMOGENES De bună seamă. 

SOCRATE Numai că în vreme ce zygon nu reprezintă 
e nimic, dyogon a fost pe drept dat unei perechi (dyoîn) 
de animale trăgătoare pentru transport (es Un agogen). 
Astăzi însă se spune zygdn. Şi la fel se întîmplă cu 
o mulţime de alte cuvinte. 

HERMOGENES Aşa se pare. 

SOCRATE Potrivit acestora, aşadar, deon, astfel 
pronunţat, semnifică în primul rînd contrariul faţă 
de toate cuvintele legate de bine; căci cuvenitul 
(deon) fiind o formă a binelui, pare să fie o legătură 
(desmos) şi o piedică a mişcării, ca şi cum ar fi frate 
cu vătămătorul (blaberos) 188 . 

HERMOGENES De bună seamă, Socrate, aşa 
pare. 

SOCRATE Nu, însă, dacă ne folosim de vechiul 
4 J 9 a nume, ce pare să fi fost instituit în chip mult mai 
potrivit decît cel de acum. El va fi în consonanţă 
cu toate denumirile binelui mai înainte date 189 , numai 
dacă vei înlocui pe e cu i, întocmai celui vechi. Căci 
dion (ceea ce străbate) 190 iar nu deon (ceea ce leagă) 
semnifică la rîndul său binele pe care îl slăveşte. 
Şi astfel, cel ce instituie numele nu este în contradic¬ 
ţie cu el însuşi, căci deon (cuvenit), ophelimon (folosi¬ 
tor), lysitcloun (avantajos), kerdalcon (aducător de 
cîştig), precum şi agathon (bun), xympheron (favo¬ 
rabil) şi euporon (lesne străbătător) par a fi toate unul 
şi acelaşi lucru : prin felurite nume ele semnifică ceea 
ce rînduieşte (to diakosmoun) şi înaintează (ion), 
acţiuni pretutindeni lăudate; pe cînd ceea ce opreşte 
b (ischon) şi leagă (doun ) 191 e defăimat. Cît despre 
păgubitor (zemiodes) , dacă potrivit vechii rostiri 192 
am înlocui pe z cu d, ţi s-ar părea că numele a fost 
dat pentru a exprima ceea ce înlănţuie mişcarea 
(doun to ion) şi anume demiodes. 

HERMOGENES Dar cu plăcerea (hedone), durerea 
(lype), dorinţa (epithymia) şi altele asemenea, cmn 
stau lucrurile, Socrate ? 

SOCRATE Mie nu-mi par prea grele, Hermogenes. 

Căci hedone (plăcerea) pare a fi numele acelei acţiuni 
care tinde către satisfacţie (he onesis) ; introdueîndu-se 
însă un d, s-a spus hedone în loc de heone 193 . Lype 
(durere) pare să-şi ia numele de la disoluţia (dialysis) 
pe care o îndură corpul într-o asemenea stare 194 . c 
A ni a (amărăciunea) e ceea ce împiedică mişcarea 
(an-ienai) 195 . Algedon (chin), mi se arată cumva străin, 
luîndu-şi numele de la algeinon (chinuitor). Odync 
(suferinţa) pare să-şi ia numele de la împlîntarea 
(endysis) durerii. în privinţa lui achlhedon (împovărare) 
însă, aşa cum e limpede pentru oricine numele arată 
îngreunarea mişcării. Chard (bucurie) 196 , pare să-şi 
ia numele de la revărsarea (diachysis) şi lunecarea 
lesnicioasă a cursului (rhoe) sufletului. Terpsis (desfă- d 
tare) vine de la terpnon (desfătător). Iar terpnon 
e numit aşa de la acea unduire a sa prin suflet, 
întocmai unei suflări. De fapt ar trebui să i se spună 
herpnoun, cu timpul însă a devenit terpnon. Euphro- 
syne (bucurie) nici nu are nevoie de lămurire : e limpe¬ 
de pentru oricine că-şi ia numele de la mişcarea sufle¬ 
tului bine armonizată (eu ... sympheresthai) cu lucru¬ 
rile. De fapt ar trebui să i se spună eupherosync; 
totuşi noi o numim euplirosyne. Nici epithymia (dorinţă) 
nu e greu de dezlegat, de vreme ce e limpede că-şi 
ia numele de la puterea care trimite către impetuozi¬ 
tatea spiritului (epl ton thymon ioiîse) . Iar thymâs e 
(impetuozitatea spiritului) şi-ar lua acest nume de 
la tumultul (thysis) şi clocotul sufletului 197 . Hirnc- 
ros (năzuinţă) însă, a fost numit astfel de la curentul 
(rhous) care atrage cel mai puternic sufletul. Întrucît 
el curge avîntîndu-se (hiemenos rhei) în urmărirea 420 a 
(ephiemenos) lucrurilor, iar astfel atrage cu putere 
sufletul prin impetuozitatea cursului său (hesin tes 
rhoes), ei bine, de la întreagă această capacitate i 
s-a dat numele de himeros. Da rîndul său, pothos 

(dor) este numit astfel prin aceea că indică lipsa de 
legătură cu prezentul [ dorinţă (himeros) şi curs 
(rheuma)], dar cu ceva care se găseşte în afară 
(âllothl pou) şi e absent (apontos). De aici şi numele 
de pothos în loc de himeros, care era în legătură cu 
prezenţa obiectului dorit, în vreme ce pothos exprimă 
absenţa a ceea ce e dorit. Eros (dragostea) însă, 
t întrucît dinafară curge înăuntru (esreî) şi întrucît 
curentul acesta nu este propriu celui care-1 deţine, ci se 
introduce din afară prin ochi 198 , din această pricină 
a fost numit în vechime esros, de la esreîn (a curge 
în) — căci ne foloseam atunci de o 199 în loc de 
o — ; astăzi însă, e numit eros prin schimbarea lui 
o în o. Dar ce spui tu că rămîne să mai cercetăm? 

HERMOGENES Doxa (părere) şi altele de felul 
acesta, cum îţi par ţie ? 

SOCRATE Doxa (părere), de fapt, îşi trage numele 
fie de la urmărirea (dioxis) pe care o întreprinde 
sufletul căutînd (diokousa) să afle cum stau lucrurile, 
c fie de la lovitura cu arcul (toxou bole). Mai degrabă 
aceasta din urmă 200 . Oricum, oîesis (părere) e în conso¬ 
nanţă cu ea. într-adevăr, cuvîntul pare să arate un 
avînt (oîsis) al sufletului 201 către lucru spre a afla 
ce fel este natura fiecăreia dintre realităţi; după cum 
voinţa (boule) redă întrucîtva lovitura (bole), iar 
boillesthai (a voi) înseamnă ephiesthai (a ţinti) dar 
şi bouleucsthai (a chibzui). Toate aceste cuvinte care 
se leagă de doxa nu par altceva decît anumite apro¬ 
ximaţii ale loviturii (bole), după cum, în sens contrar, 
incapacitatea de-a atinge ceva (dboulia) pare a fi o 
rea-ţintire (atychia) ca şi cum nu am lovi (ou balon- 
tos) sau nu am atinge (oudd tychontos) ceea ce cău¬ 
tam să lovim şi ceea ce urmăream cu privire la cele 
ce chibzuiam şi doream. 

A HERMOGENES îmi pare, Socrate, că adaugi cam 
prea multe. 

SOCRATE De fapt zeul e la capătul lui 202 . Oricum, 
aş mai vrea cuvîntul andnke (necesitate) să-l lămuresc 
— întrucît urmează celor tocmai spuse — şi încă 

hekousion (de bună voie). Ceea ce c probabil (heikon) 
şi nu se opune— dar, aşa cum o spuneam — ceea ce 
probabil cedează pentru cel ce merge (heikon to 
ionti ) şi are loc potrivit voinţei, iată ce înseamnă 
numele de hekousion. Necesarul (auankaion) şi ceea 
ce se opune, fiind împotriva voinţei, s-ar referi la 
greşeală şi ignoranţă 203 ; el e asemuit cu un drum 
prin rîpe (dnke) care, greu de străbătut, stîneoase, e 
aspre şi împădurite, împiedică mersul. De aici, poate, 
a primit numele de anankaion, prin asemuirea sa 
cu un drum printr-o rîpă. Dar, atîta vreme cît avem 
putere, să nu o lăsăm să se împuţineze. Nici tu nu 
o lăsa, ci întreabă-mă. 

heRMOGENES Te voi întreba, aşadar, despre cele 42 ( a 
mai de seamă şi frumoase nume : adevărul (aletheia), 
minciuna (pseudos), fiinţa (to on) şi apoi, despre 
însuşi cuvîntul în jurul căruia se poartă întreagă 
convorbirea noastră: numele (onoma ), pricina pentru 
care e numit aşa. 

SOCRATE De fapt, înţelegi tu ceva prin maicsthai ? 

KERMOGENES Eu, da : faptul de a cerceta. 

SOCRATE Ei bine, numele îmi pare făurit dintr-o 
rostire 204 , care spune că numele ( onoma ) este reali¬ 
tatea (on) către care ţinteşte cercetarea. Dar o vei 
recunoaşte şi mai bine în ceea ce noi numim onomas- 
ton (ce poate fi numit). într-adevăr, se arată limpede 
aici că fiinţa (6n) este aceea cu privire la care are 
loc cercetarea (hou mdsma) 205 . Cît despre aletheia b 
(adevăr) 206 şi el pare un cuvînt compus din altele. 

In fapt, mişcarea divină a fiinţei e cea care pare să 
fie exprimată prin cuvîntul aletheia, adică ale theia 
(alergare divină). Pseudos (minciună) însă, este con¬ 
trariul mişcării. Căci şi aici revine osînda faţă de 
tot ce este împiedicat, silit fiind să rămînă în odihnă. 
Cuvîntul a fost alcătuit după modelul celor adormiţi 
(katheudousi ); numai că adăugarea lui ps ascunde 
semnificaţia cuvîntului (pseudein-heudein) . Cît des¬ 
pre on (fiinţă) şi ousia (esenţă), ele se acordă cu 
alethes (adevăr) atunci cînd primesc un i: în cazul 

c acesta on înseamnă ion (mergînd), iar la rîndul său 
ouk on, după cum îl rostesc unii, ajunge să fie ouk 
ion 207 (cel ce nu devine). 

HERMO GENES îmi pare, Socrate, că ai desfăcut 
in părţi cu tot curajul, cuvintele acestea. Dar dacă 
cineva te-ar întreba cu privire la to ion (ceea ce merge), 
to rheon (ceea ce curge) şi to doun (ceea ce înlănţuie), 
care este dreapta potrivire a acestor nume ? 

SOCRATE Ce i-am răspunde, vrei să spui, nu-i aşa ? 

hermogenes întocmai aşa. 

SOCRATE De fapt noi, încă de adineaori 208 , am pus 
în joc astfel de nedumeriri, încît să pară că avem 
ceva de răspuns. 

HERMOGENES Ce nedumerire anume? 

SOCRATE Aceea de a ne întreba, atunci cînd nu 
d înţelegem un nume, dacă nu cumva are o origină bar¬ 
bară. Şi poate este ceva adevărat pentru cîte unul 
din ele, dar poate şi vechimea lor 209 face ca numele 
primitive să scape cercetării noastre. De vreme ce 
numele au fost întoarse în toate chipurile 210 , n-ar fi 
nimic de mirare dacă limba veche, faţă de cea de 
azi, nu s-ar deosebi întru nimic de una barbară. 

HERMOGENES Nu vorbeşti deloc fără temei 211 . 

SOCRATE Da, e firesc ce spun. Totuşi cercetarea 
aceasta nu-mi pare că îngăduie expediente 212 , ci se 
cuvine să ne străduim şi să urmărim lucrurile cu 
luare-aminte. Să ne gîndim deci : dacă cineva ar 
întreba mereu, din ce este alcătuit numele rostit, 
şi-apoi din nou, s-ar întreba despre cuvintele acelea, 
e la rîndul lor, din ce elemente de cuvinte se compun, 
şi s-ar informa în continuare la nesfîrşit, nu ar fi 
oare necesar ca pînă la urmă cel care răspunde să 
renunţe s-o mai facă ? 

HERMOGENES Aşa mi se pare. 

SOCRATE Cînd anume cel care ar înceta de a mai 
răspunde ar face-o pe bună dreptate ? Nu cumva în 
clipa cînd ar ajunge la acele nume care sînt, într-uu 
fel, elementele celorlalte rostiri şi nume ? Căci acestea. 

nu pe bună dreptate ar mai apărea drept compuse 
si ele din alte nume, dacă lucrurile stau aşa. Iată, 
de pildă, agathon, despre câre tocmai spuneam 213 că 
ar fi compus din agaston (admirabil) şi din thoon 
(repede); pe thoon l-am putea lua, eventual, din diferite 
cuvinte, iar acestea din altele încă. Dar dacă am b 
obţine cumva ceea ce nu mai e compus din diferite 
nume, atunci am spune pe drept că am ajuns la un 
,,element” şi că nu trebuie să ne mai raportăm la alte 
nume. 

HERMOGENES îmi pare drept ce spui. 

SOCRATE Atunci, dacă numele despre care tocmai 
mă întrebai ar fi elementare, nu ar trebui cumva să 
recurgem la un alt procedeu, pentru a cerceta care 
c dreapta lor potrivire ? 

HERMOGENES E probabil. 

SOCRATE Da, e probabil, Hermogenes. Oricum, toate 
numele de mai înainte par să se rezolve în acestea. a 
Iar dacă lucrurile stau aşa cum îmi par mie, hai atunci 
să cercetăm încă o dată împreună, ca să nu ajung 
să bat cîmpii 214 cînd spun care anume trebuie să fie 
dreapta potrivire a numelor primitive. 

HERMOGENES Vorbeşte numai; atît cit îmi stă 
în puteri, voi cerceta-o alături de tine 215 . 

SOCRATE Că nu există, aşadar, decît o singură 
dreaptă potrivire a oricărui nume, fie el primul sau 
ultimul, şi că nici un nume ca atare nu se deosebeşte 
de celelalte, cred că eşti de aceeaşi părere şi tu. 

HERMOGENES întru totul. 

SOCRATE Dar în privinţa numelor pe care tocmai d 
le-am cercetat, dreapta lor potrivire nu era oare 
intr-astfel încît să arate care este natura fiecăreia 
dintre realităţi ? 

HERMOGENES Cum să nu? 

SOCRATE Acest rost trebuie să se găsească deci, nu 
mai puţin la numele primitive decît la cele derivate, 
de vreme ce sînt nume. 

HERMOGENES De bună seamă. 

SOCRATE Dar cuvintele derivate, pe cît se pare, 
îndeplinesc acest rost doar prin mijlocirea cuvintelor 
prime. 

HERMOGENES Aşa se pare. 

SOCRATE Fie. Dar numele primitive, cele care nu 
mai au la bază altele, în ce chip vor face ele — pe 
cît e cu putinţă — ca realităţile să ne fie redate 
cu cea mai mare limpezime, de vreme ce ele trebuie 
e să fie nume ? Răspunde-mi la asta : dacă noi nu am 
avea voce, nici limbă, dar am vrea să ne indicăm 
unii altora lucrurile, oare nu am încerca aşa, întocmai 
celor muţi, să ne facem semne cu mîinile, capul şi 
restul corpului ? 

HERMOGENES Cum altfel, Socrate ? 

423 a SOCRATE Dacă am vrea, de pildă, să reprezentăm 
„susul” şi „uşorul”, nu am ridica mîna către cer, 
imitînd 216 astfel însăşi natura lucrului ? în vreme ce 
pentru „jos” şi „greu” am coborî-o spre pămînt ? 217 
Iar dacă am vrea să reprezentăm un cal alergînd sau 
vreun alt animal, tu ştii că atunci ne vom potrivi 
în aşa fel trupurile şi gesturile încît să fie cît mai 
asemănătoare cu ale lor. 

HERMOGENES Cred că trebuie să fie neapărat aşa 
cum spui. 

SOCRATE Mă gîndesc astfel că există un mijloc 
de reprezentare prin trup 218 , cînd acesta imită, pe 
b cît se pare, aceea ce ar vrea să reprezinte. 

HERMOGENES Da. 

SOCRATE Dar de vreme ce vrem să reprezentăm 
lucrurile prin voce, limbă şi gură, nu vom obţine 
oare reprezentarea fiecăruia prin chiar acest fel 219 
şi anume ori de cîte ori ele imită un lucru ? 

HERMOGENES Neapărat, după cîte cred eu. 

SOCRATE Prin urmare, numele este — pe cît se 
pare — o imitaţie prin voce a realităţii imitate şi cel 
care imită denumeşte prin voce, atunci cînd imită. 

HERMOGENES Aşa-mi pare. 
c SOCRATE Dar, pe Zeus, mie încă nu-mi pare bine 
spus lucrul, prietene 22 °. 

HERMOGENES Cum aşa? 

SOCRATE Am fi siliţi atunci să recunoaştem că 
aceia care imită oile, cocoşii şi alte animale, denumesc 
ceea ce imită. 

HERMOGENES K adevărat ce spui. 

SOCRATE Şi îţi pare că e bine ? 

HERMOGENES Mie nu. Dar, Socrate, ce fel de imi¬ 
taţie ar fi atunci numele ? 

SOCRATE în primul rînd, pe cît mi se pare mie, d 
nici una, în cazul că imităm lucrurile aşa cum le-am 
imita prin muzică, deşi atunci le imităm slujindu-ne 
tot de voce ; în al doilea rînd, dacă imităm şi noi 
cele pe care le imită muzica, nici măcar această 
acţiune a noastră nu-mi pare să însemne ,,a numi”. 

De fapt, iată ce vreau să spun: lucrurile au fie¬ 
care sunet şi formă, iar multe din ele chiar culoare, 
nu ? 

HERMOGENES De bună seamă. 

SOCRATE Dacă, aşadar, cineva imită acestea, se 
dovedeşte că totuşi nu în asemenea imitaţii constă 
meşteşugul denumirii. Căci una din ele este muzica, 
iar cealaltă pictura. Nu-i aşa ? 

HERMOGENES Da. 

SOCRATE Dar ce crezi acum? Oare fiecare lucru e 
nu-ţi pare că are o natură proprie, aşa cum îşi au 
fiecare culoarea şi celelalte, pe care tocmai le indi¬ 
cam ? 221 . Iar în primul rînd, culoarea şi sunetul ele 
însele nu au fiecare propria lor natură, la fel cu toate 
celelalte cîte merită denumirea de lucruri existen¬ 
te ? 222 

HERMOGENES Aşa-mi pare. 

SOCRATE Atunci dacă cineva ar putea imita, cu 
litere şi cu silabe, chiar aceasta, adică natura fiecărui 
lucru 223 , oare nu ar reprezenta lucrul acela aşa cum 
este ? Nu ? 

HERMOGENES întru totul. 424 a 

SOCRATE Şi cum l-ai numi pe cel care ar avea o 
asemenea capacitate ? Pe unul l-ai făcut muzician, 
iar pe altul pictor, ceva mai înainte. Dar pe acesta? 

HERMOGENES Iată, Socrate, pe cine căutăm noi 
de atîta vreme: pe dătătorul de nume. 

SOCRATE Dacă e adevărat, ar trebui, pe cit se 
pare, să cercetăm de aci încolo acele cuvinte despre 
care mă întrebai şi anume : rhoe (curent), ienai (mer¬ 
gerea) şi schesis (oprirea a ceva) pentru a vedea dacă 
prin literele şi silabele j or le este prinsă sau nu reali- 
b tatea, în aşa fel încît să le fie imitată natura ? 

HERMOGENES Fără-ndoială. 

SOCRATE Hai să vedem, dacă acestea sînt singurele 
nume primitive, sau dacă mai sînt şi multe altele. 

HERMOGENES Ku cred că mai sînt şi altele. 

SOCRATE Asta se poate. Dar care ar fi mijlocul 
de a deosebi de unde începe să imite, cel care imită ? 
De vreme ce prin silabe şi litere 224 se obţine imitaţia 
naturii, nu este oare mai potrivit să deosebim în 
primul rînd elementele, întocmai celor care, îndelet- 
c nicindu-se cu ritmurile, deosebesc mai întîi virtuţile 
elementelor, apoi ale silabelor şi, abia apoi ajung 
să cerceteze ritmurile, iar mai înainte nu ? 225 

HERMOGENES Aşa e. 

SOCRATE Nu se cuvine, prin urmare, ca şi noi să 
deosebim mai întîi vocalele, apoi dintre celelalte 
— pe specii — consoanele şi mutele 226 , căci aşa vor¬ 
besc cei iscusiţi într-acestea; şi, de asemenea cele 
care nu sînt vocale, dar nici mute, iar în rîndul 
vocalelor ele însele să deosebim unele de altele speciile, 
d cîte sînt ? După ce vom fi deosebit acestea, va trebui 
să deosebim cu grijă şi toate acele realităţi cărora 
urmează să li se dea nume 227 , pentru a vedea dacă 
există unele clase, la care se pot raporta toate ca 
fiind elemente, şi datorită cărora le putem vedea pe 
ele însele, precum şi dacă în ele există specii în acelaşi 
chip ca în elemente. După ce vom fi examinat cum se 
cuvine toate acestea, vom şti să raportăm fiecare 
element potrivit asemănării sale, fie că ar trebui să 
raportăm unul singur unuia singur, fie că ar trebui 
să amestecăm mai multe pentru unul, întocmai zugra¬ 
vilor care, vrînd să dobîndească asemănarea, folosesc 

cînd purpura singură, cînd vreo altă culoare, sau chiar 
amestecă mai multe culori, de pildă atunci cînd pre¬ 
gătesc nuanţa carnaţiei omului, sau altceva de felul 
acesta, după cum, cred eu, fiecare tablou pare să 
ceară o anumită culoare 228 . Tot astfel vom aplica şi 
noi elementele lucrurilor : unuia singur, unul singur 

— care va părea necesar — sau, mai multe, alcătuind 
ceea ce numim silabe; reunind apoi aceste silabe din 
care ar urma să se compună numele şi verbele 229 . 

Şi din nou, din aceste nume şi verbe vom alcătui 425 
ceva mare şi frumos şi întreg, aşa cum o arătam 
mai sus despre vieţuitor, pentru pictură; acum vom 
alcătui însă rostirea întreagă şi o vom face prin 
meşteşugul de a numi, sau de a cuvînta, sau printr-un 
alt meşteşug. Dar mai degrabă nu noi vom face acestea 

— eu m-am lăsat dus de vorbă — , ci aceste alcătuiri, 
asa cum sînt, le-au făcut cei vechi. Se cuvine însă ca 
noi — dacă vom şti să cercetăm toate acestea cu 
meşteşug — după ce le vom fi deosebit, să vedem 
dacă numele primitive şi cele derivate au fost date 
în chip potrivit sau nu; căci a înlănţui lucrurile 
într-altfel mă tem că n-ar fi lucru de preţ şi nici cu 
rost, dragă Hermogenes. 

IIERMOGENES Pe Zeus, e cu putinţă, Socrate. 

SOCRATE Cum atunci ? Te crezi tu însuţi în stare 
să faci astfel de deosebiri ? Eu unul nu. 

HERMOGENES De fapt sînt departe şi eu. 

SOCRATE Să lăsăm lucrul deci; sau vrei să încer¬ 
căm atît cît ne-ar sta în putere şi oricît de puţin am 
ii în stare să vedem ceva, şi anume, recunoscînd dinain- 
tc, aşa cum am făcut-o ceva mai sus privitor la zei, 
cum că la drept vorbind, nu ştim nimic despre adevăr 
şi că redăm numai părerile oamenilor despre ei ? 230 
Să procedăm la fel şi acum, spunîndu-ne nouă înşine : 
dacă aceste deosebiri ar fi făcute fie de către alt¬ 
cineva, fie de către noi, aşa ar trebui făcute. Acum 
însă, potrivit vorbei cunoscute, va trebui să ne înde¬ 
letnicim cu acestea „după puterile noastre” ? 231 . Nu 
crezi aşa ? Sau ce ai de spus ? 

HERMOGENES Ba întru totul aşa îmi închipui şi e l. 

d SOC RATE Pare ceva hazliu, cred, Hermogenes, ca 

lucrurile să ne devină desluşite prin literele şi silabele 

care le imită. Totuşi e necesar, de vreme ce nu avem 

altceva mai bun la care să ne referim cu privire la 

adevărul numelor primitive; doar dacă,nu vrei să-i 

imităm pe autorii tragici care, atunci cînd se află 

în vreo încurcătură, recurg la mecanisme, făcînd 

astfel să apară zeii 232 , şi să ieşim deci noi înşine la 

liman afirmînd despre numele primitive că zeii lc-au 

hotărît şi că de aceea ar fi potrivite ? Oare să fie 

e aceasta cea mai bună explicaţie pentru noi ? Sau să fie 

aceea că le-am împrumutat de la unii barbari 233 şi 

că barbarii sînt mai vechi decît noi ? Sau că, datorită 

426 a vechimii lor, ele nu pot fi cercetate, aşa cum se întîmplă 

si cu cele barbare ? Toate acestea nu ar fi altceva 
» 

decît expediente, şi încă pretenţioase, pentru cel care 
nu ar vrea să dea socoteală de dreapta potrivire a 
numelor primitive. De fapt, în [orice chip ar nesocoti 
cineva dreapta potrivire a numelor primitive, este cu 
neputinţă a o cunoaşte pe cea a numelor derivate, 
care sînt desluşite cu necesitate din primele, despre 
care însă nimeni nu ştie nimic. Or, este limpede că 
cel care se pretinde iscusit cu privire la derivate 
trebuie să poată da seama, în primul rînd şi cît 
b mai lămurit, de numele primitive, sau dacă nu, să fie 
convins că despre derivate nu ar putea spune decît 
fleacuri. îţi pare cumva altfel ? 

HERMOGENES Nu, Socrate, cîtuşi de puţin. 

SOCRATE De fapt, cele ce gîndesc eu cu privire 
la numele primitive îmi par prea cutezătoare şi 
chiar ridicole 234 . Dar ţi le voi împărtăşi, dacă vrei; 
dacă tu însă poţi obţine de undeva lămurire mai 
bună, încearcă, la rîndul tău, să mi-o împărtă¬ 
şeşti. 

HERMOGENES Aşa voi face. Vorbeşte dar cu îndrăz¬ 
neală. 

c SOCRATE în primul rînd, iată, litera r îmi pare a 
fi un adevărat instrument în măsură să redea orice 

fel de mişcare. Nu am spus însă de ce mişcarea 
(kinesis) are acest nume 235 ; or, este limpede că vine 
de la mergere (îesis), întrucît nu de eta ne foloseam 
în vechime, ci de ei 236 . Iar începutul vine de la kiein 
— nume străin — ceea ce înseamnă a merge (ienai). 

Prin urmare, dacă cineva i-ar găsi vechiul nume, în 
consonanţă cu limba noastră, numele potrivit ar fi 
îesis. Astăzi însă, de la străinul kiein 231 , prin schim¬ 
barea lui e şi introducerea lui n, se rosteşte kinesis 
[ar trebui însă kieinesin să se spună, sau eîsin] 238 . d 

Stdsis (repaos), pe de altă parte, vrea să însemne 
negarea faptului de a merge, iar numele de „stâsis” 
este dat prin înfrumuseţare 239 . Litera r însă, aşa 
cum o spuneam, îmi pare a fi, în mîinile celui care 
instituie cuvinte, un bun instrument spre a se adap¬ 
ta mişcării, întrucît reproduce mergerea. Oricum, 
el a folosit-o adesea în acest scop : în primul rînd 
chiar în rhein (a curge) şi rhoe (curs) unde cu aju¬ 
torul acestei litere se imită mişcarea ; apoi, în tra- e 
chys (aspru) şi încă în verbe ca de pildă krouein 
(a lovi), thrauein (a măcina), ereikein (a sfărîma), 
thrfiptein (a frînge), kermatizein (a toca), rhymbein 
(a răsuci). Toate acestea legiuitorul le reprezintă de 
obicei cu ajutorul literei r ; căci el vedea, îmi închipui, 
cum limba, la rostirea acestei litere, rămînea cît se 
poate de puţin pe loc, vibrînd în schimb cît se poate 
de mult 240 . De aceea mi se şi pare că s-a folosit 
de ea în alcătuirea unor asemenea cuvinte. Dimpotrivă, 
prin litera i el a redat tot ceea ce este uşor, şi mai 
ales în măsură de a răzbate prin toate lucrurile. 427 a 
De aceea ienai (mergerea) şi hiesthai (avîntarea) el 
le redă cu ajutorul lui i ; după cum numind prin ph, 
ps, s şi z, ca litere aspirate, el imită de fapt toate 
cele ce au o asemenea trăsătură şi anume : psychron 
(frig), zeon (clocotitor), seiesthai (a se cutremura) şi 
în general seismos (cutremurul). Şi atunci, cînd are 
de imitat ceea ce suflă ca vîntul (physddes) , alcătui¬ 
torul de nume pare să folosească de obicei tot astfel 
de litere. Pe de altă parte, se pare că virtutea litere- 

b lor d şi t, care comprimă limba şi o apasă, a fost 
socotită de folos pentru a imita faptul de a înlăntui 
(desmos) şi starea pe loc (stăsis). Observînd apoi că 
limba alunecă mai ales cînd este pronunţat l, el a 
numit, prin asemuire, cele ce sînt netede (lela) şi 
chiar alunecarea (to olisthdnein) , ceea ce e uleios 
(liparon) şi lipicios (kollodes), precum şi toate cele¬ 
lalte de acelaşi fel 241 . Şi, întrucît alunecarea limbii 
este oprită de virtutea literei g, a imitat prin această 
c literă ceea ce e vîscos (glischron), dulcele (glyky) 
şi cleiosul (gloiodcs). Luînd seama apoi la caracterul 
lăuntric al sunetului n, a numit înăuntrul (endon) 
şi interiorul (entos) 2i2 , imitînd lucrurile cu litere. Lui 
megas (mare) i-a dat un a şi lui mekos (lungime) un 
e, pentru că aceste litere sînt lungi 243 . Cum pentru 
gongylon (rotund) avea nevoie de litera o, a împlîn- 
tat-o mai ales pe aceasta în cuvînt. Tot aşa şi pentru 
alte noţiuni: legiuitorul pare să le reducă la litere 
şi silabe, creînd pentru fiecare dintre realităţi un semn 
şi un nume, apoi pornind de la acestea spre a com¬ 
pune restul, pe calea imitaţiei şi prin chiar folosirea 
d lor. Iată ce-mi pare mie, Hermogenes, a fi dreapta 
potrivire a numelor, dacă nu cumva Cratylos, aci de 
faţă, are altceva de spus. 

HERMOGENES Ki bine, Socrate, Cratylos mă pune 
adesea în mari încurcături; aşa cum o şi spuneam 
la început 244 , el pretinde că există o dreaptă potrivire 
a numelor, dar nu o spune limpede, şi-atunci, cum 
să-mi dau eu seama dacă vorbeşte de bunăvoie aşa 
confuz, sau pur şi simplu fără să vrea ? 245 Dar acum, 
e spune-mi, Cratylos, aşa, de faţă cu Socrate, îl încuviin¬ 
ţezi tu în cele pe care le afirmă despre nume, sau ai 
cumva lucruri mai deosebite de spus ? Şi dacă ai, 
spune, fie ca să iei învăţătură de la Socrate, fie ca 
să ne înveţi pe noi amîndoi. 

CRATYLOS Cum adică, Hermogenes? Crezi tu că 
e uşor să primeşti şi să dai atît de repede învăţătură 
asupra cîte unui lucru, şi cu atît mai mult asupra 
unuia care pare dintre cele mai însemnate ? 

HERMOGENES Pe Zeus, eu nu cred. Dar vorba lui 428 a 
Hesiod îmi pare potrivită : 

„chiar puţin cîte puţin dacă adună cineva, e spre 
folos” 246 . Dacă, aşadar, eşti în stare să dobîndeşti 
ceva cit de neînsemnat, nu pierde curajul, ci fă-i 
un bine lui Soerate aci de faţă, precum şi mie, cum e 
drept. 

SOCRATE De fapt, eu însumi, Cratylos, nu aş putea 
susţine pînă la capăt nimic din cele ce am spus ; 
am cercetat doar, aşa cum am crezut de cuviinţă, 
laolaltă cu Hermogenes. Prin urmare, vorbeşte eu 
îndrăzneală, dacă ai vreo părere mai bună, iar eu b 
voi fi gata să o primesc. Că ai avea totuşi de spus 
ceva mai izbutit decît cele de pînă acum, nu m-ar 
mira, de vreme ee tu însuţi îmi pari a fi cercetat 
astfel de lucruri, învăţînd deopotrivă şi de la alţii. 

Dacă ai deci ceva mai izbutit de spus, trece-mă şi pe 
mine drept unul din învăţăceii tăi 247 cu privire la 
dreapta potrivire a numelor. 

CRATYLOS într-adevăr, aşa cum spui, Soerate, 
m-am preocupat cu asemenea lucruri şi te-aş face, c 
poate, discipol. Mă tem însă că s-ar putea întîmpla 
tocmai dimpotrivă, venindu-mi în minte să-ţi dau 
răspunsul acela al lui Ahile rostit de el către Aias, 
în Rugăminţi 24 8 . Spune : 

„Aias Telamoniene, mărite fruntaş al oştirii 

Vorbele tale, mai toate, din inimă-mi par că sînt 

spuse” 249 . 

Aşa îmi pare şi mie, Soerate, că-ţi dai oracolele în chip 
deosebit de chibzuit, fie că eşti inspirat de Euthy- 
phron, fie că vreo altă Muză sălăşluieşte demult în 
tine, fără s-o ştii. 

SOCRATE Bunule Cratylos, de multă vreme mă d 
minunez eu însumi de înţelepciunea mea şi nu-mi 
vine să cred. îmi pare aşadar că se cuvine să cer¬ 
cetez, într-un fel, din nou cele ce spun. într-adevăr, 
a te amăgi pe tine însuţi e un fapt dintre cele mai 
supărătoare; iar cînd amăgitorul nu se depărtează 
o clipă, ci se ţine mereu de tine, cum să nu fie 

grav de tot ? Se cuvine, prin urmare, cred eu, să ne 
întoarcem, în repetate rînduri, către cele mai înainte 
spuse şi să încercăm, potrivit vorbelor poetului, să 
privim „deopotrivă înainte şi în urmă” 250 . Aşa şi 
e acum : să vedem ceea ce am spus. Dreapta potrivire 
a numelui, afirmam noi, este aceea care arată natura 
lucrului. Să pretindem că a spune aceasta e îndeajuns ? 

CRATYLOS După mine, întru totul, Socrate. 

SOCRATE Aşadar, pentru învăţătură ne sînt date 
numele ? 

CRATYLOS Pe deplin. 

SOCRATE Să spunem deci că e vorba aci de un 
meşteşug, unul care îşi are meşteşugarii săi ? 

CRATYLOS De bună seamă. 

SOCRATE Care meşteşugari ? 

429 a CRATYLOS Cei despre care vorbeai la început, 
legiuitorii 251 . 

SOCRATE Să spunem atunci că acest meşteşug se 
află la oameni pe acelaşi plan cu toate celelalte, 
sau nu ? Da drept vorbind iată ce vreau să spun: 
Pictorii nu sînt cumva unii mai răi şi alţii mai buni ? 

CRATYLOS De bună seama. 

SOCRATE Nu-i aşa că lucrările celor mai buni, 
adică picturile lor, sînt mai frumoase, pe cînd cele 
ale altora sînt mai puţin izbutite ? Da fel şi cu con¬ 
structorii de case : nu construiesc unii case mai fru¬ 
moase iar alţii mai urîte ? 

CRATYLOS Da. 

b SOCRATE Să nu fie la fel şi cu cei ce instituie legi ? 
Nu dau unii opere mai frumoase, iar alţii mai urîte ? 

CRATYLOS Aici nu mai cred că-i aşa. 

SOCRATE Aşadar, legile nu-ţi par să fie unele mai 
bune şi altele mai neizbutite ? 

CRATYLOS De bună seamă, nu. 

SOCRATE Nici numele, probabil, nu-ţi par unele 
mai proaste, altele mai bune ? 

CRATYLOS De bună seamă, nu. 

SOCRATE Sînt, aşadar, toate numele potrivit insti¬ 
tuite ? 

CRATYLOS Cel puţin atîtea cîte sînt nume. 

SOCRATE Cum aşa ? Să ne întoarcem la ceea ce 
a fost spus adineaori 252 , şi anume că Hermogenes 
aci de faţă nu poartă acest nume, de vreme ce nu se 
potriveşte cu neamul lui Hermes ? Sau că îl poartă, c 
dar nu pe drept ? 

CRATYLOS Dar nu-1 poartă defel, Socrate, după 
cîte cred eu, ci pare că-1 poartă, iar în fapt numele 
acesta e al altcuiva căruia îi aparţine şi firea (pe care 
o arată numele). 

SOCRATE Dar nu se înşeală oare acela care i-a dat 
numele de Hermogenes ? Căci nu i s-ar întîmpla aşa, 
să spună că el este Hermogenes dacă nu este 253 . 

cratylos Ce vrei să spui ? 

SOCRATE Că este total cu neputinţă să vorbeşti d 
fals, asta e părerea ta ? De fapt sînt mulţi, dragă 
Cratylos, cei care gîndesc şi au gîndit aşa. 

CRATYLOS Dar cum s-ar putea, Socrate, ca acela 
care spune ce spune să nu spună ce este ? Oare nu 
aceasta înseamnă fals, anume să nu exprimi realita¬ 
tea ? 254 

SOCRATE E prea subtil raţionamentul şi pentru 
mine şi pentru vîrsta mea, prietene 255 . Totuşi, răspun- 
de-mi la aceasta : oare tu crezi că nu se poate vorbi e 
fals, rostind totuşi falsul ? 25G . 

CRATYLOS Cred că nici a-1 rosti. 

SOCRATE Nici a se exprima, nici a se adresa fals ? 

De pildă, dacă cineva, întîlnindu-te în străinătate, 
te-ar prinde de mînă şi ţi-ar spune : „Salutare, străine 
atenian, Hermogenes, fiu al lui Smikrion”. Această 
spusă, ori rostire, ori exprimare, ori adresare, n-ar fi 
făcută ţie însuţi, ci lui Hermogenes acesta ? Sau ni¬ 
mănui ? 

CRATYLOS Eu cred, Socrate, că nu ar face altceva 
decît să rostească nişte sunete oarecari. 

SOCRATE E binevenit şi răspunsul acesta. Dar cel 430 a 
care-ar reda asemenea sunete, le-ar reda adevărat 
sau fals ? Sau în parte adevărat şi în parte fals ? 

Şi acest răspuns mi-ar fi de ajuns. 

cratyeos Eu aş spune că nu face decît zgomot 
omul acela, agitîndu-se fără rost, ca şi cum ar pune 
în vibraţie un bronz lovindu-1. 

socrate Să vedem dacă ne putem cumva înţelege, 
Cratylos. Oare nu eşti de părere că numele e una, 
iar lucrul pe care-1 desemnează, alta ? 
cratyeos Ba da. 

b socrate Eşti de acord că şi numele este o anume 
imitaţie a lucrului ? 

CRATYEOS întru totul. 

SOCRATE Dar şi despre picturi, nu spui tu că sînt 
imitaţii, de un alt fel, ale anumitor lucruri ? 
CRATYEOS Da. 

socrate Atunci să vedem — căci s-ar putea ca 
eu să nu fi înţeles bine cele ce spui 257 , iar tu să fi 
vorbit, poate, pe drept — dacă este cu putinţă ori 
nu a atribui şi raporta picturile şi cuvintele acelea 
lucrurilor ale căror imitaţii sînt? 

CRATYEOS E cu putinţă. 

SOCRATE în primul rînd ia seama la ce urmează. 
Ar putea oare cineva să atribuie bărbatului imaginea 
c de bărbat, pe cea de femeie femeii şi la fel cu toate 
celelalte ? 

cratyeos De bună seamă. 

socrate Dar invers, imaginea de bărbat femeii 
si pe cea de femeie bărbatului ? 
cratyeos Se poate şi asta. 

socrate Sînt oare amîndouă aceste feluri de atri¬ 
buiri potrivite, sau numai una din ele ? 
cratyeos Numai una din ele. 
socrate Aceea, cred, care atribuie fiecărui lucru 
ceea ce i se cuvine şi ceea ce îi seamănă. 
cratyeos Mie, cel puţin, aşa-mi pare. 
i SOCRATE Prin urmare, ca să nu ne războim cu 
argumentele, prieteni cum sîntem tu şi eu, acordă-mi 
ceea ce-ţi voi spune. Căci o astfel de atribuire, prie¬ 
tene, în amîndouă felurile de imitaţii — atît privi¬ 
tor la picturi 258 , cît şi la nume — o numesc eu potri¬ 
vită, ca şi adevărată. Cealaltă însă, adică atribuirea 

şi raportarea neasemănătorului, nu este dreaptă, ci 
e aducătoare de fals atunci cînd e vorba de nume. 

CRATYLOS Dar ia seama, Socrate, dacă această atri¬ 
buire nepotrivită poate avea loc în picturi, în schimb 
în privinţa numelor atribuirea nu poate fi decît cu 
necesitate şi întotdeauna potrivită. 

SOCRATE) ^Ce vrei să spui ? întru cît se deosebeşte 
una de cealaltă ? Nu este oare cu putinţă ca un ins 
să întîlnească pe un altul şi să-i spună : ,,acesta este 
portretul 259 tău” şi totodată să-i arate, după împre¬ 
jurări, fie propria sa imagine, fie pe cea a unei femei? 
Prin a arăta vreau să spun: a pune sub ochi 260 . 

CRATYLOS Bineînţeles. 

socrate; Şi cum ? nu e cu putinţă ca întîlnindu-1 
iarăşi pe acelaşi ins să-i spună: „acesta e numele 
tău ?” Doar e cumva şi numele o imitaţie, după cum 
este tabloul una. Iată ce vreau să înţeleg : nu i s-ar 
putea spune : „acesta e numele tău”, iar apoi să i 
se ofere auzului, după împrejurări, fie reflexul pro¬ 
priei sale persoane, numind-o bărbat, fie al părţii 
femeieşti din seminţia omenească, numind-o femeie ? 
Nu crezi că acest lucru e cu putinţă şi că uneori se 
şi întîmplă? 

CRATYLOS Vreau să-ţi împărtăşesc părerea Socra¬ 
te 261 ; aşa să fie ! 

socrate; Bine faci, prietene, cel puţin dacă lucru¬ 
rile stau într-adevăr aşa cum spui: căci nu e cazul 
acum să ne certăm prea mult asupră-le. Oricum, dacă 
e vorba şi aici de o astfel de atribuire, atunci sîntem 
dispuşi să denumim una din situaţii „a vorbi adevărat" 
iar cealaltă „a spune neadevărul”. Dacă-i aşa, şi dacă 
c cu putinţă să nu atribuim potrivit numele şi nici 
să le atribuim pe cele care se cuvin fiecărui lucru, 
ci, uneori, pe cele care nu i se cuvin, ar fi cu putinţă 
să facem la fel şi cu verbele ; iar dacă e cu putinţă 
a institui în felul acesta verbe şi nume, e necesar să 
fie întocmai şi cu frazele. Căci frazele sînt cumva, 
după cîte cred eu, îmbinarea acestora 262 . Sau cum 
crezi tu, Cratylos ? 

CRATYLOS Aşa, de vreme ce-mi pare că vorbeşti 
pe drept. 

SOCRATE Dacă, de pildă, am compara din nou 
cuvintele primitive cu pictura 263 , s-ar petrece cu ele 
acelaşi lucru ca şi cu tablourile, cărora li se pot da 
toate culorile şi formele cuvenite, sau, dimpotrivă, 
nu li se pot da toate, lăsîndu-se de o parte unele sau 
adăugind altele, atît mai multe cit şi mai măreţe. 
Sau nu e aşa ? 

CRATYLOS Aşa este. 

SOCRATE Cel care le redă pe toate, acela redă desene 
şi tablouri frumoase ; pe cînd acela care adaugă ori 
scoate ceva, înfăţişează şi el desene şi tablouri, însă 
rele, nu ? 

d CRATYLOS Da. 

SOCRATE Dar cum stau lucrurile cu acela care 
redă natura realităţilor prin silabe şi litere ? 264 . Oare, 
după acelaşi temei, dacă el le atribuie tot ce se cuvine, 
nu-i aşa că imaginea va fi frumoasă ? Or, această 
imagine e numele ; dacă însă va scoate cîte ceva sau 
chiar va' adăuga cîteodată, se va ivi o imagine, 
dar nu una frumoasă, nu-i aşa ? Prin urmare, unele 
nume ar fi bine făurite, altele rău ? 

CRATYLOS Poate. 

e SOCRATE în cazul acesta, poate că şi făuritorul 
de cuvinte va fi cînd bun, cînd rău. 

CRATYLOS Da. 

SOCRATE Iar numele lui nu era cel de „legiuitor” ? 265 

CRATYLOS Ba da. 

SOCRATE Atunci, pe Zeus, poate va fi şi în cazul 
acesta precum în celelalte meşteşuguri: legiuitorul 
va fi cînd bun, cînd rău, de vreme ce ne-am învoit 
asupra celor de mai înainte. 

CRATYLOS Aşa este. Dar vezi, Socrate, cînd noi 
atribuim numelor aceste litere : a şi b, ca şi fiecare 
dintre elemente, potrivit meşteşugului gramaticii, dacă 
432 a scoatem, adăugăm ori schimbăm ceva, noi am scris 
de fapt numele, totuşi nu corect, ba chiar nu l-am 

scris deloc, de vreme ce el devine altul de îndată 
ce i se întîmplă vreuna din schimbările acestea 266 . 

SOCRATE Ia seama, nu cumva să socotim rău, 
socotind astfel, Cratylos. 

CRATYROS Cum aşa ? 

SOCRATE Cu privire la cele care, în chip necesar, 
rezultă sau nu în materie de numere, poate să fie 
aşa cum spui tu; de pildă, chiar numărul zece, sau 
oricare altul vrei tu : dacă-i scoţi ceva sau îi adaugi 
ceva, a devenit de îndată un alt număr. Numai că, b 
pentru o anumită calitate, cît şi pentru imagine în 
general, dreapta potrivire nu mai e aceeaşi; dimpotrivă, 
ar trebui ca imaginea să nu reprezinte întru totul 
trăsăturile lucrului pe care-1 imită, dacă ea e sortită 
să fie imagine. Ia seama dacă e aşa cum spun. Oare 
ar mai fi două lucruri deosebite, de pildă Cratylos 
şi imaginea lui Cratylos, dacă vreunul dintre zei ar 
reproduce nu numai culoarea şi înfăţişarea ta, aşa 
ca pictorii, ci le-ar reda întocmai şi pe toate cele 
lăuntrice, cu aceeaşi moliciune şi căldură 267 , punînd 
totodată mişcarea, principiul vital şi cugetul, aşa c 
cum se află ele în fiinţa ta; într-un cuvînt, dacă, 
pornind de la trăsăturile tale toate, ar aşeza lîngă 
tine altele aidoma lor? Să fie oare atunci Cratylos 
şi imaginea lui Cratylos, sau să fie doi Cratylos? 268 . 

HERMOGENES Mie, cel puţin, Socrate, îmi pare 
că ar fi doi Cratylos. 

SOCRATE Vezi, dar, prietene, că trebuie căutată 
o altă dreaptă potrivire atît a imaginii cît şi a celor 
despre care tocmai vorbeam, fără să fie necesar ca, 
atunci cînd ceva lipseşte sau e adăugat, imaginea 
să înceteze de a mai exista. Sau tu nu simţi cît le lip¬ 
seşte imaginilor să poată avea aceleaşi date pe care d 
le au lucrurile ale căror imagini sînt ? 269 

IIERMOGENES Ba da. 

SOCRATE Ar fi chiar de tot hazul, Cratylos, dacă 
numele şi lucrurile ale căror nume sînt s-ar asemăna 
pe deplin. Căci totul ar fi cumva îndoit şi nu ai mai 
putea desluşi care este lucrul el însuşi şi care numele. 

CRATYLOS E-adevărat. 

SOCRATE Curaj, deci, prietene, şi îngăduie ca nu- 
e mele să fie cînd bine instituit, cînd nu, şi nu pretinde 
neapărat ca el să aibă toate literele pentru a fi întru 
totul asemenea lucrului al cărui nume este ; ci îngăduie 
chiar, să fie adăugată şi cîte o literă care nu se 
potriveşte. Dar dacă îngădui o literă, atunci îngăduie 
şi un nume într-o frază. Iar dacă o faci pentru un 
nume, atunci fă-o şi pentru o frază într-o cuvîntare ; 
chiar dacă ele [litera, numele, fraza] nu se potrivesc 
lucrurilor, lucrul nu este mai puţin bine numit şi 
enunţat, atîta vreme cît caracterul lui specific — 
433 a despre care e vorba — e exprimat aşa cum se află 
în denumirea literelor, dacă-ţi aminteşti de cele pe 
care tocmai le vorbeam adineaori 270 , Hermogenes 
şi cu mine. 

CRATYLOS Dar mi-amintesc. 

SOCRATE Bine atunci. De fapt cînd acea trăsătură 
e întipărită, chiar dacă nu toate literele sînt potrivite, 
lucrul e totuşi numit: bine cînd sînt toate potrivite, 
rău cînd sînt doar cîteva 271 . Să recunoaştem dar, 
prietene, că lucrul în chestiune este enunţat, spre a nu 
plăti amendă, asemenea celor din Egina atunci cînd 
se află pe drum la vreme de noapte 272 , şi totodată 
.b spre a nu părea nici noi că ajungem la lucruri cu adevă¬ 
rat mai tîrziu decît se cuvine; sau atunci caută o altă 
dreaptă potrivire a numelor şi nu consimţi faptului 273 
că numele este o indicaţie a lucrului cu ajutorul sila¬ 
belor şi literelor 274 . Căci, dacă tu ai spune şi una şi 
alta, nu vei putea fi de acord cu tine însuţi. 

CRATYLOS Dar, Socrate, îmi pari că vorbeşti cu 
măsură şi aşa stabilesc şi eu. 

SOCRATE De vreme ce sîntem de aceeaşi părere 
cu privire la acestea, să cercetăm acum ce urmează. 
Dacă un cuvînt tinde să fie bine instituit — spunem 
noi — nu trebuie să aibă el toate literele cuvenite ? 

CRATYLOS Da. 

c SOCRATE Iar cuvenite sînt acelea care se aseamănă 
lucrurilor ? 

CRATYLOS întru totul. 

SOC RATE Aşadar numele bine instituite sînt institu¬ 
ite aşa. Iar dacă vreunul n-a fost bine stabilit, 
se poate ca cea mai mare parte a lui să cuprindă 
litere potrivite şi asemănătoare— dacă este o imagine 
a lucrului — dar poate cuprinde şi ceva nepotrivit, 
din care pricină numele să nu mai fie nici în chip 
frumos, nici bine întocmit. Spunem aşa, sau altfel? 

CRATYLOS Cred că n-are rost să ne războim mai 
departe, Socrate ; deşi mie nu-mi place să declar că 
există vreun cuvînt care să nu fie totuşi bine alcătuit. 

SOCRATE Oare nu-ţi place acest lucru, ca numele d 
să fie o indicaţie a lucrului ? 

CRATYLOS Ba da. 

SOCRATE Dar faptul acesta, că dintre nume unele 
au fost alcătuite din nume mai vechi, pe cînd altele 
sînt primitive, nu-ţi pare ţie spus pe drept ? 

CRATYLOS Mie da. 

SOCRATE Iar în ce priveşte numele primitive, dacă 
ele urmează să fie indicaţii a ceva, ştii tu vreun alt 
fel mai bun pentru ele de a fi indicaţii decît acela 
de a le face cît mai asemănătoare cu obiectele pe e 
care trebuie să le indice ? Sau te mulţumeşte mai 
degrabă felul acela pus în joc de Hermogenes 275 şi mulţi 
alţii, după care numele sînt convenţii şi reprezintă 
ceva numai pentru cei ce s-au înţeles între ei, cunos- 
cînd dinainte lucrurile ? că ea este dreapta potrivire 
a numelor si că nu are vreo însemnătate dacă ne 

t 

înţelegem asupra lor aşa cum sînt ele acum sau dacă, 
dimpotrivă, numim mare ceea ce este numit astăzi 
mic şi mic ceea ce este numit mare ? Care din aceste 
două feluri te mulţumeşte mai degrabă ? 

CRATYLOS Este fără-ndoială de preferat, Socrate, 434 a 
să indicăm prin ceva asemănător ceea ce vrem să 
indicăm, decît prin ceva întîmplător. 

SOCRATE Bine spui. Aşadar, dacă numele urmează 
să fie asemănător lucrului, nu este necesar ca şi 
elementele din care vor fi alcătuite numele primitive 
să fie în chip firesc asemănătoare lucrurilor ? Iată 

ce vreau să spun : oare ar fi putut cineva alcătui 276 
imaginea despre care tocmai vorbeam 277 , asemănă¬ 
toare realităţii, dacă nu ar fi pus în joc, pentru a alcă- 
b tui tablourile, licori 278 din natură aidoma obiectelor 
pe care le imită pictura ? Sau ar fi cu neputinţă ? 

CRATYLOS Cu neputinţă. 

SOCRATE L,a fel, aşadar, şi cu numele : ar putea 
ele vreodată fi asemănătoare unui lucru, dacă elemen¬ 
tele din care sînt compuse nu ar avea dintru început 
o asemănare cu lucrurile a căror imitaţie sînt numele ? 
Iar elementele ce le compun, nu sînt literele ? 

CRATYLOS Da. 

SOCRATE Ei bine, acum ia şi tu parte la ceea ce 
c tocmai vorbeam cu Hermogenes. Spune, avem noi 
dreptate — după cîte crezi tu — să afirmăm că li¬ 
tera r este potrivită spre a reda cursul, mişcarea şi 
duritatea, sau nu ? 2 ? 9 
cratylos Eu cred că da. 

SOCRATE Iar l pentru a reda ceea ce e lin şi dulce 
şi alte însuşiri despre care tocmai vorbeam ? 280 

CRATYLOS Da. 

SOCRATE Ştii oare că pentru acelaşi lucru noi 
spunem sklerotes iar eretrienii skleroter ? 

CRATYLOS De bună seamă. 

SOCRATE Dar r şi s seamănă ele, amîndouă, cu 
unul şi acelaşi lucru ? Oare este redat acelaşi lucru 
atît de cei care sfîrşesc cuvîntul cu un r cît şi de 
cei care-1 sfîrşesc cu un s, sau lucruri diferite ? 281 
d CRATYLOS Aceleaşi, în amîndouă cazurile. 

SOCRATE Iar aceasta întrucît r şi s se întîmplă 
să fie asemănătoare, sau să nu fie ? 

CRATYLOS întrucît sînt asemănătoare. 

SOCRATE Sînt însă ele asemănătoare întru totul ? 

CRATYLOS Cel puţin în măsura în care indică miş¬ 
carea 282 . 

SOCRATE Dar litera l care se află aşezată în cuvînt, 
nu indică ea mai degrabă contrariul durităţii ? 283 

CRATYLOS Poate că nu este bine aşezată, Socrate. 
Aşa după cum adineaori, pe cînd vorbeai cu Hermo- 

genes, scoteai şi adăugai litere unde era nevoie — 
iar mie-mi părea că o faci pe bună dreptate — tot 
aşa şi aici poate, trebuie pus un r în loc de l. 

SOCRATE Bine spus. Dar cum ? Nu ne dăm noi ceva 
de înţeles unii altora ori de cîte ori spunem skleron 
— aşa, după felul nostru de a rosti astăzi — şi nu 
ştii tu însuţi ce vreau eu să spun acum? 

CRATYLOS Ba da, o ştiu, dar prin deprindere, 
prietene. 

SOCRATE Numai că, spunînd „deprindere" crezi 
tu că spui altceva decît „convenţie” ? Oare ce altceva 
înţelegi prin deprindere, dacă nu faptul că eu, atunci 
cînd rostesc un anumit nume, mă gîndesc la ceva 
anumit şi că tu, deopotrivă, afli că eu am în minte 
lucrul acela ? Nu asta vrei să spui ? 

CRATYLOS Da. 

SOCRATE Prin urmare, dacă tu afli lucrul pe care-1 
rostesc, nu-i aşa că eu îţi dau o indicaţie a lui ? 

CRATYLOS Da. 

SOCRATE Şi, de fapt, o fac prin ceva care nu sea¬ 
mănă cu ceea ce am eu în minte atunci cînd mă 
exprim, de vreme ce l nu are asemănare cu acea 
duritate (sklerotes) de care vorbeşti tu 284 . Dar dacă 
e aşa, ce altceva e în joc aici dacă nu chiar conven¬ 
ţia pe care ai făcut-o cu tine însuţi, şi ce anume 
este dreapta potrivire a numelui, dacă nu această 
convenţie chiar, de vreme ce literele, puse în joc prin 
deprindere şi convenţie, indică lucrurile, fie că le sînt 
asemănătoare fie că nu ? Şi chiar dacă deprinderea 
nu ar fi cîtuşi de puţin o convenţie, tot nu ar fi 
drept să spunem că asemănarea este dătătoare de 
indicaţie, ci deprinderea. Căci aceasta, pe cît se pare, 
indică lucrurile prin asemănare ca şi prin neasemăna- 
re. Dar, de vreme ce sîntem de acord cu privire la 
acestea, Cratylos — căci voi lua tăcerea ta drept 
consimţire — este necesar ca deprinderea şi conven¬ 
ţia să contribuie la indicarea celor ce avem în minte 
atunci cînd vorbim. De fapt, prietene, dacă vrei să 
iei în seamă numărul, de unde oare crezi că vei 

avea nume asemănătoare ca să atribui cîte un nume 
c fiecăruia dintre numere, dacă nu îngădui ca acordul 
şi convenţia pe care le-ai făcut cu tine însuţi să fie 
criteriul dreptei potriviri a numelor ? Mie însumi 
îmi place ca numele să fie, pe cît cu putinţă, asemă¬ 
nătoare lucrurilor; dar mă tem, aşa cum o spunea 
Hermogenes 285 , ca această străduinţă de asemănare 286 
să nu fie tare anevoioasă pînă la urmă şi astfel să 
fim nevoiţi să recurgem, pentru a lămuri dreapta 
potrivire a numelor, la acel mijloc grosolan care este 
convenţia. Dar fireşte, poate cel mai frumos fel 
cu putinţă de a vorbi e acela cînd s-ar- folosi toate, 
sau cele mai multe cuvinte asemănătoare lucrurilor, 
adică potrivite lor ; iar cel mai urît, cînd se întîmplă 
dimpotrivă. Dar mai spune-mi, după acestea: ce 
d fel de virtute au cuvintele şi ce bună lucrare trebuie 
să spunem că îndeplinesc ele ? 

CRATYLOS De a da învăţătură, cred eu, Socrate 287 , 
şi este cu totul limpede faptul că acel care cunoaşte 
numele, cunoaşte şi lucrurile. 

SOCRATE Poate vrei să spui, Cratylos, că atunci 
cînd cineva ştie care e natura numelui — iar el e 
de acelaşi fel cu lucrul —, atunci va cunoaşte totodată 
e şi lucrul, de vreme ce se întîmplă să fie asemănător 
numelui; că există deci una şi aceeaşi artă de a numi, 
pentru toate lucrurile ce se aseamănă între ele. în 
înţelesul acesta, cred, ai putea tu spune că acela 
ce ar cunoaşte numele va cunoaşte şi lucrurile. 

CRATYLOS K cît se poate de adevărat ce spui. 

SOCRATE Ki bine, să vedem acum care este felul 
acela de a da învăţătură despre realităţi, de care 
tocmai vorbeşti, şi dacă nu mai este şi un altul, 
deşi acesta ar fi mai bun, sau dacă nu mai este 
vreun altul decît acesta. Ce crezi mai degrabă ? 

436 a CRATYLOS Aşa cred eu : că nu există în general 
un altul, iar acesta e singurul şi cel mai bun. 

SOCRATE Oare şi cînd e vorba de descoperirea 
lucrurilor, tot aşa să fie ? Cel care descoperă numele 
descoperă deopotrivă şi lucrurile pe care le desemnează 

ele ? Sau căutarea şi descoperirea trebuie făcute într-alt 
fel, pe cînd darea de învăţătură în felul acesta ? 288 

CRATYLOS De bună seamă, atît acţiunea de a 
căuta cît şi cea de a descoperi sînt de făcut după 
acelaşi fel şi după aceleaşi criterii. 

socrate Ei bine, să chibzuim, Cratylos: dacă 
cineva căutînd lucrurile s-ar lăsa călăuzit de nume, b 
cercetînd ce vrea să însemne fiecare din ele, nu socoţi 
tu că e serios riscul de a se înşela ? 

CRATYLOS Cum? 

SOCRATE E limpede că acela care a instituit pri¬ 
mul numele, în felul în care concepe el că sînt lucru¬ 
rile tot astfel a instituit şi numele; o şi spuneam. 
Nu-i adevărat ? 

CRATYLOS Da. 

SOCRATE Dacă însă acela nu a conceput bine 
lucrurile şi le-a numit după felul în care le-a conceput, 
ce crezi că vom păţi noi, care ne-am luat după el ? 
Ce altceva decît să fim amăgiţi ? 

CRATYLOS Dar nu poate fi aşa, Socrate, ci este 
necesar ca acela care alcătuieşte numele să o facă c 
în calitate de cunoscător; dacă nu, aşa cum spuneam 
mai înainte 289 , numele nu ar mai fi nume. Şi cea mai 
bună dovadă că alcătuitorul de cuvinte nu alunecă 
departe de adevăr este că niciodată numele între ele 
nu s-ar fi acordat atît de bine. Oare nu aşa gîndeai 
tu însuţi, spunînd că toate numele se iveau în acelaşi 
fel şi în acelaşi scop ? 290 

SOCRATE Dar acest lucru, dragul meu Cratylos, 
nu este o justificare. într-adevăr, dacă alcătuitorul 
de cuvinte s-ar fi înşelat dintru început şi ar fi făcut 
un act de violenţă asupra celorlalte cuvinte, silindu-le d 
să cadă de acord cu el însuşi, n-ar fi părut nimic 
nelalocul lui: aşa este în cazul figurilor geometrice ; 
dacă apare uneori de la început vreo mică greşeală, 
nedesluşită încă, atunci toate figurile care urmează 
se succed la fel. Trebuie, aşadar, încă de la începutul 
oricărui lucru, ca oricine să pună în joc atît raţiunea 
deplină cît şi o îndelungă cercetare pentru a vedea 

dacă a pus temelii bune sau nu. Iar după ce s-a 
făcut o cercetare adîncită, tot restul se dovedeşte 
e a decurge de aici 291 . Dealtfel aş fi uimit să aflu că 
numele se acordă între ele însele. Să cercetăm astfel 
din nou ceea ce am examinat mai înainte. Spunem 
că numele ne semnifică nouă realitatea din perspec¬ 
tiva că totul trece, se deplasează şi curge. Sau îţi 
pare ţie că indică altceva ? 

437 a cratylos Desigur nu, şi o semnifică corect. 

SOCRATE Să vedem, aşadar, reluînd dintre nume 
•în primul rînd pe cel de episteme (ştiinţă) 292 , cît de 
ambiguu este, şi cum pare să însemne mai degrabă 
că sufletul nostru se opreşte (histcsi) asupra lucruri¬ 
lor, decît că ar fi purtat în jur laolaltă cu ele ; totoda¬ 
tă, că este mai drept să rostim începutul acestui 
cuvînt, aşa cum o facem acum, decît să pronunţăm 
pisteme 293 înlăturînd litera e [dar mai bine ar fi să 
se introducă un i în loc de e]. Apoi cuvîntul bebaion 
(statornic ) 294 pare să redea o bază ( băsis) oarecare 
şi o stare pe loc iar nu mişcarea. Mai departe historîa 
b (cercetarea) ea însăşi semnifică cum că aceea ce curge 
este făcut să stea (histesi tonrhoun). Iar piston (vred¬ 
nic de crezare ) 295 înseamnă pe deplin acţiunea de 
a opri (histân). Apoi mneme (memoria) indică oricui 
că este o zăbavă (mone) în suflet, iar nu o deplasare. 
Să mai cercetăm, dacă vrei, hamartia (greşeală) şi 
xymphorâ (accident) ; dacă cineva le va urmări potri¬ 
vit alcătuirii numelui, îi vor apărea la fel cu înţelege¬ 
rea (xfmesis) aceea şi cu cunoaşterea (episteme), 
precum şi cu toate celelalte nume ce desemnează 
lucruri de seamă. De asemenea amathia (neştiinţă) 
şi akolasia (necumpătare) se dovedesc a fi apropiate 
ca alcătuire acestora, căci amathia pare să fie mer- 
c sul aceluia care umblă însoţindu-l pe zeu 296 (hama 
theo iontos), iar akolasia pare să arate, pe deplin, 
acţiunea de a însoţi (akolouthia) lucrurile. Şi astfel, 
denumirile pe care le dăm pentru cele mai rele lucruri 
s-ar dovedi cît se poate de asemănătoare celor pentru 
lucrurile mai bune. Dealtfel cred că cineva ar putea 

găsi încă alte multe considerente, dacă şi-ar da ostenea¬ 
la, potrivit cărora s-ar putea socoti, dimpotrivă, că 
alcătuitorul de nume a desemnat lucrurile nu ca tre- 
cînd ori mişcîndu-se, ci stînd pe loc. 

CRATYLOS Dar, Socrate, vezi totuşi că pe cele mai 
multe le-a desemnat în celălalt chip. 

SOCRATE Şi ce-i cu asta, Cratylos? Vom număra 
noi numele ca pietricelele de vot şi în aceasta va sta 
dreapta lor potrivire ? Iar numele care, fie de-o parte, 
fie de alta, se vor dovedi că desemnează cel mai mare 
număr de lucruri, ele să fie cele adevărate ? 

CRATYLOS De fapt, nu e de crezut aşa. 

SOCRATE Nu, în nici un chip, dragule. Dar să le 
lăsăm aşa cum sînt 297 şi să ne întoarcem din nou 438 
acolo de unde am pornit spre a ajunge aci. Tocmai 
spuneai în cele de mai înainte 298 , dacă-ţi aminteşti, 
că alcătuitorul de nume trebuia să cunoască lucrurile 
cărora le dădea nume. încă mai crezi că este aşa, sau 
nu ? 

CRATYLOS O cred încă. 

SOCRATE Iar dătătorul de nume primitive, oare 
ca un cunoscător al lucrurilor spui că le dădea ? 

CRATYLOS Ca un cunoscător. 

SOCRATE Dar de la ce fel de nume învăţase el ori 
descoperise lucrurile, de vreme ce numele primitive 
încă nu erau date şi de vreme ce este cu neputinţă 
— spunem noi 299 — de a învăţa şi a descoperi lu¬ 
crurile, fără a fi învăţat sau descoperit noi înşine ce 
fel sînt numele care le desemnează ? 

CRATYLOS îmi pare că spui ceva cu asta, Socrate. 

SOCRATE Atunci în ce fel am putea spune că ei 
au dat nume şi au fost legiuitori în calitate de cunos¬ 
cători, şi aceasta mai înainte de a fi fost instituit 
vreun nume pe care ei să-l cunoască, de vreme ce 
lucrurile nu se pot învăţa altcum decît pornind de 
la nume ? 

CRATYLOS Eu cred, Socrate, că cel mai bun răs¬ 
puns în această privinţă este că o putere mai mare 
decît cea omenească a rînduit pentru lucruri numele 

primitive, astfel incit acestea sînt în chip necesar 
potrivite. 

socrate Şi-atunci, crezi tu că alcătuitorul de 
nume, fie el daimon ori zeu, le-a dat căzînd în con¬ 
tradicţie cu el însuşi ? 300 Sau nu-ţi pare că era ceva 
adevărat în ce spuneam adineaori ? 

CRATYLOS Dar o parte din acestea nici nu pot fi 
nume 301 . 

SOCRATE Care, prietene ? Cele ce indică starea pe 
loc, sau cele privitoare la mişcare ? Căci, aşa cum tocmai 
o spuneam, nu potrivit numărului se va hotărî, 
d CRATYLOS Nici n-ar fi drept, Socrate. 

SOCRATE Cînd, aşadar, numele se răzvrătesc, iar 
o parte susţin că ele însele ar fi cele asemenea adevă¬ 
rului, cealaltă parte la fel, cum vom mai putea noi 
deosebi adevărul, sau către ce ne vom îndrepta ? 
Oricum nu către alte nume decît acestea ; căci nu sînt 
de găsit, ci e limpede că trebuie căutat altceva decît 
numele şi care să ne facă să vedem, fără ajutorul 
lor, care din cele două feluri de cuvinte e cel adevărat, 
arătîndu-ne totodată în chip lămurit adevărul rea¬ 
lităţilor. 

e CRATYLOS Aşa-mi pare să fie. 

SOCRATE Atunci, pe cît se pare Cratylos, ar fi cu 
putinţă să aflăm realităţile fără ajutorul numelor, 
dacă aşa stau lucrurile. 

cratylos S-ar părea. 

SOCRATE Dar prin ce alt mijloc te mai gîndeşti 
tu să le poţi afla ? Oare nu prin acela, atît de firesc 
cît şi de potrivit la culme, şi anume de a cerceta 
lucrurile unele prin altele, dacă au vreo legătură ele 
însele şi prin ele însele ? Căci ceea ce este diferit de 
ele şi străin va desemna ceva diferit şi străin, iar nu 
lucrurile acelea. 

CRATYLOS îmi pare adevărat ce spui. 

439 a SOCRATE Ei bine 302 , pe Zeus ! N-am căzut noi de 
acord, pe de altă parte, şi încă de mai multe ori, 
că numele bine puse sînt asemănătoare cu acele lucruri 
ale căror nume sînt, fiind imagini ale lor ? 

CRATYLOS Da. 

\ SOCRATE Dacă este aşadar cu putinţă deopotrivă 
^e a afla într-o mare măsură prin nume lucrurile, 
dar şi prin ele însele, care din aceste două feluri 
de cercetare să fie mai frumos şi mai lămuritor ? 
Oare de la imagine trebuie pornit, cercetînd-o ca 
atare, dacă este asemănător redată, şi apoi adevărul 
a cărui imagine este? Sau de la adevăr, cercetîndu-1 b 
în sine şi apoi imaginea lui, spre a vedea dacă a 
fost executată cum se cuvine ? 

CRATYLOS De la adevăr îmi pare mie că trebuie 
început. 

SOCRATE Dar în ce chip trebuie să ne instruim 
şi să descoperim realităţile, este, poate deasupra pute¬ 
rilor mele şi ale tale 303 . Să ne mulţumim în schimb 
şi cu aceasta: cu recunoaşterea că nu de la nume 
trebuie să pornim, ci că se cuvine să începem a învăţa 
şi a cerceta cu mult mai degrabă de la lucruri ele însele. 

cratylos Pare-se, Socrate. 

SOCRATE Dar să mai luăm seama şi ca toate 
aceste nume, ce tind către aceeaşi ţintă, să nu ne c 
înşele dacă, într-adevăr, cei ce le-au stabilit au făcut-o 
în gîndul că totul se află într-o veşnică mişcare şi 
curgere — căci mie, cel puţin, şi ei îmi par să fi 
gîndit aşa. Dar s-ar putea să nu fie aşa cu lucrurile, 
ci ca alcătuitorii de nume ei înşişi să fi fost prinşi 
ca şi într-un soi de vîrtej 304 , tulburîndu-şi minţile, 
cufundîndu-se în neguri şi tîrîndu-ne deopotrivă şi 
pe noi. Ia o clipă în considerare, Cratylos prietene, 
lucrul pe care eu însumi l-am închipuit 305 în vis de 
multe ori. Oare sîntem noi în măsură să spunem că 
există ceva bun şi frumos în sine, şi la fel despre 
fiecare dintre realităţi? 306 . d 

CRATYLOS Mie, Socrate, mi se pare că da. 

SOCRATE Atunci să luăm în consideraţie acest 
lucru : nu dacă un chip este frumos, sau ceva de 
felul acesta 307 , aşa cum par toate a fi supuse curge¬ 
rii, ci frumosul în sine. Nu este oare acesta întot¬ 
deauna aşa cum este ? 

CRATYEOS Neapărat. / 

socrate Să fie oare cu putinţă, dacă e veşni^ 
trecător, să-l denumim pe bună dreptate, spunînd 
o dată că este într-un fel, alteori într-altul ? Dar în 
timp ce noi am vorbi, n-ar deveni el în chip necesar 
şi pe loc altul, sustrăgîndu-se şi nemaifiind cum eră ? 

CRATYRUS Neapărat. 

e SOCRATE) Dar cum ar putea să fie ceva, care să nu 
aibe defel o aceeaşi stare ? Căci dacă ar întîrzia cît 
de puţin în situaţia de a fi, e limpede că în răstimpul 
acela nu s-ar mişca. Dacă în schimb este întotdeauna 
în situaţia aceea şi e acelaşi, cum ar putea să se 
schimbe sau să se mişte, fără să se îndepărteze de 
forma sa ? 

CRATYROS în nici un chip. 

SOCRATE Dar nici nu ar mai putea fi cunoscut 
440 a d e nimeni 308 ; căci de îndată ce s-ar apropia cineva 
să-l cunoască ar deveni altul şi îutr-alt fel, aşa încît 
n-ai mai putea şti ce este sau cum este. Nici o cunoaş¬ 
tere, de bună seamă, nu poate cunoaşte aceea ce 
cunoaşte, dacă lucrul nu are un caracter determinat. 

CRATYROS Este aşa cum spui. 

SOCRATE Pe de altă parte nici de cunoaştere, 
pare-se, n-ar mai fi vorba, Cratylos, de vreme ce 
toate lucrurile se prefac şi nimic nu rămîne 309 . Căci 
în cazul că însuşi actul acesta, anume cunoaşterea, 
nu s-ar preface, rămînînd cunoaştere, atunci cunoaşte¬ 
rea ar dura veşnic şi ar fi efectiv cunoaştere. Dar dacă 
specia ei decade din cunoaştere, va sfîrşi prin a fi 
b o altă specie decît cunoaşterea, şi n-ar mai exista 
cunoaştere. Dacă se schimbă statornic şi nu e stator¬ 
nic cunoaştere, atunci, pe acest motiv, nu ar exista 
nici „ceea ce cunoaşte”, nici „ceea ce este de cunos¬ 
cut”. Dacă însă continuă să existe cel ce cunoaşte, 
dacă există ceea ce este de cunoscut, dacă pe de altă 
parte există frumosul, dacă există binele, ca şi fiecare 
dintre realităţi, atunci cele de care tocmai vorbim 
c nu-mi par să se asemuiască defel curgerii, nici mişcării. 
Că lucr rile ar sta aşa, sau altminteri, după cum o 


330 



CRATYLOS 


iSpun cei din jurul lui Heraclit şi alţii mulţi, nu-mi 
pare deloc lesne de lămurit, după cum nici nu-mi 
pare că este vrednic de un om chibzuit să se încre¬ 
dinţeze pe sine şi buna îngrijire a cugetului său sim¬ 
plelor cuvinte, dînd crezare celor ce le-au instituit, 
f^cînd afirmaţii ca şi cum ar fi ştiutor, apreciind cu 
plivire la sine şi la realităţi că nimic nu este teafăr, 
ci că toate se scurg ca şi cum ar fi vorba de vase de 
lut, şi socotind că, aidoma oamenilor cărora le curge 
nasul de răceală, tot aşa sînt predispuse şi lucrurile, 
cuprinse fiind de o bolnăvicioasă fluxiune. Poate 
într-adevăr, Cratylos, că lucrurile stau aşa, poate 
că nu. Ar fi cazul să le analizăm curajos şi bine, 
nu cedînd prea lesne — căci eşti tînăr şi ai toată 
vlaga anilor tineri —, iar odată cercetarea făcută, 
dacă vei fi aflat ceva, să-mi spui şi mie. 

CRATYLOS Am să fac lucrurile astea! Totuşi să 
ştii, Socrate, că nici în clipa aceasta nu sînt lipsit 
de rîvna cercetării, dar tot gîndindu-mă şi frămîntîn- 
du-mă, lucrurile îmi par mai degrabă a sta aşa cum 
le spune Heraclit 310 . 

SOCRATE Atunci, prietene, mi-o vei împărtăşi cu 
alt prilej şi mie, în clipa cînd te vei întoarce; acum, de 
vreme ce pari a te fi pregătit, porneşte-o spre cîmpie. 
Dealtfel, te va însoţi şi Hermogenes 311 . 

CRATYLOS Aşa are să fie, Socrate; dar mai încearcă 
şi tu să te gîndeşti la lucrurile astea. 



NOTE 


1 Ceea ce se ştie în primul rînd despre Hermogenes, nu este 
numai faptul că era un aco xpaxiy.iţ, adică unul dintre discipolii 
cei mai apropiaţi ai lui Socrate (o spune Proclos), dar şi că el 
s-ar fi aflat de faţă la ultimele clipe ale filosofului ( Phaidon , 
59 b). Hermogenes, fiu al lui Hipponicos şi frate mai mic al boga¬ 
tului Callias, se trăgea dintr-un neam ales. Din datele oferite de 
chiar dialogul acesta, reiese că el ar fi reprezentat şcoala lui 
Protagoras (386 a). Dacă nu, atunci cel puţin rolul de purtător 
de cuvînt al tezei convenţionaliste oricum şi-l poate asuma, admite 
DEROY (1968, 131) ; deşi, după E. Duprăel (Les sophistes, Neu- 
châtel, 1948, 265 — 279), Hermogenes ar purta cu el mai degrabă 
teoria limbajului ce-i aparţine lui Hippias. Cît despre aserţiunea 
lui Diogenes Daertios (III, 6), cum că Platon i-ar fi fost discipol 
lui Hermogenes, ea este respinsă încă din 1835, de un Stallbaum, 
ca extrem de nesigură. 

Cu o abia disimulată ironie, Platon ni-1 înfăţişează, încă de 
la începutul dialogului, ca pe un ins pe cît de cumsecade 
(„a reasonable fellow”-cf. Weingartner, 1973, 8), pe atît de lipsit 
de orice aptitudini în materie de speculaţie filosofică. Deşi sensibil 
la subtilităţile dialecticii socratice şi nu mai puţin receptiv faţă 
de atracţia ironiei marelui său interlocutor, Hermogenes va conti¬ 
nua să rămînă, pînă la capătul dialogului, tipul de adversar comod 
şi totodată bine distribuit în rolu-i de secund. 

* Ca în alte multeJdin dialogurile sale, Platon intră de la bun 
început in mediaş res. într-adevăr, în clipa sosirii lui Socrate, 
discuţia dintre Hermogenes şi Cratylos părea în plină desfăşurare, 
în aşa fel încît Hermogenes găseşte potrivit să reia în cîteva 
cuvinte, anume pentru Socrate, cele abia vorbite. Această bruscă 
intrare în materie, cît şi faptul că ne aflăm încă de la începutul 
dialogului în faţa a două teze contradictorii — una susţinută de 
Cratylos, cealaltă de Hermogenes — amintesc de începutul Phileb- 
ului, unde Platon, înainte de-a angaja discuţia, prezintă două teze 
opuse asupra naturii binelui suprem (cf. GODDSCHMIDT, 1940, 
39 şi FRIEDDĂNDER, 1946, 184). 

* în urma expunerii tezei sale, Cratylos ni se va înfăţişa, încă 
de la primele cuvinte, drept un „specialist” în problemele de limbă. 
Dacă în formularea ei de ansamblu teza aceasta a „dreptei potriviri 
a numelor” (op 06x7)? 6vo[iâxcov) pare limpede, în schimb conţinutul 
ei se va dovedi, în continuare, mai puţin clar, ne avertizează 
JOI/Y (1974, 134-135). 

4 Potrivit lui LEROY (1967, 234), sensurile cuvîntului <ptovT) 
se repartizează în două mari grupe ce pot fi caracterizate prin 
noţiunile moderne, în sens saussurian, de „parole et de langue”. 
El va da cuvîntului chiar şi sensul de „ortografie”. în privinţa 
aceasta, vezi nota 24. Lexicul platonic al lui Ed. des Places nu 
face însă astfel de distincţii, <puvij neprimind şi accepţia de limbă, 
limbaj. 

6a Tucidide îl prezintă pe Hipponicos, fiu al lui Callias, drept 
strateg în războiul peloponeziac (III, 91) şi luptînd în vara lui 
426 pe teritoriul Tanagrei. Vezi nota din coli. „G. Bud£” editată 
de R. Weil şi J. de Romilly (1969, 64). Familia lui Hipponicos 
ar fi fost una din cele mai de vază şi bogate din Atena. într-ade- 
văr, fiica sa, Hipparete, fusese căsătorită cu Alcibiade (cf. Plutarh, 
Alcibiade, VII). 

6b /aXETrâ t& xaXâ: s-ar părea că proverbul acesta, pe care 
Platon îl reia citîndu-1 în Republica, ar fi aparţinut lui Solon. 
Cu el se încheie şi dialogul Hippias Maior. 

8 Problema „dreptei potriviri a numelor” şi discutarea ei e 
atribuită de Platon lui Prodicos (384 b), Protagoras (391 c) şi 
sofiştilor în general (391 b). KUBE (1969, 208), punînd în legătură 
dialogul acesta cu Theaitetos, analizează „marele rol” jucat de 
op06T7)<; ovopiâxcov în sofistică. Trebuie făcută o distincţie, încă de 
la bun început, arată GUTHRIE (1976, 213), între următoarele 
două expresii: „dreapta potrivire a numelor” (6p06xr]<; ovoptâxcov) 
şi orthoepeia, despre care, acelaşi W.K.C. Gutlirie spune că poate 
fi cel mai potrivit tradusă cu „stilul corect”. Robin traduce cu 
„propriătă de la langue” — cf. Brice Parain, Recherches sur la 
nature et Ies fonctions du langage, Paris, 1942, 35. Se crede că 
amîndouă expresiile au fost titluri ale cărţilor lui Protagoras. 
G. Murray ( Greek studies, Oxford, 1946, 176) presupune că Ilepl 
6p06xT)xoi; ovoirjixcov ar fi un titlu al unei cărţi de Protagoras, spriji- 

nindu-se, poate, pe paragraful 391 c unde i se recomandă lui Her- 
mogenes să-i ceară fratelui său „dreapta potrivire a numelor” 
pe care a învăţat-o de la Protagoras. Vezi E- Hoffmann, Die 
Sprache und die archaische Logik, Tiibingen, 1925, 16; DERBOLAV, 
1972, 40 şi D. Fehling, Zwei Untersuchungen zur griechischen Sprach- 
philos., „Rhein. Mus. Philol.,” N.P., 108, 1965, 212-229. 

7 Socrate îl citează adesea pe „prietenul său Prodicos” a cărui 
elocinţă şi pricepere în a deosebi nuanţe din cele mai subtile ale 
cuvintelor sinonime, îi aduseseră nu numai faimă dar şi fabuloase 
sume de bani ( Hp. Ma., 282 c). Dacă Socrate îi aminteşte lui 
Menon că el însuşi a urmat lecţiile lui Prodicos ( Men ., 96 d), 
iar lui Tlieaitetos îi mărturiseşte că i-ar fi trimis aceluiaşi pînă şi 
cîţiva tineri înzestraţi ( Tht ., 151 b), în schimb, în dialogul Prota¬ 
goras (337 a —c), el nu-şi reţine o oarecare ironie faţă de exagerările 
lingvistice ale sofistului. Vezi Arist., Ret., III, 14, 1415 b. 

8 Herinogenes e cel din spiţa lui Hermes (născut din Her- 
mes). Or, Hermes fiind „zeul cîştigului”, numele nu se poate 
potrivi lui Hermogenes, care e sărac şi veşnic fără un ban. Iată 
interpretarea care s-a dat în general acestui pasaj de către toţi 
comentatorii dialogului. A fi numit vlăstar al lui Hermes sugerează 
o anume elocinţă sau cel puţin o iscusinţă într-ale comerţului, 
„dar Hermogenes nu cîştigă niciodată bani”, încheie DUCE (1969, 
227), unul din ultimii exegeţi în ordine cronologică. „Nu putem face 
altceva decît să rîdem (afirmase, la rîndul său, cu ani în urmă, 
WILAMOWITZ (1959, 229), cînd auzim că Hermogenes nu poate 
fi numit aşa, de vreme ce e sărac şi fără noroc”. Un nume care 
închide în el pe cel al lui Hermes, dătătorul de avuţii, nu i se 

potriveşte. Prin urmare, nu poate fi vorba de un nume, ci de un 
sunet fără noimă, încheia acelaşi. 

Faţă de nelămurirea ridicată cu privire la justeţea numelui de 
Hermogenes, a se vedea Interpretarea la Cratylos din voi. de faţă 
(pp. 159—161) vine să dea un răspuns cu mult mai plauzibil şi mai 
adine justificat. Prin simpla traducere a termenului '/p7);j.ara cu 
mijloace în loc de bani sau avuţii (aşa cum este redat în mod 
curent), se obţine o clarificare a problemei în sensul paragrafului 
408 c, unde Hermogenes recunoaşte că numele nu-i poate fi potri¬ 
vit, întrucît el însuşi „nu este iscusit în materie de logos”. Prin 
urmare, el nu poate fi din neamul lui Hermes, „al marelui mijlo- 


334 




NOTE LA CRATYLOS 


citor”, de vreme ce nu izbuteşte să se înstăpînească pe mijloacele 
potrivite, pentru interpretarea de nume în cazul de faţă. A traduce 
pe XpT)[La.T<x cu „bani”, ar părea deci, nu numai nesemnificativ 
dar încă nejustificat pentru locul acesta. Vezi 408 c şi 429 b—e. 

• Numele nu este utilizat, aşadar, întrucît este potrivit, ci 
întrucît este „convenţional folosit” e şi potrivit. Vezi GUZZO, 
1956, 621. 

10 E vorba de acea teză a sofiştilor potrivit căreia nu poate 
fi spus „ceea ce nu este” şi, prin urmare, pare a fi pur şi simplu 
cu neputinţă „a vorbi fals”. Teza e reluată ceva mai departe 
(429 c —d) spre a fi respinsă de Socrate, iar Platon va reveni 
din plin asupra ei de-a lungul dialogului Euthydemos (vezi H. Keu- 
len, Untersuchungen zu Platons Euthydem, Wiesbaden, 1971, 80). 
în consecinţă, FRIEDRĂNDER (1964, II, 185) va putea susţine 
că Platon nu a redat „un gînditor consecvent” prin personajul 
Hermogenes. „Odată cu Socrate, el conferă părţilor logos-ului, 
«cuvintelor» (ovdpiocTa) adevăr şi falsitate...”, deşi, continuă Fried- 
lănder, „aici, el ar fi trebuit mai degrabă să contrazică. Dar, 
cînd Socrate îi prezintă din nou propria-i teză, el o reia pătrun¬ 
zător, fără să admită că prin recunoaşterea adevăratului şi falsului 
este în fapt anulată”. Vezi şi GOLDSCHMIDT, 1940, 49 — 50; 
WEINGARTNER, 1973, 37; RYLE, 1960, 445 şi DERBOLAV 
(1972, 40). 

11 Afirmaţia se va repeta în Sofistul, 263 b, şi anume, că o 
rostire e adevărată atunci cînd ea redă ceea ce este aşa cum este. 
Vezi comentarea pasajului la P'RIEDLĂNDER (1964, II, 185); 
de asemenea Introd. A. Di£s la voi. Sofistul, coli. „G. Budă”, 283. 

12 în concepţia greacă a cuvîntului ovopa, arată ROBINSON 
(1955, 1 — 16), se pot distinge cinci noţiuni: „the proper name, 
tlie name, the word, the noun, and the subject of predication” 
(p. 2). După o discuţie asupra echivalenţelor posibile pentru ovopa 
în dialogul acesta, el se decide pentru nume („name”). 

în pasajul acesta ovopa figurează ca cea mai mică parte a cuvîn- 
tării. Mai departe (425 a, 431 b), se va spune despre cuvîntare 
că este o adunare de papara şi ov6pava. O mai largă discuţie a 
acestei probleme poate fi găsită într-o veche lucrare, încă din 1882, 
Die Definition des Satzes nach den platonischen Dialogen Kratylus, 
Theaitet, Sophistes, Eandsberg, şi în care K. Uphues dă ca prim 

rezultat al cercetării sale faptul că Platon înţelege prin Svofia şi 
pîj(ia (din a căror îmbinare el derivă un X6yoi;), nu subiectul 
şi predicatul, ci substantivul şi verbul. Problema a fost recent 
reluată de GUTHRIE (1976, 228). Vezi în privinţa aceasta notele 
229 şi 167. Dintre aceste trei noţiuni de bază (ovopia, pîj|j.a şi 
Xâyoţ), puse în joc de Platon, Svopia şi p7j[ia ar funcţiona (după 
DERBOEAV, 1972, 117) , mai ales ca termeni lingvistici, în vreme 
ce Xdyoţ ar ocupa un mai îndepărtat spaţiu al unor înţelesuri 
lingvistice şi meta-lingvistice. 

13 De vreme ce rostirile (X6yoi) pot fi adevărate sau false, 
numele (Svopia), ca părţi ale rostirii, pot fi la rîndul lor adevărate 
sau false, conchide Platon. Începînd cu Aristotel însă (Cat., 2 a 
7-10; De Int., I, 16 a 13-16; De An., 3.6, 430 a 26- b 2) 
acest punct de vedere a fost adesea combătut. După ROBINSON 
(1956, 328), „acest argument este greşit”, întrucît numele nu au 
valoare de adevăr ... este destul de probabil că Platon a văzut 
sau cel puţin a simţit că argumentul nu este bun, şi cu totul 
diferit calitativ de acelea pe care le-a avansat mai tîrziu împotriva 
teoriei naturii. Critica lui Robinson se sprijină pe o distincţie 
bine determinată între aserţiuni, care au valoare de adevăr întrucît 
ele descriu şi afirmă, şi nume, care nu sînt nici adevărate, nici 
false, întrucît nici nu afirmă, nici nu descriu, ci pur şi simplu 
se referă la ceva (p. 335). Ea antipodul acestei teorii se situează 
EORENZ şi MITTEESTRASS (1967, 6). Dacă poziţia lor este 
cea bună, afirmă EUCE (1969, 222)— care adoptă în fapt teoria 
ultimilor doi — , atunci pasajul ar fi corect, şi deci argumentarea 
lui Platon justă. Vezi şi GOULD (1969, 19 — 31). 

14 Construcţia obişnuită, atrage atenţia E. Măridier în coli. 
„G. Budă”, p. 52, este xaXeîv ovo(i.â Tiva; numai că Platon 
pune adesea obiectul numit la dativ (exatrc-w). Vezi 386 c —d. 
După ROBINSON (1955, 65 şi 1969, 123) pasajul 385 b —d nu 
trebuie considerat atît împotriva teoriei convenţiei, cît mai degrabă 
un argument în sprijinul a ceea ce el numeşte „natural corectness”. 
Vezi şi ANAGNOSTOPOUEOS, 1972, 701-702. 

“ Cunoscuta teză a omului-măsură, lansată de Protagoras, este 
combătută în cele ce urmează. în Theaitetos însă (152 a şi 178 b), 
unde teza omului-măsură se găseşte aproape literal, ea va fi supusă 
unui nou examen, iar obiecţiile aduse vor confirma respingerea ei 

definitivă. O reinterpretare interesantă a acestei teze e dată de 
M. Untersteiner, I Sofişti, cap. III, La dottrina di Pitagora, Milano, 
1967, cit şi de CI. Ramnoux, Nouvelle rShabilitation des sophistes, 
în Etudes prisocratiques, Paris, 1970, 178. Cu privire la teza aceasta 
vezi şi articolul lui A. Festugiăre, Antisthenica, din voi. Etudes 
de Philosophie Grecque, Paris, 1971, p. 291, cît şi FRIEDLÂNDER. 
II, 1964, 185; KUBE, 1969, 209; RITTER, 1931, 69; J. Luccioni, 
La pensie .... 1958, 211; DERBORAV, 1972, 41; A. Revy, II 
problema dell’errore nella metafisica e nella gnoseologica di Platone, 
Padova, 1970, 11—26 şi Hermann Keulen, Untersuchungen zu 
Platons ..Euthydem ", Wiesbaden, 1971, p. 85. 

16 E probabil o aluzie la scrierea lui Protagoras cu acelaşi 
nume (’AXfjOeia). Vezi 391 c şi Tht., 152 c. 

17 O distincţie între cei chibzuiţi şi cei nechibzuiţi e de regăsit în 
Theaitetos (171 d). 

18 Pentru J. LUCCIONI (1958, 153), pare firesc ca Platon să 
combată o teorie ca aceasta a lui Protagoras, care face din om 
măsura tuturor lucrurilor, negînd orice realitate în sine, de vreme 
ce pentru filosof politicul se întemeiază pe ştiinţă şi anume pe 
cunoaşterea esenţei. 

19 E vorba de Euthydemos din dialogul cu acelaşi nume. Teza 
pe care i-o atribuie Platon e de fapt contrapartea celei a lui 
Protagoras. Vezi şi KUBE, 1969, 101. 

20 Noţiunea de Trpă^t; e reluată de Platon în Theaitetos (155 e) 
şi în Sofistul (262 b). Socrate afirmă în cele ce urmează că actele 
(Ţipata?) ca şi lucrurile (7rpâvfA(XT<x) au o natură fixă şi trebuie să fie 
executate cu „instrumentul” potrivit propriei lor naturi. FRIED- 
RĂNDER (1964, 186) comentează astfel pasajul: „Pragmatismul” 
socratic se opune construcţiei arbitrare. Meşteşugarul şi medicul 
dovedesc prin prezenţa lor activă că un demers arbitrar al celui 
ce activează, aplicat faptei sale, obiectului său, uneltei sale, nu 
face dreptate esenţei acţiunii. Numai dacă se observă aceasta se 
poate spune ceva mai cu tîlc. Că de aici rezultă ceva just, devine 
un criteriu în domeniul comportării „tehnice”. Vezi GUTHRIE, 
1976, 214-215 şi DERBOLAV, 1972, 81-82. 

21 Cu privire la Tepveiv (a tăia) şi xieiv (a arde), după APEI/T, 
1922, 136), trebuie să ne gîndim mai ales la activităţile chirurgi- 

cale; acestea anume, constituind cele două părţi principale ale 
chirurgiei timpului. 

22 P. Horn, în Platonstudien (N.P., Wien, 1904, 25), atrage 
atenţia asupra conţinutului remarcabil al acestei definiţii. „Pentru 
Socrate, adaugă MfiRIDIER (1931, 55), limbajul reprezintă mai 
puţin un mijloc al oamenilor spre a se înţelege cît o formă de 
activitate prin care ei se pun în legătură cu lucrurile”. După 
J. Moreau (La construction de l'idealisme platonicien. Paris, 1939, 
reed. Hildesheim, 1967), Cratylos nu ar aparţine grupului dialoguri¬ 
lor socratice. Astfel, pentru a defini idealul limbajului care repre¬ 
zintă „o formă de activitate”, dialogul ar condensa „teoria socra¬ 
tică a tehnicilor” (386 e —390 d), orientînd-o însă către concepţia 
platoniciană a dialecticii. 

23 împotriva ipotezei „convenţionaliste”, Socrate arată de fap'' 
că limba nu este altceva decît un instrument (opyavov) al cunoaş¬ 
terii. Către sfîrşitul dialogului însă, acelaşi Socrate va demonstra 
— de astă dată împotriva ipotezei naturaliste — că numele sînt 
doar imaginea lucrurilor (etx6vaţ x«v 7rpaypâxwv —439 a). Socrate 
va denunţa deci, rînd pe rînd, teza convenţionalistă, apoi pe cea 
natxrralistă, propunînd la rîndu-i o teorie „instrumentalistă” şi 
încă o concepţie „iconografică” a numelui. Cf. JOLY, 1974, 136. 
Vezi şi R. Brumbaugh, Plato’s Cratylus: The Order of Etymologies, 
„The Review of Metaphysics”, t. XI, 1958, 502 — 510; la fel, 
ANAGNOSTOPOULOS, 1972, 205. 

24 Nu poate fi vorba de învăţătură (instrucţiune) în sensul 
obişnuit, ci în sensul de informaţie. E vorba de funcţia de comu¬ 
nicare a limbajului, funcţie pe care mulţi lingvişti o consideră 
unică. 

26 ANAGNOSTOPOULOS (1972, 705) interpretează epyov drept 
„funcţie”, căutînd să elucideze, pe cît posibil, ce anume înţelege 
Platon prin acest termen. Cea mai limpede explicaţie dată „func¬ 
ţiei” (epyov) fiind de găsit în Republica, I, 352 d—353 a. 

28 Cu privire la noţiunea de legiuitor s-a discutat mult: ar fi 
vorba de „popor” potrivit unora, alţii însă văd un personaj mitic 
sau pur şi simplu un om înzestrat cu „instinct divin” şi puteri 
supra-naturale (MRrIDIRR, 1931, 58, nota 4). Vezi şi GUTH- 
RIE, 1976, 214; GOLDSCHMIDT, 1940, 64-65 şi DRRBOLAV, 

1972, 58. Întrebîndu-se dacă „nomothetul” reprezintă un personaj 
mitic, GUZZO (1956, 635) îl identifică de fapt cu „onomaturgul”. 
O problemă supărătoare e cea a nomothetului (vezi discuţia lui 
V. Goldschmidt, pp. 64 — 67) căruia Platon îi atribuie crearea nume¬ 
lor, cît şi nota lui DERBOLAV, 1972, 38. Cuvîntul vopoOeTK);; 
(„Gesetzgeber”, cf. FRIEDLĂNDER, 186) revine de vreo 12 ori 
de-a lungul dialogului (388 d, 388 e, 389 a [de două ori], 389 d, 
[de două ori], 390 a, 390 c, 390 d, 393 e, 404 b, 408 b, 427 c, 
437 e [de două ori], dar uneori îi sînt substituite alte expresii 
ca 6 ovopaToupyoi; — 389 a, ovopârcov Oe-nqi;— 389 d, Srjjjuoupyoţ 
ovopocxcov—390 e şi 431 e, 6 £7ucrT<x[j.evo(; 7tepl ovopdc-cov—394 b, 
6 Ttx 6\i6(j.aTa Tcoiwv—407 b, 6 roo ovipaxa tiOsu;— 416 b, 6 ovopa 
— 424 a etc. 

Nu pare deloc cert ca Platon să-l fi înţeles pe nomothet în sensul 
unui legiuitor analog lui Licurg sau Solon. în general a fost inter¬ 
pretat ca un personaj mitic. S-a recurs chiar şi la psihanaliză 
şi, constatîndu-se că nomothetul e un personaj vag, aproape simbolic, 
s-a ajuns la observarea unui „inconştient” creator de limbă, ceea 
ce după LEROY, 1968, 151, ar însemna refugierea într-un subiec¬ 
tivism facil, deloc pe linia lui Platon, mai ales într-un dialog care 
se termină printr-un atac la adresa subiectivităţii. 

27 întreg pasajul următor 389 a şi pînă la 390 e este pus în 
legătură de B. Calvert, Form and Flux in Plato's Cratylus, în 
„Phronesis”, XV, 1970, 26—47, cu pasajul 439 c —440 d, care 
ar prezenta o analiză a devenirii heraclitene mult mai complexă 
decît se crede în general. 

28 Expresia Ttoî pXejtov — pXercovra rrpâc • se repetă de-a lungul 
paragrafelor următoare (b, d). Ea sensul „pictural” al acestei 
expresii se referă GOLDSCHMIDT (1970, 83) : „este expresia 
constantă ... pentru a descrie activitatea creatoare care se inspiră 
după un model”. 

23 Ideea de imitaţie (plusau;) apare în Cratylos — fără ca 
numele să fie rostit — în chiar pasajul acesta, după VICAIRE 
(1960, 217 — 18), în momentul în care Socrate şi Hermogenes recu¬ 
nosc împreună că legiuitorul are ochii aţintiţi asupra unui „model 
ideal” şi, cînd stabileşte numele, o face întocmai tîmplarului, care 
atunci cînd fabrică o suveică, gîndeşte „suveica ideală”. în fapt 
Socrate va aştepta sfîrŞitul acestei faze a discuţiei (422 e) pentru 

a schiţa o teorie a imitaţiei. Nimic nu lasă încă să se prevadă 
importanţa pe care o va lua-o conceptul de mîntesis în estetica 
lui Platon. De fapt, dezvoltările de-a lungul dialogului asupra 
conceptului pregătesc sfîrşitul lui (439 c), unde Socrate va pune 
bazele viitoarei sale teorii a ideilor. Vezi şi SOERBOM, 1966, 
106-116. 

30 Cei mai mulţi cercetători susţin că Platon ar vorbi aici 

despre o suveică ideală. Forma (eZ Soţ), dincolo de toate suveicile: 
A.E. Taylor, Plato : The Man and his Work, New York : Meridian 
Books, 1956, 81 ; J. Burnet, Grecit Philosophy, New York, St. 
Martin’s Press, 1968, 126; Paul Shorey, What Plato said. Chicago, 
1933, 259; W. Lutoslawski, The Origin and Growth of Plato’s 

Logic, London, 1897, 224; P. ERIEDLĂNDER (1964, 201); 

C. RITTER, 1931, 70; R. B. LEVINSON (1957, 28); V. GOLD- 
SCHMIDT (1940, 69) ; P.-M. SCHUHL (1954, 85), D. ROSS, 
Plato's Theory of Ideas, Oxford Univ. Press, 1966, 19, afirmă că 
ar fi vorba în locul acesta despre ,,o formă de suveică ce poate 
fi contemplată şi care, deci, trebuia să existe înainte de a fi 
întruchipată în vreo suveică anumită”. Remarca lui Socrate 
însă nu sugerează nimic de felul acesta, intervine G. ANAGNOSTO- 
POULOS (1972, 713). Potrivit aceluiaşi, Ross greşeşte şi atunci 
cînd afirmă că sTSoţ-ul suveicii nu poate fi abstras de experienţă, 
căci aceasta ar face invenţia suveicii cu neputinţă. Or, Socrate 
(continuă Anagnostopoulos), nu vorbeşte nicăieri despre „invenţia” 
suveicii. Totuşi J. V. Luce, în Theory of Ideas in the Cratylus, în 
.Phronesis”, 1965, 21—36, demonstrează că în dialogul acesta 
Platon nu gîndeşte formele drept entităţi transcendentale. La fel 
R. H. Weingartner care, în articolul Making sense of the Cratylus 
(1970, 19), îşi exprimă îndoielile asupra faptului că Platon ar vorbi 
despre forme aici. O vedere similară e exprimată de G. M. A. Grube, 
Plato’s Thought, Boston: Beacon Press, 1958, 15. Vezi şi V. GOLD- 
SCHMIDT (1940, 69) şi P.-M. Schuhl, L'oeuvre de Platon, 1954, 85- 

„Das Weberschiff an sich”, traduce Schleiermacher; „the abso¬ 
lute or real shuttle”, — H. N. Powler, în col. „Loeb”, Cambridge 
Harvard Univ. Press, 1953; „Ciâ che propriamente â una spola”, 
- A. GUZZO (1956, 635) etc. 

31 Asupra acestei anteriorităţi a naturii (!;uXov), ca model, în 
raport cu arta, vezi JOLY (1974, 139) ; W. Jaeger, Paideia, 1965, 

18—19,25); P.-M. Schuhl, Machinisme et Philosophie, Paris, ed. 
a Il-a, 1952, 14 — 15 şi J.-P.Vernant, Mythe et pensie chez Ies 
Grecs. Ktudes de Psychologie historique. Paris, 1966, ed. a Il-a, 
197-217. 

33 „Omul acţionează atunci cînd utilizează lucrurile, iar nu 
cînd le fabrică”. Cf. VERNANT (1965, 225). 

33 Nomothetul nu va reuşi să dea numele potrivit fiecărui 
lucru decît dacă va fi călăuzit de dialectician, adică de acela care 
trebuie să se slujească de limbaj în exerciţiul artei de a întreba 
şi a răspunde. Limbajul va trebui să fie, aşadar, un fel de carac¬ 
teristică după ROBIN (1968, 49), universală sau nu, în tot cazul 
făcută de filosof, pentru a răspunde efectiv cerinţelor gîndirii. 
Abia mai tîrziu în Republica (VI, 511 b —c) şi Phaidros (266 b), 
va da Platon termenului acestuia valoarea sa tehnică, pasajul 
acesta constituind doar preludiul unei specificări pe care nu va 
înceta să o precizeze. Cf. ROBIN (1953, nota 8). Definiţia numelui 
ca instrument didactic şi diacritic (388 b), şi a dialecticii ca 
artă de a întreba şi a răspunde (390 c), pare să deschidă asupra 
unei „practici definiţionale” a limbajului, — cf. JOLY (1974, 139). 

34 Dialecticianul poate fi „epistatul” legiuitorului, întrucît este 
singurul care are într-adevăr dreptul să se folosească de limbă, 
afirmă JOLY (1974, 139). Astfel, el este totodată singurul ce poate 
judeca, în virtutea acelei supremaţii caracteristice întregii gîndiri 
tehnice a antichităţii, conchide acelaşi. Socrate, de fapt, nu vrea 
să spună că cele două funcţii trebuie să fie în chip necesar dis¬ 
tribuite între două persoane diferite : ele pot fi întrunite în aceeaşi. 
Conducerea însă, urmează să-i revină dialecticii. Vezi MERIDIER 
(1931, 61). Referitor la termenul SiaXexTut6?, vezi P. Chantraine, 
Etudes sur le Vocabulaire Grec, Paris, 1956, 141. 

36 Hermogenes vrea să ştie care este „dreapta potrivire a nume¬ 
lui”, aşa după cum Socrate, potrivit noţiunii definiţionale, 
îi ceruse lui Nicias (Lahes, 194 e) să-i precizeze ce fel de cunoaştere 
era curajul. Vezi V. Goldschmidt, Les Dialogues de Platon, Paris, 
1963, 113. E de notat „subtila ambiguitate” a frazei care, după 
WEINGARTNER (1973, 38), se potriveşte din plin tipului . 
ingeniozitate propriu unor Socrate ori Cratylos. 

33 Vezi 384 c. 

37 13 de remarcat jocul de cuvinte 6p0oTâ-rr]/6p06-n']i;. 

38 Dialogul din Protagoras are loc în casa lui Callias, fiul lui 
Hipponicos şi fratele cel bogat al lui Hermogenes. Socrate rela¬ 
tează o discuţie avută cu Callias, privitor la educaţia fiilor săi. 
în Apologia, 20 a. Cu privire la sofişti consideraţi drept <£p tj-t vjq Si&«- 
aitaXoi, vezi Euthd., 273 d cît şi nota lui H. Keulen, op.cit.t 
1971, 9. 

39 10 vorba de 'AXf]0eia, scriere în care Protagoras expunea 
teza 1 sa cu privire la omul-măsură. Vezi Theaitetos, 162 a, 170 e, 
171 c. 

40 După ce atît Socrate, cît şi Hermogenes, au constatat că nici 
Prodicos, nici Protagoras nu pot lămuri îndeajuns problema, ei 
hotărăsc să-i respingă pe sofişti, spre a se îndrepta către poeţi. 
Este cu putinţă ca Platon să se teamă încă mai mult de cusururile 
sofisticii decît ale poeziei, comentează la locul acesta P. VICAIRE 
(1960, 27). Oricum ironia nu lipseşte din pasajul următor, privitor 
la Homer. Epopeile sale sînt însă luate drept exemplu şi simbol 
mai degrabă decît valorificate în sine. Că nu se poate obţine 
nici o cunoaştere din exegeza poeţilor, asta o ştim din dialogul 
Protagoras, afirmă FRIEDRĂNDER (1964, II, 190), cu privire 
la locul acesta. în timp ce Protagoras este respins (de către Her- 

e- 

mogenes, iar nu de Socrate !), întrucît doctrina sofistă fusese tocmai 

discreditată, Hermogenes trebuie să înveţe de la Homer şi de la 

» 

poeţi. ,,Un ales izvor de cunoaştere pentru Platon, care a expulzat 
pe Homer din Republica sa!” exclamă WEINGARTNER (1973, 
38). Vezi şi DERBOLAV (1972, 42). 

41 Socrate îl introduce pe Homer ca pe o autoritate în problema 
,,dreptei potriviri a numelor”, citind în primul rînd practica sa 
ce constă în a menţiona două nume pentru acelaşi lucru : unul 
folosit de oameni, altul de zei. Referitor la locul acesta vezi şi 
GUTHRIE (1976, 214). Cu acest apel la Homer, începe de fapt 
seria etimologiilor propuse de Platon. Din cele 112 etimologii 
analizate de Socrate (139—140 în total), doar vreo 60 mai erau 
socotite valabile prin 1897 (W. Lutoslawski, The Ori gin and 
Growth of Plato's Logic, with an account of Plato's Style and of the 
Chronology of his Writings, Rondon, 1897, reed. 1967) dintre care 
20 au fost acceptate şi mai tîrziu. (Vezi lista lor în coli. „G. Bud6”, 
p. 20). Că sînt acceptate încă şi astăzi o poate dovedi afirmaţia 

unui lingvist contemporan, după care „douăzeci mai pot fi accep¬ 
tate încă potrivit normelor ştiinţifice actuale” (E. Coseriu, Die 
Geschichte der Sprachphilosophie von der Antik e bis zur Gegenwart. 
Teii I -Von der Antike bis Leibniz • Vorles. d. Wintersem, 1968/69 
a.d. Univ. Tiibingen. Vezi şi LEVINSON, 1957, 35. 

Alegerea şi succesiunea etimologiilor platoniciene are o ordine 
laxă potrivit lui DERBOLAV (1972, 42) şi care s-ar contura 
într-o tematică centrală cosmo-theo-antropologică. Afirmaţia pare 
să continue concluziile lui Goldschmidt după care partea etimolo¬ 
gică a dialogului ar fi o adevărată enciclopedie de teorii teologice, 
cosmologice şi morale, un soi de trecere în revistă a doctrinelor 
începutului sec. IV. BRUMBAUGH (1957, 502 şi urm.) vede 
însă un fel de sistem în etimologiile cratyleice, dar în măsura în 
care face o paralelă între ele şi obiectele despre care e vorba în 
Timaios. 

42 Iliada, XX, 74. 

13 Iliada, XXIV, 291. E vorba de un fel de bufniţă cu pene 
roşcate. 

44 Colină care, potrivit IHâdei, se ridica înaintea Troiei, în 
faţa porţilor Scee. „Oamenii o numesc Batieia, iar nemuritorii, 
mormînt al sprintenei Myrină” (II., II, 813—14). Myrină ar fi 
fost una din amazoanele pomenite de Priam în cîntul al III-lea 
(189) şi care ar fi pierit prin locurile acestea. 

45 Pentru majoritatea comentatorilor acest raţionament al lui 
Socrate pare cu totul „fantezist”, dacă se ţine seama de versurile 
402 — 403 din cîntul al Vl-lea al Iliadei în care Homer spune lim¬ 
pede că Hector (şi numai el!) numea copilul Scamandrios, în 
vreme ce toţi ceilalţi îi spuneau Astyanax. Vezi VICAIRE, 1960, 
28. S-ar putea deduce, prin urmare, că Scamandrios ar fi mai degra¬ 
bă numele potrivit. Oricum versurile homerice exclud ipoteza 
avansată de Socrate, şi anume că Scamandrios ar fi numele „folosit 
de femei”. Se crede chiar că Platon, citîndu-1 pe Homer din 
memorie, îl citează greşit. 

48 Versul e cel al tînguirilor Andromacăi (II., XXII, 507). Numai 
că în textul homeric apare gpuao iar nu spuro (Andromaca se adre¬ 
sează de-a dreptul lui Hector). şi 7 tuXcci; (porţi), în loc de -oXiţ 

(cetate). 

47 Deşi purtate de „barbari” ; ceea ce-lface pe Platon să creadă 
că ar fi date chiar de Homer. Vezi ROBIN, 1953, nota 16 şi 1967, 
369. 

48 După MfîRIDIFR (1931, 16), nici afirmaţia aceasta, în chip 
de concluzie la consideraţiile homerice, nu are prea mare valoare. 
Dacă e firesc să se dea copilului numele tatălui, şi să fie numit 
leu puiul de leu, nu se obţine, în schimb, nici o explicaţie pentru 
numele tatălui. 

49 în cazul filiaţiei naturale (aşa cum s-a văzut), copilul urmează 
să poarte numele tatălui; dar, dacă filiaţia se face „împotriva 
firii”, vlăstarul va purta numele speciei (genos). Numai că, acest 
al doilea principiu, atrage din nou atenţia MEÎRIDIRR (1931, 16). 
îl anulează pe primul, de vreme ce singura denumire potrivită s-ar 
baza pe specie şi nu pe numele tatălui. Vezi şi FRIRDLÂNDRR 
(1964, II, 190). 

60 Forma, deci, nu are nici o importanţă, de vreme ce semnifica¬ 
ţia apare fără echivoc. Astfel, sînt justificate şi acele schimbări 
de litere la care se recurge în mod constant în partea „etimologică” 
a dialogului. Vezi RFROY (1968, 148). 

61 Socrate distinge aici două categorii de litere : vocale şi consoa¬ 
ne. Ceva mai departe (424 c), va fi vorba de o a treia categorie : 
„cele care nu sînt vocale, dar nici mute” (ăL<fQoyya.). Vezi şi 
GFNFTTF (1973, 13, p. 124), după care Socrate nu ar da nici 
o valoare simbolică distincţiei sale între vocale, semi-vocale şi 
mute, neocupîndu-se să le separe în lista-i de semnificaţii (424, 
426-427). 

62 Cele patru vocale menţionate sînt singurele litere din alfabetul 
grec desemnate prin sunetul pe care-1 reprezintă. Căci denumirile 
de „epsilon”, „ypsilon”, „omicron”, „omega”, datează din epoca 
bizantină. Celelalte litere poartă nume a căror iniţială e chiar 
litera respectivă. 

63 1. Cuvîntul grec din pasajul acesta, care desemnează literele 
alfabetului, aToiyeîov, nu a însemnat „elemente”, în sens fizic, 
decît în virtutea unei extensii metaforice al cărei autor este 
însuşi Platon (Tht., 202 c; Ti., 48 b —c). Literele, dealtfel, nu 
sînt considerate aici ca semne de scriere, ci ca sunete fundamentale 
compunînd silabe. Denumirea elementelor fonetice drept aroix^ a 

este atribuită de Fudemos din Rhodos, aristotelicianul, lui Platou. 
Vezi R. Pfeiffer, History of Classical Scholarship. From the Beginnings 
to the End of the Hellenistic Age, Oxford, 1968, 60, DRRBOLAV 
(1972, 37), cit şi ROBIN (1967, 374). 

2. Nici a, nici i nu figurează printre cele patru litere care nu 
au nume, ci sînt, pur şi simplu, o emisie a vocii. 

3. Sfîrşitul pasajului pare să se raporteze nu la felul în care 
sunetul e reprezentat prin numele literei, ci la faptul (notat şi în 
390 a, cf. 385 d —e), că legile limbajului rămîn aceleaşi, oricare 
ar fi literele şi silabele folosite de popoarele din diferitele regiuni ale 
lumii. Cf. ROBIN, 1953, 1303-1304. La rîndul său, DFRBOLAV 
(1972, 140—141), referindu-se totodată la articolul despre litere 
şi silabe al lui RYLF (1960, 431—451), observă că crroixstov 
înseamnă deopotrivă literă (ypâpfia), sunet (qpcovrj) şi element. Vezi 
şi nota 224. 

54 Atît pentru a desemna pe cel care dă naştere cît şi pe cel 
care se naşte. 

66 Agis, numele mai multor regi ai Spartei, înseamnă conducător ; 
Polemarchos, comandant al unei expediţii militare; Eupâlemos, 
bun în război; latrocles, vestit ca medic; Acesimbrotos, cel care- 1 
vindecă pe muritori. 

66 Ar trebui să ne aşteptăm aici, observă MFRIDIIîR (1931, 
67), la ceva de felul: xal tootov tou y^ vou ? 8 e:î ^X elv T7)v erccovu- 
ptav. Fraza rămîne în aer. Totuşi, ceva mai jos, Socrate o între¬ 
geşte spunînd : xal tw ex tou eoae6oui; etc. 

67 în acord deplin cu afirmaţiile din 393 c, 394 a, Platon 
repetă aici că denumirea firească a unei fiinţe e cea a speciei 
ale cărei caractere le are. Vezi şi LUCF, 1965, 36. 

58 Theâphilos : prieten al zeului. Mnesitheos : care se gîndeşte 
la zeu, pios. 

69 Fiul preferat al lui Pelops, care a fost ucis de fraţii să 1 
vitregi Atreus şi Thyestes, la îndemnul mamei lor, Hippodameia. 

60 Atreus, pentru a se răzbuna pe fratele său Thyestes, care-i 
luase soţia, l-a chemat la un ospăţ unde i-a dat să mănînce carnea 
propriilor săi copii. 

81 Vizitiu al lui Oenomaos, regele Pisei. Pune la cale un vicleşug 
datorită căruia Pelops învinge pe Oenomaos la cursa de care- 

Întrucît Myrtilos se îndrăgostise la rîndu-i de Hippodameia, fiica 
lui Oenomaos şi soţia lui Pelops, acesta din urmă îl ucide azvîrlin- 
du-1 în mare. înainte de a muri, Myrtilos îl blestemă pe Pelops 
împreună cu tot neamul pelopizilor. 

82 Tantal, fiul lui Zeus şi rege al Lidiei, şi-a atras mînia olim- 
pienilor, întrucît, poftit la ospăţul lor, le furase nectarul şi ambro¬ 
zia trecîndu-le muritorilor. Apoi, primindu-i la rîndul său pe zei, 
le-a dat la masă, drept hrană, pe propriul său fiu. Vezi Odiseea, 
XI, 582 şi urm. Drept pedeapsă a fost sortit să fie veşnic chinuit 
de foame şi sete, în Infern, deşi fructele şi apa erau la îndemîna 
sa (Pindar, Ol., I, 57); sau, după cum relatează Platon, să trebuie 
să poarte mereu pe creştetul capului o piatră uriaşă. 

83 Vezi Lista etimologiilor platoniciene, pp. 377 — 378. 

64 ,.Numele este nici mai mult nici mai puţin decît un logos”. 
Pentru JOLY (1973, 29), acest exemplu dă regula teoretică a 
etimologiilor platoniciene şi legea trecerii de la onoma la logos- ul 
pe care-l conţine. Că numele închide, sub o formă contractată, pres¬ 
curtată, dar din punct de vedere mnemotehnic disponibilă, un 
întreg logos interior reprezintă o trăsătură constantă a etimologii¬ 
lor vechi. în privinţa acestei probleme, vezi J. Starobinski, Le 
texte dans le texte, Rxtraits inădits des cahiers d’anagrammes de 
Perdinand de Saussure, „Tel Quel”, nr. 37, 1969. 

88 în limbajul curent Cronos devenise sinonim cu radoteur, ci. 
Euthd., 287 b. 

88 Prin urinare, Platon descompune Cronos în două cuvinte: 
x6poţ şi v6oţ. Pentru etimologie vezi Lista, pp. 378—379. 

87 R vorba de Ruthyphron din dialogul cu acelaşi nume; „Pros- 
paltianul” vine de la numele unui dem din Atica. Vezi şi WfîlN- 
GARTNRR, 1973, 38-39. 

68 Iată că Socrate atribuie, pînă la urmă, „înţelepciunea care 
se abătuse asupra lui, aşa dintr-o dată, şi fără să ştie de unde” 
(396 c —d), lui Ruthyphron, pe care-l întîlnise tocmai de dimineaţă. 
Iar acea „înţelepciune” a sa, el o va folosi în aceeaşi zi, urmînd 
ca în ziua următoare să se purifice. Nu constituie oare această 
atitudine a lui Platon un mod abil de a se apăra dinainte de even¬ 
tualele critici ce i s-ar fi putut aduce? Vezi M. LBROY, 1968, 
149 cit şi P. Boyance, La doctrine d'Eutyphron dans le Cratyle, 

R.F.G., t. RIV, 1941, 141 şi urm., care, împotriva lui STFINBR 
(1916, 109—132) şi de acord cu Măridier, crede a vedea în Euthy- 
phron pe pretinsul inspirator al lui Socrate, mijlocitorul unuia din 
sistemele pitagoreice. 

Cît despre remarca ironică făcută de Socrate, vezi GUTHRIE, 
1976, 215. Cu privire la „desluşirile etimologice” aduse pînă acum, 
FRIBDI/ĂNDRR, 1964, 189 remarcă nu fără oarecare ironie că 
ar fi vorba de „Muza lui Euthyphron”, cu care el s-ar fi aflat 
împreună încă din zori. De văzut şi paragrafele: 400 a, 407 d, 
409 d, 428 c. Dacă Eutkyphron-ul istoric a etimologizat (continuă 
FRIFDDĂNDFR comentarul la pasajul acesta), nu o ştim, oricît 
ar trebui să acceptăm că piesele etimologice se potriveau teologiei 
lui proaste. Pe linia lui Platon însă, trebuie să ne referim la dialogul 
Euthyphron şi să reinvocăm opoziţia între doxosof care îşi arogă 
o ştiinţă despre lucrurile divine şi „cel care ştie că nu ştie” şi 
care, nu cu scepticism, ci cu respect şi veneraţie, se limitează modest 
la cele omeneşti (în sensul că se mulţumeşte cu ele, fără să se 
amestece în „cele divine”) (p. 189). 

89 Numele vine de la euTuyfiq, „fericit”. 

70 Sosias are o legătură cu („salvez)”. 

71 Vezi nota 58. 

72 Mai departe (425 d), Socrate însuşi va înlătura această explica¬ 
ţie ca fiind prea comodă. Cf. MBRIDIBR, 1931, 71. Mai tîrziu 
însă, Cratylos (438 c) va recurge din nou la ea. 

73 Herodot (II, 52), propune pentru 0e6c; o altă etimologie 
„nu mai puţin fantezistă” (după unii comentatori). Bl afirmă că 
pelasgii ar fi dat acest nume zeilor ca unora care pun în ordine 
(x6aficp Oevtsc) toate lucrurile. Etimologia indicată de Socrate 
convine discipolilor lui Heraclit, care, ca şi Cratylos, sînt partizani 
ai mişcării veşnice. Cf. MBRIDIER, 1931, 71. 

74 Mitul vîrstelor din Lucrări şi zile redă succesiunea unor 
seminţii ale oamenilor care s-au ivit rînd pe rînd în lume iar apoi 
au pierit. Prima vîrstă, cea de aur, de sub cîrmuirea lui Cronos, 
e redată de Hesiod ca un soi de paradis: oamenii vieţuiau vreme 
îndelungată, nu îmbătrîneau niciodată, iar traiul lor se scurgea 
întocmai celui al zeilor. 

76 Textul hesiodic are yaî’ în loc de (xoîp’, iar versul al doilea e : 
■rol [jtâv 8 a[(iove<; elen Ai&ţ (jiEyâXou Stck (3ouXâţ. 

78 într-a cincea şi cea din urmă vîrstă, cea de fier, oamenii 
nu mai agonisesc decît osteneli în timpul zilei şi teama la căderea 
nopţii, în aşa fel încît însuşi poetul ajunge să-şi dorească (prin 
acele două versuri —174-175 — atît de discutate mai tîrziu), 
să fi murit mai devreme sau să se fi născut mai tîrziu. 

77 Cuvîntul Savjpcov aparţine mai ales limbii poetice. E de găsit 
la Homer, dar foarte rar în proză. Vezi Eista de etimologii, p. 380 
cît şi Interpretarea la acest dialog, p. 186. 

78 ev ys vyj âpxaiot Tyj rjjjiETEp'a (pciivjj se referă de fapt la „dialectul 
epic” afirmă M. Eeroy în Sur un emploi de 9 covv) chez Platou, 
REG, RXXX, 1967, 237. într-adevăr, cu cîteva rînduri mai sus, 
fusese vorba de versurile lui Hesiod. Ca traducere însă, atît pentru 
locul acesta cît şi pentru £v xj) ’Axxixă 9Mvyj de mai jos, el propune 
„selon l’ancienne ortographe”, afirmînd că nu poate fi vorba aici 
în nici un caz de versiunea lui H. N. Fowler (ediţia din 1953 a 
col. „Loeb”, p. 57, n. 1), după care ar fi avut loc o schimbare a 
pronunţării în decursul a cîtorva zeci de ani înainte de data dia¬ 
logului, şi care traduce: ,,în pronunţarea atică veche”. 

79 Din nou M. EEROY (1967, 238) ne atrage atenţia asupra 
întreg pasajului ce urmează, cu privire la etimologia cuvîntului 
■ijpfdi;. Ar fi de remarcat în primul rînd „surîsul lui Platon”, acel 
surîs discret ce apare pînă şi în cele mai austere pagini şi care 
„contribuie atît la farmecul dialogurilor sale”; căci, enumerînd 
evocările sugerate de cuvîntul Tjpto;, filosoful nu face altceva 
decît să traseze, cu multă fineţe, dar şi cu o aparentă candoare, 
portretul psihologic al grecului polymetis ,’ inteligent, descurcăreţ, 
şiret, care, prin elocinţa-i subtilă şi întreb ările-i insidioase e apt 
să triumfe în jocurile discuţiei retorice. Cu privire la forma lui 
ijptoi; comparat succesiv cu Sptoţ, Epcoxăv şi eîpsiv, M. Leroy o explică 
ţinînd seama de reforma ortografică ce avusese loc nu mult înainte 
de compunerea dialogului (387/86) şi ale cărei consecinţe erau de 
bună seamă încă proaspete în mintea interlocutorilor. într-adevăr. 
dacă se ortografiază în „vechea manieră” -Sjpcoi;, HEPOE nu 
diferă de Spcoţ, EPOS decît printr-o „uşoară schimbare” (a(nxp 8 v 
7 rap 7 )Y(iEvov) şi anume adăugarea literei H. Pe de altă parte 
cei trei termeni invocaţi pentru exegeza eroului : gpcoţ, sptjxăv, EÎpEiv, 

adică EPOS EPOTAN EPEN sînt formaţi din acelaşi radical 
EP-. în acelaşi fel, puţin mai departe, Socrate jucînd pe valorile 
ov/o se referă iarăşi la vechea ortografie («ţ to -aXaiov) şi expli¬ 
că numele anotimpurilor (&pai) prin faptul că ele delimitează 
(8iâ to opt^eiv) iernile şi verile (410 c). Dealtfel opai nu este decît 
grafia pentru «pai înainte de 403. Ea fel cu oupavîa (396 b —c). 

80 Ea Homer, vjpwţ este un epitet onorific, aplicat în general 
personajelor de epopee, nu numai regilor şi conducătorilor, dar 
şi celor din preajma lor. Aedul Demodocos, de pildă, e un erou. 
Concepţia lui Platon e de fapt o reluare a celei hesiodice, după 
care eroul este un intermediar între zeu şi om. în Lucrări şi 
zile, oamenii vîrstei a patra sînt eroi numiţi semi-zei (vs. 159 — 160). 
După moarte ei ajung în Insulele Fericiţilor, la ţărmul Oceanului. 
Platon dă trei explicaţii diferite pentru numele de erou: £p«c, 
căci eroii sînt născuţi din dragostea unui zeu cu o muritoare, 
sau a unui muritor cu o zeiţă: ^Topeţ, căci sînt iscusiţi în meşte¬ 
şugul de a vorbi (sipsiv) şi spwxăv pentru că sînt pricepuţi în a 
interoga. în ce priveşte apropierea de £p«xăv e de amintit faptul 
că importanţa de a cunoaşte meşteşugul de a întreba şi a răspunde 
pentru un bun dialectician fusese tocmai pusă în lumină ceva mai 
sus (390 c). în privinţa etimologiei cuvîntului, vezi Eista etimo¬ 
logiilor, p. 380. 

81 Ar fi vorba de ortografia atică dinainte de reforma din 402 
care, sub arhontatul lui Euclide, a introdus la Atena alfabetul 
de tip milesian; de unde şi punerea în legătură (cîteva rînduri 
mai jos), a lui Epoxăv cu Eipsiv, aceşti termeni scriindu-se înainte 
de 402 EP OTAN şi EPEN. Astfel corectarea introdusă de Schmidt 
(adăugarea lui exal sîpEiv> pare cu totul inutilă). Vezi problema 
în detaliu la EEROY 1967, 234-241. 

82 Dacă EEROY (1967, 241) găseşte inutilă corecţia adusă de 
II. Schmidt (<xod EÎpsiv> după spwxăv), în schimb MERIDIER 
(1931, 73) şi O. Apelt (Kratylos, Eeipzig, 1922, nota de la p. 140), 
o introduc. Eecţiunea aceasta a fost în general admisă şi de edi¬ 
torii şi de comentatorii moderni ca V. Goldschmidt de pildă 
(1940, 113). Totuşi, H. N. Fowler, în ediţia sa din 1953 (col. 
,,Eoeb”) — pe care M. Eeroy îl urmează — păstrează lecţiunea 
veche a manuscriselor. Eeroy conchide arătînd că „restituirile” 
au reprezentat prea adesea o manie a filologilor din sec. XIX. 

83 Aii tptXo? este înlocuit prin AtţiXoţ. Accentul ascuţit pe 
care -1 poartă în primul caz silaba 91 -, devine grav într-al doilea. 
Dar, cum accentul grav (Papii?) înseamnă de fapt lipsă de accent 
(cf. J. Vendryăs, Traitâ d’accentuation grecque, p. 35 şi urm.) 
silaba 91 — devine atonă. 

84 Privitor la numele acesta vezi şi afirmaţiile lui J. V. Duce, 
Plato on truth and falsity in names, „The Class. Ouart”., Nov. 
1969, 226. 

85 J. Brun remarcă faptul că prefixul deva implică ,,1’idăe d'une 
remontee vers”, fiind vorba de acelaşi prefix pe care -1 regăsim 
în âvâfxvqaiţ, reminiscenţă şi totodată cunoaştere şi care reprezintă 
„o urcare către ţara originară şi divină a adevăratei cunoaşteri”. 
Socrate, Paris, 1969, 89). Potrivit lui MERIDIER (1931, 75) &v0pto- 
7voţ poate veni încă de la dcvco cxGpeîv (a privi în sus) sau de la evap- 
0pov exeiv 'iizoc, (a avea vorbire articulată). După O. APERT, 
(1922, 140), ăvOpcono? ar veni de la âvGepo ,,der ein Bartgesicht 
hat” (âv0epe<ov ivOepii; dcflfjp). Această explicaţie a lui Socrate 
se regăseşte la pitagoreicul Alcmeon, în Theofrast (De sens., 25). 

86 Socrate îşi prezintă cîteodată soluţiile ca improvizate, deşi 
e vorba mai degrabă de o figură de stil, aşa cum observă mai 
departe (413 d) Hermogenes. Cf. W. S. Allen, Ancient Ideas on 
the Origin and Development of Language, Transactions of the Philo- 
logical Society, 1948, 52. 

87 Aristotel, în De Anima, I, 2 citează etimologia potrivit căreia 
^uxf) e legat de ijmxP^ datorită respiraţiei (âvaTrvofj) şi acţiunii 
de a răci (xuTdc^u^iţ). Vezi observaţia lui HAAG (1933, la paragra¬ 
ful 399 d-e). 

88 Expresia pe care o foloseşte aici Platon desemnează propriu-zis 
pe maestru şi pe discipolii săi. De fapt ea vizează iu chip ironic 
pe Euthyphron şi cei din jurul său. Vezi şi notele 67, 68 . 

89 Aristotel afirmă în De Anima, I, 2, 404 a, că Anaxagoras 
identifică sufletul (’Jmxfj) şi spiritul (vooţ) dar, că face din vou? 
principiul tuturor lucrurilor. Potrivit lui Anaxagoras, elementele 
ce se confundau la început au fost separate şi puse în ordine de 
vouţ. Platon împrumută de la el cuvîntul 8 i.axoa[ieîv. 

80 în continuare, Platon va pune în discuţie etimologia cuvîn- 
tului CTtojra (trup) şi raporturile sale posibile cu crîjpia care ar însem- 

na: a) semn sau gaj; b) mormînt. Din tripla etimologie pe care 
Platon o va da cuvîntului owjia, prima, aîjpux, cea a trupu- 
lui-mormînt, nu pare mai puţin orfică decît cea de-a treia, care e 
de fapt singura atribuită de filosof orficilor, afirmă Wilamowitz 
[Der Glaube der Hellenen, II, 1932, 199). Potrivit lui E. R. Dodds 
(The Greeks and the Ir raţional, Univ. of California Press, 1951, 
189) şi I. M. Linforth ( The Arts of Orpheus, Berkeley, 1941, 147), 
doctrina soma este sima trupului, nu ar fi orfică. Vezi şi notele 
din voi. Fragmentele presocraticilor, voi. I, Ed. Junimea, Iaşi, 
1974, 33-34. 

Cu privire la orfismul doctrinei (rto[ia/aîj(xa vezi J. LUCCIONI, 
1958, 209 şi DERBOLAV, 1972, nota 2, p. 43. 

91 în dialogul Gorgias, 493 a, Socrate îi spune lui Callicles ceea 
ce ar fi auzit din gura unui înţelept, şi anume, că noi în realitate 
sîntem morţi, iar trupul (awfza) nu-i altceva decît un mormînt 
(avj[jia). înţeleptul acela ar fi putut fi Philolaos, potrivit lui MfîRI- 
DIER, 1931, 76. Trupul considerat ca închisoare a sufletului apare 
şi în acea aluzie la misterele orfice din Phaidon, 62 b: „noi oame¬ 
nii sîntem aci ca într-un post de pază (ippoopa) şi, fireşte, nu se 
cade să-l părăsim sau să fugim”. 

92 Jocul de cuvinte între sema (semn, mormînt) şi semainein 
(a semnifica, a exprima), e t 0 t atît de intraductibil ca şi cel între 
soma (închisoare a trupului) şi sâzein (a ţine sub pază). 

93 Grecii nu bănuiau că nu puţine din numele zeilor erau luate 
de la alte popoare : Afrodita, Hefaistos, Eileithyia, Bacchus, Apol- 
lon, poate Artemis. Cf. WILAMOWITZ, 1959, 225. Cu privire 
la unele teorii noi, vezi Lista etimologiilor platoniciene de la 
p. 376-404. 

94 Această formulă de precauţie în legătură cu zeii e folosită 
întocmai şi de Ctesippos în Euthydemos, 288 b. 

>.>5 Acest sens pentru (lexptwi; e de regăsit şi în Cri., 46 c, Euthd., 
305 d etc. Vezi II. Keulen, Untersuchungen zu Platons Euthydem, 
Wiesbaden, 1971, p. 7. 

90 Platon însuşi va aminti cîteva rînduri mai jos, că Hestia 
era întotdeauna invocată înaintea celorlalţi zei ori de cîte ori 
aveau loc sacrificiile. 

97 Hestia, forma dorică ioala, prin carg Hestia, potrivit pitagorei¬ 
cilor, ar reprezenta esenţa lucrurilor. Trebuie dată însă atenţia 

cuvenită şi celeilalte forme dorice wcna prin care Hestia ar însemna 
„ceea ce dă un impuls tuturor lucrurilor”, aşa cum îi plăcea unui 
Heraclit — comentează GUZZO, 1956, 646. într-adevăr, <otua 
(forma doriană), e de găsit la Stobaios, Ecl., I, 424 şi I, 712. Ea. fel 
şi £<r<na : Stobaios, Ecl. phys., I, 8 (Philolaos). 

98 Hestia: principiu al permanenţei dar şi al impulsului, al 
mişcării. Această dublă şi contradictorie interpretare a numelui 
zeiţei căminului pare să fi fost moştenită de Platon din cele mai 
vechi tradiţii religioase ale Greciei. Cf. J.-P. Vernant, Mythe et 
pensee chez Ies grecs, Paris, 1966, 142—143. 

99 Adică eaaîa. 

100 Un lucru este întrucît participă la existenţă, comentează 
A. Dies în nota sa din Sofistul, 246 a. Existenţa (ouaîa) se opune 
acolo devenirii (yevetn?) aşa cum ceea ce este sau fiinţa (to o\>) se 
opune (în Timaios, 27 e, de pildă), la ceea ce devine (to y i Yvopievov). 
După Heraclit, ouaîa apare la Platon pentru întîia oară în locul 
acesta. Mobilismul heraclitean va fi demonstrat prin explicarea 
numelor următoare : Cronos şi Rheea. Cf. GOLDSCHMIDT, 1940, 
122 . 

101 396 b. 

102 în pasajul acesta apare un nou verb (izâ.'jTtx x^psă), atrage 
atenţia RAMNOUX (1959, 227), traducîndu-1: „toutes choses 
passent en faisant place” sau „toutes choses changent de place”. 

103 în paragraful 396 b Socrate făcuse o legătură între Kpovo? 
şi xopoţ (puritate). Aici însă, pare să-i explice numele prin xpoovoţ 
(izvor). Cu privire la Rheea, vezi şi RAMNOUX, 1959, 226. După 
VICAIRE) (1960, 29), „son invention est meme particuli^rement 
heureuse dans ce nom s’il faut croire l’etymologie donnee par 
Socrate”. 

104 Iliada, XIV, 201 ; Hesiod, Theogonia, 337; Orfeu, fr. 2 
Diels. Cf. Tht., 152 e. 

108 Socrate face această apropiere cu oarecare rezerve (olptca), 
atrage atenţia în nota sa de la p. 79 a ed. „G. Budă”, E. Meridier. 

106 Vezi nota 37 a ed. Fragmentele presocraticilor, voi. I, Iaşi, 
Junimea, 1974, 33. 

107 c 'Ai87]ţ, aşa cum se va vedea îndată. 

108 Poseidon va primi o etimologie „naturalistă” : 6 oeltov (ce 
aminteşte de epitetul homeric evoa[Y«ioţ), o explicaţie „raţiona- 
listă”: 7roXXâ elScix; (care ştie multe lucruri) şi o a treia interpretare: 
r:o(uSea[zoţ, „care înlănţuie picioarele” şi care, evocînd ideea că 
marea împiedică pe oameni de a merge mai departe, e poate o 
aluzie la legenda Atlantidei, pe care Platon o va relua mai tîrziu 
în Timaios şi Critias. 

109 Această observaţie apare adesea în explicaţiile etimologice 
date de Socrate: dorinţa oamenilor de a înfrumuseţa numele 
chiar şi cu riscul de a le deforma. Vezi şi 414 c. 

110 Pluton este denumirea lui Hades considerat drept distribuitor 
al bogăţiilor şi stăpînitor al abundenţei agricole produse de stră¬ 
fundurile pămîntului pe care le locuia. 

111 O asemenea interpretare — aici respinsă de Socrate — 
apare în Phaidon, 81 c, unde cx£Svjţ nu înseamnă invizibil în sensul 
„terifiant” ca în pasajul acesta, ci invizibil pentru ochii muritori 
(influenţă pitagoreică), deci „pur”, aplicîndu-se ca termen filosofic 
adevărurilor eterne. c 'Ai8t)i; — âEiSrjţ reda fără-ndoială, la început, 
o etimologie populară şi traducea teama pe care o inspira „împără¬ 
ţia umbrelor”. în acest sens o citează Platon aici, făcînd o aluzie 
şi în cartea a X-a a Legilor, 904 d. Dacă Platon respinge etimolo¬ 
gia c 'Ai8t]<; — dceiS^ţ în Cratylos şi o reia — cu o semnificaţie nouă 
— în Phaidon, este că atitudinea sa faţă de pitagoreism s-a schim¬ 
bat între timp, afirmă GORDSCHMIDT (1940, 124). Vezi şi inter¬ 
pretarea RAMNOUX (1959, 40 şi 210), dar şi cea din ed. „Roeb’’ 
a traducerii dialogului în care H. N. FOWU3R (1958, 3 — 5) face 
o apropiere cu Phaidon, 80 d, oferind totodată un argument în 
favoarea datării dialogului Cratylos după Phaidon. Vezi Interpretarea 
la p. 192. 

112 Nu cele care cîntă ( Republica , X, 617 b), fiecare nota ei, 
pe fiecare cerc planetar, alcătuind astfel „Muzica sferelor”, ci 
altele care sînt divinităţi chtonice, — cf. ROBIN, nota 43, 1305. 
După Produs, In Cratylum, 157, Platon deosebeşte trei feluri de 
Sirene : celeste, generatoare şi cele care purifică. Fie sînt adesea 
puse în legătură cu lumea infernală, figurînd în anumite versiuni 
ale legendei Persephonei. Elena, din piesa cu acelaşi nume a lui 

Euripide, le invocă drept divinităţi chtonice (v. 167), iar imaginea 
lor era pusă adesea pe morminte. 

113 Aceeaşi expresie xeXsot; ctoşicttt)!;, utilizată aici în chip ironic, 
pentru a desemna puterile de convingere proprii lui Hades, apare 
în Banchetul, 208 c, unde Socrate spune despre Diotima, nu fără 
o nuanţă de humor, că a răspuns întrebării sale ca o „desăvîrşită 
sophistes”. 

114 Vezi Banchetul, 203 d —e, 204 b. 

115 Cronos, învins de Zeus, fusese înlănţuit de acesta în străfundu¬ 
rile Tartarului. 

113 Obişnuita raportare a numelui Hades la ceea ce este ..invizi¬ 
bil” (alS^q), e respinsă în locul acesta de Socrate în favoarea 
„cunoaşterii” (eiSevou)- c 'AiSy)<; ar veni, deci, de la cc (intensiv) 
şi slScvai. Aşadar, Hades e „der vollendete Weisheitslehrer” după 
PRIEDRĂNDER, 1965, II, 193. 

117 Cu privire la afirmaţia lui W. K. C. Guthrie, care în History 
of Greeh Philosophy, II, 144 — 146, atribuie funcţiile celor patru 
elemente ale lui Empedocle unor divinităţi (patru, printre care şi 
Hera), Rosamund K. Sprague ( Empedocles, Hera and Cratylus, 
„Class. Review”, voi. XXII, nr. 2, June, 1972), vine cu un mic 
adaos la decizia de a o asocia pe Hera mai degrabă aerului decît 
pămîntului. Ea se sprijină anume pe locul acesta din dialogul 
Cratylos, în care Platon ar exprima „in a whimsical manner” 
legătura între îjpa •îfoa devenită <x 7 )paf]p. într-adevăr, dacă numele 
e rostit de mai multe ori la rînd fără pauză, se poate auzi atît 
dcfjp cît şi c 'Hpa. 

118 în loc de G>epae<p 6 v 7 ] sau IIepcre<p 6 v 7 ] — forme poetice — inscrip¬ 
ţiile atice în proză lasă să se vadă forma «PsppiţocTTa pentru fiica 
zeiţei Demeter, numită adesea Kore. 

119 întrucît numele vine de la <p£p siv şi 90 V 01 ;: care aduce moarte 
năpraznică. 

120 Apollon e nu numai zeul „nimicitor” dar şi ’AXei;txaxoc; 
(cel care îndepărtează răul), Ilatdtv sau Ilaicov (zeul vindecător). 

121 Formele 3 'AtcXouv, 3 'A:rXouvo<;, 3 'A 7 tXouvi pentru 3 A 7 r 6 XXcov 
apar în inscripţiile tesaliene din Eretria (IG, IX, 2, 199), Rarissa 
(IG, IX, 512, 517) etc. Pornind de la exemplul cu Apollon care 
poate fi deopotrivă apolodon (purificator), haploun (veridic), aei 

bdllon (arcaş fără greş) şi homopolon (care supraveghează armonia 
mişcărilor), G. GENETTE (1973, 15, p. 274) arată că pentru 
Socrate pluralitatea etimologiilor atribuită fiecărui nume nu infirmă 
justeţea sa, căci o asemenea multiplicitate de analize posibile, 
desemnează totodată o multiplicitate de aspecte şi de funcţiuni 
ca între sacerdos şi presbyter, de pildă, dar care se adună totuşi 
în unitatea aparentă a unui nume. Vezi W. K. C. Guthrie, The 
Greeks and their Gods, 1956, 75 şi EblADE, 1976, 456. 

122 Acest pasaj, deosebit de greu de redat, e străbătut de influenţe 
pitagoreice, îndeosebi de faimoasa teorie a Armoniei sferelor. întoc¬ 
mai cerului (comentează locul ROBIN, 1953, 1305), o „simfonie” 
muzicală trebuie să fie la rîndul ei un sistem solidar ale cărui 
motive să se rotească, intr-un fel, pe polii care corespund axului 
principal al sistemului. 

123 Apollon = care face să piară. 

124 Imaginea e de găsit şi la tragici. Vezi J.-P. Vernant, Mythe 
et pensee chez Ies grecs. Paris, 1966, 113. 

125 Pasajul acesta îl face pe REROY (1968, 140) să sublinieze 
din nou faptul că Platon pare adesea mai degrabă uşor ironic 
decît cu adevărat convins cu privire la propriile-i explicaţii etiinolo ■ 
gice. El îi combate totodată pe „modernii” prea înclinaţi să ia în 
serios toate cuvintele marelui filosof. De pildă, pe R. H. Gray, 
Foundations of Language, New York, 1939, 432, care pretinde că 
etimologiile lui Platon sînt mai degrabă naive decît exacte dar, „on 
the whole, he seems to have taken them seriously”. 

128 Cuvînt compus de Platon din olvoţ (vin) şi vooţ (raţiune, 
minte). 

127 naXXâ?, tînără fată, e sinonim cu IlapOfvoţ. Pallas Atena 
apare frecvent în epopeile homerice; IlaXXâ? singur apare pe unele 

blocuri de marmoră găsite pe Acropole. Vezi DES PRACES, 1969, 
45. 

1 28 p 0 trivit imnului homeric (XXVIII, 4 — 5), Atena se născuse 
din capul lui Zeus. Vezi şi Pindar, Ol., VII, 35. 

129 Ceva mai sus (400 d), Socrate îşi arătase din plin rezervele 
cu privire la această cercetare a numelui zeilor. 

130 E vorba de o parodiere a versurilor 221—2 din cîntul al V-lea 
al Iliadei, cînd Eneea îl îndeamnă pe Pandaros: „Hai, urcă-te 

pe carul meu şi ai să vezi ce preţ au caii troieni”. Vezi şi notele de 
la 396 d şi 400 a. 

131 Vezi 383 b. 

132 Sufixul -i>cdă termenului (>tXo7rtx6<;) o nuanţă ironică, 
afirmă P. Chantraine, Etudes sur le vocabulaire grec, Paris, 1956, 
142, traducîndu-1 prin „dou£ pour le voi”. 

333 Vezi 398 b. 

134 Cf. 385 b. Vezi J. Brun, Socrate, Paris, 1969, 91. 

135 Sensul e clar cu toate dificultăţile aproape de netrecut ale 
traducerii, după ROBIN (1953, nota 61, 1306). Platon manifestă 
aici faţă de tragedie o ostilitate în privinţa căreia Republica va 
oferi cele mai numeroase mărturii. După VICAIRE (1960, 30), 
ar fi singurul pasaj care ne-ar îndreptăţi să afirmăm că Platou 
s-ar ocupa în acest dialog de poezie ca atare — pentru a o critica 
dealtfel. Poezia neconstituind în Cratylos decît rareori obiectul 
unei atenţii particulare din partea filosofului. 

136 Pan, fiul lui Hermes, era ocrotitorul turmelor şi al păstorilor. 
Potrivit imnului homeric către Pan, zeii i-au dat numele acesta, 
întrucît toţi (7tă<nv) s-au veselit atunci cînd Hermes şi-a adus noul 
născut în Olimp (v. 47). 

137 Să fie oare o aluzie la tribunalul „heliaştilor” de care-şi 
bate joc Aristofan în Păsările? Vezi GOBDSCHMIDT, 1940, 130. 

138 Este, poate, vorba de Parmenide, sau, mai sigur, de Empe- 
docle. 

139 piutarh. De placitis philosophorum, II, 27, atribuie această 
teorie lui Thales şi şcolii sale. 

140 Anaxagoras pare să fi explicat primul fazele Bunii. După 
Piutarh însă, Nicias, 23, teoriile sale erau încă secrete în sec. V 
şi acceptate de foarte puţini. 

141 Ba Aristofan, Norii, 614, apare forma (jsXtj voclrj, iar doricul 
creX7)voua e de găsit la Euripide ( Phen ., 176) şi Teocrit, II, 165. 

142 ,,Stranie şi complicată manifestare: nume ca acelea care se 
întîlnesc în ditirambi”, exclamă GUZZO, 1956, 649. Iar după 
VICAIRE (1960, 29), Hermogenes, pentru încă o dată, îşi bate 
puţin joc. Dar e limpede totuşi că Platon consideră cuvintele com¬ 
puse drept o particularitate a anumitor forme poetice, anume a 
ditirambului. 

143 Această ipoteză o va respinge ceva mai departe. Oricum posi¬ 
bilitatea originii ne-greceşti a unor cuvinte e reluată în 416 a^ 
425 e. Iar de vreme ce se confruntă limbi diferite, FRII3DRĂNDI3R 
(1964, 191), îşi îngăduie să vorbească chiar de un început al lin¬ 
gvisticii comparate (..Anfang von Sprachvergleichung”). în Grecia 
secolului IV, Platon putea să-şi facă o părere despre limba greacă 
ca şi cum ar fi fost „limba însăşi”, afirmă GRNFTTR (1972, 
367). Vezi şi K. BOYPBRPH, IIAATQN KAI BAPBAPOI 
A0HNAI, 1966, 66. 

144 Î>mv 7) primeşte aici accepţia de „limbă”, opunînd greaca 
limbilor barbare. Ba fel cîteva rînduri mai jos. Referitor la dife¬ 
ritele accepţii pe care le ia cuvîntul în dialogul acesta, vezi M. Re- 
roy. Sur un emploi de qjtov/j chez Platon, R.F.G., RXXX, 1967, 
236 şi urm. 

145 în această parte „etimologică” a dialogului apare adesea, 
e-adevărat într-o mulţime de consideraţii heteroclite, enunţarea 
unor principii care stau la baza gramaticii comparate şi a gramaticii 
istorice. De pildă, introducerea noţiunii de „imprumut” făcut limbi¬ 
lor străine. Astfel 7tup este explicat aici prin frigiană. Numai că 
asemenea consideraţii nu apar în dialog decît sporadic, fără convin¬ 
gere ori metodă. Alegerea limbii frigiene, în cazul acesta, poate fi 
o simplă aluzie la povestea lui Herodot (II, 2) cu cei doi copii 
crescuţi pe lîngă o turmă de capre şi al căror prim cuvînt rostit 
ar fi fost (Bexoi;, ceea ce în frigiană înseamnă „pîine”. Vezi şi GORD- 
SCHMIDT, 1940, 132. 

146 Platon e gata, în mai multe rînduri, să acorde limb ii poetice 
un soi de autonomie, dacă nu specificitate. Astfel, el notează că 
,,poeţii” numesc âîjTai suflările vîntului. Ra fel, ceva mai departe, 
observă că aceiaşi poeţi folosesc lalOv) pentru „a sări”. 

147 Vezi Od., IX, 118; XIII, 60. 

148 Vechiul alfabet atic nu avea un semn deosebit pentru ca ; 
o nota şi ou şi co. Vezi RRROY, 1967, 237. 

148 Noţiunile care vor fi analizate în continuare vor fi grupate 
(atrage atenţia GORDSCHMIDT, 1940, 132—133), după un anumit 
principiu: noţiuni intelectuale, morale, 7râ07] (bucurie, durere), opinia 
(doxa ), volitivul, necesarul, adevăr/minciună, a fi/a nu fi. Această 
grupare se sprijină fără-ndoială pe o tradiţie şcolară, adoptată de 

şcoala neo-heracliteică. Aproape toţi termenii analizaţi sînt grupaţi 
pe cupluri opuse : SeiXia/ocvSpeţa, aioxP < W*aX6v. Potrivit lui W. Jae- 
ger (VJber Urspr. u. Kreisl. d. philos. Lebensideal, ,,Sitz. ber. der 
preuss. Akad. d. Wiss.”, phil.-hist, kl., 1928, XXV, 15), acest 
pasaj presupune distincţia aristotelică a virtuţilor intelectuale şi 
morale. Platon ar fi deci, sub acest raport, precursorul lui Aristotel 
şi acesta din urmă nu ar fi făcut altceva decît să reia teoria lui 
Platon. 

150 Este posibil ca Socrate să facă aluzie aici la fabula lui Esop 
despre măgarul care trecea drept leu, dar se mai poate ca gluma 
aceasta să-i fie adresată lui Antistene, întrucît Socrate pare să se 
refere la lucrările lui Hercule. 

iei vezi 401 d, 402 a. 

152 rvtojiTj ar proveni, aşadar, din contracţia termenilor y ovîj? 
şi vcopijaiv. Pentru RAMNOUX (1959, 320), această contracţie 
nu este a unui fonetician format datorită metodelor raţionale, 
ci mai degrabă „le fait d’un po£te sensible aux effets de la collu- 
sion des souffles”. vopocv ar însemna „a mînui cu iscusinţă” aşa 
cum foloseşte cîrmaciul barca şi ţesătorul suveica ; vcopiăv implicînd 
totodată mişcarea ochiului dirijînd gestul mînii. y ovî)? vcourjaL? 
ar desemna (321) o observaţie clarvăzătoare şi quasi-divinatorie 
asupra naşterii şi devenirii lucrurilor. în acelaşi timp practica : 
gestul mîinii călăuzit de aţintirea ochiului pentru a cîrmui, a zvîrli 
săgeata sau a ţese. 

153 în textul grec: doi de el. în alfabetul ionian adoptat la 
Atena, la sfîrşitul sec. al V-lea, e este numit el, iar o, ou. 

154 Referitor la etimologia cjcoT7]pia_(ppovTjaecot; dată conceptului 

de acoşpoauvT), vezi nota şi trimiterile lui B. Witte, Die Wissenschaft 
vom Guten und Bosen. Interpretationen zu Platons Charmides, Berlin, 
1970, 142, cît şi nota introductivă la Charmides, din voi. I, Opere 
Platon, Ed. Ştiinţifică, 1974, 163—164. 

186 De la 7 uctt 6<; (credincios). Textul e nesigur. Ar părea ispititor 
— declară într-o notă MERIDIER (1931, 93 — 4) — de a scrie 
împreună cu Heindorf, £TzeiaTr)[Z7;\/, din cauza apropiatului £7ro|ii\iY)t;. 
Dar această formă pare de neconciliat cu explicaţiile date mai 
departe, 437 a. Vezi şi ROBIN (1953, nota 73, 1306). 

166 Platon joacă aici pe omonimia infinitivelor celor două verbe : 
CTuvt7)fit şi ouveiui care diferă prin sens şi prin majoritatea celorlalte 
forme ale lor. Etimologia verbului auvi£vai (a înţelege), pornind 
de la cruvtlvat (a apropia), ar contrazice „teza mobilistă” (după 
Robin), „car ce rapprochement calculă, syllogismos, qu’est une 
conclusion, est une fixation provisoire de la pensăe”. 

157 Plutarh ( Lyc ., I) citează un strămoş al lui Licurg ce purta 
acest nume. 

158 Prin urmare, oocpta ar fi alcătuit, după Platou, din a6o c, şi 
ETtatpr). 

159 Textul manuscriselor e alterat. Majoritatea editorilor îl 
urmează pe Baiter care, păstrînd xo xa/o, corectează pur şi simplu 
touto ou în vou 0oou. Dar, observă L. Măridier, potrivit lui 
Stallbaum, ideea nu este că o parte a elementului rapid merită 
numele de dcyacTxâv, ci rapiditatea însăşi, prin opoziţie cu acţiunea 
domoală, merită acest epitet. 

160 Acelaşi termen apare în Theaitetos, 152 c, cu privire la „ade¬ 
vărul” pe care Protagoras îl preda în taină (ev âTropp^rw) discipoli¬ 
lor săi. 

161 Locuţiune proverbială. 

182 De fapt, ideea lui Heraclit potrivit căruia focul e principiul 
tuturor lucrurilor şi deopotrivă lege unică a universului. Cf. mERI- 
DIER, 1931, 95. 

183 Cf. 400 a. 

184 Spiritul, inteligenţa (vouţ) e, după Anaxagoras, principiul 
şi cauza mişcării. Cel mai pur şi cel mai uşor din toate, el posedă 
omniscienţa, previziunea, forţa, comanda şi geniul operator : pretu¬ 
tindeni prezent în masa înconjurătoare e forţa motrice şi spiritul 
ordonator al întregului univers, cf. Ramnoux, Les Presocratiques, 
în voi. Histoire de la Philosophie, Encycl. de „La Pleiade”, I, 
Paris, 1969, 435 — 437. în Phaidon (97 b şi urm.) Platon arată 
cum începuse plin de elan şi speranţă să-l citească pe Anaxagoras, 
pentru ca în ultimă instanţă (aşa cum o arată mai trîziu şi în 
Legile, XII, 967 b —d), să ajungă la concluzia că filosoful nu a 
reuşit să facă nimic din acel nous proclamat „cauză şi rînduitor 
al universului”. 

166 Vezi 412 e, explicaţia pentru Sixouov. 

166 ’Avpeîa e format, prin urmare, din âv(d) (în sens contrar) 
şi peTv (a curge), după Socrate. 

167 Termenul de nume (tfvopia) pare să se refere atît la substan¬ 
tiv cit şi 1 a verb, adjectiv etc. Toate sînt nume pentru Platon. Astfel 
discutînd despre verbul OdcXXsiv (414 b), el foloseşte termenul 
ovoj xa.. La fel în privinţa unor verbe ca oXiaOaveiv (427 b), 
PouXeaOai (420 c) etc. Este limpede că Platon face o distincţie 
între substantive şi verbe, dar în timp ce are la dispoziţie 
cuvîntul pîjpia pentru verb, nu are unul corespunzător pentru 
substantiv. "Ovopia înseamnă deopotrivă nume şi substantiv. Vezi 
ANAGNOSTOPOULOS (1973, 693), după care ovo(ra are mai 
ales funcţia de ,,cuvînt” : „ovopia are deja funcţia de «cuvînt» şi 
în limba greacă, în afară de «nume», nu există alt termen echivalent 
cu «cuvînt»”. Vezi şi notele 12 şi 229. 

168 Raţionamentul e următorul: se scoate v de la tsxvy) şi se 
adaugă un prim o între X şi v şi un al doilea între « şi i) de 
unde *ex°' V07 l (care are raţiune). Acest pasaj a stîrnit nedumerirea 
comentatorilor care, după Stephanus, adaugă în general — dar 
în mod inutil, pe cit se pare — <tou vu y.ou> înainte de too vj-ra; 
în ed. Meridier (coli. „G. Bude”, Paris, 1931), p. 93, o greşeală 
de tipar (vou vu în loc de too vo) vine să complice încă mai mult 
lucrurile, atrage atenţia LEROY (1968, 140, nota 2). 

169 p orma originară ar fi fost, prin urmare, xdcTorcTov, p fiind 
considerat de Socrate ca un adaos nefiresc şi ca o alterare. în fapt, 
e vorba de sufixul -rpo- care, la numele neutre de felul acesta, 
marchează instrumentul. 

170 ( J>r>c’6Xo'i)v (Phix nimicitoarea) apare în vs. 326 al Theogo- 
niei liesiodice. Ar fi vorba de un monstru legendar locuind pe 
muntele Phikion din Beoţia (cf. Scutul, 33) şi confundat mai tîrziu 
cu Sfinxul. Vezi nota lui P. Mazon la Hesiod, Theogonia, coli. 
„G. Bude”, 326. 

171 Platon citează anume versurile 264 — 265 din Iliada, în care 
Hector sosit la palatul lui Priam şi întîmpinat de Hecuba, îşi roagă 
mama să nu-1 mai îmbie cu vinul cel dulce ca mierea de teamă că 
şi-ar pierde cumva avîntul războinic ori şi-ar uita de vitejie. 

172 icveiv, sinonim cu <xvoei\i, ixvoteiv. în Odiseea, III, 496: 9jvov 
6 Sov. 

173 v ez i 413 e . 

1,4 Noţiunea de âperr) a fost examinată în Paideia lui Werner 
Jaeger, în Histoire de l’Education dans l'Antiquite de H. Marrou, 
iar mai recent în TEXNH und APETH de JOrg Kube, Berlin, 
1969. în cazul acesta, aceeaşi explicaţie e utilizată pentru a eti- 
mologiza două cuvinte diferite: dacă âp ett] (virtute) e apropiat de 
alperr) (preferabil), cuvîntul e explicat însă şi prin âel pet pe care 
l-am văzut aplicat în cazul lui âfjp. 3 Ap etyj înseamnă deci bunul 
mers, apoi cursul mereu liber al sufletului bun — aceasta fiind 
după LEROY (1968, 139) o explicaţie a posteriori, cuvîntul nefiind 
niciodată atestat în acest sens. 

i” Vezi 413 d. 

178 Vezi 409 d —e şi 425 e. 

177 Adjectiv de la substantivul alcT^o?, termen poetic, deşi 
întrebuinţat în proza atică pentru a indica diformitatea, urîţenia 
respingătoare. în Banchetul apare opus substantivului xâXXo?. 
Etimologia lui e incertă, deşi aîuxoţ e apropiat uneori de got. aiwiski. 

178 Să fie o aluzie la proverbul mai înainte citat: „Sînt tare 
grele cele frumoase” (384 b) ? 

179 Textual oO care e numele literei o în alfabetul ionic-atic. 
Vezi nota la 411 e. 

180 Atît xaX6v cît şi xocXouv aveau înainte de reforma ortogra¬ 
fică din 403 aceeaşi grafie: KAAON, cf. LEROY, 1968, 240. 

181 Raţionamentul lui Socrate, — după Măridier — este urmă¬ 
torul : gîndirea (Siâvoia) e cea care fixează numele; e deci ceea ce 
numeşte. Or, tot ce numeşte gîndirea e bun (sjratvETa), demn de 
laudă; iar întrucît dă naştere la lucruri frumoase, e drept să fie 
numită to xaX6v (frumosul). Cele două participii xaXiaav (aorist) 
şi xaXouv (prezent) se pot explica după acelaşi MERIDIER (1931, 
100), astfel: Socrate, vorbind de autorul numelor, foloseşte, aşa 
cum s-a văzut, cînd prezentul, cînd aoristul (6 ti0£(xevoi;, 6 0e(jlevo?). 

182 „Les iddes d’accroître et d’engraisser” traduce ROBIN, deşi 
textul redă de fapt ,,a face” sau ,,a produce”, ceea ce, după ace¬ 
laşi, nu are nici un sens. 

183 Nomos : compoziţie vocală şi instrumentală ale cărei episoade, 
încadrate într-o suită, erau precedate de un preludiu. Primului 
instrument de acompaniament — cithara — i s-a adăugat cu 

timpul flautul. Etimologia complicată a cuvîntului (3Xa6ep6v e 
considerată de Hermogenes ca un „preludiu” a unor dificultăţi 
încă mai mari. 

184 Cf. 414 c-d şi 399 a-b. 

185 Aici, ca şi în paragraful 421 d, prin şcovyj se face distincţie 
între starea actuală a limbii (fj vea (pcovv)) şi cea veche (fj reaXaiâ). 
Vezi LEROY, 1967, 237. 

186 Cf. Cicero, De orat., 12 : ,, Facilius mulievcs incorruptam 
antiquitatem conseruant, quod, multorum sermonis expertes, ea tenent 
semper quae prima didicerunt 

187 Cf. 414 c. Cei care voiau să le dea o anumită solemnitate 
(tragodein ). 

188 De această etimologie se leagă un pasaj important din Phai- 
dros (99 c), Platon urmărind punctul de vedere heraclitean. 

189 Toate care indicau mişcarea. 

190 Adică Suov. 

191 Contracţie de la Seov, aici, participiul prezent neutru de la 
verbul Seco (leg). A nu se confunda cu Soijv, participiu prezent neutru 
de la StSopi (dau). 

192 Cf. 418 b-c. 

193 După ROBIN (1953, 1308) trebuie să se ţină seama de artico¬ 
lul 7). Cuvîntul primitiv ar fi deci o formă prescurtată de la 
he pros onesin teinousa praxis („activitatea care tinde către satis¬ 
facţie”). 

194 Pasaj obscur după cei mai mulţi dintre comentatori: cum ar 
putea curentul vital să fie oprit de o „disoluţie” a corpului ? 

195 â privativ şi i£voa cu inserţia unui n eufonic. 

196 Socrate leagă prima parte a cuvîntului de yka> (a vărsa, 
răspîndi) şi a doua de pof). 

197 P. Chantraine preferă etimologia aceasta (verbul Ouco), 
celor obişnuite (ser. dhumd,. lat. fumus, v.sl. dymy). Prin urmare, 
am putea socoti corectă etimologia propusă de Platon. Compară 
cu Timaios, 70 b, în legătură cu conceptul de thymos. 

198 Vezi Phaidros, 251 b şi Euripide, Hipp., 525 — 526. 

i" Xextual o5. Vezi 416 b, 411 e, 410 c. 

200 Cealaltă explicaţie este de fapt în contradicţie cu principiul 
pus (observă ROBIN, 1953, 1308), şi anume al alungirii unui o 
primitiv. 

201 Platon făureşte cuvîntul după olarii; (săgeată), luîndu-1 
însă de la (pepco, v. oi'ao. 

202 Comentatorii au propus diferite emendări pentru fraza aceasta. 
Cu toată concizia formulei sensul îi pare clar lui Mdridier: Socrate 
vrea să spună că a ajuns la capătul inspiraţiei divine ce-i fusese 
comunicată de Euthyphron. Robin interpretează făcînd o legătură 
cu 413 a, 414 b —e („Commence en effet d’envisager le terme”). 

203 Greşeală sau ignoranţă, oricum ar fi, e „le but manque” 
(cf. Robin) şi este pentru că nu se ştie. Imaginea arcaşului de la 
sfîrşitul paragrafului c este implicată aici. Ra fel doctrina „ni¬ 
meni nu e rău de bunăvoie”, ci în virtutea necunoaşterii binelui, 
condiţionată de circumstanţe exterioare, fizice şi sociale (cf. Pro- 
tagoras, 352 b; Timaios, 86 d —e). 

204 în ce priveşte procedeul sintetic, care condensează într-un 
nume o frază întreagă, vezi 399 b şi 410 d —e; cf. 409 c, 416 b. 

205 Cf. 406 a, unde apare etimologia cuvîntului Mouaoc. 

200 ’AXvjGeia prin opoziţie cu minciuna, implică faptul de a 
nu ascunde nimic (XaOeîv = a fi ascuns), de unde „adevăr” în gene¬ 
ral, „realitate”, „sinceritate”. în anumite concepţii filosofice 
dtXfjOeta este opus substantivului Xv) 0>j (uitare) ; are, deci, şi sensul 
de „a-şi aminti”, „a şti”. Vezi W. Ruther, Wahrheit und Lilge 
im alten Griechentum, Berna-Reipzig, 1937. Pentru dezvoltarea 
filosofică a noţiunii, vezi E)d. des Places, Lexique de Platon, coli. 
„G. Bude”, 1964, 27. După Prisk şi Chantraine, dtXr)07)<; e un 
compus constituit din particula negativă dc- şi din XîjOoi;, XâOo;, 

s au V/)0 t). p. Friedlănder {Plato, I, New York, 1958, pp. 221 — 
— 29), face o amplă analiză etimologică a conceptului dcXr)07)i;/âXfj0eLa 

în legătură cu Sein und Zeit a lui Heidegger ce se ocupă în această 
carte de conceptele logos şi aletheia. 

207 Pentru auz, oux 16 v se confundă cu ouxl (formă ionică a 
negaţiei) atrag atenţia R. Meridier şi R. Robin. Am tradus pe 
I6v prin „cel ce devine” în loc de „cel ce merge” pentru a ne 
conforma Interpretării la acest dialog. 

208 v ez i 409 d — 410 a. 

209 Argument adesea pus în joc de Socrate de-a lungul dialogului. 
Ar fi vorba aici, după DEROY (1968, 145) de un recurs — fie 
el timid şi accidental — la principiul evoluţiei lingvistice care, 
dealtfel, pare să fi rămas străin celor vechi. Vezi şi GUTHRIE, 
1976, 216. 

210 Vezi 414 c> 

211 Pentru sensul lui Slko xporou, de văzut Phaidros, 278 d. 

212 Aceeaşi expresie apare la Aristofan, Acharnienii, 392: 
GXrj'yiv &yuv oijToţ oux eîaSăţexai. După Robin, care traduce: „le 
dăbat n’admet pas de pretexte ă remise”, ar fi o formulă folosită 
anume în tribunale. 

213 Vezi 412 c. 

214 Ca în paragrafele 393 c şi 414 e. 

215 Modestia formulei şi supunerea lui Hermogenes sînt remarcate 
de MÎîRIDIER, 1931, 109. De fapt, Socrate, încă de la începutul 
dialogului a întreprins singur cercetarea, chiar dacă şi-a asociat 
interlocutorul la elaborarea ipotezelor sale. 

216 Discutînd asupra formării numelor primitive (cîteva rînduri 
mai sus), şi presupunînd că nu am avea voce, nici limbă, ar însem¬ 
na că ar trebui să ne mulţumim să imităm natura lucrurilor. Cu 
această ocazie, Platon foloseşte verbul pufieia Oai impropriu de tradus 
cu „a imita” după H. Koller, Die Mimesis, 49 şi H. Pcrls, 
„R. Philos.”, 1934, 452, întrucît este vorba de fapt de o mimică 
prin semne, semnele fiind aluzii inteligibile mai degrabă decît 
imagini. Se poate că Platon în aceste pagini, primele în care 
foloseşte în mod consecvent verbul pu[jiEÎaQat (cf. VICAIRE, 1960, 
218), ar fi rămas credincios unui sens mai vechi al verbului. După 
H. Koller [Die Mimesis, 13), verbul e necunoscut lui Homer, 
Hesiod şi liricilor. 

217 npoţ ty)v y 7 Î v ar depinde de subînţelesul xaOiepiEV dcv care 
poate fi pus în legătură cu ^poptev dcv. Ceea ce se obţine astfel 
este un zeugma, adică o construcţie prin care două subiecte sînt 
puse în relaţie cu un singur atribut. 

218 T w acopux-n e un dativ instrumental depinzînd direct de 
8f] X copia. Construcţia care nu e rară în greacă, se explică prin 
noţiunea verbală implicată în SfjXcopia, după MfîRIDIER, 1931» 

110. Stallbaum compară cu Republica, III, 397 b, unde este pusă 
problema imitaţiei care se face cu ajutorul sunetelor şi gesturilor. 

219 Adică vocea, limba, gura. 

220 Potrivit unui procedeu propriu, Socrate respinge definiţia 
pe care el însuşi o propusese — acceptată de Hermogenes — spre 
a-i substitui o alta mai exactă. Cf. MfiRIDIER, 1931, 111. 

221 y ez j 423 cl, unde Socrate numise înaintea culorii sunetul 
şi forma. 

222 Vezi Phaidon, 75 c —d. 

223 Cf. 421 c. întreg acest pasaj începînd de la 422 d este 
interpretat în mod detaliat de S0RBOM (1966, 106—116), după 
care Platon ar încerca aici o diferenţiere între o kunstlerische şi o 
sprachliche Mimesis, ca şi cum una dintre ele ar reprezenta esenţa 
lucrurilor, cealaltă însuşirile vizibile. Compară totodată cu Xenofon, 
Memorab., 10, 1—8. 

224 Platon discută în multe locuri din dialogul acesta (şi este 
firesc s-o facă, afirmă Gilbert Ryle în Letters and Syllables in 
Plato, „The Philosophical Review”, Oct., 1960, 441, de vreme 
ce Cratylos este a thoroughly philosophical dialogue), despre silabe 
şi litere. în următoarele paragrafe 424 — 425 cît şi 432 — 435, va fi 
vorba de fonetica literelor şi silabelor, aşa cum în paragraful 393 
fusese pusă problema „numelui” literelor. în literatura dialogului 
s-a afirmat că analiza elementară fonetică din Cratylos ar fi punc¬ 
tul în care Platon s-ar afla sub influenţa lui Democrit. Dar de la 
Burnet şi Taylor pînă la Clierniss au existat cercetători care să se 
îndoiască de această influenţă, socotind chiar posibil ca Platon 
să nici nu fi cunoscut lucrările lui Democrit. Vezi DRRBOLAV, 
1972, 36 şi PHILIPPSON, 1929, 923-927. Faptul că numele lui 
Democrit lipseşte din întreg corpus- ul platonician a întreţinut 
încă din antichitate legenda urii de neîmpăcat a lui Platon împotriva 
lui Democrit. 

225 Cf. Republica, III, 400 a-b. 

220 în Philebos, 18 b —c, Platon distinge: 1) vocalele', 2) semivo- 
calele (ce nu au sunet, ci un zgomot specific) şi pe care le numeşte 
intermediare; 3) mutele (fără sunet, nici zgomot). Cf. Tht., 203 b. 
Vezi notalui A. Difes din voi. Philebe, coli. „G. Budă”, 1966,11 — 12, 
cît şi cea a lui ROBIN, I, 1953, 1308. Cu privire la specificarea 

vocalelor, aceasta a fost redată la 393 d; patru dintre ele rezul- 
tînd din simpla emisie a vocii (epsylon, ypsilon, omicron, omega), 
în vreme ce alpha şi iota cer întregiri. 

227 Text nesigur. Lui Robin însă, înlănţuirea ideilor nu-i pare 
îndoielnică. „Mai mult, de îndată ce toate aceste diviziuni au fost 
efectuate cum trebuie, se vor diviza, în funcţie de aceasta, realită¬ 
ţile cărora trebuie să le fie impuse aceste nume”. 

228 în întreg paragraful acesta, Platon va privi limba ca pe o 
mimesis a realităţii. „înăuntrul unei mimesis a limbajului elementele 
vocabularului funcţionează întocmai culorilor pe paleta unui artist 
şi pot astfel îngădui, în chip ideal, compunerea unei adevărate şi 
vii picturi a realităţii”, comentează LUCE), 1969, 231. 

229 Distincţia între substantiv (Svofia) şi verb (prjua) apare la 
Platon în locul acesta, aşa cum o remarcă P. M. Cornford ( Plato's 
Theory of Knowledge, London, 1935, 307), ca un fapt familiar şi 
fără vreo explicaţie, întrucît ea fusese făcută probabil, mai înainte, 
de Protagoras sau de vreun alt sofist. Combinaţia unui substantiv 
cu un verb dă o afirmaţie (logos), arată GUTHRIE) (1976, 228). 
Vezi 431 b şi Sofistul, 262 c. în acest din urmă caz verbul (p Tjfxoc) 
e definit ca „semnificînd acţiuni”, ceea ce pare îndeajuns de precis, 
numai că, în această etapă de început, terminologia nu era încă 
fixată. De pildă, la 399 a —b, Platon afirmă că, de vreme ce 
numele Diphilos se divide în cele două care-1 compun (Ad 90 X 01 ;) 
el devine rhema în loc de nume. Literalmente pîjfxa înseamnă după 
acelaşi GUTHRIE) (228) „un lucru spus”, opus substantivului sau 
numelui. Chiar Aristotel cu vocabularul lui mai tehnic, şi pentru 
care prjpia e cel mai adesea un verb şi astfel definit (De Int., 16 b 
6 ), îl utilizează şi pentru a desemna un adjectiv ( ibid., 20 b 1 — 2 ), 
iar termenul mai larg de „predicat” e uneori (cf. Guthrie), cea 
mai bună traducere. Robin redă ^yjpia în locul acesta ca şi în 431 b 

prin „phrase”. Vezi de asemenea KUBR, 1969, 210 şi PPEJIPPIÎR, 
1970, 83-90. 

230 Cf. 401 a. 

231 Cuvintele par să facă aluzie la proverbul: „faci nu ce vrei, 
faci ce poţi”, cf. Hippias Maior, 301 c. 

232 E) vorba de procedeul ,,deus ex machina” frecvent folosit de 
Luripide. „Deznodămîntul intrigii trebuie să se datoreze caracte- 

rului eroilor, şi nu unei intervenţii divine, ca în Medeea ... ”, 
— cf. Aristotel, Poetica, 1454 a —b. 

233 Vezi 409 d —e, 416 a şi 421 c —d. 

234 E scoasă în evidenţă aici, ca şi în 396 d-e (afirmă GUTHRIE, 
1976, 215), atitudinea sceptică şi oarecum ironică a lui Socrate 
faţă de „inspiraţia divină” căreia i-ar datora etimologiile puse în 
discuţie. 

236 Pare oricum supărător ca tocmai cuvîntul care exprimă prin 
excelenţă mişcarea să nu închidă în cuprinsu-i litera r, de vreme 
ce Platon arătase tocmai că litera e proprie redării oricărui fel 
de mişcare (peîv, xpouetv etc.). Vezi atît observaţiile lui Măridier 
din prefaţa voi. Cratyle, coli. ,,G. Budă”, 24, cît şi cele ale lui 
LEROY (1968, 146, nota 3). Subterfugiul constă în a considera 
(cf. Leroy) că xîsiv de la care e luat xîvtjctk; (ceea ce e perfect 
conform gramaticii comparate, y.ivew fiind un prezent secundar 
de la xîo), cf. lat. cio şi cieo, ser. f ydvate) este un cuvînt „străin”. 
Aceeaşi întrebare privind lipsa literei r din exemplul lui Platon 
şi-o pune şi GUZZO, 1956, 654. Oricum, chiar şi locul dat unor 
asemenea consideraţii pare la fel de puţin potrivit — ele fiind aştep¬ 
tate mai degrabă în aşa-numita „parte etimologică”. P. Horn, 

în Platonstudien, Wien, 1904, 47, socoteşte plauzibilă o singură 
explicaţie şi anume că paranteza ace a sta ar anunţa că Platon îşi 
reia tonul maliţios şi chiar ironic, şi, prin urmare acest „studiu” 
al elementelor trebuie pus pe acelaşi plan cu cel al etimologiilor. 
Concluzie pe care Măridier, Cratyle, Notice, p. 24, o judecă însă 
prematură şi excesivă. După W. Preymann (Platons Suchen nach 
einer Grundlegung aller Philosophie, Leipzig, 1930, 127), Platon 
încearcă în paragraful acesta să reproducă fonetic doctrina lui 
Heraclit asupra mişcării. într-adevăr, comentează mai departe 
Măridier, majoritatea consoanelor examinate de Socrate exprimă 
mişcarea; dar el menţionează şi pe d şi t care indică oprirea, 
pe n care arată interiorul, de asemenea mai notează efectul lui 
g care este cel de a încetini alunecarea lui l în grupul gl. Vezi 

şi ANAGNOSTOPOULOS, G., Plato’s Cratylus, „Review of Meta- 
physics”. June, 1972, voi. XXV, nr. 4, 731—732. 

236 în vechiul alfabet atic H era folosit pentru a reda aspiraţia, 
iar E desemna atît pe r\ cît şi falsul diftong ei. Cf. MÎJRIDIER, 
1931, 115. 

237 Formă epică. 

23B Textul acestei paranteze e îndoielnic, ca şi traducerea dealtfel. 

239 Adevărata formă, după Socrate, ar fi fost dc-iscn?. După 
ROBIN, I, 1950, 134, şi pasajul acesta pare suspect. 

240 Pentru Leibniz (Nouveaux Essais, III, 2), arată GFNFTTF 
(1973, 15, 284), legătura firească e mai degrabă de ordin auditiv: 
este folosit r ,,pentru a semnifica o mişcare violentă şi un zgomot 
asemenea celui al literei acesteia”. Vezi şi GUTHRIF, 1976, 
215. 

241 E vorba de lichide a căror denumire a fost integrată în 
terminologia gramaticală de către Dionysios Thrax şi a fost conser¬ 
vată pînă astăzi. Vezi şi GENETTE, 1973, 13, 127. Pentru întreg 
acest pasaj, cît şi 426 e, în care Socrate propune să se derive 
fluxul heracliteic din sunetul anumitor litere, vezi GUTHRIE, 
1976, 215 şi WEINGARTNER, 1973, 215. După acesta din urmă, 
faptul că Socrate repudiază mai tîrziu asemenea pretinse implicaţii 
metafizice asupra sunetelor numelor, n-ar trebui să ne surprindă, 
dacă ne reamintim că el a introdus ultima parte a secţiei etimolo¬ 
gice cu această scuză: ,,de fapt, cele ce gîndese eu cu privire la 
numele primitive, îmi par prea cutezătoare şi chiar ridicole” 
(426 b). Fără îndoială, Cratylos se gîndea că Socrate era ex¬ 
cesiv de modest. Dar fără îndoială că şi Cratylos merita această 
neplăcută surpriză, care l-a scos, de fapt, din suficienţa tezei lui. 

242 într-adevăr, în cazul nazalelor, observă ROBIN (1953, 1309), 
aerul în loc să fie eliminat prin gură este împins către interiorul 
nasului. 

213 Asupra sensului acestui pasaj discutat şi a valorii lui \iiya.c„ 
B- Mdridier trimite la nota introductivă a voi. Cratyle, coli. 
„G. Budd”, 25. Adoptăm aici versiunea lui Robin care traduce 
[xsY°^ a T “ YP“( J F 0£Ta cu „lettres d’importance”, arătînd deopotrivă 
ca un lucru sigur faptul că atunci cînd Platon numeşte ,,mari” 
aceste două litere, nu se putea gîndi nici la cantitatea sunetului 
întrucît ea nu este totdeauna aceeaşi pentru a, şi încă mai puţin 
la forma lor în scris, care este de aceeaşi mărime cu a celorlalte 
litere. Pentru pasajul acesta, vezi şi DERBOEAV, 1972, 70 — 71. 

244 Vezi 383 b. 

246 După FRIFDLANDFR (1964, II, 182), Cratylos intră în 
discuţie cu o teză categorică, pe care însă nu o lămureşte pînă la 

capăt, retrăgîndu-se într-o tăcere ce ar fi „şcolăreşte copiată” după 
obscur u-i maestru Heraclit. 

249 Ilesiod, Lucrări şi zile, 361—2. 

247 Această „simulare socratică” e fără-ndoială o mărturisire 
platoniciană disimulată şi pe care o confirmă mărturia lui Aristotel 
(Met., A 6, 987 a) potrivit căruia, în tinereţea sa Platon ar fi fost 
unul din discipolii lui Cratylos. Vezi JOLY (1974, 134) cit şi re¬ 
marca lui K. von Pritz din Zur Antisthenischen Erkenntnistheorie 
und Logih, „Hermes”, 62, 1927, 459. Locul acesta îi furnizează un 
argument lui MUELLER (1829, 81) privitor la relaţia între Cratylul 
platonician şi cel aristotelic. 

248 Xtrai face parte chiar din titlul cîntului IX al Iliadei, în 
care solia trimisă de Agamemnon încearcă prin „rugăminţi” 
să-l înduplece pe Ahile să reia bătălia. 

249 II., IX, 644-645. 

250 E vorba de versul din Iliada, I, 343 în care Ahile arată 
cum Agamemnon: „nu-şi mai dă seama, nici cată-napoi şi-nainte 
să vază”. 

251 Cf. 388 e. 

262 Cf. 383 b şi 384 c. 

253 Existenţa discursului fals fusese admisă fără discuţie de către 
Hermogenes ca evidentă în paragraful 385 b, aminteşte MERIDIER 
(1931, 120), trimiţînd totodată la Notiţa sa, p. 45. 

284 E limpede că negaţia se referă la verb. Altfel ar fi-râ ovra. 
Versiunea latină a ediţiei Didot dă următorul contrasens: „quae 
non sunt dicere”. Vezi şi A.-J. Festugi^re, Etudes de philosophie 
grecque. Paris, 1971, p. 292. 

256 Cratylos este aici un om în vîrstă. Antistene, cu care se face 
adesea o apropiere (vezi A.-J. FESTUGIIiRE, 1971, 293), e de 
asemenea bătrîn. în schimb Socrate ni se înfăţişează drept un 
tînăr încă nedeprins cu raţionamentele prea subtile. Să fie oare 
o ironie la adresa unui rival mai în vîrstă ,,qui aniuse sa vieillesse 
de tels jeux d’esprit”, se întreabă A.-J. Festugiâre ? Dealtfel 
prof. GILLESPIE, în articolul său din „Arch. f. Gesch. d. Philos.” 
XXVI, 1913, 481, cît şi MERIDIER (1931, 30) recunosc caracterul 

polemic al acestui dialog; acesta din urmă, admiţînd de asemenea 
că Antistene ar fi cel vizat aici. 

256 Cu privire la paragraful acesta, vezi K. von Fritz, Zur Anti- 
sthenischen Erkenntnistheorie und Logik, ,,Hermes”, 62, 1927, 457. 

257 Fste vorba, remarcă MEvRIDIFR (1931, 121), de afirmaţia 
enunţată puţin mai sus de Cratylos, cum că toate numele sînt 
potrivit date, dacă sînt intr-adevăr nume. Dar Socrate, care se 
pregăteşte s-o respingă, admite cu o anumită îngăduinţă că ar fi 
putut să se înşele asupra ideii adversarului. 

258 Textual: î(coov. Vezi şi 429 a. 

259 rpdt[T[xa în text. Aici sinonim cu £coypâcpr][i.a. Cf. 431 c. 

260 Socrate simte nevoia să definească sensul lui Seî^ai, deoarece 
cuvîntul poate însemna şi ,,a demonstra”, — cf. Bd. des Places, 
Lexique, 1964, 118. 

261 Pentru pasajul acesta unde Cratylos acceptă cu greu conclu¬ 
ziile lui Socrate, MpRIDIER (122) trimite la Notiţa sa, p. 37. 
După Robin, e vorba de manifestarea unei proaste dispoziţii vădită 
încă mai mult prin concesii de pură formă. Cratylos se grăbeşte 
să sfîrşească. 

262 în Sofistul (259 e şi 262 a—e) limbajul a fost definit 
ca o „legătură” a numelor cu ajutorul verbelor. Fără o asemenea 
legătură nu ar fi „cuvîntare”, iar ceea ce face ca o cuvîntare 
să fie falsă este faptul că legătura enunţată nu corespunde realităţii 
lucrurilor enunţate. Dar nu numai legătura face ca limbajul să 
denatureze realitatea, ci chiar elementele legăturii. Aceasta este 
teza pe care D. ROBIN, 1968, 48 o desprinde din paragraful acesta, 
iar preponderenţa care s-a dat mai tîrziu punctului de vedere al 
relaţiei nu pare să însemne abandonarea acestei teze. 

263 Cu excepţia lui Marsilio Ficinus, se traduce în general: „dacă 
am compara cu picturile (sau cu imaginile) numele primitive”. 
Această interpretare (ce apare şi în traducerea noastră), „slăbeşte 
şi tulbură ideile următoare”, după Robin. Pasajul ar aminti dezvol¬ 
tarea din 424 a şi mai ales din 426 d —e, unde analogia este 
aproape literală. 

264 Aici, ca şi în paragrafele următoare, pînă la 435 b. Platou 
va discuta despre litere aşa cum în paragraful 393 e pusese problema 
„numelui” literelor. 

2«5 Vezi 388 e. 

200 în prima parte a dialogului Cratylos acceptase toate etimo¬ 
logiile propuse de Socrate. Totuşi, aveau loc şi atunci suprimări, 
adaosuri, sau schimbări. Iată-1, prin urmare, pe Cratylos anulîn- 
du-şi părerea dinţii. 

267 Căldura în opoziţie faţă de trup e socotită printre procesele 
interioare şi pusă pe acelaşi plan cu mişcarea sufletului şi a gîn- 
dirii, — cf. nota 1051a Charmides (Platon, voi. I, 1974, 227). în 
Charmides, 168 e, apare „căldura care se arde pe sine” ( ,,Hitze die 
sich selbst brennt”, — cf. B. Witte, Die Wissenschaft vom Guten und 
Bosen, Interpretationen zu Platons Charmides, Berlin, 1970, 121. 
Eslick ( The two Cratyluses, 1960, 81 şi urm.) profită de ocazie cu 
pasajul acesta pentru a discuta despre individualitatea şi propria 
identitate a ideilor platoniciene în lumina principiului leibnizian al 
aşa-numitei „Identităt der Ununterscheidbaren”. 

208 Vezi R. Schaerer, La question platonicienne, 162 şi VICAIRE, 
1960, 219. 

202 jj limpede deci — aşa cum arată VICAIRE (1960, 219) — 
că dialogul, departe de a degaja o noţiune simplă şi clară a conceptu¬ 
lui de mimesis, admite o ambiguitate destinată să domine apoi 
asupra operei platoniciene. Dar în acelaşi timp, se poate spune 
că ambiguitatea manifestă a conceptului mimesis din dialogul 
Cratylos poate fi explicată prin faptul că dialogul nu conţine încă 
decît o elaborare pregătitoa e a teoriei imitaţiei, după GORD- 
SCHMIDT, 1940, 165. Vezi şi H. Koller, Die Mimesis der Sprache. 
Der platonische Kratylos, în: Die Mimesis in der Antike. Nachah- 
mung, Darstellung, Ausdruck, Bern. 1954, 48 — 57. 

270 Cf. 389 e, 393 d-e, 426 c. 

271 Cf. 431 c-d. 

272 ME)RIDIER (1931, 125) atrage atenţia asupra acestui pasaj: 
„nu se ştie la ce face aluzie şi, dealtfel, e posibil să fie alterat 
sau incomplet”. 

273 Cum a mai făcut-o, de fapt (430 a, 423 a—b). 

274 ciuXXaSaîţ şi Ypâfifiacu depind de SvjXcopa. Vezi nota 217. 

275 Cf. 384 d, 385 d-e. 

276 în tot acest pasaj, observă Robin, Platon joacă asupra 
dublului sens al aceluiaşi verb care exprimă atît actul „convenţiei” 
cit şi cel al „compoziţiei”; ceea ce e de netradus. 

277 Cratylos se referă la cele spuse în pasajul 424 d —e mai de¬ 
grabă, decît la 430 b —c sau 432 b —c. 

278 Textual <papfi.ocx£t<x. 

279 Cf. 426 c-e. 

280 Cf. 427 b. 

281 Socrate constată că forma atică axXYjpoxT)? înseamnă „asprime, 
duritate”, dar că şi forma eretriană crxXr ( p6x7)p (cu p final, consi¬ 
derat ca exprimînd, îndeosebi, duritatea), înseamnă acelaşi lucru. 
Se ştie că rotacismul (îndeosebi intervocalic) e una din caracteristi¬ 
cile dialectului din Eretria. Vezi nota lui MÎÎRIDIER (1931, 128) 
care, privitor la problema aceasta, îl citează pe A. Meillet ( Aperţu 
d’une hisloire de la langue grecque, 77), cît şi menţiunea lui DER- 
BOLAV, 1972, 54 şi M. Buccellato, La Retorica Sofistica negii 
scritti di Platone, Roma, 1953, 155. 

282 Cu privire la cele ce exprimă litera cr, vezi 427 a. 

283 Vezi mai sus, 434 c. 

284 Potrivit observaţiei făcute la 434 d. 

285 Cf. 414 c. 

288 Cu privire la oXxtj xyjp onoi6x7jxo?, DERBOLAV (1972, 71) 
observă că are pentru Socrate ceva „fascinant”, atîta vreme cît 
el nu îndreaptă asupră-i consideraţii critice; expresia devine încă 
„insuficientă” de îndată ce i se dă statut de principiu, ori e 
adusă „sub control.” 

287 Compară cu 388 b şi 428 c. 

288 Se face aci o distincţie între cunoaşterea, aflarea (ptaOsîv) 

lucrurilor prin nume şi cercetarea, descoperirea (t^-sîv xal eupîcrxeiv) 
care duce la cunoaştere. O opoziţie asemănătoare apare în Phaidon, 
85 c (r\ [iaBeîv eupeîv). 

289 Cratylos revine la vechea-i afirmaţie, care fusese în fapt 
respinsă de Socrate. Vezi 429 e, 432 a. 

29 o p) e revăzut afirmaţia lui Socrate de la 411 c. 

291 Cf. Phaidon, 101 d —e şi Republica, VI, 511 a; VII, 533 c. 

292 Cf. 412 a, 417 a. Textul e tot atît de nesigur ca cel de la 
412 a. 

293 în pasajul acesta Socrate leagă cuvîntul de ideea 

unei stări pe loc, în vreme ce paragraful 412 a explică acelaşi 
cuvînt cu ajutorul mişcării. în amîndouă locurile însă textul este 
nesigur. 

294 Caracteristică esenţială a ştiinţei. 

295 După cum (is6aiov reprezintă atributul ştiinţei, tot astfel 
-tcrx6v pe cel al erudiţiei istorice. 

296 Inspiraţia divină e cu totul altceva decît cunoaşterea raţio¬ 
nală şi, de fapt, remarcă ROBIN (1953, 1310), ea nu este deloc 
cunoaştere. E doctrina care apare în Menon, 96 d, pînă la sfîrşit. 

297 Pasajul care figurează în mar'ginea unuia singur dintre 
manuscrise, ca o întregire pentru locul acesta, este în general 
omis, el neaducînd altceva decît o anticipaţie a convorbirii imediat 
următoare. 

298 4 36 b. 

299 435 d-e. 

aoo vezi 436 c - 437 c. 

301 Cf. 429 e, 432 a. 

302 După MfiRIDIER (1931, 135) locuţiunea ex e St) (pe care 
o traduce „un instant”) şi care apare de mai multe ori la Platon, 
ar marca un fel de pauză în interiorul raţionamentului, atrăgînd 
atenţia interlocutorului asupra a ceea ce va urma. 

303 Platon nu va pune în joc decît un aspect al problemei cunoaş¬ 
terii. în întregul ei, o va examina abia mai tîrziu. 

304 Cf. 411 b. 

"3 ’OveipcoTTEiv apare în sens metaforic în alte trei pasaje din 
Platon ( Republica , 476 c şi 533 c; Legile, 800 a). în toate aceste 
locuri verbul e utilizat pentru a caracteriza un soi de teamă nelă¬ 
murită şi tulbure, în contrast cu o cunoaştere clară sau demonstrată. 
Cf. DUCE (1965, 25 —26). Vezi şi Aristotel, De gen. et corr., 335 b 
8: xrjv xpixxjv (sc. oucrîav) r\ a-avxEţ ovEipcoxxouai, XEyst S’ouSEiţ. 

în Republica, V, 533 c, ovsipcoxxEiv desemnează o concepţie 
vagă şi îndepărtată prin opoziţie cu vederea directă a realului 
(uTtocp). Rezerva cu care este introdusă în dialogul acesta teoria 

Formelor nu reprezintă, pentru MÎJRIDIER (1931, 137) decît, 
poate, un procedeu al ironiei socratice. Vezi şi Charmides, 173 a, 
unde Socrate prezintă drept o vorbărie (XrjpEÎv) şi un vis (ovap), 
concluzii dealtfel clare. 

308 în întreg acest pasaj final, Platon încearcă să clarifice ceea 
ce va dezvolta în Theaitetos (183 a) şi anume, că din punct de 
vedere logic „cunoaşterea” e anterioară „numirii” şi că amîndouă 
presupun existenţa unui component stabil, neschimbător în natura 
realului. O astfel de cunoaştere ar fi independentă de „numire”, 
în sensul că numele sînt instrumente ale cunoaşterii iar nu o sursă 
originară (cf. LEVINSON, 1957, 38 — 39). Astfel, pentru Platon 
limbajul ar fi (Priedlănder, apud K. Biichner, Platon’s Kratylos 
u.d. moderne Sprachphilosophie, N. deutsche Forsch., LXXXV, 
Berlin, 1936, 24), ceva cu care şi nu de la care se obţine cunoaşterea. 
Vezi şi BUCCELLATO (M.), La Retorica Sofistica negii scritti di 
Platone, Roma, 1953, 140—141. 

307 După LUCE (1965, 33), întregul pasaj începînd cu 439 b, 
cît şi sensul cuvintelor ti tcov toiou-wv devin mai clare fără 
y. al Soxet . . . p£tv şi, prin urmare, această propoziţie ar trebui 
exclusă ca falsă. 

308 în legătură cu ipoteza de la 439 d a uuei realităţi mereu 
schimbătoare. 

309 După LEROY (1968, 134), această frază reprezintă un atac 
direct al heracliteismului. în alţi termeni, domeniul devenirii nu 
este-tntodată şi cel al cunoaşterii^ Platon indică îricăndir'pe-'âciim 
^ă aceea spre ce trebuie să se tindă este stăBiIul7Tar~staBiîul, în 
teoria pe~ care“o~ Va~ purie _ ta- punct va îi jdeea. Ne-găsfnrTucî, 
după acelaşi Beroy, intr-o poziţie oarecum ambiguă, şi chiar para¬ 
doxală, de vreme ce Platon, continuînd să combată puternic hera- 
cliteismul, a fost adus în această problemă a originii limbajului 
să considere cu o simpatie (care nu e întotdeauna ironică), teoria 
tpiiOEt, care se întîmplă să fie tocmai aceea a heracliteanului Cra- 
tylos. 

310 Trebuie optat oare pentru stabilitatea Esenţei sau pentru 
curgerea universală care, remarca Socrate, ar nimici fiinţa şi cunoaş¬ 
terea? După cum Hippias ( Hp. Ma„ 294 e) pus în faţa alternative 
refuză esenţa, tot astfel şi Cratylos preferă teza heracliteană. 

Fără să dea vreo soluţie, dialogul se termină aşadar în aporie, 
moderată totuşi de îndemnul lui Socrate de a duce mai departe 
cercetarea. Vezi GORDSCHMIDT, 1963, 114. 

311 în vreme ce Socrate nu părăseşte oraşul (cf. Menon, 80 b 
şi Phaidros, 230 c —d. 

După ce a dat dreptate, pe rînd, cînd lui Hermogenes, cînd 
lui Cratylos, Socrate se retrage graţios şi totul sfîrşeşte cu o piruetă, 
după DEROY (1968, 129) care traduce liber : „il fait beau (se adre¬ 
sează Socrate celor doi antagonişti), allez vous mettre au vert 
(7ropeuou elq âypov), răflechissez dans le calme de la campagne 
et, ă votre retour, venez m’en reparler”. F de remarcat că citi¬ 
torul fusese pregătit dinainte pentru un asemenea sfîrşit prin acel 
aopiov (mîine) de la 396 e ; căci totul e dinainte prevăzut cu subtili¬ 
tate în compoziţia unui dialog platonician. 




LISTA ETIMOLOGIILOR 
PLATONICIENE* 


Astyanax 

în onomastică apar multe compuse cu &rru- ca prim termen. 

•’ v AcrTu: vechi cuvînt care-şi găseşte corespondenţi în ser. ved., 
/ 

văstu, „reşedinţă” ; poate şi în mesap. vastei (dativ, Krahe, Sprachc 
der Illyrier, 1, 28). Dificultatea rezidă în vocalismul a al limbii 
greceşti, în vreme ce ser. presupune un o, iar i.-e. (indo-euro- 
peană) o alternanţă e/o. Georgiev dă o ipoteză pelasgică ( Vorgricchi - 
sche Spyachwisscnschaft, 1, 80). O legătură cu ser. vdsati (a rezida), 
got. wisan şi gr. aetra e posibilă dar nu demonstrabilă. Pentru 
cel de-al doilea termen: ava<;, etimologia este necunoscută. Se 
admite că ar fi un termen de împrumut (cf. Meillet, Mei. Glotz, 
2, 587). J. Puhvel ( K.Z. , 73, 1956, 202), subliniind pe bună drep¬ 
tate importanţa sensului de „protector, salvator”, crede că e vorba 
de un termen religios şi caută în această direcţie o etimologie 
i.-eur. „sans vraisemblance”, după Chantraine. 


Hcelor 

Unul dintre numele proprii pentru care etimologia propusă de 
Platon e justă. Un apelativ ex-rwp, „care ţine” pare să fi existat 
în greaca mai veche. E menţionat, de pildă, ca epitet al lui Zeus 
(Sappho, 180, U.P.). Deşi etimologia unui nume îi pare cel mai 
adesea îndoielnică lui Chantraine, el găseşte totuşi ispititor să 
vadă în c 'Ext«p un derivat al lui eyco cu sufixul -xcop. (Asupra apti¬ 
tudinii lui -xcop de-a produce antroponime, vezi Benveniste, 
Noms d’agent, 54). 


* După inserierea dată de Platon. Da alcătuirea ei am folosit 
cu precădere „Dicţionarul etimologic” de P. Chantraine (primele 
trei volume). Pentru restul termenilor (P-Q), care ar urma să fie 
incluşi în voi. IV, Chantraine (în curs de apariţie), ne-a stat la 
dispoziţie dicţionarul etimologic de Hj. Prisk. Am utilizat de ase¬ 
menea unele lucrări sau articole din revistele de specialitate ale 
căror denumiri complete pot fi găsite în Bibliografia dc la 
p. 405 (S.N.). 

Oreste 

Etimologia acestui nume e corect dată de Platon de la op o q. 
Micen. oreta, cf. CHADWICK-BAUMBACH, 228. Cu privire la 
opog, atît Chantraine cit şi Prisk admit că provine de la opvofxai, 
ope<T0cu (a se înălţa). 


Agamcmnon 

Prefixul ’Aya- cît şi radicalul verbului ayocpiai joacă un mare 
rol în onomastică, -cf. Bechtel, H. Personennamen, 10 (’AyaxXsv):;, 
’AyapiEpivov). Numai că, pentru <£ya-etimologia e necunoscută. 
Cel mai adesea s-a făcut apropierea cu piiya, punîndu-se *mg-, 
dar alternanţa presupusă nu e satisfăcătoare. Mepivcov, singur, 
fără prefixul <£ya- este şi el numele unui erou din Iliada (cel care 
rezistă) şi anume, o formă expresivă cu reduplicare provenită de la 
rădăcina vb. [xevco. 


Atrcus 

Etimologia (de, xpeco) dată de Platon este corectă, -cf. MERIDIER, 
1931, 20. 

Pelofts 

Ea Prisk apare în cadrul art. IIeXi&vo?. ITeX -oy (cf. Kretschmer, 
Glolta, 27, 5, 28, 236) ar avea o etimologie „cu totul nesigură”. 


T antal 

Numele e trecut în lista etimologiilor corecte, stabilită de MERI¬ 
DIER (1931, 20) . Dealtfel şi Prisk trimite la exemplul platonician 
potrivit căruia Tantal e explicat prin TaXivraro? superlativul lui 
xâXap (cel care îndură multe). Pentru cazul că e vorba de un nume 

i.-e. Tantal ar proveni prin disimilare din *TaX-TaX-oţ cu o redupli- 
care intensivă la raXa- (în -raXa-epYoi; şi în legătură cu TXvjvai, 
TeXapwv). Cum se raportează verbele tocvtocX-l£co, — oo|i.ai la Tantal, 
nu este tocmai limped e. 


Zena, Dia 


Zîjva, atestat îndeosebi la Horaer, iar Ala, forma folosită în dialec¬ 
tul atic, au, după LDROY (1968, 144), semnificaţii filosofice: 
morale şi speculative. £y)v, ,,viaţă” ; Sidc, ,,cauză”. De fapt chiar 
Platon, făcînd etimologia numelui Zeus, îl prezintă ca pe „o defi¬ 
niţie”, încă de la începutul dialogului numele fiind definit ca 
,,instructiv”. Vezi referitor la aceasta, interpretarea lui R. Brum- 
baugh. Plato's Cratylus : the Order of Etymologies, în ,,Rev. of Met.”, 
11, 1958, 502 — 510, cît şi cea a lui V. Goldschmidt (1940) 
De asemenea lucrarea capitală a lui Cook A.B., Zeus, I —III, 
Cambridge, 1914—1940, cît şi trimiterile lui Guthrie, The Greeks 
and their Gods, 1950, pp. 49 — 81. 

Zeu c , răspunde întocmai ser. dyduh, după cum gen. Al(F)o? formei 
divâh etc. Pe planul etimologiei i.-e. trebuie considerată o temă 
I *dei-w-, de unde lat. dîuos, ser. devâ-, gen. gr. Ai(F)6ţ; pe de altă 
parte o temă II: *dy-eu, *dy-eu cu alungirea monosilabelor Zeu?, 
Zîjv, şi cu formele sanscrite corespunzătoare. O asemenea analiză 
îngăduie regăsirea rădăcinii *dei- (a străluci), gr. Seocto. Pentru 
detalii, vezi Prisk şi Benveniste, Origines, 59—60, 166, cît şi menţio¬ 
narea lui Produs în Elements of Theology, transl. by Thomas Taylor, 
Rondon, 1816, Sib., V, cap. 22, pp. 367 — 370. 


Cronos 

Potrivit lui P. Chantraine, care trimite la enumerarea făcută de 
Prisk, numele nu are etimologie clară în greacă. Cea mai nesigură 
dintre apropierile întreprinse e socotită cea privitoare la xpatvw 
(a îndeplini), cf. S. Tr., 126. O alta, nu mai puţin neverosimilă 
ar fi rădăcina *ker (a tăia) din care unii fac să provină y.oupdţ 

(cf. Ed. DES PDACES, 1969, 82 şi 345). Faptul că etimologia 
populară a apropiat xpovoţ de XP^ V0 ? (vezi Arist., Mu., 401 a), 
nu ar fi de mirare, numai că această apropiere nu are nici o valoare 
lingvistică. 


Ouranos 

Există de multă vreme o ipoteză („specioasă”, după Chantraine) 
care apropie Oupav6ţ de ser. Varuna (cf. Solmsen, Untersuchungen, 
297). Această ipoteză încurajase cîndva pe G. Dumezil să compare 
funcţia mitică a celor două divinităţi în Ouranâs-Varuna, 1954, 
cf. B.S.R., 40, 1939, 53. Numai că, această etimologie nu poate 
fi foneticeşte valabilă aşa cum a arătat-o Wackernagel, Spr. Unt., 
136, n.l. Frisk sugerează faptul că oapaviţ ar putea fi scos dintr-un 
radical verbal, cf. ser. vărsaţi (a ploua) ; iar în cazul acesta, cuvîntul 

ar însemna „cel care dă ploaia, care fecundează”. 


TJlC OS 

Cu toate că MERIDIER (1931, 20) cuprinde numele în lista sa a 
explicaţiilor corect date de Platon, în fapt etimologia acestui cuvînt 
este necunoscută. Chantraine respinge apropierea cu ser. devă-, 
lat. deus. Dealtfel, căderea unui F intervocalic în theâs nu ar 
putea fi presupusă, din pricina micenianului teo şi a formei cretane 
0t6ţ. C. Gallavotti, în Stud. Mat. Stor. relig., 33, 1962, 25 — 43, 
evocă rădăcina *dhe-jdh^ 1 de la t107)[xi, sugerînd că zeul ar fi la 
origină o stelă de piatră şi amintind totodată anumite apropieri 
făcute de cei vechi între 0e6? şi tî0y](ji.i (Esch., Perşii, 283; Hdt., 
2, 52). ,,Nicht sicher erklărt”, observă Frisk cu privire la theos, 
făcînd o legătură cu armeanul di-k, lat. feriae, festus, fănum etc. 
Vezi de asemenea ED. DES PDACES, 1969, 372; G. Frangois, 
Le Polytheisme et l’emploi au singulier des mots THEOS, DAIMON 
dans la litt. grecque, Paris, 1957 şi C. Gallavotti, Morfologia di 
Theos, în Studi e materiali di Storia delle religioni, XXXIII, 1962, 
25-43. 

Daimonjdaemon 

Aocîpuov vine de la SouecrOou (a diviza), iar în cazul acesta înseamnă 
»,putere care atribuie”, de unde „divinitate”, „destin” (cf. Wila- 
mowitz, Glaitbe, 1, 363) ; după cum (i.oîpa (soartă) de la (jtEÎpeaQai 
(a distribui). Există paralelisme cu v. pers. baga-, v.sl. bogu (zeu), 
ser. bhdga- (parte, destin), -cf. CHANTRAINE (I, 1968). Se pare 
că grecii au alcătuit o etimologie populară apropiind Saîpiuv de 
Sarj(i.ci)v. Platon foloseşte în cazul de faţă o asemenea etimologie. 
Singularul şi pluralul Soapicov/Soagove? au evoluat în sens contrar: 
pe măsură ce ne îndepărtăm de Hoiner, Satptcov la singular pierde 
din ce în ce valoarea de persoană pentru a se apropia de neutru 
(cf. A.-J.Festugiere, Contemplation, 1968, 270). La plural însă, 
cuvîntul dobîndeşte semnificaţia unei clase deosebite de fiinţe 
divine, intermediare între theoî şi oameni. Daimonii lui Hesiod 
sînt încă zei. în sec. I e.n., cele două concepţii se vor amesteca, 
iar „daimon” va deveni un echivalent destul de vag al divinităţii 
bune sau rele (cf. ED. DES PLACES, 1969, 369). Vezi Nilsson, 
Gr. Rel., 1, 216 şi M. Detienne, La notion de daimon dans le 
pythagorisme ancien. Paris, 1963. 

Heros 

Prisk arată că de obicei cuvîntul e înţeles ca avînd sensul de „pro¬ 
tector”, „ocrotitor” şi pus în legătură cu lat. servăre. După Chan- 
traine însă, nu poate fi vorba de tema Y)pcj F-, cum s-a arătat 
adesea, întrucît micenianul tiriseroe (dat.) — dacă interpretarea ca¬ 
re i se dă e corectă — înlătură această analiză. Şi nici o apropiere 
cu lat. servăre nu poate fi făcută. în schimb, o raportare la numele 
c 'Hpă ar fi plauzibilă. Ar putea fi presupusă rădăcina *ser- variantă 
pentru *swer- şi *wer-, cf. servăre. Dar poate fi vorba şi de un 
împrumut. Vezi P. CHANTRAINE (2, 1970), M. P. Nilsson, Geschi- 
chte, I, 184-191, ED. DES PLACES, 1969, 372, K. Kerănvi, 
Greek Heroes, London, 1959 şi Angelo Brelich, Gli eroi greci. Roma, 
1958, ce redă toate interpretările precedente de la Rohde la Nilsson. 

Diphilos 

Din Au 91 X 0 ;, ceea ce este corect. 

'Anthropos 

Etimologie necunoscută. Numeroasele etimologii enumerate de Prisk 
ar fi neconcludente. De pildă: din *âvSp-to7v-oţ (înzestrat cu figură 
de om). Trimiteri la Hartung, Pott, Curtius). Rămîne însă 0, în 
loc de 8, nelămurit. Sau, din *avSp-u7i:oi; (cu înfăţişare omenească), 
în sfîrşit *dtv0p(o)-co7ro<;, „mit bărtigem Gesicht ” pe care Prisk ne 
trimite să-l comparăm cu rom. bărbat. 

Psyche 

De la (jiu/w (a sufla, a respira). Compară cu rcveupa, 7vv£co ; lat. 
animus. Dezvoltarea ulterioară pornind de la se află însă, 

potrivit lui Prisk, în întunericul preistoriei. Descompunerea în 
(ca xpii-xw, se oferă de la sine, şi în felul acesta 

putem, cu Benveniste (B.S.L., 33, 165) face legătura cu un verb 
bhes- (a sufla) cu ramificaţii probabile sau discutabile în v. ind, 
bhds-tra. Eegătura pe care Platon o face cu verbul iva^uxouv e 
considerată de MljRIDlER (1931, 20) corectă. Vezi bibliografia 
indicată de ED. DES PEACES (1969, 381). 

Soma(sema 

Pentru „trup” limbile indo-europene posedă mai multe expresii 

printre care numai lat. corpus şi cele înrudite (de ex. v. ind. krp-) 

»» 

şi-au găsit o folosinţă întinsă şi se pot revendica de la o vechime 
apreciabilă. O legătură convingătoare pentru formarea strict greacă 
a lui soma n-a fost făcută pînă acum. Formal ocu-Xfjv şi acop8ţ sînt 
apropiate. Ea ultima combinaţie s-a acceptat pentru ocupa din 
*tud-mn o semnificaţie fundamentală „umflătură”. Alte propuneri 

° O 

discutabile din diferite motive sau nesigure : din *ow7v-pa (or) Tropăi, 
aaxpii;). Sema. după toate aparenţele, cuvînt moştenit, dar fără 
etimologie convingătoare. După Brugman, identic cu dhyâ-man-, 

Hestia 

care ne face să ne gîndim la olxla, xXiala etc., ar putea fi derivat 
al unei teme * c eoxo- sau *eoră. Analogia cu c lonr)pt(Buck, I.F., 25, 

1909, 259) nu e demonstrabilă, în ce priveşte etimologia, arată 
P. CHANTRAINE (II, 1970), ea depinde de existenţa sau de 
absenţa unui f iniţial. Numai că, singurele atestări ale lui F se 
află într-o glossă a lui Hesychius şi în antroponimul arcadian 
Ftaxlai;. Nu se renunţă totuşi la apropierea cu lat. Vesta. Dacă 
se caută o etimologie fără w- iniţial, se ajunge doar la ipoteze 
inconsistente, -cf. iayjipa, lat. sidus, ££o(xai (Boisacq). Frisk trimite 
la Nilsson, Gr. Rel., Muncben, 1941, 1, 337 şi la Wilamowitz, 
Glaube, 1931—2, 1, 156. Vezi şi Cli. Picard, Les religions pr&kelU- 
niques. Paris, 1948, 242 şi urm. 


Rheea 

„Fără etimologie”, conchide Frisk. Vezi ipoteza lui M. Eliade, 
Histoire des croyances et des idies religieuses. Paris, 1976, 451. 


Poseidon 

Chantraine trimite la Ruijgli, „R. Et. gr.”, 1967, 6—16, după care 
trebuie pornit de la IloxeSăcov. Formele de tipul IIoxoiSâv/IIoCToiSâv 
rămin obscure, -cf. RUIJGH, p. 7. Cele de tipul IloaiS^ioi;, micen. 
posidaijo, atestă o alternanţă i/ei. Pentru CHANTRAINE (III, 
1974), care-1 reia pe Wilamowitz, pare ispititor să vadă în acest 
theonim un cuvînt juxtapus dintr-un vocativ *IIoxei (cf. 7r6an; şi 
Aaţ (vechi nume al păinîntului, cf. Să şi A^iXTjxTjp), „stăpîn, soţ al 
gliei”. Ipoteza aparţine lui Kretschmer, Gl., 1, 1909, 27 urm., 
382 şi care a fost acceptată de mulţi savanţi; dar voc. presupus 
♦jrdxei rămîne izolat, cf. Schwyzer, Gr. Gr., 1, 572. Numeroase ipo¬ 
teze încă mai greu de justificat pot fi găsite la Frisk. Vezi şi anali¬ 
zele lui M. P. Nilsson ( Geschichte , I, 447), pe care nu-1 satisface 
nici una din analizele propuse, la fel fiD. DES PDACES, 1969, 
42. De asemenea, A. B. Cook, Zeus, I —III, Cambridge, 1914 — 1940, 
583 şi urm.; Guthrie, TheGreeks and their Gods, 1950, pp. 94—99; 
C. Scott Dittleton, Poseidon, a reflex of the Indo-European „Source 
and Waters" God, J.I.E.S., I, 1973, pp. 423—440 ;M. Eliade, op. cit., 
1976, p. 277 şi 455. 

Pluton 

E pus în legătură, dc Platon cu TrXouroţ, ceea ce este exact după 
L. M£ridier (1931) în nota 2 de la p. 80. Ea rîndu-i, TrXouroţ e 
derivat cu vocalismul o şi sufix, -to- din radicalul 7rXă( f)co 
cu sensul de ,,a pluti”, ,,a se răspîndi”, ,,a inunda”, a fost folosit 
mai întîi pentru un seceriş bogat. Analiză puţin plauzibilă după 
Porzig, Namen filr Satzinhalte, 261. 


Hades 

Pentru numele acesta sînt date numeroase ipoteze nesigure. Etimo¬ 
logia tradiţională *a + Fi8 (invizibil) către care înclină H. Frisk, 
se acordă în fapt cu interpretarea din Cratylos, Platon făcînd aluzii 
şi în Gorgias, 493 b 4 —5 şi Phaidon (81 c). J. Wackernagel presu¬ 
punea însă un * 3, Ai<; derivat din ala (pămînt) atestat numai la ge¬ 
nitiv :> 'Ai S o? şi la dat. 3 'Ai8i. Vezi discuţia în jurul acestui nume la 
®D. DES PEACES (1969, 74); de asemenea nota 111 la Cratylos 
din acest volum. 


Demeter 

Ca pentru majoritatea numelor de zei, etimologia aceasta rămîne 
nedecisă. Este pentru Prisk, ca şi pentru gramatici în general, 
un compus din (i^Trjp, cu un prim termen neclar: 8 ă.,,eine lallwortar- 
tige vielleicht vorgriechische Bezeichnung der Erde ” afirmă Kretschmer 
(,,Wien. Stud.”, 24, 523; Glotta, 17, 1929, 240); regăsim cuvîntul 
şi în numele lui Poseidon. Oricare ar fi etimologia acestei divinităţi 
(fie ea chiar o etimologie populară de nedemonstrat), trebuie admis 
că numele conţine cuvîntul pT)T7)p. Ipoteza primului termen ca 
vechi nume al pămîntului îi pare plauzibilă şi lui P. Chantraine. 
Dificultatea stă însă în faptul că existenţa unui cuvînt 8ă, „pă¬ 
mînt'' (dealtfel neexplicat) a fost contestată. Vezi art. 85 la Chan¬ 
traine. „Autres hypoth&ses tr&s en l’air £num£r£es chez Frisk”, 
arată acelaşi. O ipoteză fantezistă la Pisani, I.F., 53, 1935, 30 şi 
38, considerînd numele ca illiric. Pare ciudată asemănarea cu 

mesapicul damatura (menţionată şi de Frisk), dar e probabil o 
adaptare după greacă (cf. Krake, Sprache der lllyrier, 1, 82). 
Forme dialectale ca Aco|xotT 7 )p nu aduc nici un ajutor etimologiei. 
Dimpotrivă. 

Hcra 

Wilamowitz explică numele prin forma feminină a lui heros, cu 
sens de despoina (Glaube , I, 237). De fapt, nici această etimologie 
nu este stabilită. ,, Eigentliche Bedeutung unbekannt, mithin ohne 
Etymologie", afirmă Frisk, arătînd totodată că ar putea fi făcută 
o legătură cu servăre. O origină pre-hellenică e plauzibilă ca şi 
pentru -î^pcoţ. Vezi Frisk, Chantraine, Ruijgh, Etudes, 69, n. 75, 
Nilsson, Gr. Rel., 1, 427, ED. DES PLACES, 1969, 30, Ch. Picard, 
Les religions prihelUniques, Paris, 1948, p. 243, U. Pestallozza, 
„Hera Pelasga", Studi Etruschi, voi. 25, serie II, 1957, 115—182. 


Persephone 

Etimologie obscură. ,,Atîta vreme cit nu se va aduce o mai bună 
lămurire din i.-e. cuvîntul va trebui să treacă drept prc-hellenic”, 
afirmă Frisk după Wilamowitz, Glaube, 1, 108 şi Nilsson, Gr. 
Rel., 1, 474. Prezintă aparenţa unui compus. Dacă primul termen 
e socotit Oepae (cu ce sens ?) se poate da seama de forme în 
Ilepae — prin disimilarea aspiratelor, IlTjpe- şi <I>eppe-, prin tratarea 
grupului -pţ-, cf. Schwyzer, Gr. Gr., 1, 288. Frisk remarcă însă că 
se poate pleca de asemenea de la -spae-. Termenul al doilea e şi 
el obscur. Se încearcă apropieri neconcludente, de pildă, pentru 
-<paaaa, -ţârra, cu 90 V 7 ). Vezi Kretschmer, Gl., 24, 1936, 236. 
O ipoteză mai prudentă privind un împrumut dintr-un substrat, 
la Wilamowitz, Glaube der Hellenen, 1, 108 şi Nilsson, Gr. Rel., 
1, 474. 

Apollon 

Vechea etimologie leagă numele zeului de verbul dc;ioXXuvai (a 
nimici), ca, de pildă, în Agamemnon- ul lui Eschil, vs. 1082, unde 
Casandra se adresează zeului în felul următor: 3 Att6XXo)v . . . dt7r6XXcov 

s(a6 <; dtutoXeaaq... De fapt etimologia numelui e necunoscută, afirmă 
atît ED. DES PRACES (1969, 37) cit şi CHANTRAINE (I. 
1968), care dă totodată şi cîteva din ipotezele puse în joc, printre 
care apropierea cu hititul Appaliuna ori lidianul PXdănL Guthrie, 
The Greeks and their Gods, 1956, p. 75, dă două ipoteze cu privire 
la originea lui Apâllon: septentrională şi anatoliană. Vezi, de 
asemenea, K. Ker£nyi, Apâllon, ed. a Il-a, Viena, 1953, cît şi 
M. Eliade, Histoire des croyances et des idies religieuses, voi. I, 
Paris, 1976, pp. 280 — 83 şi 456, după care pare paradoxal ca zeul 
considerat drept cea mai perfectă incarnare a geniului grec să nu 
aibă o etimologie greacă. 


A tena 

Etimologia numelui — care apare în miceniană — e necunoscută. 
„Seul un coup de chance permettra peut-etre un jour d'ălucider 
vraiment le nom d’H£ra ou celui d’Athănă”, afirma P. Chantraine 
în ,,R’antiquit£ classique”, XXII, 1953, 78. Etimologie discutată 
şi de Wilamowitz, Glaube, 1959, 230. Vezi ED. DES PRACES, 
1969, 45; Walter Otto, Die Gătter Griechenlands, Frankfurt, 1928 
şi C. J. Herrington, Athena Parthenos and Athena Polias, Manches- 
ter, 1955. 

Hcfaistos 

„Divinitate antică al cărei nume nu ştim să-l interpretăm”, spune 
despre Hefaistos, P. Chantraine, în „R’Antiquită classique”, XXII, 
1953, p. 72 ; iar M. P. Nilsson: „un lucru e sigur: nu este de ori¬ 
gină greacă şi a devenit zeu grec întrucît Homer a făcut din el 
un zeu al focului şi făurar.” Numele apare pe o tabletă din Cnossos 
sub forma Haphaistios. Cf. R. A. Stella, La religione greca nei 
paşti micenei, „Numen”, V, 1958, 29. Vezi şi M. Eliade, Histoire, 
1976, pp. 278-80. 

Ares 

Ca şi Hera, Ares aparţine acelor nume de divinităţi greu de inter¬ 
pretat. Vezi Ed. des Places, La Religion Grecque, Paris, 1969, 64. 

După CHANTRAINE (I, 1968), raportul cu otp-rj, 6tpog (nenorocire) 
e cel mai probabil. Originea lui ,.tracă” (v. II., 13, 301 ; Od., 8 , 
361 ; Hdt., 5, 7) continuă să fie mult discutată, cf. M. Eliade, 
Histoire, 1976, 458. 


Muze 

Explicaţia dată de Platon, care apropie poutra şi (louaocfj de [xcocrOat 
(a dori, a aspira) a fost reluată de Frisk, K. Z„ 46, 1914, 82, punînd 
*p.w-VT-ya >*(j.ovxya >pt.ouCTa, ceea ce — arată CHANTRAINE (III, 
1974) — nu convine nici din punct de vedere al formei, nici al 
sensului. Deşi etimologia cuvîntului pcoaa este orientată în diferite 
direcţii, se porneşte în general de la rădăcina *men-. Forma de la 
care o explică Platon, [xcoaOat, înrudită cu epicul pefiacoţ, se găseşte 
şi la Epicharmos, Theognis, ori la tragici. Este probabil că forma 
doriană Mwcra (pt. Mouaa) l-a dus pe Platon la o apropiere cu 
fitoaOai. 


Letho 

Etimologia numelui e obscură, Letho fiind o zeiţă-mamă, care poate 
veni din Asia Mică; se caută numele ei lician, lada, de care se 
]eagă şi Leda. Osthoff, I.F., 5, 1895, 369, face legătura cu XavOâvw 
şi lat. lateo. Vezi P. CHANTRAINE (III, 1974). 

Artemis 

A încerca o apropiere cu apte(x/);, aşa cum o face Platon, înseamnă 
după Chantraine, a explica „ obscura per obscuriora”, întrucît nu 
se ştie dacă există un raport între aceşti doi termeni şi nici care 
din ei derivă din celălalt. în general toate etimologiile pe linie 
greacă se sprijină, mai mult sau mai puţin, pe jocuri de cuvinte. 
Dacă ar exista vreo legătură între numele zeiţei şi cel al „ursului”, 
icpToţ, aceasta s-ar acorda cu ipoteza originii illiriene a numelui. 
Vezi P. Chantraine, [Reflexions sur Ies noms des dieux helleniques, 
„L’Antiquită class.”, XXII, 1953, 65 —78, iar pentru originea illiria- 
nă: M. S. Ruiperez, Emerita, XV, 1947, 1 — 60. Neconvingătoare 

e şi forma apropo? etc. E de reţinut forma miceniană Atemito = 
’ApT£puTo<;. S-au dat de asemenea etimologii illiriene şi lidiene. De 
pildă, forma Artimis, atestată pe o inscripţie din Lidia, -cf. 
M. Iîliade, Histoire, 1976, p. 291. Explicaţia aceasta a doua, prin 
Asia Mică, pare, pînă la urmă, cea mai plauzibilă. Vezi, de ase¬ 
menea, GUTHRIE (1950, 99 — 106) şi Ileana Chirassi, Miti e culţi 
arcaici di Artemis nel Peloponese e Grecia centrale, Trieste, 1964. 


Diânysos 

După Erwin Rohde, majoritatea savanţilor îl consideră pe Diony- 
sos un zeu trac introdus în Grecia fie direct din Tracia, fie din 
Frigia. Walter Otto insistă asupra caracterului său arhaic şi pan- 
hellenic. Numele zeului ce vine, poate, din Tracia, apare puţin în 
epopeile homerice ; în schimb, pare cunoscut în tabletele miceniene 
de la Pylos. E vorba de un compus (cf. Chantraine) al cărui 
prim termen Aio(a)- ar fi genitivul numelui cerului în tracă, al 
doilea termen fiind însă mult mai obscur. Kretschmer îl consideră 
un nume trac în legătură cu numele de nimfe, Nuaai şi Nuaiai. în 
ce priveşte etimologia dată de Platon, toţi exegeţii dialogului sînt 
de acord în a o judeca „fantezistă la culme”. 


Afrodită 

E limpede că apropierea cu âcppoţ (pe care o dă Platon) este una 
a etimologiei populare, subliniază P. CHANTRAINE (I, 1968). 
Zeiţa pare originară din Orientul Apropiat, ţinînd seama de legătu¬ 
rile cu Ciprul, -cf. M.P. Nilsson, Geschichte der Gr. Religion, 1955 — 
61, I, 489. Etimologiile lui Kretschmer şi E. Maas, cît şi apropierile 
cu zeiţa semitică a fecundităţii ori cu termenul presupus pre-indo- 
european 7rpuTavi<; îi par inadmisibile lui Chantraine. Un singur lucru 
este probabil: ’A 9 pco trecut prin etruscul apru a dat naştere lat. 
aprîlis, -cf. Ernout-Meillet. Cu privire la poeţii care au făcut uz 
de asemenea etimologii, vezi Ernşt Risch, Namensdeutungen 
und Worterklărungen bei den ăltesten griechischen Dichtern. Eunusia, 
Festgabe fiir Ernst Howald zum sechzigsten Geburtstag, Ziirich, 
1947, 72 — 91. Elementele i.-e. ale Afroditei apar în art. lui K. Tiim- 
pel din Pauly-Wissowa, iar pentru cele orientale, vezi H. Herter, 

în Eldments orientaux dans la religion grecque ancienne. Paris, 1960, 
p. 61 şi urm. 


Pallas 

Etimologie nesigură. Frisk trimite pentru unele lămuriri pelasgice 
la Windekens, „Ee Musăon”, 63, 102. 


Hermes 

în numele de Hermes, majoritatea specialiştilor, laolaltă cu VVila- 
mowitz şi M. P. Nilsson văd un derivat al lui £pu.a, „Zeul grămezilor 
de pietre”, -cf. Ed. DES PEACES, 1969, 61. Numai că, g P( x« 
însuşi nu are nici o explicaţie etimologică. Chantraine nu exclude 
o origină egeană a numelui ce putuse fi împrumutat de greci la 

sosirea lor în Elada de la vechile divinităţi. Vezi Nilsson, Geschichte, 
I, 501, cît şi bibliografia dată de M. Eliade ( Histoire , 1976, la 

pp. 457-458). 

Iris 

Prezenţa unui f iniţial e asigurată de metrica homerică şi de o 
inscr. etol. (SCHWYZER, 380). S-a admis o derivaţie dintr-un 
(a curba), -cf. Ixea, l-ut ;; un sufix în *-r- se observa şi în 
anglo-sax. wlr (Bechtel, „Hermes”, 45, 1911, 156 şi 617). Apropie¬ 
rea propusă cu (f) i£[icu e mai puţin verosimilă. „I/idcntite 
du nomade la deesse et de celui de l’arc-en-ciel est hors de doute”, 
conchide Chantraine. Ea fel Frisk, după Bechtel. 


Pan 

Este numele unei divinităţi ce trebuie să fi fost mai întif 
arcadiană şi în care â rezultă probabil dintr-o contracţie, dacă 
se ţine seama de dativul Ilaovi. Schulze (Kl. Schr., 217), pe 
baza unui *IIauacov, compară cu ser. Puşan (divinitate ce prote- 
guieşte | turmele), punîndj în joc o alternanţă puţin plauzibilă 
*păus-jpus-. O serie întreagă de ipoteze neverosimile sînt enumerate 

şi respinse pe rînd de Frisk. Ruijgh crede că ar fi vorba de o temă 
pre-hellenică şi se întreabă dacă nu ar fi vreun dublet de la 
•naiăuv/naifiuv (cf. litudes, 86, n. 40, „Minos”, 9, 1968, 119). 


Helios 

Glossa, dată drept cretană de Hesychius (însă pamphiliană după 
Heracleides din Milet, cf. Bechtel, Gr. Dial., 2, 667), permite 
stabilirea unui *5 FeXtoţ din *a5 feXioţ. Faţă de radicalul *săwel-, 
•sul-, cu acelaşi vocalism, se găseşte în got. sauil (germ. Sonne), 
de asemenea *săul- în derivatul fem. lit. sdule şi în gal. hăul. 

j_ jf _ 

în ser. sura- şi surya- se sprijină pe rad. *sul-. Iar lat. sol se rapor¬ 
tează la *swol-. Chantraine trimite totodată la analizele făcute de 
Benveniste, Origines, 11 — 12; la Emout-Meillet ( sol ) şi POKORNY, 
881. 

Selene 

Frisk derivă termenul din ci'/.o.c cu suf. vâ- ca şi Platon, dealtfel. 
Dar pentru ailaţ nu există o etimologie ireproşabilă. 


Meis/men 

Myjv; lună în dialectul atic. Apare însă şi forma [xetţ în lliada, la 
Hesiod, Hdt., Pindar, cît şi [i.r i ţ (doric) provenită din *men-s (cf. 
M. Rejeune, Phonetique, 190, n. 1), în legătură cu lat. mensis. 
Pe rădăcina mens- se sprijină şi ser. mas- şi masa- (lună), av. măh- 
cu dispariţia lui n, cf. Mayhofer, Elytn. Wb. des Altind., 2, 631. 
Un radical în n apare în got. mena. Ba început cuvîntul însemna 
lună (aeXfjvir)), aşa cum apare în [xtjvy), de pildă. E de găsit şi 
în miceniană gen. meno-. Chantraine trimite la Ernout-Meiliet 
(mensis) ; POKORNY, 731 ;)Scherer, Gestirnnamen, 61. 


Astra 

Etimologia cuvîntului <xovf/p este evidentă în principiu şi discu¬ 
tată în detaliu. Oricum, termenul continuă să fie apropiat de 
numele de stele din diferite limbi indo-europene. Proteza iniţială 

s-ar regăsi în arm. astl, pe cînd elementul radical *ster- e atestat 
în celtică, germanică şi toharică. Lat. stella. Un împrumut sumero- 
babilonian ( IStar) îi pare cu totul îndoielnic lui P. Chantraine. 

Astrape 

Sîntem trimişi la âaxepoTir), compus al lui txaxrjp şi al rădăcinii oâ w , 
„a vedea, a ochi”. Există corespondenţi în armeană. Sensul eti¬ 
mologic ar fi „coup d'oeil d’itoile”. 

Pyr 

E un vechi termen indo-european, pe care Platon îl va defini 
drept ,.barbar”. Un compus al său apare în miceniană : pukawo = 
= nopx'x Foi, persoane destinate să aprindă focul într-un sanctuar, 
de unde Ilopxasij' în titlul unei piese de Eschyl. După Frisk, nop 
are un corespondent în umbr. pir, nom. ac. (din pur) ; la fel, cu o 
lărgire vocalică secundară, în arm. hur. O alternanţă rjn e de găsit 
în hitită, în germana veche fuir, feuer. înrudirea cu purus pare cu 
totul ipotetică şi îndoielnică, -cf. Prisk şi Chantraine. De văzut 
structura răd. la Benveniste, Origines, 169. Alte păreri la Specht, 
K.Z., 59. 1931, 253. 

Aer 

E explicat de Platon prin referinţă la âstpco şi &7]lu, două apropieri 
care au provocat ezitări şi la moderni. ^Vezi Frisk, Gr. etym. 
Woyterbuch, 1954, 1. Meillet, B.S.L-, 26, 7, pretinde că ârjp înseamnă 
„suspension” şi vede un nume-rădăcină *5 Ffjp corespunzînd lui 
â Fsîpw. Apropierea cu âfjai este astăzi unanim abandonată şi pe 
drept cuvînt, afirmă Chantraine, deşi etimologia prezentată de 
Meillet îi păruse „ispititoare”. 


Aither 


După A. Meillet (B.S.L., 26, 1925, 17), ctl07)p e o creaţie semi-arti- 
ficială, făcută în opoziţie cu <xf jp. Apare ca un derivat tîrziu 
al verbului od0co (ideea de ardere, căldură, lumină). Se face o apro¬ 
piere cu ser. i-n-ddhe (aprinde), edha- (pădure de ars) şi lat. aedes, 
aestăs, aestus etc. 

Gala 

Nici y9j, nici yaîa nu au o etimologie stabilită. S-a presupus că ya'-oc 
ar fi o contaminare a cuvîntului yîj cu ala şi pioda. Simplă ipoteză 
legată de noţiunea „gliei-mame”. 


Eniautos 

E limpede un compus. Tema *cno- găseşte, poate, un sprijin chiar 
în greacă prin adj. ijvu;. Al doilea termen al compusului prezintă 
însă dificultăţi. Meillet (M.S.D., 23, 1929, 274 şi urm.) pune în joc 
toniw („a dormi, a se odihni”), putînd fi vorba de repausul, de 
pauza anului. Altă ipoteză ar fi în sensul celei platonice şi anume 
£vl aurei (Murray, „Jonrn. Hell. St.”, 71, 1951, 120). 


Etos 

Chantraine face diferenţierea între stoc, „ annee en cours” şi svtaux6ţ, 
,i annee revolue". Apare în miceniană weto (ac.), wetei (dat.), F£xo c, 
în Heracleea, Olimpia, Cipru etc. Rădăcina wet- apare în hitită 
witt- (wett-) şi în gr. vscoxk. 


Phroncsis 

Fără etimologie concludentă. Vezi 9 pr,vşi qspoveco. Ispititoare seman¬ 
tic este legătura cu (ppctaaoi; (a îngrădi, a închide) potrivit lui Br£al 
(M.S.D., 15, 343). După o etimologie presupusă de Frisk, <ppax- 
(tppây-)din ţpâaaco, ar reprezenta un *tppev- nazalizat. Vezi J. Hirsch- 
berger, Die Pkronesis in der Philosophie Platons, „Philologus”, 
1932/33, 19-21. 

Gnome 

Derivat nominal din ytyvciaxw. Vezi CHANTRAINE (I, 1970). 

Noesis 

Derivat din mozm. Ipoteze Frisk. 


Sophrosyne 

Alcătuit din radicalul phren (diafragmă, simţ, minte, cuget) la 
gradul zero şi adj. saos, sos (sănătos, teafăr), potrivit etimologiei 
date de Platon. Termenul de sophrosyne este valorificat din plin 
în dialogul Charmides (vezi şi Nota introd. la voi. I Platon, 
163-4). 

Epistemc 

Corespunde verbului sTcta-rapai. După Wackernagel, K.Z., 33, 
1895, 20 = Kl. Schr., 1, 699, este vorba probabil de E 7 tL-hîaTa(j.ai 
cu pierderea aspiraţiei şi o contracţie. Cuvîntul se distinge cert de 
l'ptarapai care e deja homeric. Pierderea aspiraţiei ar putea indica 
o origină ioniană. Vezi şi analizele lui Brdal, M.S.L., 10, 1897, 
59 şi alta mai puţin firească (cf. Ckantraine) la E. Frănkel, „Rev. 
E)t. Indo-Eur.”, 2, 1939, 50. Cea de-a doua explicaţie dată de 
Platon pentru acest cuvînt la paragraful 437 a, pune în joc verbul 
îoT 7 )[n ceea ce este corect. Vezi de asemenea R. Schaerer, EIIIE- 
THMH et TEXNH, Mâcon, Protat, 1930. 

Synesis 

E raportat de Platon la govievoci (a înţelege). 


Sophia 

„Unerklărt” , după Frisk, cu privire la adj. 00961 ;. Acest termen — 
fără etimologie cunoscută pînă astăzi — e derivat de C. Daniel 
(Gîndirea egipteană antică în texte, Ed. Ştiinţifică, 1974, XXVII — 
XXIX), din limba coptă ( safe sau save). 

Agathon 

Etimologia este controversată şi nesigură. Potrivit folosinţelor 
homerice sensul originar pare să fi fost de „puternicS-au încer¬ 
cat apropieri cu got. gops, germ. gut, ser. gddhya — etc. S-a 
recurs şi la &ycc- prefix augmentativ, cu un sufix - Ooţ (vezi Frisk). 
Dar nici una din aceste ipoteze nu poate fi demonstrată. 

Dikaiosyne 

Derivat al adj. Slxouoţ, provenit la rîndul său de la subst. Stxrj. 
Există o formă atematică în lat. dicis causa, cît'şi în ser. dil- (direc¬ 
ţie, regiune a cerului, manieră); forma dilă- (f)' (direcţie, regiune 
a cerului) prezentînd chiar aceeaşi formă cu Sîxt), ceea ce nu vrea 
să spună însă că cele două derivate n-au putut fi create independent. 
A 1x7] apare astfel să nu fi fost un termen juridic la origine (cf. 
Kretschmer, Gl., 32, 1953, 2), rădăcina s-a pretat însă la folosinţe 
de natură j ur idică în latină şi germană. E limpede, după Chantraine, 
că termenul e înrudit" cu Setxvupi (a arăta, a desemna) ; astfel 
s-ar explica sensul general de „manieră, uzaj” şi deopotrivă cel 
de „judecată”. Sensul originar fiind acela de „direcţie”. 


A ndrela 

Derivă de la dcvf)p. A iniţial care nu poate fi explicat în mod cert, 
după Chantraine (proteză? alternanţă?), e de regăsit în arm. 
ayr. Tema cuvîntului dvfjp figurează^ în ser. mo (tema nar-), ital. 
ner- (din oscă), lat. sab. nume propriu Nero; în eelt., gal. net etc 


Tb ârren 

iSporjv la Homer şi la tragici. Este un termen vechi, „ncm gene'rique 
du tnâle”. în dial. ionic, lesbic etc. apare un vocalism e, t'parjv, 
cu un corespondent exact în av. arian. Se fac apropieri, mai mult 
sau mai puţin îndoielnice şi cu sanscrita. Vezi Benveniste, B.S.E., 
45, 1949, 100-103. 

Gyne 

E păstrat intr-un număr mare de limbi indo-europene. Cuvîntul 
comportă o labio-velară iniţială şi forma greacă are un vocalism 
zero de timbru diferit în yw-r) şi beot. (3avă, ceea ce a dus la o 
tratare diferită a labio-velarei, -cf. Lejeune, Phonetique, 37. Acelaşi 
vocalism zero în ser. ved. gnâ- (femeie, zeiţă). Se încearcă să se 
regăsească tema y uvai- în arm. pl. kanay-k' (nom.), kanay-s (ac.). 
Litera k a fost căutată în forme foarte îndoielnice (mesap. gunakhai, 
frig. (3ovox (?), -cf. O. Szemerănyi, „Ann. Ist. Orient.’’, Sez. Ling., 
2, 1960, 23 — 24 şi 15—16. Vocalism zero în v. irl. ban-, vocalism 
e în got. qino etc. Oricum, structura declinării originare a cuvîntu- 
lui şi alternanţele sale nu au putut fi regăsite. Cf. POKORNY, 
437 şi urm. 

Thely 

Derivă după Platon de la OvjXYj. într-adevăr, confirmă Chantraine, 
0 /jX'j; este o temă în U, paralelă cu GrjXfj, i.-e. *dhelu-, GrjXf] provenind 
de la rad. *dlie- (a suge), bine atestat în i.-e.-, vezi lat. felâre, filius, 
fe-cundus, fe-mina. Ser. dhăru - prezintă un 'corespondent aproape 
exact al formei greceşti, în afara accentuării. E. Benveniste por¬ 
neşte chiar de la vechiul neutru GîjXu ( Origines , 56). Că această 
etimologie propusă de Platon este justă o afirmă şi LEROY (1968, 
146). 

Thăllein 

Termenul, aşa cum o arată Prisk, are în mod clar corespondenţi 
în albaneză şi armeană. Alb. dai (a creşte) de la i.e. *dhal-no, 
iar adj. arm. dalar (verde, proaspăt) corespunde întocmai gr. 
6 aXep6ţîn afara voc. e (POKORNY, 234). 

Te cline 

Cu privire la istoricul cuvîntului „tehnică”, Prisk trimite la Heyde, 
Humanismus und Technik, 9 (1963), 25. Format ca 7tâxvr), Xăyv7), 
Xiix^oţ şi prin urmare trebuie explicat în primul rînd prin *T£xcrvă. 


394 




LISTA ETIMOLOGIILOR PLATONICIENE 


Legătura cu înruditul t£xtcov nu este tocmai clară. Vezi J. Kube, 
TEXNH UND APETH, Sophistisches und Platonisches Tugend- 
wissen. Berlin, 1969. 


Mechane 

Poate *[xâxap cu un gen. *[zâ/avoţ să fi dat naştere termenului 
ptTjxavT) al cărui accent e cel al numelor de acţiune în -f),- cf. âpxf). 
cp u).ax7] etc. Începînd cu Bopp/Pott, Osthoff, se face o apropiere 
de verbele germanice şi slave cu vocalism scurt, de pildă, got. 
mag (a putea) sau subst. mahts, germ. Macht. 


Arete 

Etimologia acestui termen nu poate fi precizată în detaliu. Nici un 
raport semantic precis cu dpeaxco, âpeaai. în schimb, ar putea fi 
apropiat de dpefcov, dpi-(Schwyzer, Gr!Gr., 1, 501). Vezi şi Prellwitz, 
GL, 19, 88. Dacă ar fi vreo legătură cu âpaplaxco, ar fi doar în 
măsura în care dpapiaxto însuşi ar avea vreun raport cu dpi-, ctpeîcov 
etc. 


Kakia 

Ca pentru numeroase cuvinte însemnînd „răul”, nici pentru 
xax6ţ, xaxta, nu există o etimologie stabilită. Un radical xax- pare 
să fie cunoscut de vechea frigiană (CHANTRAINE, 2, 1970). 


Deilia 

cît şi adj. SeiXiţfac parte din dezvoltările semantice diferite ale 
noţiunii de „teamă” (SetSco, Seîpia, S£oţ), iar etimologia acesteia 
pune numeroase probleme. 


395 




SIMINA NOICA 


Aporia 

Compusul lui 7r6poţ şi corect explicat de Platou prin 7relpo>, rcopEil- 
ecr&ai. în privinţa etimologiei, Chantraine trimite la 7retpo>, TC^pvTjpi, 
Tropeîv, legate de rădăcina * per-/por- (trecere) de mare impor¬ 
tanţă în i.-e. 


Aischron 

Etimologia adj. odaxp6<; provenit din radicalul ala^- e nesigură. 
De obicei e apropiat de got. aiwiski. 

Kalos 

Etimologia e necunoscută. Wackernagel (K.Z., 61, 1933, 191 = 
Kleine Schriften, I —II, GOttingen, 1953, 1, 352), evocă ser. Kaly- 

I 

ăna, „cu braţe frumoase” (?). Ser. clasic kaly a (pregătit) e departe 
în privinţa sensului. 


Xympheron 

Din ctuv şi qjspw aşa cum o arată şi Platon. 


Kerdaleon 

Platon îl derivă de la hirdos, ceea ce este, în general, acceptat. 
Totuşi, după Chantraine, etimologia cuvîntului xepSoţ e'nesigură. 
E apropiat de cuvinte celtice: v. irl. cerd (i.-e. *kerd£), „meşteşug, 
lucru” dar şi „poet”. Gali. cerdd, „cîntec”. De văzut Pokorny, 
Indogerm. etymol. Wdrterbuch, I, Miinchen, 1959, 579. 


Lysiteloun 

După MERIDIER (1931,20) etimologia dată de Platon (Xiieiv, teXo?) 
este corectă. Xucute Xi]q, XuctlteXeîv (a fi avantajos, profitabil), com¬ 
puse ce provin de la Xiico, apropiat de lat. solvă (a dezlega) din 

*se-luo, ser. lu-na-ti, lu-nâ-ti (a împărţi, a desfiinţa) e, poate, înrudit 
dar diferă ca formă şi sens. 

Blaberon 

Cu privire la subst. fiXdtSrj (vătămare), din care rezultă acest adjec¬ 
tiv, Chantraine evocă ser. mre- f., marka- m, „dommage, destruction”. 
Lat. muică e mai depărtat. 


Zemiodes 

Adjectiv derivat de la ţr\y.ioi (dor. îfcqxca) a cărui etimologie rămîne 
necunoscută, deşi s-a încercat o integrare a cuvîntului în seria 
£îj-Xo<;, St^7)[i.ai etc. 


Hemera 

e substitutul obişnuit al substantivului rj[iap din care derivă. Cu 
privire la îjptap, Chantraine remarcă vechea temă rjn (-ap/-aT-). 
Cuvîntul are un ^corespondent exact în arm. awr (zi) sprijinit pe 
*âmor (vezi Benveniste, Origines, 14, 27, 91, 95). 


Zygon 

Vechi termen tehnic i.-e„ hit. iugan, ser. yugd, got. juk, lat. 
iugum. 

Deon 

De la Seca, Seoptou (Set). Sensul originar este de „lipsă”, de „infe¬ 
rioritate”. Se poate pomi de la o temă Seu- sau Seua-, cf. ser. 
fosa- (lipsă) din i.-e. *douso-( ?). 

Hedone 

Sa sprijină pe radicalul *swâdl-swâd- ce are corespondenţe precise 

$ 

în i.-e. De pildă, ser. svad-ana- (care dă gust bun). 

Lype 

legătura propusă cu ser. lumpdti, lupydte îi pare îndoielnică lui 
CHANTRAINE (III, 1974). în schimb, după POKORNY, 690, 
ar putea fi evocaţi unii termeni baltici şi slavi (lit. liipti, „ăcor- 
cher”). 


Ama 

Nu are o etimologie sigură. E acceptată adesea cea a lu i L. Meyer 
şi Wackernagel (Gl., 14, 1924, 54), care face apropierea cu ser. 
dmlvă (flagel), presupunînd disimilarea lui -mw- în -nw~. 


Algedon 

Pare un cuvînt de origină ioniană, după MERIDIER (1931, 104). 
în privinţa etimologiei lui aXyo?, âXysco, vezi E. Benveniste 
(Origines de la formation des noms en i.-e., Paris, 1948, 152) care le 
apropie de dcXsyco, ceea ce este tehnic posibil, după Chantraine. 
Numai că sensul lui âXsyco (a ţine socoteală de) prezintă dificultăţi 
în vederea acestei interpretări. în cazul că se ţine cont de o astfel 
de etimologie, în general acceptată, care dă seama şi de forma 
dtXeyeiv6ţ, se admite totodată şi etimologia lui Platon care pune în 
legătură âXyeScov cu âXyavoţ, şi deci trebuie să se admită că noţiu¬ 
nea de „a ţine socoteală”, „a se îngriji de” a dus la cea de „a 
suferi” printr-o dezvoltare neprevăzută (eufemism ? se întreabă 
Chantraine). Pentru dificultatea semantică a apropierii âXyo<; de 
âXeyco, vezi H. Seiler, Griechische Steigerungsformen, 85 şi Word, 
11, 1955, 288. Unii separă net cele două grupe : <£Xyo<; de ĂXsyo. 


Odpne 

Alături de oSiivr) un gramatic citează £Siiva?, ac. pl., ca eolic. E vorba, 
poate, de o alternanţă vocalică (de pildă SSovte?/686vte<;) remarcă 
CHANTRAINE (III, 1974). Prisk reia această analiză evocînd, 
pentru evoluţia semantică, lat. curae edaces al lui Horaţiu. Ben- 

veniste găseşte un sufix alternant -wr- (Origines, 110 şi urm.) în 

O 

zl Sap> * s 8 F ap (hrană) cu sens, e adevărat, diferit, mai bine însă în 
arm. erkn, ge n - erkan (durer-) din *ed won sau *ed-wen. 


Achthedon 

derivă de la ă^Oopiai, (greutate) care se referă amîndouă la 

ideea de „greutate”, „povară”. Sensul originar „a fi încărcat 
de” poate duce la o apropiere cu (cf. Prellwitz). Etimologia 
dată de Platon este, prin urmare, corectă în cazul acesta. 


Charâ 

Un teren sigur e de obţinut cu prez. care numai prin alter¬ 

nanţă vocalică se deosebeşte de v. ind. hdryati (a se simţi mulţumit). 
Şi în italică s-a conservat aceeaşi formaţie, de pildă, în umbr. heries. 
Pentru alte apropieri, vezi Frisk. 


Terpsis 

Tema cu multe ramificaţii din prezentul TepTiojiai, TEpTtco are o 
contraparte directă în v. ind. tarpati (a se sătura, satisface), care 

totuşi este o formaţie nouă în locul vechiului tfpijati, trpnoti, 

o o 

trmpati. Frisk menţionează şi răd. tematică ao.v.ind. d-trp-at 

O O 

ducînd la ahd. durfan (bediirfen) care totuşi e nesigură. 


Eufihrosyne 

Vezi crwcppocnjvY). în ce priveşte prefixul eu- s-a găsit o etimologie 
i.-e. Au fost propuse: hit. aSSuS (bun, convenabil) şi ser. vdsu 
(bun). Vezi F. Bader, Etudes de composition nominale en mycinien, 
7, Les prefixes melioratifs du grec. Roma, 1969. LEROY (1968, 147) 
se arată surprins să vadă că pentru un cuvînt a cărui explicaţie 
pare atît de evidentă, Platon recurge „în mod laborios” la un 
„ipotetic eu9epoCTtjvY) 1 , în loc să pună în joc un eutppcov. 

Epithymîa 

e un compus al subst. Ou [io; şi prin urmare analiza făcută de PJaton 
e bună. 


Thymos 

Etimologia aceasta, în legătură cu verbul Ouco, pare corectă şi e 
preferată de Chantraine celor obişnuite potrivit cărora se face apro¬ 
pierea cu ser. dhuti a- lat. fuwnts, v.sl. dymy. 


Himeros 

Etimologie obscură. 

Pothos 

Cu vocalism o, tc6 Oq; şi noOeco corespund unui prezent radical cu 
vocalisme, atestat prin inf.ao. OsoaacrOai. Deci i.-e. gh w odh-\gh w edh-* 


£r«s 

Etimologie necunoscută. 

Dâxa 

Origină obscură. Vezi analizele făcute de M. Leumann, Homerische 
Wdrter, 173 — 178 şi E. Frănkel, Gnomon, 23, 374. 

Oiesis 

Fără etimologie. în legătură cu verbul otaco, Chantraine arată că. 
Platon a creat un oieri; pentru a explica pe olrjcri; (cf. dcvoiai 

Boule 

este derivatul cel mai important al verbului pouXojxai. Platon face 
o apropiere cu poXfj (de la pdXXto = a arunca). în legătură cu 
aceasta, Chantraine observă, în cadrul etimologiei cuvîntului poiiXo- 
pai, că labio-velara iniţială este sigură (*g w el-j*g w ol-) şi că rădăcina 
fiind aceeaşi cu a verbului pdtXXto o dezvoltare semantică deosebită 
poate fi justificată prin expresii ca p<fXXecr0ai £v OuuŞ. 

Anânkejanankalon 

dtvâyxr) e necesitatea care împiedică elanul voinţei, deci mişcarea. 
Socrate explică prin ava (de-a lungul) şi dcy(rîpe). După F. Schwy- 
zer (Gr. Grammatik, Miinchen, 1950), âv-Ayxir) (cu ocv- din deva-) ar 
exprima faptul de „a lua în braţe” (cf. âyxdov sau dcyxf,), de 
unde „strîngere, constrîngere”. După Giintert, Welikonig, 185 
şi H. Grăgoire, Mii. Desrousseaux, ar fi vorba de un âv-privativ 
şi de un cuvînt însemnînd „braţ”. însă nici una din aceste etimologii 
nu dă seama de sensul propriu al lui âvdcyxv) şi a derivaţilor săi. 

Aletheia 

„Adevărul”, prin opoziţie cu minciuna, implică faptul de a nu 
ascunde nimic (XaOeîv = a fi ascuns), de unde „adevăr” în general, 
„realitate”, „sinceritate”. în anumite concepţii filosofice âXf]0eia 
este opus subst. XfiOrj (uitare) ; deci, are şi sensul de „a şti”, de 
„a-şi aminti”. Vezi W. Luther, Wahrheit und Lilge im alten Griechen- 
tum, Leipzig, 1937. Pentru dezvoltarea filosofică a noţiunii, vezi şi 
fîd. des Places, Lexique de Platon, X. După Frisk şi Chantraine 
£X7]07)<; e un compus constituit din particula negativă <x- şi X v)0oc, 
XăOoi; sau Xfj07). 


Pseudos 

Cu privire la iJieăSopai, Frisk face legătura cu un cuvînt slav ce 
înseamnă „a înşela, a amăgi”, slovac: Sudit. Pentru trimite 

la Luther, Wahrheit, 80, 115, 133. 

Tb on/he ousia 

ousla (realitate, substanţă, esenţă) este (cf. Chantraine) singurul de- 
rivat important, uzual în dial. atic, de la participiul io v, 8vto<; (e îjjl!) . 
Din punct de vedere etimologic *es, i.-e. *es-mi. 


Onoma 

Radicalul intră în marea serie a neutrelor în *-mn gen. *-mntos, 

O O 

de unde cele două prezente denominative : divo^alvco şi ovotiâ^w. 
Se găsesc numeroşi corespondenţi în diverse limbi i.-e. dintre care 
cel mai apropiat este arm. anum. Vezi analizele propuse de Benve- 
niste, Origines, 181 şi O. Szemer£nyi, Syncope in Greek and Indo- 
European, Neapole, 1964, 110, 224 care pleacă de la *nomn-, nmen- 

O O 


Kînesis 

t 

Derivă de la xtv£&> din *xîv£ Fw căruia îi corespunde la mediu xivu^at. 
Platon face o legătură cu xLco (a se pune în mişcare, a pleca), 

—« / *7 

reluată şi de unii cercetători contemporani nouă. Pentru raporturile 
între extov, xîvo(i.oa, Chantraine trimite la Strunk, Nasalprăsentien, 
88, 100, 114. în legătură cu xlco, vezi şi Frisk şi Pokorny, 538. 
Etimologia propusă de Platon e considerată exactă de M. Leroy, 
Etymologie et linguistique chez Platon, 1968, 146. 


Stăsis 

în legătură cu îaTrj(xi. Ao.rad.atem. t'-aT7)-v (8-axăv) corespunde 
exact ser. d-sthă-n. 


Sklerâtes 

de la axeXXo[i.ca. înrudiri negreceşti mai apropiate lipsesc, c . Frisk. 
Din alte limbi: germ. nhd. schal (fad, alterat), sued. skăil (slab, 
subţire), let. kalss (slab). 

Bebaion 

Deşi raportul cu 3«£veiv, pijvai ([3<xai<; la Platon) e socotit doar 
„aparent” de Chantraine, nu a fost propusă vreo altă etimologie 
„mai bună” decît cea platonică. 


Historia 

Din punct de vedere funcţional numele de agent îa-wp se leagă de 
ol Sa mai' degrabă decît de ISeîv; este „cel care ştie pentru că a 
văzut şi aflat”. Iar loTopîa derivă din tcj-rwp. 


Piston 

Sistemul 7re[0opi.ai, £7ri06pi7)v, :re7roi0a provenit din *bheidh- prezintă 
un aspect arhaic şi are un corespondent în lat. fîdo. Cuvintele din 
această familie exprimă originar noţiunea de „încredere”, „fideli¬ 
tate” (cf. Benveniste, Institutions indo-europdennes, 1, 115), alături 
de diferite implicaţii juridice. 


Mneme 

(piipivTQaxw). Radical *mnâ- ce ţine de *men- din p^piova, lat. memini 
şi puţin atestat în afară de greacă. 


Hamartia 

Derivat al verbului âpiapTavto. Etimologia e necunoscută. Combina¬ 
ţia cea mai ingenioasă e, după Chantraine, cea a lui F. Sommer, 
care încearcă să apropie cuvîntul de răd. *smer- de la petpoptai 
cu a privativ, ceea ce prezintă însă grave dificultăţi fonetice (Gr. 
Lautstudien, Strassburg, 1905, 30—38). Altă ipoteză Schwyzer, 
Gr. Gr., 1, 704, n. 7. 


403 




SIMINA NOICA 


Xymphora 

(phero). 


Amathia 

oc privativ şi pav 0dcvu. 


Akolasîa 

Compus provenit de la xoXâCco (ao. exiXxax). Cliantraine face legă¬ 
tura cu vechiul adjectiv x6Xo? căruia, cu sens diferit, îi corespunde 
în v. sl. kolu (rus. kol). 

